
Ši knyga apie buvusį cementininką ir kroviką Francą Biberkopfą 
iš Berlyno. Jis ką tik paleistas iš kalėjimo, kur sėdėjo už senas nuo- 
dėmes, ir dabar vėl stovi laisvas Berlyne ir ketina tapti padoriu žmo- 
gumi. 

Iš pradžių jam tai sekasi. Bet paskui, nors gyvena palyginti pa- 
kenčiamai, visiškai to nenorėdamas įsivelia į nuožmią kovą su ne- 
suvokiama išorine jėga, panašu, kad tai jo likimas. 

Ji trissyk smogia jam ir sužlugdo jo gyvenimo planus. Pirmą smū- 
gi, apgavystę ir išdavystę, jam pavyksta atlaikyti, ir jis dar tvirtai 
stovi ant kojų. 

Tada ji smogia antrąsyk - niekšybės jėga. Ir jis vėl sunkiai, bet 
atsikelia, kaip tas boksininkas, kai teisėjas beveik baigia skaičiuoti 
laiką. 

Galop ji torpeduoja jį baisiu, neįsivaizduojamu žiaurumu, ir jis 
nebepakyla. 

Taigi mūsų herojus, iki pat paskutinės akimirkos šauniai laikę- 
sis, palūžta. Jis prisipažįsta pralošęs partiją ir nebežino, ką dau- 
giau daryti, jo dainelė, atrodo, sudainuota. 

Bet prieš galutinai nutraukiant visus saitus su gyvenimu, jam, 
dabar nesakysiu kaip, staiga tarsi atsiveria akys. Jam aiškių aiš- 
kiausiai parodoma, kas kaltas dėl visų jo bėdų, - ogi jis pats, kas gi 
kitas, ir jo naujojo gyvenimo planas, kuris, rodės, buvo gan papras- 
tas, bet paskui staiga virto visai kitokiu, ne paprastu ir savaime 
suprantamu, o perdėm ambicingu ir niekam vertu, įžūliu, be to, bai- 
liu ir pilnu silpnų vietų. 


Baisus Franco Biberkopfo gyvenimas įgyja naują prasmę. Fran- 
cas per prievartą gydomas. Pabaigoje mes jį vėl matome stovintį 
Aleksandro aikštėje, labai pasikeitusį, aplamdytą, bet dabar jau ir 
Žinantį savo vietą. 

Išgirsti ir sužinoti apie tai bus naudinga daugeliui tų, kurie kaip 
Francas Biberkopfas gyvena žmogaus kailyje ir kurie kaip jis iš gy- 
venimo nori daugiau, negu vien tiktai duonos kąsnio. 


PIRMA KNYGA 


Jos pradžioje Francas Biberkopfas išeina iš Tegelio kalėjimo, į 
kurį buvo atvedęs ankstesnis palaidas gyvenimas. Iš pradžių jam 
sunku vėl atsistoti ant kojų Berlyne, bet pagaliau pavyksta; jis tuo 
džiaugiasi ir prisiekia tapti padoriu žmogumi. 


Į miestą su keturiasdešimt pirmu 


Jis stovėjo priešais Tegelio kalėjimo vartus ir buvo laisvas kaip 
paukštis. Vakar dar sykiu su kitais kaupė kalėjimo darže bulves, su 
kalinio drabužiais, dabar vilkėjo geltonu vasariniu paltu, kiti tenai 
tebekaupė, ojis stovi laisvas kaip paukštis. Tramvajai vis važiavo ir 
važiavo pro šalį, o jis stovėjo nugara atsirėmęs į raudonų plytų 
sieną ir niekur nėjo. Vartų sargas kelissyk praėjo pro šalį ir pasakė 
jam, į kurį tramvajų sėsti, bet jis vis nejudėjo iš vietos. Taigi atėjo ta 
baisioji valanda (baisioji, Francai, kodėl baisioji?), praslinko ketve- 
ri metai. Juodi geležiniai vartai, į kuriuos jis jau ištisi metai dairėsi 
su vis augančiu pasibjaurėjimu (pasibjaurėjimu, kodėl pasibjaurė- 
jimu?), užsidarė už jo nugaros. Jis vėl išstumtas lauk. Tenai, viduje, 
liko kiti, jie obliavo, lakavo, rūšiavo, klijavo, jiems dar buvo likę 
dveji, penkeri metai. Ojis stovėjo tramvajų stotelėje. 

Bausmė prasideda. 

Jis pasipurtė, nurijo seilę. Užlipo sau ant kojos. Paskui pasiryžo 
ir įsėdo į tramvajų. Aplink žmonės. Važiuojam. Iš pradžių jautėsi 
lyg pas dantų gydytoją, kuris suėmė šaknį replėmis ir traukia, skaus- 
mas auga, galva, rodos, tuoj sprogs. Jis pasuko galvą atgal į raudo- 
nų plytų sieną, bet tramvajus jau švilpė nešdamasis jį bėgiais, tad 
tiktai galva žiūrėjo kalėjimo pusėn. Vagonas užsuko už kampo, ir 
kalėjimą užstojo medžiai, namai. Prasidėjo gyvos gatvės, Zėštrasė, 
žmonės lipo iš tramvajaus ir jo vidun. Franco viduje kažkas klaikiai 
šaukė: „Dėmesio, dėmesio, prasideda!“ Jo nosies galas atšalo kaip 
ledas, ausyse aidėjo žodžiai: 

— „Vidurdienio laikraštis“! „Berlyno laikraštis“! „Iliustruotos 
naujienos“! „Paskutinės naujienos“! Kas dar neturi bilieto? 


Žiūrėk tu man, policininkų uniformos dabar mėlynos. Niekas 
nekreipė įjį dėmesio, jis išlipo iš vagono, įsimaišė tarp žmonių. Kas 
čia buvo? Nieko. Valdykis, išsibadėjęs parše, suimk save į nagą, nes 
tuoj paragausi mano kumščio. O žmonių kiek, kiek žmonių. Ir visi 
kažkur lekia. Mano smegeninė kaip iššluota, turbūt išdžiūvo. Kiek 
čia visko. Batų parduotuvės, skrybėlių parduotuvės, elektros pre- 
kės, gėrimai. Žmonėms reikia batų, jeigu tiek vaikšto, mes ten, žino- 
kit, irgi turėjom batų taisyklą. Šimtai žibančių vitrinų, tegu sau ži- 
ba, negi tu jų bijai, kiekvieną gali išmalti, baisus čia dalykas. 
Rozentalio aikštės grindinys buvo išverstas, jis sykiu su kitais ėjo 
medinėmis lentomis. Įsimaišai tarp kitų, ir viskas, niekas nebestebi- 
na, ar ne. Vitrinose stovi manekenai su kostiumais, paltais, švar- 
kais, kojinėmis ir batais. Lauke viskas juda, bet kas už viso to — 
niekas! Visa tai negyva. Veidai linksmi, juokiasi, žmonės stoviniuo- 
ja stotelėje priešais Ašingerio kavinę grupelėmis po du, tris, rūko 
cigaretes, varto laikraščius. Ir viskas kaip tie žibintų stulpai - su- 
stingę, nustėrę vietoje. Jie kaip tie namai aplink, visi balti, visi tarsi 
sumedėję. 

Eidamas Rozentalio gatve žemyn staiga krūptelėjo: mažoje alinė- 
je prie pat lango sėdėjo vyras ir moteris ir pylėsi į burnas alų iš litri- 
nių bokalų. Kas gi čia tokio, sėdi sau žmonės ir geria. Jie turėjo šaku- 
tes ir grūdo jomis sau į burnas mėsos gabalus, paskui traukė šakutes 
atgal ir nė trupučio nekraujavo. Jo kūną sutraukė mėšlungis, nebega- 
liu daugiau, kur man dėtis? Ir čia pat išgirdo — tai bausmė! 

Atgal kelio nėra, tramvajus jį nuvežęs toli toli, jis išleistas iš ka- 
lėjimo, ir dabar jo vieta čia, reikia eiti toliau. 

„Aš ir pats Žinau, - atsiduso jis, - kad mano vieta čia ir kad aš 
paleistas iš kalėjimo. Mane turėjo paleisti, juk atsėdėjau savo, tokia 
tvarka, ir valdininkai daro tai, kas jiems privalu. Štai aš ir einu, bet 
nenoriu, Dieve, tiesiog negaliu kaip nenoriu“. 

Jis praėjo Rozentalio gatve pro Tyco universalinę ir pasuko į 
dešinę, į siaurą Sofijos gatvelę. Pagalvojo, ši gatvė tamsesnė, o kur 
tamsiau, ten geriau. Kaliniai laikomi izoliatoriuje, vienutėse ir ben- 
drose kamerose. Izoliatoriuje kalinys niekada nesusitinka su kitais, 
dieną naktį laikomas atskirai. Kalėdamas vienutėje su kitais susi- 
tinka per pasivaikščiojimus, per užsiėmimus ir bažnyčioje. Tram- 
vajai toliau dundėjo ir skimbčiojo, o namai frontonas prie frontono 

tęsėsi be galo. Jie su stogais, o tie kabo viršuje, jis pakėlė akis aukš- 
tyn: kad tik nenukristų, bet namai stovėjo tiesiai. Kur jam vargšui 
eiti, jis pėdino palei namų sieną, kuriai nebuvo galo. Koks aš mul- 
kis, kaip nors išeisiu iš čia, penkios, dešimt minučių, ir ašjau sėdė- 
siu kur nors, pasistatęs konjako taurelę. Po signalo kaliniai tuojau 
pradeda dirbti. Liautis dirbti galima tiktai valgant, vaikščiojant ir 
per užsiėmimus. Vaikščiodami kaliniai privalo laikyti rankas nu- 
leistas ir mojuoti jomis pirmyn atgal. 

Priešais išdygo namas, jis pakėlė akis nuo grindinio, pastūmė 
duris, liūdnai atsiduso: o, o. Sukryžiavo ant krūtinės rankas, ką gi, 
brolau, čia bent nešalta. Atsidarė kiemo duris, kažkas praėjo pro jį 
vilkdamas kojas, atsistojo už jo nugaros. Jis sudejavo, ir pasidarė 
lengviau. Iš pradžių, sėdėdamas vienutėje, jis visuomet taip dejavo 
ir džiaugėsi, kad girdi savo balsą, vadinasi, dar gyvas, dar ne po 
viskam. Taip daugelis kamerose darė, kai kas iš pradžių, kiti - vė- 
liau, kai pasijusdavo vieniši. Tada imdavo dejuoti, ir tai guodė, vis 
dėlto žmogaus balsas. Jis stovėjo svetimo namo vestibiulyje, negir- 
dėdamas to baisaus gatvės triukšmo, nematydamas tų paklaikusių 
namų. Atkišęs lūpas urzgė ir drąsino save, sugniaužęs kišenėse 
kumščius. Jo pečiai po geltonu vasariniu paltu pakilo į viršų, tarsi 
laukiant smūgio. 

Nepažįstamas žmogus atsistojo greta buvusio kalinio ir ėmė jį 
apžiūrinėti. 

— Kas jums? Jums bloga? Ką nors skauda? - klausinėjo jis, kol 
Francas jį pastebėjo ir tuojau liovėsi urzgęs. - Jums bloga? Jūs gyve- 
nate šiame name? 

Tai buvo žydas su didele ruda barzda, mažas žmogelis su paltu, 
juoda veliūrine skrybėle, lazda rankoje. 

— Ne, aš čia negyvenu. 

Teko išeiti iš vestibiulio, kur buvo visai neblogai. Štai ir vėl gat- 
vė, namų frontonai, vitrinos, skubantys Žmonės su kelnėmis arba 
šviesiomis kojinėmis, visi tokie greiti, vikrūs, kas akimirka vis nau- 
ji. Francas pasiryžo ir vėl žengė į vieno namo kiemą, bet tenai kaip 
tyčia ėmė atidarinėti vartus, kad išleistų automobilį. Todėl spruko į 
gretimą namą, į siaurą koridorių šalia laiptinės. Čia neatvažiuos 
joks automobilis. Jis tvirtai suėmė rankomis turėklų stulpelį. Ir įsiki- 
bęs suprato, kad nori išvengti bausmės (ką tu, Francai, tau nieko 

neišeis, neišeis), jis jau žino ką daryti. Ir vėl tylomis pradėjo savo 
muziką, dejuoti, urgzti: „Neisiu į gatvę, neisiu“. Tas rudas žydas 
vėl įėjo iš paskos į namą, bet iš pradžių nepastebėjo prie turėklų 
Franco. Tik išgirdo jo dejavimą. 

— Ką gijūs čia darote? Jums bloga? 

Francas paleido turėklų stulpelį, patraukė į kiemą. Ir prisilietęs 
prie durų suprato, kad tai tas pats žydas iš ano namo. 

— Atstokite nuo manęs! Kojums reikia? 

— Nieko, bet jūs taip dejuojate ir vaitojate, argi negalima paklaus- 
ti, kas jums yra? 

Pro pravertas duris lauke vėl buvo matyti seni namai, žmonių 
knibždynė, žemyn krintantys stogai. Paleistasis kalinys atidarė du- 
ris ir smuko į kiemą, o žydas jam iš paskos: 

— Na kas, kas darosi, juk ne taip jau viskas blogai. Nepražūsit. 
Berlynas didelis. Kur tūkstančiai gyvena, atsiras vietos ir vienam. 

Kiemas buvo niūrus, apsuptas aukštų sienų. Jis stovėjo prie šiukš- 
lių dėžės. Ir staiga garsiai uždainavo, jo balsas atsimušė į sienas. Ir 
nusiėmė nuo galvos skrybėlę kaip rylininkas. Jo balsą atkartojo ai- 
das. Nuostabu! Jo paties balsas skambėjo ausyse. Jis dainavo taip 
garsiai, kaip kalėjime nebūtų galėjęs. O kokią gi dainą kartojo nuo 
sienų atsimušęs aidas? „Ir griaudi šūkis kaip perkūnas“. Tvirtu 
balsu, žvaliai, kaip rikiuotėje. O priedainį iš kitos dainos: „Juviva- 
'eralera“. Niekas nekreipė į jį dėmesio. Prie vartų jo laukė žydas. 

- Jūs gražiai dainavote. Jūs tikrai gražiai dainavote! Su tokiu 
balsu kaip jūsų galima aukse maudytis. 

Žydas išėjo paskui jį į gatvę, paėmė už rankos ir nusivedė, be 
perstogės maldamas liežuviu, kol jiedu įsuko į Gormano gatvę, žy- 
das ir stambus, aukštas vyras su vasariniu paltu, taip suspaudęs 
lūpas, lyg tuoj tuoj turėtų vemti tulžimi. 


Vis dar neatsikvošėjęs 
Žydas atvedė jį į kažkokį kambarį, kur degė geležinė krosnelė, ir 
pasodino ant sofos. 


— Na, štai ir atėjome. Prisėskite. Skrybėlę galite nusiimti, o galite 
ir nenusiimti, kaip norite. Tik dar atvesiu vieną žmogų, kuris jums 

patiks. Aš čia negyvenu. Esu toks pat svečias, kaip ir jūs. Taip jau 
būna -jeigu namie šilta, svečias atveda svečią. 

Paleistasis kalinys liko vienas. „Ir griaudi šūkis kaip perkūnas“... 
Jis važiavo tramvajumi, dairėsi pro langus, tarp medžių matė rau- 
donus mūrus, krito margi rudens lapai. Raudoni mūrai vis dar 
šmėkščiojo jo akyse, ir dabar, sėdėdamas ant sofos, juos tebematė. 
Didelė laimė gyventi tarp tų sienų, bent jau Žinai, kaip diena pra- 
sidės ir praeis. (Francai, kiek galima slapstytis, tu juk jau ketve- 
rius metus slėpeisi, drąsiau, apsidairyk aplink, juk nesislapstysi 
visą gyvenimą.) Viskas ten draudžiama - dainuoti, švilpauti, 
triukšmauti. Kaliniai išgirdę signalą rytą turi tučtuojau keltis, pa- 
sikloti lovas, nusiprausti, susišukuoti, išsivalyti drabužius ir ap- 
sirengti. Muilo turi pakakti. Bum, pasigirsta varpas, penktą tris- 
dešimt - keltis, bum - šeštą trisdešimt atrakina kameras; bum - 
visiems į koridorių, bum - pusryčiai; darbas, laisvas laikas, bum 
bum bum - pietūs, ei, ko suki nosį, pas mus neatsipenėsi, daini- 
ninkai, žingsnį į priekį, jums - rinktis penktą keturiasdešimt, aš 
užkimęs, šeštą valandą kameros užrakinamos, labanakt, praėjo dar 
viena diena. Taip, didelė laimė gyventi tarp tų sienų, man atriekė 
kaip reikia, beveik kaip už tyčinį nužudymą, o juk buvo netyčinis, 
tiktai kūno sužalojimas, baigęsis mirtimi, ne taip jau labai nusidė- 
p. 7 padarė didžiausiu nusikaltėliu, beveik plėšiku. 

Priešais jį jau seniai sėdėjo aukštas, senas, ilgaplaukis žydas, su 
juoda kepuraite ant pakaušio. Kartą Sūzų mieste gyveno žmogus, 
vardu Mordekajas, išauginęs Esterą, savo dėdės dukrą, gražaus vei- 
do ir stoto merginą. Senis atitraukė akis nuo Franco, pasuko galvą į 
rudį. 

- Iš kur jį ištraukėte? 

— Nagi lakstė iš namo į namą. O viename kieme ėmė atsistojęs 
dainuoti. 

— Dainuoti? 

— Kariškas dainas. 

— Jam, matyt, pasidarė šalta. 

— Galbūt. 
numirėlį, o antrą gali ir izraelitai, tas pat ir Naujųjų metų dienomis. Ir 
kam priskirti šiuos Rabanano mokymo žodžius: „Kas valgys švarų 

negyvą paukštį, tas nesusiterš; bet susiterš tas, kas valgys jo vidu- 
rius ar gūžį?“ Savo ilga geltona ranka senis palietė paleistojo ran- 
ką, padėtą ant palto skverno: 

- Klausykite, gal nusirengtumėte. Čia karšta. Mums, seniams, 
visąlaik šalta, ojums čia bus per karšta. 

Jis sėdėjo ant sofos ir šnairomis žiūrėjo į savo ranką, taip, jis ėjo 
iš kiemo į kiemą, norėjo pažiūrėti, kas dedasi pasaulyje. Jam kilo 
noras atsistoti ir eiti pro duris, jo akys jau ieškojo jų tamsioje patal- 
poje. Bet senis vėl jėga pasodino ant sofos: 

- Pasilikite, kur jūs skubate. 

Bet jis norėjo eiti. O senis laikė jį už riešo ir spaudė, spaudė: 

— Nagi pažiūrėsim, kas stipresnis, jūs ar aš. Sėdėkite, jeigu sa- 
kau. - Ir ėmė šaukti: - Jūs liksite čia ir išklausysite, ką aš jums pasa- 
kysiu, geltonsnapi. Susitverkite, netikėli. - Paskui paliepė rudžiui, 
nutvėrusiam Francą už pečių: - Eikite sau, eikite iš čia. Ar aš jus 
kviečiau? Aš su juo vienas susitvarkysiu. 

Ko tie žmonės iš jo nori? Jis norėjo eiti, bandė stotis, bet senis 
mygo prie sofos. Tada sušuko: 

— Kąjūs man darote? 

- Gerai, plūskitės, išliekite viską, kas guli ant širdies. 

— Paleiskite mane. Aš noriu iš čia išeiti. 

- Ir kurgi jūs eisite, vėl į gatvę, per kiemus? 

Senis pakilo nuo kėdės, ėmė bildėdamas vaikščioti po kambarį ir 
pasakė: 

— Tegu sau rėkia, kiek tiktai nori. Tegu daro, ką nori. Bet ne pas 
mane. Atidaryk jam duris. 

— Tai ką, pas jus niekad nerėkiama? 

— Nevesk man į namus žmonių, kurie triukšmauja. Dukters vai- 
kai serga, guli antai už durų, taigi man užtenka triukšmo. 

— Ai, ai, kokia nelaimė, aš nežinojau, prašau man atleisti. 

Rudis paėmė Francą už parankės: 

— Eime. Rabis turi savų rūpesčių. Jo vaikai serga. Einam iš čia. 

Betjis jau nebenorėjo keltis. 

— Eime gi! 

Turėjo atsistoti. Jis sušnabždėjo: 

— Netempkite manęs. Duokite čia pabūti. 

— Jis turi savų rūpesčių, juk girdėjote. 


14 


— Na, leiskite čia pabūti. 
žįstamąjį. Ir Jeremijas tarė: „Mes išgydysime Babiloną, bet jo negali- 
ma išgydyti. Palikite jį, ir tegu kiekvienas iš mūsų grįžta į savo šalį. 
Ir tegu kardas krinta ant chaldėjų, Babilono gyventojų“. 

— Ką gi, jeigu nekels triukšmo, tegu pabūna su jumis. Bet jeigu 
ims triukšmauti, tegu išeina. 

— Gerai, gerai, mes netriukšmausim. Aš pasėdėsiu su juo, pasi- 
kliaukit manimi. 

Senis be žodžių išėjo vilkdamas kojas. 


Pamokomas Canovičiaus pavyzdys 


Ir paleistasis kalinys geltonu vasariniu paltu vėl sėdėjo ant sofos. 
Rudis dūsaudamas ir kraipydamas galvą vaikščiojo po kambarį: 

— Nepykite, kad senis taip pasikarščiavo. Jūs, matyt, nevietinis? 

— Taip, aš esu, buvau... " 

Raudoni mūrai, puikūs mūrai, kameros, jis ir dabar ilgisi jų, sto- 
vi tarsi prilipęs nugara prie raudono mūro, protingas žmogus jį 
statė, ir negali nueiti. Staiga Francas kaip lėlė nuslydo nuo sofos 
ant kilimo ir pastūmė į šalį stalą. 

— Kas jums? - sušuko rudis. 

Paleistasis raitėsi ant kilimo, skrybėlė nuriedėjo prie jo rankų, jis 
nunarino galvą, vaitojo: 

— Kad mane žemė prarytų, kuo giliau, kur tamsu. 

Rudis tampė jį už peties: 

— Dėl Dievo meilės, jūs pas svetimus žmones. Ką senis pasakys! 
Stokitės! 

Jis nesileido pakeliamas, laikėsi įsikibęs į kilimą, toliau vaitojo. 

— Nusiraminkite, dėl Dievo meilės, jeigu senis išgirs, bus blogai. 
Omudu kaip nors susikalbėsime. 

— Manes iš čia niekas neišves. 

Ir įsikniso į kilimą lyg koks kurmis. 

Supratęs, kad nepakels Franco, rudis pasikasė žandenas, užda- 
rė duris ir ryžtingai atsisėdo šalia jo ant grindų. Jis prisitraukė prie 
krūtinės kelius, įsmeigė akis į stalo kojas ir tarė: 

— Na gerai, sėdėkite sau, jeigu norite. Ir aš pasėdėsiu. Nepasaky- 
čiau, kad patogu, bet kodėl nepasėdėti? Jei nenorite sakyti, kas jums 
yra, tai aš jums kai ką papasakosiu. 

Paleistasis dejavo priglaudęs galvą prie kilimo. (Ko gi tu dejuoji ir 
dūsauji? Reikia ryžtis, pasirinkti kelią, - o tu nežinai kur eiti, Fran- 
cai! Į senąjį tvartą nenori grįžti, o kalėjime irgi tiktai dūsavai, slėpeisi 
ir negalvojai, negalvojai, Francai.) Rudis piktai dėstė toliau: 

— Nereikia tiek daug apie save galvoti. Reikia paklausyti kitų. Iš 
kurjūs ištraukėte, kad jums taip blogai. Dievas nė į vieną nenumoja 
ranka, bet jūs ne vienas pasaulyje. Argi neskaitėte, ką Nojus ėmė į 
savo arką, į savo laivą, kai užėjo tvanas? Visų po porelę. Dievas 
nieko neužmiršo. Netgi utėlių! Visi jam buvo mieli ir brangūs. 

O Francas atsigulęs inkštė. (Ką gi, inkšk, už tai nereikia mokėti, 
inkšti ir paliegęs šunytis gali.) 

Rudis kasydamasis žandenas netrukdė jam inkšti. 

— Visko Žemėje yra, turi ko papasakoti ir jaunas, ir senas. Tai va, 
aš jums papasakosiu istoriją apie Canovičių, Štefaną Canovičių. 
Jūs dar nebūsit jos girdėjęs. Jeigu pasidarys geriau, truputį pasikel- 
kite, aukščiau atsisėskite, nes taip kraujas subėga į galvą, o tai ne- 
sveika. Velionis tėvas mums daug ko pasakojo, jis, kaip ir dauguma 
mūsų tautos žmonių, buvo išmaišęs pasaulį, sulaukė septyniasde- 
šimties metų, pergyveno velionę motiną, daug žinojo, buvo protin- 
gas žmogus. Mūsų šeimoje buvo septynios alkanos burnos, ir, kai 
neturėdavo ko padėti ant stalo, jis mums pasakodavo istorijas. Jo- 
mis nepasisotinsi, bet užsimirši. 

Duslus vaitojimas ant grindų netilo. (Kas iš to, dūsauti gali ir 
paliegęs kupranugaris.) 

— Tai štai, mes žinom, kad pasaulyje esama ne vien aukso, gro- 
žio ir džiaugsmo. O kas gi buvo Canovičius, kas buvo jo tėvas, kas 
buvo jo tėvai? Elgetos, kaip daugelis mūsų, prekijai, krautuvinin- 
kai, makleriai. Senis Canovičius buvo gimęs Albanijoje ir gyveno 
Venecijoje. Jis žinojo, kodėl persikėlė į Veneciją. Vieni iš miesto per- 
sikelia į kaimą, kiti - iš kaimo į miestą. Kaime ramiau, žmonės ilgai 
varto prekę, jums gali tekti derėtis ištisas valandas, ir, jeigu pasi- 
seks, galbūt uždirbsite kelis pfenigus. Mieste, žinia, sunkiau, bet 
daugiau žmonių, ir visijie neturi laiko. Jeigu nenupirks vienas, tai 
kitas nupirks. Ir miestiečiai važinėja ne jaučiais, o ristūnais, sėdė- 

dami karietose. Čia blogiau ir geriau. Senis Canovičius tai žinojo. 
Jis pardavė ką turėjo, paskui paėmė į rankas kortas ir ėmė lošti. Jis 
nebuvo doras žmogus. Pelnėsi iš to, kad žmonės mieste neturi laiko 
ir nori pasilinksminti. Ir jis juos linksmindavo. Traukdamas iš kiše- 
nių pinigus. Senis Canovičius buvo apgavikas, šuleris, bet galvą 
turėjo. Su ūkininkais jam buvo sunku, o čia gyveno lengviau. Jam 
sekėsi. Kol vienam pasirodė, kad yra apgaudinėjamas. Va šito tai 
senis Canovičius nesitikėjo! Kilo muštynės, buvo pakviesta polici- 
ja, ir galop seniui Canovičiui su savo vaikais reikėjo parodyti kul- 
nis. Venecijos teismas norėjo iškelti jam bylą, bet senis manė, kad su 
teismais geriau neprasidėti, nes jiejo nesupras, taip jo ir nesugavo. 
Jis turėjo arklių ir pinigų ir vėl atsibeldė į Albaniją, nusipirko ten 
dvarą, visą kaimą, ir įtaisė vaikus į geras mokyklas. O sulaukęs 
senatvės ramiai ir visų gerbiamas numirė. Štai kaip gyveno senis 
Canovičius. Žmonės jo verkė, o jis negalėjo jų pakęsti, nes vis prisi- 
mindavo tą laiką, kai stovėjo prieš juos su savo niekniekiais, Žie- 
dais, apyrankėmis, koralų karoliais, o jie vis vartė juos rankose, 
čiupinėjo ir paskui ėjo sau, palikę jį vieną. 

Ir žinot, kai tėvas žolytė, tai jis nori, kad sūnus būtų medis. Jei 
tėvas akmuo, tai sūnus turi būti kalnas. Senis Canovičius savo sū- 
nums taip sakė: „Aš čia, Albanijoje, buvau niekas, kol nešiojau pre- 
kes į namus, dvidešimt metų, ir, kaip manot, kodėl? Todėl, kad neži- 
nojau, kur man su tokia galva dėtis. Štai kodėl siunčiu jus į geriausią 
mokyklą, į Padują, imkit arklius, karietą, o kai baigsit mokslus, pri- 
siminkit mane, tą, kuris su jūsų motina rūpinosi jumis ir nakvojo 
kaip šernas su jumis miške: ir aš pats buvau dėl to kaltas. Ūkininkai 
mane išdžiovino kaip prasti metai, ir aš būčiau pražuvęs, jeigu ne- 
būčiau išėjęs pas Žmones, o ten aš nepražuvau“. 

Rudis šaipėsi, kraipė galvą, lingavo liemeniu. Jie tebesėdėjo ant 
kilimo. 

Jeigu dabar kas nors ateitų, tai palaikytų mus mišiugenais, turi 
sofą, o sėdi priešais ją ant grindų. O kodėl ne, jeigu taip Žmogui 
patinka. Jaunasis Štefanas Canovičius jau dvidešimties metų turėjo 
puikų liežuvį. Jis mokėjo suktis, įtikti, būti malonus su moterimis ir 
palaikyti taurias kalbas su vyrais. Padujoje kilmingi žmonės mokė- 
si iš profesorių, o Štefanas mokėsi iš kilmingųjų. Ir visi jį mėgo. Kai 
parvažiavo namo į Albaniją, tėvas dar buvo gyvas ir džiaugėsi juo, 

vinės dvidešimt metų kaimo slunkiams visokių niekų, jis pralenkė 
tėvą dvidešimčia metų“. O vaikinukas atsiraitojo šilkines rankoves, 
nusibraukė nuo kaktos gražias garbanas ir pabučiavo savo seną 
laimingą tėvą: „Bet jūs, tėve, apsaugojote mane nuo tų baisių dvide- 
šimties metų“. - „Tegu jie bus geriausi tavo gyvenime“',- tarė tėvas, 
negalėdamas atsižiūrėti į savo atžalą. 

Jaunajam Canovičiui išties sekėsi kaip pasakoje, bet tai buvo ne 
pasaka. Žmonės prie jo tiesiog lipte lipo. Jis rasdavo raktą į visų 
širdis. Jis nukako į Juodkalniją kaip tikras kavalierius, su karieta, 
arkliais, tarnais, tėvas džiaugėsi matydamas tokį sūnų (tėvas - žo- 
lytė, sūnus - medis), - ir Juodkalnijoje visi jį vadino grafu ir kuni- 
gaikščiu. Niekas nebūtų patikėjęs, jeigu jis būtų pasakęs: „Mano 
tėvas yra Canovičius, o gyvename mes Pastrovicų kaime, ir mano 
tėvas tuo didžiuojasi!“ Niekas tuo nebūtų patikėjęs, ir jis vaidino 
Padujos dvarininką, elgėsi kaip dvarininkas ir visus juos pažinojo. 
Štefanas nusijuokė ir pasakė: „Tegu bus taip, kaip jūs norite“. Ir 
ėmė prisistatinėti esąs turtingas lenkas, tokiu visi jį ir laikė, ir pasi- 
vadino baronu Varta, ir visi buvo patenkinti - tiek žmonės, tiek jis. 

Paleistasis kalinys staiga atsisėdo. Jis atsiklaupė ant kelių ir ėmė 
iš viršaus apžiūrinėti pasakotoją. Paskui burbtelėjo lediniu balsu: 

— Beždžionė. 

Rudis paniekinamai atsikirto: 

— Tegu bus beždžionė. Jei taip, beždžionė žino daugiau už kai 
kuriuos žmones. 

Francas ir vėl prisiplojo prie kilimo. (Tau reikia gailėtis, supras- 
ti, kas buvo ir ką reikia daryti!) 

— Tad galim kalbėti toliau. Iš kitų žmonių yra ko pasimokyti. 
Jaunasis Canovičius stojo į šį kelią ir ėjo juo toliau. Ašjojau nepaži- 
nojau, ir mano tėvas nepažinojo, bet galima įsivaizduoti, koks jis 
buvo. Jeigu paklausčiau jūsų, pavadinusio mane beždžione, - beje, 
negalima niekinti nė vieno Dievo kūrinio, jie maitina mus ir vie- 
naip ar kitaip mums tarnauja, pavyzdžiui, arklys, šuo, paukštis 
giesmininkas, o dėl beždžionių, tai esu jas matęs tik turguje, sunki 
jų dalia - turi linksminti Žmones, pririštos grandine, nė vienam 
žmogui tokia dalia neskirta, - tai va, noriu jūsų paklausti, aš nega- 
liu jūsų vadinti vardu, nes jūs man jo nesakote: kodėl Canovičius 

taip iškilo, tiek jaunasis, tiek senasis? Manote, kad turėjo galvas, 
buvo protingi. Protingų žmonių nors vežimu vežk, bet kitas, žiūrėk, 
ir aštuoniasdešimties nepasiekia tiek, kiek Štefanas pasiekė dvide- 
šimties. O svarbiausia žmoguje - jo akys ir kojos. Reikia mokėti 
matyti pasaulį ir prie jo prieiti. 

Tad klausykit, ką padarė Štefanas Canovičius, kiaurai matęs 
žmones ir žinojęs, kad jų nereikia bijoti. Jūs tik pažiūrėkit, kaip jie 
kitam kartais parodo kelią, čia jau ir aklas nepasimes. Ko jie norėjo 
iš Štefano? Jie sakė: „Tu esi baronas Varta“. „Puiku, - sakė jis, - 
būsiu baronas Varta“. Vėliau jam to neužteko, jam, o galjiems? Jei- 
gujau baronas, tai kodėl ne aukščiau? Albanijoje yra vienas žymus 
žmogus,jis jau seniai miręs, bet žmonės ten jį gerbia, kelia į padan- 
ges kaip didvyrį. Jo pavardė Skanderbegas. Jeigu būtų galėjęs, Ca- 
novičius būtų pasakęs, kad jis pats yra Skanderbegas. Bet Skander- 
begas buvo miręs, todėl jis sakė, kad yra Skanderbego palikuonis, 
rietė nosį, vadinosi Kastriotos princu, sakė, kad vėl atgaivins Alba- 
niją, jo šalininkai tik ir laukia ženklo. Žmonės jam davė pinigų, kad 
galėtų gyventi, kaip pridera Skanderbego palikuoniui. Jiems buvo 
malonu tai daryti. Jie eina į teatrą ir klausosi išgalvotų dalykų, ku- 
rie jiems malonūs. Ir moka už tai. Ir pasiruošę mokėti, jeigu patinka- 
mi dalykai jiems rodomi perpiet, priešpiet ir jeigu patys juose gali 
vaidinti. 

Žmogus geltonu vasariniu paltu vėl pakilo, jo veidas buvo liūd- 
klausė pasikeitusiu balsu: 

— Sakykite, mielas žmogau, gal jūs pervažiuotas? Gal su protu 
susipykęs? | 

— Pervažiuotas? Va va! Tai ašjums beždžionė, tai mišiugenas. 

- Sakykite, ko jūs čia sėdite ir paistote man visokius niekus? 

— O kas sėdi ant Žemės ir nenori keltis? Aš? Tuo tarpu už nuga- 
ros sofa? Na, jeigu jums nepatinka, tai galiu nekalbėti. 

Tada antrasis, apsidairęs kambaryje, ištiesė kojas ir atsisėdo nu- 
gara remdamasis į sofą, o rankomis į kilimą. 

— Dabar kitas dalykas. 

— Užteks ambryti, nusibodo. 

— Kaip norite. Aš jau nesyk pasakojau tą istoriją, tad man kas. 
Jeigu jums neįdomu - prašau. 

Bet po valandėlės vėl anas pasuko į jį galvą: 

— Galite pabaigti tą savo istoriją. 

— Na matote. Kai pasakoji ar kalbiesi, laikas greičiau eina. Ašjuk 
tik norėjau jums atverti akis. Tad tas Štefanas Canovičius, apie kurį 
jums pasakojau, susižėrė tiek pinigų, kad galėjo nuvažiuoti į Vokie- 
tiją. Juodkalnijoje taip jo niekas ir nedemaskavo. Iš Canovičiaus 
galima pasimokyti žmonių pažinimo ir savęs pažinimo. Ir dėl tojis 
buvo nekaltas kaip tas čirškaujantis paukštelis. O žiūrėkit, kaip jis 
nebijojo pasaulio: didžiausi, galingiausi, patys baisiausi žmonės 
buvo jo draugai: Saksonijos kurfiurstas, Prūsijos kronprincas, vė- 
liau tapęs dideliu karžygiu, prieš kurį netgi Austrijos imperatorė 
Teresė drebėjo savo soste. O Canovičius prieš jį nedrebėjo. O kai 
Štefanas kartą užklydo į Vieną, ir kai kas ėmė po juo knistis, tai 
imperatorė pati užstojo jį ir pasakė: „Nelieskit to berniuko!“ 


Netikėta istorijos pabaiga, ir buvęs kalinys atgauna dvasinę pu- 
siausvyrą 


Francas, sėdėjęs ant grindų, ėmė žvengti: 

— Gerai riečiate, galėtumėte dirbti cirke klounu. 

Rudis irgi sukikeno: 

—- Na matote. Tik tylos, senio anūkai. Galbūt vis dėlto atsisėdam 
ant sofos. Kaip jūs manote? 

Francas nusijuokė, užsiropštė ant sofos, įsitaisė viename sofos 
gale, o rudis - kitame. 

- Čia minkščiau, ir paltas nesusiglamžys. 

Vasarinio palto savininkas iš savo galo įdėmiai nužvelgė rudį: 

— Tokio keistuolio kaip jūs aš jau seniai nesu matęs. 

Rudis į tai abejingai atsakė: 

— Galbūt jūs tiesiog nepastebėjote, tokių dar esama. Jūs išsiterlio- 
jote paltą, čia niekas nesivalo batų. 

Paleistasis vos įžengęs į ketvirtą dešimtį vyras dabarjau žvelgė 
linksmiau, jo veidas tarsi paskaistėjo: 

— Sakykite, o kuo gi jūs prekiaujate? Jūs turbūt iš mėnulio nu- 
kritęs. 

— Ką gi, gerai, dabar pakalbėsim apie mėnulį. 

Prie durų jau kokios penkios minutės stovėjo žmogus garbiniuo- 
ta kaštonine barzda. Dabar jis priėjo prie stalo ir atsisėdo ant kėdės. 
Jis buvo jaunas, su juoda veliūrine skrybėle, kaip ir rudis. Jis nubrė- 
žė ranka ore lanką ir prašneko spigiu balsu, tarsi užliedamas juo 
kambarį: 

— Kas čia toks? Ką tu su juo darai? 

— O ką tu čia darai, Elizeri? Aš jo nepažįstu, jis nesako savo 
vardo. 

- Tujam pasakojai istorijas. 

— Na ir kas? O kas tau rūpi? 

Šatenas tarė kaliniui: 

- Tai jis pasakojo jums visokius niekus? 

- Jis nekalba. Jis vaikšto po kiemus ir dainuoja. 

- Ir tegu sau. 

— Ne tavo reikalas, ką aš darau. 

— Aš pasiklausiau prie durų ir viską Žinau. Tu jam pasakojai 
apie Canovičių. Ką tu daugiau darysi, tik pasakoji ir pasakoji. 

Francas, nenuleidęs akių nuo šateno, suniurzgė: 

— O kas jūs toks, iš kur čia atsiradote? Ko kišatės ne į savo 
reikalus? 

— Ar jis papasakojo jums apie Canovičių, ar ne? Mano svainis 
Nachumas visur vaikšto ir pasakoja visokius niekus, visiems pata- 
rinėja, O pats sau nesugeba padėti. 

— Aš juk nieko iš tavęs neprašiau. Ar nematai, kad jam negerai, 
tunedorėli. 

— Tegu ir taip, o tu kas toksai - Dievo pasiuntinys, ar ką, jūs tiktai 
pažiūrėkite, Dievas tik tavęs ir laukė! Vienas jis nesusitvarko. 

— Blogas tu žmogus. 

— Klausykit, laikykitės nuo jo atokiau. Jis jums turbūt sakė, kaip 
pasisekė Canovičiui ir kam dar pasaulyje pasisekė? 

— Ar neisi iš čia? 

— Jūs tiktai paklausykite to melagio, to geradario. Jis man dar 
kažką sako. Ar tavo čia butas? Ko tu vėl pripliauškei apie tą savo 
Canovičių ir ko išjo galima pasimokyti? Tau reikėtų mūsų rabinu 
būti! Mes tave už tai maitintume. 

“Man jūsų malonės nereikia. 

Šatenas vėl ėmė šaukti: 

— O mums nereikia dykaduonio, sėdinčio kitiems ant sprando. 
Arjis jums nepasakojo, kaip galų gale baigėsi tam Canovičiui? 

— Koks tu blogas ir kvailas žmogus. 

— Ar pasakojo, ką? 
pagrūmojo kumščiu ir nuėjo prie durų, ir suniurzgė jam pavymui: 

— Kurgijūs einate, nekreipkite dėmesio, tegu sau kalba. 

Tada šatenas pratrūko kalbėti, kreipdamasis čia į nepažįstamą- 
jį, čia į rudį, smarkiai gestikuliuodamas, nerimdamas ant kėdės, 
pliaukšėdamas liežuviu ir purtydamas galvą, kas akimirką nutai- 
sęs vis kitą veidą: 

- Jis suka žmonėms galvas. Tegu papasakoja, koks buvo to Štefa- 
no Canovičiaus galas. Tai ne, kur tau, o kodėl nepasakoja, kodėl, 
pasakykit? 

— Todėl, kad tublogas žmogus, Elizeri. 

— Geresnis už tave. Tą jo Canovičių (šatenas bjaurėdamasis iškė- 
lė į viršų rankas ir baisiai išvertė akis) išvijo iš Florencijos kaip vagį. 
Kodėl? Todėl, kad suprato, kas jis toks. 

Rudis grėsmingai atsistojo priešais jį, bet šatenas tik numojo 
ranka: 

— Dabar aš pakalbėsiu. Jis rašė kunigaikščiams laiškus, jie gau- 
na daug laiškų ir iš rašto nesupranta, koks žmogus įjuos kreipiasi. 
Jis visai užrietė nosį ir nuvažiavo į Briuselį, pasivadinęs Albanijos 
princu, ir ėmė kištis į didžiąją politiką. Tik nelabasis angelas jam 
tai galėjo patarti. Jis nuėjo pas valdžią, jūs tik įsivaizduokit - tas 
snarglius Štefanas Canovičius, ir siūlė karui, nežinau su kuo, šimtą 
tūkstančių kareivių ar du šimtus tūkstančių, tai nesvarbu, valdžia 
atsakė, ačiū, girdi, bet į įtartinus reikalus nesileidžiam. Ir tada nela- 
basis Štefanui pašnibždėjo: „Paimk, girdi, tą laišką ir pabandyk juo 
remdamasis pasiskolinti pinigų. Juk gavai ministro laišką su tokiu 
adresu: „Ponui Albanijos princui, jo kilnybei, šviesybei“. Jis gavo 
pinigų, bet čia ir priėjo, apgavikas, liepto galą. Kiek metų jis sulau- 
kė? Trisdešimt, ir daugiau nepagyveno per savo piktadarystes. Jis 
neįstengė grąžinti pinigų ir buvo paduotas Briuselyje į teismą, tada 
viskas ir iškilo aikštėn. Va koks tavo herojus, Nachumai! Ar pasa- 
kojai apie jo baisų galą kalėjime, kur jis pats sau persipjovė gyslas? 
O kai numirė, - kaip gyveno, tokio ir galo susilaukė, tikrai, - tai 

budelis, rakalis su vežimėliu maitoms, pastipusiems šunims ir ka- 
tėms, įmetė į jį Štefano Canovičiaus kūną ir išvežė už miesto, į šiukš- 
lyną, ten, kur stovi kartuvės, išmetė ir užvertė šiukšlėmis. 

Vyras su vasariniu paltu net išsižiojo: 

— Ar tai tiesa? 

(Inkšti gali ir sergantis šunytis.) Rudis tarsi skaičiavo kiekvieną 
žodį, išrėktą jo svainio. Laikydamas smilių prie šateno veido jis 
tarsi laukė savo replikos, dabar bakstelėjo juo svainiui į krūtinę ir 
nusispjovė prieš jį ant grindų: 

— Tfu, tfu. Še tau. Kad tu toks. Svainis atsirado. 

Šatenas nukepėstavo prie lango: 

— O dabar tu kalbėk ir pasakyk, kad tai netiesa. 

Sienų nebeliko. Prieš jį tik nedidelis kambarys, su palubėje ka- 
bančia lempa, jame laksto du žydai, vienas šatenas, kitas rudas, su 
juodomis veliūrinėmis skrybėlėmis ir barasi. Jis pasakė savo drau- 
gui, rudžiui: 

- Klausykite, ar tiesa tai, ką jis pasakojo apie tą žmogų, kaip jis 
susimovė ir paskui jį nužudė? 

Šatenas riktelėjo: 

— Nužudė, ar aš sakiau nužudė? Jis pats nusižudė. 

Rudis: 

— Nusižudė, atrodo, kad taip. 

Buvęs kalinys: 

— Oką padarė tie, kiti? 

Rudis: 

— Kas, kas? 

- Na, buvo juk ten ir daugiau tokių kaip Štefanas. Juk ne visi 
buvo ministrai, rakaliai ir bankininkai. 

Rudis ir šatenas susižvalgė. Rudis: 

- Okąjie galėjo daryti? Žiūrėjo. 

Paleistasis iš kalėjimo, su geltonu vasariniu paltu, dičkis ber- 
nas, užėjo už sofos, pakėlė savo skrybėlę, nuvalė, tada atmetė skver- 
nus, visiems tylint prasegė liemenę: 

- Štai, pasižiūrėkit į mano kelnes. Va koks storas buvau, o dabar 
manijos didelės, du kumščiai užlenda, iš neprivalgymo! Nieko neli- 
ko. Pilvo kaip nebūta. Štai kas būna, kai ne visada elgiesi kaip reikia. 
Aš nemanau, kad kiti daug geresni. Ne, ką tu. Tik galvą žmogui suka. 

Šatenas sušnabždėjo rudžiui: 

- Še tau. 

— Ką? 

- Jis iš kalėjimo, supratai. 

— Na, jeigu ir taip. 

Paleistasis: 

— Ir tada tau sako: „Tu laisvas ir vėl lįsk atgal į mėšlą, ir tai tas 
pats mėšlas, kuriame jau buvai. Tai visai nejuokinga“. - Jis vėl užsi- 
segė liemenę. - Matote, ką jie daro. Numirė žmogus kalėjime, tai 
atvažiuoja kažkoks šunsnukis su vežimėliu visokioms maitoms, įme- 
taįjį tą numirėlį ir išveža į šiukšlyną, ak koks galvijas, o jis juk pats 
pasidarė galą, šitaip elgtis su žmogumi, kad ir koks, bet vis dėlto 
Žmogus. 

Rudis liūdnai: 

— Ką čia bepridėsi. 

— Nejau mes jau nežmonės, jeigu kuo nors prasikaltome? Visi 
gali vėl atsistoti ant kojų, kurie sėdėjo, kad ir ką būtų padarę. (Ko čia 
gailėtis! Reikia tik ištrūkti! Ir pasišvaistyti kumščiais! Tada viskas 
bus nesvarbu, viskas praeis, baimė ir visa kita.) 

- Aš tik norėjau jums parodyti, kad nereikia klausyti visko, ką 
pasakoja mano svainis. Kartais ne viską gali, ko nori, kartais net 
atvirkščiai išeina. 

— Argi tai teisinga, išmesti žmogų į šiukšlyną kaip kokį šunį ir 
užversti šiukšlėmis, kas gi taip elgiasi su mirusiu? Tfu! O dabar aš 
jau eisiu. Duokit savo letenas. Jūs norėjote man gero ir jūs (jis pa- 
spaudė rudžiui ranką). Aš esu Biberkopfas, Francas. Ačiū, kad pri- 
glaudėte mane, nes aš tame kieme jau buvau pradėjęs dainuoti. Na, 
kas buvo, tai buvo, sudie! 

Abu žydai paspaudė jam ranką, nusišypsojo. Rudis ją ilgai laikė 
džiaugdamasis. 

- Na, arjums jau tikrai geriau? Rasit laiko, užsukit, aš džiaug- 
siuosi. 

- Ačiū, būtinai užeisiu, laiko tai bus, tik nežinia kaip su pini- 
gais. Ir pasveikinkit tą senąjį poną. Nair stiprios rankos. Sakykit, ar 
jis anksčiau nebuvo skerdikas? Vai, gal išlyginam kilimą; jis visai 
susigarankščiavo. Ką jūs, aš pats viską padarysiu. Dabar stalą... 
Va taip! 

Jis šliaužiojo keliais ant kilimo šaipydamasis iš rudžio: 

- Štai kur mes sėdėjome ir porinome. Puiki vieta, prašau man 
atleisti. 

Jie palydėjo jį iki durų, ir rudis susirūpinęs paklausė: 

— Arjūs vienas pareisite? 

Šatenas kumštelėjo jam į šoną alkūne: 

— Baik tu. 

Paleistasis išsitiesė, krestelėjo galva, praskyrė abiem rankom prie- 
šais save orą (vietos reikia pasidaryti, vietos, ir nieko daugiau): 

— Nesirūpinkite. Man nieko neatsitiks. Jūs juk pasakojote apie 
akis ir kojas. Aš jas dar turiu. Man jų niekas nenukirto. Sėkmės, 
ponai. 

Ir nuėjo per siaurą, užstatytą kiemą, o abu žydai žiūrėjo nuo 
laiptų jam pavymui. Katiliuką užsismaukė ant akių ir sumurmėjo 
žengdamas per benzino balą: 

— Kokia bjaurastis. Būtų gerai konjako. Kas lįs, tam į snukį. Ka- 
žin kur čia galima išgerti? 


Tendencija - laukimas, vėliau smarkūs kurso kritimai, 
Hamburgo biržoje - panika, Londono — menkesnė 


Lijo. Kairėje, Miuncštrasėje, švietė reklamos kino teatrų. Ties kam- 
pujis nepraėjo, ten žmonės stovėjo prie tvoros, už kurios Žiojėjo gili 
duobė, tramvajaus bėgiai ant žuolių tarsi kabojo ore, jais kaip tik 
lėtai važiavo tramvajaus vagonas. Žiūrėk tu man, metro stato, vadi- 
nasi, Berlyne turi būti darbo. O štai dar vienas kinas. „Jaunesni 
kaip 17 metų vaikai neįleidžiami“. Milžiniškame plakate ryškiai 
raudonas ponas stovėjo ant laiptų, o daili jauna mergina buvo ap- 
glėbusi jo kojas, ji guli ant laiptų, o jis nekreipia į ją dėmesio. Apa- 
čioje užrašas: „Be tėvų, našlaitės likimas, 6 dalių“. Ką gi, užeisim. 
Orkestrionas skelia kaip reikalas. Bilieto kaina - 60 pfenigų. 

Kažkoks tipas kasininkei: 

— Panele, ar negalima pigiau landšturmo kariui be skrandžio? 

— Ne, pigiau tiktai vaikams iki penkių mėnesių, jeigu jie su žin- 
duku. 

— Aišku. Man lygiai tiek. Naujagimiai — išsimokėtinai. 

— Na gerai, tegul bus penkiasdešimt, prašau į vidų. 

Pojo staipydamasis prieina jauniklis, liesas, su šaliku ant kaklo: 

— Panele, ar neįleistumėte dykai? 

— Ką, ką? Paprašyk mamos, kad pasodintų ant puoduko. 

— Tai ar galiu? 

— Kur? 

— Į kiną. 

- Čia nėra jokio kino. 

— Nejaugi, o kas čia, jei ne kinas? 

Kasininkė iškiša galvą pro langelį ir šaukia durininkui: 

— Maksai, eikšen! Čia vienas domisi, ar čia kinas ar ne kinas. 
Pinigų jis neturi. Paaiškink jam, kas čia yra. | 

- Jums įdomu, kas čia yra, jaunikaiti? Nejau dar nepastebėjote. 
Tai šalpos kasa vargšams, Miuncštrasės skyrius. - Ir nustūmė jau- 
niklį nuo kasos, parodęs jam kumštį. - Jeigu nori, aš tau tuojau 
išmokėsiu pašalpą. 

Francas prasispraudė į vidų. Kaip tik buvo pertrauka. Ilga salė 
buvo pilnutėlė. Devyniasdešimt procentų vyrų su kepurėmis ir nė 
nemanojų nusiimti. Palubėje trys raudonai uždengtos lempos. Prie- 
kyje geltonas pianinas, apkrautas natomis. Orkestrionas griaudėja 
be perstogės. Paskui sutemsta ir prasideda filmas. Anksčiau žąsis 
ganiusi mergaitė mokoma gerų manierų, kodėl - kol kas neaišku. Ji 
valėsi nosį ranka, kasėsi ant laiptų sėdynę visiems matant - ir salė 
leipo juokais. Francas labai keistai pasijuto, kai žmonės aplink jį 
ėmė kikenti. Ką gi, laisvi Žmonės nori tai ir juokiasi, kas jiems už- 
draus, ir aš tarp jų, nuostabu! O filmas tęsėsi. Prašmatnus baronas 
turėjo meilužę, kuri guldamasi į hamaką užvertė viršun kojas. Ir 
parodė kelnaites. Klasė! Ir kuo jiems įdomi ta nevala žąsiaganė, 
išlaižanti lėkštes. Ekrane vėl šmėstelėjo toji su lieknomis kojomis. 
Baronas paliko ją, ir jinai iškrito iš hamako, šlumštelėjo į žolę ir 
išsitiesė kiek ilga. Francas spoksojo į ekraną, jame jau buvo kitas 
vaizdas, ojam vis dar akyse stovėjo ta, kuri iškrito iš hamako. Net 
kas, tos žąsiaganės meilužis, apkabino tą prašmatnią moterį, Fran- 
cui pasidarė karšta, tarsi jis pats tą poniutę būtų apkabinęs. Jis taip 
apkvaito, kad net silpna pasidarė. 

Bobos! (Su jomis tiktai bėdos ir baimė. Kam tos nesąmonės! Bo- 
bų, štai ko tau reikia.) Kaip jis apie tai nepagalvojo. Būdavo, stovi ir 
žiūri pro kameros grotas į kiemą. Kartais pro šalį šmėsteli viena kita 
moteris, atėjusi į pasimatymą arba valyti viršininko buto. Tada ka- 
liniai apgula langus ir spokso, ryja akimis kiekvieną. Pas vieną 
prižiūrėtoją kartą dviem savaitėm atvažiavo žmona iš Ebersvaldės, 
anksčiau jis kas dvi savaitės važinėjo pas ją, ir dabar ji veltui laiko 
neleido, vyras darbe iš nuovargio galvos nenulaikė, vos kojas bepa- 
vilko. 


Francas jau vėl lauke, kur lyja lietus. Ką gi dabar darysim? Aš 
laisvas. Man bobos reikia. Man reikia bobos. Koks jausmas, gyveni- 
mas laisvėje puikus! Tiktai ant kojų išsilaikyti ir nepargriūti. Jis 
nestygo, nejuto žemės po kojom. Ir šit ties Kaizerio Vilhelmo gatvės 
kampu, už turgaus vežimėlio jau stovi viena, jis tuoj prie jos, ne- 
svarbu kokia. Po velnių, kodėl tos kojos taip šąla? Jis nuėjo suja, iš 
nekantros kandžiodamas apatinę lūpą, jeigu toli gyveni, aš su tavi- 
mi neisiu. Bet jiems reikėjo tiktai pereiti Biūlovo aikštę, paskui palei 
tvorą, pro paradinės duris, į kiemą ir nusileisti šešis laiptelius Že- 
myn. Ji atsigręžė ir nusijuokė: 

— Klausyk, ko taip skubi, vos man ant galvos neužgriuvai. 

Vos tik ji spėjo uždaryti duris, jis tuoj puolė ją glamžyti. 

- Ei, duok man bent lietsargį padėti! 

Bet jis spaudė, grumdė, Žnaibė ją, čiupinėjo per paltą, pats dar 
su skrybėle, ji piktai išleido iš rankų lietsargį: 

— Klausyk, paleisk mane. 

Ojis pūkščia, kreivai šypsosi ir apdujęs vapa: 

— Kas yra? 

— Tu man dar drabužius suplėšysi. Naujų juk nenupirksi, ar ne? 
Mums irgi niekas dykai neduoda. - Ir kaijis vis nepaleido jos, pri- 
dūrė: - Tu mane uždusinsi, prietranka. Kvailas, ar ką! 

Ji buvo maža, stora, lėta, jis turėjo iš anksto duoti tris markes, 
kurias ji rūpestingai padėjo į komodą, o raktą įsikišo į kišenę. Jis 
neatitraukia nuojos akių: 

— Todėl, kad aš kelis metelius atpyliau, storke, Tegelyje, supranti? 

— Kur? 


— Tegelyje, aišku? 

Tukli bobšė garsiai nusikvatojo. Ėmė sagstytis palaidinukę. „Gy- 
veno karalaičiai du, ir buvo dideli draugai“. Ji apglėbė Francą ir 
priglaudė prie savęs. Put put put mano vištyte, put put put, mano 
gaidžiuk. 

Netrukus jo kaktą išpylė prakaitas, ir jis sudejavo. 

— Ko gi tu dejuoji? 

— Koks ten vyras už sienos duodasi? 

— Tai ne vyras, o mano šeimininkė. 

— Ką ji ten daro? 

— Ką gi darys, tenjos virtuvė. 

— Gerai, tik tegu nustoja zuiti. Rado laiką. Aš negaliu to pakęsti. 

— Ak tujergau, gerai, nueisiu ir pasakysiu. 

Koks prakaituotas bernas, greičiau jo atsikratyti, kalėjimo Žiur- 
kė, kuo greičiau tegu dingsta. Ji pabeldė į gretimas duris. 

— Ponia Pryze, pasėdėkite ramiai kelias minutes, man čia kai ką 
reikia aptarti su vienu ponu, tai svarbu. 

Na štai, dabar viskas gerai, tėvyne, gali būti rami, eikš pas mane, 
bet greitai lėksi lauk. 

Padėjusi galvą ant pagalvės ji galvojo: „Geltoniems pusbačiams 
reikia naujų puspadžių, o viršus dar geras, Kitės naujasis sužadėti- 
nis už dvi markes pakaltų, jeigu Kitė leistų, aš juk jo nenuviliosiu, 
jis ir nudažytų juos rudai prie rudos palaidinės, ta jau visai skar- 
malas, tinka tik mazgotėms, bet galima dar panešioti - tik kaspinus 
priekyje reikia išlyginti, aš tuoj pasakysiu poniai Pryzei, jos krosnis 
dar kūrenasi, kažin ką ji šiandien taiso“. - Ji pauodė orą: - „Aha, 
silkes su svogūnais.“ 

Franco galvoje sukosi eilių nuotrupos, kažkokia košė, nieko ne- 
suprasi: sriubą verdi, froilen Štein, duok man šaukštą, froilen Štein. 
Skrylius verdi, froilen Štein, duok man vieną, froilen Štein. Aš sa- 
kau, ir tu sakai. Jis garsiai atsiduso: 

— Aš tau turbūt nepatinku? 

— Kodėl, nagi eikš, padarom kas reikia. 

Jis nugriuvo nuojos į lovą, niurzgė, dejavo. Ji pasitrynė kaklą: 

— Oi, mirsiu išjuoko. Na, pagulėk, pagulėk, tu man netrukdai.— 
Ji kvatojosi, kilnojo į viršų riebias rankas, paskui nuleido iš lovos 
kojinėmis apmautas kojas: — Aš čia tikrai niekuo dėta! 

Kuo greičiau į gatvę! Oro! O lietus vis tebepila. Kas čia tokio? 
Reikia susirasti kitą. Bet pirma išsimiegoti. Francai, kas tau darosi? 

Seksualinė potencija yra trijų faktorių sąveikos rezultatas: 1) vi- 
daus sekrecijos liaukų, 2) nervų sistemos ir 3) lyties organų. 

Lytinę potenciją veikia šios vidaus sekrecijos liaukos: hipofizis, 
skydliaukė, antinksčiai, prostata, sėklidės ir sėklidės prielipas. Ta- 
čiau svarbiausia šioje sistemoje yra lytinė liauka. Jos hormonai išju- 
dina visą seksualinį aparatą nuo smegenų žievės iki genitalijų. Ero- 
tinis įspūdis sukelia erotinį susijaudinimą smegenų žievėje, kuris 
perduodamas į tarpines smegenis, o iš ten keliauja į vegetatyvinę 
nervų sistemą. Po to eina į nugaros smegenis. Tačiau prieš išeinant 
iš galvos smegenų seksualinis susijaudinimas patiria nemaža slo- 
pinančių faktorių, daugiausia psichinio pobūdžio, tokių kaip: mo- 
ralinės abejonės, pasitikėjimo savimi trūkumas, baimė apsijuokti, 
baimė užsikrėsti ir apvaisinti, visa tai daug reiškia. 

O vakare į Elzaso gatvę. Nėra ko delsti, vyruti, nėra ko varžytis. 

— Kiek imate už malonumą, panele? 

Tujuočkė liuks, ir klubai kaip reikia, gardus kąsnelis. Mergytei 
berno reikia, nes ji nori, nes jai sveika. 

— Tu toks linksmas, meiluti! Gal palikimą gavai? 

— Galir taip. Turi šansų užsidirbti. 

— Kodėl ne. 

Vis dėlto jis bijo. 

Po tojau jos kambaryje, gėlės už užuolaidos, neblogas kambarė- 
lis, dailus kambarėlis, panelytė net gramofoną turi, paniūniuoja 
jam, su Bembergo dirbtinio šilko kojinėmis, nusivilkusi palaidinę, 
akys juodos kaip anglys. | 

— Aš, žinok, dainuoju lyrines dainas. O, manai, kur? Kur tiktai 
užsimanau. Aš dabar, žinok, neturiu sutarties. Nueinu į prašmat- 
nią užeigą ir paklausiu, ar nereikia padainuoti. O po to seka šlage- 
ris. Aš turiu savo šlagerį. Oi, nekutenk! 

— Klausyk, liaukis. 

— Ne, šalin rankas, viską sugadinsi. Mano šlageris, būk geras, 
palauk, supranti, po jo užeigoje aš surengiu aukcioną, o ne apeinu 
visus su lėkšte. Kas turi pinigų, tas gali mane pabučiuoti. Klasė, ką? 
Visų akyse. Nemažiau kaip už penkiasdešimt pfenigų. Na ir moka. 
Va čia, į petį. Gali pats pabandyti. 

Ji užsideda vyrišką cilindrą, pakraipo užpakalį, įsirėmusi ran- 
ką į šoną, ir ima karkti jam į veidą: „Teodorai, apie ką tu svajojai, kai 
gatvėje prie manęs lindai? Teodorai, ko tu paskui norėjai, kai vaka- 
rieniaut mane kvietei?“ 

Atsisėdusi jam ant kelių įsikiša į marmūzę cigaretę, kurią vikriai 
ištraukia iš jo kišenės, ištikimai žiūri jam į akis, švelniai trinasi 
ausimi į jo ausį, suokia: 

— Ar Žinai, kas yra ilgesys? Ak, kaip plyšta nuo jo širdis. Viskas 
šalta aplink ir niūru... 

Ji niūniuoja, išsitiesia ant kanapos. Papsi cigaretę, glosto jo plau- 
kus, niūniuoja, juokiasi. 

Ir vėl jo kaktą išmuša prakaitas, ir vėl baisu! Ir staiga galva tarsi 
plyšta. Bum, varpas, keltis, penktą trisdešimt, šeštą atidaromos du- 
rys, bum bum, greitai pasivalyti striukę, šiandien pats senis tikrina, 
ne, šiandien ne jo eilė. Mane greit paleis. Tss, girdėjai, šiąnakt vie- 
nas pabėgo, Klozė, virvė dar ir dabar tabaluoja, permesta per sieną, 
jį gaudo su šunimis... Francas sudejuoja. Jo galva pakyla, jis pama- 
to merginą, jos smakrą, kaklą. Kaipgi man išeiti iš kalėjimo. Ne, jie 
manęs neišleis. Aš vis dar kalėjime. Oji greta leidžia į orą mėlynus 
ratus, kikena. 

— Koks tu mielas, klausyk, aš tau įpilsiu „Mampės“, tik trisde- 
šimt pfenigų. 

Ojis guli išsitiesęs visu ūgiu. 

— Kas mantatavo „Mampė'? Jie mane pražudė. Aš sėdėjau Te- 
gelyje, o už ką? Iš pradžių prūsų apkasuose, o paskui Tegelyje. Aš 
jau nebe žmogus. 

— Najau, na jau. Nejau dabar imsi ašaroti. Na, atvelk bulnytę, 
didelis dėdė gelti noli. Pas mus linksma, pas mus gera, per dienas ir 
per naktis. 

- Ir už kokį nieką. Geriau jau iškart būtų užplumpinę, šunsnu- 
kiai. Ir išmetę į šiukšlyną. 

— Na, dėdule, išgerk dar vieną. Jeigu liūdna, tai nelauk, šlaką 
„Mampės“ įsikalk. 

— Merginos paskui mane lakstė, aš nė į vieną nespjaudavau, o 
dabar guliu kaip strampas. 

Ji pakelia dar vieną cigaretę, iškritusią jam iš kišenės: 

— Tai nueik pas policininką ir pasiskųsk. 

— Gerai, einu, einu. 

Jis susiranda petnešas. Ir neištaria daugiau nė žodžio, nebepa- 
sižiūri į merginą, o ta, gudruolė, guli sau, rūko, žiūri į jį ir slapčia 
koja braukia po kanapa jo cigaretes. O jis pasigriebia skrybėlę ir 
dumia laiptais žemyn, nuvažiuoja šešiasdešimt aštuntu į Aleksan- 
dro aikštę ir sėdi alinėje parėmęs galvą prie bokalo šviesaus. 

Testifortanas - patentuotas vaistas nuo lytinės negalios, sukur- 
tas sanitarijos tarėjo dr. Magnuso Hiršfeldo ir dr. Bernardo Šapiro, 
Seksualinių mokslų institutas, Berlynas. Patento Nr. 365695. Pa- 
grindinės impotencijos priežastys šios: a) vidaus sekrecijos funkci- 
jų nepakankamumas; b) per didelis psichinių faktorių priešinima- 
sis arba erekcinio centro išsekimas. Kada impotencija sergantis vėl 
gali bandyti santykiauti, kiekvienu atveju nustatoma individualiai. 
Dažnai patartina trumpam susilaikyti. 

Prisirijo iki soties, išsimiegojo, o kitą dieną gatvėje vėl galvoja: 
tos norėčiau, ir anos norėčiau, bet nė prie vienos neina. Arba ta prie 
vitrinos, dranga kaip reikia, mums būtų pats tas, bet nė prie vienos 
neina. Vėl niūkso alinėje, į moteris nesidairo, tik ryja ir laka. Dabar 
ištisas dienas tik ėsiu, gersiu ir miegosiu, gyvenimo man vis tiek 
nebėr. Nebėr, nebėr. 


Pergalė visuose frontuose! 
Francas Biberkopfas perka veršieną 


O trečiadienį, trečią dieną, apsivelka švarką. Ir kas dėl visko kal- 
tas? Ida. Kas gi daugiau. Tai ledergaijis tada visus kaulus sulaužė, 
todėl ir sėdo. Ji gavo ko norėjo, dabarjau po žeme, štai iki ko prive- 
dė, lederga! Ašaros iš akių veržiasi, tad į šaltį, laukan! O kur eiti? 
Kur ji gyveno su juo, pas jos seserį. Reikia paeiti Invalidų gatve, 
paskui įsukti į Akerštrasę, ir štai vartai, antras namas. Tarsi ir kalė- 
jimo nebuvo, ir šnekos su žydais Dragūnų gatvėje. Kur jinai, ta le- 
derga, ji viskuo kalta. Ėjo gatve nieko nematydamas, o pataikė ten, 
kur reikia. Truputį trūkčioja veidas, pirštai šiek tiek virpa, bet pir- 
myn, eni beni dzūki dzaki, eni beni dzūki dzaki, eni beni... 

Dzin dzin. 

— Kas ten? 

— Aš. 

— Kas? 

— Atidaryk gi. 

— Dieve, tu, Francai? 

— Atidaryk. 

Eni beni dzūki dzaki. Eni... Kažkoks siūlas burnoj, reikia iš- 
spjauti. Jis stovi koridoriuje, ji jam įėjus uždaro duris. 

— Ko tau pas mus reikia? Gal kas nors pamatė laiptinėje. 

— Nair kas. Tegujie visi... Labas. 

Ir suka kairėn į kambarį. Eni beni. Kad jį galas tą siūlą, niekaip 
nenueina nuo liežuvio. Pakrapšto jį nagu. Bet jokio siūlo ten nėra, 
tiktai taip atrodo. Štai ir svetainė, sofa aukšta atkalte, ant sienos 
imperatorius, prancūzas raudonomis kelnėmis duoda jam kardą, 
pasiduodu. 

— Ko tau čia reikia, Francai? Gal galvoj negerai? 

— Aš prisėsiu. 

Pasiduodu, bet imperatorius grąžina jam kardą, kaipgi kitaip, 
taip turi būti. 

— Klausyk, jeigu tu neišeisi, aš šauksiuosi pagalbos. 

— Kodėl? 

Eni beni, aš taip toli ėjau ir va štai sėdžiu. 

— Nejau tave jau išleido? 

— Taip, atitupėjau savo. 

Jis sprogina į ją akis ir atsistoja: 

— O kad išleido, tai ir atėjau. Išleisti tai išleido, bet kokį. 

Nori paaiškinti, kokį jį padarė kalėjimas, bet vėl tas siūlas truk- 
do; trimitas nebegriaudėja, viskas, ir dreba, negali net apsižliumbti, 
ir žiūri įjos ranką. 

— Klausyk, ko gi tu nori? Kas yra? 

Štai kalnai, stovėję tūkstančių tūkstančius metų, kariuomenės 
su patrankomis ėjo per juos, štai salos, ir jose pilna žmonių, devy- 
nios galybės, viskas klesti, parduotuvės, bankai, įmonės, dansin- 
gai, bordeliai, importas, eksportas, socialiniai reikalai ir visa kita. Ir 
šit vieną dieną - babach, bet ne iš karo laivų, o iš vidaus sprogs! 
Žemė atsivers. Ir - lakštingalėle, lakštingalėle, kaip gražiai tu gie- 


dojai, - laivai kyla į dangų, o paukščiai krinta ant žemės. 

— Francai, aš šauksiu, paleisk mane. Karlas tuoj pareis, Karlas 
turi tuoj pareiti. Su Ida tu irgi taip pradėjai. 

Ką reiškia draugams žmona? Iš Londono pranešama - miesto 
skyrybų teismas paskelbė sprendimą kapitono Bekono byloje žmo- 
nos sanguliavimo su jo tarnybos draugu kapitonu Farberiu, ir pri- 
teisė jam 750 svarų sterlingų kompensaciją. Kapitonas, atrodo, ne- 
brangiai įkainojo savo neištikimą žmoną, kuri vėliau ištekės už savo 
meilužio. 

O štai kalnai, ramiai stovėję amžius, ir kariuomenės su patran- 
komis ir drambliais ėjo per juos, ką padarysi, jeigu jie staiga išlekia 
į viršų, nes iš apačios tik babach - ir viskas. Ir ką tu padarysi, apie 
tai net neverta kalbėti. Mina negali ištraukti rankos, o jo akys prieš 
jos akis. Būna, kad vyro veidu tarsi bėgiai nutiesti, ir štai jais va- 
žiuoja traukinys, žiūrėk, kaip jis dūmija, kaip dunda, ekspresas 
Berlynas-Hamburgas-Altona, išvyksta 18.15 val. atvyksta 21.35, 
kelyje užtrunka 3 valandas 35 minutes, ir nieko čia nepadarysi, 
vyro rankos kaip geležinės, geležinės. Ji šaukiasi pagalbos. Ji kly- 
kia. Jau gulėdama ant kilimo. Jo dygliuotas skruostas prigludęs prie 
jos skruosto, jo lūpos godžiai siekia jos lūpų, ji nusisuka. 

- Francai, o Dieve, pasigailėk, Francai. 

Ir jai viskas pasidaro aišku. 

Dabar ji supranta, ji juk Idos sesuo, taip jis kartais žiūrėdavo į 
Idą. Jis laiko glėbyje Idą, todėl taip užmerkė akis ir atrodo laimin- 
gas. Ir tarsi nebūtų jos baisiai sumušęs, įklimpęs iki kaklo į purvą, 
sėdėjęs kalėjime! O buvo Treptovas, „Rojaus“ sodas, kur jie susipa- 
žino žiūrėdami fejerverkus, ir jis palydėjo namo ją, mažą siuvėjukę, 
ji buvo laimėjusi vazą mėtydama kauliukus, laiptinėje su jos raktu 
rankoje jis pirmąsyk ją pabučiavo ir ji atsistojo ant pirštų galų, ji 
buvo su drobiniais bateliais, tada raktas iškrito Francui iš rankų, ir 
jis jau negalėjo nuo jos atsitraukti... Tai senasis gerasis Francas 
Biberkopfas. 

O dabarjis vėl traukia jos kvapą, prikišęs nosį prie kaklo, tai ta 
pati oda, tas pats kvapas, nuo jo sukasi galva, kuo tai baigsis. Oji, 
sesuo, kaip keistai ji jaučiasi. Tai dėl jo veido, kaip jis tyliai glau- 
džiasi prie jos, ir ji pasiduoda, iš pradžių dar kiek pasigynusi, visa 
persimaino, iš jos veido išnyksta įtampa, rankos jau nebepajėgia jo 
stumti, lūpos tampa bejėgės. O Francas tyli, jos lūpos pasiduoda 

pasiduoda pasiduoda jam, ji suglemba kaip vonioje, daryk su ma- 
nimi ką nori, pasileidžia kaip vanduo, gerai, tegu, tegu, eikš, aš 
viską suprantu, aš neprastesnė už ją, aš tau irgi tinku. 

Palaimingi trūksniai - auksinė žuvelė blykčioja akvariume. Švy- 
ti visas kambarys, tai jau ne Akerštrasė, ne namas, nebėra traukos 
jėgos, išcentrinės jėgos. Išnyko, prasmego, ištirpo kaip nebuvęs rau- 
donųjų spindulių nukreipimo laukas saulėje, nebeegzistuoja kine- 
tinė dujų teorija, darbo virtimo šiluma teorija, nebėra nei elektros 
svyravimų, nei elektromagnetinės indukcijos, nei metalų tankio, 
skysčių ir nemetalinių kietų kūnų. 

Ji gulėjo ant grindų, blaškėsi į šalis. Jis nusijuokė ir pasirąžė: 

— Pasmauk mane, na, jeigu įstengsi, aš nesipriešinsiu. 

— Reikėtų. 

Jis pakilo ir ėmė suktis kambaryje iš laimės, džiaugsmo, palai- 
mos. Trimitai griaudėja, pirmyn, husarai, aleliuja! Francas Biber- 
kopfas sugrįžo! Francas Biberkopfas laisvas! Maudamasis kelnes 
jis šokinėjo nuo vienos kojos ant kitos. Ji atsisėdo ant kėdės, buvo 
bepradedanti žliumbti. 

— Aš pasakysiu savo vyrui, aš pasakysiu Karlui, tave reikia dar 
ketveriems metams ten įkišti. 

— Pasakyk, Mina, pasakyk. 

- Ir pasakysiu, o dabar atvesiu policininką. 

— Mina, Minute, na liaukis gi tu, aš taip džiaugiuosi, aš vėl žmo- 
gus, Minute. 

— Klausyk, tu kuoktelėjęs, jie tau ten tame Tegelyje tikrai smege- 
nis sumaišė. 

— Ar neturi ko nors atsigerti, kavos kaušo, ar dar ko? 

— Francas, tai jo darbas! Jis sugrįžo. Jis gyvas. Francas vėl čia! 

— Pasiimk skrybėlę ir nešdinkis. Jeigu jis tave čia ras, kai mano 
akis pamušta... Ir daugiau nesirodyk. 

— Adju, Mina. 

O kitą rytą vėl atsibeldžia, su nedideliu paketu. Ji norėjo jam 
neatidaryti durų, bet jis įkišo tarp jų koją. Ji sušnibždėjo per plyšį: 

— Ašjuk sakiau, kad eitum savais keliais, juk sakiau. 

— Klausyk, Mina, aš tik prikyščių atnešiau. 

— Kokių prikyščių? 


- Štai - išsirink. 

— Pasilaikyk sau, matyt, pavogei. 

— Nepavogiau, atidaryk gi. 

— Eik sau, kaimynai pamatys. 

— Atidaryk, Mina. 

Pagaliau ji atidarė, ir jis numetė paketą ant stalo, o kad ji neatsi- 
traukė nuo durų su šluotkočiu rankoje, tai vienas ėmė suktis po 
kambarį. 

— Ak, Mina, kaip gera. Aš taip džiaugiausi visą dieną. O naktį 
tave sapnavau. 

Jis išvynioja ant stalo paketą, ji prieina arčiau, pačiupinėja me- 
džiagą, išsirenka tris prikyštes, tačiau išsisuka, kai jis paima ją už 
rankos. Jis vynioja likusias, ji stovi vėl su šluota rankoje ir ragina: 

— Na greičiau. Dink iš čia. 

Jis pamoja prie durų: 

— Iki, Minute. 

Ji užtrenkia šluotkočiu duris. 

Po savaitės jis vėl stovi prie durų. 

— Aš tik norėjau paklausti, kaip tavo akis. 

— Viskas gerai, tau čia nėra kas veikti. 

Jis pasitaisęs, su mėlynu žieminiu paltu, ruda kieta skrybėle: 

— Aš tik norėjau tau pasirodyti, kaip dabar atrodau. 

— Man tai nerūpi. 

— Na, pavaišink nors kavos puodeliu. 

Kažkas ėmė lipti laiptais žemyn, jais nusirito vaikiškas sviedi- 
nys, moteris išsigandusi atidarė duris, įsitraukė jį vidun. 

- Pastovėk čia, tai Lumkės, viršutiniai kaimynai, na, o dabar gali 
sau eiti. 

— Tik kavos puodeliuką. Turėsi juk, ar ne? 

— Kavos ir kitur gali išgerti. Jau turbūt turi kokią, mat koks išsi- 
pustęs. 

— Tik puodeliuką kavos. 

— Koks vargas su tavimi. 

Ir kai jis stovėjo prie kabyklos ir žiūrėjo į ją maldaujančiomis 
akimis, ji užsidengė prie virtuvės durų nauja gražia prikyšte akis, 
papurtė galvą ir pravirko: 

— Tu mane kankini, Francai. 

— Kas gi yra? 

— Karlas nepatikėjo, kai pasakiau, kad pati pasimušiau akį. Kaip, 
girdi, galima taip užsigauti į spintą. Nagi parodyk, kaip ten buvo. 
Bet juk galima pasimušti akį į spintą, jeigu durys atidarytos. Tegu 
pats pabando. Bet jis kažkodėl netiki. 

— Kodėl gi, Mina? 

— Todėl, kad mano kaklas štai čia nubruožtas. Aš net ir nepaste- 
dį negali pasakyti, iš kur tas rėžis atsirado? 

— Juk žmogus gali kaip nors įsibrėžti, pavyzdžiui, kasydamasis. 
Nesiduok to Karlo jodoma. Aš jam parodyčiau. 

— Ir dar tu čia vis triniesi. Lumkės tave turbūt jau pastebėjo. 

— O koksjjų reikalas. 

— Eik tu sau, Francai, ir daugiau čia nesirodyk, tu man bėdą 
užtrauksi. 

— Arjis nieko neklausė apie prikyštes? 

— Ašjam seniai sakiau, kad ruošiuosi pirkti prikyščių. 

— Ką gi, tai tada ašjau eisiu, Mina. 

Jis apkabino ją per kaklą, ir ji nesipriešino. Po valandėlės, kai jis 
vis darjos nepaleido, nors ir neglaudė prie savęs, ji pajuto, kad jis ją 
glosto, ir nustebusi pakėlė akis: 

— Eik gi, Francai. 

Jis švelniai truktelėjo ją į kambarį, ir ji nesipriešino, žingsnis po 
žingsnio ėjo jam iš paskos: 

— Nejau vėl viskas iš pradžių, Francai? 

— Kodėl, aš tiktai noriu su tavimi truputį pasėdėti. 

Juodu kiek laiko ramiai pasėdėjo greta viens kito ant sofos ir 
pasišnekėjo. Paskui jis pats išėjo. Ji palydėjo jį iki durų. 

— Nebeateik daugiau, Francai, -ji apsiverkė ir priglaudė galvą 
priejo peties. 

— Po velnių, Mina, ką tu su žmogum darai. Kodėl gi man nebeat- 
eiti. Bet jeigu nori, tai ir neateisiu. 

Ji laikė jį už rankos: 

— Ne, Francai, neateik daugiau. 

Tadajis atidarė duris, oji vis tebelaikė jo ranką ir stipriai spau- 
dė. Tebelaikė ją, kai jis jau peržengė per slenkstį. Paskui paleido ir 
tyliai greitai uždarė duris. Jis šalimais nupirko du didelius gabalus 
veršienos filė ir pasiuntė juos Minai. 

Francas visam pasauliui ir sau prisiekia, 
kad taps doru žmogumi, nesvarbu, ar turės pinigų, ar ne 


Jis jau tvirtai stovėjo ant kojų Berlyne - pardavė savo senus bal- 
dus, Tegelyje buvo susitaupęs kelis grašius, jo šeimininkė ir drau- 
gas Mekas šiek tiek sušelpė, - ir staiga gerai gavo į paslėpsnius. 
Paskui, tiesa, pasirodė, kad tai niekai. Vieną neblogą rytą ant savo 
stalo rado geltoną popierių, oficialų pranešimą valdiškame blanke, 
atspausdintą mašinėle: „Policijos prezidentas, 5 skyrius, data, ei- 
lės numeris. Kreipiantis prašome nurodyti aukščiau pažymėtą nu- 
merį. Pasak man pateiktų dokumentų, Jūs buvote teistas už grasini- 
mus, įžeidimą veiksmais ir sužeidimą, sukėlusį mirtį, todėl turite 
būti laikomas asmeniu, keliančiu grėsmę visuomenės saugumui ir 
dorovei. Dėl to aš, remdamasis antru 1842 metų gruodžio 31 dienos 
įstatymo paragrafu ir trečiu 1867 metų lapkričio 1 dienos laisvo 
kilnojimosi teisės įstatymo paragrafu, taip pat 1889 metų biržeiio 
12 dienos ir 1900 metų birželio 13 dienos įstatymais nusprendžiau 
administracine tvarka uždrausti jums gyventi Berlyne, tai yra Šar- 
lotenburge, Noikelne, Berlyne-Šeneberge, Vilmersdorfe, Lichtenber- 
ge, taip pat Berlyno Frydenau, Šmargerndorfo, Tempelhofo, Brico, 
Treptovo, Reinikendorfo, Veisenzės, Pankovo ir Berlyno Tegelio ra- 
jonuose ir reikalauju per dvi savaites išsikelti iš nurodyto rajono. 
Kartu perspėdamas, kad jeigu duotu laiku neišsikelsite iš nurodyto 
rajono arba tenai sugrįšite, tai remiantis 1883 metų liepos 30 dienos 
bendrų žemės administracijos įgaliojimų antrojo įstatymo 132 pa- 
ragrafu Jūs būsite nubaustas 100 markių bauda arba, jei negalėsite 
sumokėti, 10 dienų areštu. Kartu atkreipiu Jūsų dėmesį į tai, kad 
jeigu nuspręsite apsigyventi viename iš žemiau paminėtų Berlyno 
priemiesčių Potsdame, Špandau, Frydrichsfeldėje, Karlshorste, 
Frydrichshagene, Oberšeneverdėje ir Vulheidėje, Fichtenau, Ransdor- 
fe, Karove, Buche, Fronau, Kepenike, Lankvice, Šteglice, Zelendortfe, 
Teltove, Daleme, Vanzėje, Klein Glynikėje, Novavesėje, Nauendorfe, 
Eichėje, Bornime ir Bornštate, tai būsite iškeldintas iš minėtų vietų 
administracine tvarka. Parašas. Antspaudas. Blankas Nr. 968 a“. 


Perskaitė, ir keliai sulinko. Bet, ačiū Dievui, Berlyne prie miesto 
geležinkelio buvo tokia gera įstaiga - Grunerštrasėje Nr. 1 prie Alek- 

sandro aikštės - buvusių kalinių globos tarnyba. Ten žmonės pasi- 
berkopfas yra mūsų priežiūroje“, pasakė, pasidomėsime, arjūs dir- 
bate, turėsite kas mėnesį ateiti pasirodyti. Viskas. Taškas. 

Pamiršta baimė, pamirštas Tegelis ir raudoni mūrai, dūsavimai 
ir visa kita - šalin visa tai, pradedam naują gyvenimą, ir kas buvo, 
pražuvo, Francas Biberkopfas sugrįžo, tad valio, valio, valio! 

Po tojis visą mėnesį nieko nedarė, tik kimšo į pilvą mėsą, bulves 
ir puto alų, dar nuėjo aplankyti į Dragūnų gatvę tų žydų, norėda- 
mas jiems padėkoti. Nachumas ir Elizeris kaip tik vėl barėsi. Jie 
nesuprato, kas čia toks, kai jis įėjo, su naujomis drapanomis, storas 
ir atsiduodantis konjaku, ir pagarbiai, prisidengęs burną skrybėle, 
paklausė, ar senojo pono anūkai vis dar tebeserga. Užeigoje, ties 
kampu, kur jis juos vaišino, jie paklausė, kokiu verslu jis užsiima. 

— Aš? Ašjokiu verslu neužsiimu. Mes ir taip gyvenam. 

- Oiš kurjūs imat pinigus? 

- Iš anksčiau buvau atsidėjęs, sutaupęs šiek tiek. 

Jis kumštelėjo Nachumą į šoną, išpūtė nosį, nutaisė gudrias pa- 
slaptingas akis: 

— Ar dar prisimenat tą istoriją apie Canovičių? Tai bent bernas 
buvo! Va taip reikia gyventi! Paskui, tiesa, galą gavo. Jūs tiek visko 
žinot. Aš irgi norėčiau atrodyti kaip princas ir mokytis universitete. 
Ne, studijomis mes neužsiimsime. Mes galbūt vesime. 

- Ką gi, sėkmės. 

- Irjūs ateikit, pasivaišinsit ir išgersit kaip pridera. 

- Jeigu norite, papasakosiu jums dar vieną istoriją. Žmogus 
turėjo sviedinį, žinote, tokį vaikišką, bet ne guminį, o celiulioidinį, 
permatomą, su švininiais šratais viduje. Vaikai jį barškino ir mėtė- 
si. Tas žmogus paėmė kamuolį, mestelėjo ir pagalvojo: „Jame šra- 
tai, tad aš galiu jį mesti ir jis nenusiris, liks toj pačioj vietoj, kur 
nukrito“. Bet kai jis metė kamuolį, tai tas nelėkė taip, kaip tas žmo- 
gus buvo manęs, 0 darsyk pašoko ir truputį pasirito, taip per dvi 
plaštakas. 

- Atstok tu, Nachumai, nuo jo su savo pasakomis. Jos jam visai. 
nerūpi. 

O storkis Francas: 

— Kaipgi ten buvo su tuo sviediniu, ir kojūs vėl ginčijatės? Pasi- 
žiūrėkit į juodu, pone šeimininke, kiek aš juos pažįstu, jie vis ginči- 
jasi ir ginčijasi. 

- Ir tegu, žmonių nepakeisi. Be to, ginčytis sveika kepenims. 

Rudis: 

- Žinote, ką aš jums pasakysiu, aš mačiau jus gatvėje, kieme ir 
girdėjau dainuojant. Jūs gražiai dainuojate. Ir esate geras žmogus. 
Bet nesikarščiuokit taip. Būkit ramus. Kantriai neškit savo naštą. 
Aš nežinau, kas jumyse dedasi ir kokį likimą Dievas jums paskyręs. 
Sviedinys, kaip sakiau, lekia ne taip, kaipjūs jį metate ir kaip norite, 
jis lekia panašiai, bet ne visai taip, trupučiuką toliau, o gal ir gero- 
kai, ir truputį į šalį pasirita, visko nenumatysi. 

Storkis atmetė galvą atgal, nusijuokė, išskėtė rankas, puolė ru- 
džiui ant kaklo: 

— Na ir mokate gi jūs pasakoti, na ir mokate. Bet Francas matęs 
gyvenimo. Francas jį pažįsta. Francas žino, kojis vertas. 

— Aš tik norėjau jums pasakyti, kad neseniai labai liūdnai dai- 
navote. 

— Na, kas buvo, tas pražuvo. Dabar mes vėl geros formos. Mano 
sviedinys lekia ten, kur reikia! Man niekas nieko nesutrukdys! Ad- 
ju, žiūrėkit, kad man ateitumėte į vestuves. 


Taip Francas Biberkopfas, buvęs cementininkas, paskui baldų 
fabriko krovikas, šiurkštus, netašytas, atstumiančios išvaizdos vy- 
ras, vėl atsidūrė Berlyno gatvėse, vyras, kurį buvo pamilusi daili 
mergina iš šaltkalvio šeimos, kurią jis padarė kekše, o paskui mirti- 
nai sumušė. Sau ir visam pasauliui jis prisiekė dorai gyventi. Ir 
kolei turėjo pinigų, gyveno dorai. Bet paskui pinigai baigėsi, tos 
akimirkos jis, rodės, tik ir laukė, kad visiems parodytų, jog yra ne iš 
kelmo spirtas. 

ANTRA KNYGA 


Taigi mes sėkmingai sugrąžinome savo herojų į Berlyną. Jis pri- 
siekė dorai gyventi, ir dabar kyla klausimas, ar nereikėtų viską tuo 
ir baigti. Pabaiga laiminga ir aiški, tarsijau ir viskas, ir pasakojimas 
turi vieną didelį privalumą -jis trumpas. 

Tačiau tas mūsų Francas Biberkopfas neeilinis žmogus. Ir aš 
paleidau jį į gyvenimą ne žaidimams, o kad parodyčiau jo sunkų, 
tikrą ir pamokomą kelią. 

Francas Biberkopfas buvo smarkiai nusivylęs, bet dabar jis tvir- 
tai stovi ant Berlyno grindinio, plačiai išskėtęs kojas, ir jeigu sako, 
kad nori dorai gyventi, tai, patikėkit, taip ir bus. 

Pamatysite, savaitę kitą gyvens dorai. Tačiau tai bus tiktai tam 
tikra prasme termino atidėjimas. 


Gyveno kartą rojuje du žmonės, Adomas ir Ieva. Juos tenai apgy- 
vendino Dievas, sukūręs taip pat žvėris ir augalus, dangų ir žemę. 
Tas rojus buvo puikus Edeno sodas. Čia augo gėlės ir medžiai, žai- 
dė žvėrys, ir niekas nieko nekankino. Saulė tekėjo ir leidosi, mėnu- 
lis darė tą patį, visą dieną rojuje viešpatavo vien džiaugsmas. 

Pradėkime linksmai. Dainuokime ir šokime: mes rankutėm 
pliaukšt, pliaukšt, mes kojytėm trept, trept, suk kairėn, suk dešinėn, 
štai kaip tu gražiai darai, dabar viskas bus gerai. 


Francas Biberkopfas įžengia į Berlyną 


Prekyba ir amatai Miesto valymas ir pervežimai 

Sveikatos apsauga Požeminė statyba 


Menai ir švietimas Susisiekimas 


Taupomosios kasos Dujų ūkis 
ir valstybinis bankas 


Priešgaisrinė apsauga Finansų ir mokesčių priežiūra 


Žemės sklypo Nr. 10 An der Špandauer Briuke gatvėje publi- 
kacija. 


Šiuomi pranešama, kad su An der Špandauer Briuke gatvėje 
(Berlyno centre) esančio sklypo Nr. 10, kurio nuosavybės teisė turi 

būti pažymėta tame sklype pastatyto namo sienos rozetėje, planu ir 
visais jo priedais galima susipažinti kiekvienam. Įstatymu numaty- 
tu laikotarpiu visi suinteresuoti asmenys gali pareikšti pretenzijas. 
Teisė pareikšti savo nuomonę paliekama ir rajono valdybai. Raštiš- 
kos pretenzijos pateikiamos adresu Berlynas, Centras, 2, Klosteršt- 
rasė 68, 76 kambarys, žodinės pretenzijos priimamos ir užprotoko- 
luojamos ten pat. 

Gavęs pono policijos prezidento sutikimą, aš suteikiu medžiok- 
lės plotų nuomotojui, ponui Botichui bet kuriuo laiku atšaukiamą 
teisę šaudyti laukinius triušius ir kitus parazitinius gyvūnus Pel- 
kėto Ežero parko rajone šiomis 1928 metų dienomis: vasarą - nuo 
balandžio 1 iki rugsėjo 30 dienos 7 valandos, žiemą - nuo spalio 1 
iki kovo 31 dienos 8 valandos. Apie tai šiuomi pranešama visiems ir 
uždraudžiama vaikščioti parke nurodytu metu. Pasirašė vyriausia- 
sis burmistras, kuriam suteikta medžioklės plotų viršininko teisė. 

Kailiadirbių cecho meistras Albertas Pangelis po trisdešimties 
metų veiklos įvairiose renkamose tarnybose atsistatydino sulaukęs 
garbaus amžiaus ir išvykęs gyventi kitur. Tuos ilgus metus jis nuo- 
latos buvo socialinio aprūpinimo komisijos pirmininkas ir sociali- 
nio aprūpinimo inspektorius. Rajono valdyba įvertino pono Pange- 
lio nuopelnus padėkos raštu. 


Rozentalio aikštė linksminasi. 

Besikeičiantis debesuotumas su pragiedruliais, temperatūra — 
vienas laipsnis žemiau nulio. Vokietiją užplūdęs ciklonas visoje 
teritorijoje smarkiai pablogino orus. Besitęsiantys nežymūs slėgio 
kritimai rodo lėtą ciklono slinkimą į pietus, tad ir toliau išsilaikys 
blogi orai. Dienomis laukiama tolesnio temperatūros kritimo. Orų 
prognozė Berlynui ir jį supantiems rajonams. 

68 tramvajaus maršrutas: Vitenau, Šiaurės geležinkelio stotis, 
Ligoninė, Vedingo aikštė, Štetino geležinkelio stotis, Rozentalio aikš- 
tė, Aleksandro aikštė, Štrausbergo aikštė, Frankfurto alėjos geležin- 
kelio stotis, Lichtenbergas, Hercbergės psichiatrinė ligoninė. Trys 
Berlyno transporto įmonės - tramvajų, požeminio bei antžeminio 
geležinkelio ir omnibusų - įvedė vienodą tarifą. Bilietas suaugu- 
siems kainuoja 20 pfenigų, mokiniams - 10. Nuolaidos taikomos 
vaikams iki 14 metų, amatų ir bendro lavinimo mokyklų mokiniams, 

neturtingiems studentams, karo invalidams ir kitokiems judėjimo 
sunkumų turintiems asmenims, pateikusiems rajono socialinio ap- 
rūpinimo skyriaus pažymėjimą. Susipažinkite su maršrutų tinklu. 
Žiemos mėnesiais įlipti ir išlipti pro priekines duris draudžiama, 
39 sėdimos vietos, vagono numeris - 5918, norintieji išlipti praneša 
iš anksto, vairuotojui kalbėtis su keleiviais draudžiama. Įlipti ir iš- 
lipti važiuojant pavojinga gyvybei. 

Rozentalio aikštės viduryje kažkoks vyriškis iššoka su dviem 
geltonais paketais iš visu greičiu važiuojančio keturiasdešimt pir- 
mojo tramvajaus, pro jį per plauką pralekia taksi automobilis, poli- 
cininkas jį palydi akimis, pasirodo tramvajų kontrolierius, polici- 
ninkas ir kontrolierius sveikinasi paduodami viens kitam ranką: 
tam su geltonais paketais labai pasisekė. 

Didmeninė prekyba vaisiniais alkoholiniais gėrimais; dr. Berge- 
lis, advokatas ir notaras; lukutatas - indiška dramblių atjauninimo 
priemonė; Fromo prezervatyvai; geriausios pasaulyje guminės kem- 
pinės, bejų neapsieisite. 

Iš aikštės į šiaurę driekiasi ilga Brunenštrasė, kairėje jos pusėje, 
nepriėjus Humbolthaino, stūkso VEB, VEB - tai didžiulė įmonė, 
pagal 1928 metų telefonų knygą į ją įeina: elektros stotis, centrinė 
valdyba, Frydricho Karlo krantinėje Nr. 2-4, vietinis komutatorius 
Nr. 4488, tarpmiestinis komutatorius, direkcija, durininkas, elek- 
tros bankas, apšvietimo priemonių skyrius, Rusijos koncesijos sky- 
rius, Oberšprės metalo įmonės skyrius, Treptovo elektros aparatų 
gamykla, gamykla Brunenštrasėje, įmonės Heningsdortfe, izoliaci- 
nių medžiagų fabrikas, fabrikas Reinštrasėje, Oberšprės kabelių ga- 
mykla, transformatorių fabrikas Vilhelminenhotštrasėje ir Rumels- 
burgo plente, turbinų fabrikas, Hutenštrasėje Nr. 12-16. 

Invalidų gatvė, atsišakojusi nuo aikštės, nueina į kairę. Ji veda į 
Štetino geležinkelio stotį, į kurią atvažiuoja traukiniai nuo Baltijos 
jūros: „Jūs visas suodinas“. - „Taip vagone daug dulkių“. - „La- 
bas!“ - „Sudie“.- „Ar ponas turi kokio nors bagažo. Penkiasdešimt 
pfenigų“.- „O, jūs gerai pailsėjote“.- „Ak, rudumas greit nueina“. — 
„Ir iš kur Žmonės turi tiek daug pinigų kelionėms“. - „Viename 
mažame viešbutyje tamsioje gatvelėje vakar nusišovė įsimylėjėlių 
pora, padavėjas iš Drezdeno ir ištekėjusi moteris, užsirašiusi kita 
pavarde“. 

Iš pietų į aikštę įsilieja Rozentalio gatvė. Ties kampu Ašingerio 
kavinė, čia galima pavalgyti ir atsigerti alaus, toliau koncertų salė 
ir didelė kepykla. Žuvys - maistingas produktas. Vieni mėgsta žu- 
vis, kiti jų net burnon neima, valgykite Žuvis ir būsite liekni, sveiki 
ir žvalūs. Moteriškos kojinės iš tikro dirbtinio šilko, prašom, naujas 
parkeris su auksine plunksna. 

Elzaso gatvėje užtvertas visas grindinys, paliktas tik siauras tar- 
pas pravažiuoti. Už tvoros pukši lokomobilis. Bekerio-Fybigo sta- 
tybos įmonė, Berlynas V 35. Triukšmas, bildesys, vagonėliai rikiuo- 
jasi iki kampo, kur stovi privatus komercinis bankas, depozitai, 
vertybinių popierių laikymas, indėlių išmokėjimas. Priešais banką 
klūpo penki vyrai, darbininkai, jie lygina skaldą. 

Lotringerštrasės stotelėje į ketvirtą tramvajų įsėdo keturi žmo- 
nės, dvi senyvos moterys, vyras susirūpinusiu veidu ir berniukas, 
užsimaukšlinęs kepurę su ausinėmis. Moterys važiuoja kartu, tai 
ponia Pliuk ir ponia Hopė. Jos nupirko poniai Hopei, vyresniajai, 
bandažą, nes ji linkusi į trūkį. Jos buvo pas bandažistą Brunenštra- 
sėje, o dabar skuba namo, kad spėtų išvirti vyrams pietus. Į vagoną 
įsėdęs vyras yra vežėjas Hazebrukas, jis turi bėdos su elektriniu 
lygintuvu, kurį pigiai nupirko savo viršininkui iš senų daiktų par- 
davėjo. Ir tas jam įkišo šlamštą - po kelių dienų lygintuvas perdegė, 
ir dabar Hazebrukas turi pakeisti jį į kitą, o pardavėjas apie tai ir 
girdėti nenori, jis jau trečiąsyk važiuoja, matyt, teks kiek primokėti. 
Berniukas, Maksas Riustas, vėliau taps skardžiumi, septynių Rius- 
tų tėvu, firmos „Halis ir K““ Griunau (vandentiekio ir stogdengys- 
tės darbai) dalininku, sulaukęs 52 metų laimės didžiojo Prūsijos 
loterijos prizo dalį, po to išeis į pensiją ir mirs sulaukęs penkiasde- 
šimt penkerių metų per patį teismo su „Halio ir K““ firma dėl pro- 
centų įkarštį. Skelbimas apie jo mirtį skambės taip: „Rugsėjo 25-ąją 
nuo širdies smūgio staiga mirė mano karštai mylimas vyras, mūsų 
brangus tėvas, sūnus, brolis, svainis ir dėdė Paulis Riustas, nesu- 
laukęs 55 metų amžiaus. Apie tai labai liūdėdama šeimos vardu 
praneša Mari Riust“. O padėkos tekstas po laidotuvių bus toks: 
„Padėka! Kadangi neįmanoma padėkoti kiekvienam atskirai, nuo- 
širdžiai dėkoju už užuojautą ir t.t. visiems giminėms, draugams bei 
Kleinštrasės Nr. 4 namo nuomininkams ir visiems pažįstamiems, 0 
ypač ponui Deinenui už jo nuoširdžius paguodos žodžius“. Dabar 

tam Maksui Riustui 14 metų, šiandien jį paleido iš pamokų ir jis 
važiuoja į konsultaciją, kur duodami patarimai turintiems kalbos, 
klausos, regos trūkumų, neįgaliems, sunkiai auklėjamiems, ten jis 
jau nesyk buvęs, mat mikčioja, bet jau ne taip, kaip anksčiau. 


Maža Rozentalio aikštės alinė. 

Priekyje žaidžiamas biliardas, gale viename kampe du vyrai dū- 
mydami geria arbatą. Vieno veidas suglebęs, jis žilas ir sėdi su ap- 
siaustu: 

— Kas gi jums yra? Sėdėkite ramiai ir nespurdėkite! 

- Šiandien manęs prie biliardo jėga nepastatysi. Ranka ne ta. 

Jis kramto sausą bandelę, o arbatos neliečia. 

- Ir nežaiskite. Mums ir čia gerai. 

— Amžinai ta pati istorija. Bet dabar viskas. 

— Kas viskas? 

Jo pašnekovas jaunas tvirtai sudėtas šviesiaplaukis energingu 
veidu: 

- Aš, aišku, irgi. Manote, kad tik jie? Dabar mes išsiaiškinom. 

- Kitaip tariant, jus išgrūdo lauk. 

— Aš viską atvirai išdėjau savo šefui, ir jis šoko ant manęs. O į 
dienos pabaigą gavau pranešimą, kad esu nuo pirmos atleidžiamas. 

— Kai kada niekuomet nereikia kalbėti atvirai. Jeigu būtumėte 
pakalbėjęs neatvirai, jis būtų jūsų nesupratęs, ir jūs būtumėte likęs 
darbe. 

— Aš dar dirbu, patikėkite. Aš dabar kaip tik iš ten. Jūs manote, 
kad ašjiems taip lengvai pasiduosiu. Kiekvieną dieną, lygiai antrą, 
ateinu ir duodu garo, patikėkite. 

— Kąjūs, ką jūs, aš maniau, kad jūs vedęs. 

Jo pašnekovas pasiremia ranka galvą: 

— Tai ir yra blogiausia, aš jai dar nesakiau, negaliu pasakyti. 

— Galbūt viskas dar susitvarkys. 

— Be to, ji vėl nėščia. 

— Antro laukiasi? 

— Taip. 

Vyras su apsiaustu tvirčiau apsisiaučia, pašaipiai pasižiūri į 
savo pašnekovą, tada linkteli galva: 

— Tai gerai. Vaikai suteikia ryžto. Kaip tik to jums dabar reikia. 

Anas pratrūksta: 

— Kam jis man reikalingas? Kam? Aš iki čia įklimpęs skolose. 
Amžinai kam nors mokėk. Aš negaliu jai pasakyti. O dabar mane 
dar išnešdino. Aš esu pripratęs prie tvarkos, o ten velniai žino kas 
darosi. Šefui tik jo baldų fabrikas rūpi, ir jam nusispjauti, ar aš gau- 
nu užsakymų batų skyriui, ar ne. Štai dėl ko viskas. Aš jam kaip 
šuniui penkta koja. Visą dieną triniesi kontoroje ir klausinėji: „Ar 
pagaliau išsiuntėte pasiūlymus?“ - „Kokius pasiūlymus?“ Aš jiems 
jau šešissyk sakiau. Kam gi aš tada lakstau pas klientus? Tiesiog 
juokinga. Arba tegu jis panaikina tą skyrių, arba dirbam. 

— Pagerkite arbatos. Kol kas jis panaikino jus. 

Kažkoks vienmarškinis vyras prieina nuo biliardo stalo, plekš- 
teli jaunajam pašnekovui per petį: 

— Sumetam partiją? 

Vyresnysis už jį: 

-Jam ne tai rūpi, jis nokdaune. 

— Biliardas geriausias vaistas nuo nokdauno. 

Jis nueina. Žmogus su apsiaustu sriūbteli karštos arbatos; gera 
gerti karštą arbatą su cukrumi ir romu ir girdėti, kaip inkščia kiti. 
Jauku šitoje skylėje. 

- Jūs, ko gero, nesiruošiate šiandien eiti namo, Georgai? 

— Neužtenka drąsos, tikrai. Ką gi ašjai pasakysiu. Ašjai negaliu 
tiesiai pasakyti. 

— Eikite, eikite, ir pasakykite tiesiai. 

— Kąjūs išmanote. 

Vyresnysis užsigula krūtine stalą ir laiko pirštais apsiausto 
kraštą: | 

— Gerkite, Georgai, arba valgykite ir tylėkite. Aš kai ką apie tai 
išmanau. Man ta muzika puikiai pažįstama. Aš jos jau klausiausi, 
kaijūs dar va toks buvote. 

— Kad kas nors į mano padėtį įsijaustų. Įsivaizduokite, turėjau 
gerą vietą, ir še tau. 

— Paklausykite. Aš buvau mokytojas. Prieš karą. Kai prasidėjo 
karas, jau buvau toks kaip dabar. Ir alinė buvo tokia pat. Į kariuo- 
menę manęs nepaėmė. Tokių žmonių kaip aš tenai nereikia. Tokių, 
kurie duriasi. Tiksliau tariant, mane pašaukė, ir aš maniau, kad 
man jau viskas. Švirkštą iš manes, aišku, atėmė, morfijų irgi. Ir 

lygiuok, ramiai! Dvi dienas ištvėriau, tiek dar turėjau atsargų, la- 
šų, o paskui viskas, po tarnybai, ir į psichiatrinę. Paskui paleido, 
eik sau, kur nori. Na, ką aš norėjau pasakyti, po to ir iš gimnazijos 
išrūkau, morfijus, suprantate, kartais būni kaip apdujęs, pradžio- 
je, dabar jau taip nebūna, deja. Na, o žmona? O vaikas? Sudie, 
kvietkeli tu brangiausias. Ak, Georgai, aš jums galėčiau papasa- 
koti gražių dalykų. 

Žilius geria abiem rankom apglėbęs stiklinę, geria lėtai, įsijau- 
tęs, žvilgsniu tyrinėdamas arbatą: 

— Žmona, vaikas, atrodo, kad jie visas pasaulis. Aš nesigailėjau ir 
kaltės nejaučiu, su faktais ir su savimi reikia taikytis. Nereikia vi- 
siems kaišioti panosėn savo likimo. Aš nesu fatalistas. Aš ne graikas, 
aš berlynietis. Kodėljūs duodate ataušti arbatai? Įsipilkite romo. 

Jaunasis vyriškis uždengia ranka stiklinę, bet žilius nustumia ją 
į šalį, įpila iš skardinio buteliuko, kurį išsitraukia iš kišenės. 

— Manreikiaeiti. Ačiū. Paslampinėsiu gatvėmis, gal praeis įtūžis. 

— Niekur neikite, Georgai, išgerkite, pažaiskite biliardą. Nedary- 
kite kvailysčių ir nepameskite galvos. Tai tik galo pradžia. Kai aš 
neradau namie Žmonos ir vaiko, o tik laišką, kad ji išvažiavo pas 
motiną į Vakarų Prūsiją ir taip toliau, sugriautas gyvenimas, toks 
vyras, gėda ir visa kita, aš čia sau įsibrėžiau, va štai čia, kairę ranką, 
panašu į savižudybę, ar ne. Niekada negalima praleisti progos mo- 
kytis, Georgai, aš mokėjau net provansališkai, o anatomijos - nė 
trupučio. Sausgyslę palaikiau vena. Ir šiandien nesu gudresnis, bet 
dabarjau, rodos, to nebereikia. Trumpai tariant: skausmas, atgaila 
buvo nesąmonė, aš likau gyvas, žmona liko gyva, vaikas liko gyvas, 
ji, pasirodo, susilaukė dar dviejų vaikų, tenai, Vakarų Prūsijoje, tar- 
si aš juos būčiau padaręs per atstumą; visi mes gyvi. Rozentalio 
aikštė man patinka, policininkas Elzaso gatvės kampe patinka, bi- 
liardas patinka. Tegu dabar kas nors man pasako, kad jis gyvena 
geriau ir aš nieko neišmanau apie moteris. 

Blondinas žiūri į jį su pasibjaurėjimu: 

- Jūs juk griuvena, Krauze, ir pats tai žinote. Koks gi jūs pavyz- 
dys? Jūs tiesiog giriatės man savo nesėkmėmis. Jūs juk pats man 
pasakojote, kad neprivalgote mokydamas privačiai. Aš nenoriu ši- 
taip numirti. 

Žilius jau išgėręs arbatą, jis atsilošia į geležinę kėdės atkaltę, 
valandėlę piktai žiūri į blondiną, paskui prunkšteli ir dirbtinai nu- 
sijuokia. 

— Ne, ne pavyzdys, kas taip, tai taip. Bet aš ir nepretenduoju. Aš 
jums ne pavyzdys. Kiekvienas turi savo požiūrį, net musė. Šit atsi- 
tupia musė po mikroskopu ir įsivaizduoja, kad yra arklys. O jeigu 
aš įją pasižiūrėsiu per teleskopą? Kas jūs toks, pone, pone Georgai? 
Nagi prisistatykite man, pone firmos XY batų skyriaus agente. Bai- 
kite tuos triukus. Nepasakokite man apie savo bėdas, paraidžiui b- 
baibokas, ė - ėdžios, d - durnynas, a - asilynas, s - sumautas. Ap- 
skritai jūs ne tuo numeriu paskambinote, ne tuo, mano mielas, vi- 
siškai ne tuo. 

Jauna mergina išlipa iš devyniasdešimt devinto, Mariendorfas, 
Lichtenradės plentas, Tempelhofas, Halės vartai, Hedvigos bažny- 
čia, Rozentalio aikštė, Badštrasė, Zėštrasė, Togo gatvės kampas, nak- 
tį iš šeštadienio į sekmadienį važinėja maršrutu Krantinės gatvė — 
Tempelhofas per Frydricho Karlo gatvę kas 15 minučių. Aštunta 
valanda vakaro, mergina po pažastimi laiko natų sąsiuvinį, veidą 
slepia pakeltoje karakulio apykaklėje ir vaikštinėja šen ir ten ties 
Brunenštrasės ir Vynuogyno Kelio kampu. Ją užkalbina vyras su 
kailiniais, ji krūpteli, greitai pereina į kitą gatvės pusę. Atsistoja po 
aukštu žibinto stulpu, žiūri į kitą gatvės pusę. Tenai pasirodo ma- 
žas pagyvenęs ponas su raginiais akiniais, ji tuojau pribėga prie jo 
ir kikendama nueina su juo. Jie kyla į viršų Brunenštrase. 

- Šiandien negaliu užtrukti, garbės žodis. Apskritai man net 
nereikėjo ateiti. Bet aš juk negaliu paskambinti. 

— Ne, tik išimtinais atvejais! Pas mus darbe klausomasi. Tai tavo 
labui, vaike. 

— Ak, aš taip bijau, bet juk tai neiškils aikštėn, ar ne? Jūs juk 
niekam nesakysite? 

— Niekam. 

- Jeigu sužinotų tėtė, mama, o Dieve! 

Pagyvenęs vyriškis patenkintas veda ją už parankės. 

— Niekas nesužinos. Aš niekam nesakysiu. Kaip tau sekėsi mo- 
kykloje? 

— Šopeną skambinau. Noktiurnus. Jūs mėgstate muziką? 

— Taip. Kartais. 

— Aš jums kada nors paskambinsiu, kai išmoksiu. Bet aš jūsų 
bijau. 

— Na kątu. 

-— Taip, aš visuomet jūsų bijau, truputį, nelabai. Ne, nelabai. Bet 
man juk nereikia jūsų bijoti, ar ne? 

- Žinoma. Ko gi? Tu juk mane pažįsti jau trys mėnesiai. 

— Tiesą sakant, aš bijau tiktai tėtės. Jeigu iškiltų aikštėn... 

- Klausyk, mergyt, tujuk gali vakare išeiti pasivaikščioti. Tu juk 
jau nebe mažytė. 

— Aš mamai irgi taip sakau. Ir išeinu. 

— Meseisime, Tuntchen, kur mums reikės. 

— Nevadinkite manęs Tuntchen. Aš jums tai tik šiaip pasakiau. 
Kurgi mes šiandien eisime. Devintą turiu būti namie. 

- Štai čionai. Jau atėjome. Čia gyvena vienas mano draugas. Eik 
drąsiai. 

— Ašbijau. Ar mūsų niekas nepamatys? Eikite pirmas. Aš ateisiu 
iš paskos. 

Viduje jie vienas kitam nusišypso. Ji stovi kampe. Jis jau nusivil- 
kęs paltą ir nusiėmęs skrybėlę, ji leidžia paimti iš rankų natų sąsiuvi- 
nį ir nuo galvos skrybėlę. Tada pribėga prie durų ir išjungia šviesą. 

- Bet neilgai, aš labai neturiu laiko, man reikia namo, aš nenusi- 
rengsiu, žiūrėkite, kad man neskaudėtų. 


Francas Biberkopfas ieško darbo, 
reikia pinigų, 

be pinigų žmogus negali gyventi. 
Apie Frankfurto puodų mugę 


Francas Biberkopfas atsisėdo su savo draugu Meku prie stalo, 
kur sėdėjo dar keli triukšmingi vyrai, ir ėmė laukti susirinkimo pra- 
džios. Mekas pareiškė: 

— Tu neini Žymėtis į darbo biržą, Francai, nedirbi fabrike ir žemę 
kasti dabar per šalta. Geriausia užsiimti prekyba. Berlyne arba pro- 
vincijoje, pats pasirink. Žinok, tuo galima užsidirbti duonos kąsnį. 

— Atsargiai, palenkit galvas! — sušuko padavėjas, dumdamas 
pro šalį su padėklu. 

Jie gėrė alų. Tą akimirką virš jų pasigirdo žingsniai, ponas Viun- 
šelis, administratorius iš antro aukšto, nubildėjo laiptais žemyn ir 
išlėkė į gatvę šaukti greitosios, - jo žmona apalpo. Mekas dėstė to- 
liau: 

— Tu tik pasižiūrėk į tuos žmones. Kaip jie atrodo! Nepanašu, 
kad badautų. Tai juk padorūs žmonės, nebūsiu aš Gotlibas, jeigu 
tai netiesa. 

— Gotlibai, tu juk žinai, aš žmogus padorus ir ta tema nenoriu 
juokauti. Ranką prie širdies pridėjęs pasakyk - tai doras darbas 
arne? 


ww -—— 


»-"-- 


— Svarbiausia, kad būtų rimtas. Supranti, rimtas. 

— Aišku, kad toks, rimtesnio nebūna, petnešos, kojinės, pusko- 
jinės, prikyštės, galbūt dar skaros. Pigiau nuperki, brangiau par- 
duodi. 

Tribūnoje kažkoks kuprius pasakojo apie Frankfurto mugę. Rei- 
kia primygtinai perspėti kitus miestus, kad joje nedalyvautų. Mugė 
blogoje vietoje. Ypač indų. 

— Malonios ponios ir ponai, brangūs kolegos, kas praėjusį sek- 
madienį buvo Frankfurto indų mugėje, tas man pritars, kad tenai 
visiškai niekinama publika. 

Gotlibas kumštelėjo Francą: 

— Jis kalba apie Frankfurto indų mugę. Tu juk tenai nevažiuosi. 

— Na ir kas, nekenks paklausyti, jis protingas vyras, žino, ko 
nori. 

— Kas buvo Frankfurto Sandėlių aikštėje, tas tenai daugiau ko- 
jos nekels. Tai aišku kaip dukart du. Ten purvas, smarvė, tikras 
liūnas! Be to, aš atsakingai pareiškiu, kad Frankfurto magistratas 
nežinia kiek vilkino laiką. O paskui, likus iki atidarymo trims die- 
noms pasakė: duodame jums Sandėlių aikštę, o ne Turgaus, kaip 
visada. Kodėl, ogi todėl, mieli kolegos, jūs tiktai pagalvokite, Tur- 
gaus aikštėje vyksta savaitinis miesto turgus, ir jeigu mes dar at- 
griūsime, tai kils transporto grūstis. Kur tai matyta taip elgtis, tai 
smūgis į veidą. Nurodyti šitokią priežastį! Turgus būna keturis 
pusdienius per savaitę, 0 mus veja iš ten lauk! Kodėl būtent mus? 
Kodėl ne žalėsių pardavėją ir sviestą atnešusią moteriškę? Kodėl 

Frankfurtas nepasistato turgaus halės? Vaisių, daržovių ir maisto 
produktų pardavėjus Frankfurto magistratas taip pat perniek laiko 
kaip ir mus. Visi mes kenčiame nuo jo nesąmonių. Bet dabar užteks. 
Sandėlių aikštėje prekybos beveik nebuvo, tiesiog neapsimokėjo va- 
žiuoti. Niekas tenai nėjo dėl purvo ir lietaus. Tenai buvę kolegos 
nesurinko pinigų net grįžimui namo. Kelionė traukiniu, mokestis 
už vietą, mokestis už prastovą, prekių atvežimas, išvežimas - visa 
tai kainuoja pinigą. Pagaliau noriu ypač atkreipti visų dėmesį į dar 
vieną dalyką, - Frankfurto viešieji tualetai žemiau bet kokios kriti- 
kos. Kas tenai buvo, tas pats žino. Tokia higiena gėda dideliam 
miestui, ir visuomenė tai turi smerkti, kur tik gali. Tokia tvarka tik 
atstumia žmones ir kenkia prekybai. Be to, kioskai ir prekystaliai 
taip sugrūsti, kad tiesiog lipa vienas ant kito kaip silkės statinėje. 

Po diskusijos, per kurią kliuvo valdybai už jos neveiklumą, vien- 
balsiai buvo priimta tokia rezoliucija: „Mugės dalyviai mugės per- 
kėlimą į Sandėlių aikštę laiko tiesioginiu įžeidimu. Dėl to smarkiai 
sumažėjo prekybinės apimtys, palyginti su ankstesnių metų mugė- 
mis. Sandėlių aikštė mugėms visiškai netinka, nes negali sutalpinti 
visų lankytojų, o sanitariniu požiūriu yra tiesiog gėda Frankfurtui 
prie Oderio, nekalbant jau apie tai, kad kilus gaisrui prekeiviai su- 
degtų su visu savo geru. Susirinkusieji reikalauja iš miesto magist- 
rato grąžinti mugę į Turgaus aikštę, nes mano, kad tiktai tada mugė 
gali toliau egzistuoti. Kartu susirinkusieji reikalauja sumažinti pre- 
kybos mokestį, nes esamomis sąlygomis jie negali bent jau apytik- 
riai įvykdyti prisiimtų įsipareigojimų ir bus priversti kreiptis į miesto 
socialinės pagalbos žinybą“. 

Biberkopfui labai patiko oratorius: 

— Tai bent liežuvis, Mekai, tai žmogus. 

- Prieik, šnektelėk su juo, galbūt rasi kokią naudą. 

— Ką gali žinoti, Gotlibai. Aš juk tau pasakojau, kaip mane žydai 
iš bėdos ištraukė. Aš jau vaikščiojau po kiemus ir traukiau „Sargy- 
bą prie Reino“, taip buvo smegenys susisukusios. Ir tada tiedu žy- 
dai mane kaip už ausų iš balos ištraukė, papasakojo kelias istori- 
jas, ir aš atsitokėjau. Žodžiai irgi gerai, Gotlibai, jeigu yra laiku ir 
vietoj pasakomi. 

- Tu turi galvoje tą istoriją apie šiklenkį Štefaną. Francai, tau ir 
dabar ne visi namie. 


Biberkopfas kilstelėjo į viršų pečius: 

— Gera tau kalbėti, ne visi namie, įsijausk į mano padėtį ir tada 
sakyk. Tas Žmogus tribūnoje, tas mažius su kupra, vyras kaip rei- 
kia, pasakysiu aš tau, klasė! 

— Nair gerai, tuščia jo. Tu geriau savo reikalais rūpinkis, Francai. 

— Nesijaudink, viskas savo laiku. Aš juk neatsisakau. 

Ir prasibrovęs pro žmones prie kupriaus pagarbiai užkalbino. 

— Kojūs norite? 

— Noriu jus kai ko paklausti. 

— Atsiprašau, atsiprašau. Daugiau jokių diskusijų. Viskas. Mums 
jau iki čia. - Kuprius buvo ne iš maloniųjų. - Ko gi jūs norite? 

- Aš... Čia buvo daug kalbėta apie Frankfurto mugę, ir jūs pui- 
kiai kalbėjote, pone, nuostabiai. Norėjau jums tai asmeniškai pasa- 
kyti. Aš jums visiškai pritariu. 

—- Džiaugiuosi, kolega. Su kuo turiu garbę? 
bėjote ir kaip davėte pipirų frankfurtiečiams. 

— Magistratui. 

— Aha, gerąjūs jiems užkūrėte pirtį. Jie dabar nedrįs nė cyptelėti. 
Daugiau nenorės. 

Mažylis susirinko popierius, nusileido nuo pakylos į prirūkytą 
salę: 

— Labai malonu, kolega, labai. 

Francas nušvito, ėmė lankstytis jam už nugaros. 

- Jūs kažko norėjote paklausti? Ar esate mūsų sąjungos narys? 

— Labai gaila, bet ne. 

— Galite tuojau pat įstoti. Eime prie mūsų stalo. 

Francas atsisėdo apačioje prie įraudusių valdybos narių stalo, 
išgėrė su jais, pasilankstė ir štai jau turi rankoje pažymėjimą. Nario 
mokestį sumokėti pasižadėjo iki kito mėnesio pirmos. Atsisveikino 
su visais paspausdamas ranką. Ir jau iš tolo ėmė moti Mekui tuo 
popieriumi: 

— Dabar aš narys, supranti. Berlyno skyriaus narys. Še, paskai- 
tyk, viskas parašyta: Berlyno skyrius, Visos Vokietijos smulkių pre- 
kiautojų sąjunga. Puiku, ar ne. 

- Ir kas gi tu esi, Francai, tekstilės prekiautojas? Čia parašyta 
„tekstilės prekės“. Nuo kada, Francai? Kokios gi tos tavo tekstilės 
prekės? 

— Ašjiems nieko nesakiau apie tekstilės prekes. Aš jiems minė- 
jau kojines ir prikyštes. Ojie savo - tekstilės prekės. Tegu bus taip. 
Mokėti juk tiktai pirmą. 

- Keistas tu žmogus, o jeigu imsi nešioti porcelianines lėkštes 
arba virtuvinius kibirus, arba prekiauti galvijais kaip va šitie štai 
ponai? Klausykite, gerbiamieji, į ką gi tai panašu, jis išsiima leidi- 
mą prekiauti tekstile, o galbūt prekiaus galvijais? 

— Prekiauti galvijais nepatariu. Prastai eina. Geriau jau visokia 
smulkme. 

— Betgi jis dar išvis niekuo neprekiauja. Faktas. Ponai, jis dar 
tiktai ketina. Jūs galite jam pasakyti, Francai, prekiaukite pelėkau- 
tais ar gipsinėmis figūrėlėmis, ir jis prekiaus. 

- Jeigu reikėtų, Gotlibai, tai ir prekiaučiau, svarbiausia pramisti. 
Bet iš pelėkautų, matyt, nepramisi, nes neatsilaikysi prieš vaistines — 
jos ten visiems siūlo nuodų, o gipsinės figūrėlės - kodėl ne, jas žmo- 
nės mažuose miesteliuose labai perka. 

— Na matote, jis išsiėmė leidimą prekiauti prikyštėmis, o nešios 
gipsines figūrėles. 

— Gotlibai, ką tu čia šneki, taip, ponai, jūsų tiesa, o tu neiškreipk 
visko. Į kiekvieną dalyką reikia teisingai žiūrėti, va kaip tas mažas 
kuprius į Frankfurto mugę, bet tu nieko negirdėjai. 

— Todėl, kad tas Frankfurtas man visai nerūpi. Ir tie ponai ne. 

— Gerai, Gotlibai, gerai, ponai, čia ne priekaištas, tiktai aš, men- 
kas žmogelis, klausiausi, ir jis labai gražiai viską nušvietė, ramiai, 
bet tvirtai, o juk jo balsas menkas, ir pats silpnų plaučių, o kaip 
viską tvarkingai išdėstė, paskui rezoliucija, kiekvienas punktas 
aiškus, viskas puiku, galva, nieko nepasakysi, išviečių ir tų neuž- 
miršo, nes jos jiems netiko. Aš neseniai buvau sutikęs du žydus, tu 
jau girdėjai apie tai. Man, ponai, kai buvo visai riesta, padėjo du 
žydai pasakodami istorijas. Jie pakalbėjo su manimi, dori žmonės, 
manęs net nepažinojo, ir paskui papasakojo apie vieną lenką ar 
panašiai, tai buvo tik istorija, bet labai padėjo, pamokė mane toje 
padėtyje, kurioje tada buvau atsidūręs. Aš maniau, kad ir konjakas 
būtų padėjęs. Bet ką gali žinoti. Šiaip ar taip, po to aš atsitokėjau. 

Vienas galvijų pirklys išpūtė dūmą ir nusišaipė: 

- Jūs turbūt buvote gerai gavęs iš už kampo į labuonę. 

— Prašau nejuokauti, ponai. Bet jūs teisus. Iš tiesų buvau gerai 
gavęs. Ir jums gali taip atsitikti, ir jūs galite taip gauti, kad nebesiži- 
nosite, kas jums darosi. Kiekvienam gali taip atsitikti. Ir ką jūs tada 
darysite? Lakstysite gatvėmis maršrutu Brunenštrasė, Rozentalio 
vartai, Aleksandro aikštė. O gali būti ir taip, kad lakstysite ir nega- 
lėsite perskaityti gatvių pavadinimų. Man padėjo protingi žmonės, 
pakalbėjo, patarė, tai buvo žmonės su galva, todėl žinokite: svar- 
biausia ne pinigai, ne konjakas ir ne keli sumauti nario mokesčio 
pfenigai. Svarbiausia turėti galvą ir ją panaudoti, ir žinoti, kas ap- 
link dedasi, nes antraip tau tuojau galas. O su galva galima išsisuk- 
ti. Štai kaip yra, ponai. Štai kaip aš manau. 

— Tada, pone, tiksliau, kolega, išgerkime už mūsų sąjungą. 

— Už sąjungą, į sveikatą, ponai. Į sveikatą, Gotlibai. 

O tas leipsta juokais. 

— Klausyk, dabar lieka tik paklausti, iš kur tu imsi pinigų, kai 
pirmą reikės mokėti už narystę? 

— Na, jaunasis kolega, kad jau turite nario pažymėjimą ir esate 
mūsų sąjungos narys, tai žiūrėkite, kad ir sąjunga jums padėtų ge- 
rai uždirbti. 

Galvijų pirkliai irgi plyšo juokais, net pranokdami Gotlibą. Vie- 
nasjų: 

— Nuvažiuokite su tuo popieriumi į Meiningeną, kitą savaitę ten 
turgus. Aš atsistosiu dešinėj eilėj, jūs - man priešais, ir pažiūrėsim, 
kaip jums seksis. Įsivaizduokit, Albertai, jis turi pažymėjimą, yra 
sąjungos narys ir stovi savo būdoj. Šalia manęs vienas šaukia: „Vie- 
nos dešrelės, Meiningeno meduoliai“ ,ojis tenai baubia: „Ei, čionai, 
mieste pirmąkart sąjungos narys, naudokitės proga, didžiausia Mei- 
ningeno turgaus sensacija!“ Žmonės turbūt būriais griūtų? „Kur 
jis, tokio kvailio dar nematėm!“ 

Iš smagumo jie daužė delnais į stalą, Biberkoptas irgi. Jis atsar- 
giai įsidėjo dokumentą į vidinę švarko kišenę. 

— Ką gi, jei išsirengei į žygį - nusipirk batus. Aš ir nesakiau, kad 
ruošiuosi kalnus versti. Bet galvą ant pečių turiu, galite būti ramūs. 

Jie atsistojo. 


Gatvėje Mekas ėmė karštai ginčytis su abiem galvijų pirkliais. 
Pirkliai dalyvavo byloje, kurioje vienas jų buvo atsakovas. Matjis 

pardavinėjo galvijus Brandenburge, nors turėjo leidimą prekiauti 
tiktai Berlyne. Kažkoks varžovas jį sutiko viename kaime ir įdavė 
žandarui. Bet tada tuodu galvijų pirkliai, buvę kompanionai, su- 
galvojo gudrų žingsnį: kaltinamasis pareiškė teismui, kad jis tik 
lydėjo draugą ir viską darė jo pavestas. 

Galvijų pirkliai aiškino: 

— Mes nieko nemokėsim. Mes prisieksime teisme, ir jis pasakys, 
kad mane tik lydėjo ir taip buvo nesyk; mes taip pasakysim, ir baig- 
tas kriukis. 

Tada Mekas įsiuto ir nutvėrė galvijų pirklius už atlapų: 

— O ašjums sakau, kad jūs kuoktelėjote, kad jus reikia uždaryti į 
beprotnamį. Jie dar mat teisme ruošiasi prisiekti, kad pradžiugintų 
tą šunsnukį, kad jis juos visai pražudytų. Reikia į laikraštį parašyti, 
kad teismai tuo išvis užsiima. Tie ponai su monokliais jau taip su- 
teisėjai. 

Antrasis galvijų pirklys laikėsi savo: 

- Prisieksiu, ir viskas. Tai ką, gal mums mokėti trijose instancijo- 
se, o tas šunsnukis juoksis? Pavydų maišas. Ne, jis man pats mokės. 

Mekas kaukštelėjo sau kumščiu į kaktą: 

— Ak, tu kvaily nelaimingas, tupi mėšle ir esi tuo patenkintas, ten 
tau ir vieta. 

Jie išsiskyrė su galvijų pirkliais. Francas paėmė Meką už paran- 
kės, ir jie vieni patraukė Brunenštrase. Mekas plūdo galvijų pirklius: 

— Tai tipai. Va tokie mus ir žlugdo. Visus mus. 

— Ką tu sakai, Gotlibai? 

— Menkystos, užuot parodę teismui ragus, visi jie tokie, tiek pirk- 
liai, tiek darbininkai, visi kaip vienas. 

Mekas staiga sustojo ir užtvėrė Francui kelią: 

— Francai, mums reikia pasikalbėti. Kitaip mums nepakeliui. 
Tikrai. 

— Ką gi, pradėk. 

— Francai, aš turiu Žinoti, kas tu per žmogus. Žiūrėk man į akis. 
Pasakyk man atvirai ir tiesiai, juk tu visko matei tenai, Tegelyje, ir 
žinai, kas yra teisė ir teisingumas. Ojei taip, tai reikia eiti už teisybę. 

— Teisingai, Gotlibai. 

— Tai štai, Francai, ranką prie širdies pridėjęs pasakyk: ką jie iš 
tavęs tenai padarė? 

— Dėl to gali būti ramus. Patikėk, jeigu tu tenai bandysi rodyti 
ragus, tai blogai baigsis. Na, o mes skaitėme knygas, mokėmės ste- 
nografijos ir žaidėme šachmatais, aš irgi. 

— Tai tu moki žaisti šachmatais? 

— Ašir skato nepamiršau, kada nors sumesime partiją, Gotlibai. 
Taigi sėdi tenai, ir viskas, aš daug galvoti neįpratęs, mes, krovikai, 
juk labiau raumenimis pasikliaujame ir tvirtais kaulais, taigi sėdi ir 
vieną gražią dieną staiga sakai sau: po velnių, tegu jie visi skradžiai, 
neprasidėk su niekuo, eik savo keliu. Nelįsk prie žmonių. Pats pa- 
galvok, Gotlibai, kas tokiems kaip mes tie teismai, policija ir politi- 
ka? Buvo ten vienas komunistas, stambesnis už mane, jis devynio- 
liktais metais Berlyno barikadose luposi. Tada jis šiaip taip išnešė 
kudašių, o paskui į protą atėjo, susipažino su viena našle ir verslu 
užsiėmė. Gudrus bernas, nieko neprikiši. 

— Kaipgi jis pas jus atsidūrė? 

— Lyg ir už spekuliaciją. Mes tenai vienas už kitą ėjome, ir jeigu 
kas skundė, tam buvo liūdna. Bet geriau su niekuo neprasidėti. Tai 
savižudybė. Tuščia jų. Gyvenk sau ramiai ir nieko blogo nedaryk. 
Štai kaip aš manau. 

— Taip? - tarė Mekas ir šaltai nužvelgė jį. - Taigi tegu visi eina po 
velnių, taip tau atrodo, na ir mazgotė gi tu, dėl to viskas taip ir 
blogai. 

— Tegu kuopia, kas nori, ne mano reikalas. 

— Mazgotė tu, Francai, aš tau į akis sakau. Bet pamatysi, tau tai 
atsirūgs. | 


Francas Biberkopfas vaikštinėjo Invalidų gatve, greta jo nauja 
draugė, lenkė Lina. Prie Plento gatvės kampo, vestibiulyje, - laik- 
raščių kioskas, prie jo stovi Žmonės, šnekučiuojasi. 

— Ei, nestovėkite čia. Eikite sau. 

— O ką, nejau negalima pasižiūrėti į nuotraukas. 

— Nusipirkite ir žiūrėkite! Neužstokite pasažo! 

— Mulkis. 

Šiandien numeris su kelionių priedu. „Kai mūsų šaltoje Šiau- 
rėje ateina nemalonus metas, tarp sniegu žėruojančių šaltų dienų 

ir pirmosios žalumos, mus - kaip ir prieš tūkstantmečius - traukia 
į saulėtus pietus anapus Alpių, į Italiją. Laimingas tas, kas gali 
pasiduoti šiam šauksmui“. 

— Nesijaudinkite dėl žmonių. Pasižiūrėkite štai čia, jie visai su- 
žvėrėjo; kažkoks tipas užpuolė merginą tramvajuje ir vos neužmu- 
šė dėl penkiasdešimties markių. 

- Aš už tiek tą patį padaryčiau. 

— Ką? 

— Arjūs žinote, kas yra penkiasdešimt markių. Tai krūva pinigų 
tokiam kaip aš, didžiulė krūva, žinokit. Tai štai, kai žinosite, kas 
yra penkiasdešimt markių, tada aš su jumis ir kalbėsiu. 

Fatališka reichskanclerio Markso kalba: 

„Ateitis, mano įsitikinimu, priklauso nuo Dievo apvaizdos. Vieš- 
pats numatęs kiekvienos tautos kelią. Žmonių darbai tik juoko verti. 
Mes galime vien iš paskutiniųjų ir nenuilstamai dirbti bendram la- 
bui pagal savo įsitikinimus, todėl ir aš ištikimai ir sąžiningai dirbsiu 
savo poste, kurį dabar užimu. Baigdamas, didžiai gerbiami ponai, aš 
noriu palinkėti sėkmės jūsų sunkioje ir pasiaukojamoje veikloje mū- 
sų gražiosios Bavarijos labui. Sėkmės jūsų tolesniuose darbuose“. 
Gyvenk dorai, o mirdamas pagalvok, ar pavalgyti nepamiršai. 

— Na tai kaip, arjau viską perskaitėte, mielas pone? 

— Ką? 

— Galbūt man jums paduoti laikraštį į rankas? Buvo čia toks 
vienas ponas, kuris paprašė, kad aš jam kėdę paduočiau, jog būtų 
patogiau skaityti. 

- Tai kamjūs tuos savo paveiksliukus rodote, gal kad... 

— Ką aš su savo paveiksliukais darau, mano reikalas. Jūs už ma- 
no vietą nemokate. O tų, kurie dykai nori pasiskaityti, man čia ne- 
reikia. Jie tiktai atbaido pirkėjus. 

„Nuėjo, šunsnukis, geriau batus nusivalytų, matyt, miega nak- 
vynės namuose Frebelštrasėje, įlipo į tramvajų. Turbūt važinėja su 
padirbtu mėnesiniu bilietu arba pakėlė nuo žemės panaudotą. Iš 
tokio visko gali tikėtis. Jeigu jį nutvers, sakys, kad pametė tikrąjį. 
Kiek tų pajuodėlių, štai vėl du. Matyt, reikės įsirengti grotas. Laikas 
pusryčiauti“. 

Atžygiuoja pats Francas Biberkopfas su katiliuku ant galvos ir 
lenke Lina už parankės. 

- Lina, dešy-nėn, ženg-teee marš. Oras ne bedarbiams. Nagi pa- 
kolega, kaip sekasi. Čia gali į ragą sušalti. 

— Čia ne šildoma salė. 

— Lina, ar tu norėtum taip stovėti? 

— Einam, jis taip bjauriai vaiposi. 

— Panele, aš manau, daug kam patiktų, jeigu jūs stovėtumėte pa- 
saže ir pardavinėtumėte laikraščius. Kaip malonu gauti prekę iš 
švelnių moteriškų rankų. 

Papučia vėjas, laikraščiai ima plėštis nuo laikiklių. 

— Kolega, tau reikėtų iš lauko skėtį pritaisyti. 

—- Kad niekas nieko nematytų? 

— Tada stiklą įdėti. 

— Eime, Francai. 

— Palauk bent kiek. Trupučiuką. Tas žmogus štai valandų valan- 
das stovi ir jo nenupučia. Nebūk tokia lepi, Lina. 

— Einam, jis taip bjauriai į mus vėpso. 

— Tokia jau mano išraiška, panele, veido bruožai. Nieko nepada- 
rysi. 

— Jis visada taip vėpso, ar girdi, Lina, vargšas žmogus. 
davėją ir pratrūko kvatotis, laikydamas Linos ranką savo delne. 

— Jis nekaltas, Lina. Jis toks iš prigimimo. Žinai, kolega, kaip 
atrodo tavo veidas, kai išsiviepi? Ne, ne taip, kaip pirma? O tu, 
Lina, ar žinai? Tarsi čiulptų motinos krūtį, o pienas būtų surūgęs. 

— Man tai netinka. Aš buteliuku maitinta. 

- Liaukis, nemeluok. 

— Sakyk, kolega, o kiek tu uždirbi čia stovėdamas. 

— Jums „Rote Fahne“ , ačiū. Praleisk žmogų, kolega. Pasitraukite. 

— Klientai pas tave plūste plūsta. 

Lina nusitempė jį šalin. Vaikštinėdami jie nuėjo Plento gatve iki 
Oranienburgo vartų. 

— Man toks darbas labai tiktų. Aš šalčio nebijau. Tiktai stovėti 
pasaže nei šis, nei tas. 

Po dviejų dienų atšilo, Francas pardavė savo paltą ir vaikšto sau 
storais apatiniais, iš kažkur atsiradusiais pas Liną. Jis stovi Rozen- 
talio aikštėje priešais Fabišo parduotuvę, „Fabišas ir K?“, vyriški 

drabužiai, gatavi ir užsakomi. Puikus pasiuvimas, žemos kainos — 
mūsų firmos tradicija“. Francas siūlo kaklaraiščių laikiklius: 

- Ir kodėl vakarinėje dalyje madišiai nešioja kaklaraiščius, o pro- 
letaras nenešioja? Prašau prieiti arčiau, panele, ir jūs, su ponu vy- 
ru, paaugliams irgi galima, jiems kaina ta pati. Kodėl proletaras 
nenešioja kaklaraiščio? Todėl, kad nemoka jo pasirišti. Jam tenka 
nusipirkti kaklaraiščio laikiklį, bet tas būna niekam tikęs, o kakla- 
raiščio vis tiek neužsiriša. Tai apgavystė, tai pykina žmones ir dar 
labiau gramzdina Vokietiją į vargą. Kodėl, pavyzdžiui, neperkami 
va šitie dideli kaklaraiščių laikikliai? Todėl, kad niekas nenori ne- 
šioti ant kaklo šiukšlių semtuvėlio. To nenorėtų nei vyras, nei mote- 
ris, net žindomas kūdikis, jeigu mokėtų pasakyti. Nereikia iš to juok- 
tis, ponai, nereikia, mes nežinome, kas dedasi jo mieloje vaikiškoje 
galvutėje. Dievuliau, galvytė, va tokio štai didumo, švelnūs plauku- 
čiai, gražu, ar ne, bet nuo alimentų neišsisuksi, koks čia juokas, tai 
bėda. Nusipirkite kaklaraištį Tyco ar Vertheimo parduotuvėje arba, 
jeigu nenorite pirkti iš žydo, tai kur nors kitur. Aš esu arijas. - Pake- 
lia skrybėlę, šviesūs plaukai, raudonos atsikišusios ausys, links- 
mos buliškos akys. - Didžiosioms universalinėms parduotuvėms 
mano reklamos nereikia, jos ir be manęs išsivers. Nusipirkite štai 
tokį kaklaraištį kaip mano ir pagalvokite, kaip jūs rytoj jį pasirišite? 

Ponai, kas dabar turi laiko rytais rištis kaklaraištį, ir kam nemie- 
liau minutę kitą ilgiau pamiegoti. Visiems mums reikia daug miego, 
nes mes turime daug dirbti ir mažai gauname. Toksai kaklaraiščio 
laikiklis jums palengvins miegą. Jis yra varžovas vaistinėms, nes 
kas nusipirko štai tokį kaklaraiščio laikiklį, kokį aš jums rodau, tam 
nereikės nei miego miltelių, nei mikstūrų, nieko. Jis užmigs be jokio 
supimo kaip vaikas prie motinos krūtinės, nes žinos: rytoj nereikės 
skubėti, viskas, ko jam reikia, guli paruošta ant komodos, reikia tik 
pakišti po apykakle. Jūs mėtote savo pinigus pirkdami visokį šlamš- 
tą. Pavyzdžiui, pernai ėjote žiūrėti filmo apie apgavikus „Krokodi- 
le“, ten prie durų karštas dešreles pardavinėjo, o toliau stikliniame 
karste gulėjo Žolis, visas apžėlęs šeriais kaip ežys. Kiekvienas iš 
jūsų tai matė - nagi drąsiau, prieikite prie manęs, kad man nereikė- 
tų plėšyti gerklės, mano balsas neapdraustas, aš neturiu pinigų pir- 
mam įnašui, — tai va, Žolis gulėjo stikliniame karste ir jūs tai matėte. 
O kaipjam patyliukais pakišdavo šokolado, turbūt nematėte. Aš 

jums siūlau dorą prekę, tai ne celiulioidas, tai presuota guma, vie- 
nas kainuoja dvidešimt pfenigų, trys - penkiasdešimt. 

Pasitraukite nuo grindinio, jaunasis pone, antraip jus pervažiuos 
automobilis, ir kas paskui turės valyti gatvę? Ašjums paaiškinsiu, 
kaip rišamas kaklaraištis, jūs juk ne iš tų, kuriems reikia plaktuku į 
galvą kalti. Jūs iškart suprasite. Paimkite iš to galo trisdešimt- 
trisdešimt penkis centimetrus, paskui sulenkite kaklaraištį, bet ne 
taip, jeigu taip sulenksite, tai jums išeis ne mazgas, o blakė, sutraiš- 
kyta ant sienos, su tokiu mazgu save gerbiantis žmogus niekam 
nesirodys. Po to paimkite mano aparatą. Laiką reikia taupyti. Lai- 
kas - pinigai. Romantikos nebeliko, ir ji niekad nebesugrįš, su tuo 
dabar visiems reikia susitaikyti. Jūs negalite kasdien vynioti aplink 
kite čionai: štai jums kalėdinė dovana, pagal kiekvieno skonį ir kiek- 
vieno labui. Jeigu jums pagal Daueso planą kas nors dar liko, tai 
galva po kepure, ir tas, kuris ją turi, žinokit, iškart supras: čia tau, tu 
turi tą daiktą nusipirkti ir parsinešti namo, jis tave paguos. 

Ponai, mums reikia paguodos, visiems mums, o kas kvailas, tas 
eina įsmuklę. Protingas žmogus to nedaro, nemėtys veltui pinigų, 
nes smuklėse šiandien degtinė tokia bloga, kad tiesiog dangaus kerš- 
to šaukiasi, o gera brangi. Todėl pirkite šį aparatą, įkiškite štai čio- 
nai kaklaraištį siauru galu, galite ir platesniu, bet ne platesniu, ko- 
kius pederastai veriasi į batus, kai eina į savo susiėjimus. Štai čia 
įkišate, o čia traukiate. Tikras vokietis perka tiktai gerą prekę, štai 
tokią kaip ši. 


Lina nepakenčia šalia berniukų 


Tačiau to Francui Biberkopfui neužtenka. Jis viską mato ir girdi. 
Jis pavaikštinėja su apsileidėle geraširde Lina tarp Aleksandro ir 
Rozentalio aikštės stebėdamas gatvės gyvenimą ir ryžtasi pardavi- 
nėti laikraščius. Kodėl? Todėl, kad prisiklausė, jog tai neblogas dar- 
bas, kaip tik jam, be to, Lina gali padėti. Suk kairėn, suk dešinėn. 
Štai kaip tu gražiai darai, dabar viskas bus gerai. 

— Lina, aš nemoku kalbėti, aš ne liaudies tribūnas. Kai aš siūlau 
prekę, Žmonės mane supranta, tačiau tai kas kita. Ar Žinai, kas yra 
protas? 

— Ne, - sako Lina ir spokso į jį laukdama atsakymo. 

— Pasižiūrėk į tuos vyrukus Aleksandro aikštėje, arba čia, visi jie 
neturi proto. Ir tie, kurie tupi kioskuose arba traukia vežimaičius, 
taip pat negali juo pasigirti. Jie, žinoma, gudrūs, vėtyti ir mėtyti 
vyrukai, gali man to nesakyti. Bet įsivaizduok reichstago kalbėtoją, 
Bismarką arba Bebelį, dabartiniai ne tas, va anie tai turėjo galvas! 
Protas - tai galva, ne vien labuonė. Visi kiti man nieko nereiškia su 
savo minkštomis smegenimis. Oratorius, turi būti oratorius. 

— Tu toks ir esi, Francai. 

— Ką tu čia paistai, aš —- oratorius? Žinai, kas buvo oratorius? 
Nori tikėk, nori —-ne, tavo šeimininkė. 

- Senė Švenk? 

— Ne, ankstesnė, pas kurią aš buvau nuėjęs paimti tavo daiktų, 
ta iš Karlo gatvės. 

- Ak ta, kur prie cirko. Tu manjos neminėk. 

Francas paslaptingai palinksta prie jos: 

— Vaji tai buvo tikra oratorė, Lina. 

- Eik tu sau. Atėjo į mano kambarį, kai aš dar gulėjau, irjau nešis 
mano lagaminą, aš jai, girdi, skolinga už mėnesį. 

— Gerai, Lina, sutinku, ji tada pasielgė negražiai. Bet kai aš nu- 
ėjau ir paklausiau, kaip ten yra su tuo lagaminu, va tada tai ji davė 
džiazo. 

- Žinau, kokias nesąmones ji paisto. Aš jos net nesiklausyda- 
vau. O tu išsižiojai, Francai. 

— Kai pradėjo varyti, Lina, apie paragrafus, civilinį kodeksą, kaip 
ji susikombinavo pensiją už savo mirusį senį, kai tas užvertė kojas 
nuo širdies smūgio, o ne kare žuvo. Nuo kada širdies smūgis turi ką 
nors bendra su karu? Ji pati taip sako. Ir vis dėlto pasiekė savo. Štai 
kas yra protas, storule. Ką įsikala galvon, tą ir padaro, tai daugiau 
negu uždirbti vieną kitą pfenigą. Čia tu parodai, kas esi. Čia tu 
atsiskleidi. Klausyk, aš dar iki šiol neatsitokėjęs. 

— Tu vis dar vaikštai pas ją? 

Francas ima moti rankomis: 

— Tu pati pas ją nueik, Lina. Nueini paimti lagamino, lygiai vie- 
nuoliktą, dvyliktą esi kažką kita numatęs, ir žiūri jau tuoj pirma. Ji 
kalba ir kalba, ir tu vis dar neturi lagamino ir, ko gero, išeisi be jo. 
Štai kas turi liežuvį. 

Susimąstęs jis žiūri į stalo viršų, vedžioja pirštu po alaus balutę: 

— Žinai, aš išsiimsiu leidimą ir pardavinėsiu laikraščius, tai ge- 
ras darbas. 

Lina tyli, ji truputį įsižeidusi. O Francas kaip taria, taip padaro. 
Ir šit vieną dieną jis stovi Rozentalio aikštėje, oji, kaip visada, atne- 
ša jam sumuštinių. Ir jis dvyliktą nueina, atidavęs jai visą savo ge- 
rą, nudrožė susižinoti dėl prekybos laikraščiais. 

Pirmiausia šnektelėjo su vienu senuku prie Hakės turgaus prie 
Oranienburgo gatvės kampo, ir tas jam patarė užsiimti seksualiniu 
švietimu. Tatai, girdi, dabar labai paplitę ir duoda neblogą pelną. 

— Kas yra seksualinis švietimas? - klausia Francas, jausdamas, 
kad jam tai ne prie širdies. 

Žilius parodo savo vitriną. 

- Štai, pasižiūrėk, ir nereikės klausti. 

- Čia nuogų merginų paveikslai. 

— Tik tokių ir turiu. 

Jie tylomis pastovi šalia leisdami pro šnerves dūmus. Francas 
žiūrinėja paveikslus, papsi, senis nekreipia į jį dėmesio. Francas 
pakelia į jį akis: 

— Sakyk, kolega, ar tau tai patinka, na, nuogos merginos ir tokie 
paveikslai? „Gyvenimo šypsena“. Žiūrėk, nuoga mergina su kačiu- 
ku. Ką ji daro su kačiuku ant laiptų? Kažkokia įtartina. Ar aš tau 
netrukdau, kolega? 

Tas sėdi ant savo sudedamos kėdutės, nuolankiai pūtuoja ir gal- 
voja sau: ir yra gi pasaulyje asilų, tokių, kad net sunku įsivaizduoti, 
trinasi vidury šviesios dienos aplink Hakės turgų ir lenda prie ta- 
vęs, kai tau pačiam rūpesčių į valias, ir tauškia visokius niekus. 
Kadangi žilius tyli, Francas nusikabina kelis žurnaliukus: 

- Tikiuosi, tu nieko prieš, kolega. Kaip jis vadinasi? „Figaro“? O 
šitas? „Vedybinis gyvenimas“. O šitas - „Idealus vedybinis gyveni- 
mas“. O čia jau kas kita. „Moterų meilė“. Viskas atskirai. Žmogus 
gali gerai apsišviesti. Žinoma, jeigu turi pinigų, nes tai daug kai- 
nuoja. Be to, dalykas keblus. 

— Koks jau čia tas keblumas? Juk viskas leidžiama. Nėra nieko 
uždrausto. Aš turiu leidimą. O tu sakai „keblus“. Aš kebliais daly- 


kais neužsiimu. 

- Aštiktai tau pasakau, nori pyk, nori — ne, kad tie paveiksliukai 
nieko neduoda. Iš praktikos žinau. Jie tiktai gadina žmogų, į pražū- 
tį varo. Pradedi va štai tokius paveiksliukus žiūrėti, o paskui, kai 
rimtai reikia, žiūrėk, jau normaliai ir nebeįstengi. 

— Aš nesuprantu, apie ką tu čia šneki. Ir netaškyk seilių ant ma- 
no žurnalų, nes jie brangūs, visą viršelį sugadinai. Geriau štai pa- 
skaityk: „Nevedusiems“. Kiekvienam atskiras žurnalas. 

— „Nevedusiems“, žiūrėk tu man, ir tokių yra, aš, pavyzdžiui, 
lenkės Linos irgi nevedęs. 

— Na va, tai žiūrėk, kas, pavyzdžiui, čia parašyta, teisinga tai ar 
ne: „Bandymas sutartimi reguliuoti sutuoktinių gyvenimą ir dekre- 
tuoti atitinkamas vedybines pareigas įstatymu yra pati bjauriausia 
ir labiausiai žeminanti vergovė, kokią tiktai galima įsivaizduoti“. 
Na kaip? 

— Kas kaip? 

- Teisinga tai ar ne? 

— Man taip nebuvo. Kad moteris iš tavęs ko nors reikalautų, ne, 
kur tai matyta? Argi taip būna? 

- Paskaityk ir pamatysi. 

— Tojau per daug. Tegu man kuri nors, tai aš... 

Francas apstulbęs darsyk perskaito tą sakinį, paskui pašoka ir 
rodo žiliui: 

— O toliau, žiūrėk, ką rašo: „Duosiu pavyzdį iš d'Anuncijo ro- 
mano „Geismas“. Atkreipk dėmesį, to kiaulės pavardė d'Anuncijas, 
turbūt ispanas, italas arba iš Amerikos. „Visos vyro mintys taip 
nukreiptos į toli esančią mylimąją, kad jis meilės naktį su atsitiktine 
moterimi, kuri jam yra pakaitalas, prieš savo valią šaukia mylimo- 
sios vardą“. Kad tave kur! Ne, kolega, su tokiais dalykais aš nepra- 
sidėsiu, tai ne man. 

— Pirma, kur tai parašyta? Parodyk. 

— Va, „yra pakaitalas“. Kaučiukas vietoj gumos. Griežčiai — vie- 
toj normalaus maisto. Ar esi kada girdėjęs, kad moteris, mergina 
būtų pakaitalas? Paima kitą todėl, kad anos po ranka nėra, ir naujo- 
ji tai junta, ir jai nevalia nė cyptelėti? Štai ką rašo tas ispanas. Aš 
tokio teksto nerinkčiau. 

— Ramiau, vaikine, nemanyk, kad tu trindamasis aplink Hakės 
turgų savo protu gali suprasti, ką turi galvoje tikras rašytojas, be to, 
dar ispanas ar italas. 

Francas skaito toliau: 

— „Didžiulė tuštuma ir tyla po to užliejo jos sielą. Kad tave kur! 
Tegujis man nesuka galvos. Nors ir iš kažin kur būtų. Nuo kada gi 
ta „tuštuma ir tyla“? Aš apie tai išmanau neblogiau už jį, ir mergi- 
nos pas mus tokios pačios. Kartą turėjau vieną tokią, ir jai kilo įtari- 
mas, adresą pamatė mano užrašų knygutėje, tai manai, kad ji pamatė 
ir tyli? Menkai tu jas pažįsti, mano mielas. Būtum jos pasiklausęs. 
Visą namą ant kojų sukėlė - taip rėkė ir spiegė. Aš net burnos nega- 
lėjau praverti, paaiškinti kas ir kaip. Klykė, kaip ant smaigo pa- 
mauta. Žmonės suėjo žiūrėti. Aš tik džiaugiausi sveiką kailį iš ten 
išnešęs. 

— Klausyk, tu nepastebi dviejų dalykų. 

— Kokių gi? 

— Jeigu kas nors iš manęs nuperka žurnalą, tai jis pasiima jį ir 
parsineša namo. Ojeigu ten niekų prirašyta, tai - ne bėda, juk jį tik 
paveikslai domina. 

Franco Biberkopfo kairioji akis tam nepritarė. 

— O kad čia turime „Moterų meilę“ ir „Draugystę“, tai jos ne 
liežuviais mala, o kovoja. Už žmogaus teises. 

- Ir ko gi joms trūksta? 

- Šimtas septyniasdešimt penktas paragrafas netinka, jeigu dar 
nežinai. 

Pasirodė, kad kaip tik tądien Aleksandro rūmuose, Landsbergo 
gatvėje, bus skaitomas vienas pranešimas ir tenai Francas galėtų 
išgirsti, kokią neteisybę Vokietijoje patiria apie milijonas žmonių. 
Jam plaukai pasišiauštų. Žilius jam pakišo po pažastimi pluoštą 
žadėjo nueiti. O pats galvoja: „Ko man teneiti? O gal nueiti? Ką gali 
žinoti, gal juos ir gerai perka. Pedalai. Pakišo po pažastimi, o tu eik 
ir skaityk. Galbūt tų pedalų ir gaila, bet kuo aš čia dėtas?“ 

Na ir įsipainiojo; visa tai jam atrodė taip nešvaru, kad vakare 
Linai nieko nesakė ir slapčia išslimpino. Žilasis laikraštininkas įgrū- 
do jį į mažą salę, kur sėdėjo beveik vien tiktai vyrai, daugiausia 
labai jauni, ir kelios moterys, bet irgi poromis. Francas visą valandą 
nepravėrė burnos, tik vis prunkštė, dangstydamasis veidą skrybėle. 
Po dešimtos jau nebegalėjo daugiau tverti ir patyliukais ištykino į 
gatvę, visas tas dalykas ir visi tie žmonės jam atrodė juokingi, šitiek 

pedalų krūvoj,irjis tarp jų, kuo greičiau lauk, Francas kvatojosi iki 
pat Aleksandro aikštės. Išeidamas girdėjo kalbant referentą iš Chem- 
nico, kur nuo lapkričio 27 dienos galiojo policijos įsakymas, drau- 
džiantis homoseksualams poromis rodytis gatvėse ir eiti į tualetus, 
kas jį pažeis, mokės trisdešimt markių baudą. 

Francas norėjo šnektelėti su Lina, bet ta buvo kažkur išėjusi su 
savo šeimininke. Jis atsigulė ir užmigo. Sapne vis juokėsi ir barėsi, 
mušėsi su prietranka šoferiu, kuris be perstogės suko aplink Rolan- 
do fontaną Pergalės alėjoje. O juos vijosi kelių policija. Francas galų 
gale iššoko iš automobilio, o tas vis kaip išprotėjęs sukosi aplink 
fontaną ir aplink jį, ir taip be galo, be krašto, o Francas stovi su 
policininkais, ir tie tariasi su juo: ką gi mes darysime su tuo šoferiu, 
matyt, kvanktelėjo. 

Kitądien prieš pietus, paėmęs senio duotus žurnalus, kaip visa- 
da, laukė Linos alinėje. Jis norėjo jai pasakyti, kaip kenčia tokie 
vyrukai, papasakoti apie Chemnicą, paragrafą ir trisdešimt mar- 
kių, pasakyti, kad tai jam nerūpi ir kad tegu jie patys tvarkosi su 
savo paragrafais, ir Mekas su galvijų pirkliais nerūpi, tegu jie visi 
pasikaria. 

Lina tuoj pastebėjo, kad jis blogai išsimiegojęs. Paskui jis nedrą- 
siai pastūmė jai žurnalus paveiksluotais viršeliais. Lina išsigandu- 
si užsiėmė burną. Tadajis vėl pradėjo šneką apie protą. Ieškojo ant 
stalo vakarykštės alaus balutės, bet jos nebuvo. Lina atsitraukė nuo 
jo: arjam tik neatsitiko kas nors tokio kaip tiems tuose žurnaluose. 
Ji nieko nesupranta, anksčiau jis toks nebuvo. Jis murma ir sausu 
pirštu kažką braižo ant balto stalo medžio, tada ji paima visą tą 
pundą nuo stalo ir šveičia ant suolo, atsistoja įniršusi kaip menadė, 
irjie žiūri į viens kitą, jis kaip mažas vaikas iš apačios. Ir ji pasiša- 
lina. Ojis lieka sėdėti su savo laikraščiais ir gali sau toliau galvoti 
apie pedalus. 


Išėjo vienas plikas ponas pasivaikščioti ir sutiko Tyrgartene gra- 
žųjaunuolį, kuris jam tuojau įsikibo į parankę, pavaikščiojo jie taip 
valandą, ir staiga tą pliką poną suėmė baisus geismas, noras čia 
pat, tučtuojau, padaryti malonu tam jaunuoliui. Jis vedęs, jis jau 
seniai pastebėjo tokius savo polinkius, o dabar jau daugiau nebega- 
li, ir tai taip nuostabu. „Tu mano saulė, tu mano auksas.“ 

O tas toks švelnus. Ir iš kur tokių atsiranda! 

— Eime, - sako, - į kokį nors viešbutuką. Tu man duosi penkias 
arba dešimt markių, nes aš visai tuščias. 

— Ką tik norėsi, mano saule. 

Ir atiduoda jam visą piniginę. Tai dyvai! Gražiau nebūna. 

O numerio duryse yra akutė. Šeimininkas kai ką pamato ir pa- 
sišaukia šeimininkę, kuri taip pat kai ką pamato. Ir pasako, kad 
savo viešbutyje nepakęs to, ką matė, ir plikis negali nieko paneigti. 
Jie, girdi, negalį to pakęsti, jam turėtų būti gėda vesti iš kelio jau- 
nus berniukus, jie apskųsią jį policijai. Ateina durininkas su kam- 
barine ir stovi išsišiepę. Kitą dieną plikis nusiperka du butelius 
seno „Asbacho“ konjako ir išvažiuoja, atseit su reikalais, o iš tik- 
rųjų važiuoja į Helgolandą, kad ten girtas nusiskandintų. Jis pri- 
silaka ir išplaukia laivu, bet po dviejų dienų kaip niekur nieko 
grįžta pas savo senę. 

Viskas tarsi susitvarko, praeina mėnuo, metai. Įvyksta tik vienas 
dalykas, jis paveldi iš savo dėdės Amerikoje 3000 dolerių ir gali sau 
kai ką leisti. Ir šit vieną dieną, jam išvažiavus į kurortą, jo senei 
tenka pasirašyti šaukimą į teismą. Ji atplėšia voką, o ten viskas pa- 
rašyta apie skylę duryse, piniginę ir mielą berniuką. Ir kai plikis 
pailsėjęs grįžta namo, tai namie randa visus verkiančius, savo senę, 
dvi suaugusias dukteris. Jis perskaito kvietimą, visa tai buvo kadai, 
prakeikti biurokratai, jie jau nuo Karolio Didžiojo laikų taip dirba, 
bet jis gauna kvietimą, ir jame parašyta tiesa. 

— Pone teisėjau, - kalba jis teisme, - ką gi aš padariau? Argi aš 
sudrumsčiau kieno nors ramybę? Aš išsinuomojau kambarį irjame 
užsirakinau. Kuo aš kaltas, kad jie skylių į duris prigręžioję. Įstaty- 
mams aš niekuo nenusikaltau. 

Jaunuolis tai patvirtina. 

— Tai ką aš padariau? - Plikis ima žliumbti. —- Ar aš ką nors 
pPavogiau? Ar sulaužiau šeimyninę ištikimybę? Aš tiktai įsibroviau 
į man mielo žmogaus širdį. Aš pasakiau jam: „Mano saule“. Ir nė 
kiek nepamelavau. 

Jis išteisinamas. O namie visi rauda. 

„Užburtoji fleita“, šokių rūmai su amerikietišku orkestru. Rytie- 
tiškas kazino nuomojamas uždaroms šeimyninėms iškilmėms. Ką 
Man padovanoti savo draugei per Kalėdas? 

Transvestitai, po daugybės metų bandymų aš pagaliau radau 
radikalią priemonę su šaknimis panaikinti barzdą. Galima paša- 
linti plaukus nuo bet kurios kūno dalies. Tuo pat metu radau būdą 
per stulbinamai trumpą laiką užauginti tikrą moterišką krūtinę. Jo- 
kių vaistų, absoliučiai nekenksminga priemonė. Įrodymas - aš pats. 
Meilės laisvė visu frontu. 

Giedras žvaigždėtas dangus žvelgė į tamsias žmonių buveines. 
Kerkaueno pilyje niekas netrikdė nakties ramybės. Tiktai balta- 
plaukė moteris viename kambaryje dangstėsi pagalvėmis galvą, ne- 
galėdama užmigti. Rytoj, jau rytoj, ją paliks ta, kuri jai brangiausia 
pasaulyje. Juodą, neperžvelgiamą (tamsią) naktį skrodė (tai jau - 
trikdė!) šnabždesys: „Giza, lik su manimi (neišeik, neišvažiuok, ne- 
pargriūk, prisėsk). Nepalik manęs“. Tačiau gūdi tyla neturėjo nei 
ausų, nei širdies (nei kojų, nei nosies). O ten, tik už kelių sienų, 
gulėjo išblyškusi liekna moteris ir žiūrėjo į tamsą. Jos tamsūs tan- 
kūs plaukai buvo išsidraikę ant lovos šilko (Kerkaueno pilis garsėja 
šilkine patalyne). Ją krėtė drebulys. Jos dantys kaleno lyg per di- 
džiausią šaltį, taškas. Bet ji nejudėjo, kablelis, nebandė geriau užsi- 
kloti, taškas. Jos plonos, šaltos kaip ledas rankos (kaip per didžiau- 
sią šaltį, drebulys, liekna moteris atmerktomis akimis, garsėja šilkine 
patalyne), gulėjo nejudėdamos, taškas. Jos žėruojančios akys blyk- 
čiodamos klaidžiojo tamsoje, ir jos lūpos drebėjo, dvitaškis, kabu- 
tės. Lora, brūkšnys, brūkšnys, Lora, brūkšnys, kabutės, kabutės, ka- 
bučiukės. 


— Ne, ne, su tavim aš daugiau neisiu, Francai. Viskas, gali sau 
Žygiuoti. 

- Liaukis, Lina, aš jam atiduosiu tą šlamštą. 

Ir kai Francas nusiėmė skrybėlę ir padėjo ją ant komodos - tai 
vyko jos kambaryje - ir gan įtikinamai apkabino, ji įdrėskė jam į 
ranką ir apsiverkė, bet paskui išėjo su juo. Jie pasidalijo per pusę 
minėtus žurnalus ir patraukė į kovos vietą maršrutu Rozentalio 
gatvė, Naujoji Šenhauzeno gatvė, Hakės turgus. 

Karo veiksmų zonoje Lina, miela, netvarkinga, maža, nešvari, 
apsiverkusi storulė, pradeda savarankišką išpuolį a 14 Prinz von 
Homburg: mano kilnus dėde Frydrichai Brandenburgieti! Natali! 
Baik! Baik! Dieve, dabar jam galas, bet tegu, tegu! Ir šitji visu greičiu, 

kaktomuša puola žiliaus kioską. Francas Biberkopfas, kilnus ken- 
tėtojas, sutramdo savo įniršį ir lieka rezerve. Jis stovi Šrederio ciga- 
rų importo-eksporto parduotuvės vitrinos fone ir iš ten, truputį pro 
miglą, trukdomas tramvajų ir praeivių, stebi prasidėjusių kovos 
veiksmų eigą. Herojai, vaizdžiai kalbant, susidūrė. Jie ieškojo vie- 
nas kito silpnų, neuždengtų vietų. Panelė Lina Pšybala iš Černovi- 
cų, vienturtė ūkininko Stanislavo Pšybalos duktė, turėjusi du tik iki 
pusės trukusius nėštumus, kurių vaisiams taip pat buvo numaty- 
tas Linos vardas, užsimojo ir sviedė žurnalų šūsnį. Visa kita užgo- 
žė gatvės triukšmas. 

- Žiūrėk, žiūrėk, ką daro, lederga, - gėrėdamasis murmėjo malo- 
niai nustebintas kankinys Francas. Jis kaip rezervas artinosi prie 
kovos veiksmų centro. Bet prie Ernsto Kiumerlicho užeigos jį jau 
pasitiko šypsanti herojė ir nugalėtoja, apsileidusi, bet miela panelė 
Lina Pšybala ir džiugiai sukrykštė: 

— Francai, jis gavo! 

Francas pats tai matė. Užeigoje ji puolė jam į glėbį ir prigludo 
prie tos vietos, kur, jos nuomone, po vilnoniais marškiniais turėjo 
būti širdis, o iš tiesų buvo jo krūtinkaulis ir viršutinė dešiniojo plau- 
čio pusė. Ji pergalingai susipylė į burną pirmąją taurelę „Gilkos“. 

— Tegujjis susirenka tą savo mėšlą nuo grindinio! 

O dabar, amžinoji palaima, tu amžinai mano, mylimasis, kokia 
čia šviesa aplinkui plinta! Šlovė, šlovė, Homburgo princui, Ferbeli- 
no mūšio laimėtojui, šlovė! (Pilies terasoje pasirodo rūmų damos, 
karininkai ir deglininkai.) 

— Dar vieną „Gilkos“! 


„Naujasis pasaulis“ Hazenheidėje, 
ne viena, tai kita, nereikia 
apsisunkinti gyvenimo 


Francas sėdi pas panelę Liną Pšybalą ir juokiasi, pokštauja su ja: 

— Ar Žinai, Lina, kas yra gulinti prekė? - ir kumšteli jai į pašonę. 

Lina pastato akis: 

- Žinau, tokia Felš, mano draugė iš plokštelių parduotuvės, sa- 
ko, kad pas juos daug gulinčių prekių. 

— Aš Žinau geresnių pavyzdžių. Va jeigu aš tave pastumsiu ir tu 
išsitiesi ant sofos, 0 aš atsigulsiu šalia, tai tu būsi gulinti prekė, o aš 
klientas. 

— Gerai sakai! - suklykia ji. 

Tad pasidžiaukime darsyk, ak, pasidžiaukime darsyk, traliali 
tralialia, ir pasinerkim siautulin, tra lia lia lia lia. Ak, pasidžiauki- 
me darsyk, opa opa pa. 

Paskui pakyla nuo sofos (Jūs tikiuosi nesergate, pone? Jei kas, 
nueikite pas gydytoją.) ir linksmai drožia į Hazenheidę, į „Naująjį 
pasaulį“, ten visuomet smagų, į dangų kyla fejerverkai ir dalijami 
prizai už liekniausias kojas. Scenoje muzikantai su tirolietiškais 
kostiumais: „Gerk, gerk, broleli, gerk, dingusios laimės neverk, mo- 
terys juokias, liejas alus, kai čia sėdėsi, liūdna nebus, moterys juo- 
kias, liejas alus, kai čia sėdėsi, liūdna nebus“. 

Muzika verčia judėti, trypti į taktą, ir žmonės šypsosi gerdami 
alų, niūniuoja, judina į taktą rankas: „Gerk, gerk, broleli, gerk, din- 
gusios laimės neverk, moterys juokias, liejas alus, kai čia sėdėsi, 
liūdna nebus, moterys juokias, liejas alus, kai čia sėdėsi, liūdna 
nebus“. 

Pasirodo pats Čarlis Čaplinas, kažką kiauksi šiaurės rytų dia- 
lektu, kinkuoja su plačiomis kelnėmis ir dideliausiais batais viršuje 
ant baliustrados, paskui nutveria vieną jau nebejauną damą už ko- 
jos ir kaip vėjas nušvilpia su ja nuo čiuožynės. Daugybė šeimų, 
kaip musės apgulę stalus. Už penkiasdešimt pfenigų galima nusi- 
pirkti ilgą lazdelę su popieriniu kutu gale, su ja užmegsi bet kokį 
ryšį: kaklas labai jautrus kutenimui, pakinkliai irgi, pakutensi, ir 
žmogus tuojau truktelės koją ir atsigręš. Kas gi čia susirinkę? Abie- 
jų lyčių civiliai asmenys, esama ir reichsvero atstovų su moteriška 
palyda. „Gerk, gerk, broleli, gerk, dingusios laimės neverk“. 

Visi dūmija kaip papaikę, pypkių, cigarų, cigarečių dūmų ka- 
muoliai kabo ore, visa didžiulė salė skendėja migloje. Dūmas, kai 
jam per daug dūmų, išnaudodamas savo lengvumą stengiasi pa- 
bėgti, randa tam plyšių, skylių ir ventiliatorių, pasiruošusių jį iš- 
leisti į lauką. Tačiau tenai juoda naktis, šalta. Ir dūmas ima gailėtis, 
kad jis toks lengvas, priešintis savo esybei, bet nieko nepadarysi, 
ventiliatoriai be perstogės sukasi į vieną pusę ir atgal neįleidžia. 
Per vėlu. Fizikos dėsniai daro savo, nieko nepaveiksi. Dūmas nežino, 


72 


kas jam yra, ir griebiasi už galvos, bet galvos nėra, jis bando galvoti, 
bet neišeina. Vėjas, šaltis, naktis pasiglemžia jį, ir jis išnyksta kaip 
dūmas. 

Prie vieno stalo sėdi dvi poros ir žiūri į einančius pro šalį. Ponas 
su pipirų ir druskos spalvos kostiumu palenkia ūsuotą galvą prie 
juodos storulės biusto. Jų apsalusios širdys spurda, jų nosys uo- 
džia, jis - jos biustą, jinai -jo riebaluotą pakaušį. 

Greta kvatojasi geltonai languota persona. Kavalierius uždeda 
ranką antjos kėdės atkaltės. Tos personos dantys atsikišę, į dešinę 
akį įstatytas monoklis, o atmerkta kairė akis tarsi užgesusi, ji šypso- 
si, dūmija, purto galvą: 

— Nair klausimai gi tavo! 

Jauna vištelė su vešliomis šviesiomis bangomis sėdi prie greti- 
mo stalo ir savo smarkiai išsivysčiusiu, tačiau suknele uždengtu 
užpakaliu užima visą žemos sodo kėdės geležinę sėdynę. Ji kalba 
truputį per nosį ir laiminga tyliai pritaria muzikai, veikiama bif- 
štekso ir trijų bokalų šviesaus. Ji plepa, plepa, deda galvą jam ant 
peties, ant vienos Noikelno firmos montuotojo peties, kuriam roma- 
nas su šita višta šiemet yra ketvirtas. Tuo tarpu jis jai dešimtas arba 
vienuoliktas, jeigu priskaičiuosime ir jos trečios eilės pusbrolį, ku- 
ris yra jos nuolatinis sužadėtinis. Ji sprogina akis, nes viršuje Čap- 
linas gali bet kuriuo momentu nukristi. Montuotojas kaišioja ran- 
kas į čiuožynės lovį, kur yra ką grybštelėti. Jie užsisako sūrių 
riestainių. 

Vienas trisdešimt šešerių metų ponas, maisto produktų parduo- 
tuvėlės dalininkas, nusiperka šešis didelius balionus po 50 pfeni- 
gų ir vieną po kito leidžia juos priešais orkestrą, taip jam, neturin- 
čiamjokių kitų privalumų, pavyksta atkreipti į save dėmesį po vieną 
ar poromis vaikštinėjančių merginų, ištekėjusių moterų, panelių, 
našlių, išsiskyrusių, vedybinės ir kitokios ištikimybės laužytojų ir 
per tai užmegzti pažintį. Koridoriuje už dvidešimt pfenigų galima 
iškelti štangą. Žvilgsnis į ateitį: gerai sudrėkinkite pirštą ir palies- 
kite juo cheminę medžiagą rate tarp dviejų širdžių, paskui kelis 
kartus pabraukite per tuščią vietą lapo viršuje, ir tenai pasirodys 
jums skirto žmogaus paveikslas. Jūs nuo vaikystės einate teisingu 
keliu. Jūsų širdis nepripažįsta veidmainystės, ir vis dėlto jūs subti- 
liai jaučiate bet kokią klastą, rezgamą jums už nugaros. Ir toliau 

pasikliaukite savo gyvenimiška išmintimi, nes jūsų žvaigždė, po 
kuria gyvenate šiame pasaulyje, jums nuolatos rodys kelią ir padės 
susirasti gyvenimo draugą, kuris padės jums pasiekti visišką lai- 
mę. Tas žmogus, kuriuo galite pasikliauti, yra tokio pat būdo kaip ir 
jūs. Jis neiškart puls siūlyti jums rankos ir širdies, tačiau tyli laimė 
sujuo bus ilga. 

Netoli drabužinės, šoninėje salėje, balkone grojo pučiamųjų or- 
kestras. Orkestrantai buvo su raudonomis liemenėmis ir vis šaukė, 
kad neturi ko išgerti. Apačioje stovėjo diktas geraširdiškos išvaiz- 
dos vyras su surdutu, ant galvos užsidėjęs keistą dryžuotą popieri- 
nę kepurę, ir norėjo dainuodamas įsikišti į kilpą popierinį gvazdi- 
ką, tačiau jam tai nelabai sekėsi po aštuonių šviesaus, dviejų punšo 
ir keturių konjako taurių. Jis dainavo grūstyje užvertęs galvą į or- 
kestrą, paskui staiga puolė šokti su sena, be galo išplaukusia ypata 
valsą, sukdamas plačius tarsi karuselės ratus. Šokant ta ypata dar 
labiau išplaukė ir, rodės, tuoj tuoj sprogs, tačiau suveikus savisau- 
gos instinktui ji laiku šleptelėjo ant trijų kėdžių. 

Francas Biberkopfas ir tas ponas su surdutu susitiko per per- 
trauką po balkonu, kuriame muzikantai šaukė, kad neturi alaus. Ir 
į Francą įsmigo švytinčios mėlynos akies žvilgsnis (vaiskus mėnuo 
skaisčiai šviečia), kita akis buvo akla, jie pakėlė savo baltus fajansi- 
nius alaus bokalus, o tas invalidas užkarkė: 

- Tu, matyt, irgi iš tų išdavikų, kur prilindę prie lovio? - Jis 
nurijo seilę. - Na, ko išvertei akis, žiūrėk normaliai ir sakyk, kur 
tarnavai? 

Jie susidaužė, orkestras užgrojo tušą, alaus, alaus, mes neturime 
alaus. Liaukitės, vyručiai, netriukšmaukite, ramiai, ramiai, išger- 
kim už tai, kad viskas būtų gerai. 

— Ar tu vokietis, ar tu tikras vokietis? Kas tu toks? 

- Francas Biberkopfas. Žiūrėk, storule, jis manęs nepažįsta. 

Invalidas atsiriaugėjo ir sušnabždėjo ranka prisidengęs burną: 

— Tai tu tikras vokietis, ranką prie širdies pridėjus? Tu neini 
išvien su raudonaisiais? Jei eitum, būtum išdavikas, o išdavikai 
man nedraugai. - Jis apkabino Francą. - Lenkai, prancūzai, tėvynė, 
už ką mes liejome kraują, tai šitokia tautos padėka! 

Paskui jis vėl sutelkė jėgas, ėmė šokti su atsigavusia išplaukusia 
ypata, vis tą patį valsą, nesvarbu, kokia grojo muzika. Pašokęs ėmė 
svirduliuodamas vaikščioti po salę ir dairytis. Francas užbosijo: 

- Čionai. 

Lina nubėgo jo atsivesti, ir jis pirma pašoko su Lina, o paskui jie 
laikydamiesi už rankų susirado Francą prie baro: 

- Atsiprašau, su kuo turiu malonumą, garbę? Malonėkite pasa- 
kyti savo pavardę. 

Gerk, gerk, broleli, gerk, dingusios laimės neverk, moterys juo- 
kias, liejas alus, kai čia sėdėsi, liūdna nebus. 

Dvi karkos, viena sūdytos sprandinės, ponia paėmė krienų, kur 
drabužinė, o jūs kur nusirengėte, čia dvi drabužinės, sakykit, ar 
areštantams leidžiama mūvėti vedybinius žiedus? Aš manau, kad 
ne. Irklavimo klube vakaras užsitęsė iki keturių. Kelias tenai - že- 
miau bet kokios kritikos, važiuodamas visąlaik šokinėji iki pat au- 
tomobilio lubų. 

Invalidas ir Francas apsikabinę sėdi prie baro. 

- Žinai, aš tau prisipažinsiu, man nukirpo pensiją, ir aš pereisiu 
į raudonųjų pusę. Arkangelas išvaro mus iš rojaus su ugniniu kar- 
du, ir tenai mes jau nebesugrįšime. Kai mes tūnojome ant Hartmans- 
veilerio aukštumos, aš sakiau savo kapitonui, jis taip pat iš Stargra- 
do kaip ir aš. 

- Starkovo? 

— Ne, Stargrado. Na va, aš pamečiau savo gvazdiką, ne, štai kur 
jis kabo. 

Kas kartą bučiavosi ant jūros kranto, ošiant vandeniui, ūžau- 
jant vėjui, tas suprato, kas pasauly svarbiausia yra, meilės balsą tas 
aiškiai girdėjo. 


Francas dabar pardavinėja tautiškus laikraščius. Jis nebuvo 
nusistatęs prieš žydus, bet yra už tvarką. Kadangi rojuje turi būti 
tvarka, tai turbūt kiekvienam aišku. Ir „Geležinio šalmo“ vyrukai, 
ir jų vadai ne iš kelmo spirti, jis pats tuo įsitikino. Francas stovi prie 
sandro aikštės stotimi. Jis pritaria tam vienakiui invalidui iš „Nau- 
jojo pasaulio“ ,tam su stora madam. 

Vokiečių tautai Advento proga: sudaužykite pagaliau savo sta- 
lus ir nubauskite tuos, kurie jus apgaudinėja migdydami šventinė- 
mis viltimis! Tada ateis diena, kai į kovos lauką nužengs tiesa su 
šveitriu kardu ir švytinčiu skydu ir nugalės savo priešus. 

„Kai rašomos šios eilutės, vyksta reichsbanerių! „riterių“ teis- 
mas, tiktai penkiolika-dvidešimt kartų didesnės jėgos leido įgyven- 
dinti jų pacifistinius idealus ir parodyti „drąsą“ ,jie užpuolė sauje- 
lę nacionalsocialistų, sumušė juos ir žvėriškai nužudė mūsų partijos 
narį Hiršmaną. Netgi iš pačių kaltinamųjų, kuriems įstatymas lei- 
džia, ojų partija, matyt, liepia meluoti, parodymų darosi aišku, kad 
tai sąmoningas teroras, įeinantis į mūsų priešininkų programą“. 

„Tikrasis federalizmas - tai antisemitizmas, kova prieš žydiją 
yra ir kova už Bavarijos nepriklausomybę. Prieš susirinkimo pra- 
džią didžiulė iškilmių salė jau seniai buvo pilnutėlė, o nauji svečiai 
vis plūdo ir plūdo. Mūsų šaunus SA orkestras vis žvaliai grojo mar- 
šus ir tautiškas melodijas. Pusę devintos partijos narys Oberlereris 
pradėjo susirinkimą, jis nuoširdžiai pasveikino susirinkusius ir su- 
teikė Žodį partijos nariui Valteriui Ameriui“. 

Elzaso gatvėje visi plyšta iš juoko, kai Francas per pietus ateina 
į alinę, raištį jis dėl visa ko įsikišęs į kišenę, bet kažkas jį tuojau 
ištraukia. Bet Francas žino, kaip jiems atsikirsti. 

Jis sako jaunam bedarbiui šaltkalviui, kuris iš nuostabos pade- 
da ant stalo savo bokalą: 

— Taigi tu iš manęs juokiesi, Richardai, bet, sakyk, kodėl? Gal 
kadesi vedęs? Tau dvidešimt vieneri, o tavo žmonai aštuoniolika, ir 
ką tu gyvenime matei? Ogi beveik nieko. Žinai, Richardai, su tavim 
net apie merginas nepakalbėsi, nes tu turi vaiką ir išmanai galbūt 
tiktai apie jo žindukus. O daugiau apie ką? Tai va. 

Franco raištis atsiduria šlifuotojo Georgo Dreskės, 39 metų, šiuo 
metu bedarbio, rankose. 

— Ant to raiščio, Orge, kad ir kiek žiūrėsi, nieko tokio neparašyta, 
už ką negalėtum atsakyti. Aš juk irgi pabėgau iš fronto, brolau, ly- 
giai kaip ir tu padariau, o kas išto? Ar žmogus vaikšto su raudonu 
raiščiu, ar su auksiniu, ar su juodu-baltu-raudonu, nuo to cigaras 
nepasidaro gardesnis. Viskas priklauso nuo tabako, vaikine, reikia, 
kad ir viršutinis, ir apatinis lapas būtų geri, ir kad cigaras būtų 
gerai susuktas, išdžiovintas, o svarbiausia - šalis. Štai kaip aš ma- 
nau. O ką gi mes padarėme, Orge, pasakyk man atvirai. 


! Socialdemokratų. 

Tas ramiai padeda raištį ant baro ir lėtai, kartais užsikirsdamas, 
vis patraukdamas alaus sako: 

— Žiūriu aš į tave, Francai, ir negaliu atsistebėti, aš juk tave se- 
niai pažįstu, iš Araso ir Kauno laikų, - kaip jie tau apsuko galvą. 

— Tu dėl to raiščio, taip? 

— Dėl visko. Baik. Tau netinka su juo žmonėms rodytis. 

Tada Francas atsistoja, pastumia į šalį jaunąjį šaltkalvį Richardą 
Vernerį su žalia šileriška apykakle, kaip tik ketinantį kažko klausti. 

— Ne, ne, Richardėli, tu geras vyrukas, bet čia vyrų reikalas. Nors 
jau ir turi teisę balsuoti, su manim ir Orge kalbėti tau dar anksti. 

Tada susimąstęs atsistoja šalia šlifuotojo prie baro, šeimininkas 
su didele mėlyna prikyšte stovi priešais ir žiūri virš konjako taurių, 
sukišęs storas rankas į plovyklą. 

— Na, Orge? Tai kaip ten buvo tame Arase? 

— Kas jau ten buvo? Pats žinai. Juk pabėgai. Ir dabar vaikštai su 
raiščiu. Klausyk, Francai, aš ant jo greičiau pasikarčiau. Jie iš tiesų 
tau apsuko galvą. 

Francas jaučiasi labai tvirtai, jis nenuleidžia akių nuo mikčio- 
jančio ir trūkčiojančio galvą šlifuotojo. 

- Bet grįžkim prie Araso. Aptarkim tą klausimą. Jeigu tu buvai 
prie Araso? 

— Ką tu čia mali, Francai, aš juk nieko tokio nepasakiau, gal per 
daug išgėrei? 

Francas delsia, galvoja, palaukš, aš jį prigriebsiu, dedasi, kad 
nieko nesupranta, gudruolis mat atsirado. 

- Taip, Orge, prie Araso mudu, žinoma, buvome, su Artūru Beze, 
Blumu ir tuo mažu skyriaus vadu leitenantu, kokia jo pavardė, jo 
pavardė buvo tokia juokinga. 

- Neprisimenu. 

Tegu pakalba, visi mato, kad jis apsinešęs. 

— Palauk, kokia buvo to mažiaus pavardė. Bista ar Biskra, kaž- 
kas panašaus. 

Tegu kalba, aš nieko nesakysiu, susipainios ir pats nutils. 

— Gerai, tai visiems aišku. Ne apie tai kalba. Bet kur mes paskui 
buvome, prie Araso, ir kuo viskas baigėsi aštuonioliktais, kai užvi- 
rė košė, čia, Berlyne, Halėje, Kilyje ir... 

Georgas Dreskė griežtai atsisako toliau kalbėti, jis nenori girdėti 
tokių kvailysčių, ne tam jis, girdi, atėjo į alinę. 

— Klausyk, liaukis, aš einu sau. Pasakok tokias pasakas Richar- 
dui. Eime, Richardai. 

— Prieš mane jis kažin kuo dedasi, ponas baronas. Dabar jis tik 
su baronais prasideda. Ir kaip toks didelis ponas dar į alinę ateina. 

Ramios akys įsmeigtos į Dreskės bėgiojančias. 

— Tai štai ką aš turiu galvoje, Orge, buvome mes prie Araso, aš- 
tuonioliktais, lauko artilerija, pėstininkai, zenitinė, radistai, pio- 
nieriai, kas tik nori. O kas paskui mūsų laukė, po karo? 

Mat kurjis suka, palauk, vaikeliuk, to geriau nereikėjo liesti. 

— Dabar aš ramiai baigsiu gerti savo bokalą, o tu, Francuti, kur tu 
mentuose, jeigu juos turi. Prekijas juk visuomet turi nešiotis doku- 
mentus. 

Na ką, gavai? Daugiau nenorėsi. Bet ramios akys žiūri į gudriai 
primerktas Dreskės akis. 

— Ketverius metus po aštuonioliktųjų aš gyvenau Berlyne. Tiek, 
kiek maždaug ir karas truko, ar ne, aš blaškiausi, ir tu blaškeisi, 0 
Richardas tada dar motinos skreite sėdėjo. Ir kas iš to Araso čia liko, 
ką? Va infliacija buvo, popierinių pinigų milijonai, bilijonai, nei 
mėsos, nei sviesto, blogiau negu anksčiau, tai mes visi matėme, ir 
tu, Orge, o apie Arasą šneki, kokia mums iš to buvo nauda, galėjai 
pats įsitikinti. Jokios, jokios! Tik lakstėme ir vogėme iš ūkininkų 
bulves. 

Revoliucija? Išardyk vėliavos kotą, įdėk vėliavą į dėklą ir pa- 
slėpk drabužių spintoje. Paprašyk motinos, kad paduotų minkštas 
šlepetes ir nusirišk raudoną kaip ugnis kaklaraištį. Revoliuciją jūs 
tiktai liežuviais darote, jūsų respublika — tiesiog katastrofa! 

Dreskė galvoja: „Mat koks pasidarė, pavojingas tipas“. O Ri- 
chardas Verneris, tas geltonsnapis, jau vėl pražioja burną: 

- Tu, Francai, ir visi jūs norėtumėte naujo karo, ar ne, ant mūsų 
sprando. „Pirmyn, į Prancūziją“. Veltui burną aušini. 

Francas galvoja: „Tai beždžionė, mulatas iš negrų rojaus, apie 
karą jis Žino tik iš filmų, kaukštelėk jam kartą per galvą, ir užvers 
kanopas“. 

Šeimininkas šluostosi rankas į mėlynąją prikyštę. Priešais šva- 
rias taures guli žalias prospektas, šeimininkas jį skaito garsiai pū- 
tuodamas: „Aukščiausios rūšies skrudinta kava „Sugrįžk“ iš ran- 
komis rūšiuotų pupelių“. Kava tarnams (nekondicinės pupelės, 
skrudintos). Grynos nemaltos kavos pupelės, 2 markės 29 pfenigai, 
malta gryna kava „Santos“, pirmarūšis „Santos“ mišinys namams, 
stipri, ekonomiška kava. „Van Kampino melanžas“ - gryno skonio 
kava. „Meksikos“ - melanžas, ekstra, nebrangi plantacijų kava, kai- 
na 3 markės 75 pfenigai. Atvežimas geležinkeliu nemokamas, jei 
užsakoma nemažiau 36 svarų bet kokių prekių“. 

Palubėje prie krosnies kamino suko bitė, širšė, bimbalas, tikras 
gamtos stebuklas žiemą. Jo gentainiai, rūšies ir įsitikinimų draugai, 
dabar negyvi; jau negyvi arba dar negimę; vienišam bimbalui tai 
ledynmetis, jis ir pats nežino, kaip išliko ir kodėl jis. O saulės šviesa 
be garso krintanti ant priekinių stalų ir grindų, iškabos „Lioven- 
broi Pacenhofer“ ir dalijama į du pluoštus, yra sena kaip pasaulis, 
ir žiūrint į ją viskas atrodo laikina ir nereikšminga. Ji ateina pas 
mus iš už x kilometrų pro žvaigždę y, saulė šviečia jau milijonus 
metų, iki Nabuchodonosaro, Adomo ir Ievos, iki ichtiozaurų laikų, 
o dabarji šviečia į mažą alinę pro lango stiklą ir skardinė „Liovenb- 
roi Pacenhofer“ iškaba dalija jos šviesą į du pluoštus, ta krinta ant 
stalų ir grindų ir nepastebimai sukasi. Krinta ant visko, ir visi ją 
junta. Ji sparnuota, lengva, besvorė ir ateina pas mus iš dangaus. 

O du dideli skarmaluoti žvėrys, du žmonės, vyrai, Francas Bi- 
berkopfas ir Georgas Dreskė, laikraščių pardavėjas ir bedarbis šli- 
fuotojas, stovi prie baro, ant apatinių galūnių apmautų kelnėmis, 
remiasi į baro viršų rankomis, kyšančiomis iš storų paltų rankovių. 
Kiekvienas išjų galvoja, stebi ir jaučia, bet kiekvienas savaip. 

- Tadajau tiesiai sakyk, Orge, kad jokio Araso išvis nebuvo. Mes 
ten tiesiog nepadarėm savo, taip, tai reikia pripažinti. Arbajūs, ar- 
ba tie, kurie ten buvo. Ten nebuvo jokios drausmės, jokios tvarkos, ir 
visi ėjo viens prieš kitą. Tada aš pabėgau iš apkasų ir tu su manim, 
paskui dar Ezė. Na, o čia, namie, kai užvirė ta košė, kas tada nešė 
muilą? Ogi visi, kas kur. Nieko neliko, pats matei, gal kokia saujelė, 
tūkstantis, bet kas išjų. 


Ak, štai apie kąjis, mulkis, šneka, ant tokios meškerės užkibęs. 

— Taip buvo todėl, Francai, kad bonzos mus išdavė, aštuoniolik- 
tais ir devynioliktais, jie ir Rozą su Karlu Lybknechtu nužudė. Kaip 
jau tada barsiesi ir ką nors padarysi? Pasižiūrėk į Rusiją, į Leniną, 
va kur žmonės laikosi, va kur susicementavę! Bet palauk. 

Kraujo reikia, kraujo reikia, kraujo reikia daug daug daug. 

— O man kas. Lauk sau, jeigu nori, bet į tą laiką viskas nueis 
šuniui ant uodegos. Daugiau manęs niekas neapmulkins. Jie nieko 
nesugebėjo padaryti, kai buvo valdžioje, ir man to gana. Nieko neiš- 
ėjo, lygiai kaip Hartmansveilerio aukštumoje, apie ją man toks vie- 
nas invalidas suokė, tu jo nepažįsti, nė perkūno neišėjo. Taigi... 

Francas išsitiesia, paima nuo stalo raištį, įsideda jį išlyginęs į 
striukės kišenę ir lėtai eina prie savo stalo. 

— Aš visąlaik sakau, ir tu suprask tai, Krauze, tu irgi gali įsidėti 
galvon, Richardai: jums nieko neišeis. Jūs ne taip viską darote. Ne- 
žinau ir ar tiems su šitokiais štai raiščiais išeis. Aš apie tai nekalbu, 
bet taijau kitas dalykas. Juk pasakyta, tebus taika Žemėje, ir teisin- 
gai, ir kas nori dirbti, tegu dirba, o visokiais niekais tegu kiti užsi- 
iminėja, tai ne man. 

Ir sėdi prie lango ir kasos skruostą, prisimerkęs žiūri į saulės 
apšviestą kambarį ir išsipeša iš ausies plauką. Iš už kampo cypda- 
mas išlenda devintas, Rytų žiedas, Hermano aikštė, Vildenbrucho 
aikštė, Treptovo geležinkelio stotis, Varšuvos tiltas, Baltų aikštė, 
Kniprodės gatvė, Šenhauzeno alėja, Štetino stotis, Hedvigos bažny- 
čia, Halės vartai, Hermano aikštė. Šeimininkas stovi uždėjęs ranką 
ant žalvarinio alaus čiaupo, čiulpčioja ir tikrina liežuvio galu nau- 
ją plombą apatiniame žandikaulyje, atsiduoda vaistine, mažylę Emi- 
liją vasarą vėl reikės siųsti į kaimą arba į Cinovicą, į vaikų stovyklą, 
ji jau vėl sirguliuoja, jo akys darsyk užkliūva už to žaliojo pros- 
pekto, tas guli kreivai, pataiso jį, net krūpteli tai pamatęs, mat nega- 
li pakęsti, kai kas nors ne taip padėta. „Bismarko“ silkės su aštriu 
marinatu, filė su prieskoniais, rolmopsai su aštriu marinatu ir agur- 
kėliais, silkės drebučiuose, ekstra filė, delikatesinės žuvys, keptos 
silkės. 

Žodžiai, garsų bangos, pripildytos turinio, sklinda iš mikčiaus 
Dreskės burnos ir raičiojasi po alinę, jam šypsantis ir kalbant nu- 
dūrus akis į žemę: 

— Na, tai linkiu laimės, kaip sako juodaskverniai, tavo naujaja- 
me kelyje. Taigi kai mes sausio mėnesį žygiuosime į Frydrichsfeldę 
pas Karlą ir Rozą, tavęs su mumis jau nebus. 

Tegu sau ką nori miksi, aš pardavinėsiu laikraščius. 

Šeimininkas, jiems likus vieniems, šypteli Francui, o tas pato- 
giai ištiesia po stalu kojas. 

— Kaip jūs manote, Henške, kodėl jie išsinešdino? Dėl raiščio? 
Išėjo atsivesti pastiprinimo! 

Jis vis savo. Žiūrėk, išmes jie tave iš čia ir dar šonus išvelės. 
Kraujo reikia, kraujo reikia, kraujo reikia daug daug daug. 

Šeimininkas čiulpčioja dantį, dagilį reikia pakabinti arčiau lan- 
go, jam irgi norisi šviesos. Francas jam padeda, įkala į sieną vinį 
virš baro, o šeimininkas atneša nukabinęs nuo kitos sienos narvelį 
su sparnais plakančiu paukščiuku. 

- Čia tamsoka, aukšti namai užstoja šviesą. 

Francas atsistoja ant kėdės, pakabina narvelį, nulipa, švilpteli, 
pakelia smilių, šnabžda: 

— Neikit dabar arti, tegu pripranta, tai patelė. 

Ir abu tyli, linkčioja viens kitam, dirsčioja į viršų, šypsosi. 


Francas - žmogus su užmojais, jis žino 
savo vertę 


Vakare Francas iš tiesų išmetamas iš Henškės alinės. Jis atpėdi- 
na įją vienas apie devintą, pasižiūri į paukštį, kuris jau pakišęs po 
sparnu snapą, tupi kampe ant laktos, ir kaip jis nuo jos nenusiver- 
čia; Francas šnibžteli šeimininkui: 

— Na, kąjūs pasakysite, miega sau, kai aplink toks triukšmas, ir 
baigta, tiesiog stebuklas, matyt, labai pavargęs, kažin ar jam gerai 
čia tokiuose dūmuose? 

- Jis pripratęs, pas mane visuomet pilna dūmų, šiandien dar 
mažai. 

Francas prisėda. 

— Ką gi, tada šiandien nerūkysiu, išvis nebus kuo kvėpuoti, o 
paskui mes praversime langą, trumpam, jis juk nebijo skersvėjo. 

Georgas Dreskė, jaunasis Richardas ir dar trys atsisėda priešais 
prie kito stalo. Dviejų iš jų Francas nepažįsta. Daugiau alinėje nie- 
ko nėra. Kai įėjo Francas, buvo didelis triukšmas, visi garsiai rėkė ir 
ginčijosi. Kai tiktai jis atidarė duris, visi pritilo, o abu naujokai vis 
žvilgčiojo į Francą; užsigulę ant stalo pasišnibždėjo, paskui įžūliai 
atsilošė atgal ir susidaužė. Jeigu gražios akys kviečia, jeigu taurėj 
kažkas šviečia, tai vėl proga, tai vėl proga lūpas suvilgyt. 

Henškė, plikis šeimininkas, triūsia prie čiaupo, plauna taures, 
neišlenda, kaip paprastai, iš už baro, vis kažką daro. Šneka prie 
gretimo stalo staiga pagarsėja, vienas naujokas ima šakotis. Jis nori 
dainuoti, jam čia per tylu, ir pianino nėra; tada nuo baro įsiterpia 
Henškė: 

— Kasjo čia klausys, be to, aš tiek neuždirbu. 

Ką jie nori dainuoti, Francui jau aišku, arba „Internacionalą“, 
arba „Drąsiai, draugai, koja kojon“ „jeigu nieko naujo nesugalvojo. 
Va prasideda. Ima plėšti „Internacionalą“. 

Francas kramto ir galvoja: „Čia jie man. Tegu sau, kad tik tiek 
daug nerūkytų. Kai dainuoja, nerūko, o rūkymas negerai paukš- 
čiukui“. O Dreskė geras, sėdi su tais geltonsnapiais ir neprieina, 
jis to nesitikėjo. Na ir diegas, vedęs, padorus žmogus, o sėdi su 
tokiais geltonsnapiais ir klausosi, ką tie tauškia. Vienas naujokas 
šaukia jam: 

— Na, kaip tau patiko mūsų daina, kolega? 

— O, labai. Jūs turit gerus balsus. 

— Galėtum mums pritarti. 

— Aš geriau pavalgysiu. Kai baigsiu valgyti, tada padainuosiu, 
sujumis arba vienas. 

— Sutarta. 

Jie kalbasi toliau, Francas ramiai valgo ir geria, galvoja apie Li- 
ną, apie tai, kaip paukščiukas miegodamas nenukrinta, ir dairosi į 
anuos, kuris gi ten rūko pypkę. Jis šiandien gan nemažai pardavė, 
tik šalta buvo. Nuo ano stalo kuris nors vis žiūri, kaip jis valgo. 
Turbūt bijo, kad nepaspringčiau. Kartą žmogus suvalgė sumuštinį 
su dešra, ir tas, pasiekęs skrandį, apsigalvojo, grįžo atgal gerkle ir 
sako: o kur garstyčios! — ir tiktai tada į skrandį. Taip elgiasi kiekvie- 
nas sumuštinis, jeigu jis iš gerų namų. Kai tiktai Francas nuryja 
paskutinį kąsnį ir nuplauna jį alumi, vienas naujokas jau ir rėkia: 

— Na tai kaip, kolega, ar padainuosi mums ką nors? 

Tikras choro mėgėjų susibūrimas, galėtų pinigus už įėjimą imti, 
bet nieko, kai dainuoja, tai nerūko. O dėl manęs, tai aš žodį tęsiu. Ir 
Francas susimąsto, valydamasis nosį, toji ima varvėti, kai įeina į 
šilumą, trauk netraukęs atgal, nepadeda, kur ta Lina, galvoja jis, gal 
man dar kelias dešreles suraityti, bet ne, jau ir taip storas, ką gi man 
jiems padainuoti, jie juk nieko apie gyvenimą neišmano, bet žodis 
yra žodis. Ir staiga jo galvoje šmėsteli viena nuotrupa, viena eilutė, 
iš eilėraščio, kurį išmoko kalėjime, jie jį dažnai deklamuodavo, jis 
ėjo per visas kameras. Francas akimirką kaupiasi, jo galva nuo karš- 
čio įkaitusi, raudona, nuleista ant krūtinės, jis pats rimtas ir susi- 
mąstęs. Ir Francas sako laikydamas rankoje bokalą: 

— Aš moku vieną eilėraštį, kalėjime išmokau, kalinio sukurtas, 
tokio, palaukit, kokia gijo pavardė, ak, taip, Domsas. 

Teisingai, Domsas, jis jau išėjęs į laisvę, o eilėraštis geras. Ir jis 
sėdi vienas prie stalo, Henškė turškiasi su savo bokalais, o kiti 
klausosi, niekas daugiau neateina, geležinė krosnelė ūžia. Ir Fran- 
cas, parėmęs galvą, deklamuoja eilėraštį, sukurtą Domso, prieš 
akis iškyla kamera, pasivaikščiojimų kiemas, bet jis jam jau nebai- 
sus, kažin kokie vyrukai dabar ten sėdi; štai jis pats išeina pasi- 
vaikščioti, ką jie apie tai išmano, ką jie išvis išmano apie gyveni- 
mą. Irjis pradeda: 

- Žmogau, jei vyru gimt šioj žemėj nori, tai pagalvok gerai, kol 
dar anapus stovi, kol įsčių motinos nepalikai, ar tik nebus kvailystė 
tai. Tu patikėki žodžiais šių eilių kūrėjo, kuris čia visko tiek prisi- 
žiūrėjo, kad nedvejoja citata, iš Gėtės „Fausto“ paimta: „Žmogus 
laimingas tik tada tebūna, kai mamos įsčiose dar pūna“. Mat nuo 
pirmų dienų tu jau valstybės, ir ji, ką tau daryt, iš anksto žino, va 
taip gerai, taip nevalia, visų piliečių šitokia dalia, ir pirmas priesa- 
kas visiems: „Mokėt!“, o antras, kaip kitaip: „Tylėt!“ Ir leidi sau 
dienas sušmižęs, tarsi ištiktas paralyžiaus. Kad taip nebūt, į smuk- 
lę trauki, alaus, degtinės, vyno maukti, ir jei kaip reikia padarai, tai 
kitą dieną būna negerai. Be to, dar savo duoda metai, žiūri, plaukų 
viršuj jau reta, anakur duria, o ten braška, galop dar vyriška galia 
sutęžta, labuonė neveikia, nors verk arba nuėjęs pasikark, ruduo 
ateina, taigi tu paleidi šaukštą ir tiu tiu. Dabar paklausti leisk, žmo- 
gau: gyvenimas - kas gi jis tau? Jau didis Šileris yra kalbėjęs, kad tai 

ne pats didžiausias gėris. O ašai paprastai galvoju: „Vištidė šitas 
mūsų rojus!“ 

Prie ano stalo visi tyli. Ir Francas patylėjęs priduria: 

— Taip, čia jo eilės, iš Hanoverio, rodos, buvo, na, o aš išmokau. 
Geros, ką? Teisingai pasakyta, bet karčiai. 

O tie nuo kito stalo jam atsako: 

— Tai įsidėmėk, ką jis sako apie valstybę, gerąją motušę valstybę, 
kaip ji tave už rankutės vedžioja. Tiktai eilėraštukų mokymasis, 
kolega, nieko neduoda. 

Francas tebesėdi parėmęs ranka galvą, tebegalvodamas apie 
eilėraštį. 

— Taip, austrių ir ikrų mes neturime, nei jūs, nei aš. Duoną reikia 
pelnytis sūriu prakaitu, mums, vargšams, nelengva. Džiaugiesi tuo, 
kad rankos kojos sveikos ir kad nesi už grotų. 

Otie prie ano stalo savo varo, tam bernui reikia atverti akis: 

— Duoną visaip galima užsidirbti. Pavyzdžiui, Rusijoje anks- 
čiau buvo šnipų, kurie visai neblogai gyveno skųsdami kitus. 

Kitas naujokas trimituoja: 

— Pas mus dar gudresnių yra, įsitaisė prie lovio, pardavę savo 
draugus darbininkus kapitalistams, ir už tai gauna pinigus. 

- Jie negeresni už kekšes. 

- Blogesni. 

Francas galvoja apie savo eilėraštį ir apie tai, ką dabar vaikinai 
veikia Tegelyje, ar daug ten naujokų, juk kasdien ką nors atveža, o 
tie nuo ano stalo šaukia: 

— Ei, kaip tenai su ta daina? Muzikos čia nėra, tu juk pažadėjai ir 
dabar nesilaikai žodžio. 

Dainos dar reikia, ką gi, bus ir daina, pažadėjau, tai bus. Tik 
pirma reikia sudrėkinti gerklę. 

Francas užsisako antrą bokalą ir gerai iš jo patraukia. Ką jiems 
padainuoti; staiga išvysta save stovintį kieme ir kažką baubiantį 
priešais namų sienas. Kažin kodėl šiandien niekas neateina į gal- 
vą, kokia ten daina buvo? Ir lėtai pradeda, paskui žodžiai jau patys 
liejas iš burnos: 

— Turėjau ašai draugą, geresnio jau nebus. Į mūšį būgnas ša-aukė, 
greta manęsjis že-engė, į koją vienas, du. Į koją vienas, du. - Pauzė. 
Paskui traukia antrą posmą: - Kulka staiga atskrido, kažkam iš mūs 

skirta, ir mano draugas krito šalia manęs greta, šalia manęs greta! - 
Ir paskui garsiai padainuoja paskutinę: - Jis man dar ranką tiesia, o 
aš jos nematau, nes taikausi į priešą, atleisk ir sudie tau, atleisk ir 
sudie tau. 

Garsiai ir pakiliai traukė pabaigą, vyriškai ir visu balsu. Anie iš 
pradžių apstulbę tylėjo, o paskui ir patys ėmė atsitokėję pritarti, 
mušdami delnais į stalą, cypaudami ir maivydamiesi. Ir tada Fran- 
cas prisiminė, ką norėjo padainuoti. Tada stovėdamas kieme dai- 
navo tą dainą. Jis taip džiaugiasi, kad pamiršta, kur yra; jei jau 
pradėjo, tai dainuos toliau, prieš akis iškyla žydai, jie vėl ginčijasi, 
kokia ten buvo to lenko ir to protingo senio pavardė? Švelnumas, 
dėkingumas užlieja širdį, ir jis užplėšia, kad net sienos dreba: 

- Kaip griausmas šauksmas aidi, kaip trenksmas, kaip bangų 
mūša; prie Reino, prie Reino rinkitės visi, tėvyne, būk rami, tėvy- 
ne,būk rami, mes stovim tau ištikimi, ant Reino, ant Reino gimtojo 
krantų. 

Visa taijau, dėkui Dievui, praėjo ir nebesugrįš, kas taip, tai taip, 
o dabar sėdim štai čia ir džiaugiamės, ir gyvenimas gražus, gražus, 
viskas gražu. 

Tie prie ano stalo labai pritilę, vienas naujokas juos lyg ramina, 
viskas, matyt, baigsis taikiai, Dreskė sėdi pasilenkęs ir kasosi gal- 
vą, šeimininkas išeina iš už baro, patraukia nosimi ir prisėda prie 
Franco stalo. Francas baigdamas dainą tarsi pasveikino visą pa- 
saulį, jis iškėlė į viršų bokalą: „Būkit sveiki!“ , trenkė kumščiu į sta- 
lą, visas nušvito, viskas gerai, jis sotus, laimingas, kurgi ta Lina;jo 
veidas pilnas, jis tvirtas vyras, gerai įmitęs, truputį apkūnokas. Nie- 
kas neatsako. Tyla. | 

Bet šit kažkas nuo ano stalo pakyla, užsisagsto striukę, susiver- 
Žia diržą, tai vienas naujokų, ilgšis bernas, tiesus kaip mietą prari- 
jęs, ir - še tau! - drožia paradiniu žingsniu prie Franco, dabar jis 
gaus į galvą, žinoma, jeigu tas leisis. Ilgšis strykteli ir raitomis atsi- 
sėda ant Franco stalo. Francas žiūri, laukia, kas čia dabar bus: 

— Klausyk, gal tau kėdžių maža? 

Ojis rodo iš viršaus į Franco lėkštę: 

- Ką tu čia valgei? 

— Aš kartoju, gal tau kėdžių maža, nagi apsidairyk. Ir sakyk, gal 
motina tave mažą karštu vandeniu nuplikino? 

— Ne apie tai kalba. Aš klausiu, ką tu čia valgei. 

- Sumuštinius su sūriu, avine. Žiūrėk, tau dar plutų liko! O da- 
bar kabarokis nuo stalo, mulki neraliuotas. 

— Kad tai buvo sumuštiniai su sūriu, aš iš kvapo juntu. Bet už 
kokius pinigus? 

Tada Francas pašoka užkaitusiomis ausimis nuo stalo, anie ir- 
gi; Francas nutveria už stalo galo, pakelia jį į viršų, ir naujokas 
sykiu su lėkšte, bokalu ir garstyčiomis nubilda ant žemės. Lėkštė 
sutrūksta. Henškė to tik ir laukė, jis ima lakstyti po šukes ir šaukti: 

— Ei, nedrįskite, mano aludėj niekas nesimuša, čia muštis neva- 
lia, kas neklausys, lėks lauk! 

Ilgšis jau vėl stovi ant kojų, jis pastumia šeimininką į šalį: 

— Pasitraukite, Henške, čia niekas nesimuš. Nebijokite, mes už 
viską sumokėsime. Kas ką sudaužys, tas už tai ir sumokės. 

Francas stovi prie lango, prisispaudęs prie žaliuzės ir galvoja: 
„Aš nieko nedarysiu ir išeisiu iš čia, jeigu manęs niekas nelies, jei- 
gu tik nelies; aš visiems geras, bet jeigu kas nors bus toks kvailas, 
kad prikiš prie manęs nagus, tada tegu laikosi“. 

Ilgšis pasitraukia į viršų kelnes, aha, vadinasi, ruošiasi. Francas 
jaučia, kad kažkas bus. Kažin ką Dreskė darys? Dabar jis stovi ir 
žiūri, kas čia dedasi. 

— Orge, kas čia per vaikėzas, iš kur tu ištraukei tą snarglių? 

Ilgšis krapštosi su savo kelnėmis, jos turbūt jam smunka, tegu 
įsisiuva sagas. Ilgšis krapštosi su kelnėmis ir šaiposi šeimininkui: 

- Jiems tai viskas galima. Fašistai gali ką nori sakyti. Jiems žo- 
džio laisvė, ar ne? 

Dreskė stovi už jo ir mojuoja kaire ranka: 

— Ne, Francai, aš nesikišiu, pats užvirei košę su savo dainomis, 
pats ir išsrėbk. O aš nesikišiu, to dar trūko. 

Kaip griausmas šauksmas aidi, tą dieną jis dainavo kieme. Ma- 
tai, nepatiko, dėl jos įsitriukšmavo. 

— Fašistas, šuva! - kaukia ilgšis ant Franco. - Duok šen raištį! 
Na, ar ilgai reikės laukti? 

„Dabar prasidės, visi keturi mane puls, aš liksiu prie sienos ir, 
jeigu kas, vėsinsiu kėde“. 

— Nagi duok raištį! Jei ne, aš pats jį ištrauksiu iš kišenės. Tegu 
atiduoda raištį. 

Kiti jam pritaria. Francas stovi su kėde. 

— Palaikykite tą ilgšį. Palaikykite. Tada aš pats išsinešdinsiu. 

Šeimininkas apglėbia ilgšį iš už nugaros ir maldauja: 

— Na, eikite gi! Biberkopfai, greičiau. Išeikite! 

Jis dreba dėl savo alinės, matyt, neapdraudęs langų, o man nusi- 
spjaut. 

— Gerai, Henške, einu, alinių Berlyne netrūksta, aš tik Linos čia 
laukiau. Ojūs ar už juos? Kodėl per juos nėra vietos žmogui, kuris 
pas jus kasdien vaikšto, tiedu juk šįvakar pirmąsyk čia pasirodė. 

Šeimininkas atitraukė ilgšį atgal, tačiau nerimsta kitas naujokas: 

— Todėl, kad tu fašistas. Raištį kišenėje turi. Svastiką nešioji, šun- 
snuki. 

— Nešioju. Aš Orgei Dreskei viską paaiškinau. Bet jūs nesupran- 
tat ir baubiat kaip jaučiai. 

— Ne mes, otu baubei „Sargybą prie Reino“. 

- Jeigu jūs skandalus kelsit, kaip dabar, ant kitų žmonių stalų 
laipiosit, kaip tas, tai per jus niekam ramybės nebus. Kur tai matyta! 
Visi nori ramiai gyventi ir dirbti. Darbininkai, visokie pardavėjai ir 
kiti. Tvarkos reikia, kitaip juk neįmanoma dirbti. O iš ko jūs, rėks- 
niai, manote gyventi? Jūs juk nuo savo šnekų pasigeriat! Jūs dau- 
giau nieko nemokat, tik skandalus kelti ir kabinėtis prie kitų žmo- 
nių, bet jiems vienąsyk nusibos ir taip gausit įsprandą, kad daugiau 
nenorėsit. Kas gi leisis užgauliojamas? 

Staiga ir jis ima staugti, kas gi jam pasidarė, tarsi pratrūksta, 
prieš akis raudona migla: 

— Niekadėjai prakeikti, patys nežinot, ką darot, jums tą kvailu- 
mą reikia iš labuonių išmušti, jūs visą pasaulį pražudysit, žiūrėkit, 
kad jums neatsirūgtų, niekšai, plėšikai. 

Jis visas verda, ką jie supranta, jis sėdėjo Tegelyje, gyvenimas 
baisus, sumautas, tas, kur parašė eilėraštį, žino, kaip man buvo. 
Ida, ak, geriau apie tai negalvoti. Ir jis toliau baubia, apimtas siau- 
bo, kas gi čia veriasi prieš jį, jis spardosi, traukiasi atgal, jaučia, kad 
reikia rėkti, viską perrėkti, kad nieko negirdėtų. Aludė griaudėja, 
Henškė stovi priešais jį prie stalo ir nedrįsta lįsti artyn, o Francas 
rėkia visas apsiputojęs, net nelabai suprasi ką: 

— Kąjūs man galit pasakyti, niekas man neateis ir nepasakys, nie- 
kas, mes geriau Žinom, ne tam kraują liejom ir gulėjom apkasuose, 

kad jūs čia mus, vaidininkai, ramybės reikia, ramybės, sakau aš 
jums, užsirašykit ant kaktos, ramybės ir daugiau nieko! (Taip, tei- 
singai, štai kur šuo pakastas, tiksliai.) O kas dabar ims kelti revoliu- 
cijas ir neduos žmonėms ramybės, tuos reikia pakarti ant alėjos stul- 
pų (juodų stulpų, telegrafo stulpų, Tegelio plento stulpų, jų užteks, 
žinau), tada tegu pagalvoja, kai tabaluos pakarti. Tada suprasit ką 
darėt, niekšai. (Taip, tada bus ramu, tada jie nusiramins, su jais 
kitaip negalima, pažiūrėsim.) 

Francas Biberkopfas apimtas šišo, pasiutimo. Rėkia pats nesu- 
prasdamas ką, jo akys stiklinės, veidas mėlynas, išpurtęs, jis taško- 
si seilėmis, rankos karštos, žmogus nebesižino, kas jam darosi. Pirš- 
tai mėšlungiškai įsikibę į kėdę, bet jis tiktai remiasi į ją. Dabar tuojau 
ir ims talžyti. 

Dėmesio! Atsargiai! Kelią! Užtaisyt! Ugnis! Ugnis! Ugnis! 

Francas stovi ir rėkia, kiek gerklė leidžia, ir kartu girdi savo bal- 
są ir mato save tarsi iš tolo. Namai, namai vėl, rodos, grius, o stogai 
kabo virš galvos, tuoj tuoj nuslys, ne, taip nebus, su manim jūs tokių 
juokų nekrėsit, tiems šunsnukiams nieko neišeis, mums reikia ra- 
mybės. 

O galvoje sukasi: „Tuoj prasidės, aš kažką darysiu, griebsiu už 
gerklės, ne, ne, aš pats tuoj išsitiesiu paslikas, dėsiuosi į žemę. O aš 
maniau, kad pasaulyje jau tvarka, ramybė“. - Aptemus sąmonei jį 
suima siaubas. - „Pasaulyje kažkas negerai“. - Jie stovi prieš jį kaip 
juoda grėsmė. 

Gyveno kartą rojuje du žmonės, Adomas ir Ieva. O rojus buvo 
puikus Edeno sodas. Jame linksmai žaidė paukščiai ir žvėrys. 

Klausykit, gal jis pamišo? Puolantieji neryžtingai stoviniuoja, ir 
ilgšis tiktai šnypščia per nosį ir mirkčioja Dreskei, geriau, girdi, 
prisėskim prie stalo ir apie ką nors šnektelėkim. Ir Dreskė tyloje 
mikčioja: 

— Tu, Francai, gal dabar jau eik sau. Padėk kėdę ir eik. Pakalbė- 
jom, ir užteks. 

Ir Francas visas atsileidžia, audra praeina pro šalį. Pro šalį. Ačiū 
Dievui, praeina pro šalį. Jo veidas pablykšta, sukrinta. 

Anie stovi prie savo stalo, ilgšis sėdi ir geria. Medžio apdirbėjai 
laikosi savo, Krupas marina badu savo pensininkus, pusantro mi- 
lijono bedarbių, per dvi savaites padidėjo 226 000. 

Kėdė iškrinta iš Franco rankų, jos bejėgiškai nusvyra, jo galva dar 
nuleista, bet kalba įprastu ramiu balsu, jie daugiau jo nebeerzina: 

— Aš išeinu. Linkiu maloniai. Kas dedasi jūsų galvose, man 
nerūpi. 

Anie išklauso jį, bet nieko neatsako. Tegu niekingi renegatai der- 
gia tarybų konstituciją plojant buržuazijai ir socialšovinistams. Tai 
tik pagreitins revoliucinių Europos darbininkų atsiskyrimą nuo 
šneidemanininkų ir taip toliau. Prispaustųjų masės su mumis. 

Francas pasiima kepurę: 

— Man labai gaila, Orge, kad mes taip išsiskiriam. 

Jis atkiša jam ranką, Dreskė jos nepaspaudžia ir tylomis atsisė- 
daį savo vietą. Kraujo reikia, kraujo reikia, kraujo reikia daug daug 
daug. 

— Na, tai tada einu. Kiek aš skolingas, Henške, priskaičiuokit 
bokalą ir lėkštę. 

Štai kaip jis elgiasi. Pašalpa keturiolikai vaikų tokia, kad už ją 
tik porcelianinį puoduką nupirksi. Centristų ministro Hirtzyferio 
aplinkraštis šalpos klausimu: „Tiktai tarnybiniam naudojimui. Tu- 
rint galvoje, kad mano žinioje esančių lėšų nepakanka, atsižvelgti 
vien į atvejus, kai šeimoje ne tik ypač daug vaikų, pavyzdžiui, dvy- 
lika, bet ir kai vaikų auklėjimas dėl lėšų stygiaus reikalauja ypatin- 
gų pastangų ir vis dėlto yra pavyzdingas“. 

Kažkas rikteli Francui pavymui: 

— Visos tavo pergalės katei po uodega. 

„Tegujis garstyčias nuo užpakalio nusivalo. Gaila, kad jo nepa- 
čiupinėjau“. - Francas užsideda kepurę. Jis prisimena Hakės tur- 
gų, pederastus, žiliaus žurnalus ir kaip nenorėjo jų imti. Valandėlę 
pamindžikavęs išeina. 

Dabar jis jau lauke, šaltyje. Prieš pat alinę sutinka Liną, ji kaip 
tik ateina. Jis slenka lėtai, norėtų grįžti atgal ir paaiškinti tiems, 
kokie jie mulkiai. Jau visai, galva kažkokio mėšlo prikimšta, bet jie 
ne tokie, net ilgšis, tas akižarga, kur užpakaliu išbandė grindų kie- 
tumą. Jie tik nežino, kur jėgų dėti, kraujas nerimsta, jeigu būtų pasė- 
dėję Tegelyje ar kur nors kitur gyvenimo paragavę, tai dabar būtų 
viską supratę, kuo aiškiausiai. 

Jis laiko už parankės Liną, dairosi tamsioje gatvėje. Žibintų ga- 
lėtų daugiau degti. Kojie visi išjo nori, iš pradžių pederastai, kad 

juos kur velniai, dabar va raudonieji. Kuo jis čia dėtas, tegu patys 
kapstosi savo mėšle. Ramybės per juos nėra, žmogus negali ramiai 
alaus išgerti. Reikėtų grįžti ir į šipulius sumalti tą Henškės skylę. 
Franco akys vėl ima pavojingai blizgėti; vėl išsipučia kaktos venos, 
ir krauju pasrūva nosis. Tačiau tai, ačiū Dievui, praeina. Jis įsikim- 
ba nagais į Linos ranką, įbrėžia jai, o ta šypsosi: 

— Draskyk, draskyk, Franculi, bus atminimui. 

— Einam kur nors paūžti, Lina, bet ne į tokią sumautą skylę, man 
jos jau iki čia, tik švampia ir švampia, o kad tenai dagilis narve tupi, 
tai jiems nusispjaut. 

Ir ilgai aiškina jai, koks jis teisus, o anie ne, ir ji viskam pritaria. 
Jie įlipa į tramvajų ir važiuoja prie Janovico tilto, į Valteriuko šokių 
namus. Jis važiuoja tenai kaip stovi ir Linai neleidžia persirengti, ji, 
girdi, ir tokia graži. Ir storulė, jiems tebevažiuojant tramvajumi, iš- 
sitraukia iš kišenės suglamžytą lapelį. Specialiai Francui atnešusi. 
Tai „Taikos šauklio“ sekmadienio numeris. Francas apsidžiaugia ir 
suspaudžia Linos ranką, tokių laikraščių jis nepardavinėja, koks pa- 
vadinimas ir koks motto pirmame puslapyje: „Per vargus į laimę“. 

Mes rankutėm pliaukšt, pliaukšt, mes kojytėm trept, trept, Žžu- 
vys, paukščiai žaidžia visą dieną, žodžiu tariant, rojus. 

Tramvajui bildant jie sukišę galvas silpnoje vagono šviesoje skai- 
to eilėraštį išspausdintą pirmame puslapyje, kurį Lina apibrėžusi 
pieštuku: E. Fišeris „Kas kita dviese“. „Vienam kelyje nesaugu, koja 
dažnai slysta, širdžiai baugu, kas kita dviese, patikėk. Ojeigu griū- 
si, kas tau padės? Žygyje pavargsi, kas tave parems? Geriau eiti 
dviese, sakau visiems. Tylus keleivi, jeigu remies dora, tai Jėzus 
Kristus bus tau geriausia pora. Jis žino viską, jis tau patars, ir tai 
kelionėj labai pravers, kas kita dviese, tu patikėk.“ 

„Ak, kaip norisi gerti, - skaitydamas galvoja Francas, - dviejų 
bokalų buvo per mažai po tiek kalbų, gerklė išdžiūvo“. Bet paskui 
prisimena, kaip dainavo, jam pasidaro gera širdžiai, ir jis suspau- 
džia Linos ranką. 

Tai padvelkia rytmečiu. Einant Aleksandro gatve į Malkų Tur- 
gaus gatvę ji švelniai glaudžiasi prie jo šono: ar jiems nereikėtų 
netrukus susižadėti? 

To Franco Biberkopfo proporcijos. 
Jis gali lygintis su senovės herojais 


Tasai Francas Biberkopfas, buvęs cementininkas, paskui baldų 
išvežiotojas ir taip toliau, dabar laikraščių pardavėjas, sveria be- 
veik du centnerius. Jis stiprus kaip smauglys ir vėl tapęs atletų klu- 
bo nariu. Jis nešioja žalius vyturus, vinimis pakaltus batus ir neper- 
šlampamą striukę. Pinigų turi ne kažin kiek, bet nuolatos gauna, po 
truputį, ir iš bėdos verčiasi, bet tegu kas nors pabando jam ant kojos 
užlipti. Pamatys ko nematęs. 

Galbūt po to, kas buvo, su Ida ir taip toliau, jį kamuoja sąžinės 
priekaištai, košmarai, slogučiai, neramūs sapnai, mūsų prosenelių 
laikų erinijos? Nė kiek. Laikai kiti. Senovėje vienas nusikaltėlis, Dievo 
prakeiktas (ir iš kurgi tu tai Žinai, vaikeli?) Orestas nužudė prie 
altoriaus Klitemnestrą, na ir vardas, gali liežuvį nusilaužti, kuri, 
šiaip ar taip, buvo jo motina. (Prie kokio altoriaus? Raskite pas mus 
bažnyčią, kuri naktį būtų atidaryta.) Aš ir sakau, dabar kiti laikai. 
Puri puri jį, ir baisios bestijos, susivėlusios raganos su gyvatėmis, 
šunys be antsnukių, visokia kitokia bjaurastis nori jį nutverti, bet 
neprieina, nes jis stovi prisispaudęs prie altoriaus, senoviškas po- 
žiūris, ir visa ta bjaurastis sukasi aplink jį, niršta, ypač šunys be 
antsnukių, kalena dantimis. Kaip ten toje dainoje, erinijos švelniai 
sukasi aplink auką, kolją apsiveja ir tada - aptemsta protas, sąmo- 
nė,juslės, ir ją jau gali gabenti į beprotnamį. 

Franco Biberkopfo erinijos nekamuoja. Kąjau čia slėpti, apetitas 
jo puikus, įsidėjęs kišenėn raištį, pas Henškę ar kur nors kitur jis 
maukia bokalą po bokalo, o tarp jų kartais ir taurelę išlenkia, ir jo 
širdis džiaugiasi. Štai koks skirtumas tarp baldų išvežiotojo ir taip 
toliau, laikraščių pardavėjo Franco Biberkopfo iš šiaurės rytų Ber- 
lyno 1927 metais ir senovės herojaus Oresto. Kieno gi kailyje būtų 
geriau lindėti? 

Francas Biberkopfas užmušė savo sužadėtinę Idą, pavardė čia 
nesvarbu, pačiame jos žydėjime. Tatai atsitiko, kai Francas ir Ida 
aiškinosi santykius jos sesers Minos bute; iš pradžių jai buvo ne- 
sunkiai sužaloti šie organai: nubruožta nuo nosies galo bei vidurio 
odair sulaužytas nosies kaulas ir kremzlė, tačiau tai buvo pastebė- 
ta tik ligoninėje ir vėliau atliko tam tikrą vaidmenį teisme, be to, 

nesmarkiai, bet su kraujosruvomis sumuštas dešinysis ir kairysis 
petys. Paskui santykių aiškinimasis pagyvėjo. Žodžiai, „kekšius“ 
ir „paleistuvis“ labai sujaudino garbės klausimais itin jautrų, nors 
ir gan smarkiai puolusį Francą Biberkopfą, kuris buvo prastai nusi- 
teikęs dar ir dėl kitų priežasčių. Jo raumenys įsitempė. Bet jis paėmė 
į rankas tiktai mažą medinę grietinėlės plaktuvę, mat jau tada treni- 
ravosi ir buvo treniruotėje pasitempęs ranką. Ir tąja plaktuve su 
vieline spirale dusyk, smarkiai užsimojęs, prisilietė prie Idos, savo 
pašnekovės, krūtinės. Idos krūtinė iki tol buvo visiškai sveika, be 
jokių priekaištų, tačiau apie tos mažos, labai mielos pažiūrėti as- 
menybės būdą to, deja, negalėjai pasakyti, jos sąskaita gyvenantis 
vyriškis netgi, ir ne be pagrindo, nujautė, kad ji norėjo jį palikti, nes 
buvo susidėjusi su vienu neseniai pasirodžiusiu breslaujiečiu. Trum- 
pai tariant, tos mielos merginos krūtinė nebuvo pritaikyta grietinė- 
lės plaktuvės prisilietimui. Jau po pirmo smūgio ji sukliko „Vai!“ ir 
jau sakė Francui ne „prakeiktas kekšiau“, o tik „žmogau“. Antrą- 
kart plaktuvė prisilytėjo Idai trim ketvirčiais pasisukus į šoną, o 
Francui likus toje pačioje padėtyje. Po to Ida daugiau nieko nesakė, 
tiktai keistai lyg snukutį pravėrė burną ir kilstelėjo į viršų rankas. 

Tai, kas prieš sekundę atsitiko tos moteriškės krūtinei, glaudžiai 
siejasi su trapumo ir elastingumo sąvokomis, poveikio ir atostūmio 
dėsniais. Jų nežinodamas, to išvis nesuprasi. Čia reikės pasitelkti į 
pagalbą kai kurias formules. 

Pirmasis Niutono dėsnis sako: kiekvienas kūnas būna ramybės 
būvyje, kol kokia nors jėga priverčia jį judėti (tai liečia Idos šonkau- 
lius). Antras Niutono dėsnis: „Judesio pasikeitimas tiesiog propor- 
cingas veikiančiai jėgai ir sutampa su jos kryptimi (veikiančioji jėga 
yra Francas, tiksliau, jo ranka su plaktuve). Jėgos dydis išreiškia- 
mas tokia formule: 


Tos jėgos sukeltas pagreitis, kitaip tariant, jos sukelto sutrikdy- 
tos rimties dydis, išreiškiamas formule: 

Taigi reikia manyti (o iš tiesų taip ir buvo), kad plaktuvės spiralė 
susispaudė ir smūgis buvo suduotas jos medine rankena. Vadina- 
mosios inertinės pusės priešinimo rezultatas: septynių aštuonių 
šonkaulių lūžis palei kairiąją pažasties liniją. 

Šitaip šiuolaikiškai į viską žiūrint galima visiškai apsieiti be 
erinijų. Galima Žingsnis po žingsnio sekti, ką darė Francas ir ką 
iškentė Ida. Toje lygtyje nėra nežinomųjų. Lieka tik išvardyti taip 
prasidėjusio proceso stadijas. Taigi Ida iš vertikalios padėties per- 
eina į horizontalią, tai stipraus smūgio pasekmė, kartu jai tampa 
sunku kvėpuoti, labai skauda, apima išgąstis ir sutrinka fiziologi- 
nė pusiausvyra. Francas vis tiek būtų kaip įniršęs liūtas užmušęs 
jam taip gerai pažįstamą nukentėjusiąją, jeigu iš gretimo kambario 
nebūtų atlėkusi sesuo. Tos bobšės riksmas jį privertė bėgti, ir vakare 
jis buvo sugautas netoli savo buto. „Puri puri! - šaukė senovės eri- 
nijos. - Griebkit jį!“ Klaikus vaizdas, dievų prakeiktas žmogus prie 
altoriaus, jo rankos suteptos aukos krauju. Kaip tos bjaurybės krio- 
kia: „Tu miegi? Išvaikyt sapnus. Kelkis kelkis“. Agamemnonas, jo 
tėvas, prieš daugelį metų leidosi į žygį prieš Troją. Troja krito, ir 
tuojau užsidegė signalinės ugnys, sakuotų deglų grandinė nusi- 
driekė nuo Trojos iki pat Kiferono miško. 

Kokia, tarp kita ko, elegantiška buvo ta žinia, lekianti iš Trojos į 
Graikiją. Nuostabi ugnies estafetė per jūrą, šviesos, širdies, sielos, 
laimės klyksmas! 

Tamsiai raudona ugnis nutvieskia Gorgopiso ežero paviršių, ir 
sargybinis ją pamatęs suklinka iš džiaugsmo, tai gyvenimas, ir už- 
dega naują laužą, perduodamas tą džiugią Žinią toliau, visi džiū- 
gauja, ugnis vienu šuoliu įveikia įlanką, lėkte užlekia į Arachneono 
viršūnę, ir raudonoje žaroje aidi riksmai: „Agamemnonas grįžta!“ 
Su tokiais kulisais mums nėra ko lygintis. Kur ten! 

Žinių perdavimui mes naudojamės tokio Heinricho Herco, gy- 
venusio ir mirusio Karlsrūėje ir, kaip rodo nuotrauka Miuncheno 
muziejuje, barzdoto, bandymų rezultatais. Mes siunčiame telegra- 
mas be laidų. Didelių stočių siųstuvuose sukuriame didelio dažnio 
kintamas sroves. Kintamojo kontūro pagalba sudarome elektros ban- 
gas. Svyravimai išeina į sferą. O imtuve yra katodinė lempa ir mik- 
rofonas, kurio membrana virpa čia dažniau, čia rečiau, taip gauna- 
mas garsas, lygiai toks pat, koks atėjo iš siųstuvo. Nuostabus, 

puikus, rafinuotas išradimas! Bet nėra ko čia žavėtis; jis veikia, ir 
baigtas kriukis. 

Kas kita deglas, pranešantis apie Agamemnono sugrįžimą! 

Jis dega, jis liepsnoja, ir kiekvieną akimirką visur ir visiems skel- 
bia džiaugsmingą žinią: „Agamemnonas grįžta!“ Ir tūkstančiai, de- 
šimtys, šimtai tūkstančių žmonių džiūgaudami šaukia: „Agamem- 
nonas grįžta!“ 

Paskui, grįžkim prie reikalo, jis grįžta namo. O čia jau viskas 
kitaip. Medalis, taip sakant, apsisukęs kita puse. Vos tiktai peržen- 
gus slenkstį, žmona tuojau siūlo išsimaudyti. Ir tada pasirodo, ko- 
kia ji bjaurybė. Vandenyje ji užmeta ant jo Žvejų tinklą taip, kad jis 
negali nė pasijudinti, ir jau turi po ranka kirvį, tarsi jai būtų reikėję 
malkų prisikirsti. Vyras kriokia: „Vargas man, aš žuvęs!“ O žmo- 
nės lauke laukia: „Kas tenai klykia nesavu balsu!“ - „Vargas man, 
vargas man!“ Taantikinė bestija nugalabija jį, nė akimi nemirktelė- 
jusi, ir išėjusi į lauką dar giriasi: „Aš savo padariau, žvejų tinklu 
apraizgiau visą ir dusyk tvojau jam kirviu, paskui, kai dusyk sude- 
javęs ištiesė balžienas, trečiu smūgiu į Hadą pasiunčiau aš jį“. Se- 
natoriai nuliūdo, tačiau rado ką pasakyti: „Mes stebimės drąsa ta- 
vų kalbų“. Štai kokia buvo ji, toji antikinė bestija, kuri smagindamasi 
su Agamemnonu vedybinėje lovoje pradėjo vaiką ir pagimdė sūnų, 
kuris gavo Oresto vardą. Vėliau ji buvo savo malonumų vaisiaus 
nužudyta, ojį paskui kamavo erinijos. 

O dėl Franco Biberkopfo, tai čia visai kas kita. Po penkių savai- 
čių jo Ida miršta, Frydrichsheino ligoninėje, sudėtingas šonkaulių 
lūžis, pleuros ir plaučio plyšimas, to pasekmė - empiema, pleuros 
pūliavimas, plaučių uždegimas. Dieve, karštis nekrinta, kaipgi tu 
atrodai, pasižiūrėk į veidrodį, tau jau galas, amen, šakės. Jai padarė 
skrodimą ir užkasė į žemę Landsbergo alėjos kapinėse, trijų metrų 
gylyje. Ji mirė nekęsdama Franco, ojis jos juodai nekentė po mirties, 
jos naujasis draugas, breslaujietis, ją dar lankė. Dabar ji jau po že- 
me, penkeri metai, guli aukštielninka, lentos pūva, ji virsta bjau- 
riom srutom, ta pati Ida, kuri kadaise su Francu šoko Treptove „Ro- 
jaus“ sode apsiavusi baltais drobiniais batukais, kuri mylėjo jį ir 
davėsi su kitais, dabar guli kaip nudiegta, jos nebėr. 

Ojis atpylė ketverius metus. Jis nužudė ją, o dabar vaikšto lais- 
vas, gyvena, linksminasi, laka, ryja, švirkščia savo sėklą, toliau 


94 


palaiko gyvybę. Netgi Idos sesuo nuo jo neišsisuko. Kada nors, 
žinoma, ir jam ateis galas. Ne tokie miršta. Bet Francas dar šiek 
tiek pagyvens. Ir jis tai žino. Kol kasjis toliau pusryčiaus aludėse 
ir savaip girs dangų virš Aleksandro aikštės dainuodamas: „Ko- 
dėl tavo bobutė pučia triūbą?“ arba „Mano papūga nelesa kietų 
kiaušinių“. 

O kasjam dabar raudoni Tegelio kalėjimo mūrai, kurie tada taip 
gąsdino, kad išėjęs iš kalėjimo tarsi prilipo nugara ir negalėjo atsi- 
traukti. Budintis prižiūrėtojas stovi prie juodų geležinių vartų, ku- 
rie kadaise Francui buvo tokie atkarūs, vartai tebekabo ant vyrių, 
tai niekam nekliudo, vakarais jie užrakinami, kaip ir pridera nor- 
rūko pypkę. Šviečia saulė, ta pati saulė, apie kurią galima tiksliai 
pasakyti, kur kada ji bus danguje. Ar ji šviečia, priklauso nuo debe- 
suotumo. Iš keturiasdešimt pirmo išlipa keli žmonės, jie neša gėles 
ir nedidelius paketėlius, matyt, eina į sanatoriją kairėje plento pu- 
sėje, ir visiems labai šalta. Medžiai stovi juoda eile. Anapus tvoros 
kaliniai tebekiūto savo kamerose, krapštinėjasi dirbtuvėse, žąsele 
maklinėja po pasivaikščiojimų kiemą. Instrukcija reikalauja: į pasi- 
vaikščiojimą išeiti su batais, kepure ir kaklaskare. Viršininkas ka- 
meroje klausia: „Ar patiko vakar vakare sriuba?“ — „Galėtų būti 
geresnė ir galėtų daugiau įpilti“. Jis nenori girdėti, apsimeta kurčiu: 
„Ar dažnai keičiami baltiniai?“ Lyg jis pats to nežinotų. 

Vienas kalinys iš vienutės rašo: „Įleiskite saulės! Šis šūkis šian- 
dien skamba visame pasaulyje. Tiktai čia, už kalėjimo sienų, jis dar 
nerado atsako. Argi mes neverti, kad mus apšviestų saulė? Kalėji- 
mai pastatyti taip, kad kai kur ištisus metus nebūna saulės šviesos, 
šiaurės rytinėse flygelių pusėse. Į ten esančias kameras nepatenka 
ir nepasveikina jų gyventojų nė vienas saulės spindulys. Metai po 
metų Žmonės ten priversti būti be gaivinančios saulės šviesos ir 
kameras. 

O kitas taip dėsto: „Apskrities teismo prokuratūrai. Per mano 
bylos nagrinėjimą apskrities kriminalinėje teismo kolegijoje ponas 
pirmininkas, apskrities teismo direktorius daktaras X, man pasakė, 
kad po suėmimo kažkoks nežinomas žmogus paėmė mano daiktus iš 
mano buto Elizabetštrasėje Nr. 76. Šis faktas įtrauktas į protokolą, o 


95 


kad taip, tai policija arba prokuratūra privalo jį ištirti. Man po su- 
ėmimo niekas nepranešė, kad daiktai pagrobti ir aš tai sužinojau tik 
teismo dieną. Prašau prokuratūrą informuoti mane apie tyrimų re- 
zultatus arba atsiųsti man byloje esančio protokolo kopiją, kad ga- 
lėčiau pareikalauti atlyginti nuostolius, jeigu daiktai buvo pagrobti 
dėl mano šeimininkės kaltės“. 

O kaip ponia Mina, Idos sesuo? Ačiū, kad pasidomėjote, ji gyve- 
na gerai. Dabar dvidešimt minučių po vienuoliktos, ji kaip tik eina 
į turgaus salę, Akerštrasėje, geltoną pastatą, turintį išėjimą ir į Inva- 
lidų gatvę. Bet jinai vaikšto pro Akerštrasės įėjimą, nes jai pro ten 
arčiau. Ji pirko žiedinių kopūstų, kiaulės galvą ir truputį salierų. 
Priešais salę ji tiesiai iš vežimo nuperka didelę riebią plekšnę ir 
pakelį ramunėlių arbatos: dėl visa ko, gal kada prisireiks. 


TREČIA KNYGA 


Čia Francas Biberkopfas, tas padorus, geranoris žmogus patiria 
pirmąjį smūgį. Jis apgaunamas. Smūgis taiklus. 


Biberkopfas prisiekė, jog gyvens padoriai, ir jūs matėte, kad jis 
kelias savaites išties gyveno padoriai, tačiau tai buvo tik, taip sa- 
kant atidėtas terminas. Gyvenimui pasirodė, kad jau užteks, ir jis 
klastingai pakišo koją. Bet jam, Francui Biberkopfui, regisi, kad gy- 
venimas nelabai gražiai pasielgė, ir jau įgriso toks niekšiškas, šu- 
niškas, be jokių prošvaisčių gyvenimas. 

Kodėl gyvenimas taip elgiasi, jis niekaip nesupranta. Jam dar 
reikia daug nueiti, kad susigaudytų. 

Dar vakar išdidžiai sėdėjai tu balne 


Kadangi artėja Kalėdos, Francas pakeičia amplua, ima pardavi- 
nėti atsitiktines prekes, kelias valandas prieš pietus ir po pietų par- 
davinėja batų raištelius, iš pradžių vienas, paskui su Otu Liudersu. 
Tasjau dveji metai kaip bedarbis, ojo žmona skalbia žmonėms. Su 
juo supažindino storkė Lina, Liudersas jai dėdė. Vasarą jis kelias 
savaites reklamavo „Riudersdorfo mėtines bandeles“ vaikščioda- 
mas su livrėja ir sultonu ant galvos. Juodu su Francu dviese traukia 
per gatves, užeina į namus, skambina prie durų, po to vėl susitinka 
lauke. 

Kartą Francas Biberkopfas užeina į aludę. Storkė tenai jau sėdi. 
Jis ypač gerai nusiteikęs. Kaipmat praryja storkės sumuštinius ir 
dar tebekramtydamas visiems trims užsako kiaulių ausų su žir- 
niais. Jis taip glamžo storkę, kad ta po kiaulės ausų visa raudona 
neša kudašių. 

- Ir gerai, kad išėjo, ar ne, Otai? 

— Aha, tegu sėdi namie, juk turi kur, bet ne, visąlaik slankioja 
paskui tave. 

Užsigulęs ant stalo Francas žvelgia į Liudersą iš apačios ir klau- 
sia: 

— Atspėk, Otai, kas man šiandien nutiko? 

— Kas gi? 

— Otu atspėk, atspėk. 

- Eik sau, sakyk. 

Du šviesaus ir citriną. Į užeigą pūškuodamas įgriūva naujas sve- 
Čias, nusišluosto atgalia ranka nosį ir iškosėja: 

— Puoduką kavos. 

- Su cukrumi? 

Šeimininkė plauna taures. 

-— Ne, tik greičiau. 

Tarp stalų kažko ieškodamas eina jaunuolis su ruda sportine 
kepure, pasišildo prie geležinės krosnelės, pasižiūri į Franco stalą, 
paskui žengia prie kito ir klausia: 

— Arjūs nematėt tokio su juodu paltu ir rada apykakle, kailine? 

— Arjis čia dažnai būna? 

— Taip. 

Prie stalo sėdintis pagyvenęs žmogus sako savo blyškiam kai- 
mynui: 

— Su kailine apykakle? 

- Čia daug tokių būna su rudomis apykaklėmis, - niūriai burb- 
teli tas. 

Žilaplaukis: 

- Ojjūs iš kur? Kas jus čia atsiuntė? 

- Argi tai svarbu? Jei nematėt, mūsų šneka baigta. 

- Čia daug tokių būna su rudomis apykaklėmis. Bet man reikia 
žinoti, kas jūs toks. 

— Man nėra reikalo jums prisistatinėti. 

Išblyškėlis ima karščiuotis. 

- Jeigu jūs klausiate jo, ar nematė tokio ir tokio, tai jis irgi gali 
paklausti, kas jūs toks. 

Jaunuolis jau priėjęs prie kito stalo: 

— Nair kas, kad klausiu, vis tiek ne jo reikalas, kas aš toks. 

- Atsiprašau, bet jeigu jūs klausiate, tai jis irgi gali paklausti. Jei 
nenorite pasakyti, tai ir pats nieko neklausinėkit. 

— O kodėl aš jam turiu sakyti, kas aš toks? 

- Tada irjis jums neturi sakyti, kas čia buvo ar nebuvo. 

Jaunuolis prieina prie durų, atsigręžia: 

— Manote, kad esate labai gudrus, man tik juokas. 

Atsigręžia, atidaro duris ir dingsta. 

Tuodu prie stalo: 

— Ar tujjį pažįsti? Aš tai ne. 

— Jo čia niekad nebuvo. Ką gali žinoti, ko jam reikia. 

— Jis bavaras. 

— Ne, nuo Reino. Iš Reino krašto. 

Francas linksmai išsišiepęs žiūri į susitraukusį sušalusį Liu- 
dersą. 

— Ką, nesupranti. Paklausk, ar aš turiu pinigų? 

— Na tai kaip, ar turi? 

Francas jau padėjęs kumštį ant stalo. Atgniaužia jį ir išdidžiai 
išsišiepia: 

— Va, otu suskaičiuok kiek. 

Liudersas, menkutis žmogelis, pasilenkia, čiulpteli kiaurą dantį 
ir sako: 

— Po šimts, dvi dešimtinės. 

Francas numeta banknotus ant stalo. 

— Va kaip mes dirbam, penkiolika-dvidešimt minučių, ir viskas. 
Jei netiki, kertam. 

— Ak tuvelnio puse. 

— Tik nemanyk, kad čia kažkas tokio, viskas gerai. Tikrai, Otai, 
gali neabejoti. 

Jie pradeda šnabždėtis, Otas Liudersas prisislenka prie jo. Pasi- 
rodo, Francas užėjo į vieną namą, paskambino prie durų, batų raiš- 
teliais prekiauju, girdi, aukščiausios rūšies, gal reikia, vyrui, vaiku- 
čiams, šeimininkė pasižiūrėjo į juos, paskui į jį ir įsileido vidun. Ji 
našlė, bet gerai išsilaikiusi, jie pasikalbėję koridoriuje, paskui jis 
paklausęs, ar ji negalėtų pavaišinti kava, šiemet tokia šalta žiema. 
Jis pagėręs kavos, ji irgi. Paskui dar kai ką padaręs. Francas papūtė 
sau į kumštį, prunkštelėjo, pasikasė skruostą ir stuktelėjo Otą keliu: 

— Ašnetgi visą savo krepšį pas ją palikau. Oji ar ką nors suuodė? 

— Kas? 

— Kas, kas, juk aš prie savęs nieko neturėjau. 

— Ojeigu ir taip, tai, sakyk, pardaviau viską, ir baigta, o kur tai 
buvo? 

Francas švilpteli: 

— Tenai aš dar kada nors nueisiu, bet vėliau. O jinai, toji našlė, 
gyvena Elzaso gatvėje. Klausyk, dvidešimt markių tai juk pinigas. 

Jie valgo ir geria iki trijų, Otas gauna penkinę, bet nepragiedrėja. 


Ir kas gi kitą rytą su batų raišteliais įsėlina pro Rozentalio var- 


tus? Otas Liudersas. Palaukia prie Fabišo parduotuvės ties kampu, 
kol įsitikina, kad Francas įsuko į Brunenštrasę. Tada greitai pėdina 

Elzaso gatve. Aha, štai tas numeris. Galbūt Francas jau ten buvo 
užlipęs? Pastovėsiu trupučiuką laiptinėje. Jeigu jis ateis, pasaky- 
siu, ką gi aš pasakysiu? Ak, kaip daužosi širdis. Visą dieną žmogus 
nerviniesi nieko neuždirbdamas, gydytojas nieko neranda, bet aš 
jaučiu. Gali galą gauti su tokiais skarmalais, vis dar tie patys, iš 
karo laikų. Na, bet gana, metas. 

Jis paskambina: 

- Batų raišteliai, madam. Ne, aš tik norėjau paklausti. Sakykite, 
paklausykite gi. 

Ji nori uždaryti duris, bet jis įkiša tarp jų koją. 

- Ašne pats atėjau, žinot, mano draugas, tas, kur vakar čia buvo 
ir paliko savo prekes. 

— O Dieve. 

Ji atidaro duris, įleidžia Liudersą ir vėl greitai uždaro. 

- Ko gijums reikia? O Dieve! 

— Nieko, poniute. Ko gijūs taip drebate? 

Jis pats dreba, taip staigiai atsidūrė viduje, dabar reikia veikti 
toliau, kas bus, tas bus, kaip nors. Su ja reikia švelniai, bet balso 
nėra, tarsi kas vielinį tinklą būtų uždėjęs nuo kaktos iki skruostų, 
jeigu dar žandikaulius mėšlungis sutrauks, tai man šakės. 

— Man tik liepta prekes paimti. 

Smulkutė moterėlė nutipena į kambarį, tuoj neš paketą, bet jis 
jau pats stovi ant kambario slenksčio. Ji spokso į jį ir užsikirsdama 
sako: 

- Štai tas paketas. O Dieve! 

- Ačiū, labai ačiū. Ko gi jūs, poniute, drebate? Čia juk taip šilta. 
Gal ir mane kava pavaišintumėte? 

Reikia tik nestovėti išsižiojusiam, ką nors kalbėti, neišeiti, laiky- 
tis kaip uolai. 

Šeimininkė, liesa, smulkutė, stovi prieš jį, suspaudusi rankas: 

- Arjis jums dar ką nors sakė? Jeigu taip, tai ką? 

— Kas, mano draugas? 

Kalbėti, malti liežuviu, kuo daugiau kalbėsi, tuo bus geriau, da- 
bar tas prakeiktas tinklas tik kutena panosę. 

— Daugiau nieko, ne, ką gijis sakys! Gal apie kavą? O prekes jau 
pasiėmiau. 

— Aš nueisiu į virtuvę. 

Bijo, kas man ta jos kava, aš ir pats galiu išsivirti dar geresnės, 
užeigoje ant stalo pastato, nori pasišalinti, palūkėk, mes dar čia. 
Man pasisekė, be niekur nieko įėjau. Bet Liudersas vis tiek dar bijo, 
priėjęs klausosi, ar neišgirs ko prie durų, koridoriuje, viršuje. Grįžta 
atgal į kambarį. Velniškai prastai šiąnakt išsimiegojo, Joriui vis ne- 
praeina kosulys, visą naktį kosėjo, ką gi, prisėsim. Ir jis klekteli ant 
raudonos pliušinės sofos. 

Tai čia darė tą daiktą su Francu, o dabar man verda kavą, reikia 
nusiimti skrybėlę, pirštai šalti kaip ledai. 

- Štai kava. 

Mat kaip bijo, oji visai nebloga, daili poniutė, su tokia ne nuo- 
dėmė. 

— Ojūs ar negersite? Dėl kompanijos? 

— Neee nee, tuoj grįš nuomininkas, jis čia kambarį nuomoja. 

Nori mane išnešdinti. Meluoja, koks ten nuomininkas, tada bent 
lova stovėtų. 

— Tik tiek? Nesijaudinkite, nuomininkas iki pietų nepareis, jis 
juk dirba. Taip, daugiau mano draugas nieko nepasakojo, tik liepė 
paimti prekes, - Liudersas susikūprinęs su pasimėgavimu sriūb- 
čioja kavą, - ak, kokia gera kava, šiandien šalta, ką gi jis galėjo man 
pasakoti. Kad jūs našlė, juk tai tiesa, ar ne? 

- Taip. 

— Jūsų vyras mirė, taip? Gal kare žuvo? 

- Atsiprašau, aš neturiu laiko, man reikia virti valgį. 

- Įpilkite man dar vieną puodelį. Ko jūs taip skubate? Juk jums 
nebe jaunystė. Ar turite vaikučių? 

— Eikite, meldžiamasis, daiktus juk pasiėmėtė, aš neturiu laiko. 

— Klausykite, nepradėkite pykti, dar, ko gero, policiją pakviesite, 
dėl manęs nesijaudinkite, aš tuoj išeisiu, tik štai išgersiu kavą. Ko 
taip staiga laiko pristigo? Andai turėjote į valias, jūs žinote apie ką 
aš... Na, viskas, jau einu, aš ne toks. 

Jis užsimaukšlina kepurę, atsistoja, pasikiša paketėlį su Franco 
prekėmis po pažastimi, lėtai žengia prie durų, jau praėjo pro ją ir 
tada staiga atsisuka: 

— Nagi duokš smulkius! 

Atkišęs kairę ranką, smiliumi moja prieiti. Ji užsidengusi ranka 
burną, mažasis Liudersas prisilenkęs prie pat jos: 

— Nebandyk rėkti. Matyt, pinigų duodi tik tam, su kuriuo gulė- 
jai? Matai, mes viską žinom. Draugai paslapčių neturi. 

Kas per kiaulystė, matai kokia, dar gedulą nešioja, aš jai kad 
duočiau, niekuo negeresnė už mano senę. Šeimininkės veidas lieps- 
note liepsnoja, bet tiktai kairė pusė, dešinė balta kaip sniegas. Ji 
laiko rankoje piniginę, graibo joje pirštais, bet išpūtusi akis spokso 
į Liudersą. Dešine ranka duoda jam monetas. Jos veido išraiška 
nenatūrali. Jo smilius toliau moja. Ji išpila jam į delną visus pini- 
gus. Tada jis grįžta į kambarį, prie stalo, suglobia raudoną nertinę 
staltiesę, poniutė stena, bet negali ištarti nė žodžio, nepražioja bur- 
nos ir tyliai stovi prie durų. Jis pasičiumpa nuo sofos dvi pagalvė- 
les, paskui nueina į virtuvę, trauko stalčius ir rausiasi juose. Senas 
niekam vertas šlamštas, reikia nešdintis, nes ji dar ims klykti. Na 
va, išsitiesė paslika, kuo greičiau lauk. 

Perėjo koridorių, tyliai uždarė duris, nubildėjo laiptais žemyn ir 
smuko į gretimą namą. 


Šiandien ant žemės paslikas guli 


Puiku buvo rojuje. Vandenyje knibždėjo žuvų, iš žemės dygo ir 
stiebėsi į dangų medžiai, žaidė žvėrys, naminiai gyvuliai, jūrų gy- 
vūnai ir paukščiai. 

Bet šit viename medyje kažkas sušlamėjo. Gyvatė, gyvatė, gyvatė 
iškišo galvą, gyvatė gyveno rojuje, ji buvo klastingesnė už visus 
lauko žvėris ir ėmė kalbėti, ėmė šnekinti Adomą ir Ievą. 

Francas Biberkopfas po savaitės su puokšte gėlių, suvyniotų į 
šilkinį popierių, neskubiai lipdamas pažįstamais laiptais galvoja 
apie storulę, priekaištauja sau, bet nelabai smarkiai, sustoja, ji labai 
ištikima mergina, tad nereikėtų šitaip, cha, bet juk tai verslas, ver- 
slas yra verslas. Jis paskambina ir stovi šypsodamasis, mano, da- 
bar tuoj bus kavos, pupytė. Kažkas prieina prie durų, tai ji. Francas 
išpučia krūtinę, pasiruošia įteikti puokštę, sužvanga kabinama gran- 
dinė, jo širdis ima daužytis, kažin kaip mano kaklaraištis, jos bal- 
sas klausia: 

— Kas čia? 

Jis kikena: 

— Laiškanešys. 

Siauras juodas durų plyšys, jos akys, jis švelniai palinksta į priekį, 
šypsosi, mojuoja puokšte. Bum. Durys užsitrenkia, spragteli spyna. 
Džirrr - užstumiama sklendė. Durys uždarytos. Na ir bestija! Še tai 
tau! Ji turbūt kvanktelėjo. Arba nepažino manęs. O gal aš apsirikau. 
Bet ne - rudos durys, ruda stakta, ir aš pats be priekaištų, kaklaraiš- 
tis ir visa kita. Tiesiog neįtikėtina. Reikia darsyk paskambinti. O gal 
ne? Jis pasižiūri į savo rankas, puokštė, pirkta ties kampu, markę 
kainavo sykiu su šilkiniu popieriumi. Jis skambina kartą, antrą, 
labai ilgai. Ji turėtų tebestovėti prie durų, bet neatidaro, stovi ir ne- 
juda, net nekvėpuoja ir neįleidžia manęs. O juk pas ją mano batų 
raišteliai, visas krepšys, galbūt už kokias tris markes, aš juk galiu 
pasiimti. Dabar kažkas nueina, ji nueina šalin, štai jau virtuvėje. 
Taijuk... 

Nulipa laiptais žemyn. Paskui vėl užlipa. Darsyk paskambin- 
siu, reikia pažiūrėti, ji, matyt, manęs nepažino, palaikė kitu, elgeta, 
jukjų pilna. Bet priėjęs prie durų neskambina. Ranka nekyla. Stovi, 
laukia. Tai, vadinasi, neatidaro, ką gi, tik norėjau įsitikinti. Tada 
šiame name daugiau neprekiausiu, o ką daryti su puokšte, visą markę 
suplojau, ką gi, numesiu į griovį. Staiga darsyk paskambina, tarsi 
gavęs komandą, ramiai palaukia, teisingai, ji vėl prieina prie durų, 
ji Žino, kad tai aš. Ką gi, jei taip paliksiu kaimynams raštelį, man 
reikia atgauti prekes. 

Jis paskambina į gretimas duris, nieko nėra. Gerai, tada para- 
šom raštelį. Francas prieina prie laiptinės lango, nuplėšia baltą vie- 
no laikraščio kraštą, parašo trumpu pieštuku: „Neatidarote - nerei- 
kia, bet atiduokite prekes. Palikite jas Klauseno alinėje prie Elzaso 
gatvės kampo“. 

Ak tu, lederga, jei žinotum, kas aš toks, ką aš vienai tokiai pada- 
riau, tai šitaip su manim nesielgtum. Na, bet gerai, pažiūrėsim. Rei- 
kėtų paimti kirvį ir išmušti duris. Raštelį atsargiai pakiša po durimis. 

Francas visą dieną vaikšto paniuręs. Kitą rytą, prieš susitinkant 
su Liudersu, smuklės šeimininkas jam paduoda laišką. Jos. 

— Daugiau nieko nepaliko? 

— Ne, o kas ten turėjo būti? 

— Paketas, su prekėmis. 

— Ne, vaikiukas toks atnešė, vakar vakare. 

— Ak šitaip, pažiūrėsim, gal man pačiam reikės nueiti jo pasiimti. 

Po dviejų minučių Francas prieina prie lango šalia baro, sunkiai 
sudrimba ant medinės taburetės, laiškas kairėje nukarusioje ranko- 
je, lūpos tvirtai sučiauptos, spokso į baro viršų, tuo metu pro duris 
įeina tas susisukėlis Liudersas, pamato sėdintį Francą, supranta, 
kad čia kažkas negerai, ir dingsta. 

Šeimininkas prieina prie stalo: 

— Ko gi tas Liudersas išlėkė net nepasiėmęs savo prekių? 

O Francas sėdi ir nė krust. Kas gi čia darosi? Man net kojas at- 
ėmė. Kurgi tai matyta? Taip nebūna. Aš negaliu atsistoti. O Liuder- 
sas tegu sau bėga, turi kojas, tai ir bėga. Na ir šunsnukis, tokio dar 
svietas nematė. 

- Gal konjako išgertumėte, Biberkopfai? Kas nors numirė? 

— Nee, nee. 

Kąjis ten kalba, aš negirdžiu, ausys tarsi vata užkimštos. O šei- 
mininkas neatstoja: 

— Kogi tas Liudersas pabėgo? Juk jam niekas nieko nedarė? Tar- 
si kas būtų vijęsis? 

- Liudersas? Matyt, reikėjo. Gerai, įpilkit konjako. 

Francas išmeta taurelę vienu mauku, mintys sukasi ratu, po vel- 
nių, kaip ten yra su tuo laišku. 

— Jums vokas iškrito. Gal rytinį laikraštį paskaitysite? 

- Ačiū. 

Jis toliau suka galvą: kaip ten yra su tuo laišku, ir kodėl ji man 
rašo tokius dalykus. Liudersas sumanus žmogus, jis turi vaikų. Fran- 
cas stengiasi suprasti, kaip viskas buvo, ir negali, jo galva apsunks- 
ta ir nusvyra ant krūtinės, kaip miegant, ir šeimininkas pamano, 
kad jis pavargęs, o Francui atrodo, jog griūna į pilką bedugnę tuštu- 
mą, štai jau kojos nuslydo nuo krašto ir jis garma žemyn, spėjęs 
pasisukti į kairę. 

Francas užsigulęs krūtine stalą, padėjęs ant jo galvą ir žiūri pro 
pažastį į stalviršį, pučia į medį, laikosi rankomis už galvos: 

— Arstorulė, Lina, jau čia buvo? 

— Nee, ji juk tiktai dvyliktą ateina. 

Taip taip, teisingai, dabar tiktai devynios, o aš dar nieko nenu- 
veikiau, Liudersas irgi išgaravęs. 

Ką daryti? Ir čia jį nusmelkia mintis, jis net lūpą prikanda: „Štai 
tau ir bausmė, geriau jau nebūtų išleidę iš kalėjimo, kiti už kalėjimo 
bulves kasa, o aš čia turiu važinėti tramvajumi, po velnių, o juk 
viskas buvo taip neblogai“. Jis atsistoja, reikėtų išeiti į gatvę, nusi- 
kratyti visą tą bjaurastį, kad tik vėl neapimtų ta klaiki baimė, aš 
stoviu ant kojų, manęs taip lengvai nepaimsi, nepaimsi: 

— Jeigu ateis storulė, pasakykit, kad mano giminaitis numirė, 
gavau žinią, dėdė ar panašiai. Šiandien per pietus neateisiu, tegu 
nelaukia. Kiek aš skolingas? 

— Už vieną bokalą, kaip visuomet. 

— Va. 

— O paketą čia paliksite? 

— Kokį paketą. 

— Na, jūsjau visai, Biberkopfai. Nepasiduokit, laikykitės. Paketą 
aš pasaugosiu. 

— Kokį paketą? 

- Gerai, eikite į lauką, pakvėpuokite grynu oru. 

Biberkopfas išeina. Šeimininkas pasižiūri į jį pro langą. 

- Kad tiktai po minutės atgal neįneštų! Čia tai bent. Toks tvirtas 
vyras. Storulė akis išvers. 


Priešais namą stovi išblyškęs mažas Žmogus, jo dešinė parišta ir 
apmauta juoda odine pirštine. Jis jau valandą stovi saulėje ir ne- 
drįsta eiti į vidų. Jis ką tik grįžo iš ligoninės. Jis turi dvi dideles 
dukteris, o berniukas buvo pagrandukas, ketverių metų, ir numirė 
vakar ligoninėje. Iš pradžių manė, kad jam tiktai angina. Gydytojas 
sakė, kad tuoj ateis, bet atėjo tik vakare ir iškart pareiškė: reikia vežti 
į ligoninę, jam gali būti difteritas. Berniukas tenai pragulėjo mėnesį 
ir jau, rodės, visai pasitaisė, bet staiga dar susirgo skarlatina. O po 
dviejų dienų, vakar, numirė, vyriausiasis gydytojas sakė, kad neat- 
laikė širdis. 

Žmogus stovi prie namo ir nesiryžta eiti į vidų, žmona ten viršuj 
šauks ir raudos kaip vakar ir priekaištaus jam, kad nepasiėmė vai- 
ko iš ligoninės prieš tris dienas, kai tas buvo sveikutėlis. Bet seselės 
sakė, kad jo burnoje dar yra bacilų ir kad negalima vežtis namo, 
jeigu ten yra daugiau vaikų. Žmona pasakė, kad tai niekai, bet ką 
gali žinoti, gal iš tiesų kiti gali užsikrėsti. Jis stovi prie durų. Prie 

gretimo namo triukšmas. Staiga jam dingteli, kad ligoninėje, kai 
atnešė vaiką, jo klausė, ar jis jau paskiepytas nuo difterito. Ne, dar 
nepaskiepytas, - atsakė jis. Jis visą dieną laukė gydytojo, ir paskui 
tas tuojau liepė vežti į ligoninę. 

Ir šit tas kare sužalota ranka žmogus leidžiasi bėgti, perbėga 
gatvę, nukurna iki gydytojo namo ir veržiasi į vidų, o gydytojo at- 
seit nėra namie. Bet jis rėkia, kad dar tik rytas ir gydytojas turi pri- 
iminėti ligonius. Priimamojo durys atsidaro. Plikas storas ponas 
pasižiūri į jį, įsitraukia vidun. Žmogus stovi, pasakoja apie ligoni- 
nę, apie tai, kad vaikas numirė, gydytojas jam tylomis paspaudžia 
ranką. 

— Mes jūsų trečiadienį visą dieną laukėme, nuo ryto iki šeštos 
vakaro. Dusyk siuntėme vaikus kviesti, ojūs vis nerodėte akių. 

— Bet paskui atėjau. 

Ir Žmogus vėl ima rėkti: 

— Aš esu invalidas, mes fronte kraują liejome, ojūs mus verčiate 
laukti, manote, kad su mumis bet kaip galima! 

— Nagi sėskitės, nusiraminkite. Jūsų vaikas visai ne nuo difteri- 
to numirė. Ligoninėje dažnai užsikrečiama, tai nelaimingas atsiti- 
kimas. 

— Nelaimingas atsitikimas, nelaimingas atsitikimas, mes esame 
atmatos, mūsų vaikai gali dvėsti, kaip mes kad dvėsėme. 

Po pusės valandos jis lėtai nulipa laiptais žemyn, pasisukioja 
priešais savo namą saulėkaitoje ir pagaliau įeina vidun. Žmona 
triūsia virtuvėje. 

— Na kaip, Pauli? 

- Motin. 

Jie paduoda vienas kitam ranką, pastovi panarinę galvas. 

— Tu dar nieko nevalgęs, Pauli. Aš tuoj pataisysiu. 

— Aš buvau anoj pusėj pas gydytoją, į akis išdėjau, kad neatėjo 
trečiadienį. Daviau jam garo. 

— Bet mūsų Pauliukas visai ne nuo difterito mirė. 

— Tai kas. Aš taip jam ir pasakiau, jeigu būtų iškart suleidęs 
vaistų, jo net nebūtų reikėję vežti į ligoninę. Išvis. Betjis neatėjo. Aš 
jam viską išdėjau. Reikia ir apie kitus pagalvoti, kad tokie dalykai 
nepasikartotų. Ką gali Žinoti, gal taip būna kiekvieną dieną. 

— Na valgyk, valgyk ko nors. Ir ką tau atsakė gydytojas? 

— Ką gijis sakys? Jis neblogas žmogus, nebe pirmos jaunystės, 
turi daug darbo ir sunkiai plūkiasi. Pats suprantu. O nuo bėdos 
nepabėgsi. Jis man konjako įpylė, kad nusiraminčiau. Jo žmona irgi 
atėjo. 

— Tu turbūt labai šaukei, Pauli? 

— Ne, nelabai, tik iš pradžių, paskui jau ramiai kalbėjomės. Jis 
pats pripažino: kažkas jam turėjo tai pasakyti. Jis neblogas vyras, 
betjam reikėjo pasakyti. 

Valgydamas jis labai dreba. Žmona gretimais verkia. Paskui jie 
kartu prie viryklės geria kavą. 

— Tikra, Pauli. 

Jis pauodžia. 

- Taijusti. 


Rytoj į šaltą kapą, 
ne, dar palūkėsim 


Francas Biberkopfas dingo. Tą dieną, kai jis gavo laišką, Lina po 
pietų atėjo į jo butą. Ji numezgė jam rudą liemenę ir nori padaryti 
staigmeną - padėti ją slapčia ant lovos. Ir še tau, randa jį namie, tuo 
tarpu visada tokiu laiku duodasi su prekėmis po miestą, ypač prieš 
Kalėdas. O dabar sėdi ant lovos, prisitraukęs stalą ir krapštosi su 
žadintuvu, visą jį išardęs iki paskutinio sraigtelio. Ji iš pradžių išsi- 
gąsta, kadjis namie ir kad pirma laiko nepamatytų liemenės, bet jis 
nė nežiūri į ją, Žiūri tik į stalą ir savo laikrodį. Jai to tik ir reikia, 
greitai paslepia liemenę prie durų. Bet jis toks nešnekus, kas gi jam 
yra, gal pagiriotas, veidas toks keistas, ji tokio jo dar nemačiusi, 
knebinėjasi su tuo senu savo žadintuvu lyg apdujęs. 

— Jis juk visai gerai ėjo, Francai. 

— Nee, nee, negerai, nelaiku čirškė ir valandas blogai rodė, aš 
rasiu, kas jam yra. 

Ir vėl knebinėjasi, paskui viską meta ir ima krapštytis dantis, o į 
ją nė žvilgt. Ir ji išgaruoja, jai truputį baugu jo tokio, tegu, mano, 
išsimiega. O kai vakare ateina, jo jau nebėra. Susimokėjo už kamba- 
rį, susidėjo daiktus, visus lig vieno, ir sudie. Šeimininkė žino tik 
tiek, kad jis susimokėjo ir kad jai reikia pranešti policijai, jog jis 
laikinai išvykęs. Matyt, turėjo nešti kudašių, ką? 

Paskui Lina visą parą lakstė, kol pagaliau rado Gotlibą Meką, 
kuris vienas galėjo padėti. Tas irgi buvo kitur persikėlęs, ji ištisą 
popietę lakstė iš alinės į alinę, kol pagaliau rado. Jis nieko nežinojo. 
Kas gijam atsitiks, sakė, toks tvirtas vyras, ir su galva, matyt, išva- 
žiavo kur nors trumpam, ir viskas. O gal ką nors iškrėtė? Ne, negali 
būti, Francas ne iš tų. Galbūt jie su Francu susibarę, ką? Nagi kad 
ne, nieko tokio nebuvo, ji net liemenę jam atnešusi. Lina neatstojo 
nuo Meko,ir tas neapsikentęs kitą dieną per pietus nueina pas Fran- 
co šeimininkę. 

Taip, Biberkopfas galvotrūkčiais išrūkęs, čia kažkas negerai, šiaip 
juk buvęs visąlaik toks linksmas, tą patį rytą, matyt, kažkas atsitikę, 
ne kitaip; viską susiėmė, nė menkiausio daiktelio nepaliko, prašom 
pasižiūrėti. Tada Mekas liepia Linai nesijaudinti. Jis viską išsiaiš- 
kinsiąs. Mekas pagalvoja ir tuojau kaip senas vilkas sumeta - reikia 
eiti pas Liudersą. Tas tūno savo irštvoje ir žaidžia su Joriu: kurgi 
Francas? Ee, mekena tas suskis, pabėgo, metė jį, netgi liko šiek tiek 
skolingas, pamiršo su juo atsiskaityti. Mekas tuo nė už ką netiki, jis 
taip gal valandą su juo praplepa, bet nieko neišgauna. Vakare juo- 
du, Mekas ir Lina, užklumpa Liudersą aludėje kitapus gatvės. Ir 
tada ima kai kas aiškėti. 

Lina bliauna, bet kai ką pasako. Liudersas turi, turi žinoti, kur 
yra Francas, jie juk priešpiet buvo kartu, Francas turėjo ką nors pa- 
sakyti, bent ką. 

— Nee, jis nieko nesakė. 

- Jam, matyt, kas nors atsitiko. 

— Kas gi jam atsitiks? Tikriausiai ko nors prisidribo ir dingo, štai 
ir visa muzika. 

Ne, jis nieko negalėjo prisidirbti, Linai neapdumsi akių, jis nie- 
ko nepadarė, ji galinti dėl to galvą guldyti, reikia kreiptis į policiją. 

— Tai ką, tu manai, kad jis pasiklydo ir policija jo ieškos? 

Liudersas juokiasi. Ta storulė jau visai kvanktelėjo iš sielvarto. 

- Ką gi mums daryti, ką gi mums daryti? 

Pagaliau sėdėjusiam prie stalo ir savaip į viską žiūrėjusiam Me- 
kui trūksta kantrybė ir jis duoda galva ženklą Liudersui, išeik, gir- 
di, akis į akį pasišnekėsim, iš to žliumbimo juk, pats matai, jokios 
naudos. Ir Liudersas išeina. Tariamai nekaltai kalbėdamiesi jie nu- 
eina Ramlerštrase iki Grencštrasės. 

Ir tenai, juodoje tamsoje, Mekas netikėtai puola mažylį Liudersą. 
Ir ima jį klaikiai kulti. O kad Liudersas gulėdamas ant žemės gar- 
siai rėkia, tai Mekas ištraukia iš jo kišenės nosinę ir užkemša ja 
Liudersui koserę. Tada liepia jam atsistoti ir parodo atlenktą peilį. 
Abujie be kvapo. Paskui Mekas, vis dar įsiutęs kaip bulius, pataria 
Liudersui kuo greičiau nešti muilą ir rytoj surasti Francą. 

— Kaip tu jį, šūdžiau, rasi, man vis tiek. Jeigu nerasi, ieškosim 
visi trys. Nuo manęs tu nepaspruksi. Net jeigu ir po savo senės 
padurkais palįstum, ištrauksiu. 

Kitą vakarą suskis Liudersas tylus ir perblyškęs sėdėjo alinėje. 
Mekui pamojus jis išspūdino laukan, ir jie nuėjo į atskirą kambarį. 
Tenai šeimininkas kiek pasikrapštęs uždegė dujas. Paskui liko vie- 
ni ir Mekas paklausė: 

— Na, ar buvai? 

Liudersas linktelėjo. 

— Matai. Ir ką? 

— Nieko. 

— Ką jis sakė, kaip tu išvis įrodysi, kad buvai pas jį. 

— Tu manai, Mekai, kad jis turėjo man galvą sudaužyti kaip va- 
kar tu. Nee, aš buvau tam pasiruošęs. 

— Na tai, kaip ten yra? 

Liudersas prieina arčiau: 

— Tai va, Mekai, paklausyk. Paklausyk, ką aš tau pasakysiu, nors 
Francas ir tavo draugas, dėl to tau vakar nereikėjo taip su manim 
kalbėti. Tu manęs vos neužmušei. Juk aš tau nieko nepadariau. O 
dėljo... 

Mekas sprogina įjį akis, jis tuoj vėl gaus, tegu ir visa aludė subė- 
ga Žiūrėti. 

— Klausyk, jam ne visi namie! Nejau pats nepastebėjai, Mekai? 
Jis susipykęs su protu. 

— Liaukis, ką tu čia šneki. Jis mano draugas, ką tu, nejuokauk 
šitaip, man net kojos linksta. 

Ir Liudersas ima pasakoti, o Mekas atsisėda. Jis sutiko Francą 
tarp penktos ir šeštos, tas apsigyvenęs visai netoli nuo senosios 
vietos, už trijų namų, Žmonės jį matė su kartonine dėže ir batų pora 
rankoje įeinant į tą namą, ir tenaijis iš tiesų apsigyveno, viršutiniame 
šoninio flygelio aukšte. Liudersui pasibeldus ir įėjus vidun, Francas 

gulėjo lovoje nukoręs ant žemės batuotas kojas. Palubėje degė lem- 
putė irjis pažino Liudersą, pagalvojo, tai Liudersas, atėjo šunsnu- 
kis, bet kas jam darosi. Liudersas kairėje kišenėje laiko sugniaužęs 
atlenktą peilį. Kitoje laiko pinigus, kelias markes, padeda jas ant 
stalo, kažin ką vapa, mėtosi, balsas užkimęs, vos girdėti, rodo gal- 
voje Meko padarytus guzus, savo sutinusias ausis, vos nebliauna 
iš pykčio ir nuoskaudos. 

Biberkopfas atsisėda, jo veidas tarpais čia suakmenėja, čia ima 

trūkčioti. Jis parodo į duris ir tyliai sako: „Lauk!“ Liudersas padė- 
jęs ant stalo tas kelias markes prisimena Meką, jo grasinimus, ir 
prašo raštu paliudyti, kad pas jį buvęs, paklausia, ar pas jį negalėtų 
ateiti pats Mekas arba Lina. Tada Biberkopfas atsistoja ir Liudersas 
tuoj sprunka prie durų, kišenėje sugniaužęs peilį. Bet Biberkopfas 
per kambarį nueina prie prausyklos, paima dubenį ir - ką tu ma- 
nai? - užsimojęs šliūkšteli vandenį per visą kambarį po Liuderso 
kojomis. Dulke buvai, dulke ir virsi. Liudersas išplečia akis, atšoka 
į šalį, paspaudžia durų rankeną. Biberkopfas pagriebia bidonėlį su 
vandeniu, vandens jame dar daug, vandens mes turim, tuoj viską 
nuplausiu, dulke buvai, dulke ir virsi. Ir lieja tam, kur prie durų, 
lediniu vandeniu į veidą ir už apykaklės. Ir Liudersas dingsta, iš- 
garuoja trenkęs durimis. O dabar, stovėdamas aludės svečių kam- 
baryje, gaižiai šnabžda: 

— Jis išprotėjęs, pats matai, ko tau daugiau reikia? 

Mekas paklausė: 

— Koks numeris? Pas ką? 

Paskui, likęs vienas, Biberkopfas dar pylė ir pylė vandenį. Jis 
šlakstė jį ranka ore: viskas turi būti švaru, viską reikia nuplauti, dar 
langą reikia atidaryti, kad išsivėdintų, mes neturime su tuo nieko 
bendra. (Namai nebegriūva, stogai iš viršaus nekrinta, tai jau likę 
praeityje, visiems laikams.) Sušalęs prie lango, jis įsispoksojo į grin- 
dis. Reikėtų iššluostyti, nes apatiniams tuoj ims varvėti ant galvų, 
lubos susidėmės. Uždarė langą, išsitiesė lovoje. (Viskas. Baigta. Dul- 
ke buvai, dulke ir virsi.) 

Mes rankutėm pliaukšt, pliaukšt, mes kojytėm trept, trept. 

Vakare Biberkopfas tenai jau nebegyveno. Kurjis išsikėlė, Mekui 
nepavyko išsiaiškinti. Ir jis nusivedė piktai besispyriojantį suskį 
Liudersą į užeigą pas galvijų pirklius. Kad tie padėtų iškvosti, kaip 


112 


ten viskas buvo ir kokį laišką alinės šeimininkas perdavė Francui. 
Bet Liudersas tylėjo kaip užspeistas į kampą žvėris, ir galų gale jie 
nuojo atstojo. Mekas, ir tas pasakė: 

— Tegu nešdinasi. Jis savo jau atsiėmė. 

Paskui Mekas ėmė garsiai mintyti: arba Lina Francą apgavo, ar- 
ba Liudersas prikiaulino, ar dar kas nors panašaus atsitiko. Galvi- 
jų pirkliai sakė: 

— Liudersas sukčius, ką jis sako, negalima tikėti nė vienu žo- 
džiu. Bet galbūt tas Biberkopfas ir kvanktelėjo. Jau ir tada, kai licen- 
ciją išsiėmė neturėdamas ko parduoti, atrodė, kad jam ne visi na- 
mie. Nieko čia keista, taip būna, kad žmogui pasimaišo protas, kai 
kas nors atsitinka. 

Mekas laikėsi savo: 

- Jis tada galėjo pasiusti, bet ne kvanktelėti. Galva čia niekuo 
dėta. Jis atletas, visą laiką fizinį darbą dirbo, baldus nešiojo, piani- 
nus ir taip toliau, tokiam smegeninė nesusisuks. 

— Kaip tik tokiems ir susisuka. Jis jautrus. Jo galva beveik nedir- 
ba, tad jeigu kas nors, tai, žiūrėk, jau ir lekia laukais. 

— Na, o kaip jūsų reikalai su teismais? Jūs tai jau nuo nieko ne- 
kvanktelėsit. 

—- Mūsų pirkliškos smegeninės kietos. Jeigu mes taip viską imtu- 
me į galvą, tai seniai durnyne sėdėtume. Mes į nieką nekreipiame 
dėmesio, pripratę. Štai užsako tau prekę, o paskui neima arba ne- 
moka, tokia mūsų kasdieninė duona. Žmonės neturi pinigų. 

— Arba turi, bet ne grynais. 

— Taip irgi būna. 

— Aš namie mėgstu gerti kavą iš lėkštutės, taip man gardžiau, bet 
apsitaškai. 

— Seilinuką pasirišk. 

— Kad mano senė juoktųsi. Mano rankos ėmė drebėti, pasižiūrėk. 

O Mekas su Lina Franco Biberkopfo neranda. Aplaksto pusę Ber- 
lyno, bet neranda. 

KETVIRTA KNYGA 


Francui Biberkopfui, tiesą sakant, nieko blogo neatsitiko. Skaity- 
tojas stebėsis ir klaus: kaip tai suprasti? Bet Francas Biberkopfas ne 
skaitytojas. Jis pastebi, kad jo nuostata, kad ir kokia atrodo papras- 
ta, kažkuo yra klaidinga. Jis nežino kuo, tačiau jį be galo liūdina, 
kad taip yra. Jūs pamatysite, kaip jis girtuokliaus ir vos per tai ne- 
pražus. Tačiau tai dar ne baisiausia, Franco Biberkopfo laukia kur 
kas kraupesni dalykai. 

Alekso aikštės publika 


Aleksandro aikštės grindinys išardytas - tiesiama metro linija. 
Tramvajai važiuoja per aikštę į Aleksandro gatvę ir toliau darda 
Miuncštrase Rozentalio vartų link. Į kairę ir dešinę - gatvės. Gatvė- 
se - namas prie namo. Šie nuo rūsių iki palėpių kimšte prikimšti 
žmonių. Pirmuose aukštuose įrengtos įstaigos. 

Alinės, restoranai, vaisių ir daržovių parduotuvės, kolonijinės 
prekės ir delikatesai, pervežimų įmonė, vitrinų įrengimo ateljė, mo- 
teriškų drabužių siuvykla, miltai, kruopos, sėlenos, garažas, gaisro 
bendrovė: patariame įsigyti gaisro gesinimo siurblį su mažu moto- 
ru — paprasta konstrukcija, lengvas aptarnavimas, mažas svoris. 
„Tautiečiai vokiečiai, dar niekad nė viena nacija nebuvo taip gėdin- 
gai ir nepelnytai išduota kaip vokiečių tauta. Ar pamenate, kaip 
1918 metų lapkričio 9 dieną Šeidemanas mums per reichstago lan- 
gą žadėjo taiką, laisvę ir duonos kąsnį? Ir ką mes gavome?“ „Kana- 
lizacijos priemonės“, „Langų valymo įmonė“, „Miegas - geriau- 
sias vaistas“, „Šteinerio rojaus lova“. „Knygynas, šiuolaikinio 
žmogaus biblioteka, mūsų pilni žymiausių rašytojų ir filosofų raštų 
rinkiniai sudaro modernaus žmogaus biblioteką. Didžiųjų Euro- 
pos protų kūriniai prieinami visiems“. - „Butų nuomininkų globos 
įstatymas tik popiergalis. Nuomos nuolatos kyla. Smulkūs prekybi- 
ninkai ir amatininkai išmetami į gatvę ir šitaip pasmaugiami, teis- 
mų vykdytojams rugiapjūtė. Mes reikalaujame smulkiems versli- 
ninkams valstybės kreditų iki 15 000 markių ir tučtuojau uždrausti 
aprašinėti jų turtą“. — „Gerai pasiruošti sunkiai valandai nori ir 
privalo kiekviena moteris. Visos būsimų motinų mintys ir jausmai 
Sukasi apie gimsiantį kūdikį. Todėl labai svarbu būsimai motinai 

pasirinkti teisingą gėrimą. Tikras Engelharto karamelinis-salykli- 
nis alus geriau už bet kurį kitą gėrimą tinka gimdyvėms -jis mais- 
tingas, gero skonio, gaivinantis“. - „Pasirūpink savo vaikų ir šei- 
mos materialinių saugumu apsidrausdamas Šveicarijos gyvybės 
draudimo draugijoje“. - „Jūsų širdis džiaugiasi. Jūsų širdis džiau- 
giasi, jeigu jūsų namai apstatyti garsiausiais Hefnerio baldais. Visi 
jūsų lūkesčiai bus su kaupu viršyti. Eis metai, o mūsų patvarūs ir 
praktiški baldai nuolatos jus džiugins“. 

Apsaugos bendrovės saugo viską, jos viską mato ir girdi, jų dar- 
buotojai saugo ir budi visame Berlyne ir už jo ribų, jūsų saugumu 
rūpinasi „Visos Vokietijos saugos draugija“, „Berlyno ir jo prie- 
miesčių saugos draugija“, buvęs „Jungtinis namų savininkų ben- 
drijos saugos skyrius“, „Vakarų saugos centras“, Saugos draugija, 
Šerloko draugija, Konano Doilio raštų rinkinys apie Šerloką Holm- 
są, Berlyno ir jo apylinkių saugos draugija. „Apolono“ skalbykla ir 
skalbinių nuoma, „Adlerio“ skalbykla priima bet kokius baltinius 
ir lovos skalbinius ir specializuojasi, skalbdama rinktinius vyriš- 
kus ir moteriškus apatinius. 

O virš įstaigų ir už jų — butai, toliau eina kiemai, šoniniai ir 
skersiniai flygeliai, galiniai namai, sodo namai. O čia Linienštrasė 
ir tas namas, kuriame pasislėpė Francas Biberkopfas po tos sumau- 
tos istorijos su Liudersu. 

Priekyje - graži batų parduotuvė su keturiomis blizgančiomis 
vitrinomis, joje pirkėjus aptarnauja šešios merginos, tai yra kai bū- 
na ką aptarnauti, jos gauna po 80 markių, ojeigu pasiseka iškilti ir 
sulaukia žilo paluko, tai ir visą šimtą. Ta gražioji didžioji batų par- 
duotuvė priklauso vienai senai moteriai, ištekėjusiai už savo admi- 
nistratoriaus. Nuo to laiko, kai sumainė žiedus, ji miega galiniame 
kambaryje ir jaučiasi nelabai kaip. Jis vyras kaip mūras ir pastatė 
parduotuvę ant kojų, tiktai bėda, kad jam dar nėra net keturiasde- 
šimties, ir kai vėlai grįžta namo, tai senė vartosi, nerimsta ir negali 
užmigti iš pykčio. Antrame aukšte gyvena ponas advokatas. Ar lau- 
kinis triušis Saksonijos-Altenburgo hercogystėje priskiriamas me- 
džiojamiems gyvūnams? Gynėjas neteisingai ginčija teismo spren- 
dimą, jog laukinis triušis Saksonijos-Altenburgo hercogystėje yra 
priskirtinas medžiojamųjų gyvūnų kategorijai. Atskirose Vokietijos 
žemėse labai įvairiai žiūrima į tai, kurie gyvūnai yra medžiojami ir 

kurie laisvai gaudomi. Trūkstant specialių įstatymo nuorodų, tai 
sprendžiama pagal įprastą teisę. 1854 02 24 dienos medžioklės įsta- 
tymo projekte laukinis triušis dar neminimas. Vakare, šeštą valan- 
dą, į kontorą ateina valytoja ir ima šluoti, šluostyti laukiamojo lino- 
leumą. Ponas advokatas dulkių siurblio dar nenupirkęs, nėra už 
ką, ak, koks šykštuolis, tuo tarpu pats dar net nevedęs ir ponia Cys- 
kė tebetituluojama „ekonome“. Valytoja šveičia ir valo išsijuosusi, 
ji baisingai liesa, bet lanksti, ir lenkia nugarą dėl savo dviejų vaikų. 
Riebalų reikšmė mitybai, riebalai užpildo kaulų atsikišimus ir sau- 
go pojais esančius audinius nuo spaudimo ir smūgių, todėl be galo 
išsekę Žmonės skundžiasi, kad jiems einant skauda padus. Tačiau 
su šia valytoja tai neturi nieko bendra. 

Septintą valandą vakaro ponas advokatas Levenhundas sėdi 
prie rašomojo stalo ir dirba šviečiant dviem stalinėms lempoms. 
Telefonas neskambina. Baudžiamojoje byloje A8 780-27 esu pridė- 
jęs kaltinamosios ponios Gros įgaliojimą man vesti jos bylą ir pra- 
šau leidimo su ja susitikti. - Poniai Eugenijai Gros, Berlynas. Di- 
džiai gerbiama ponia Gros, aš jau seniai rengiuosi vėl su jumis 
susitikti, deja, vis negaliu, nes esu labai apsikrovęs darbais, be to, 
truputį negalavau. Tikiuosi, jog jus aplankysiu kitą trečiadienį ir 
prašau iki to laiko pakentėti. Su pagarba. Laiškuose, perlaidose ir 
ant siuntinių turi būti nurodytas siuntėjo adresas ir kalinio nume- 
ris. Adresas turi būti toks: Berlin NW 52, Moabit 12 a. 

Ponui Tolmanui. Prašau padidinti mano honorarą Jūsų dukters 
byloje 200 markių. Šią sumą galite sumokėti dalimis. - Didžiai ger- 
biamas pone advokate, aš labai norėčiau aplankyti savo nelaimin- 
gą dukterį Moabite, bet nežinau, į ką turėčiau kreiptis, tad noriu 
Jūsų paprašyti išsiaiškinti, kaip ten galėčiau nuvykti, ir kartu para- 
šyti prašymą, kad aš jai kas dvi savaitės galėčiau perduoti maisto 
produktų. Laukiu Jūsų greito atsakymo, pageidautina šios savaitės 
pabaigoje arba kitos pradžioje. Ponia Tolman (Eugenijos Gros moti- 
na). - Advokatas Levenhundas atsistoja, su cigaru burnoje, pasi- 
žiūri pro užuolaidos plyšį į apšviestą Linienštrasę ir galvoja, ar 
man jai skambinti, ar neskambinti. Lytinės ligos kaip pačių užsi- 
traukta nelaimė, Frankfurto Pirmas apskrities teismas, C 5. Nors ir 
pro pirštus iš etinės pusės Žiūrint į galimus nevedusių vyrų lyti- 
nius santykius, reikia pripažinti, kad teisiniu požiūriu kaltės esama, 

kad nevedybiniai lytiniai santykiai, kaip sako Štaubas, yra ekstra- 
vagantiškumas, tam tikra rizika, ir kad už tai turi atsakyti tas, kuris 
tokiai rizikai ryžtasi. Tuo remdamasis Plankas karo prievolininko 
užsikrėtimą venerine liga nevedybinių lytinių santykių metu laiko 
netgi sąmoningu savęs žalojimu. - Jis pakelia ragelį ir prašo sujungti 
su Naujuoju Kelnu, jūs apsirikote, dabar čia gyvena Bėrvaldas. 

Trečias aukštas: namo valytojas ir dvi storos vedusiųjų poros, 
brolis su savo žmona, sesuo su vyru, jie dar turi nesveiką mergaitę. 

Ketvirtame aukšte - šešiasdešimt ketverių metų vyras, baldų po- 
liruotojas su plike. Jo duktė išsiskyrusi ir gyvena su tėvu, rūpinda- 
masi namų ūkiu. Jis kasryt su didžiausiu triukšmu bilda žemyn, 
ilgai netvers, prasta širdis (Coronarsclerose, Myodegeneratio cordis). 
Anksčiau jis irkluodavo, o dabar ką gali? Vakarais paskaityti laik- 
raštį, užsidegti pypkę, duktė tuo tarpu, aišku, liežuvauja laiptinėje. 
Žmonosjis neturi, mirė sulaukusi vos keturiasdešimt penkerių me- 
tų, buvo žvitri, karšta, ir jai vis neužtekdavo, jūs, matyt, suprantate, 
apie ką aš kalbu, o paskui sykį nudegė, bet nieko nesakė, kitais 
metais jai tikriausiai jau būtų prasidėjęs klimaksas, nuėjo pas vieną 
tokią moterėlę, po to atsidūrė ligoninėje ir daugiau iš jos nebeišėjo. 

Šalia gyvena tekintojas, jam apie trisdešimt, jis turi mažą sūnų, 
kambarį ir virtuvę, jo Žmona irgi mirusi, džiova, jis irgi kosėja, ber- 
niukas dieną būna prieglaudoje, o vakare tekintojas jį atsiima. Kai 
vaikas užmiega, jis išsiverda žolelių arbatos ir paskui iki išnaktų 
kiūkso prie savo radijo, jis yra radijo mėgėjų draugijos galva ir ne- 
gali užmigti nepasikrapštęs. 

Ten pat glaudžiasi padavėjas su sugyventine, jie turi kambarį 
su virtuve, labai dailiai įrengtą, dujų ragelis papuoštas stiklo karo- 
liukų vėriniu. Padavėjas iki pietų būna namie, miega arba skambi- 
na citra, o advokatas Levenhundas tuo tarpu pirmame, antrame, 
trečiame apskrities teisme laksto koridoriais iš advokatų kambario 
į teismo salę ir atgal, mes atidedame, prašau nubausti atsakovą už 
neatėjimą. Padavėjo sužadėtinė yra vienos universalinės kontrolie- 
rė. Bent jau taip ji pati aiškina. Tą padavėją, kai buvo vedęs, klaikiai 
apgaudinėjo žmona. Bet jai vis pavykdavo jį numaldyti, bet jis pa- 
galiau nuo jos pabėgo. Jis kažkur nusisamdė kampą, vėl lakstė pas 
žmoną, ir paskui teismas jį pripažino be jokio pagrindo palikusiu 
žmoną, nes pats nieko negalėjo įrodyti. Po to jis Hopegartene susi- 

pažino su dabartine, tenai medžiojusia vyrus. Tai, aišku, buvo to 
paties tipo kadras, tik truputį gudresnė. Jis nieko neįtaria, kai ji kas 
kelinta diena išvyksta tarnybos reikalais: nuo kada gi kontrolierės 
kažkur važinėja, ja, girdi, labai pasitikima. O dabar jis sėdi ant so- 
fos apsirišęs šlapiu rankšluosčiu galvą, verkia, ir ji turi apie jį šoki- 
nėti. Jis paslydo gatvėje ir nebepasikėlė. Bent jau taip pats tvirtina. 
Jam, matyt, kas nors ką nors šnibžtelėjo. Ji šiandien neina į tą savo 
darbą, kur ja taip pasitikima. Nejau jis ką nors suuodė, gaila būtų, 
juk buvo toks mielas kvailiukas. Na, bet mes kaip nors su juo susi- 
tvarkysim. 

Pačiame viršuje gyvena žarnų pardavėjas, kvapelis tenai, aišku, 
nekoks, be to, vis rėkia vaikai, ojis pats laka kaip veršis. Ir pagaliau 
greta kepėjo gizelis su žmona, spaustuvės rinkėja, kamuojama kiau- 
šidžių uždegimo. Ką gi jie turi? Na, pirmiausia viens kitą, be to, 
paskutinį mėnesio sekmadienį nueina į teatrą arba kiną, kartais į 
sąjungos susirinkimą ar į svečius pas tėvus. Ir viskas? Klausykite, 
ko jūs čia prikibote, pone. Būna ir dar kai ko - geras oras, blogas 
oras, išvažiuoja į gamtą, stovi prie krosnies, pusryčiauja ir taip to- 
liau. O ką gijūs turite gyvenime, pone kapitone, pone generole, po- 
ne žokėjau? Nevaizduokite kažin ko. 


Biberkopfas narkozės būsenoje, užsisklendė savo narve ir 
nieko nenori nei matyti, nei girdėti 


Francai Biberkopfai, tu, žiūrėk, atsargiai, tau gali liūdnai baig- 
tis! Guli per dienas savo skylėj ir tiktai geri arba miegi, arba miegi! 

Koks kieno reikalas, ką aš darau. Jeigu norėsiu, tai miegosiu nors 
ir visą savaitę. Jis kramtosi nagus, dūsauja, sukinėja galvą ant pra- 
kaito prisigėrusios pagalvės, sunkiai šnopuoja. - Visą savaitę gulė- 
siu, kas man ką padarys. Tiktai kad ta bobšė normaliai kūrentų. 
Tingi kaip velnias ir tik apie save galvoja. 

Jis nusuka galvą nuo sienos, ant grindų kažkokia košė, bala. 
Privemta. Matyt, mano. Ir ką tas žmogus savo skrandyje nešiojasi! 
Tfu. Ant pilkų lubų voratinkliai, į juos pelės, gaila, nepakliūna. Bū- 
tų gerai vandeniuko atsigerti. Bet kas tau paduos. Ir strėnas gelia. 
Įeikite, ponia Šmit. Kažkur palubėje, tarp voratinklių (juoda suknia 

ir ilgi dantys). Tai juk ragana (lenda pro lubas). Tfu! Kažkoks idio- 
tas andai paklausė, ko aš amžinai tūnau namie. Pirma, atsakiau, 
koks jūsų, idiote, reikalas, o antra, aš būnu ten ne „amžinai“, o 
tiktai nuo aštuonių iki dvyliktos. Paskui einu lakti. Jis, girdi, pajuo- 
kavęs. Kokie čia juokai. Kaufmanas irgi taip sako, na, tai tegu jiedu 
ir aiškinasi. O aš, matyt, palūkėsiu iki vasario, iki vasario arba iki 
kovo, ne, geriau iki kovo... 


Ar neatidavei savo širdies gamtai? Ne, neatidaviau. Tiesa, kai 
stovėjau Alpių papėdėje arba kai gulėjau ant šniokščiančios jūros 
kranto, man atrodė, jog priešais atsivers visatos paslaptys. Mano 
siela taip pat veržėsi į viršų ir nerimo. Mano širdis buvo sukrėsta, 
bet ašją palikau ne ten, kur suka lizdą erelis, ne ten, kur kalnakasys 
verčia po žeme slypinčius klodus. 

O kur? 

Gal tują atidavei sportui? Arba kunkuliuojančiam jaunimo ju- 
dėjimo srautui? Gal ji sudegė politinės kovos liepsnoje? 

Ne. 

Tai tujos niekam neatidavei? Tu esi iš tų, kurie į nieką neįdeda 
širdies, laikosi sau, kruopščiai ją saugo ir konservuoja? 

„Kelias į antjutiminį pasaulį“, viešų paskaitų ciklas. Mirusiųjų 
dienos sekmadienį: „Ar viskas baigiasi su mirtimi?“ Pirmadienį, 
lapkričio 21 dieną, aštuntą vakaro: „Ar šiandien dar galima tikėti?“ 
Lapkričio 22 dieną, antradienį: „Ar žmogus gali pasikeisti?“ Lap- 
kričio 23 dieną, trečiadienį: „Kas teisus prieš Dievą? Ypač rekomen- 
duojame muzikinę literatūrinę kompoziciją „Paulius“. Sekmadie- 
nį, be penkiolikos aštuntą“. 


Labą vakarą, pone kunige. Aš esu darbininkas Francas Biber- 
kopfas, verčiuosi atsitiktiniais darbais. Anksčiau baldus nešiojau, 
dabar -bedarbis. Aš norėjau jūsų kai ko paklausti. Ką reikia daryti, 
kad neraižytų skrandžio? Rūgštys vis kyla. Va ir vėl. Tfu! O kartu- 
mas, gryna tulžis. Tai, žinoma, nuo to, kad šitiek laku. Prašau man 
atleisti, atsiprašau, kad šitaip prikibau gatvėje. Suprantu, kad truk- 
dau jums atlikti savo pareigas. Bet ką man daryti su ta prakeikta 
tulžimi? Krikščionis krikščioniui turi padėti. Jūs esate geras žmo- 
gus. Aš nepakliūsiu į dangų. Kodėl? Paklauskite to ponios Šmit, 

kuri vis nusileidžia iš palubės. Ji ateina ir išeina, o man vis keltis. 
Koks kieno reikalas, ką aš darau. Jeigu kalbėsim apie nusikaltimus, 
tai aš turiu ką pasakyti. Ištikimas iki grabo lentos. Mes Karlui Lyb- 
knechtui prisiekėm ir neužmiršim Rozos Liuksemburg. Miręs aš 
ateisiu į rojų, ir jie ten prieš mane lankstysis ir sakys: tai Francas 
Biberkopfas, ištikimas iki grabo lentos, vokietis, vertęsis atsitikti- 
niais darbais, ištikimas iki grabo lentos, išdidžiai plazda juoda- 
balta-raudona vėliava, jis liko tvirtas, netapo nusikaltėliu kaip kiti, 
kurie laiko save vokiečiais ir apgaudinėja artimus. Jeigu turėčiau 
peilį, tai paleisčiau tokiam žarnas. Ir paleisiu, pamatysit. (Francas 
nerimsta lovoje, vartosi nuo vieno šono ant kito.) Dabar jau nori pas 
kunigą bėgti, ak tu vaike vaike! Jeigu nori, tai ir bėk, kol dar nepa- 
kratei kojų. Ištikimas iki grabo lentos, aš ne toks, pone kunige, nesi- 
tepsiu rankų, tokiems niekšams net kalėjimas per gerai; aš buvau 
kalėjime, viską apie jį žinau, puiki vieta, pirma klasė, nieko nepriki- 
ši, tenai ne vieta tokiems niekšams, kaip tas, kuris net savo žmonos 
nesivaržo, o sykiu ir viso pasaulio. 

Dukart du - keturi, ir nieko čia nepakeisi. 

Prieš jus stovi žmogus, atsiprašau, kad darbo metu, bet man taip 
raižo skrandį. Ne, aš kaip nors susitversiu, žodis. Vandens, ponia 
Šmit. Tai ledergai būtinai visur savo nosį kišti. 


Francas traukiasi, 
groja atsisveikinimo maršą savo žydams 


Francas Biberkopfas, stiprus kaip smauglys, bet drebančiomis 
kojomis, atsikėlė ir patraukė į Miuncštrasę pas žydus. Jis nuėjo te- 
nai ne tiesiu keliu, o padaręs didžiulį lankstą. Jam rūpi visko nusi- 
kratyti. Išsiaiškinti. Tad žygiuok, Francai Biberkoptai, žygiuok. Oras 
geras, šalta, gaivu, kas dabar norės stovėti pavartėje, pardavinėti 
visokį šlamštą ir šalti pirštus. Ištikimas iki... Laimė, kad išėjo iš 
namų ir negirdi, kaip spygauja tos bobšės. Štai Francas Biberkop- 
fas, jis eina gatve. Smuklės tuščios. Kodėl? Visi valkatūzai dar mie- 
ga. Tegu šeimininkai patys laka savo myžalą. Ačiū. Mums nereikia. 
Mes geriam šnabę. 

Francas Biberkopfas, diktas vyras su pilka kareiviška miline, 
skinasi sau kelią per minią, moterėles, perkančias iš vežimų daržo- 
ves, sūrį ir silkes. Svogūnai, kam svogūnų! 

Žmonės sukasi, kaip kas gali. Namie laukia vaikai, alkanos bur- 
nos, paukščių snapai: išsižioja, susičiaupia, išsižioja, susičiaupia, 
klapt-čept, klapt-čept. 

Francas paspartina žingsnį, pasuka už kampo. Gerai, oras gry- 
nas. Pro dideles vitrinas eina ramiau. Kiek kainuoja batai? Laki- 
niai, baliniai, matyt, klasiškai atrodo ant kojos; tokia paukštytė su 
baliniais batukais. Tam beždžionei Lizarekui, čekui, seniui su di- 
džiulėmis šnervėmis Tegelyje žmona, ar kas ji ten buvo, kas kelios 
savaitės vis atnešdavo gražių šilkinių kojinių porą, tai naujų, tai 
nešiotų. Mirk išjuoko. Atnešk tu jam kojinių, ir baigta, nors pavok, 
jeigu neturi už ką nupirkti. Sykį vyrai jį užklupo, apsimovusį tas 
kojines ant savo purvinų kojų, žiūri įjas ir alpėja, o pats visas rau- 
donas, kad jį kur velniai! „Baldai išsimokėjimui. Virtuviniai baldai. 
Išsimokėjimo terminas 12 mėnesių“. 

Biberkopfas patenkintas pėdina toliau. Jam tiktai kartais reikia 
pasižiūrėti į šaligatvį, pasitikrinti, ar tvirtai Žengia ir ar tas nesiū- 
buoja. Atrodo, kad viskas gerai. Paskui staigiai atsargiai pakelia 
akis į viršų, žiūri, ar namų fasadai nesvyruoja, įsitikina, kad jie 
stovi tvirtai ir nejuda, o juk toks namas su daugybe langų, žiūrėk, 
ims ir pasvirs į priekį. Ir tai gali persiduoti stogams, tie pajudės iš 
paskos; jie gali pradėti siūbuoti. Gali pradėti siūbuoti, svyruoti, ju- 
dėti. Jie gali nuslysti, nubildėti žemyn kaip smėlis, kaip kepurė nuo 
galvos. Juk visi jie įkypai įtaisyti viršuje, ištisa eilė. Bet yra prikalti, 
pojais storos sijos, ruberoidas, derva. Tvirtai ir ištikimai stovi sargy- 
ba, sargyba prie Reino. Labą rytą, pone Biberkopfai, mes čia vaikštom 
išsitiesę, krūtinę į priekį, nugara tiesi, seni, žygiuok Brunenštrase. 
„Dievas mielaširdingas visiems žmonėms, mes esame Vokietijos pi- 
liečiai“,- kaip sakė kalėjimo viršininkas. 

Kažkoks tipas su odine kepure, glebiu išblyškusiu veidu, nuko- 
ręs apatinę lūpą krapštė mažuoju pirštu ant smakro iškilusį spuo- 
gą. Kitas plačia nugara ir nukarusiu kelnių dugnu stovėjo truputį į 
šoną nuo jo, jiedu užstojo kelią. Francas apėjo juos. Tas su odine 
kepure pirštu urbino dešinę ausį. 

Francas patenkintas matė, kad visi Žmonės ramiai eina gatve, 
kad vežimai iškraunami, namai negriūna, jais rūpinamasi, kaip 
griausmas šauksmas aidi, ką gi, viskas gerai, einam ir mes. Prie 
kampo skelbimų stulpas, geltoname popieriuje juodomis lotyniš- 
komis raidėmis parašyta: „Tu gyvenai prie gražiojo Reino“, „Sau- 
gų karalius“. Penki vyrai glaudžiu ratu stovėjo ant grindinio ir 
mojuodami kūjais skaldė asfaltą, tą su žaliu vilnoniu megztiniu 
mes pažįstame, be jokios abejonės, matai, susirado darbą, ir mes 
susirasim, kada nors vėliau, darbas nesudėtingas: paimi kūjį de- 
šine ranka, iškeli į viršų, pridedi kairę ir tvoji. Mes, nūdienos dar- 
bo žmonės, proletariatas. Dešine iškeli, pridedi kairę ir tvoji. Deši- 
ne iškeli, pridedi kairę ir tvoji: „Dėmesio statybvietė, Štralau asfalto 
kompanija“. 

Jis apėjo aplink, patraukė palei pro šalį dundančio tramvajaus 
bėgius - „Nešokinėkite tramvajui važiuojant! Palaukite, kol sustos!“ 
Policininkas reguliuoja eismą, kažkokiam paštininkui rūpi kuo grei- 
čiau perbėgti į kitą pusę. O man neskubu, aš juk tik pas žydus einu. 
Jie niekur nepabėgs. Kiek čia purvo, bet batai vis tiek nevalyti, kas gi 
juos valys, gal ponia Šmit, ta piršto nepakrutina (voratinkliai palu- 
bėje, rūgštus atsirūgimas). Jis nuryja seilę, atsuka galvą į vitrinas: 
„Gergoilio automobilių alyva“ ,vulkanizavimo dirbtuvė, madingas 
kirpimas, plaukų dėjimas su vandeniu, piksafonas, patentuota plau- 
kų auginimo priemonė. Galbūt storoji Lina nuvalytų batus? Taip 
pagalvojęs, jis paspartina žingsnį. 

Šunsnuki Liudersai, už tą laišką aš tau suvarysiu peilį į šoną. 
Odievedievedieve, negalvok apie tai, mes kaip nors susitvardysim, 
ak tas padugnė, nesiteršim sau rankų, kartą už tai jau paragavau 
Tegelio. Kas gi čia? „Gatavi ir užsakomi vyriški drabužiai“, aha, 
aišku, toliau „Automobilių dažymas ir dalys“ , irgi reikalinga, kad 
galėtum greitai važiuoti, tačiau per daug lėkti nereikia. 

Dešine, kaire, dešine, kaire, nesistumdykit, panele, kam taip sku- 
bėti. Policija liepia skirstytis, nesigrūsti. Kas čia dabar? Skubėk lė- 
tai. Py py, py py, automobiliai nerimsta kaip kokie gaidžiai. Fran- 
cas pralinksmėja, ir sutikti veidai atrodo mielesni. 

Jis su malonumu traukė pažįstama gatve. Pūtė šaltas vėjas, su- 
mišęs priklausomai nuo namų su šiltu rūsių daržovių ir pietietiškų 
vaisių, benzino tvaiku. Asfalto kvapo žiemą nejunti. 

Francas visą valandą prasėdėjo pas žydus ant sofos. Jie kalbėjo, 
jis kalbėjo, jie stebėjosi, jis stebėjosi. Kuo jis stebėjosi sėdėdamas ant 
sofos jiems šnekant ir jam šnekant? Kadjis čia sėdi ir šneka ir kadjie 
šneka, o pirmiausia stebėjosi savimi. Kodėl jis stebėjosi savimi? Jis 
kai ką pastebėjo, kai ką pastebėjo savyje ir pasižymėjo kaip buhalte- 
ris klaidą sąskaitoje. 

Jis buvo apsisprendęs ir stebėjosi tuo sprendimu, - kada gi jis 
apsisprendė. Štai jis sėdi čia, žiūri jiems į akis, šypsosi, atsakinėja, 
o pats žino: tegu jie sau šneka ką nori, jie su mantijomis, bet ne 
kunigai, jų mantijos yra kaftanai, ojie kas tokie, patys sako, kad yra 
iš Galicijos, iš Lvovo apylinkių, gudrūs velniai, bet manęs neap- 
gaus. Sėdžiu štai pas juos ant sofos, bet nedarysiu taip kaip jie. 
Viskas, pabandžiau ir užtenka. 

Andai, kai buvo čia, jis sėdėjo ant kilimo. Gal dabar pabandyti, 
ką? Bet, ne, šiandien nereikia, kas buvo, pražuvo. Sėdžiu štai kaip 
pridera ir žiūriu į tuos žydus. 

Žmogus ne mašina, jis duoda tiek, kiek išgali, daugiau iš jo neiš- 
spausi. Vienuoliktas Dievo įsakymas toks: nesileisk stulbinamas. 
Gerai jie čia velniai įsikūrę, butas paprastas, be jokios nereikalin- 
gos prabangos. Tačiau tuo Franco nenustebinsi. Jo dabar niekuo 
nenustebinsi. Praėjo tie laikai. Gultis gultis, kas turi - lovon, kas 
neturi - ant grindų. Jokių darbų daugiau. Žmogus dirba kiek gali. 
Jeigu siurblio žarna įbesta į smėlį, kiek nori pumpuok, nieko nebus. 
Francas išeina į pensiją be pensijos. Čia tai bent, galvoja jis, dirsčio- 
damas į sofos kraštą, pensija be pensijos. 

- Jeigu Žmogus toks stiprus kaip jūs, jei jis toks galiūnas, tai turi 
būti dėkingas kūrėjui. Kas gi jam gali atsitikti? Ir kam jam gerti? 
Gali užsiimti, jei ne tuo, tai tuo. Pavyzdžiui, gali eiti į turgų, prie 
parduotuvių, į geležinkelio stotį ir nešioti žmonėms pirkinius, ba- 
gažą. Kiek, manote, vienas toks nuo manęs nulupo, kai andai bu- 
vau vienai dienai išvažiavęs ir grįžau iš Landsbergo, na, kiekgi, 
jūsų nuomone? Tu atspėk, Nachumai. Vyras kaip šitos durys, Gali- 
jotas, apsaugok mane, Viešpatie. Penkiasdešimt pfenigų. Taip, pen- 
kiasdešimt pfenigų. Kurgi tai girdėta, penkiasdešimt pfenigų. Už 
vieną lagaminiuką nuo štai čia iki kampo. Aš pats nenorėjau nešti — 
buvo šabas. Ir tas žmogus nulupo nuo manęs penkiasdešimt pfeni- 

aš žinau, kąjūs galėtumėte daryti. O ką, jeigu nueitumėte pas Feite- 
lį, tą, kur grūdais prekiauja, tu juk pažįsti Feitelį, ar ne, Elizeri? 

— Paties Feitelio — ne, tik jo brolius. 

— Na, jis juk prekiauja grūdais. O kas jo brolis? 

— Juk sakiau gi, Feitelio brolis. 

— Ar aš pažįstu visus žmones Berlyne? 

— Feitelio brolis? Jis turi pinigų tiek, kad... 

„Elizeris iš susižavėjimo nerado žodžių ir tik mataravo galva. 
Rudis iškėlė į viršų rankas, įtraukė į pečius galvą. 

— Ką tu sakai? Ojis juk iš Černovicų. 

Jiedu pamiršo Francą. Abu didžiai susimąstė apie Feitelio brolio 
turtus. Rudis susijaudinęs lakstė po kambarį ir šniurkščiojo nosi- 
mi. Antras murkė kaip sotus katinas, lydėjo jį pašaipiu žvilgsniu, 
spragčiojo pirštais. 

— Tatai gi. 

— Nuostabu, ar ne? 

— Viskas, kas eina iš tos šeimos, yra auksas. Auksas dar ne tas 
žodis. Auksas. 

Rudis pavaikščiojo šen ir ten ir sukrėstas atsisėdo prie lango. 
Tai, kas vyko už lango, jam kėlė panieką, du vienmarškiniai vyrai 
pasiraitoję rankoves plovė automobilį, seną, apsilaupiusį. Vieno 
petnešos buvo nusmukusios, jie kaip tik atnešė du kibirus vandens, 
juo buvo užlietas visas kiemas. Susimąsčiusiomis, apie auksą sva- 
jojančiomis akimis jis nužvelgė Francą: 

— Ną, ką jūs pasakysit? 

Ką gijis gali pasakyti? Jis yra vargšas Žmogus, jam galvoj nege- 
rai, ką toks plikšis supranta apie Feitelio iš Černovicų pinigus, tas 
jo nė artyn neprisileistų. Francas atlaikė jo žvilgsnį. Labą rytą, pone 
kunige, tramvajai vis skambina, bet mes jau žinom, kas ir kaip, joks 
žmogus negali duoti daugiau, negu gali, daugiau niekas nedirbs, 
net jeigu ir sniegas užsidegtų, nepajudinsim nė piršto, viskas! 

Gyvatė šiušėdama nusileido iš medžio. Būk tu prakeiktas su vi- 
sais savo gyvuliais, pilvu šliaužiosi, dulkes rysi iki pat savo dienų 
galo. Aš pasėsiu neapykantą tarp tavęs ir tavo žmonos. Tu kentėda- 
ma gimdysi, Ieva. Tegu bus prakeikta tave supanti žemė, Adomai, 
teaugs joje vien dagiai ir dygliai, ir tu valgysi laukų žolę. 

Daugiau mes nedirbsim, neapsimoka, net jei ir sniegas užsideg- 
tų, nepajudinsim piršto. 

Tamintis lyg kokia dalba Franco Biberkopfo rankose, su ja sėdė- 
jo, suja išėjo pro duris. Jo lūpos kažką sakė. Atėjo čionai nenoromis, 
prieš kelis mėnesius buvo paleistas iš Tegelio, bildėjo tramvajumi, 
slankiojo gatvėmis, palei namus, stogai krito jam ant galvos, paskui 
sėdėjo pas žydus. Jis atsistojo, eisim dabar toliau, tąsyk nuėjau pas 
Miną, ką man čia daryti, nueisim pas Miną, prisiminsim, kaip ten 
buvo, viską iš eilės. 

Jis išspūdino. Ilgai trynėsi aplink Minos namus. Mergė ant ak- 
mens sėdėjo, vienučiukė, vičvienaitė. O kas ji man? Jis pauodė orą. 
Kodėl ji man turi rūpėti? Tegu sau duodasi su savo seniu. Kopūstai 
ir griežčiai išvarė mane iš namų, jeigu motina būtų mėsos davusi, 
nebūčiau išėjęs. Kačių myžalai čia smirda taip pat kaip ir kitur. 
Dink iš čia, zuikeli, kaip iš šėpos bandelė. Ko man čia stypsoti kaip 
mulkiui ir dairytis į sienas. Kuopa aplink ir kakariekū. 


Kakariekū! Kakariekū! Sakė Menelajas ir visai to nenorėdamas 
pažadino tokį liūdesį Telemacho krūtinėje, kad tam skruostais pa- 
sipylė ašaros ir jis turėjo abiem rankom suėmęs purpurinę mantiją 
užsidengti akis. 

Tuo tarpu iš savo menių išėjo Elena, tikra grožio deivė. 

Kakariekū! Yra daug vištų rūšių. O jeigu mane kas paprašytų, 
kad atvirai pasakyčiau, kokios vištos man labiausiai patinka, tai 
atsakyčiau, jog keptos. Fazanai irgi priskiriami vištiniams paukš- 
čiams, Brėmo „Gyvulių gyvenime“ sakoma: nykštukinė pelkių viš- 
telė skiriasi nuo pelkių tilviko ne vien tuo, kad yra mažesnė, bet ir 
tuo, kad pavasarį vištytė ir gaidelis būna pasipuošę maždaug vie- 
nodomis plunksnomis. Azijos tyrinėtojams taip pat žinomas mo- 
nialis arba monalis, mokslininkų vadinamas „blizgančiuoju faza- 
nu“. Jo spalvų grožį sunku apsakyti. Jo vilionės - ilgas gailus 
švilpimas — miške girdimas bet kuriuo dienos metu, tačiau daž- 
niausiai auštant ir pavakare. 

Bet tai vyksta gan toli nuo čia, Indijoje tarp Sikkamo ir Bhutano, 
ir Berlyne yra gan tuščia knyginė išmintis. 


128 


Žmogus kaip ir gyvulys, jų mirtis vienoda 


Berlyno skerdyklos. Miesto šiaurės rytuose, tarp Eldenos gatvės 
ir Taerštrasės, palei Landsbergo alėją ir iki Kotenijaus gatvės palei 
geležinkelio žiedą stovi skerdyklų ir gyvulių priėmimo punkto pa- 
statai, salės ir tvartai. 

Skerdyklos užima 47,88 hektaro plotą, nepriskaičiuojant Lands- 
bergo alėjoje esančių pastatų, jos prarijo 27 083 492 markes, iš kurių 
gyvulių priėmimo punktui tenka 7 milijonai 682 844 markės, o sker- 
dykloms - 19 milijonų 410 648 markės. 

Gyvulių priėmimo punktas, skerdyklos ir didmeninis mėsos tur- 
gus sudaro neatskiriamą ūkinį vienetą. Jį valdo speciali gyvulių 
priėmimo punkto ir skerdyklų komisija, kurią sudaro du miesto ta- 
rybos nariai, vienuolika rajono deputatų ir trys piliečių atstovai. 
Įmonėje dirba 258 Žmonės, tai veterinarai, sanitarijos gydytojai, Žy- 
mėtojai, veterinarų pavaduotojai, sanitarijos gydytojų pavaduoto- 
jai, etatiniai tarnautojai, darbininkai. 1900 metų spalio 4 dienos 
vidaus tvarkos taisyklės nustato bendrus reikalavimus, gyvulių pri- 
statymo, pašaro tiekimo taisykles, mokėjimo tarifus. Gyvulių savi- 
ninkai turi mokėti: turgaus mokestį, laikymo mokestį, skerdimo mo- 
kestį ir mokestį už lovių valymą kiaulidėse. 

Palei Eldenos gatvę driekiasi purvinai pilkos tvoros su spyg- 
liuota viela viršuje. Medžiai už jų pliki, dabar žiema, jie saugo savo 
sultis, sukaupę šaknyse, ir laukia pavasario. Vežimai mėsai gelto- 
nais ir raudonais ratais laksto smagia risčia, pakinkyti sočiais ar- 
kliais. Paskui vieną vežimą bėga liesas arklys, ant šaligatvio kaž- 
kas šūkteli „Emili!“, prasideda derybos dėl to kuino, 50 markių ir 
magaryčioms mums aštuoniems, kuinas gręžiojasi, dreba, ima 
graužti medį, vežėjas jį atitraukia, 50 markių ir magaryčios, Otai, jei 
ne - namo. Pirkėjas apčiupinėja arklį, gerai, sukertam. 

Geltoni administracijos pastatai, obeliskas, kritusiems kare. 
Dešinėje ir kairėje ilgi barakai stikliniais stogais, tai tvartai, kur 
Savo eilės laukia gyvuliai. Iš lauko juodos lentos su užrašais: „Ber- 
lyno didmeninės mėsos prekybos susivienijimo nuosavybė. Skelbi- 
mai šioje lentoje kabinami tiktai gavus leidimą. Valdyba“. 

Ilguose barakuose - durų eilės gyvuliams suvaryti, pažymėtos 
skaičiais 26, 27, 28. Galvijų barakas, kiaulių barakas, skerdyklos — 

gyvulių žudymo vietos, mojuojančių kirvių karalystė, tu neišeisi iš 
čia gyvas! Greta taikios gatvės - Štrasmano, Lybigo, Proskau, bul- 
varai, kur vaikštinėja žmonės. Jie gyvena šiltai, jeigu kuris nors su- 
serga, tarkim, gerklė suskausta, tai tuojau kviečiasi gydytoją. 

O kitoje pusėje driekiasi penkiolikos kilometrų geležinkelio Žie- 
do atšaka. Gyvuliai čionai atvežami iš provincijų, iš Rytų Prūsijos, 
Pomeranijos, Brandenburgo, Vakarų Prūsijos, čionai darda avių, 
kiaulių, galvijų padermės atstovai. Jie mūkia, bliauna stovėdami 
ant rampų. Kiaulės kriuksi ir uosto žemę, juk nežino, kur jas gena 
su lazdomis. Tvartuose tuojau sugula baltos, riebios, prisiglaudu- 
sios viena prie kitos ir miega, knarkia, juk jas taip ilgai ginė, paskui 
kratėsi vagone, dabar po jomis niekas nedreba, tiktai grindys šal- 
tos, jos pabunda, labiau susiglaudžia. Ir gula viena ant kitos. Dvi 
štai ima peštis dėl vietos garde, puola viena kitą, taikosi įsikibti 
dantimis į kaklą, ausis, sukasi ratu, kriokia, kartais nutyla ir tyliai 
kandžioja viena kitą. Pagaliau viena neapsikentusi sprunka lipda- 
ma per kitas, antra ropščiasi iš paskos, kandžiojasi, apatinės suky- 
la, priešininkės nukrinta ant grindų, ieško viena kitos. 

Šit koridoriuje pasirodo vyras brezentiniu švarku, atidaro gar- 
dą, atskiria kiaules lazda, durys atviros, kiaulės spraudžiasi pro 
jas, kvykia, kriuksi, žviegia. Greičiau į lauką. Baltos smagios kiau- 
laitės genamos per kiemus, tarp barakų, šmėksi riebūs smagūs kum- 
piai, linksmai užsuktos uodegėlės, žali arba raudoni brėžiai ant 
nugarų. Štai jums šviesa, mielos kiaulaitės, štai jums žemė, uostinė- 
kit, kniskit — kiek jums čia liko. Taip, teisingai, negalima visąlaik 
dairytis į laikrodį, uostykit, kniskit. Jus paskers, tam jūs čia ir atvež- 
tos, pasižiūrėkit į skerdyklą, kiaulių skerdyklą. Esama senų sker- 
dyklų, bet jūs pakliūsit į naujo tipo. Ji šviesi, pastatyta iš raudonų 
plytų, iš lauko ją galima būtų palaikyti šaltkalvių dirbtuve, raštine 
ar konstruktorių biuru. Na iki, mielos kiaulaitės, aš įeisiu pro štai 
šias duris, nes esu žmogus, viduje mes vėl susitiksim. 

Pastumia duris, jos su spyruokle ir pačios paskui užsidaro. Fu, 
koks garas! Kam jo čia tiek? Visur pilna garų kaip kokioje pirtyje, 
galbūt kiaulės čia maudosi rusiškoje-romėniškoje pirtyje? Eini ant 
nuomonės, nieko nematai, akiniai aprasoję, gal nuogam išsirengti, 
atsikratytum reumato, vien konjaku jo neišvarysi, eini, dunksi kun- 
tapliais. Nieko nematai per dūmus. Bet visur tik žviegia, kriokia, 

šaukia vyrai, kažkas krinta, dunksi dangčiai. Čia kažkur turi būti 
kiaulės, juk įėjo pro aną štai pusę iš šono. Ak, tie tiršti balti garai. 
Štai ir kiaulės, kelios jau kabo, negyvos, pakartos ant kablių, jas jau 
beveik galima šlamšti. Štai vienas stovi su žarna ir plauna baltas 
kiaulių puses. Jos kabo ant geležinių kablių, galvomis žemyn, kai 
kurios dar visos, kojos viršuje atskirtos pagaliuku, mat negyvas gy- 
vulys jau nieko negali padaryti, jis negali ir pabėgti. Krūvoje guli 
nukirstos kiaulių kojos. Du vyrai migloje kažką praneša pro šalį, tai 
geležinis strypas su ant jo pakabinta išmėsinėta, atviru pilvu kiau- 
le, iškelia ją ir pakabina ant stumdomo kablio su žiedu. Tenai jau 
sūpuojasi daug jos kolegių, kvailai spoksančių į grindis. 

Per salę eini rūke. Akmeninės grindų plokštės rifliuotos, drėg- 
nos, vietomis kruvinos. Tarp geležinių stovų - baltų išmėsinėtų gy- 
vulių eilės. Užjų, matyt, mušimo gardai, tenai kažkas dunksi, šlep- 
si, kvykia, žviegia, kriokia, kriuksi. Tenai stovi garuojantys katilai, 
kubilai, iš kurių kyla garas. Vyrai pakabinę įleidžia nudobtą gyvulį 
į verdantį vandenį, nuplikina jį, ištraukia gražų baltą, tada vienas 
dar nuskuta peiliu šerius ir gyvulys tampa dar baltesnis ir visiškai 
lygus. Švelnus ir baltas, labai ramus lyg po karštos vonios, po nusi- 
sekusios operacijos ar masažo guli kiaulės eilėmis ant suolų, lentų 
ir nejuda, apimtos sotaus nuovargio, su šviežiais baltais marški- 
niais. Visos jos guli ant šono, kai kurios su dviguba spenių eile, kiek 
spenių turi kiaulė, matyt, tai vislūs padarai. Ir visoms joms per kak- 
lą raudonuoja tiesus rėžis, kaip tik per vidurį, keista, labai keista. 

Štai ir vėl šlepsi, kažkur gale atsidaro durys, garas nusėda, ir 
įgriūna kitas kiaulių būrys, bėkite čionai, dailios rausvos kiaulaitės 
Juokingais kumpiais, juokingai užraitytomis uodegėlėmis, su įvai- 
riaspalviais brėžiais ant nugarų. Kiekvienam savas kelias, jus įlei- 
do pro ten, o aš įėjau pro paradines duris. Ir jos uostinėja naują 
gardą. Čia taip pat šalta, kaip ir anuose, tiktai grindys nuo kažko 
drėgnos, pilnos nematytų, raudonų gličių dėmių. Ir jos trina jas 
Savo šnipais aiškindamosi, kas tai galėtų būti. 

Štai stovi jaunas vyras, su prilipusiais prie kaktos šviesiais plau- 
kais ir cigaru burnoje. Žinokit, kiaulaitės, tai paskutinis žmogus, su 
kuriuojūs turėsit reikalų! Nieko blogo apie jį negalvokit, jis daro tai, 
kas jam privalu. Jam tik reikia sutvarkyti su jumis kai kuriuos for- 
Malumus. Jis vien su ilgaauliais batais, kelnėmis, marškiniais ir 

petnešomis, batų aulai siekia kelius. Tai jo tarnybinė apranga. Jis 
išsitraukia iš burnos cigarą, padeda jį ant lentynos prie sienos, pa- 
ima iš kampo ilgą kirvį. Tai jo tarnybos ir orumo simbolis, jo val- 
džios jums simbolis, kaip skardinis policininko ženklas. Jis tuojau 
jį parodys jums. Jis pakelia ilgą medinį kotą į pečių aukštį, iškelia 
kirvį virš apačioje Žvygaujančių kiaulaičių. Jos nerūpestingai trina 
šnipais grindis, uostinėja ir kriuksi. O vyras vaikšto tarp jų, nulei- 
dęs akis žemyn ir ieško, ieško. Ieško vieno tokio asmens, kad ap- 
klaustų jį x byloje prieš y. - Kaukšt! Viena štai pasipainiojo po kojo- 
mis, kaukšt, dar viena. Tas vyras veikia mikliai, jis parodė savo 
mandatą, kirvis žaibiškai nusileido žemyn, į pačią tirštumą ir kaukš- 
telėjo pentimi į vieną galvą, kitą. Tai truko akimirką. Ir jos jau spur- 
da apačioje. Blaškosi, griūna ant šono. Nebesižino, kas joms darosi. 
Pargriuvo ir guli. Nesupranta, ką daro galva, kojos. Kiaulė jų jau 
nebekontroliuoja. Ką jos daro, asmeninis jų reikalas. Šit du vaikinai 
iš šutinimo skyriaus jau pamatė, kad atėjo jų eilė, jie pakelia muši- 
mo gardo sienelę ir išsitraukia apsvaigusią kiaulę, papusto ilgą 
peilį į akmenį, atsiklaupia ir džyru džyru kiaulei per kaklą, atidaro 
ją lyg kokį maišą, paskui dar giliau įpjauna, kiaulė trūkčioja, spar- 
dosi, daužosi, ji be sąmonės, dar tik be sąmonės, kol kas, ji žviegia, 
ir šit perpjaunama kaklo arterija. Dabar ji jau visai be sąmonės, mes 
priartėjame prie metafizikos, teologijos, mano vaike, tu jau nebe- 
vaikštai žeme, dabar mes jau dausose. Kuo greičiau pakišti plokš- 
čią dubenį, į jį liejasi karštas juodas kraujas, jis putoja, leidžia bur- 
bulus dubenyje, greitai maišykit! Kūne kraujas krešėja, sako, sudaro 
trombus, užtraukia žaizdas. Ir išbėgęs iš kūno vis dar linkęs krešėti. 
Kaip tas vaikas, kuris tebesišaukia mamos, kai jau guli ant operaci- 
jų stalo, kai apie mamąjau negali būti jokios kalbos, kai mama tik- 
rai neateis, ojis vis tiek dusdamas po eterio kauke šaukia ją ir šau- 
kia, kol jau visai nebegali: „Mama!“ Šmikšt šmikšt, perpjaunamos 
arterijos dešinėje, paskui kairėje. Maišyt, maišyt! Va taip. Dabarjau 
nebetrūkčioji. Dabar guli ramiai. Mes baigėme reikalus su fiziologi- 
ja ir teologija, prasideda fizika. 

Klūpojęs vyras atsistoja. Jam skauda kelius. Kiaulę reikia nupli- 
kyti, išmėsinėti, sukapoti, viskas daroma iš eilės. Viršininkas, gerai 
įmitęs vyras, vaikštinėja tarp garų su pypke dantyse, kartais užme- 
ta akį į kurį nors perpjautą pilvą. Ant sienos prie durų su spyruokle 

kabo skelbimas: „Šiandien Frydrichshaino šokių salėje rengiamas 
pirmos kategorijos mėsininkų balius, gros Kermbacho kapela“. Lau- 
ke kabo „Germanijos“ salėse vyksiančių bokso kovų skelbimai, ad- 
resas Plento gatvė Nr. 110, bilietų kaina nuo 1,5 iki 10 markių. Pro- 
gramoje keturios kvalifikacinės kovos. 


Šiandien į gyvulių priėmimo punktą atvežta 1399 stambieji ra- 
guočiai, 2700 veršiai, 4654 avys, 18 864 kiaulės. Rinkos konjunk- 
tūra: didelis stambiųjų raguočių ir veršių pareikalavimas, avių — 
kaip visuomet, kiaulių iš pradžių didelis, vėliau menkas, peni- 
mųjų - menkas. 

Gyvulių varymo traktuose siaučia vėjas, lyja. Galvijai mauroja ir 
mūkia, varovai gena didelę maurojančią raguotą bandą. Gyvuliai 
spyriojasi, stoviniuoja, bėga ne ten, kur reikia, varovai vaikosi juos 
su lazdomis. Vienas bulius dar bando grūstyje apšokti karvę, karvė 
mėtosi į dešinę ir į kairę, bulius ją vejasi ir vis lipa niršdamas. 

Į skerdyklą atvaromas didelis baltas bulius. Čia nėra garų, gar- 
dų kirbančioms kiaulėms. Didelis tvirtas gyvulys, bulius, tarp savo 
varovų įeina pro vartus. Prieš jį atsiveria kruvina salė su kabančio- 
mis pusėmis, ketvirčiais, sukapotais kaulais. To didelio buliaus plati 
kakta. Varovai jį lazdomis ir niuksais atvaro prie skerdiko. Tas, kad 
geriau stovėtų, dar suduoda plokščiu kirviu per užpakalinę koją. 
Vienas varovas tada iš apačios suima už kaklo. Gyvulys stovi, nesi- 
priešina, įtartinai nuolankiai stovi, tarsi su viskuo sutiktų ir visai 
nenorėtų priešintis, girdi, viską mačiau ir suprantu - nuo likimo 
nepabėgsi. O gal varovo prisilietimą laiko glamone, nes iš šono žiū- 
rint panašu į tai. Jis pasiduoda varovui, palenkia galvą pajistrižai į 
šoną, užversdamas aukštyn snukį. 

O skerdikas jau iškėlęs už jo kūjį. Nesidairyk! Kūjis stipriose to 
vyro rankose kabo virš buliaus, virš galvos ir staiga bum - žemyn. 
Stipraus vyro raumenų jėga kaip pleištas įsirėžia gyvuliui į galvą. 
Ir dar jam neatitraukus kūjo, visos keturios gyvulio kojos drykteli į 
viršų ir sunkus kūnas tarsi pasiruošia skristi. O paskui, lyg neturė- 
tų kojų, visu svoriu duodasi į grindis, ant mėšlungio sutrauktų ko- 
jų, akimirką taip paguli ir nuvirsta ant šono. Skerdikas vaikšto ap- 
link ir vis daužo kūju čia iš dešinės, čia iš kairės, į galvą, įsmilkinius, 
svaigina, miegok, tujau nebepabusi. Paskui kitas šalia jo išsiima iš 

burnos cigarą, nusišnypščia, išsitraukia peilį, ilgą tokį, beveik kaip 
pusė kardo, atsiklaupia prie gyvulio galvos. Buliaus kojos jau nebe- 
sutrauktos mėšlungio, gyvulys trūkčioja jomis, kelia į viršų užpa- 
kalį. Skerdikas kažko paieško ant grindų, dar nekeldamas peilio, ir 
rikteli, kad jam paduotų dubenį. Kraujas dar pulsuoja buliaus gys- 
lomis, ramiai, lygiai plaka galinga širdis. Nugaros smegenys, tiesa, 
sutraiškytos, tačiau kraujas dar ramiai teka gyslomis, plaučiai kvė- 
puoja, žarnos juda. Dabar bus panaudotas peilis ir kraujas, įsivaiz- 
duoju, ištrykš stora kaip žarna srove, juodas, gražus, džiūgaujantis 
kraujas. Paskui linksma šventė name baigsis, svečiai išgrius būriu 
pro duris, ir sudie linksmoms ganykloms, šiltam tvartui, kvepian- 
čiam pašarui, viskam sudie, išnyks kaip dūmas, liks tuščia vieta, 
tamsa, štai koks kelias į naują pasaulį. Aha, va pasirodė ponas, 
nupirkęs tą namą, čia bus tiesiama nauja gatvė, namas nugriauna- 
mas, to reikalauja konjunktūra. Atnešamas didelis dubuo, jis pri- 
stumiamas artyn, didžiulis gyvulys spardosi užpakalinėmis kojo- 
mis. Peilis įsminga jam į kaklą prie pat gerklės, reikia atsargiai 
surasti galu arteriją, tokia arterija su storu apvalkalu, gerai apsau- 
gota. Štai jijau atverta, paskui dar viena, ir kraujas, juoda garuojan- 
čia srove, tamsiai raudonas, šauna iš po peilio, per skerdiko ranką, 
džiūgaujantis kraujas, karštas kraujas, svečiai skirstosi, vyksta me- 
tamorfozė, tavo kraujas atėjo iš saulės, saulė pasislėpė tavo kūne, 
dabar ji vėl išlenda. Gyvulys baisingai pūtuoja, tarsi dusdamas ar 
nuo didžiulio niežulio, kriokia, dūsta. Taip, braška sijos. Kaip klai- 
kiai kilnojasi jo šonai, ir vienas mėsininkas ateina jam į pagalbą. 
Jeigu matai, kad akmuo tuojau risis, tai pastumk jį. Vienas užšoka 
ant gyvulio, ant jo šono, abiem kojom ir supasi, mina vidurius, šoki- 
nėja, kad kraujas greičiau išbėgtų, visas. Kriokimas pagarsėja, tai 
ilgas, be galo ilgas iškvėpimas, kvapo išleidimas, palengva spardo- 
si užpakalinės kojos. Kojos tyliai moja. Gyvybė išeina, kvėpavimas 
liaujasi. Gyvulio užpakalis sunkiai pasisuka, nugriūna. Štai ji, že- 
mės traukos jėga. Skerdikas nušoka žemėn. Jo kolega jau lupa nuo 
kaklo kailį. 

Sudie linksmoms pievoms, tvankiam, šiltam tvartui. 

Apie gerą mėsinių apšvietimą. Parduotuvės ir vitrinos-apšvieti- 
mas turi būti suderintas. Siūloma apšviesti tiesiogine arba pusiau 
tiesiogine šviesa. Apskritai siūloma apšviesti tiesiogiai, nes tada 

gerai matyti prekystalis ir kapojimo trinka. Dirbtinis dienos apšvie- 
timas, naudojant mėlynus filtrus, mėsinėms netinka, nes taip ap- 
šviesta mėsa netenka natūralios sodrios spalvos. 

Įdarytos kojos. Kojas nuplikyti, nuvalyti, perpjauti išilgai, ne- 
nuimant odos prikimšti maltos mėsos, sudėti krūvon ir apvynioti 


siūlu. 


ninkė tave greit išvarys į gatvę. Tu neišgali jai mokėti, o ji nuomoja 
kambarį ne todėl, kad jai tai patinka. Jeigu kuo greičiau nesusitver- 
si, turėsi kraustytis į nakvynės namus. O kas tada, kas tada, pasa- 
kyk tu man? Savo irštvos tu nevėdini, nevaikštai pas barzdaskutį, 
visas jau apaugęs rudais šeriais, nejau negali sukrapštyti penkioli- 
kos pfenigų. 


Pokalbis su Jobu, viskas tavo rankose, Jobai, tu pats nenori 


Kai Jobas prarado viską, ką gali prarasti Žmogus, ne mažiau ir 
ne daugiau, jis gulėjo darže tarp kopūstų. 

- Jobai, tu guli kopūstuose, prie šuns būdos, kaip tik per tiek, 
kad šuo tavęs nepasiektų. Tu girdi, kaip jis kalena dantimis. Šuo 
ima loti, kai tik išgirsta ką nors artinantis. Kai tu pasisuki ir nori 
atsistoti, jis urzgia, puola, plėšiasi nuo grandinės, šokinėja, taškosi 
seilėmis, springsta. 

Jobai, o juk kadaise tau priklausė rūmai, sodai ir laukai. Tu net 
nežinojai, kad šis sarginis šuo tavo, arba šis daržas, kurin buvai 
numestas, kaip ir tos ožkos, kurios rytą eina pro tave į ganyklą, 
peša žolę, kramto, prisikimšusios pilną snukį. Jos buvo tavo. 

Jobai, dabar tu viską praradai. Tau leista vakare įšliaužti į pa- 
šiūrę. Visi bijo tavo raupsų. Tu linksmas jodinėjai po savo dvarus, 
ir visi būrėsi apie tave. Dabar tau priešais nosį medinė tvora, kuria 
šliaužioja sraigės. Taip pat gali stebėti sliekų gyvenimą. Tai vienin- 
teliai padarai, kurie tavęs nebijo. 

Savo raupsų išėstas akis, vargeta nelaimingas, tu pramerki tik 
retkarčiais. 

Kas tave labiausiai kankina, Jobai? Tai, kad netekai savo sūnų ir 
dukrų, kad nieko neturi, kad šąli naktį, tavo žaizdota gerklė, nosis? 
Kas, Jobai? 

— Kas čia klausia? 

— Aš esu tiktai balsas. 

— Balsas turi eiti iš kažkieno burnos. 

— Tu manai, kad aš turiu būti žmogus? 

— Taip, todėl nenoriu tavęs matyti. Eik šalin. 

- Aš tiktai balsas, Jobai, atmerk akis kiek išgali ir vis tiek manęs 
nepamatysi. 

— Ak, aš klejoju. O varge, dabar, žiūrėk, dar pamišiu, iš manęs 
norima atimti net mintis. 

— Ojeigu atims, ar tau jų bus gaila? 

- Bet aš nenoriu. 

— Nors ir šitaip kenti, nors ir šitaip kenti nuo savo minčių, nenori 
jų netekti? 

— Neklausinėk, eik šalin. 

— Bet ašjų iš tavęs neatimu. Aš tik noriu žinoti, kas tave labiau- 
siai kamuoja. 

— Tai niekam neturi rūpėti. 

— Niekam, tiktai tau. 

— Taip, taip! Tau irgi ne. 

Šuo ima loti, urgzti. Balsas po kiek laiko vėl pasigirsta. 

— Ar dėl savo sūnų taip dejuoji? 

—- Kai numirsiu, už mane tegu niekas nesimeldžia. Aš esu nuo- 
dai žemei. Man praėjus reikia nusispjauti. Jobą reikia užmiršti. 

— O tavo dukterys? 

— Ak, dukterys. Jos numirė. Joms gera. Jos buvo gražuolės. Jos 
būtų padovanojusios man anūkų, bet mirtis jas nusinešė. Vieną po 
kitos, lyg Dievas jas būtų paėmęs už plaukų, pakėlęs ir metęs že- 
myn, kad užsimuštų. 

— Jobai, tu negali atmerkti savo akių, jos užlipusios, jos užlipu- 
sios. Tu skundiesi, nes guli darže, ir tau likusi tiktai šuns būda ir 
liga. 

— Balse, klausyk, balse, kieno tu ir iš kur eini? 

— Aš nesuprantu, ko tu dejuoji. 

— Ak, ak. 


136 


— Dejuoji ir pats nežinai kodėl, Jobai. 

- Aš... 

— Ką tu? 

- Aš neturiu jėgų. Štai kas yra. 

— Ir norėtum turėti? 

— Neturiu jėgų viltis, ko nors norėti. Aš nebeturiu dantų. Aš esu 
ištežęs, man gėda. 

— Tai tu taip sakai. 

— Bet tai tiesa. 

— Taip, ir tu tai Žinai. Tai baisiausia. 

— Taigi man tai jau parašyta ant kaktos. Aš jau visai niekam 
tikęs. 

— Dėl to tu, Jobai, ir labiausiai kankiniesi. Tu nenorėtum būti 
silpnas, norėtum pajėgti priešintis arba visai supūti, netekti proto, 
minčių, tapti visišku galviju. Norėk ko nors! 

— Tu manęsjau tiek daug ko klausei, balse, dabar aš tikiu, kad tu 
turi tam teisę. Išgydyk mane! Jeigu gali. Nesvarbu, kas tu būtum, 
šėtonas ar Dievas, angelas ar žmogus, išgydyk mane. 

— Tu sutiktum, kad tave gydytų bet kas? 

- Išgydyk mane. 

- Jobai, gerai pagalvok, tu manęs nematai. Atsimerkęs tu galbūt 
manęs išsigąsi. Galbūt aš pareikalausiu didelės ir baisios kainos. 

— Pažiūrėsim, sprendžiant iš tavo žodžių, tu nejuokauji. 

— Ojeigu aš šėtonas, nelaba dvasia? 

- Išgydyk mane. 

— Aš esu šėtonas. 

- Išgydyk mane. 

Tada balsas pritilo, ėmė vis silpnėti ir silpnėti. Pradėjo loti šuo. 
Jobas baugščiai klausėsi: dingo, aš noriu būti išgydytas arba mirti. 
Jis spigiai riktelėjo. Užėjo kraupi naktis, ir balsas vėl pasigirdo: 

— Ojeigu aš šėtonas, tai kaip tu manęs atsikratysi? 

Jobas šaukė: 

— Tu nenori manęs išgydyti. Niekas nenori man padėti, nei Die- 
vas, nei šėtonas, nei angelas, nei žmogus. 

— Otu pats? 

— Ką aš? 

— Tujuk pats nenori! 

—- Ko? 

— Kas tau gali padėti, jeigu tu pats nenori! 

— Ne, ne, - lemeno, klykė, blaškėsi Jobas. 

O balsas kalbėjo: 

— Dievas ir šėtonas, angelai ir žmonės, visi nori tau padėti, bet tu 
pats nenori - Dievas iš meilės, šėtonas, kad paskui būtum jo ranko- 
se, angelai ir žmonės, kad jie yra Dievo ir šėtono pagalbininkai, bet 
tu pats nenori. 

— Ne, ne, -lemeno, šaukė ir blaškėsi Jobas. 

Jis šaukė visą naktį, o balsas kartojo: 

— Dievas ir šėtonas, angelai ir žmonės nori tau padėti, bet tu 
nenori. 

O Jobas savo: 

— Ne, ne. 

Jobas šaukė stengdamasis užgožti balsą, bet balsas vis stiprėjo 
ir stiprėjo, visąlaik truputį viršijo jį. Visą naktį. Rytą Jobas sukniubo 
ant žemės. 

Tyliai gulėjo Jobas. 

Tą dieną jo žaizdos užgijo. 


Visų alsavimas vienodas, tiek žmogaus, tiek zyvulio 


Į gyvulių priėmimo punktą buvo atvežta 11 543 kiaulės, 2016 
galvijų, 1920 veršių, 4450 avių. 

Ką tas Žmogus daro su tuo dailiu mažu veršiuku? Jis kažkur 
įsiveda jį atskirai nuo kitų už virvutės, tai didžiulė salė, kurioje 
baubia buliai, dabar jis prieina su gyvulėliu prie vieno suolo. Čia 
stovi daug tokių suolų ir prie kiekvieno guli po medinę kuoką. Jis 
pakelia tą švelnų veršiuką ir paguldo ant suolo, o tas ramiai lei- 
džiasi paguldomas. Suima jį iš apačios ir kaire ranka prilaiko už- 
pakalinę koją, kad nesispardytų. Paskui paima virvę, kuria atsive- 
dė gyvulėlį, ir tvirtai pririša jį prie sienos. Veršiukas kantriai guli ir 
laukia, jis nežino, kas čia darosi, jis nepatogiai guli ant medinio 
suolo, baksnoja galva į kažkokią lazdą ir nežino, kas tai yra: tačiau 
tai kuokos galas, ji pastatyta ant grindų, irjis dabar tuojau gaus ja. 
Tai bus jo paskutinis ryšys su šiuo pasauliu. Ir išties, tas vyras, 

senas paprastas Žmogus, stovintis čia atskirai nuo kitų, švelnus 
žmogus maloniu balsu - jis kalbina gyvuliuką, - paima kuoką, tru- 
putį kilsteli ją, tokiam švelniam padarui jėgos daug nereikia, ir tren- 
kia gyvulėliui per sprandą. Ramiai, kaip ir čionai tą veršiuką atsi- 
vedęs sakė: gulėk ramiai, trenkia jam per galvą, be pykčio, per daug 
nesijaudindamas, bet ir nesigailėdamas, ką padarysi, taip jau yra, 
tu geras gyvulėlis ir pats Žinai, kad kitaip nebus. 

O veršiukas: tik prr prr ir jau gatavas, sustingo, ištiesė kojeles. 
Juodos aksominės veršiuko akys staiga pasidarė didelės didelės, 
apmirė, apsuptos balto kraštelio, ir užvirto į viršų. Žmogui tai ne 
naujiena, taip jau būna, kai jie gauna galą, bet šiandien mes turime 
daug darbo, negalima gaišti laiko, jis pagraibo po veršiuku pasuo- 
lėje, tenai guli jo peilis, pastumia koja dubenį kraujui. Paskui tiktai 
šmirkšt peiliu per kaklą, per gerklę, perpjauna visas kremzles ir 
raumenis, ima eiti oras, galva netenka atramos, nukrinta ant suolo. 
Trykšta kraujas, tamsiai raudonas tirštas skystis su burbulais. Atro- 
do, kad viskas. Bet žmogus ramiai su tokiu pat geraširdišku veidu 
pjausto toliau, ieško ir čiuopia peiliu veršiuko viduje, perveria juo 
stuburą, viskas čia taip jauna, minkšta. Paskui atsitraukia nuo gyvu- 
lėlio, numeta peilį ant suolo. Nusiplauna kibire rankas ir išeina. 

Ir veršiukas lieka vienas, guli vargšas ant šono, kaip buvo pririš- 
tas. O salėje linksmas šurmulys, Žmonės triūsia, kažką nešioja, šūk- 
čiojasi. Veršiuko galva klaikiai kabo ant odos rėželio tarp suolo 
kojų, aptekusi krauju ir seilėmis. Tarp dantų matyti pamėlynavęs 
ištinęs liežuvis. Ir gyvulėlis baisiai, baisiai tebekriokia ant suolo. 
Kabanti ant odos rėžio galva kreta. Kūnas ant suolo blaškosi, kojos 
trūkčioja, spardosi, vaikiškai plonos, mėšlinos kojos. O akys su- 
stingusios, nereginčios. Tai negyvos akys. Tai nebegyvas gyvulys. 

Geraširdis senukas stovi prie vienos kolonos su juoda užrašų 
knygele, žvilgčioja į suolą ir skaičiuoja. Laikai sunkūs, pelnas men- 
kas, varžovai stiprūs, su jais nepasigalynėsi. 


Francas prie atviro lango, pasaulyje dedasi įdomūs dalykai 


Saulė teka ir leidžiasi, dienos šviesėja, gatvėse pasirodo vaikiški 
vežimėliai, eina 1928 metų vasaris. 

Francas Biberkopfas laka iki pat vasario, iš pasibjaurėjimo pa- 
sauliu ir sielvarto. Jis prageria viską, ką turi, ir jam vis tiek, kas bus. 
Jis norėjo padoriai gyventi, bet aplink vien sukčiai, niekšai ir apga- 
vikai, todėl Francas daugiau nenori nieko nei matyti, nei girdėti, 
nors ir turėtų miegoti patvoryje, jis pralaks viską iki paskutinio pfe- 
nigo. 

Šitaip prasiautėjęs iki pat vasario, Francas vieną naktį pabunda 
nuo triukšmo kieme. Vidiniame kieme yra didmeninės prekybos fir- 
ma. Jis atsikelia ūžiančia galva, atidaro langą ir šaukia žemyn: „Din- 
kit iš čia, mulkiai neraliuoti!“ Paskui atsigula ir nieko negalvoja, o 
tie žmonės kaipmat išsinešdina. 

Po savaitės vėl tas pat. Francas jau nori atlapoti langą ir paleisti 
žemyn kokį pagalį, bet staiga jam topteli: dabar pirma valanda, rei- 
kia pažiūrėti, kas ten darosi. Ką ten tie broliukai išdarinėja tokiu 
vėlyvu metu. Kojiems čia reikia, dera išsiaiškinti, ar jie išvis iš šito 
kiemo. 

Ir teisybė, žiūri, kažkas patyliukais sėlina palei sieną. Francas 
ištempia viršuje kaklą, vienas apačioje stovi prie kiemo vartų, sau- 
go, vadinasi, reikaliuką tvarko, trise krapštosi su sandėlio spyna. 
Laužia ją. Štai kažkas sugirgždėjo, viskas, durys atsidarė, jiems pa- 
vyko, vienas lieka viršuje, nišoje, kiti du įsmunka vidun. Tamsu, 
nors į akį durk, to jiems, matyt, ir reikia. 

Francas tyliai uždaro langą. Nakties oras jam atšaldė galvą. Štai 
kuo užsiiminėja žmonės, ir dienomis, ir naktimis, kad juos kur, rei- 
kėtų paimti gėlių vazoną ir paleisti į kiemą. Kojiems čia reikia, kur 
aš gyvenu. To dar trūko! 

Viskas nutilo, jis atsisėda tamsoje ant lovos, paskui neiškentęs 
vėl prieina prie lango ir žiūri žemyn: ką tie pašlemėkai daro mano 
kieme. Ir užsidega žvakę, susiranda degtinės butelį, bet neįsipila. 
Kulka staiga atskrido kažkam iš mūs skirta. 

Bet per pietus Francas nusileidžia į kiemą. Tenai stovi būrys 
žmonių, tarp jų dailidė Gerneris, Francas jį pažįsta, žmonės kalba: 
vėl, girdi, apiplėšė. O Francas kumšt tam į šoną. 

- Ašjuos mačiau, - sako, - policijai neįduosiu, bet jeigu jie man 
dar pasirodys ten, kur aš gyvenu, kur leidžiu naktis ir kur jiems 
nėra kas veikti, tai aš, Franco Biberkopfo garbės žodis, nulipsiu 
žemyn, ir jie man kaulų nesurinks, nors jų ir trys. 

Dailidė suima Francą už alkūnės: 

— Jeigu ką nors Žinai, tai antai stovi agentai, pasakyk jiems, ir 
galbūt tau šis tas nukris. 

- Atstok tu nuo manęs. Aš dar nieko neįdaviau. Tegu patys aiš- 
kinasi, jiems už tai pinigą moka. 

Francas apsisukęs nueina. O Gerneris tebestovi tarp kitų, kai 
priejo prieina du agentai ir klausia, kur gyvena Gerneris, tai yra jis 
pats. Tas išsigąsta. Išblykšta iki padų. Ir sako: 

— Kas toksai, Gerneris, tas dailidė, galiu parodyti. 

Ir netaręs daugiau nė žodžio veda į savo butą. Žmona atidaro, ir 
visa draugija sueina vidun. Paskutinis Gerneris, jis kumšteli nema- 
čiom Žmonai į šoną, prideda pirštą prie lūpų, tylėk, girdi, ta nesu- 
pranta, kas čia darosi, ojis atsistoja tarp įėjusių susikišęs rankas į 
kišenes, tenai yra dar du, iš draudimo, jie dairosi po jo butą. Jiems 
rūpi, kokio čia storio sienos ir kokios grindys, beldžia sienas, ma- 
tuoja ir užsirašinėja. Todėl kad įsilaužimai į tą didmeninės preky- 
laužtis per sieną, mat suuodė apie durų ir laiptų signalizaciją. Taip, 
sienos beviltiškai plonos, visas pastatas sukiužęs, tikras velykinio 
kiaušinio lukštas. 

Jie vėl išeina į kiemą, Gerneris kaip koks juokdarys su jais. Ima 
apžiūrinėti naujas geležines sandėlio duris, Gerneris greta. Ir šit jis, 
žengęs žingsnį į šalį, norėdamas duoti vietos, kažką užkliudo koja, 
ir tas kažkas pargriūva, jis tuojau čiupt, žiūri - butelis, pargriuvo 
ant popieriaus, todėl niekas nieko negirdėjo. Butelis kieme? Matyt, 
vagys paliko, ką gi, mes jį priglausim, šeimininkai nuo to nenu- 
skurs. Jis pasilenkia, lyg norėdamas užsirišti batą, ir suglobia bute- 
lį sykiu su popieriais. Taip ir Ieva padavė Adomui obuolį, jeigu jis 
nebūtų nukritęs, tai Ieva būtų jo nepakėlusi ir neperadresavusi Ado- 
mui. Paskui Gerneris užsikišo tą butelį už striukės ir šmaukšt su 
juo per kiemą pas savo senę. 

O ką ta? Ta džiaugiasi: 

- Iš kur tujį gavai, Augustai? 

— Nusipirkau, kai aplink nieko nebuvo. 

- Eik jau! 

- Ir žiūrėk, kas čia, - „Dancigo goldvaseris“! 

Otavisa tik švyti, švyti, lyg būtų iš Švitrių. Ir užtraukia užuolaidas: 

— Klausyk, jie ten dar stovi, iš tenai paėmei, ką? 

— Prie sienos radau, jie patys būtų pasiėmę. 

— Reikėjo atiduoti. 

— Nuo kada reikia atiduoti „Goldvaserį“, jeigu jį radai? Kada 
mes galėjome nusipirkti konjako butelį, motin, šiais sumautais lai- 
kais? Būtų juokinga, motin. 

Galų gale ji su tuo sutinka, baisus čia daiktas, vienas butelis, 
vienas sumautas butelis, kas jis tokiai didelei firmai, be to, motin, 
kai gerai pagalvoji, tai jis jau nebe firmos, o tų vagių, tai negi jiems 
atiduosi. Už tai net gali nubausti. Ir jie ima ragauti, patraukia vieną 
gurkšnelį, kitą, sėdi ir šnekasi, kad gyvenime nereikia žiopsoti ir 
kad ne vien auksas gerai, sidabras, pavyzdžiui, irgi neblogai. 

Šeštadienį vagys vėl pasirodė, ir tada prasidėjo įdomūs dalykai. 
Jie pastebėjo, kad kieme slankioja kažkas pašalinis, tiksliau pamatė 
tas, kuris saugojo prie sienos, ir kiti du kaip kokie pažemių nykštu- 
kai su savo pritemdytais prožektoriais išlėkė iš rūsio ir nubildėjo 
prie kiemo vartų. O tenai stovi Gerneris, tada tie tuojau kaip kokie 
kurtai peršoka per sieną į gretimą kiemą. Gerneris dulka jiems iš 
paskos ir dreba, kad nepabėgtų. 

— Klausykit, nekvailiokit, aš jums nieko nedarysiu, nebūkit asilai. 

Žiūri, kaip jie ropščiasi per sieną, ir jam plyšta širdis, du štai jau 
parodė kulnis, klausykit, nejau jums ne visi namie. Tik paskutinis, 
jau raitomis apžergęs tvorą, pašviečia savo prožektoriumi į veidą. 
Kas, girdi, yra? Gal čia koks kolega jiems sumaišė reikalus. 

— Aš su jumis išvien, - sako Gerneris. Ką čia jis tauškia? — Na, 
išvien, o jūs nešat muilą. 

Tas ant tvoros pagalvojęs iš tiesų nusiropščia žemyn, įsižiūri į 
dailidę ir supranta, kad jis girtas. Ir tam drimbai jau nebebaisu, nes 
dailidė skersas ir atsiduoda degtine. Gerneris atkiša jam ranką. 

— Duoki ranką, kolega, ir eime? 

— Apmauti nori, ką? 

— Kaip tai? 

— Kad aš uodegą įkiščiau? 

Gerneris įsižeidžia, nusimena, anas nežiūri į jį rimtai, kad tik 
nepabėgtų. „Goldvaseris“ buvo toks gardus, ir žmona užsipuls, oi, 
kaip užsipuls, jeigu grįš be nieko. Gerneris maldauja: 

— Na ką tu, gali pats įsitikinti, aš čia gyvenu. 

— Tu? 

— Taip, klausyk, aš šito namo valdytojas, tad ir man turi šis tas 
nukristi. 

Ir vagis susimąsto, ką gi, visai neblogai, jeigu namų valdytojas 
eitų sujais išvien, tai būtų tiesiog puiku; tiktai gal čia kokie spąstai; 
na, bet mes juk turime revolverį. 

Ir jis palieka savo kopėtaites prie sienos, eina su Gerneriu per 
kiemą, kiti du jau kadai išgaravę, matyt, įsivaizduoja, kad aš įkliu- 
vau. O Gerneris jau skambina prie pirmo aukšto durų. 

— Ei, ką tu čia darai, kas gi čia gyvena? 

Gerneris išdidžiai: 

- Aš, kas gi daugiau. Žiūrėk. 

Ir išsitraukęs raktą su triukšmu atrakina duris: 

— Na, dabar įsitikinai? 

Ir įsijungia šviesą, o prie virtuvės jau stovi Žmona, visa drebėda- 
ma. Gerneris linksmai juos supažindina: 

— Malonėkite, čia mano Žmona, o čia mano kolega, Guste. 

Ji dreba, neina artyn, bet paskui iškilmingai nusilenkia, nusišyp- 
so, tai juk malonus vyriškis, tai juk visiškai jaunas dailus vyras. Ji 
prieina ir sako: 

— Bet, Pauli, kodėl tu laikai poną koridoriuje, prašom toliau, po- 
ne, pasikabinkite kepurę. 

Tas nori nešdintis, tačiau tiedu taip pristoja, kad nieko nepa- 
darysi. Jis negali atsistebėti, čia tai bent, rodos, padorūs žmonės, 
matyt, nekaip jiems sekasi, smulkiems žmogeliams išvis striuka, 
infliacija ir panašiai. Moterėlė žiūri į jį tokiomis įsimylėjusiomis 
akimis, jis pasišildo punšo stikline ir pro duris, taip visko dorai ir 
nesupratęs. 

Vis dėlto tas jaunas vyriškis kitą dieną, matyt, pasiųstas gaujos, 
priešpiet pasirodo pas Gernerį po antrų pusryčių ir labai rimtai 
pasiteirauja, ar ko nors pas juos nepaliko. Gernerio nėra, tiktai žmo- 
na, kuri jį maloniai, tiesiog nuolankiai, priima, pripila taurelę, ku- 
rią jis teikiasi išgerti. O paskui dideliam abiejų liūdesiui vagys visą 
savaitę nesirodo. Paulis ir Gustė šimtąsyk viską aptaria, ar tiktai 
kuo nors tų vyrukų neišgąsdino, - nė vienas neturi sau ko prikišti. 

— Galbūt tu buvai jiems per šiurkštus, Pauli, kartais tavo toks 
balsas. 

— Na, Guste, aš čia niekuo dėtas, jeigu kas kaltas, tai tu, nutaisei 
tokį veidą, lyg būtum pastorius, tai jį ir atstūmė, jie nežino, kaip su 
mumis elgtis. Siaubas! Ir ką mums dabar daryti? 

Gustė jau rauda; kad tiktai vėl kuris nors ateitų, ji visai nekalta, 
nes stengėsi kaip įmanydama. 

Ir teisingai, penktadienį sulaukia tos laimės. Kažkas pasibel- 
džia, atrodo, kad taip. Ji puola prie durų ir atidaro jas, per tą skubą 
pamiršusi uždegti šviesą, ir, nors nieko nemato, tuojau supranta, 
kas čia atėjo. Tai tas ilgšis, jis visąlaik tokį poną vaidina, girdi, norįs 
pasikalbėti su vyru, o pats labai rimtas ir šaltas. Ji pasibaisėja, - gal 
kas nors atsitiko. Jis ją nuramina: ne, girdi, kai ką reikia labai daly- 
kiškai aptarti, o paskui įsišneka, apie butą, apie tai, kad jeigu nieko 
nedarysi, tai nieko ir neturėsi. Jie susėda svetainėje, ir ji džiaugiasi, 
kad jis čia, dabar Paulis jau negalės sakyti, kad jinai jį išvarė, ir ji 
sako, kad visada sakė, jog teisinga yra kaip tik priešingai, na, dėl to 
nedarymo ir darymo. Abu pradeda apie tai varinėti šnekas, ir pasi- 
rodo, kad abu gali pasiremti savo tėvų, senelių ir kitų giminių patir- 
timi, kuri taip pat sako, kad jeigu nieko nedarysi, tai nieko ir neturė- 
si, be jokios abejonės, dėl to galima galvą guldyti, abu jie su tuo 
visiškai sutinka. Jie pylė viens kitam pavyzdžius, iš savo praeities, 
iš kaimynų, ir dar turėjo jų daugybę, kai pasigirdo skambutis ir įėjo 
du vyrai, kurie parodė dokumentus ir prisistatė kaip policijos agen- 
tai, sujais dar buvo ir trys žmonės iš draudimo. Vienas kriminalis- 
tas be įžangų tarė svečiui: 

- Jūs esate ponas Gerneris, jūs turite mums padėti, kalbu apie 
tuos įsilaužimus į sandėlį. Aš norėčiau tam tikra prasme jus įtrauk- 
ti įjų apsaugą. Firma ir draudimas jums už tai, žinoma, šiek tiek 
pamokės. 

Jie pakalbėjo apie tai gal dešimt minučių, Gernerio žmona viską 
girdėjo, ir apie dvyliktą pasišalino. Po to šeimininkę ir svečią ap- 
ėmė tokia žaisminga nuotaika, kad tarp jų apie pirmą įvyko kažkas 
tokio, apie ką nekalbama, ko abu, be to, rimtai gėdijosi. Mat šeimi- 
ninkei buvo trisdešimt penkeri, o jam galbūt dvidešimt, dvidešimt 
vieneri. Juos jaudino ne vien amžiaus ir ūgio skirtumas -jis buvo 
gal metro aštuoniasdešimt penkių, oji metro penkiasdešimties, bet 
ir tai, kad taip išvis atsitiko. Tačiau taip jau išėjo bekalbant, besijau- 
dinant ir besišaipant iš policininkų, ir apskritai buvo ne taip jau 

blogai, tiktai paskui truputį nesmagu, bent jau jai, tačiau tai natūra- 
lu, taip jau būna. Šiaip ar taip, antrą valandą, kai grįžo Gerneris, 
padėtis ir nuotaika buvo tokia, kad geriau nė nereikia. Jis ir pats 
tuojau priejų prisėdo. 

Taip jie prasėdėjo iki šešių vakaro, ir jis su tokiu pat susižavėji- 
mu, kaip ir žmona, klausėsi ilgšio kalbų. Netgi jeigu jo kalbose buvo 
tik dalis tiesos, vis tiek jie buvo šaunūs vyrukai, ir jis tik stebėjosi, 
kaip teisingai nūdienos jaunimas žiūri į gyvenimą. Jis, pavyzdžiui, 
jau nemažai pagyvenęs, o tik dabar storiausias giedravalkis nuo 
akių nukritęs. Kai svečias išėjo ir abu apie devintą ėmė rengtis į 
Miknaičius, Gerneris nusistebėjo, kaip tokie gudrūs vaikinai prasi- 
deda su juo, matyt, ir Gustė turinti tai pripažinti, jis turi kažką to- 
kio, ir jis taip pat ne iš kelmo spirtas. Gustė jam pritarė, ir senis 
tuojau išsitiesė ir davė į akį. 

Orytą, prieš lipdamas iš lovos, pasakė: 

— Klausyk, Guste, aš būsiu paskutinis kvailys, jeigu vėl kada 
nors eisiu į statybas ir ką nors dirbsiu. Aš buvau savarankiškas 
dailidė, kol sudegiau. Kur tai matyta, žmogui, kuris pats sau buvo 
šeimininkas, dirbti brigadoje, be to, tik įsidarbini, o tave, žiūrėk, jau 
ir varo lauk, nes esi per senas. Tad kodėl gi man neprisidurti, taip 
sakant, iš pašalės, iš firmos? Matai, kokie tie vyrukai gudrūs. Kas 
dabar neturi galvos, tam amen. Štai kaip aš manau. O tų? 

— Aš jau seniai taip sakiau. 

— Tai va. Aš irgi norėčiau žmoniškai pagyventi, o ne šalti staty- 
bose. 

Ji apkabino jį džiaugdamasi ir dėkodama už tai, ką jis jai davė ir 
ketina duoti. 

- Žinai ką, sene, mudu darysim? - Gerneris jai taip įžnybo į koją, 
kad ji net suspigo. - Ogi dirbsim išvien. 

— Ką tu! 

- Aš sakau! O gal tu, sene, manai, kad aš be tavęs apsieisiu. 

— Aišku. Juk jūs penki ir visi tokie tvirti vyrai. (Oi, kokie tvirti!) O 
aš negaliu net pasaugoti, - dejuoja. - Mano venos išsiplėtusios. O 
padėti, kaipgi aš padėsiu? 

— Tubijai, Gustele. 

— Bijau? Iš kur tu tai ištraukei? Jeigu tavo venos būtų išsiplėtu- 
sios, pažiūrėčiau, kaip palakstytum. Taksas ir tas aplenktų. Jeigu 
mane nutvertų, tai ir tu įklimptum, nes aš tavo žmona. 

Jis vėl įžnybo jai į koją, šįsyk švelniai. 

— Liaukis, Pauli. Nejaudink manęs. 

— Paklausyk, sene, tu pasidarysi visai kitas žmogus, kai išsi- 
kapstysi iš šito liūno. 

— Manai, kad aš pati nenoriu. Dar ir kaip. 

- Palauki, viskas bus, čia dar niekis, tu tik paklausyk manęs. Aš 
pats viską padarysiu, vienas. 

— Vaje! O kiti! (Še tau kad nori.) 

- Taip, taip, Guste! Mes apsieisim be jų. Žinai, kai prasidedi su 
kitais, niekad neišdega, tai sena melodija. Juk taip, ar ne? Aš vienas 
dirbsiu. Juk geriau nė nereikia - mūsų butas pirmame aukšte, o 
sandėlis po šonu. Juk taip, ar ne, Guste? 

— Aš negalėsiu tau padėti, Pauli, mano juk išsiplėtusios venos. 

Jai tai ir dėl kita ko nepatiko. Ir ji sutiko, nutaisiusi rūgštų veidą, 
žodžiais, o viduje, kurjausmai padėti, manė: ne, ne ir dar kartą ne! 

Ir kitos dienos vakare, kai visi firmos darbuotojai antrą išėjo iš 
sandėlio, užrakinę viduje Gernerį su žmona, jie pratūnojo taip iki 
devynių, kol name viskas nutilo; jis jau norėjo imtis darbo, pats 
laikas, kol sargas aplink vartus vaikšto, ir kas gi tada nutiko? Kaž- 
kas pabeldė į sandėlio duris. Pabeldė. Teisingai, beldžia. Kas gi tai 
galėtų būti? Nežinau, tačiau beldžia. Dabar niekas neturėtų belsti. 
Firma uždaryta. Bet beldė. Ir vėl beldžia. Abu tūno kaip pelės po 
šluota, nejuda ir netaria nė žodžio. Vėlbeldžia. Gerneris kumšteli ją 
į šoną: 

- Beldžia! Girdi? 

- Taip. 

— Kas tai galėtų būti? 

Ji, keista, visai nebijo, tik sako: 

— Kas jau čia tokio, juk neužmuš mūsų. 

Ne, tas, kuris ateis, mūsų neužmuš, aš jį pažįstu, jis manęs neuž- 
muš, jo tokios ilgos kojos ir maži ūsiukai, kai jis pasirodys, aš tik 
apsidžiaugsiu. Štai ir vėl beldžia, atkakliai, tačiau tyliai. Viešpatie, 
taijuk ženklas. 

- Čia kažkas, kas mus pažįsta. Kuris nors iš mūsų vyrukų. Man 
taip jau seniai atrodo. 

- Tai ko nesakai. 

Ir Gerneris jau lipa laiptais, iš kur jie apskritai žino, kad mes 
viduj, čia tai bent, o tas, kur lauke, šnibžda: 

- Gerneri, atidaryk. 

Ką gi, reikia atidaryti, nieko nepaveiksi. Kad jį kur velniai, čia tai 
kiaulystė, visą pasaulį, rodos, sumaltum į šipulius. Jis atidaro, taip 
ir yra, čia ilgšis, jos kavalierius, vienas, Gerneris nieko nesupranta, 
jam net į galvą neateina, kad žmona jį išdavė, atsidėkodama savo 
kavalieriui. Ji visa nušvinta, jam nulipus žemyn, nesugeba nuslėpti 
džiaugsmo, ojos vyras niršta kaip buldogas, plūstasi: 

- Aš juk taip bijojau, juk čia galėjo būti kas nors iš namo arba 
sargas. 

Dabar reikia dirbti, o paskui dalintis, plūdimasis nieko nepa- 
dės. Kad tave kur! 

Kai Gerneris paskui darsyk pabandė laimę ir paliko senę namie, 
pasakęs, kad jinai jam tik nelaimę neša, - girdi, vėl beldžia, dabar jau 
net trys, ir dedasi lyg jis būtų juos kvietęs. Ir ką tujiems padarysi — 
savame kieme jau esi nebe šeimininkas, šitokie perėjūnai. Ir Gerne- 
ris niršdamas, vos tvardydamasis sako sau: gerai, šįsyk tegu, nieko 
nepadarysi, jeigu jau taip išėjo, bet rytoj — viskas; jeigu tie šunys 
darsyk ateis į šitą namą, kur aš valdytojas, ir ims kaišioti nosį į 
mano reikalus, tai aš tuojau policiją pakviesiu. Mat kokie išnaudo- 
tojai, šantažistai. 

Ir jie ištisas dvi valandas triūsia, prakaituoja, beveik viską neš- 
dami į Gernerio butą, maišais gabena kavą, razinas, cukrų, apšvari- 
na sandėlį kaip reikia, paskui ima gabenti alkoholio dėžes, viso- 
kius šnapsus ir vynus, pusę sandėlio ištuština. Gerneris niršta, kad 
jam reikės viskuo su jais dalintis. O senė namie jį ramina. 

- Ašjuk nebūčiau galėjusi tiek prinešti su savo venomis. 

Jie tik vis neša, neša, o senis siuste siunta. 

— Venos, reikėjo gumines kojines vaistinėje nusipirkti, bet tau tik 
vis taupyti, taupyti. 

Gustės akys laksto paskui ilgšį, o tas labai didžiuojasi prieš ki- 
tus, jei ne aš, girdi, taip nebūtų, per mane tas viskas. 

Jie dirbo kaip jaučiai, kol visai nusivarė nuo koto; jiems išėjus 
Gerneris uždarė duris, užsirakino ir ėmė su Guste vaišintis, bent 
jau toišjo neatimsi. Reikia, girdi, visų rūšių paragauti, o rytoj, kas 
geriausia, iškišti kokiems nors spekuliantams. Sėdi abu ir džiau- 
giasi, Gustė irgi, jis juk geras vyras, jos vyras, ir ji jam padės. Nuo 

antros nakties iki penkių ryto sėdi jie prie stalo ir ragauja visų rū- 
šių, netaupydami, planingai ir su apskaičiavimu. Prisilaka iki kak- 
lo ir nudrimba kaip maišai, šauni buvo naktelė. 

O priešpiet turi atidaryti duris. Kažkas skambina kaip nežinia 
kas, rodos, ausys tuoj plyš. O Gerneriams kad nors kas. Kurjau čia 
ką girdės, jeigu šitokią narkozę priėmę. Bet tie už durų nepasiduo- 
da, daužojas, ir galų gale Gustė kažką pajunta, pašoka ir ima plum- 
pinti Paulį. 

— Pauli, kažkas beldžiasi, eik atidaryti. 

O tas nesusivokia: 

— Kur? 

Bet Gustė išstumia jį iš lovos, atidaryk, girdi, nes dar duris iš- 
vers, matyt, laiškanešys atėjo. Paulis atsikelia, apsimauna kelnes ir 
pusnuogis atidaro. Ir jie sugriūna projį į vidų, trys vyrai, visa šutvė, 
kojiems reikia, negi jau prekių atėjo, bet ne, čia kiti. Tai farai, krimi- 
nalistai, ir jiems labai nuskyla, jie atsistebėti negali, tai bent namo 
valdytojas, ant grindų, koridoriuje, kambaryje, visko pilna, visko 
priversta - maišų, dėžių, butelių, šiaudų. Komisaras sako: 

— Tokio jovalo aš dar nesu matęs! 

O ką sako Gerneris? Ką gijis sakys? Jis nesako nė žodžio. Jis tik 
spokso į farus, be to, jam bloga, ak, tie kraugeriai, jeigu turėčiau 
revolverį, jie manęs gyvo nepaimtų, kraugeriai prakeikti. Nejau aš 
visą gyvenimą statybose plūksiuosi, o ponai iš mano uždirbtų pini- 
gų lobs. Kad bent duotų gurkšnį patraukti. Bet nieko nepaveiksi, 
reikia rengtis. 

— Klausykit, duokit bent petnešas prisisegti. 

O žmona seilėjasi ir znykia: 

— Aš nieko nežinau, pone komisare, mes juk padorūs žmonės, 
mums kažkas pakišo, visas tas dėžes, nes mes miegojom kaip už- 
mušti. Patys matėt, turbūt, kas nors iš namo papokštavo, ar ne, ko- 
misare? Pauli, kas gi dabar mums bus? 

— Galėsite viską policijoje papasakoti. 

— Tai dabar, vadinasi, ir pas mus įsilaužė naktį, sene, - įsiterpia 
Gerneris, - matyt, tie patys, kurie sandėlį apšvarino, o mus į policiją 
gabena. 

— Galėsite viską areštinėje papasakoti ar prezidiume. 

— Aš neisiu į policiją. 

— Mes važiuosim. 

— Viešpatie, Guste, aš nieko negirdėjau, kaip jie pas mus įsilau- 
žė. Miegojau kaip užmuštas. 

- Aš irgi, Pauli. 

Gustė nori per sumaištį ištraukti iš komodos du laiškus, jie to 
ilgšio, bet vienas seklys pastebi. 

— Nagi parodykite, ką čia turite, arba padėkite atgal. Krata bus 
paskui. 

Ojinai akis kabina: 

— Ką gi, darykit, kokia gėda, įsiveržė į svetimus namus. 

— Gana, einam. 

Ir ji pradeda spektaklį, į savo vyrą nežiūri, klykia, voliojasi ant 
grindų, ją reikia jėga tempti. O vyras plūstasi, plėšiasi iš rankų: 

— Nedrįskit liesti moters! 

Kas gi čia darosi, tikrieji nusikaltėliai, šunsnukiai, šantažistai 
juokiasi, o man už viską atsakyti?! 


Opa opa opa, iš risčios vėl į galopą 


Laiptinės, kiemo pokalbiuose Francas Biberkopfas, susigrūdęs 
rankas į kišenes, pasistatęs apykaklę, galvą ir skrybėlę įtraukęs į 
pečius, nedalyvavo. Jis tik vaikščiojo nuo būrio prie būrio ir klausė- 
si. Ir paskui matė, kaip visi išsirikiavo, kai dailidę su jo storule vedė 
iš namų į gatvę. Įkliuvo, vadinasi. Jis irgi taip ėjo. Bet tada buvo 
tamsu. Mat kaip žiūri, tiesiai prieš save. Gėdinasi. O jūs spoksot 
išpūtę akis. Matyt, suprantat, kaip žmonės jaučiasi. Patys ne geres- 
ni, patyliukais kažką rezga ir kiurkso už krosnies, prie jų neprikib- 
si, miesčionys. Dabar štai atidaro „žaliojo Heinricho“* duris. Pra- 
šom vidun, nesivaržykit. Storąją poniutę irgi įgrūda, ji, atrodo, 
įmetusi, kaip dūmas, ką gi, jos reikalas, visiškai jos. Tegu jie sau 
šaiposi. Patys pabandytų, kaip tai saldu. Nagi važiuokit, brrr. 

Žmonės vėl sukiša galvas, ir Francas Biberkopfas išeina į gatvę, 
kur niekingai šalta. Jis pasižiūri į vartus iš gatvės pusės, paskui į 
gatvę, ką gi dabar daryti, ką daryti? Jis mindžikavo nuo kojos ant 


* Policijos automobilio (vert. past.). 

kojos. Pasiutiškai, šuniškai šalta. Bet į viršų neisiu. Ką man ten 
veikti. 

Stovi taip, mindžikuoja - ir pats nepastebi, kaip atkunta. Su tais, 
kurie ten liežuvius laido, jis neturi nieko bendra. Reikia kitur pasi- 
dairyti būsto. Jie mane varo iš čia. Ir jis nudrožia Elzaso gatve že- 
myn palei metro statybos tvorą Rozentalio aikštės link, kur kojos 
neša, kur akys veda. 

Štai jis ir išlindo iš savo irštvos. Vyras, varomas per špalerius, jo 
prisiputusi žmona, „Žaliasis Heinrichas“ neišėjo jam iš galvos. Bet 
kai pamatė pirmą aludę, dar nepriėjus aikštės kampo, va tada tai ir 
prasidėjo. Jo ranka pati slinko į kišenę, o tenai tuščio butelio įsipilti 
nėra. Tuščia. Po velnių. Viršuje paliko. Per tą sumautą mėšlą. Kai 
apačioj kilo triukšmas, užsimetė paltą ir žemyn, net nepagalvojęs 
apie butelį. Kad tave kur! Nejau pėdinsi atgal? Ir prasidėjo: taip — 
ne, taip - ne. Trypia vietoje, keikiasi kaip batsiuvys, įkalbinėja save, 
na, užeik, ko stovi, tegu ją, Francai, taip dar niekad nebuvo. Užeiti 
ar neužeiti, burna džiūsta, tik selterio išgerčiau, užėjęs prisipusi 
kaip velnias, negaliu, kaip noriu gerti, Dieve, tikrai prisipusiu, ge- 
riau pastovėsiu gatvėje, neisiu į vidų, nes tada vėl tuoj gulėsiu kniūbs- 
čia ir paskui vėl nekišiu nosies iš savo būdos. Paskui prieš akis vėl 
iškilo „Žaliasis Heinrichas“, dailidė su pačia, ne, marš iš čia, ge- 
riau kur nors kitur užeisiu, pirmyn, tik ne čia. 

Ir Francas su marke penkiasdešimt penkiais pfenigais kišenėje 
nulekia iki pat Aleksandro aikštės, tiktai oro įkvėpė ir pasipustė 
padus. Paskui prisivertęs pavalgė, kaip reikia pavalgė, pirmąsyk 
per kelias savaites, veršienos ragu su bulvėmis. Po to troškulys kiek 
atlėgo ir rankoje liko septyniasdešimt penki pfenigai. Gal nueit pas 
Liną? Bet kas ta Lina, man ji nepatinka. Liežuvis aptrauktas, burno- 
je rūgštu, gerklė dega. Reikia selterio išgerti. 

Paskui, gerdamas, angliarūgšties burbuliukams maloniai kute- 
nant ryklę, suprato, kur jį traukia. Pas Miną, andai pasiuntė jai 
veršienos filė, ir prikyščių ji neatsisakė. Taip, reikia pas ją nueiti. 

Nagi atsistojam. Francas Biberkopfas prieina pasigražinti prie 
veidrodžio. Ir nenudžiunga save pamatęs - visas perblyškęs, sukri- 
tęs, inkštiruotas. Na ir snukis. Ant kaktos kažkokie raudoni ruožai, 
iš kur jie, matyt, nuo kepurės, o knyslė, Viešpatie, koks išpurtęs, 
raudonas šnobelis, nebūtinai nuo šnapso, juk šiandien taip šalta; o 

akys kokios - išverstos kaip karvės, iš kur tokios veršiškos akys, 
išsprogintos, tarsi negalėčiau net mirktelėti. Tarsi kas sirupu būtų 
apipylęs. Bet nieko. Minai bus gerai. Tik plaukus reikia priglostyti. 
Va taip. Nueisim pas ją. Ji duos man kelis pfenigus iki ketvirtadie- 
nio, o paskui žiūrėsim. 

Išėjo iš šėryklos, į šaltą gatvę. O žmonių kiek! Velniškai daug 
žmonių Alekso aikštėje, ir visi kažkur lekia. Ak, kokie užsiėmę! Ir 
Francas Biberkopfas taikosi prie jų, dairydamasis į šalis. Arklys, 
būna, pargriūna paslydęs ant šlapio asfalto, tai jį prikelia spyriu į 
šoną, ir jis pašokęs lekia kaip pasiutęs, dumia kiek įkabina. Taip ir 
Francas, raumenys jo - oho! - kokie, atletų klubą lankęs; dabar jis 
skelia Aleksandro gatve ir junta, koks jo tvirtas žingsnis, kaip gvar- 
diečio. Mes, pasirodo, neprastesni už kitus. 

Šios dienos orų prognozė: orai turi taisytis. Šaltis dar pasilaikys, 
bet barometras kyla. Ir saulė jau nedrąsiai dairosi pro debesis. Arti- 
miausiu metu galima tikėtis atšilimo. 

Sėskite prie naujo šešių cilindrų opelio vairo ir jūs nenusivilsite. 
Tenai,tenai, kur žydi apelsinai... 

Štai Francas jau tame name, kur ji gyvena, ir žiūri į durų skam- 
butį. Staigiu judesiu nusitraukia kepurę, paskambina, ir kas aticla- 
rys, kas pasirodys, jeigu — jinai, gražiai nusilenksim, 0 jeigu pas 
panelę kavalierius, ak tu, išdykėle! Vyras. Jos vyras! Karlas! Ponas 
šaltkalvis. Ką gi, nieko tokio. Mat kaip persiraukė. 

- Čia tu? Ko tau čia reikia? 

- Įsileisk, Karlai, nebijok, neįkąsiu. 

Ir jis jau viduje. Štai ir mes. Na ir sekasi! 

- Gerbiamas pone Karlai, nors tu ir šaltkalvis, o aš tik juodadar- 
bis, per daug nesipūsk. Gali ir atsakyti, jeigu aš su tavimi sveiki- 
nuosi. 

— Ko tau čia reikia? Ar aš tave kviečiau įeiti? Ko įsiveržei pro 
duris? 

— Gerai gerai, o žmona ar yra? Ją noriu pamatyti, pasilabinti. 

— Ne, nėra. Tau. Tau čia išvis nieko nėra. 

- Šit kaip? 

— Aha. Nieko. 

— Betgi tu esi, Karlai! 

— Ne, manęs irgi nėra. Aš tiktai megztinio atėjau ir vėl grįžtu į 
dirbtuvę. 

— Tai ką, neblogai sekasi? 

— Negali skųstis. 

— Tai, vadinasi, išvarai? 

— O aš tavęs ir neįsileidau. Klausyk, ko tau čia reikia, ką? Gėdos 
turėtum. Kaip tu drįsti čia rodytis ir man gėdą daryti, tave juk visas 
namas pažįsta. 

— Tegu sau mala liežuviais, Karlai. Nusispjaut mums ant jų. Aš 
juk į jų trobas nosies nekišu. Žinai, Karlai, jų kalbų gali nebijoti. 
Šiandien iš mano namo policija vieną išsivedė, tokį dailidę, be to, 
dar namo valdytojas buvo. Įsivaizduok. Su pačia. Tai jie vogė kaip 
šarkos. O aš ar ką pavogiau? Ką? 

- Klausyk, aš einu į dirbtuvę. Nešdinkis iš čia. Ko aš čia su tavim 
šnekėsiu. O Minai net nemanyk rodytis, su šluota išvarys. 

Kąjis Žino apie Miną. Įstačiau ragus, o jis man dar kažką aiški- 
na. Mirk išjuoko. Jeigu mergė vaikį turi ir įjį tik vieną žiūri... 

Karlas prieina prie Franco. 

— Ko dar čia stovi. Mes negiminės, Francai, įsidėk tai į labuonę. 
Jeigu jau tave išleido iš belangės, tai pats sukis ir į mus nesidairyk. 

- Aš tavęs dar nieko neprašiau. 

— Neprašei, o Mina neužmiršo Idos, sesuo seserimi lieka, ir mes 
niekad neužmiršim, ką tu padarei. Mums tu dabar tuščia vieta. 

- Aš neužmušiau Idos. Kiekvienam gali pasitaikyti, kai nebesi- 
žino ką daro iš pykčio. 

- Idos nebėr, o tu eik savais keliais. Mes padorūs Žmonės. 

Šuvajis, ir dar raguotas, mat koksai smarvė. Imsiu ir pasakysiu, 
kaip ten buvo su Mina. 

- Aš savo ketverius metus atsėdėjau iki paskutinės minutės, kiek 
teismas davė, o tau dar negana. 

— Kas man tas tavo teismas. O dabar eik savais keliais ir daugiau 
nesirodyk. Tau šitame name nėra kas veikti, žinok! 

Kas čia tam ponui šaltkalviui darosi, žiūrėk, dar rankas į darbą 
paleis. 

- Ojeigu aš, Karlai, atsėdėjęs noriu su jumis susitaikyti? Ir ranką 
paduosiu? 

- Tai aš jos nepaspausiu. 

— Ką gi, viskas aišku. (Paimčiau aš jį už kojų ir trenkčiau į sieną.) 
Aiškiau nebūna, kaip popieriuje parašyta. 

Kepurę ant galvos, tokiu pat greičiu kaip pirma nusiėmė. 

— Linkiu geros dienos, Karlai, pone šaltkalvystės meistre. Labų 
dienų Minai, pasakyk, kad buvau užėjęs pasižiūrėti, kaip gyvena. 
O tu, šunsnuki, esi didžiausias mulkis pasaulyje. Užsirašyk tai ant 
kaktos ir prikąsk liežuvį, nes paragausi mano kumščio. Tu toks 
šlamštas, kad man gaila Minos, jog su tokiu gyvena. 

Ir išeina. Ramiai nulipa laiptais žemyn. Niekur neskubėdamas. 
Tegu pabando sekti iš paskos, kur tau, bijos. Ir priešais išmeta tau- 
relę, kad širdis apsiramintų. Truputį pasėdi, gal tas dar ateis. Pa- 
lauksim. Ir patenkintas eina toliau. O pinigai? Kur nors kitur gau- 
sim. Įtempia raumenis, pasimuisto, nieko, kaip nors. 


— Tu pastoji man kelią ir nori parblokšti? Aš tave pasmaugsiu 
savo rankomis, tu man nieko nepadarysi. Tu iš manęs šaipaisi, nie- 
kini - klausyk, ne tokį sutikai, man jėgos užtenka. Man į tavo pašai- 
pas nusispjaut. Tavo dantys per silpni mano šarvams, gyvačių aš 
nebijau. Aš nežinau, iš kur tu imi jėgų stoti prieš mane, bet aš tave 
įveiksiu. Dievas man padės susidoroti su priešais. 

— Malk, malk liežuviu. Šitaip paukščiai čiulba, ištrūkę iš šeško 
nagų. Bet šeškų daug - tegu sau čiulba! Kol kas tau dar nereikia 
manęs matyti, kol kas. Tu klausaisi žmonių plepesių, gatvės triukš- 
mo, tramvajaus bildėjimo. Kvėpuok, klausykis. Tarp viso to išgirsi 
ir mane. 

— Ką tokį? Kas čia kalba? 

— Nesakysiu. Pats pamatysi. Pats pajusi. Paruošk savo širdį. Tada 
pakalbėsim. Tada tu mane pamatysi. Ir iš tavo akių pasipils ašaros. 

— Šnekėk, šnekėk, nors ir šimtą metų. Mane tik juokas ima. 

— Nesijuok. Oi nesijuok. 

— Tu manęs nepažįsti. Nežinai, kas aš toks. Nežinai, kas yra 
Francas Biberkopfas. Jis nieko nebijo. Žiūrėk, kokie mano kumščiai, 
kokie muskulai. 

PENKTA KNYGA 


Reikalai greitai susitvarko, mūsų herojus vėl stovi ten, kur stovė- 
jo, tik jis nieko neišmoko ir nesuprato. Jis patiria pirmą stiprų smūgį 
ir yra įtraukiamas į nusikaltimą. Jis nenori, spiriasi, bet nieko nebe- 
paveiksi. 

Jis narsiai laikosi, ginasi rankomis ir kojomis, bet niekas nepa- 
deda, nuo likimo nepabėgsi. 


Susitikimas Alekso aikštėje. Šuniškas šaltis. 
Kiti, 1929 metai, bus dar šaltesni 


Bum bum priešais Ašingerio kavinę Alekso aikštėje bumbsi gari- 
nis kūjis. Jis sulig namu aukščio ir kaip niekur nieko varo į žemę 
geležines sijas. 

Šalta. Vasario mėnuo. Žmonės vaikšto su paltais. Kurie turi kai- 
linius, tie nešioja kailinius, kurie jų neturi, tie nenešioja. Moteriškės 
su plonomis kojinėmis, šalta turbūt, bet gražu. Valkatos išsislapstę 
nuo šalčio. Kai atšils, vėl pasirodys. O kol kas lindi kažkur irjuodai 
pila, bet tokią smarvę, kad Žmogus net kojų nesiplautum. 

Bum bum kala kūjis Aleksandro aikštėje. Aplink pilna žioplių, 
turi laiko, tai ir žiopso vieni į kitus ir į kūjį, kaip tas dirba. Darbinin- 
kas ant jo vis traukia grandinę, tada ten kažkas parūksta ir kaukšt 
sijai per maumuoniuką. O tie, kurie stoviniuoja aplinkui, vyrai ir mo- 
terys, ypač vaikigaliai, džiaugiasi, žiū, kaip puikiai išeina: trinkt! — 
sijai iš viršaus per labuonę. Jos jau beveik nematyti, tiktai per piršto 
galą kyšo, bet vis tiek dar gauna iš viršaus, nieko nepadarysi. Paga- 
liau jau visa dingo po žeme, velniai griebtų, gerai ją sutvarkė. Ir 
žmonės patenkinti ima skirstytis. 

Aplink viskas išklota lentomis. Priešais Tyco universalinę sto- 
vėjo Berolina, atstačiusi į priekį ranką, boba kaip tvartas, tai ją kaž- 
kur nutempė. Galbūt sulydys ir pridarys medalių. 

Darbininkai zuja lyg skruzdės. Jų čia šimtai, dieną naktį triūsia. 

Tuku tuku tuku dunda tramvajai, geltoni su priekabomis, lento- 
mis išklota Aleksandro aikšte, šokinėti iš jų važiuojant pavojinga 
gyvybei. Priešais miesto geležinkelio stotį nemažas plotas jau nu- 
dengtas, iš čia traukiniai viena kryptimi pro Vertheimo universa- 
linę važinėja į Kenigštrasę. Kas nori važiuoti rytų pusėn, turi 

Vienuolyno gatve apeiti policijos prezidiumą. Traukiniai iš stoties 
dunda link Janovico tilto, lokomotyvas sustojęs leidžia garą kaip 
tik ties „Prelato“ kavine - alus „Šlosbroi“, durys už kampo. 

Kitapus gatvės griaunama viskas iš eilės, ištisi namai nyksta 
palei miesto geležinkelio liniją, ir iš kur tiek pinigų, bet Berlynas 
turtingas miestas, ir mes tvarkingai mokam mokesčius. 

Štai pašalino „Lezerio ir Volfo“ rūkalų kioską, bet už dvidešim- 
ties metrų jis vėl stovi, o kitoje pusėje priešais geležinkelio stotį dar 
vienas. „Lezerio ir Volfo“ firma, Berlyno Elbinge, pirmarūšiai gami- 
niai bet kokiam skoniui, braziliški, meksikietiški, Havanos cigarai, 
„Mažasis guodėjas“, „Liliputas“, cigarai Nr. 8 po 25 pfenigus už 
vieną, „Žiemos baladė“, pakeliai po 25, už vieną 20 pfenigų, cigari- 
lės Nr. 10, nerūšiuotos, viršutinis lapas Sumatros tabako, be galo 
pigiai, firmos pasididžiavimas, dėžėmis po 100, už vieną 10 pfeni- 
gų. Aš mušu, tu muši, jis muša visus rekordus dėžėmis po 50 ir 
kartoninėmis dėžutėmis po 10, eksportuojamos į visas pasaulio ša- 
lis, „Boyero“, po 25 pfenigus, ši naujiena mus labai nudžiugino, aš 
mušu, tu Muši... 

Šalia „Prelato“ yra laisvos vietos, ir tenai stovi vežimėliai su 
bananais. Duokit savo vaikams bananų. Bananas yra švariausias 
vaisius, nes luoba jį saugo nuo vabzdžių, kirminų ir bacilų, tik ne 
nuo tų vabzdžių ir bacilų, kurie patenka pro luobą. Slaptasis tarė- 
jas, profesorius Černis, primygtinai tvirtina, kad vaikai pirmaisiais 
gyvenimo metais... Aš mušu, tu muši, jis muša. 

Alekso aikštėje tikra vėjų pagairė, ties Tyco universalinės kam- 
pu klaikus skersvėjis. Vėjas skverbiasi tarp namų, sukasi statybų 
duobėse. Tokiu oru geriausia lindėti kokioje nors užeigoje, bet kas 
tai gali sau leisti, tuoj kišenes išpustys, tu junti, kad kažkas vyksta, 
kad žiopsoti nėra kada, tokiu oru nevalia nukabinti nosies. Anksti 
rytą į Alekso aikštę ima plūsti darbininkai, iš Reinikendorfo, Noi- 
kelno, Veisenzės. Nesvarbu ar šalta, ar nešalta, ar vėjas, ar nevėjas, 
bidonėlį su kava, sumuštinius į rankas ir pirmyn, mes lenkiam nu- 
garas, o viršuje sėdi tranai, jie miega pūkinėse lovose ir siurbia mū- 
sų paskutines jėgas. 

Ašingeris Alekso aikštėje turi didelę kavinę ir restoraną. Kas be 
pilvo, tas gali užsiauginti, kas su, gali pasididinti. Gamtos neap- 
gausi! Kas mano, kad iš sugedusių miltų, pridėjus dirbtinių priedų, 

galima iškepti ką nors gera, tas apgaudinėja save ir pirkėjus. Gam- 
tos savi įstatymai ir baudžia už kiekvieną nukrypimą. Beveik visų 
civilizuotų pasaulio šalių gyventojų sveikata pažeista sugedusio ir 
dirbtinai pagerinto maisto. Aukštos kokybės dešros, vežiojamos ir 
po namus, kepeninės ir kraujinės dešros labai pigios. 

O štai labai įdomus Žurnalas - vietoj markės kainuoja dvidešimt 
pfenigų, labai įdomus ir pikantiškas leidinys „Vedybinis gyveni- 
mas“ , tiktai 20 pfenigų. Pardavėjas švampia cigaretes, kepurės sna- 
pelis užtrauktas ant akių, aš mušu... 

Iš rytų pusės, iš Veisenzės, Lichtenbergo, Frydrichshaino, Frank- 
furto alėjos, geltoni tramvajai bilda Landsbergo gatve. Šešiasdešimt 
penktas nuo Centrinio gyvulių priėmimo punkto, Didžiuoju žiedu 
per Vedingo aikštę eina iki Luizos aikštės, septyniasdešimt šeštas 
nuo Hundekelės iki Hubertaus alėjos. Frydricho Hano universali- 
nė ties Landsbergo gatvės kampu buvo uždaryta - viskas išparduo- 
ta, ištuštinta, o dabar jau ir pats namas tuojau keliaus į nebūtį. Da- 
bar čia stoja tramvajai ir devynioliktas autobusas. Namas, kur buvo 
Jurgenso kanceliarinių prekių parduotuvė, jau nugriautas, ir dabar 
ten stovi statybos tvora. Prie jos sėdi senis su medicininėmis svars- 
tyklėmis: „Sekite savo svorį, 5 pfenigai“. O mieli broliai ir seserys, 
zujantys Aleksandro aikšte, stabtelėkite akimirką ir pasižiūrėkite 
pro skylę šalia medicininių svarstyklių į tą šiukšlyną, kur kadaise 
klestėjo Jurgensas, kur dar tebestovi Hano universalinė, ten irgi vis- 
kas išparduota, išnešiota, tuščia, tiktai kažkokie raudoni skarmalai 
dar prilipę prie vitrinų. Priešais mus tikrų tikriausias šiukšlynas. 
Dulke buvai, dulke ir virsi, čia stovėjo puikus namas, o dabar jis 
niekam neberūpi, pamirštas. Taip pražuvo Roma, Babilonas, Nine- 
vė, Hanibalas, Cezaris, viskas, ak, pamąstykit apie tai. Bet atleiskit, 
tie miestai pirma - dabar vėl atkasami, kaip rodo paskutinio sekma- 
dieninio laikraščio iliustracijos, ir antra, tie miestai padarė savo, ir 
dabar vėl galima statyti naujus miestus. Tu juk nedejuoji dėl savo 
senų kelnių, kai jos sudyla ir suskysta, tiesiog nusiperki naujas, ir 
viskas, ant to laikosi pasaulis! 

Aikštėje viešpatauja policija. Jai čia atstovauja keli egzemplioriai. 
Kiekvienas egzempliorius žinovo žvilgsniu dairosi į vieną ir į kitą 
pusę ir atmintinai moka visas eismo taisykles. Kojos apsuktos vytu- 
rais, dešinėje pusėje kabo guminė lazda, rankos pakeltos gulsčiai ir 

rodo į vakarus ir rytus, šiaurė ir pietūs tegu palaukia, ir rytai teka į 
vakarus, o vakarai į rytus. Paskui egzempliorius automatiškai per- 
sijungia: šiaurė teka į pietus, o pietūs į šiaurę. Policininko mundu- 
ras smarkiai suimtas per taliją. Jam davus ženklą per aikštę Ke- 
nigštrasės link pasileidžia gal trisdešimt privačių asmenų, dalis jų 
lieka aikštelėje prie tramvajaus stotelės, kiti pasiekia kitą pusę ir 
eina lentomis toliau. Tiek pat žmonių pajuda jiems priešais į rytus, 
ir jiems nieko neatsitinka, visi laimingai atsiduria ten, kur jiems 
reikia. Tai vyrai, moterys ir vaikai, pastaruosius paprastai už ran- 
kų veda moterys. Visus juos suminėti ir papasakoti jų likimus ne- 
įmanomas daiktas, papasakoti būtų įmanoma tiktai apie vieną kitą. 
Vėjas visur vienodai barsto sniego kruopas. Einančio iš rytų veidas 
niekuo nesiskiria nuo einančio iš vakarų, pietų ar šiaurės, jie kei- 
čiasi vaidmenimis, ir tuos, kurie dabar eina tuščia aikšte prie Ašin- 
gerio kavinės, po valandos gali pamatyti prie tuščios Hano univer- 
salinės. O einantys Brunenštrase Janovico tilto link taip pat maišosi 
su tais, kurie traukia priešinga kryptimi. Daug kas, beje, suka ir į 
šoną, iš pietų į rytus, iš pietų į vakarus, iš šiaurės į rytus. Jie niekuo 
nesiskiria nuo tų, kurie sėdi autobusuose ar tramvajuose. Jie sėdi 
įvairiomis pozomis ir didina vagono svorį, užrašytą jo išorėje ant 
šono. Kas atpasakotų, kas dedasi jų viduje, tai neaprėpiama jūra. O 
jeigu ir aprašytų, tai kokia iš to nauda? Naujų knygų atsirastų? Tai 
kadirsenų niekas neperka, dvidešimt septintaisiais metais, paly- 
ginti su dvidešimt šeštaisiais, knygų paklausa nukrito tiek ir tiek 
procentų. Žmones tiesiog reikia laikyti privačiais asmenimis, su- 
mokėjusiais 20 pfenigų už bilietą, išskyrus mėnesinių bilietų savi- 
ninkus ir mokinius, kurie moka tiktai 10 pfenigų, irjie, sverdami 
nuo vieno centnerio iki dviejų, su savo drabužiais, krepšiais, pa- 
keliais, raktais, skrybėlėmis, dirbtiniais dantimis, trūkio banda- 
žais važiuoja per Aleksandro aikštę ir saugo paslaptingas ilgas 
skiautes, kuriose parašyta: 12 maršrutas, Zymenso gatvė DA, Goc- 
kovskio gatvė C, B, Oranienburgo vartai C, C, Kotbuso vartai A. 
Paslaptingi ženklai, kas atspės, ką jie reiškia, kas juos atpažins, 
pasakysiu tau tris žodžius, tie popierėliai tam tikrose vietose ketu- 
rissyk perdurti, ir ant jų ta pačia vokiečių kalba, kuria parašyta 
Biblija ir „Civilinis kodeksas“, skelbiama: „Galioja vienai kelio- 
nei be persėdimo“. Žmonės skaito įvairių pakraipų laikraščius, 

išlaiko pusiausvyrą, pasitelkę savo ausų labirintus, traukia į plau- 
čius deguonį, kvailai spokso vienas į kitą, jiems ką nors skauda, 
nieko neskauda, jie galvoja, negalvoja, yra laimingi, nelaimingi, nė- 
ra nei laimingi, nei nelaimingi. 

Bum, bum kala kūjis, niekas man neatsispirs, štai dar vieną siją 
įvarysiu. Aikštėje nuo prezidiumo pusės sklinda zyzimas, tenai kaž- 
kas virinama, o kitoje vietoje cemento maišytuvas išpila skiedinį. 
Ponas Adolfas Kraunas, kiemsargis, žiūri išpūtęs akis, jį be galo 
žavi automatinis išpylimas, tu muši, jis muša... Jis negali atsigėrėti, 
kaip vagonėlis su smėliu vienoje pusėje lėtai pakyla į viršų, akimir- 
ką sustingsta ir - kaukšt! - apsiverčia. Va jeigu taip žmogų išmestų 
iš lovos, aukštyn kojomis, žemyn galva, turbūt nesaldu būtų, bet 
jiems vis tiek. 


Francas Biberkopfas vėl su kuprine ant nugaros ir pardavinėja 
laikraščius. Jis pakeitęs butą. Ir stovi dabar ne prie Rozentalio var- 
tų, o Aleksandro aikštėje. Jis vėl visiškai atgavęs formą, metro aš- 
tuoniasdešimties, svorio mažiau, bet lengviau vaikščioti. Ant gal- 
vos laikraštininko kepurė. 

Neramios dienos reichstage, kalbama apie priešlaikinius rinki- 
mus kovo ar balandžio mėnesį, „Kur tu eini, Jozefai Virtai?“, kova 
Vidurio Vokietijoje nesiliauja, ruošiamasi kurti arbitražo rūmus, plė- 
šikiškas užpuolimas Tempelherenštrasėje. Jis stovi prie metro išėji- 
mo į Aleksandro gatvę priešais „Ufos“ kino teatrą, toje pusėje opti- 
kas Fromas pasistatęs naują parduotuvę. Francas Biberkopfas, 
sėn ir pagalvojo: „Kažin kiek nuo čia iki mano žydų, rodos, visai 
kažkur šalia gyveno, kai man tada pirmąsyk užėjo, reikėtų kada 
nors užsukti, galėtų nupirkti „Vėolkischen Beobachter“. O kodėl ne, 
nesvarbu, ar jis jiems patinka, ar ne, tegu tik nuperka. Apie tai pa- 
galvojęs, jis išsiviepia, juokingas buvo tas senas žydas su šlepetė- 
mis. Francas apsidairo, pirštai sugrubę, greta stovi mažas kuprys 
kreiva nosim, matyt, sulaužyta. Neramios dienos reichstage, ir He- 
belio gatvės septyniolikto numerio gyventojai iškelti, nes namas ga- 
li sugriūti, kruvinas nusikaltimas žvejybos laive, maištininkas ar 
beprotis. 


161 


Francas Biberkopfas ir kuprys kvapu šildosi rankas. Priešpiet 
beveik niekas nieko neperka. Liesas senas žmogus, nuskuręs, ne- 
švarus, užkalbina Francą. Jis su žalia fetrine skrybėle ir domisi, 
kaip eina laikraščių prekyba. Francas andai irgi to klausė. 

— Nežinau, kolega, ar tai tau tiktų. 

— Hm, manjau penkiasdešimt dveji. 

— Tatai gi, nuo penkiasdešimties visokia velniava prasideda, tai 
strėnos, tai sąnariai. Kariuomenėje turėjom tokį seną atsargos kapi- 
toną, iš Zarbriukeno, loterijos bilietų pardavėją, tai yra jis pats taip 
sakė, o iš tiesų gal cigaretes pardavinėjo, tai jam jau keturiasdešim- 
ties išijas buvo įsimetęs į strėnas. Bet karininkui tai tik į naudą — 
vaikščiojo visas išsitempęs. Kaip šluotkotis su ratukais. Ir trynėsi 
nugarą sviestu. O kai sviesto ėmėm nebegauti, septynioliktais, tik 
palminą, tai puikus augalų aliejus, kiek kartokas, jis iš liūdesio po 
kulka palindo. 

— Ką gi man daryti, į fabriką nebepriima. Pernai operaciją pada- 
rė Lichtenberge, Hubertaus ligoninėje. Vieną kiaušinį išpjovė, sako 
tuberkuliozė buvo prasidėjusi, iki šiol, žinok, skauda. 

- Žiūrėk, dar ir kitą išpjaus. Tada jau geriau sėdėti, vežiku pa- 
bandyk įsitaisyti. 

Streikai Vidurio Vokietijoje tebesitęsia, derybos rezultatų neduo- 
da. Kėsinamasi į nuomininkų apsaugos įstatymą, nuomininkai, pa- 
buskite, išjūsų atimamas stogas virš galvos. 

— Taip, kolega, laikraščius pardavinėti galima, bet čia kojų rei- 
kia, ir balso. Nagi kaip tavo reikalai su gerklyte, lakštingalėle, ar 
moki giedoti? Matai, šitai čia svarbiausia, reikia gerklės ir kojų. Mums 
reikia rėksnių. Kas garsiau rėkia, tas daugiausia parduoda. Čia, 
grašių? 

— Na, rodos, keturi. 

— Tau rodos. Tas ir yra, kad tau. Ojeigu žmogus skuba ir kišenėje 
turi tik kelis pfenigus ir markę arba dešimt markių, tai mes jam 
tuojau taip iškeisim.... Visi čia tai moka, tikri bankininkai, savo pro- 
centą visuomet pasiims, tiktai tu nieko nesuprasi, taip greitai vis- 
kas eina. 

Senis atsidūsta. 

- Taip, tavo amžiuje ir dar su išiju. Betjeigu tu, kolega, vis dėlto 
ryšiesi, tai vienas nestovėk, pasisamdyk du jaunus pagalbininkus, 
žinoma, reikės mokėti, gal pusę jiems atiduosi, užtat pataupysi bal- 
są ir kojas. Ryšių reikia ir geros vietos. Kai lyja, nėra kur dėtis. Kad 
gerai eitų prekyba, reikia sporto varžybų ir vyriausybių kaitos. Eber- 
tui mirus, laikraščius, sako, iš rankų plėšė. Klausyk, nesiraukyk, 
viskas ne taip jau blogai. Pasižiūrėk, kaip tas kūjis dirba, įsivaiz- 
duok, kad tau ant galvos nukristų, kaipmat kojas pakratytum ir 
nieko daugiau negalvotum, ar ne? 

Kėsinamasi į nuomininkų saugos įstatymą. Atpildas Cergybe- 
liui. Aš išstoju iš partijos, kur išduodami principai. Anglų cenzūra 
kontroliuoja Amanulos įvykius. Indija neturi nežinoti. 

Priešais, prie Vebo radijo parduotuvės (vieną akumuliatorių pa- 
krauname dykai), stovi išblyškusi panelė su žemai ant kaktos už- 
smaukta kepuraite ir, rodos, kažką labai įtemptai mąsto. Greta tak- 
sistas galvoja: „Matyt, suka galvą, važiuoti ar ne, ar užteks pinigų. 
O gal ko nors laukia?“ Bet ji tiktai išsiriečia po savo aksominiu 
paltu, tarsi būtų kažką išsisukusi, ir eina toliau, jai tiktai negera 
pasidarė, kažkas viduje vis skauda. Ji ruošiasi laikyti mokytojos 
egzaminą, šiandien pabus namie, užsidės karštą kompresą, ir į va- 
karą skausmai praeis. 


Kiek laiko nieko, pertrauka, užsilaižomos žaizdos 


1928 metų vasario 9 dienos vakarą, kai Osle buvo nuversta dar- 
bininkų vyriausybė, o Štutgarte baigėsi šešių dienų lenktynės - lai- 
mėjo Van Kempenas ir Frankenšteinas, surinkę 726 taškus ir nuva- 
žiavę 2440 kilometrų,- padėtis Zaro srityje, rodos, dar labiau 
paaštrėjo. 1928 metų vasario 9 dienos vakarą, antradienį (prašau 
akimirką dėmesio, prieš jus paslaptingas svetimšalės moters vei- 
das, ši gražuolė klausia visų irjūsų: „Arjūsjau rūkote brolių Garbati 
cigaretes „Kalif“?), tą vakarą Francas Biberkopfas stovėjo Aleksan- 
dro aikštėje prie vieno skelbimų stulpo ir studijavo Treptovo- 
Noikelno ir Brico smulkių sodininkų kvietimą į protesto susirinki- 
mą Irmerio iškilmių namuose, dienotvarkėje: neteisėti draugijos 
narių šalinimai iš darbo. Apačioje plakatai: „Kaip gydytis nuo 

astmos?“ ir „Maskarado kostiumų nuoma, didelis pasirinkimas po- 
nams ir ponioms“. Ir staiga šalia jo išdygsta mažylis Mekas. Drau- 
gužis Mekas, seniai matytas. Iš kurgi tu? 

— Franculi, Franculi, - kartoja Mekas, nesitvardydamas iš džiaugs- 
mo, - ašjau maniau, kad tavęs nebepamatysiu. Būčiau galėjęs pri- 
siekti, kad... 

— Ką prisiekti? Įsivaizduoju, kad aš vėl ką nors iškrėčiau? Ne, 
broleli, užteks. 

Jie spaudė viens kitam rankas, purtė, kad net sąnariai iki pečių 
braškėjo, plojo per nugarą, per pečius, vos nepargriaudami viens 
kito. 

— Taip jau išėjo, Gotlibai, kad ilgai nesimatėm. Aš čia aplinkui 
pardavinėju. 

— Alekso aikštėje, Francai? Negali būti, tada aš tave turėjau su- 
tikti. Bet leki Žmogus pro šalį ir kito nematai. 

— Tas ir yra, Gotlibai. 

Ir susikibę už parankių eina Prenclau gatve. 

— Tujuk ketinai gipso statulėlėmis prekiauti, Francai? 

— Kad aš tam nepasiruošęs. Jeigu nori pardavinėti gipso statulė- 
les, reikia išsilavinimo, o aš jo neturiu. Tad vėl pardavinėju laikraš- 
čius ir iš to mintu. O tu, Gotlibai? 

- O aš Šenhauzo alėjoj su vyriškais drabužiais stoviu, striukė- 
mis, kelnėmis ir panašiai. 

— O kur tujas imi? 

— Tu vis toks pats, Francai, tau vis rūpi iš kur. To tik merginos 
klausia, norinčios alimentų. 

Francas nutilo ir toliau dūlino nutaisęs rūgštų veidą. 

— Žiūrėk, įklimpsi su savo machinacijomis. 

— Ką reiškia „įklimpsi“ ir kokios čia machinacijos, Francai, rei- 
kia suktis ir mokėti nupirkti. 

Francui praėjo noras eiti toliau, jis sustojo, užsispyrė. Bet Mekas 
neatstoja, varo neužsičiaupdamas ir įkalbinėja: 

— Einam į aludę, Francai, gal tenai tiedu galvijų pirkliai bus, 
atsimeni, na tie, kur teisėsi, jie sėdėjo su mumis prie vieno stalo per 
susirinkimą, kai tu pasiėmei licenciją. Jie smarkiai apsigavo su tais 
teismais. Nepaklausė manęs, davė priesaiką, o dabar liudytojų rei- 
kia rasti. Oi, lėks jie nuo arklio galvom žemyn, pamatysi. 

— Ne, Gotlibai, aš geriau neinu. 

Bet Mekas nepasidavė, ir Francas nusileido, vis dėlto senas ge- 
ras draugas, geriausias iš visų, žinoma, be Herberto Višovo, bet tas 
buvo suteneris, ir Francas apie jį nieko nebenorėjo girdėti, viskas, 
užteks. Ir susikibę patraukė Prenclau gatve, pro likerio fabriką, siu- 
vyklas, „Uogienes“, audinių parduotuvę „Šilkas. Aukštuomenės 
ponios renkasi šilką“. 

Ir kai atėjo aštuonios, Francas su Meku ir dar vienu nebyliu, 
kuris bendravo ženklais, sėdėjo prie stalo vienos užeigos kampe. Ir 
puotavo kaip reikalas. Mekas ir nebylys tik stebėjosi, kaip Francas 
atkuto, kirto ir gėrė su didžiausiu malonumu, - dvi porcijos karkos, 
paskui pupelės su kiauliena ir alus, bokalas po bokalo, - ir juos 
vaišino. Jie susėdo ir surėmė rankas taip, kad niekas daugiau nepri- 
eitų prie jų staliuko ir netrukdytų; tiktai liesą šeimininkę prisileido, 
kad patvarkytų stalą, nuneštų ir atneštų. Šalimais sėdėjo trys pagy- 
venę vyrai, tarpais vis glostę vienas kitam plikes. Francas šypsojosi 
pilna burna, jo primerktos akys vis krypo į juos. 

— Ką gijie ten daro? 

Šeimininkė padėjo jam garstyčių, antrą indelį: 

— Na, matyt, myli viens kitą. 

- Panašu. 

Ir jie kikeno, čepsėjo, gėrė trise. O Francas vis aiškino: 

— Reikia pripildyti pilvą. Sveikas Žmogus turi daug valgyti. Jei- 
gutavo pilvas tuščias, nieko nepaveiksi. 

Gyvuliai į Berlyną atkeliauja geležinkeliu iš provincijų, iš Rytų 
Prūsijos, Pomeranijos, Vakarų Prūsijos, Brandenburgo. Jie bliauna 
ir mūkia eidami rampomis. Kiaulės kriuksi, uostinėja žemę. Tu eini 
per rūką. Jaunas išblyškęs vyriškis paima kirvį, kaukšt - ir viskas, 
nieko daugiau nebežinai. 

Devintą valandą jie išskiria alkūnės, atsilošia, įsikiša į taukuo- 
tas marmūzes cigarus ir ima sočiai riaugėti. 

Ir tada kai kas įvyksta. 

Pirmiausia į užeigą atėjo kažkoks geltonsnapis, pasikabino ant 
sienos paltą ir skrybėlę ir ėmė pimpinti pianiną. 

Į užeigą pradėjo plūsti žmonės. Keli stovėjo prie baro ir kažką 
aptarinėjo. Šalia Franco prie gretimo stalo atsisėdo du pagyvenę 
vyrai su kepurėmis ir vienas jaunesnis su katiliuku, Mekas juos 

pažinojo, tarp jų užsimezgė šneka. Jaunesnysis juodomis blyksin- 
čiomis akimis, velnio neštas ir pamestas bernas iš Hopegarteno, 
pasakojo: 

— Tai štai, atplaukia jie į Australiją ir ką pirmiausia pamato? 
Smėlis, tyrai, plynės, nei medžių, nei žolės, nieko. Vieni smėlynai. Ir 
milijonų milijonai geltonų avių. Laukinių. Va jomis anglai iš pra- 
džių ir mito. Be to, eksportavo. Į Ameriką. 

— Reikia jiems ten avių iš Australijos. 

— Į Pietų Ameriką, ne Šiaurės. 

— Pas juos ten pilna jaučių. Patys nežino kur dėti. 

- Jaučių - taip, o avys? Tai juk vilna. Kai šalyje tiek negrų, ku- 
riems šaltis kaip peilis. Nežinos tau anglai, ką daryti su avimis. Dėl 
to, broleli, gali nesijaudinti. O kas paskui atsitiko? Dabar, vienas 
sakė, nuvažiavęs į Australiją gali kiek nori dairytis, niekur nepa- 
matysi nė vienos avies. Tuščia. O kodėl? Kur, manai, dingo avys? 

— Gal vilkai išpjovė? 

— Kokie vilkai! - numojo ranka Mekas. - Gyvulių epidemijos. Tai 
visuomet baisiausia. Visi iki vieno išstimpa, ir tu daryk ką daręs. 

Vyrukas su katiliuku nemanė, kad svarbiausia priežastis buvo 
epidemija. 

— Epidemija, žinoma, irgi buvo. Kai gyvulių tiek daug, tai pasi- 
taiko, kad vienas kitas nudvesia, pūna ir tada prasideda ligos. Bet 
čia ne ta priežastis. Jos visos subėgo į jūrą, kai pasirodė anglai. 
Tokia jas apėmė baimė, kai tie ėmė vaikytis ir kišti į vagonus, kad 
tūkstančiais bėgo ir šoko įjūrą. 

Mekas: 

— Na ir kas? Tai juk gerai. Tegu šoka. Atvarei laivą ir surinkai 
visas. Nereikės geležinkeliu vežioti. 

— Nereikės. Mat koks gudrus. Praėjo daug laiko, kol anglai tai 
išvis pastebėjo. Juk visi jie buvo šalies gilumoje ir ten gaudė ir grūdo 
į vagonus avis, šalis didžiulė, jokios organizacijos, kaip visada, iš 
pradžių. O kai susigriebė, šaukštai jau buvo popiet. Avys jau sušo- 
kusios į jūrą ir prisiputusios sūraus vandens. 

— Nair kas? 

— Kaip „na ir kas“? Tu pabandyk ištroškęs tuščiu skrandžiu 
prisiplempti sūraus vandens. Pažiūrėsi, kas tau bus. 

— Tai prisiputo ir nudvėsė? 

— Aišku. Sako, tūkstančiai paskui gulėjo ant kranto ir dvokė kaip 
nežinia kas. Jas iš tenai gabeno ir gabeno. 

Francas pritarė: 

— Gyvuliai jautrūs. Su jais reikia atsargiai. Turi mokėti prieiti. Jei 
ne, geriau neprasidėk. 

Visi buvo priblokšti ir gailėjo veltui pražuvusio kapitalo. Ko tam 
pasaulyje tik nebūna, štai Amerikoje kartais net kviečiai supūna, 
visas derlius, čia tai bent! 

— Tai dar ne viskas, - pareiškė tas iš Hopegarteno, juodakis, — 
Australijoje dar ne tobūna. Tik niekas nežino, nes laikraščiai nera- 
šo, o kodėl - nežinia. Gal kad imigrantų neatbaidytų, tada pas juos 
niekas nevažiuos. Sako, ten yra tokių driežų, tiesiog prieštvaninių, 
kelių metrų ilgio, jų net zoologijos sode nepamatysi, anglai nelei- 
džia. Jūrininkai iš mūsų laivo vieną tokį pagavo ir, atvežę į Ham- 
burgą, ėmė rodyti. Kur tau, tuojau uždraudė. Jie gyvena pelkėse, 
liūnuose, ir niekas nežino, kuo minta. Sykį ištisa sunkvežimių kolo- 
na paskendo; taijų net nebandė ieškoti, supranti? Niekas nedrįso. 
Va kaip. 

— Pasiutimas, - sumurmėjo Mekas, - o ką, jeigu dujomis? 

Australijos žinovas susimąstė: 

— Galima būtų pabandyti. Kodėl ne? 

Visi su tuo sutiko. 

Prie Meko prisėdo pagyvenęs vyras ir pasirėmė į Meko kėdę al- 
kūne, toks trumpas kresnas dėdulė, raudonu kaip virtas vėžys vei- 
du ir išsprogusiomis didelėmis, greitai lakstančiomis į šalis akimis. 
Vyrai padarė jam vietos. Ir juodu su Meku tuojau ėmė kuždėtis. Tas 
žmogus buvo blizgančiais auliniais batais, ant rankos persimetęs 
drobinį paltą ir atrodė panašus į galvijų pirklį. Francas per stalą 
šnekėjosi su vyruku iš Hopegarteno, kuris jam patiko. Paskui Me- 
kas staiga palietė jo petį, mostelėjo galva, ir jie atsistojo sykiu su tuo 
trumpu drūtu geraširdiškai šypsančiu galvijų pirkliu. Jie trise atsi- 
stojo šone nuo kitų prie geležinės krosnies. Francas manė, kad jie 
kalbėsis apie tuodviejų galvijų pirklių teismą. Tegu jie eina sau su 
tuo teismu! Bet tiesiog paplepėjo apie nieką, ir tiek. Tas trumpas 
drūtas tipas norėjo tik susipažinti ir paklausė, kuo Francas užsi- 
ima. Francas plekštelėjo ranka per savo krepšį su laikraščiais. O gal 
jis kartais ir vaisiais galėtų užsiimti? Jis esąs Pumsas, prekiaująs 

vaisiais, ir jam reikią žmonių, kurie norėtų prekiauti gatvėje. Ir Fran- 
cas tik trūktelėjo pečiais: 

- Žiūrint koks uždarbis. 

Paskui jie vėl prisėdo. Ir Francas pagalvojo, kaip žvitriai tas ma- 
žylis kalba; su tokiais reikia atsargiai, prieš vartojant pakratyti. 

Pokalbis tęsėsi toliau, dabar jam vėl vadovavo vyrukas iš Hope- 
garteno; jie kalbėjo apie Ameriką. Hopegartenietis dabar laikė kati- 
liuką ant kelių. 

— Veda vienas toks Amerikoje ir ramiai sau gyvena. O žmona, 
pasirodo, negrė. „Ką, -sakojis, - tu negrė?“ Ir - pabraukšt! - išmeta 
ją. Paskui jai reikėjo teisme nusirengti. Ir pasirodyti vien su kelnai- 
tėmis. Ji, aišku, iš pradžių nenorėjo, bet teisėjas liepė nesimaivyti ir 
privertė. Ojos oda, pasirodo, balta kaip sūris. Todėl, kad ji metisė. 
Bet vyras savo varo - negrė, ir baigta. O kodėl? Todėl, kadjos pana- 
gės ne baltos, o rusvos. Vadinasi, metisė. 

— Na, ir koji norėjo? Skirtis? 

—- Ne, kompensacijos. Ji ištekėjo ir per tai galbūt darbo neteko. O 
išsiskyrusios niekas nenorės priimti. Nors buvo balta kaip sniegas 
ir graži kaip paveiksliukas. Gal jos protėviai buvo negrai, kokiame 
septynioliktame amžiuje. Tad atlygink nuostolius! 

Prie baro triukšmas. Šeimininkė ciepsi ant kažkokio įsismarka- 
vusio šoferio. O tas jai aiškina: 

- Aš neleisiu, kad man bet ką pakištų! 

Vaisių pirklys riktelėjo: 

- Tylos ten! 

"Tada šoferis piktai atsigręžė ir įsmeigė akis į storulį, o tas plačiai 

Mekas šnibžtelėjo Francui: 

— Galvijų pirkliai šiandien nebeateis. Matyt, jau susitvarkė. Ir 
per kitą posėdį turės liudytojų. Geriau pasižiūrėk į tą geltonsnukį, 
jis čia viršiausias. 

Tą, kaip Mekas sakė, geltonsnukį Francas stebėjo visą vakarą. 
Jis jį tiesiog traukte traukė. Tai buvo lieknas vaikinas, nudrengta 
kareiviška miline - gal koks komunistas? —ir pailgu gelsvu veidu. Į 
akis krito gilios skersinės raukšlės jo aukštoje kaktoje. Jam galėjo 
būti tik trisdešimt su trupučiu, tačiau tarp nosies ir burnos ėjo gilios 
tarsi įrėžtos vagos. O nosis - Francas įją gerai įsižiūrėjo, - trumpa, 

buka, be nieko, kas nereikalinga. Galvą laikė žemai nuleidęs ant 
krūtinės prie kairės rankos, kurioje laikė uždegtą pypkę. Juodi plau- 
kai pakirpti ežiu. Kai pakilo eiti prie baro jis vilko kojas, tarsi jos 
būtų lipusios prie grindų, - Francas pamatė, kad jis su prastais 
geltonais batais ir storomis pilkomis kojinėmis, lendančiomis iš po 
jų. Galjam džiova? Reikėtų į kokią nors gydyklą įlįsti, Belice ar kur 
nors kitur, ojis po alines šlaistosi. Kuo jis išvis užsiima? Tuo tarpu 
geltonsnukis vėl atsivilko atgal, su pypke dantyse, kavos puodeliu 
vienoje ir citrinų limonado stikline kitoje rankoje. Iš stiklinės kyšojo 
didelio alavinio šaukšto kotas. Jis vėl atsisėdo prie stalo ir ėmė pa- 
kaitomis sriūbčioti kavą ir limonadą. Francas neišleido jo iš akių. 
Kokios to berno liūdnos akys. Matyt, irgi tupėjęs; sėdi čia, žiūri ir, 
matyt, apie mane tą patį galvoja. Taip, vaikine, sėdėjom, Tegelyje, 
ketverius metus, dabar žinai, na ir ką? 

Daugiau tą vakarą nieko neatsitiko. Bet Francas dabar dažnai 
ėjo į Prenclau gatvę ir gretinosi prie to vyro su sena kareiviška miii- 
ne, susidraugavo su juo. Neblogas buvo vyrukas, tiktai baisus mik- 
čius, kažin kiek užtrukdavo, kol jis ką nors išstenėdavo, todėl taip 
maldaujamai sprogino akis. Pasirodė, kad jis dar nesėdėjęs, tik į 
politiką buvo įsitraukęs, jie tada norėjo išsprogdinti dujų gamyklą, 
ir kažkas išdavė, bet jo nesugavo. 

— O ką dabar darai? 

- Vaisiais prekiauju ir kuo papuola. Kai kam padedu. Jei jau 
visai riesta pasidaro, einu žymėtis į darbo biržą. 

Į neaiškią draugiją pakliuvo Francas Biberkopfas, dauguma čia, 
keista, prekiavo „vaisiais“ ir atrodo visai neblogai vertėsi, 0 tas striu- 
kas drūtas raudonu veidu jiems tiekė prekes, buvo jų didmeninin- 
kas. Francas laikėsi nuo jų atokiau, jie nuo jo, beje, irgi. Jis nesupra- 
to, kur čia šuo pakastas. Ir sakė sau: geriau jau pardavinėsiu 
laikraščius. 


Žvitri prekyba gyvąja preke 
Vieną vakarą tas su kareiviška miline, vardu Reinholdas, išsikal- 


bėjo, tiksliau išmikčiojo, daugiau; šįsyk viskas ėjo greičiau ir geriau, 
jis dėjo į šuns dienas moteris. Francas juokėsi už pilvo susiėmęs, tas 

vaikinas, pasirodo, į jas rimtai žiūri! Pamatęs jį tikrai nepagalvosi; 
vadinasi, ir jis trenktas, jie visi čia trenkti, vienas vienaip, kitas ki- 
taip, normalaus nė vieno. Štai kad ir Reinholdas, įsimylėjo alaus 
daryklos vežiko žmoną, ji dėl jo pabėgo nuo vyro, o dabar bėda ta, 
kad Reinholdui jos jau nebereikia. Francas nesitvėrė iš malonumo, 
tai bent keistuolis, ir karktelėjo per nosį: 

— Tai tegu sau nešdinasi. 

O tas mikčioja ir verčia akis: 

— Kaipgi tu tai padarysi! Bobos to nesupranta, joms reikia raštu 
išdėstyti. 

— Otuar išdėstei, Reinholdai? 

Tas nusispjovė ir visas kraipydamasis išstenėjo: 

- Šimtąsyk sakiau. Oji savo varo: nesuprantu, ir viskas. Tiesiog 
kuoktelėti gali. Nesupranta, ir baigta. Tai ką, gal manją laikyti, kol 
nudvėsiu? 

- Ko gero. 

„ -Irji taip sako. 

Francas plyšo iš juoko, o Reinholdas niršo: 

— Klausyk, gana tau taip kvailai dantis rodyti. 

Francas to niekaip nesuprato, šitoks pasiutėlis, vos dujų gamyk- 
los nesusprogdino, o dabar sėdi štai ir znykia. 

- Tują pasiimk, - išmikčiojo Reinholdas. 

Francas juokdamasis plojo delnu į stalą: 

— Kam manijos reikia? 

— Na, tu ir galėsi mesti. 

Francas labai tai patiko: 

— Gerai, padarysiu tau tą malonumą, gali manimi pasikliauti, 
Reinholdai, tiktai jos tave suvystys, pamatysi. 

Jie liko vienas kitu patenkinti. 

Ir kitą dieną popiet Frencė jau atkulniavo pas Francą Biberkop- 
fą. Išgirdęs, kad jos vardas Frencė, jis tuojau labai apsidžiaugė; jie- 
du, girdi, labai tinka į porą, nes jo vardas Francas. Ji atnešė jam nuo 
Reinholdo dovanų - darbinių batų porą; Judo grašiai, nusišaipė 
pats sau Francas. Ir dar pati atnešė! Koks vis dėlto šunsnukis tas 
Reinholdas. Bet kaina normali, pagalvojo, ir nuėjo suja vakare ieško- 
ti Reinholdo, o tas, aišku, tarsi skradžiai žemę prasmegęs. Frencė, 

žinoma, rėkti, šaukti, ašaroti, 0 jis vakare guosti savo kambaryje. 
Vežėjienė jau kitą rytą nudulkėjo pas Reinholdą, kuris buvo bepra- 
dedąs mikčioti, bet jinai jį pralenkė: nesistenk, girdi, man tavęs ne- 
reikia, aš jau turiu kitą. O kas jis, ne tavo reikalas. Vos tiktai jai 
išėjus, pas Reinholdą įgriūna Francas su naujais batais, tie jam per 
dideli, tai apsimovęs dvejas kojines, ir jie puola viens kitam į glėbį, 
plekšnoja per nugarą. Reinholdas dėkoja kaip įmanydamas, o Fran- 
cas trumpai drūtai sako: 

- Smulkmena, argi sunku draugui padaryti paslaugą. 

O toji vežėjienė tuojau iki ausų įsimyli Francą, jos širdis buvo 
labai paslanki, tik ji to anksčiau nežinojo. Jis džiaugėsi, kad ji savy- 
je atrado tą naują jėgą, nes mylėjo Žmones, buvo didelis širdžių 
žinovas. Jis su malonumu stebėjo, kaip jinai pas jį pratinasi. Puikiai 
žinojo, ką ji pirmiausia darys; bobos pirmiausia užsiima apatiniais 
ir suplyšusiomis kojinėmis. O kad ji jam rytais batus valė, kaip tik 
tuos, kuriuos įdavė Reinholdas, tai jis kiekvienąsyk kvatujosi <usi- 
riesdamas. Ir paklaustas, ko taip juokiasi, aiškino: 

— Kadjie tokie dideli, kas jau tokią didelę koją turi. Mudu įjuos 
abu tilptume. 

Jie kartą pabandė, bet pasirodė, kad Francas perdeda, nieko iš to 
neišėjo. 

Dabar mikčius Reinholdas, Franco geriausias draugas, turėjo 
naują merginą, kurios vardas buvo Cilė, arba bent jau ji taip sakė. 
Franco Biberkopto tai nė kiek nejaudino, iš matymo jis pažinojo ją, 
buvo kelissyk sutikęs Prenclau gatvėje. Šioks toks įtarimas jam kilo 
tiktai maždaug po mėnesio, kai mikčius paklausė, ar jis jau pasiun- 
tęs po velnių Frencę. Francas atsakė, kad jinai įdomi kvaišelė, ir iš 
pradžių nesuprato, kur anas taiko. Tada Reinholdas priminė, kad 
Francas žadėjęs jos greit atsikratyti. Francas atsakė, kad dar anksti. 
kad Frencė neturinti vasarinių drapanų, o jis negalįs jos aptaisyti; 
todėl atšilus orams ir galės sau eiti į visas keturias šalis. Reinhol- 
das nepatenkintas riaugtelėjo, kad Frencė ir dabar atrodo gan ap- 
driskusi, ir tai, ką ji nešioja, esą ne žieminės drapanos, o demisezo- 
ninės, visai netinkančios dabartinei temperatūrai. Po to sekė ilga 
šneka apie temperatūras, barometrą ir orų prognozes, jie pasidomė- 
jo jomis laikraščiuose. Francas laikėsi tos nuomonės, kad niekad 

negali tiksliai žinoti, koks bus oras, o Reinholdas pranašavo užei- 
siant baisius šalčius. Tiktai tada Francas suprato, kad Reinholdas 
nori atsikratyti ir Cilės, nešiojusios dažytus triušio kailinius. Rein- 
holdas juos vis minėjo ir sakė, kad labai geri. Kas man iš tos triuše- 
nos, galvojo Francas, tai priskreto. 

— Klausyk, gal tujau visai, ašjuk negaliu užsikrauti ant sprando 
dviejų, man ir vienos iki čia. Reikalai ne kažin kaip eina, iš kur imsi, 
jeigu nevagi? 

— Dviejų tau ir nereikia. Argi aš tau taip sakiau? Imsiu aš mat tau 
dvi piršti. Tu juk ne turkas. 

- Ir aš taip sakau. 

— Žinoma, kur tai matyta - su dviem. Kodėl tada ne su trim. Ne, 
ką tu, iškišk aną kur nors, ar neturi kam? 

— Kaip iškišti? 

Kąjis vėl sugalvojo? Niekaip nesuprasi, kas jo galvoje dedasi. 

— Kam nors kitam atiduok. 

Čia mūsų Franculis šviste nušvito iš džiaugsmo ir plojo anam 
per petį. 

— Klausyk, velnio puse, tu juk aukštus mokslus baigęs! Po vel- 
nių, nusiimu kepurę. Tai mes, vadinasi, jas atidavinėsim iš rankų į 
rankas, kaip infliacijos laikais? 

— O kodėl ne, bobų per daug, pats Žinai. 

— Kas teisybė, tai ne melas. Po velnių, Reinholdai! Tu - firma, aš 
vis dar negaliu atsitokėti. 

— Na tai kaip? 

— Gerai, viskas teisinga. Aš paieškosiu, kam galėtų reikėti. Sura- 
siu. Klausyk, aš prieš tave tiesiog mažvaikis. Oi, duok atsigauti. 
pasirodo, mulkis tas Francas Biberkopfas. Jis iš tiesų manė užsikar- 
ti ant sprando dvi bobas. 

O Francas buvo taip sužavėtas, kad tuojau susiruošė pas kuprių 
Edį įjo irštvą ir tiesiai šviesiai paklausė: ar jam nereikia merginos, 
jis pats turįs kitą ir norįs tos, kuri dabar pas jį, atsikratyti. 

O tam tai labai tiko, mat buvo nusibodę dirbti ir dabar norėjo 
truputį pasirgti, gaus pašalpą ir truputį pasivolios lovoje, o jinai 
tegu vaikšto apsipirkti ir į kasą pinigų. Bet jeigu visam laikui norės 
vietą užtūpti, tai iškart sakąs, jog iš to nieko neišeis. 

Ir tuojau pat, kitą dieną, prieš išeidamas iš namų Francas dėl 
nieko iškėlė vežėjienei didžiausią skandalą. Ta nė nemanė tylėti. 
Francas smagiai išsirėkė. Ir po valandos jau buvo tvarka: kuprys jai 
padėjo susikrauti daiktus, Francas perširdęs buvo išbėgęs, ir vežė- 
jienė persikėlė pas kuprį, nes neturėjo kur dėtis. O kuprys tuojau 
nuėjo pas gydytoją, pasisakė, kad serga, ir vakare jie jau dviese dėjo 
į šuns dienas Francą Biberkopfą. 

O pas Francą atsibeldė Cilė. Ko tau, vaike, reikia? Gal kur popa, 
kas gi tam mano žvirbliukui, vajevajevaje. 

— Man liepta jums perduoti kailinę apykaklę. 

Francas gėrėdamasis varto rankose kailį. Čia tai daiktas! Ir iš 
kur tas vaikinas tokius ima! Andai tik batus atsiuntė. O nieko nenu- 
tuokianti Cilė čiauška: 

- Judu su mano Reinholdu, matyt, labai geri draugai? 

— O, taip, taip! - juokiasi Francas. - Jis man, žiūrėk, tai ką nors 
kramtomo atsiunčia, tai iš apsirengimo, ko pats per daug turi. An- 
dai batus gavau. Nei iš šio, nei iš to atsiuntė batus. Štai pasižiūrėkit. 
- Jeigu Frencė, ta lederga, ta puskvailė nelaiminga, neišsinešė; kur- 
gi jie, o, antai. - Matote, panele Cile, va ką jis man paskutinįsyk 
atsiuntė. Ką jūs pasakysite apie tuos laivus? Trys vyrai sutilptų. 
Nagi pabandykite kyštelėti savo kojukes. 

Irjijau kiša kikendama, o apsirengusi kaip reikiant, tikra pupy- 
tė, nieko neprikiši, ar ne, ak, kaip dailiai atrodo su tuo juodu kailiu 
pamuštu paltuku, tiesiog norisi niam niam, koks vis dėlto trenktas 
tas Reinholdas, kad tokios atsisako, ir iš kur jis visąlaik traukia 
tokius saldainiukus. Stovi ji dabar tuose laivuose, o Francas galvo- 
ja: viskas kaip andai, vadinasi, bobos man eis kaip mėnesinis Žžur- 
nalas, ir jau kiša, nusispyręs batą, savo koją į Reinholdo dovanotą 
laivą. Cilė spiegia, bet jo koja įtelpa, ji nori pabėgti, bet negali, tad 
šokuoja abu. Paskui, prie stalo, jis įkiša kitą koją į antrą laivą. Ir jau 
virs abu ant šono. Parvirsta, triukšmas, spiegimas, panele, prašom 
nusigręžti, tegu jiedu išsidūksta, dabar asmeninio priėmimo valan- 
da, ligonių kasos nariai priimami nuo 5 iki 7. 

— Klausyk, Francai, manęs juk Reinholdas laukia, tu jam tik nie- 
ko nesakyk, aš labai labai prašau. 

— Kodėl ašjam turėčiau sakyti, pupulėli. 

O vakare jinai jau pas jį, raudanti kaip nežinia kas. Ir jie iki 
išnaktų koneveikia Reinholdą. Cilė labai šauni ypatėlė, drabužiu- 
kai dailučiai, paltukas, tas tai beveik naujas, lakiniai bateliai, viską 
tą ji atsineša, po velnių, nejau Reinholdas tau tiek pridovanojo, jis, 
matyt, išsimokėtinai perka. 

Dabar Francas tiktai stebisi ir gėrisi Reinholdu. Franco darbas 
nelengvas, jis jau nerimaudamas galvoja apie mėnesio pabaigą, kai 
Reinholdas, tas tylenis, matyt, vėl prabils. Ir šit vieną vakarą kaip iš 
po žemių Reinholdas išdygsta šalia, prie Aleksandro aikštės metro 
stoties, priešais Landsbergo gatvę, ir klausia, ar jis šįvakar ką nors 
numatęs veikti. Ei, mėnuo juk dar nepraėjo, be to, Franco laukia 
Cilė, — bet kur nors, aišku, abu nueis su didžiausiu malonumu. Ir jie 
lėtai pėdina pėsti —- ir kaip manote, kur, - ogi Aleksandro gatve 
Princo gatvės link. Francas vis klausinėja, kol pagaliau sužino, kur 
Reinholdas taiko. 

— Gal pas Valteriuką užeinam? 

Jis norįs nueiti į Gelbėjimo armijos būstinę Drezdeno gatvėje! 
Norįs pasiklausyti, ką jie ten stėnauja. Še tau, kad nori! Tas Rein- 
holdas, iš jo bet ko gali laukti. Pamokslo užsimanė. Trumpai ta- 
riant, Francas Biberkopfas tąsyk pirmąsyk praleido vakarą pas Gel- 
bėjimo armijos kareivius. Keista publika, jis negalėjo atsistebėti. 

O pusę dešimtos, kai buvo imta raginti išpažinti nuodėmes, Rein- 
holdas pašoko ir išlėkė iš salės, lyg kieno vejamas, lekia, nesulaiky- 
si, kas jam pasidarė? Francas jį pasivijo ant laiptų, o tas plūstasi 
kaip nežinia kas: 

— O, su jais reikia atsargiai, tol būgnys ausis, kol nebeištvėręs 
imsi daryti, ką jie sakys. 

- Eik sau. Aš? Manęs jokios kalbos nepakeis. 

O Reinholdas dar tebesiplūdo „Hakepeteryje“ Princo gatvėje, 
vis negalėjo nusiraminti ir kai ką prasitarė. 

— Aš noriu išvis atsižegnoti nuo bobų, Francai, nebegaliu daugiau. 

— Viešpatie, o aš jau laukiau, kokia kita bus. 

— Manai, kad man malonu po savaitės ateiti pas tave ir pasakyti, 
kad pasiimtum baltapūkę Trudę? Ne, šitaip aš... 

— Dėl manęs, Reinholdai, gali nesijaudinti. Viską padarysiu, kaip 
tarėmės. Dėl manęs, kad ir dar dešimt bobų ateitų, visas rasčiau kur 
dėti. 

- Atstok tu nuo manęs su tom bobom. Ojeigu aš daugiau neno- 
riu, ką? 

Ir suprask jį, kad nori, dar kažin ko karščiuojasi. 

— Na, jeigu nenori bobos, tai ir mesk ją, kas gi čia tokio. Jų visuo- 
met galima atsikratyti. Tą vieną, kur pas tave, aš dar imu, o tu, žiū- 
rėk, daugiau neprasidėk. 

Tai aišku kaip dukart du, jeigu moki skaičiuoti, supranti, ir nėra 
ko į mane sproginti veizolų, atsirado. Jeigu nori, pasilaikyk sau 
paskutinę. Kas čia dabar, kavos atsinešė, citrinų sulčių, šnapso ne- 
gali gerti, kojos nelaiko, o su bobom amžinai duodasi. Reinholdas 
kiek laiko tylėjo, tiktai tris puodukus išputęs vėl pravėrė srėbtuvę. 

Matyt, niekas nesiginčys, kad pienas labai vertingas maisto pro- 
duktas, vaikams, ypač mažiems vaikams, kūdikiams, taip pat reko- 
menduojamas silpniems ligoniams, ypač greta kitų maistingų pro- 
duktų. Vienas iš visų autoritetingų gydytojų pripažintų, tačiau, deja, 
nepakankamai vertinamų produktų yra aviena. Nieko prieš pieną. 
Tiktai ta propaganda neturi išsigimti. O Francas taip mano: dėl ma- 
nęs, tai man geriausia alus; jeigu gerai išsistovėjęs, tai nieko geriau 
nėra už alų. 

Reinholdas žiūri savo žlibėm į Francą - na, visai praskydo vai- 
kinas, žiūrėk, dar ims žliumbti: 

— Ašjau dusyk ten buvau, Francai, pas gelbėtojus. Ir su vienu jau 
kalbėjau. Pasižadėjau jam neiškrypti iš doros kelio, o paskui ir vėl! 

— O kas tau darosi? 

— Pats Žinai, kaip greitai man bobos įgrysta. Mėnesį ištveriu, ir 
viskas. O kodėl, - ką aš žinau. Negaliu daugiau pakęsti. O prieš tai, 
pamatytum, kas būna, lakstau dėljų kaip beprotis, nors į palatą su 
guminėm sienom kišk. Paskui negaliu pakęsti, turi nešdintis, žiūrė- 
ti negaliu, dar pinigų pluoštą iš paskos paleisčiau, kad tik nereikė- 
tų Matyti. | 

Francas stebisi: 

— Na, klausyk tu, ko gero, tikrai kvanktelėjęs. Palauk... 

— Aš buvau Gelbėjimo armijoje, jiems viską pasipasakojau, pas- 
kui su vienu meldžiausi... 

Francas negali atsistebėti: 

— Meldeisi? 

— Klausyk, jeigu tau taip būtų, tai ir tu nežinotum ką daryti. 

Akturučkerože! Nair kadras, kad jį kur! 

— Ir padėjo, gal kokį pusantro mėnesio ar du, galvoji apie kitus 
dalykus, susiimi, ir nieko. 

— Klausyk, Reinholdai, gal tu kada nors į „Charitė“ nueik. Ir 
šiandien gal nereikėjo nešti muilo iš salės. Galėjai ramiai pasėdėti 
ant suolo. Manęs tau nėra ko gėdytis. 

— Gana, nusibodo, ir tai nieko nepadeda, nesąmonė tas viskas... 
Ko man ten šliaužioti keliais ir melstis, aš juk netikiu. 

— Suprantu. Jeigu netiki, tai nieko nepadės. 

Ir Francas stebi draugą, kuris niūriai spokso į savo tuščią puo- 
duką. 

— Gal aš tau galėčiau padėti, Reinholdai, bet nežinau kaip. Rei- 
kia pasukti labuonę. Gal tave išvis reikėtų prieš bobas nuteikti, kad 
nė į tą pusę negalėtum pažiūrėti. 

— Manejau dabar vemti verčia Trudė. Bet pamatytum mane rytoj 
ar poryt, kas tada darysis, kai sutiksiu kokią Nelę ar Gustę, ar dar 
ką nors, tada tu pamatytum Reinholdą - ausys raudonos, viską 
atiduotų, kad tik ją gautų. 

— O kuojos tau taip patinka? 

— Nori pasakyti, kuo jos mane traukia? Gerai, atsakysiu. Ogi 
niekuo. Štai kas. Vienos, tarkim, šukuosena, kita linksma, juokus 
mėgsta... Aš niekada nežinau, Francai, kodėlji man patinka. Obo- 
bos irgi, pats paklausk, stebisi, kai aš staiga įsispoksau kaip bulius 
ir negaliu atsitraukti. Paklausk Cilės. Nieko negaliu sau padaryti, 
nors tu ką. 

Francas vis stebi Reinholdą. 

Yra toks pjovėjas, jo vardas Mirtis, ir Dievo valią vykdo jis. Šian- 
dien jis dar savo dalgį galanda, pusto, tuoj darys tvarką ir mums 
bus riesta. 

Keistas vaikinas. Francas šypsosi. O Reinholdas nė nemano. 

Yra toks pjovėjas, jo vardas Mirtis, ir Dievo valią vykdo jis. Tuoj 
darys tvarką. 

Francas galvoja: „Reikia tave, vyruti, gerai krestelėti. Truputį 
pamokyti, kad neriestum nosies“. Ir garsiai sako: 

— Gerai, ką nors sugalvosim, Reinholdai. Aš pakalbėsiu su Cile. 

Francas pamąsto apie prekybą merginomis ir staiga atšąla, jis nori 
ko kito 


— Nesikark man ant kelių, Cile. Ir neimk iškart daužytis. Juk tu 
mano katytė. Nagi atspėk, su kuo aš ką tik buvau? 

— Aš visai nenoriu žinoti. 

— Ak tu mano paukštyte, ak tu mano mažyte, nagi su kuo? Su 
Reinholdu. 

Čia Cilė suklūsta, ko gi? 

— Su Reinholdu, taip, ir ką gi jis tau papasakojo? 

— Na, daug ką. 

- Šitaip. Tai tu jo klausaisi ausis ištempęs ir viskuo tiki, ką? 

— Nane, ne, Ciliute. 

— Gerai, tada aš einu sau. Lauki jo tris valandas, o paskui parėjęs 
dar kažin ką pasakoja. 

— Nanegi! (Kasjai pasidarė.) Ne aš, o tu man turi kai ką papasa- 
koti. 

— Kas čia dabar? Nieko nesuprantu. 

Ir prasidėjo. Cilė, ta maža juoda ypatėlė, įsikarščiavo, kartais jai 
net kvapą užimdavo iš pykčio, o Francas ją niurko, bučiuoja, labai 
jau graži įniršusi, tokia raudona kaip vyšnia paukštytė, o kai viską 
iš eilės prisiminė, tai dar ir ašarą nuliejo. 

— Tai va, jis, tas Reinholdas, joks ne meilužis ir net ne suteneris, 
išvis ne vyras, o šunsnukis! Stypinėja kaip žvirblis, lesioja ir kabina 
merginas. Tau ne viena apie jį galėtų papasakoti. Tu, tikiuosi, ne- 
manai, kad aš jam buvau pirma ar kokia aštunta? Gal kokia šimtoji. 
Jeigu tujo paklaustum, tai pats nežinotų, kiek jų buvo. Ir kaip buvo. 
Tai va, Francai, jeigu tu tą nenaudėlį įduotum, tai aš tau užmokė- 
čiau, bet ne, aš nieko neturiu, nueitum į policiją ir tenai tau sumokė- 
plempia tą savo sumautą cikoriją, tai niekad nesuprastum, kas čia 
per tipas. Sėdės, sėdės ir staiga priskres prie kokios nors merginos. 

- Jis pats tai visiems pasakoja. 

- Iš pradžių galvoji, ko gi tam vaikinui reikia, geriau eitų į nak- 
vynės namus ir išsimiegotų. Ojis vis neatstoja, ir pasirodo, kad tai 
kavalierius kaip reikia, viens du ir užpudrina smegenis. Žinok, Fran- 
cai, jo paskui negali nė pažinti, tiesiog už galvos griebiesi, ei, kas gi 

čia jam pasidarė, gal atsijaunino per naktį Šteinacho būdu. Ir kalbė- 
ti, pasirodo, moka, ir šokti... 

— Ką, Reinholdas šoka? 

— O ką tu manai! Kurgi mes susipažinome? Per šokius Plento 
gatvėje. 

- Čia tai bent! 

— Kaipmat apsuka galvą, Francai. Ojau prie ištekėjusių prikim- 
ba kaip erkė, kol suvilioja. 

— Koks dabišius. 

Francas juokėsi susiriesdamas. Man nereikia meilės, priesaikų 
nereik, nes vilioja nauja Žmogų visąlaik. Karštos širdys nenurims- 
ta, ieško šviežienos. Neprisiek man amžiams, tiek čia tos naudos, 
juk Žinai ir pats gi, - greitai nusibos. 

— Ko tu čia kvatojiesi? Gal ir pats esi toks? 

— Ne, ką tu, Ciliute, jis tiktai toks keistas, dabar vėl dejuoja, kad 
negali be bobų. - Aš negaliu, oi, negaliu, be tavęs man liūdna. Fran- 
cas nusivilko striukę. - Dabar jis gyvena su Trude, tokia baltapūke, 
kaip manai, gal man ją paimti? 

Kad pakils riksmas! Na, ir gerklė tos bobos! Cilė ėmė kriokti kaip 
įniršusi tigrė. Ištraukė iš Franco rankų striukę ir šveitė į kampą. 
Atsiprašau, aš ją ne skudurams pirkau, iš jos tuojau tiktai skutai 
liks, jai į tai nusispjaut. 

— Klausyk, Francai, gal tu drignių apsiėdei. Nagi tučtuojau man 
sakyk, kas tarp judviejų su Trude yra. 

Ir kriokia kaip įniršusi tigrė. Jeigu jinai dar ilgai taip putos, žmo- 
nės atves policiją, nes manys, kad aš ją galabiju. Šaltai, Francai, 
šaltai. 

- Klausyk, Cile, kaip tu su drabužiais elgiesi! Jie pinigą kainuo- 
ja, osujuo dabar striuka. Nagi duok šen. Kotu čia klyki, aš juk tavęs 
nekandžioju. 

— Koks tuvis dėlto naivus, Francai. 

— Gerai, tegu bus naivus. Bet jeigu Reinholdas mano draugas ir 
jam dabar riesta, va net į Drezdeno gatvę pas tuos Gelbėjimo armi- 
jos pirdžius buvo nusivilkęs ir melstis nori, įsivaizduok, tai jam 
reikia padėti, juk draugas. Tai ką man daryti - imti išjo Trudę ar ne? 

- O aš? 


O su tavim, osu tavim mudu dar pagaudysim žuvelių. 

— Apie tai mudu ir turim pasikalbėti, nagi pagalvokim, ką čia 

— Klausyk, eik tu Žinai kur. 

— Aš tau tik batus noriu parodyti, Cile. Mat aš juos, mat man juos 
padovanojo jis. O tu, prisimeni, tada atnešei man kailinę apykaklę. 
Tai va. O prieš tai viena man atnešė nuojo batus. 

Tegu žino, o kas, kam čia slėpti, atvirumas niekada nekenkia. 

Otaatsisėda ant taburetės ir žiūri įjį. Paskui ima verkti ir nieko 
nesako. 

- Štai kokia padėtis. Jis jau toks. Aš jam padėjau. Jis mano drau- 
gas. Aš tavęs neapgaudinėju. 

Kaip ji žiūri. Koks įniršis. 

— Ak, tai tu šitoks šunsnukis, šitoks niekšas, tuomet tu blogesnis 
už... blogesnis už patį šlykščiausią sutenerį. 

— Na ką tu. 

- Jeigu aš būčiau vyras... 

- Ir gerai, kad tu ne vyras. Tik tu be reikalo nesijaudink, Ciliute. 
vojau. Aš neimsiu išjo Trudės, ir tu liksi čia. 

Francas atsistoja, paima batus ir šveičia juos ant spintos. Taip 
negalima, aš pasuoju, jis žaloja žmones, man gana. Reikia kažką 
daryti. 

— Cile, tu lieki čia, o rytoj rytą, kai Reinholdo nebus, nueisi pas 
Trudę ir pakalbėsi suja. Ašją paremsiu, tegu būna rami. Ir pasakyk 
jai, palauk, pasakyk, kad čia ateitų, mes visi trys šnektelėsim. 

Ir kitą dieną baltapūkė Trudė atėjo pas Francą ir Cilę, sėdi varg- 
šė perblyškusi ir liūdna, o Cilė jai į akis sako, kad Reinholdas, ma- 
tyt, ją skriaudžia ir nesirūpina. Taip ir yra. Trudė apsipila ašaro- 
mis, bet nesupranta, kojiedu išjos nori, ir Francas dėsto: 

- Jis ne padugnė. Jis mano draugas, ir aš jį visada ginsiu. Tačiau 
tai, ką jis daro, yra gyvulių kankinimas. Gyvam kailio lupimas. 

Tegujinai laikosi ir jis, Francas, jai... na, pažiūrėsim, kaip ten bus. 

Ir Reinholdas tą patį vakarą ateina pas Francą, jam stovint su 
laikraščiais. Lauke pasiutiškai šalta. Ir Francas leidžiasi pakviečia- 
mas išgerti karšto grogo, ramiai išklauso Reinholdo įžangą, po to 
tas tuojau pereina prie reikalo: Trudė jam, girdi, nusibodusi, ir jis 
turįs ja šiandien pat atsikratyti. 


179 


— Reinholdai, tu, matyt, vėl kitą susiradai? 

Kas taip, tai taip, Reinholdas nesigina. Tada Francas pasako, 
kadjis Cilės neišvarys, jinai pas jį jau įsigyvenusi ir yra visai neblo- 
ga boba, o jis, Reinholdas, turįs truputį valdytis, kaip ir pridera 
padoriam Žmogui, taip juk negalima. Reinholdas jo nesupranta. 
Klausia, ar jis kailiu, kailine apykakle nepatenkintas. Trudė jam 
atneštų, na ką, galbūt laikrodį, sidabrinį kišeninį laikrodį arba kai- 
linę kepurę su ausinėmis, ji Francui juk labai praverstų. Ne, tegu 
nieko neneša, tiesiog reikia baigti šitą košę. Aš pats galiu nusipirk- 
ti, ko man reikia. Francas išvis norėtų pasikalbėti su Reinholdu 
kaip su draugu. Ir iškloja viską, ką vakar ir šiandien sumąstęs. Te- 
gu Reinholdas nevaro Trudės, nors jam ir kažin kas darytųsi. Tegu 
pripranta, ir paskui viskas bus gerai. Žmogus yra žmogus, o boba 
irgi, šiaip tai juk galima kekšę nusipirkti už tris markes, ir ta bus 
patenkinta, galėdama sau po viskam eiti. Bet prisivilioti bobą meile 
ir jausmais, o paskui varyti pro duris vieną po kitos, ne, taip nege- 
rai. 

Reinholdas savaip išklauso jo šneką, lėtai sriūbčioja savo kavą 
ir tarsi snūduriuoja. Paskui ramiai pasako, kad jeigu Francas neno- 
ri perimti Trudės, tai ir nereikia. Ir be jo juk anksčiau apsieidavo. Ir 
skubiai pasišalina, neturįs, girdi, laiko. 


Francas naktį pabunda ir neužmiega iki ryto. Jų kamaroje šalta 
kaip ledainėje. Šalia jo guli ir parpia Cilė. Kodėl aš negaliu užmigti? 
Va dabarjau veža daržoves į turgų. Nenorėčiau būti arklys, dirbk 
naktį, kai šitaip šalta. Tvarte kas kita, šilta. Na ir parpia gi ji. Net 
pavydas ima. O aš neužmiegu. Kojų pirštus nušalęs, tai dabar niež- 
ti, ramybės neduoda. Jam kažkas yra, lyg širdį, lyg plaučius, lyg 
krūtinę kas slegia. Kažko neramu. Kas gi tai galėtų būti? Jis nesu- 
pranta, velniai žino. Tik tiek gali pasakyti, kad miegas neima. 

Tupi paukštis ant šakos ir miega, ir šalimais pro jį prašliaužia 
gyvatė, pabunda paukštis nuo to krebždesio ir tupi pašiaušęs 
plunksnas, o gyvatės ir nepajunta. Et, reikia kvėpuoti, ramiai trauk- 
ti orą. Francas neramiai vartosi. Reinholdo pyktis slegia, jis ginčija- 
si su juo. Jis skverbiasi pro medines duris ir neduoda jam užmigti. 
Reinholdas irgi guli. Jis guli greta Trudės. Jis kietai miega, kažką 
žudo ir taip sapne nuleidžia garą. 

Vietinė kronika 


Visa tai buvo Berlyne, antrą balandžio savaitę, kai orasjjau dvel- 
kė pavasariu, kaip vieningai teigė spauda, „puikus Velykų oras 
viliojo į gamtą“. Tuomet Berlyne studentas rusas, Aleksas Frenke- 
lis, nušovė savo sužadėtinę, 22 metų taikomojo meno mokyklos mo- 
kinę Verą Kaminskają, jos kambaryje pensione. Namų mokytoja, jos 
vienmetė Tatjana Zanftleben, iš pradžių sutikusi kartu pasitraukti 
iš gyvenimo, paskutinę akimirką išsigando ir pabėgo, kai jos drau- 
gėjau gulėjo ant žemės be gyvybės ženklų. Ji sutiko policijos patru- 
lį, papasakojo, ką patyrė per paskutinius kelis mėnesius, ir atvedė 
pareigūnus ten, kur mirtinai sužeisti gulėjo Vera ir Aleksas. Buvo 
sukelta ant kojų kriminalinė policija, į nelaimės vietą savo žmones 
atsiuntė nužudymų skyrius. Aleksas ir Vera norėjo tuoktis, tačiau 
materialinės sąlygos jiems neleido tapti šeima. 

Iki šiol nenustatyta, kas kaltas dėl tramvajaus avarijos Herštra- 
sėje, vyksta tyrimas, papildomai apklausiami nukentėjusieji ir vai- 
ruotojas Redlichas. Dar negautos technikos ekspertų išvados. Tik 
jas turint bus galima spręsti, ar kaltas buvo vairuotojas, kad per 
vėlai ėmė stabdyti, ar avariją sukėlė nenumatytų nelaimingų aplin- 
kybių sutapimas. 

Biržoje viešpatavo ramios nuotaikos; daugelio akcijų kursai su- 
tvirtėjo dėl būsimo valstybinio banko balanso paskelbimo, kuris, 
kaip pranešama, rodo, jog, finansinė būklė šalyje labai nebloga: kre- 
dito bilietų apyvartos suma sumažėjo 400 milijonais markių, o vek- 
selių portfelis - 350 milijonų markių. Balandžio 18 dieną 11 val. 
„IG Farben“ akcijų kursas buvo 260,5-267 punktai, „Zymenso ir 
Halskės“ - 297,5-299, „Desaur Gas“ - 202-203, „Valdhoto celiu- 
liozės“ — 295. Truputį augo „Vokiečių naftos kompanijos“ akcijų 
paklausa, jų kursas buvo 134,5. 

Dar kartą apie tramvajaus avariją Herštrasėje - visi per šią ne- 
laimę sunkiai sužeisti asmenys sveiksta. 

Balandžio 11-ąją redaktorius Braunas, padedamas ginkluotų 
bendrininkų, pabėgo iš Moabito kalėjimo. Ten įvyko tikra Laukinių 
Vakarų scena; bėglius tučtuojau buvo pradėta persekioti, kriminali- 
nio teismo pirmininko pavaduotojas tą pačią dieną informavo apie 
įvykį teisės ministeriją. Šiuo metu vis dar apklausiami liudytojai ir 
tuo metu budėję pareigūnai. 

Berlyno visuomenė dabar jau mažiau domisi stambiausių Ameri- 
kos automobilių kompanijų projektu, pagal kurį kelios solidžios vo- 
kiečių firmos gautų išskirtinę teisę pardavinėti Šiaurės Vokietijoje 
šešių-aštuonių cilindrų automobilius, neturinčius lygių pasaulyje. 

Visa tai gal padės susigaudyti, o aš ypač noriu atkreipti dėmesį 
tų, kurie gyvena Akmenų aikštės telefono pastotės rajone: „Rene- 
sanso“ teatre Hardenbergo gatvėje įvyko 100-asis „Čirvų valeto“ 
spektaklis, žiūrovai šiltai sutiko atlikėjus, vaidinusius tą žavią ko- 
mediją, kurioje grakštus humoras persipina su gilesne prasme. Spal- 
vingi plakatai ragina berlyniečius ir toliau lankyti šį spektaklį. Ta- 
čiau čia reikia į kai ką atkreipti dėmesį: berlyniečius, žinoma, galima 
kviesti į teatrą, tačiau įvairios aplinkybės jiems gali sutrukdyti atei- 
ti. Jie gali būti išvykę ir nežinoti, jog esama tokio spektaklio. Jie gali 
būti Berlyne, bet neturėti progos pamatyti teatro afišos ant skelbimų 
stulpo, tarkim, todėl, kad serga ir guli lovoje. Keturių milijonų mies- 
te tokių Žmonių atsiras daugybė. Aišku, per radiją, reklamos laida 

šeštą vakaro, jie gali sužinoti, kad „Čirvų valetas“, toji žavi pary- 
žietiška komedija, kur grakštus humoras persipina su gilesne pras- 
me, štai jau 100 kartą vaidinama „Renesanso“ teatre. Tačiau ta Žinia 
juos daugių daugiausia privers pasigailėti, kad negali nuvažiuoti į 
Hardenbergo gatvę, nes niekaip nepajėgtų, jei liga tokia, kad reikia 
gulėti lovoje. Juolab kad patikimi šaltiniai sako, jog „Renesanso“ 
teatre nenumatyta vietos ligonių lovoms, kurias apskritai būtų gali- 
ma atvežti greitosios pagalbos automobiliais. 

Be to, reikia turėti galvoje ir tokį dalyką: Berlyne galėtų būti ir, be 
abejo, yra žmonių, kurie perskaitys „Renesanso“ teatro afišą, ta- 
čiau suabejos ja, suabejos ne pačiu afišos buvimu, o tipografiškai 
perduotujos turinio tikrumu. Jie gali pajusti pasibodėjimą, nepasi- 
tenkinimą ar netgi susierzinimą perskaitę, kad „Čirvų valetas“ yra 
žavi komedija, ką ji žavi, kuo ji žavi, kaip ji žavi, kam išvis mane 
reikia žavėti, aš nenoriu, kad mane kas žavėtų. Perskaičius, kad toje 
komedijoje grakštus humoras persipina su gilesne prasme, jų lūpos 
gali griežtai susičiaupti. Jiems nereikia grakštaus humoro, jų po- 
žiūris į gyvenimą rimtas, jų nuotaika prislėgta, bet iškilminga, nes 
neseniai jų giminėje kai kas numirė. Ir jų neapgausi užuomina, kad 
esama gilesnės prasmės, bet ji juk persipina su grakščiu humoru. 
Kadangi, jų nuomone, grakštaus humoro išvis neįmanoma nukenks- 

minti, neutralizuoti. Gilesnė prasmė visuomet turi eiti atskirai. 
Grakštų humorą reikia sunaikinti panašiai kaip romėnai sunaiki- 
no Kartageną ar kitus miestus, kurių jie nė neprisimena. O kiti išvis 
nepatikės ta gilesne „Čirvų valeto“ prasme, kurią taip kelia į pa- 
danges skelbimų stulpai. Gilesnė prasmė? Kodėl gilesnė, o ne gili? 
Ar gilesnė gilesnė už gilią? Štai kaip jie gali priekabiauti. 

Aišku, kad tokiame dideliame mieste kaip Berlynas yra daugybė 
žmonių, kurie kritikuoja, juodina, dergia viską iš eilės ir, aišku, ne- 
padarys išimties „Renesanso“ afišai, už kurią direktorius suplojo 
krūvą pinigų. Jie išvis nieko nenori girdėti apie teatrą. Net ir tie, 
kurie jo nejuodina ir mėgsta teatrą, ypač „Renesanso“ teatrą Har- 
denbergo gatvėje ir net sutinka, kad toje pjesėje persipina grakštus 
humoras ir gilesnė prasmė, tad gali būti, jog jie vis tiek neateis, nes 
yra numatę tą vakarą praleisti kitaip. Štai kodėl skaičius žmonių, 
kurie galėtų suplūsti į Hardenbergo gatvę ir, tarkim, reikalauti pa- 
ralelinių pjesės „Čirvų valetas“ spektaklių gretimose salėse gali la- 
bai sumažėti. 

Po šios pamokomos viešų ir privačių Berlyno įvykių apžvalgos 
1928 metų birželio mėnesį vėl grįžtame prie Franco Biberkopfo, Rein- 
holdo ir jo nemalonumų su merginomis. Reikia manyti, kad ir čia 
besidominčiųjų ratas gali būti nedidelis. Mes nenagrinėsime to prie- 
žasčių. Tačiau tai man nesutrukdys toliau sekti mano kuklaus per- 
sonažo pėdsakais Berlyne, jo Centre ir Rytinėje dalyje, nes kiekvie- 
nas daro tai, ką jis laiko reikalinga. 


Francas priima pražūtingą sprendimą. Jis nepastebi, 
kad įmerkia uodegą 


Po to pokalbio su Francu Biberkopfu Reinholdo reikalai pašlijo. 
Būti šiurkštus su moterimis kaip Francas jis nemokėjo, bent jau iki 
tol. Jam kas nors turėjo padėti, ir štai dabarjis atsidūrė aklavietėje. 
Visos jos ėjo prieš jį, Trudė, kuri dar gyveno su juo, paskutinė, Cilė, 
ir priešpaskutinė, kurios vardą jau buvo pamiršęs. Visos jį čiupinė- 
jo, iš dalies bijodamos jo netekti (paskutinė), iš dalies keršydamos 
(priešpaskutinė), iš dalies vėl ilgėdamasi (trečioji). Pati naujausio- 
ji, pasirodžiusi horizonte, tokia Nelė iš Centrinio turgaus, našlė, 

tučtuojau atsimetė, kai pas ją perspėti atėjo Trudė, Cilė ir paga- 
liau, kaip svarbiausias kaltinimo liudytojas, toksai Francas Biber- 
kopfas, prisistatęs Reinholdo draugu. Taip, Francas Biberkopfas 
buvo pas ją. 

- Ponia Labšinski (tokia buvo Nelės pavardė), aš atėjau pas jus 
ne dėl to, kad apjuodinčiau savo draugą ar dar ką nors. Gink Dieve. 
Aš išvis nemėgstu raustis po svetimų Žmonių nešvarius baltinius. 
Bet kas reikia, tai reikia. Varyti į gatvę vieną moterį po kitos - man 
tokie dalykai nepatinka. Tai jau ne meilė. 

Ponia Labšinski paniekinamai subangavo savo įspūdinga krū- 
tine: cha, Reinholdas, tegu Francas dėl jos nesijaudina. Juk ji, šiaip 
ar taip, mačiusi vyrų. O Francas varo savo: 

- Ir labai gerai, mane tai džiugina. Tuomet jūs, matyt, žinosite 
kaip pasielgti. Tuomet padarysite gerą darbą, o man tai svarbiau- 
sia. Man gaila tų bobikių, jos juk irgi žmonės kaip mes, ir paties 
Reinholdo gaila. Jis juk per tai gali galą gauti. Dėl to jis jau nei 
alaus, nei šnabės negeria, tik skystą kavą, nė lašo negali burnon 
paimti. Tegu susivaldo. Kaip žmogus jis juk visai neblogas. 

— Neblogas, neblogas, - nuliejo ašarą ponia Labšinski. 

Francas rimtai linktelėjo galva: 

— Dėl to aš ir stengiuosi, jis daug matęs, bet toliau taip nevalia, 
mes turime neleisti. 

Ponia Labšinski atsisveikindama padavė jam savo stiprią leteną: 

- Aš pasikliauju jumis, pone Biberkopfai. 

Taip, juo galima buvo pasikliauti. Reinholdas neišėjo iš namų. 
Jis buvo sėslus žmogus, bet jo perprasti neįmanoma. Jau tris savai- 
tes ilgiau įprasto termino gyveno su Trude, ir toji kasdien raportavo 
Francui apie padėtį. Francas trynė rankas: dabar tuojau kitą susi- 
ras. Tad reikia labai žiūrėti. Ir teisybė: vieną dieną Trudė jam visa 
tirtėdama praneša, kad Reinholdas štai jau du vakarai paeiliui išei- 
na iš namų išsipustęs. Per pietus ji jau žinojo, kas dėl to kaltas: tokia 
Roza, kilpelių atsiūlėtoja, pradėjusi ketvirtą dešimtį, pavardės dar 
nežinanti, bet adresas štai koks. Na, tuomet viskas gerai, nusijuo- 
kia Francas. 

Jeigu likimas neglobos, nesistenk, nebus naudos. O likimas ne- 
snaudžia... Jeigu jums sunku vaikščioti, pirkite Leizerio batus. Lei- 
zerio parduotuvė didžiausia mieste. Jeigu nenorite vaikščioti, žino- 

kite: autofirma NSU siūlo nemokamai pasivažinėti nauju šešių ci- 
lindrų automobiliu. Tą ketvirtadienį Francas Biberkopfas vėl kyšte- 
lėjo nosį į Prenclau gatvės alinę, mat jam parūpo sutikti savo drau- 
gą Meką, kurio seniai nebuvo matęs, paplepėti apie šį bei tą ir 
papasakoti apie Reinholdą ir jo bobas, tegu Mekas pasiklausys ir 
pasistebės, kaip jis, Francas, tvarko tokį pasiutbernį, kaip veda į tikrą 
kelią, jį reikia pripratinti prie tvarkos, ir jis duodasi pratinamas. 

Ir teisybė, kai tiktai Francas įlenda su savo laikraščiais į alinę, 
ką pamatojo akys? Meką. Sėdi tenai su dviem kitais ir kerta išsijuo- 
sęs. Francas tuoj prisėda šalia ir taip pat ima kirsti, o kai kiti du 
pasišalina, Francas užsako du didelius alaus, skalaudamas burną 
ir gurkšnodamas pasakoja, o Mekas tiktai skalauja burną ir gurkia 
klausydamasis, kokių žmonių esama pasaulyje. Jis, Mekas, apie tai 
niekam nepasakosiąs, bet, klausyk, čia tai bent istorija. Francas švy- 
tėdamas dėsto, ką jau yra nuveikęs, kaip jis Reinholdo Nelę, kas 
tokia yra ponia Labšinski, kaip jis jau tris savaites ilgiau įprasto 
termino išbuvo su Trude, dabar atsiradusi tokia Roza, bet mes jam 
užsiūsim tą kilpelę. Francas sėdi patenkintas priešais savo bokalą 
visas storas ir švyti. Užtrauksim, draugužiai, mes dainą, prie stalo 
mums linksma, smagu. Nešk šen, šeimininke, dar vieną, mes ge- 
riam uliojam, viens du. O paskui tu atneši mums trečią, ir ketvirtą, ir 
penktą, uhu! 

Kas gi ten stovi prie baro, girdyklos, lakyklos, bliovyklos, kas ten 
šypsosi dairydamasis po šitą prismirdusią, prirūkytą skylę? Taigi 
čia baronas fon Pumpsas iš Pumso, tas taukais pertekęs meitėlis. 
Šypsosi, jis mat vadina tai šypsena, ojo kiauliškos akutės tik laksto, 
tik ieško. Reikėtų paimti kirvį ir prasikirsti dūmuose skylę, gal tada 
ką pamatytum. Antai prie jo jau priskreto trys. Tai, matyt, vyrukai, 
su kuriais jis biznelius varinėja, mat kokie! Iškart matyti — vieno 
galo. Geriau jaunam kartuvėse kabėti negu senatvėje cizų ieškinėti. 
Visi keturi kasosi pakaušius, kuždasi, kažko ieško. Kirvio, kirvio 
reikia, kad ką nors pamatytum, ventiliatorius irgi būtų neblogai. 
Mekas kumšteli Francą: 

- Jiems Žmonių trūksta. Kad pardavinėtų jų prekes. Storkis žmo- 
nių nesurenka. 

- Jis mane irgi jau šnekino. Bet aš su juo neprasidėjau. Kas man 
tie vaisiai? Ką, jis išties šitaip pertekęs prekių? 

— Ką gali žinoti, kokios tos prekės? Jis sako — vaisiai. O kaip iš 
tikrųjų yra, niekad nesužinosi, Francai. Bet būtų neblogai prie jo 
šlietis, vis kas nors gali nukristi. Senis velnio neštas ir pamestas, 
kiti irgi. 

Aštuntą valandą 23 minutės, 17 sekundžių prie lakyklos, gir- 
dyklos prieina dar vienas, - viens, du, trys, keturi, pasakyk man ką 
turi, - kas gi jis toks? Anglijos karalius, sakysit? Ne, ne Anglijos 
karalius, dabar jis važiuoja su dideliausia palyda į parlamento ati- 
darymą, tai iškilmingas aktas, simbolizuojantis anglų nacijos ne- 
priklausomybės dvasią. Ne jis prieina. O kas tada? Gal tai tautų 
delegatai, Paryžiuje pasirašę Kelogo paktą, apsupti penkiasdešim- 
ties fotografų, į salę dėl didelių gabaritų nebuvo galima įnešti tinka- 
mo dydžio rašalinės, tad pasitenkino Sevro porceliano gaminiu. 
Ne, irgi ne jie. Jis velka kojas, vilnonės kojinės nukarusios ant batų, 
tai Reinholdas, labai jau nyki figūra, vyrukas pilkesnis už pelę. Ir 
jiejau penkiese krapštosi galvas, dairosi po smuklę. Kirviu, kirviu 
reikėtų skylę prasikirsti, ventiliatorius irgi būtų neblogai. Francas 
ir Mekas nuo savo stalo įdėmiai stebi, ką tie penki broliukai dabar 
susėdę darys. 

Po penkiolikos minučių Reinholdas eis prie baro atsinešti kavos 
ir limonado ir įdėmiai dairysis po salę? Ir kas jam prie sienos nusi- 
šypsos ir pamos ranka? Tik jau ne daktaras Lupė, Niurnbergo vy- 
riausiasis burmistras, nes jis tą dieną savo mieste sako kalbą Diūre- 
rio mirties metinių proga, po jo kalbėjo reicho vidaus reikalų 
ministras daktaras Koidelis ir Bavarijos kultūros ministras Golden- 
bergeris, todėl ir tuodu čia negali būti ir pamoti Reinholdui. Beje, 
„Nriglei P. R.“ kramtomoji guma stiprina dantis, gaivina burną ir 
gerina virškinimą. Tai kas gi ten šypsosi taip plačiai išviepęs mar- 
mūzę - ogi Francas Biberkopfas. Jis labai nudžiunga, kai Reinhol- 
das patraukia priejų stalo. Kurgi ne, tai juk jo auklėjimo objektas, jo 
mokinys, dabar jis gali jį pateikti ant lėkštutės Mekui. Žiūrėk, kas 
čia ateina. Mes jį už virvutės tampom. Su kava ir limonadu atpėdi- 
na Reinholdas, prisėda prie jų, kažką sumurma po nosimi, kažką 
sumikčioja. Francui knieti jį truputį pakamantinėti, o Mekas tegu 
pasiklauso. 

— Tai kaip namuos, Reinholdai, viskas gerai? 

— Na, lyg ir nieko, Trudė dar pas mane, pratinuosi. 

Kaip lėtai jis tai ištaria, mykia, žodžiai - lyg vanduo iš užsikim- 
šusio čiaupo - po lašą krinta. O Francas patenkintas. Jis vos nepa- 
šoka į viršų, taip džiaugiasi. Na va, pasiekė savo. Mes galim! Ir 
švytėdamas žiūri į Meką, o tasjuo irgi žavisi. 

— Na ką, Mekai, mes mokam tvarkytis, mes bet ką padarysim, štai. 

Ir taip ploja Reinholdui per nugarą, kad tas persigandęs atšlyja 
nuojo. 

— Matai, brolau, reikia tiktai panorėti, ir bet kas išeis. Aš visuo- 
met sakau: suimk save į nagą, ištverk - ir pats velnias tau bus nebai- 
sus. 

Francas negali atsidžiaugti Reinholdu. Atgailaujantis nusidėjė- 
lis geriau už 999 teisuolius. 

— O ką sako Trudė, nesistebi, kad viskas taip gerai eina? O tu 
pats, brolau, ar nesidžiaugi, kad baigėsi nemalonumai su bobomis? 
Bobos, Reinholdai, geras daiktas, ir malonumą patiri. Bet matai, 
jeigu tu manęs paklaustum, ką aš dar apie jas manau, tai aš tau 
šitaip pasakyčiau: jų turi būti nei per daug, nei per mažai. Jei per 
daug, darosi pavojinga, tada pasipustyk padus ir į krūmus. Apie 
tai galėčiau iš savo praktikos giesmelę pagiedoti. 

Giesmelę apie Idą, „Rojaus sodą“, Treptovo parką, baltus drobi- 
nius batukus ir paskui apie Tegelį. Triumfas išblėso, išnyko, gerk. 

- Aš tau padėsiu, Reinholdai, ir tu neturėsi problemų su bobo- 
mis. Nereikės tau tos Gelbėjimo armijos, mes viską sutvarkysim. Į 
sveikatą, Reinholdai, gal vis dėlto išgertum bokalą? 

Bet tas tylomis susidaužia kavos puodeliu. 

— Ką tu gali sutvarkyti, Francai, kodėl, kaip? 

Po velnių, vos neišsiplepėjau. 

— Na, aš tik norėjau pasakyti, kad aš tau visuomet padėsiu. Pra- 
tinkis prie šnabės, pavyzdžiui, prie silpnos kmyninės. 

O anas tyliai: 

- Tai ką, gal tu mane gydyt ruošiesi? 

— O kodėl ne. Aš tuos dalykus išmanau. Juk žinai, Reinholdai, aš 
tau padėjau su Cile ir anksčiau. Nejau manai, kad dabar nepadė- 
siu? Francas vis dar žmonių draugas. Jis žino, ko reikia. 


r = (E 


— Sakai, žinai? 

Francas išlaiko žvilgsnį, nesiduoda išmušamas iš vėžių, tegu 
sau žiūri, galbūt nutuokia kai ką, tegu, jam tai tik į naudą išeis, kai 
pamatys, kad kiti taip lengvai nepasiduoda. 

— Taip, štai ir Mekas gali patvirtinti, kad mes turim šiokią tokią 
patirtį ir ja remiamės. O kai prisipratinsi prie šnabės, Reinholdai, 
mes tada tai atšvęsim čia, mano sąskaita, ir aš sumokėsiu už visą 
muziką. 

Reinholdas vis dar spokso į Francą, išdidžiai išpūtusį krūtinę, 
ir į mažylį Meką, kuris smalsiai jį apžiūrinėja. Reinholdas nulei- 
džia akis ir spokso į savo puoduką, lyg ko jame ieškotų. 

— Tu, matyt, nori savo gydymu padaryti iš manęs šeimyninį in- 
validą. 

— Į sveikatą, Reinholdai, tegyvuoja šeimyniniai invalidai. Dar 
po vieną, dar po vieną, dainuok, Reinholdai, bet kokia pradžia sun- 
ki, tačiau be jos nėra ir pabaigos. 

Kuopa, stot! Dviem linijom, rikiuot. Dešy-nėn, žengte. Reinhol- 
das išsiropščia iš savo kavos puoduko. Pumsas, raudonu blizgan- 
čiu snukiu, atsiduria šalia jo, kažką pašnibžda į ausį. Reinholdas 
trūkteli pečiais. Tada Pumsas papučia tirštus dūmus tarsi juos vai- 
kydamas ir linksmai karkteli: 

- Ašjūsų kartą jau klausiau, Biberkopfai, ar dar nenusibodo su 
tais popieriais lakstyti? Kiek jūs ten uždirbate, du pfenigus už vie- 
ną, penkis pfenigus per valandą, taip? 

Ir pradeda įkalbinėti Francą, taip, girdi, ir anaip, tegu jis imasi 
prekiauti vaisiais ir daržovėmis, Pumsas tieks prekes, viskas eis 
kaip iš pypkės. Francas ir nori, ir nenori, jie mane tikrai apmaus. 
Reinholdas, mikčius, sėdi kampe ir tyli. Kai Francas atsisukęs pa- 
klausia, ką jis apie tai mano, tai pastebi, kad Reinholdas visą laiką 
nenuleido nuojo akių ir tiktai dabar vėl nudelbė į puoduką. 

— Na, ką tu pasakysi, Reinholdai? 

Tas miksi: 

"— Sutik, aš irgi sujais. 

O kodėl ne, Francai, kaip sako Mekas. Ir Francas pareiškia pa- 
galvosiąs, nesakąs nei „ne“ ,nei „taip“ ,rytoj arba poryt ateisiąs čia 
ir viską aptarsiąs su Pumsu, kaip ten yra su prekėmis ir kurjų imti, 
kaip atsiskaityti ir kurjam geriausia prekiauti. 

Jau visi išėję, užeiga beveik tuščia, Pumsas išėjęs, Mekas ir Biber- 
kopfas išėję, tiktai prie baro stovi geležinkelietis ir kalba su šeimi- 
ninku apie mokesčius, labai jau, girdi, dideli. Mikčius Reinholdas 
dar nepajudėjęs iš vietos. Priešais jį stovi trys tušti limonado bute- 
liai, puspilnė stiklinė ir kavos puodukas. Jis neina namo. Namie 
miega baltapūkė Trudė. Jis kažką galvoja, svarsto. Pagaliau atsisto- 
ja, eina vilkdamas kojas per užeigą, vilnonės kojinės užkritusios 
ant batų. Liūdnas vaizdas - visas pageltęs, perblyškęs, aplink bur- 
ną gilūs rėžiai, kakta išvagota klaikių skersinių raukšlių. Jis atsine- 
ša dar vieną puoduką kavos ir limonado butelį. 


Prakeiktas tas žmogus, sako Jeremijas, kuris pasitiki žmogumi, 
klausančiu savo kūno balso ir atsimetusiu nuo Dievo. Jis yra kaip 
tas apleistasis stepėje ir nesuvokia, kada ateina gėris. Jis gyvena 
dykrose, dykumose, druskingose, negyvenamose žemėse. Ir palai- 
mintas, palaimintas, palaimintas yra žmogus, kuris pasitiki Dievu 
ir kurio atrama Viešpats. Jis kaip tas medis, augantis šalia vandens 
ir suleidęs šaknis į upelį. Jis nejunta kaitros, jo lapai per ją išlieka 
žali, ir sausros nebijo, ir niekuomet nesiliauja vedęs vaisių. Žmo- 
gaus širdis apgaulinga ir pagedusi, kas ją pažins? 


Akivaras gūdžiame miške, baisus juodas nebyliai telkšantis aki- 
varas. Kokia klaiki tavo ramybė. Tavo paviršius nejuda, kai miške 
siaučia audra, linksta pušys, trūkinėja tarp šakų voratinkliai ir traš- 
ka šakos. Jis telkšo apačioje, juodas, ramus, ir į jį krinta šakos. 

Vėjas siaubia mišką, bet tavęs nepasiekia. Tavo dugne nėra dra- 
konų, mamutų laikas praėjęs, nėra nieko, kas galėtų išgąsdinti žmo- 
gų. Tavyje pūva augalai, žuvys, šliaužioja sraigės. Ir daugiau nie- 
ko. Nors viskas ir taip, nors tu tik vanduo, koks tu vis dėlto šiurpus, 
juodas ir kraupiai ramus. 


Sekmadienis, 1928 metų balandžio 8 diena 
— Ko gero, snigs, nejau balandžio mėnesį vėl viskas bus balta? 


Francas Biberkopfas sėdėjo savo kamaraitėje, pasirėmęs į palan- 
gę ir padėjęs smakrą ant kairės rankos delno. Buvo po pietų, sekma- 

dienis, viduje šilta, jauku, Cilė buvo pakūrusi krosnį per pietus ir 
dabar miegojo lovoje su savo katyte. 

— Nejau snigs? Diena tokia ūkanota. Gražu būtų. 

Francas užmerkė akis ir staiga girdi - varpai skambina. Jis valan- 
dėlę sėdi nejudėdamas, klausosi jų: bim bam, bim bam, bim bam, bum 
bum bim. Paskui pakelia smakrą nuo delno ir įsiklauso, teisingai, 
skambina - du duslūs ir vienas skardus varpas. Dabar va nutilo. 

„Kodėl jie dabar skamba,“ - pagalvojo jis. Ir tada varpai vėl pra- 
dėjo skambėti, garsiai, galingai, niršiai. Net ausyse spengė. Ir staiga — 
tyla. 

Francas nukėlė alkūnę nuo palangės ir nuėjo prie Cilės. Tojijau 
sėdėjo lovoje, su veidrodėliu rankoje ir plaukų segtukais lūpose, ir 
kažką smagiai niūniavo. 

— Kas šiandien, Cile, gal kokia šventė? 

Ji toliau gražinosi galvą. 

— Na, sekmadienis. 

— Gerai, bet kokia šventė? 

— Gal kokia katalikiška, nežinau. 

- Aš klausiu todėl, kad taip garsiai skambino. 

— Kur? 

— Ką tik. 

— Nieko negirdėjau. Tu ką nors girdėjai, Francai? 

— Na taip. Griaudėjo kaip reikalas, net ausyse spengė. 

— Tau, matyt, prisisapnavo. 

Še tai tau! Francas net krūptelėjo. 

— Tai kad aš nemiegojau. Sėdėjau va ten, ir tiek. 

— Matyt, buvai užsnūdęs. 

— Ne. 

Jis laikėsi savo, jausdamasis lyg paralyžiuotas, paskui lėtai nu- 
ėjo ir vėl atsisėdo prie lango. 

— Ir pasirodyk tu man šitaip. Aš aiškiai girdėjau. 

Jis nurijo gurkšnį alaus. Baimė nepraėjo. 

— Ką gali žinoti, Ciliute, gal ką bėda ištiko. 

Ir paklausė, kur laikraštis. Tada Cilė ėmė juoktis. 

— Klausyk, koks gali būti laikraštis sekmadienį. 

Jis pavartė vakarykštį, permetė akimis antraštes: 

— Visokie niekai. Ne, čia ne tai. Lyg ir nieko neatsitiko. 

- Jeigu tau galvoje skamba, Francai, tai gal į bažnyčią nueitum. 

— Atstok tu nuo manęs su tais juodaskverniais, man jie buvę 
nebuvę. Tiktai keista, kažką išgirsti, o paskui žiūri - nieko. 

Jis susimąstė, o Cilė stovėjo šalia ir glaustėsi. 

— Aš dabar išeisiu į gatvę, tyro oro įkvėpti. Trumpam. Pasidomė- 
siu, ar ko neatsitiko. Vakare būna „Welt“ arba „Montag Morgen“, 
dirstelsiu, ką ten rašo. 

- Liaukis sukęs galvą, Francai. Ką jau ten rašys? Nori, aš tau 
pasakysiu: „Šiukšliavežis trenkėsi į Prenclau vartus, ir ištekėjusi 
buza užtvenkė visą gatvę“. Arba palauk: „Laikraščių pardavėjas 
turėjo grąžos ir per apsirikimą teisingai ją atidavė“. 

Francas nusijuokė. 

— Na, ašeinu. Sudie, Ciliute. 

— Sudie, Franculi. 

Paskui Francas lėtai nulipo laiptais žemyn ir daugiau niekada 
nebepamatė Cilės. 

Ji palaukė jo iki penkių. O nesulaukusi išėjo iš namų ir leidosi 
ieškoti per alines, iki Prenclau gatvės nuėjo klausinėdama. Jo nie- 
kur nebuvo buvę. Kaipgi čia? Jis juk norėjo pavartyti laikraštį po tos 
kvailos istorijos, kai pasivaideno, kad skamba varpai, galvojo ji. 
Alinėje prie Prenclau gatvės kampo šeimininkė pasakė: 

— Ne, čia jo nebuvo. Bet jo teiravosi ponas Pumsas. Ir aš jam 
pasakiau, kur gyvena ponas Biberkopfas, jis, matyt, tenai nuėjo. 

— Ne, pas mane niekas nebuvo. 

— Matyt, nerado. 

- Matyt. 

— Arba sutiko jį prie durų. 

Cilė prasėdėjo tenai iki vėlaus vakaro. Užeiga pildėsi. Ji vis dai- 
rėsi į duris. Kartą buvo parbėgusi namo ir vėl sugrįžo. Tik Mekas 
atėjo, jis paguodė ją ir penkiolika minučių juokavo. Jis pasakė: 

- Pareis, niekur nedings. Pilvas namo parves. Nesirūpink, Cile. 

Bet taip sakant jam dingtelėjo, kad Lina kartą irgi taip sėdėjo 
šalia ir klausinėjo, kur Francas, tada, kai iškilo ta istorija su Liuder- 
su ir batų raišteliais. Ir jis pats būtų išėjęs su Cile, kai ta išlėkė į 
purviną tamsią gatvę, bet nėjo, nes nenorėjo jos gąsdinti, gal šįsyk 
viskas gerai baigsis. 

Cilė staiga prisimena Reinholdą ir įniršusi puola jo ieškoti; gal 
tas vėl įkalbėjo Francą perimti kokią nors bobšę ir Francas ją pame- 
tė. Bet Reinholdo kambarys buvo užrakintas, tuščias, net Trudės 
nerado. 

Ji lėtai vėl grįžo į alinę prie Prenclau gatvės kampo, į tą pačią. 
Snigo, tačiau sniegas tuoj tirpo. 

Alekso aikštėje laikraščių pardavėjas garsiai siūlė „Montag Mor- 
gen“ ir „Welt am Montag““. Ji nusipirko laikraštį iš nepažįstamo 
pardavėjo ir pervertė jį. Gal kas iš tiesų atsitiko, galjis teisybę sakė 
šiandien popiet. Štai geležinkelio katastrofa Amerikoje, Ohajo vals- 
tijoje, dar štai komunistai susipliekė su naciais, ne, Francas nei prie 
vienų, nei prie kitų nesidės, didelis gaisras Vilmersdorfe. Kas man 
tas gaisras. Ji lėtai praėjo pro tviskančias Tyco vitrinas ir grindiniu 
patraukė į tamsią Prenclau gatvę. Ėjo be skėčio, visa permirkusi. 
Ties Prenclau gatvės kampu priešais cukrainiukę stovėjo būrys gat- 
vės merginų su skėčiais ir užstojo šaligatvį. Vos apėjus jas, Cilę 
užkalbino kažkoks storulis be skrybėlės, išlindęs iš tarpuvartės. Ji 
paspartino žingsnį. Bet su kitu nueisiu, ką jis sau mano, tas Fran- 
cas. Taip man dar nebuvo. 

Buvo be penkiolikos dešimt. Baisus sekmadienis. Tuo metu Fran- 
casjau gulėjo kitame miesto gale ant žemės, galva į nutekamąjį grio- 
vį, kojomis ant šaligatvio. 


Francas lipa laiptais žemyn. Vienas laiptas, kitas, dar vienas, 
dar, dar, dar, penki aukštai, vis žemyn, žemyn, žemyn. Galva apdu- 
jusi, įją lenda visokie niekai. Sriubą verdi, froilen Štein, duok man 
šaukštą, froilen Štein, - duok man šaukštą, froilen Štein, sriubą ver- 
di, froilen Štein. Ne, nieko nepadeda, nors, sako, turėtų. Ak, ir var- 
gau aš pas tą padraiką. Reikia išeiti į orą. Na ir turėklai, o apšvieti- 
mas, žiūrėk, dar už vinies užkliūsi. 

Trečiame aukšte atsidaro durys, ir pro jas išėjęs vyras ima sun- 
kiai lipti jam iš paskos. Pilvas, matyt, dideliausias, kad taip pūkš- 
čia, ojuk žemyn lipa. Apačioje Francas sustoja prie durų, oras pil- 
kas, drėgnas, tuoj ims snigti. Tuo metu tas vyras pagaliau nusileidžia 
žemyn ir eina pro jį, mažas, išplaukęs storulis papurtusiu baltu 
veidu, su žalia fetrine skrybėle. 

— Dusulys kamuoja, pone kaimyne. 

— Taip, dėl storumo. Be to, šitiek reikia vaikščioti laiptais. 

Jie kartu eina gatve. Dusulingasis ponas vis dar sunkiai pūtuoja. 

- Šiandien jau penkissyk buvau užlipęs į penktą aukštą. Paskai- 
čiuokite: dvidešimt aukštų, kiekviename vidutiniškai trisdešimt laip- 
tų, įviji laiptai trumpesni, bet jais lipti sunkiau, taigi trisdešimt laip- 
tų, penki aukštai - bus šimtas penkiasdešimt laiptų. Ojais užlipi ir 
nulipi. 

- Iš viso trys šimtai susidaro. O jums, pastebėjau, ir žemyn lipti 
nelengva. 

- Aha, žemyn irgi. 

— Ašjumis dėtas kito darbo pasiieškočiau. 

Stambios snaigės krinta žemyn, sukasi ore, gražu. 

— Aš, matot, vaikštau pagal skelbimus, žiūriu, kas ką parduoda, 
tad tenka. Ir nėra tau nei šiokių dienų, nei švenčių. Sekmadieniais 
net sunkiau. Tada daugiausia skelbimų, žmonės iš jų daugiausia 
tikisi. 

- Nataip, nes turi kada paskaityti laikraštį. Aiškus dalykas. Čia 
iš mano srities. 

- Jūs irgi duodate skelbimus. 

— Ne, aš tik pardavinėju laikraščius. Va dabar irgi einu paskaityti. 

— Aš jau visus juos perskaičiau. Koks oras. Kurgi tai matyta — 
sninga. 

— Balandis. Vakar dar buvo gražu. Pamatysit, rytoj vėl švies sau- 
lė. Kertam? 

Tas vėl užduso, jau dega gatvės žibintai. Storulis sustoja prie 
vieno ir išsitraukia užrašų knygutę be viršelio, laiko ją toli nuo sa- 
vęs, skaito. Francas sako: | 

— Žiūrėkit, sušlaps. 

Tačiau tas negirdi, vėl įsikiša knygutę kišenėn, pokalbis baigtas, 
Francas mano atsisveikinsiąs. Tuomet mažylis pasižiūri į jį iš po 
savo žalios skrybėlės: 

— Sakykite, pone kaimyne, o kuo gi jūs verčiatės? 

— Aš? Kodėl jūs klausiate? Aš laikraščius pardavinėju, esu lais- 
vos profesijos žmogus. 

- Šit kaip. Ir iš to galima pragyventi? 

— Na, šiaip taip suduriu galą su galu. 

Kojam reikia? Koks keistuolis. 

— Matote, aš irgi visąlaik norėjau šitaip va, laisvai, dirbti. Matyt, 
neblogai, darai, ką nori, jei netingėsi, tai, žiūrėk, ir pasiseks. 

— Kada kaip. Betjūs, pone kaimyne, irgi prisilakstote. Šiandien, 
sekmadienį, tokiu oru dažnas sėdi namie. 

— Teisingai, teisingai. Aš pusė dienos ant kojų. Ir vis nieko, nie- 
ko. Žmonės dabar labai neturi pinigų. 

— Okuojūs prekiaujate, pone kaimyne, jeigu galima paklausti? 

— Aš gaunu nedidelę pensiją. Ir štai, manau, padirbėsiu, trupu- 
tį prisidursiu, būdamas nepriklausomas. Aš jau treji metai išėjęs į 
pensiją, anksčiau pašte dirbau, o dabar duoduosi ir duoduosi. Tai 
va: paskaitau laikraštyje ir nueinu, pasižiūriu, ką Žmonės par- 
duoda. 

— Tai gal baldais? 

— Tuo, kas būna, senais kanceliariniais baldais, Bechšteino for- 
tepijonais, senais persiškais kilimais, pianolomis, pašto ženklų ko- 
lekcijomis, monetomis, mirusių giminaičių paliktais drabužiais. 

— Daug Žmonių miršta. 

— Kaip musės krinta. Tai štai, nueinu, radęs skelbimą, ir kai ką 
nuperku. 

— O paskui perparduodate, suprantu. 

Astmatikas vėl nutyla, įtraukia kaklą į paltą, ir jie pėdina tižiu 
sniegu. Prie artimiausio stulpo storulis išsiima iš kišenės storą pluoš- 
tą atvirukų, liūdnai pasižiūri į Francą, įspraudžia jam du į ranką: 

— Paskaitykite, pone kaimyne. 

Atviruke parašyta: „p. p. Žiūr. Pašto spaudo datą. Apgailestau- 
damas pranešu, kad dėl nepalankiai susiklosčiusių aplinkybių esu 
priverstas atsisakyti vakarykščio susitarimo. Su pagarba Bernhar- 
das Kaueris'. 

— Jūsų pavardė Kaueris? 

— Taip, atvirukus aš dauginu kopijavimo aparatu, kurį andai 
nebrangiai nusipirkau. Tai vienintelis daiktas, kurį esu įsigijęs. Štai 
ir spausdinuosi juo kopijas. Per valandą galima padaryti iki pen- 
kiasdešimties. 

— Kąjūs sakote? O kam jums jų reikia? 

Jam, matyt, ne visi namie, dar taip akimis mirksi. 

— Nagi paskaitykite: „atsisakyti dėl nepalankiai susiklosčiusių ap- 
linkybių“. Aš nuperku, o paskui negaliu sumokėti. O nesumokėjus 

žmonės nieko neduoda. Ir negali dėl to antjų pykti. Štai aš ir bėgio- 
ju, perku, atsisakinėju ir džiaugiuosi, ir žmonėms džiaugsmas, kad 
taip gerai pavyko iškišti daiktą, o aš galvoju, kaip man pasisekė ir 
kokių pasaulyje yra gerų daiktų, puikių monetų rinkinių ir taip to- 
liau, įsivaizduokite, žmonės neturi pinigų, paduoda skelbimą ir lau- 
kia pirkėjo, o aš ateinu, viską apžiūriu, ir žmonės man tuojau viską 
iškloja, taip, girdi, ir anaip, jiems labai reikia pinigų. Jūsų name aš 
irgi dėl kai ko sutariau, žmonės visai be pinigo sėdi, dėl skalbimo 
mašinos ir šaldytuviuko, o jie džiaugiasi, kad atsikratė. O aš einu 
sau, ak, kaip norėčiau juos nupirkti, bet negaliu - neturiu pinigų. 

— O atiduoti turite kam, kas išjūsų nupirktų? 

— Ką ten. Todėl ir nusipirkau kopijavimo aparatą, kad nereikėtų 
ranka rašyti. Kiekvienas atvirukas man kainuoja penkis pfenigus, 
ką padarysi, bet kęsti galima. O daugiau nė grašio nemoku. 

Francas pastatė akis. 

— Na žinote, pone kaimyne, virsk iš koto. Nejau jūs rimtai? 

— Aš kartais ir tuos penkis pfenigus sutaupau, nes išėjęs pro 
duris iškart įmetu į dėžutę atviruką. 

— Tai dėl ko gi jūs lakstote nusivarydamas nuo kojų, dusdamas? 

Jie priėjo Aleksandro aikštę. 

Tenai grūdosi žmonės, jie priėjo arčiau. Mažylis piktai dėbtelėjo 
į Francą: 

- Jūs pabandykite pragyventi už aštuoniasdešimt penkias mar- 
kes per mėnesį. 

— Bet paklausykite, jums reikia pasirūpinti pardavimu. Jeigu no- 
rite, aš pasiteirausiu savo pažįstamų. | 

— Nesąmonė, argi aš jūsų prašau, aš pats viską tvarkau, man 
kompanionų nereikia. 

Jie buvo atsidūrę pačiame grūsties viduryje, tenai, kaip papras- 
tai, žmonės vėl stumdėsi. Francas ieškojo akimis to storulio, bet 
nerado, buvo jau dingęs. „Kažin kiek jis dar taip duosis, - pamanė 
Francas, - mirk iš juoko. Na, o kurgi ta nelaimė, dėl kurios aš iš- 
ėjauį miestą?“ Jis įėjo į mažą užeigą, užsisakė kmyninės, pavartė 
„Vorwarts“, „Lokalanzeiger“. Ir nieko tokio juose nerado - dide- 
lės lenktynės Anglijoje, Paryžiuje irgi, kas nors turbūt gerai pasi- 
pelnė statydamas. Galėjo daug susižerti, jeigu jau taip skambėjo 
ausyse. 

Ir jau eis namo, pėdins atgalios. Bet nusprendė dar pereiti į kitą 
pusę ir pasižiūrėti, kas ten minioje darosi. „Dešrelės su salotomis!“ 
„Montag Morgen“, „Die Welt“, „Die Welt am Montag'! 

Ir ką jūs apie tuodu pasakysite, kuliasi jau koks pusvalandis, o 
dėl ko? Nagi pastovėsiu, pažiūrėsiu, kas čia darosi. Ei, jūs, gal čia 
vietą išsinuomojęs, kad taip išsipleikėte. Blusa neišsipleiks. Žiūrėk, 
žiūrėk, kad plojo per žandą, jis duoda jam garo. 

Ir kai Francas prasibrauna į priekį, tai kas tenai su kuo kuliasi? 
Ogi du pažįstami vyrukai iš Pumso kompanijos. Na, ką tu pasaky- 
si! Šast nutveria ilgšis aną už sprando, o tas pasipurto ir partrenkia 
jį į purvą. Klausyk, kieno gi tu duodiesi mėtomas, koks skystablauz- 
dis. Ei, kas čia per grūdalienė. Velnias, farai, žaliasermėgiai. Farai, 
farai, neškit muilą. Du policininkai su gobtuvais ant galvų skver- 
biasi per minią. Mažylis tik strykt, pašoko ir dingo minioje. Antras, 
ilgšis, taip greit nepasikelia, matyt, gerai gavo. Francas prasigrūdo 
priejo. Nejau paliksi žmogų gulintį, ir kas per žmonės, niekas ne- 
padeda. Francas pasikiša jį po pažastimi ir neria tarp žmonių. O 
farai dairosi. 

— Kas čia buvo? 

— Du mušėsi. 

- Išsivaikščiot, išsisklaidyt! 

Karksi dabar, o kai reikia, tai jų nėra. Išsivaikščiot, nagi nagi. 
Tuojau, pone viršininke, nesijaudinkite, čia tuojau nieko nebus. 

Francas tūno su ilgšiu vieno Prenclau gatvės namo prastai ap- 
šviestame vestibiulyje; tiktai per du numerius nuo to namo, iš kurio 
maždaug po keturių valandų išeis storulis be skrybėlės ir užšne- 
kins Cilę; ji praeis pro šalį, tačiau su kitu nueis, ak, koksai šunsnu- 
kis, tas Francas, su manim taip dar niekas. 

Francas tūno vestibiulyje ir čiūčiuojasi su tuo dvasna Emiliu: 

— Nagi gaivelėkis, žmogau, stokis ant kojų, kad galėtume į kokią 
nors smuklę nueiti. Neznyk, nieko blogo tau neatsitiko. Tik apsiva- 
lyk truputį, žiūrėk, visą purvą surinkęs. 

Jie pereina gatvę. 

— Dabar aš tave nuvesiu į pirmą pasitaikiusią smuklę, Emili, o 
pats eisiu namo, manęs ten sužadėtinė laukia. 

Francas paspaudžia jam ranką, bet paskui ilgšis atsigręžęs šūk- 
telį jį. 

— Klausyk, Francai, ar negalėtum man padaryti vienos paslau- 
gos. Aš šiandien su Pumsu turiu pasiimti prekes. Užeik pas jį, čia 
tik už kelių žingsnių, durys iš gatvės. Nueik, gerai? 

— Ko, žmogau, aš neturiu kada. 

— Tiktai pasakyk, aš šiandien negaliu, jis laukia. Antraip viskas 
sužlugs. 

Francas keikiasi, bet eina, na ir oras, kad jį velniai tą Emilį, aš 
noriu namo, Cilė, matyt, jau nerimsta. Koks aš asilas, šitaip savo 
laiką švaistau. Jis ima bėgti. Prie žibinto stovi kažkoks mažylis, skai- 
tinėja knygutę. Ei, kas gi čia toks, aš juk jį pažįstu. Tas pakelia gal- 
vą, tuojau puola prie Franco: 

- Luktelėkite, pone kaimyne. Jūs juk iš to namo, kur aš sutariau 
dėl skalbimo mašinos ir šaldytuvo. Va. Įmeskite į dėžutę, kai parei- 
site namo, man tada nereikės mokėti už siuntimą. 

Ir įkiša Francui atviruką, dėl nepalankiai susiklosčiusių aplin- 
kybių atsisakau. Ir Francas Biberkopfas ramiai drožia toliau, jis pa- 
rodys tą atviruką Cilei, juk nedega. Ir stebisi tuo kvanktelėjusiu sto- 
ruliu, tuo mažyliu paštininku, kuris duodasi po miestą, derasi, o 
paties kišenės tuščios, jam tikrai vieno šulo trūksta, net ne vieno, o 
geros pusės. 

— Sveiki, pone Pumsai. Labą vakarėlį. Turbūt stebitės, kad aš pas 
jus atėjau. Na, ką jums pasakyti? Einu aš per Alekso aikštę. O Land- 
sbergo gatvės kampe kažkas kuliasi. Manau, nueisiu pažiūrėti. Ir 
kas gi ten kalasi? Ką? Ogi jūsų Emilis, tas ilgšis, su mažyliu, kurio 
vardas taip kaip mano, Francas, jūs jau žinosit. 

O ponas Pumsas į tai šitaip atsako: jis galvojęs apie Francą Bi- 
berkopfą ir jau šiandien per pietus pastebėjęs, kad aniedu kažko 
nepasidalina. 

- Taigi ilgšis neateis. Ką gi. Tuomet jūs jį pakeisite, Biberkoptai. 

— O ką man reikės daryti? 

— Dabar tuoj šešios. O mes prekę turim pasiimti devintą. Šian- 
dien sekmadienis, Biberkopfai, ir jūs vis tiek neturite ko veikti, aš 
jums atlyginsiu išlaidas ir dar viršaus pridėsiu - tarkim, penkias 
markes už valandą. 

Francas ima svyruoti. 

— Penkias markes? 

— Na, man nėra kur dėtis, tiedu mane paliko bėdoje. 

— Mažius dar ateis. 

— Tada sutarta, penkios markės, jūsų išlaidos, na, tiek to, tegul 
bus penkios su puse. 

Francas viduje juokiasi, ipdamas paskui Pumsą laiptais žemyn. 
Koks laimingas sekmadienis, šitaip ne kasdien pasiseka, vadinasi, 
varpai šį tą reiškia, dabar aš sekmadienį susižersiu penkiolika, o 
galir dvidešimt markių. Kokios jau čia tos mano išlaidos. Ir nulipa 
patenkintas žemyn, o apačioj kyšt į kišenę ranką, užčiuopia braš- 
kantį storulio atviruką ir jau eis savais keliais. O Pumsas stebisi: 

- Ei, kurgi jūs, aš maniau, kad mes susitarėme, Biberkopfai. 

— Na taip, taip, aš žodžio žmogus. Man tiktai trumpam namo 
reikia užbėgti, aš, che, che, suprantat, sužadėtinę turiu, Cilę, jūs 
galbūt ją pažįstat, anksčiau ji su Reinholdu gyveno. Negaliu jos 
visą sekmadienį vienos palikti. 

— Ne, Biberkopfai, dabar aš negaliu jūsų paleisti, nueisit, o man 
paskui dairykis, liksiu kvailio vietoje. Ne, Biberkopfai, dėl bobų ne- 
verta rizikuoti. Kur ji dėsis, nepabėgs, manau, nuo jūsų. 

- Žinau, teisybę pasakėte, dėl jos galiu nebijoti. Bet kaip tik dėl to. 
Nenoriu, kad viena sėdėtų namie nežinodama, nei kur aš, nei kaip. 

— Liaukitės, eime, mes tai vėliau sutvarkysim. 

„Kątusujuo darysi?“ - pamanė Francas. Ir nuėjo. Vėlį Prenclau 
gatvę. Tenai jau kai kur stovėjo gatvinės, tos pačios, kurias Cilė 
pamatys po kelių valandų, kai klaidžios po miestą ieškodama Fran- 
co. Laikas ėjo, virš jo galvos kaupėsi debesys; netrukus jis sėdės 
automobilyje, paskui jį nutvers ir... O dabar galvoja, kaip galėtų 
greitai nunešti to prietrankos atviruką ir trumpam užbėgti pas Cilę, 
juk vargšė laukia. 

Alte Šenhauzerštrasėje jis įeina su Pumsu į vieną šoninį flygelį 
ir pakyla laiptais, Pumsas sako, kad čia jo kontora. Ten išties pana- 
šu į kontorą, dega šviesa, telefonas, rašomosios mašinėlės. Į kamba- 
rį, kur sėdi Francas su Pumsu, vis kaišioja galvą pagyvenusi mote- 
riškė rūsčiu veidu. 

— Tai mano žmona, ponas Francas Biberkopfas, jis šiandien su- 
tiko mums padėti. 

Toji išeina, lyg nieko nebūtų girdėjusi. Kol Pumsas triūsia prie 
savo rašomojo stalo, Francas paima į rankas ant kėdės gulėjusį „Ber- 
liner Zeitung“ ir imajį vartyti, ką gijie čia rašo? Aha, 3000 jūrmylių 

riešuto lukšte, Giunterio Pliušovo rašinys, atostogų ir sporto sky- 
riuje, Piskatoriaus trupė Lesingo teatre pastatė Lanios „Konjunktū- 
rą“. Režisavo pats Piskatorius. Kas tas Piskatorius ir kas tas Lania? 
Kur riba tarp pastatymo ir dramos? Indijoje nebegalima tuoktis vai- 
kams, premijuotų gyvulių kapinės. Kronika: paskutinis šio sezono 
Bruno Valterio diriguojamas koncertas įvyks sekmadienį, balandžio 
15 d. Miesto operoje. Programoje Mocarto simfonija Es-dur, koncer- 
to pelnas skiriamas Gustavo Malerio paminklo pastatymo Vienoje 
fondui. Vairuotojas, ved., 32 m., vairuot. paž. 2b, 3b, ieško lengvojo 
automobilio arba sunkvežimio vairuotojo vietos. 

Ponas Pumsas ieško ant stalo degtukų užsidegti cigarui. Tuo 
metu pagyvenusioji moteriškė atidaro apmušalais apklijuotas du- 
ris ir projas lėtai įeina trys vyrai. Pumsas net nepakelia galvos. Tai 
jo Žmonės, ir Francas jiems paspaudžia ranką. Moteris jau buvo 
beišeinanti, kai Pumsas pamojo Francui: 

- Klausykite, Biberkopfai, jūs, rodos, kažkokį laišką norėjote iš- 
siųsti? Tai va, parašykite, ir Klara išsiųs. 

— O, jūs labai maloni, ponia Pums, jums tikrai nesunku? Iš tiesų 
tai ne laiškas, o tik atvirukas, ir dar norėjau savo sužadėtinei... 

Ir tiksliai pasako, kur gyvena, užrašo ant Pumso kontoros voko 
adresą, reikia pranešti Cilei, kad ji nesijaudintų, jis grįšiąs apie de- 
šimtą, o čia dar atvirukas... 

Va, dabar jau viskas gerai, Francui tarsi akmuo nuo krūtinės 
nusirita. O ta perkarusi kalė virtuvėje perskaito, kas parašyta, įkiša 
voką į ugnį, o raštelį suglamžo ir įmeta į šiukšlių dėžę. Paskui įsitai- 
so prie židinio, toliau siurbčioja kavą ir nė nemano kur nors eiti. Jai 
ir čia gerai, šilta jauku. 

O Francas nesitveria iš džiaugsmo, kai paskui su kepure ant 
galvos ir pilka stora kareiviška miline įslenka, na kas, manote? O 
kieno tokios gilios raukšlės aplink burną? Kas taip velka kojas, lyg 
jas trauktų iš.klampaus tiršto molio? Nagi Reinholdas. Ir Francas 
pasijunta kaip namie. Ak, kaip gerai! Su tavim, Reinholdai, aš pasi- 
ruošęs bet kam. 

— Ką, tu dediesi prie mūsų? - sumurma pro nosį Reinholdas ir 
šlepsi po kambarį. - Kaip tu čia staiga ryžaisi? 

Ir Francas ima pasakoti apie muštynes Alekso aikštėje, kaip jis 
paskui padėjo Emiliui. Pumsas vis kažką teberašo, o tie kiti įdėmiai 

klausosi, keturiese kumščiuojasi, paskui sukiša galvas po du. Bet 
vienas visuomet prie Franco. 

Aštuntą valandą susiruošia. Visi smarkiai apsimuturiavę, ir 
Francas gauna šiltą paltą. Jis visas švyti, sako, kad jį neblogai būtų 
pasilikti, karakulinę kepurę irgi, po paraliais. 

— O kodėl ne, - sako tie, - užsitarnauk ir turėsi. 

Išeina į lauką, o ten tamsu, nors į akį durk, ir baisi purvynė. 

— Ką gi mes dabar darysim? - klausia Francas jiems stovint gat- 
vėje, o anie atsako: 

— Iš pradžių reikia automobilio, o dar geriau dviejų. Tada va- 
žiuosim prekių, obuolių, ar ko ten. 

Jie praleidžia daug automobilių, pagaliau Meco gatvėje randa 
du tinkamus, susėda ir pirmyn. 

Automobiliai važiuoja vienas paskui kitą gerą pusvalandį, tam- 
soje nesuprasi, kurjie atsidūrę - Veisenzėje ar Frydrichsfeldėje. Vai- 
kinai sako, kad senis nori kažką paimti. Paskui sustoja priešais 
vieną namą plačioje alėjoje, galbūt čia Tempelhofas, kiti sako, kad 
jie irgi nežino, ir dūmija kaip pasiutę. 

Francas sėdi automobilyje šalia Reinholdo. Koks čia dabar tas jo 
balsas? Nė kiek nemikčioja, kalba garsiai, tiesus kaip koks kapito- 
nas; jis net juokiasi, ir kiti automobilyje jo klauso. Francas paima jį 
už parankės: 

— Na Reinholdai (sušnabžda jam į sprandą po kepure), tai kaip, 
ką tu pasakysi? Ar gerai padariau tvarką su bobomis? Ką? 

- O taip, kaipgi, viskas gerai. 

Reinholdas ploja jam delnu per kelį; na ir rankelė, kas galėjo 
pamanyti. Francas prunkščia: 

— Ką, gal mes dėl mergos pyksimės? Tokia dar negimė, ar ne? 

Gyventi dykumoje dažnai būna nelengva. Išklys vilkstinė iš ke- 
lio, pames kupranugariai taką, ir po kiek laiko kas nors ras pabalu- 
sius kaulus. 

Automobiliai vienu metu pajuda, grįžus Pumsui su lagaminu. 
Apie devintą sustoja Biulovo aikštėje. Toliau eina pėsčiomis, išsi- 
skirstę po du. Einant per miesto geležinkelio viaduką Francas sako: 

— Tuoj būsim Centriniame turguje. Mums tenai reikia. 

— Taip, bet pirma paimsim prekes. 

Staiga priekiniai kažkur dingsta, Kaizerio Vilhelmo gatvėje, prie 
pat miesto geležinkelio, paskui ir Francas su savo palydovu smun- 
ka į kažkokius juodus atidarytus vartus. 

- Čia, - sako tas, kur šalia Franco, - cigarą dabar gali išmesti. 

— O kodėl? 

Bet tas suspaudžia jam ranką ir išlupa iš burnos cigarą. 

— Todėl, kad aš pasakiau. 

Ir dingsta tamsiame kieme, Francui nieko nespėjus atsikirsti. Kas 
čia per velniava? Paliko vieną tamsoje, o kur patys? Francas pėdina 
akiplotu per kiemą, ir staiga jam tik švyst prožektorius į akis. Prie- 
šais jį stovi Pumsas. 

— Ei, ką jūs čia darote? Jums čia nėra kas veikti, Biberkopfai, 
stovėkite prie vartų ir saugokite, grįžkite atgal. 

- Šit kaip? O aš maniau, kad man reikės kažką krauti. 

— Nesąmonė, grįžkite atgal, nejau jums niekas nepaaiškino? 

Šviesa užgęsta, Francas pėdina atgal. Jis visas dreba, ryja seiles. 
„Kas čia darosi, kurgi jie visi?“ Jau buvo prie vartų, kai iš kiemo 
tamsos išlindo du. Viskas aišku, jie vagia ir grobia, tai plėšikai, 
šalin iš čia, šalin, įšokti į traukinį, nurūkti, nuriedėti į Aleksandro 
aikštę. O tie jau laiko jį už pažastų, vienas jų Reinholdas, na ir 
gniaužtai gijo. 

— Ką, tau niekas nieko nesakė? Stovėk čia ir saugok. 

— Kas, kas man ką sakė? 

- Klausyk, užsičiaupk, nėra kada. Nejau pats nesupranti, neap- 
simetinėk. Stovėk ir saugok, ojeigu kas - švilpk! 

- Aš... 

— Užsičiaupk, - Francas gauna per dešinę ranką tokį smūgį, kad 
susiriečia iš skausmo. 

Francas vienas stovi juodoje pavartėje. Jis visas dreba. Ko aš čia 
stoviu? Jie mane apmovė kaip reikia. O tas šuva dar trenkė. Jie tenai 
vagia nežinia ką. Vaisiais prekiauja mat, plėšikai! Ilga juodų me- 
džių alėja, geležiniai vartai, po vakarinio patikrinimo visi kaliniai 
turi tuojau gultis, vasarą leidžiama nesigulti iki sutemstant. Tai 
gauja, o Pumsas jos vadas. Pasišalinti, nepasišalinti, pasišalinti, ką 
man daryti? Jie mane atviliojo, apgavo, šitokie šunsnukiai. Ir man 
juos saugok! 

Francas stovi, dreba, čiupinėjasi sumuštą ranką. Kaliniai priva- 
lo neslėpti ligų, bet ir neapsimesti, kad serga; už tai baudžiama. 
Name mirtina tyla; Biulovo aikštėje pypsi automobiliai. Kiemo tam- 
soje šurmulys, triukšmas, kartais blyksteli prožektorius, antai kaž- 
kas pasišviesdamas nėrė į rūsį. Jie mane apmulkino ir pastatė čia, 
geriau jau sausa duona ir bulvės negu saugoti tokius. Kieme vienu 
metu blykstelėjo keli prožektoriai, ir Francas kažkodėl prisiminė tą 
vyrą su atviruku, koks keistuolis. Ojis negali iš čia pasitraukti, sto- 
vi tarsi prirakintas po to, kai Reinholdas jam trenkė. Norėjo, bet 
negalėjo, kažkas jį čia laikė. Pasaulis nulietas iš geležies, ir žmogus 
nieko negali padaryti, jis ritasi ant tavęs kaip volas, ir tu nieko ne- 
padarysi, antai artėja, o jie viduje, tai tankas, jame sėdi velniai su 
ragais ir Žaižaruojančiomis akimis, jie tave sudraskys, jie sėdi tenai 
ir tave sutraiškys savo vikšrais, suplėšys dantimis. Ritasi ant tavęs, 
ir tu negali pabėgti. Liepsna blyksi tamsoje: kai prašvis, bus matyti, 
kas liko, kas buvo. 

Man reikia eiti, dingti iš čia, ak, tie niekšai, šunsnukiai, aš neno- 
riu su tuo prasidėti. Jis iš visų jėgų stengėsi pajudėti, juokinga, ne- 
jau neįstengiu? Ir pavyko. Tarsi mane kas į tešlą būtų įmetęs ir ne- 
galėčiau ištraukti kojų. Bet galėjo, galėjo sunkiai, bet galėjo. Aš judu 
į priekį, tegu jie sau vagia, 0 aš nešu muilą. Jis nusivilko paltą, grįžo 
į kiemą, lėtai, baikščiai, bet kas bus tas, jis mes jiems paltą į veidą; 
numetė tamsoje, paleidęs į namo sieną. Čia vėl pasirodė šviesos, du 
vyrai prabėgo pro jį, su paltais, apsikrovę pundais paltų, priešais 
vartus sustojo automobiliai; eidamas pro šalį vienas vėl tarsi gele- 
Žimi trenkė Francui per ranką: 

— Kaip ten, viskas gerai? 

Tai buvo Reinholdas. Su krepšiais prabėgo pro šalį dar du, pas- 
kui vėl nudulkėjo atgal, prožektoriai daugiau nebebly kčiojo, o Fran- 
cas stovėjo sukandęs dantis, sugniaužęs kumščius. Jie kaip nupli- 
kyti lakstė po kiemą, lindo pro vartus, vėl nėrė į tamsą ir nematė 
Franco veido, antraip būtų išsigandę. Kadangi ten stovėjo jau nebe 
Francas. Be palto, be kepurės, akys išsprogusios, rankos sugrūstos 
į kišenes ir žiūri, gal kurį pažins, kas gi ten toks, kuris ten buvo, et, 
neturiu peilio, palauk, gal striukėje, oi vyručiai, nepažįstat jūs Franco 
Biberkopfo, nagi tegu kuris pabando bent pirštu paliesti. Bet šit visi 
keturi išbėgo, apsikrovę ryšuliais, ir vienas iš jų, toks mažas druč- 
kis, trūktelėjo Francą Biberkopfą už rankos: 

— Eime, Biberkopfai, važiuojam, viskas gerai. 

Įgrūdo Francą tarp kitų į didelį automobilį. Šalia jo sėdi Reinhol- 
das, kietas kaip nežinia kas, visai kitas Reinholdas. Jie važiuoja be 
šviesų. 

— Ko tu mane taip spaudi? - šnabžda Francas, gaila nėra peilio. 

- Užsičiaupk, užčiaupk srėbtuvę, mulki; kad man nė vienas ne- 
cyptelėtų. 

Priekinis automobilis lekia kaip pasiutęs, antrojo vairuotojas pa- 

— Mus kažkas vejasi! 

Reinholdas iškiša galvą pro langą. 

— Spausk, kiek gali, o dabar suk už kampo. 

Bet vijikai neatsilieka. Ir tada Reinholdas gatvės žibinto šviesoje 
pamato Franco veidą: tas visas švyti patenkintas, šypsosi. 

— Ko tujuokiesi, avine, galjau visai kvanktelėjai. 

— Noriu ir juokiuosi, kas man uždraus? 

— Kad tave velniai! 

Šitoks nevėkšla, šitoks pastumdėlis. Ir staiga Reinholdas prisi- 
mena, apie ką per šitą Žygį net nepagalvojo: taigi čia tas pats Biber- 
kopfas, kuris jam sumaišė kortas, kuris gadina jam reikalus su bo- 
bomis, pats pasisakė, meitėlis storpilvis, o aš jam dar, kvailys, viską 
pasipasakojau. Ir Reinholdui staiga išgaruoja iš galvos visos min- 
tys apie bėgimą. 

Akivare, gūdžiame miške, tu telkšai toks nebylus. Baisingai ra- 
mu. Tavo paviršius nejuda, kai pušys ima linkti nuo vėjo, kai vora- 
tinkliai plyšinėja tarp šakų ir ima lūžti šakos. Bet tavęs audra nepa- 
siekia. 

Tasai bernas, galvoja Reinholdas, sėdi sau visas storas kampe ir 
šypsosi, tikriausiai mano, kad anie mus pavys, ir džiaugiasi, 0 aš 
nieko nedarau. Ir dar pamokslus man skaitė, galvijas, apie bobas ir 
visa kita. Ko čia su juo čiūčiuotis? 

Francas toliau sau šaiposi, pasižiūri pro mažą automobilio lan- 
gą atgal, taip, juos kažkas vejasi, jiems tuoj bus šakės; atsiimsit už 
tai, ką man padarėte, šokinės mat ant manęs šunsnukiai, padug- 
nės, plėšikų gauja. 

Prakeiktas tas žmogus, sako Jeremijas, kuris pasikliauja kitu. 
Jis kaip tas apleistasis dykumoje. Jis gyvena dykrose, druskingose, 

negyvenamose žemėse. Žmogaus širdis yra apgaulinga ir pagedu- 
si; kas ją perpras? 

Ir Reinholdas slapčia duoda ženklą priešais sėdinčiam bendrui, 
žibintų šviesa čia nušviečia automobilio vidų, čia vėl panardina jį į 
tamsą, vijikai neatsilieka. Reinholdas nepastebimai uždeda savo 
delną ant durų rankenos Franco pašonėje. Jie lekia plačia alėja. Fran- 
Jis bando atsistoti ir trenkiasi Reinholdui į veidą. Bet tas velniškai 
stiprus. Vėjas įsisuka į automobilio vidų, visus apdrabsto sniegais. 
Francą per ryšulius stumia prie durų, jis rėkdamas nutveria Rein- 
holdą už gerklės. Ir gauna iš šono lazda per ranką. Kitas skaudžiai 
smogia į kairįjį šoną. Ir jie stumia pargriuvusį ant medžiagos ryšu- 
lių Francą pro duris į lauką; jis kabinasi kojomis, viskuo kuo gali. 
Rankomis įsitveria į automobilio paminą. 

Ir tada gauna lazda per pakaušį. Reinholdas pasilenkęs išmeta 
ji į gatvę. Durys užsitrenkia. Persekiotojų automobilis perlekia per 
žmogų. Vytynės drebiant sniegui vyksta toliau. 


Džiaukimės, kai pateka saulė ir mus užlieja jos maloni šviesa. 
Tai jums ne dujų ir ne elektros šviesa, kuri gali užgesti. Žmonės 
keliasi, ėmus čirkšti žadintuvui, ir prasideda nauja diena. Jeigu va- 
kar buvo balandžio vienuolikta, tai šiandien dvylikta, jeigu vakar 
buvo sekmadienis, tai šiandien pirmadienis. Metai tie patys, mė- 
nuo irgi, tiktai kai kas pasikeitė. Pasaulis toliau sukasi. Saulė pate- 
kėjo. Neaišku, kas ta saulė. Astronomus tas kūnas labai domina. 
Tai, sakojie, yra centrinis mūsų planetų sistemos kūnas, mat mūsų 
žemė tiktai maža planeta, o kas esame mes? Jeigu saulė 300 000 
kartų didesnė už žemę, tai kokio reikia skaičiaus ir kiek nulių, kad 
įsitikintume, koks nulis ar visiškas niekis yra žmogus. Ir tuo, tiesą 
sakant, nėra ko džiaugtis. 

Bet žmonės džiaugiasi, kai saulė pateka ir savo stipria ryškia 
šviesa užlieja gatves, kambariuose tada atgyja spalvos, išryškėja 
veidai, bruožai. Malonu čiupinėti formas rankomis, taip pat laimė 
matyti spalvas, linijas. Ir žmonės džiaugiasi saulės šviesa - tada 
galima pačiam pasirodyti, kas esi, ką darai, ir kitus pamatyti. Ba- 
landžio mėnesį mes taip pat džiaugiamės, kad jau truputį atšilę, 
kaip ir tos gėlės, kurioms džiugu, kad dabar galės augti. Vadinasi, 
dėl tų baisių skaičių su daugybe nulių gali būti įsibrovusi klaida. 

Tekėk, saule, tekėk, tu mūsų neišgąsdinsi! Kas mums tie tūks- 
tančiai kilometrų, tavo skersmuo, dydis. Tekėk, šilta saule, šviesk 
savo šviesa, šviesk. Tu nei didelė, nei maža, tu mūsų džiaugsmas. 


Iš Paryžiaus Šiaurės ekspreso ką tik išlipo smulkutė moteriškai- 
tė kailiu pamuštu paltu, didžiulėmis akimis, laikydama glėbyje du 
Pekino boloninius šuniukus - Bleką ir Čainą. Ją apsupa fotografų ir 
kino operatorių minia. Rakelė švelniai šypsodamasi juos kenčia ir 
labai apsidžiaugia geltonų rožių puokšte, padovanota ispanų ko- 
lonijos, nes dramblio kaulo spalva jai labiausiai patinka. Tarusi: 
„Man nepaprastai smalsu pamatyti Berlyną“ ,- garsioji moteris įli- 
pa įautomobilį ir Berlyno ryto brėkšmoje išnyksta mojančiai miniai 
iš akių. 


ŠEŠTA KNYGA 


Čia Francas Biberkopfas negers ir nesislapstys nuo žmonių. Da- 
bar jūs pamatysite jį besišaipantį: reikia gyventi pagal kišenę. Jis 
niršta, kad jį privertė pasielgti prieš savo valią, dabar jam niekas 
nebeįsakinės, net pats didžiausias galiūnas! Jis pakelia ranką prieš 
juodą jėgą, jaučia, kad kažkas stovi prieš jį, bet nieko nemato, turi 
dar praeiti kiek laiko, kol gaus kūju per galvą. 


Nėra jokio pagrindo nukabinti nosį. Pasakodamas šią istoriją, 
kol prieisiu prie jos negailestingo, baisaus ir šiurpaus galo, aš vis 
kartosiu šiuos žodžius: nėra jokio pagrindo nukabinti nosį. Mat 
žmogus, apie kurį pasakoju, nors ir nėra paprastas, ir ne toks sudė- 
tingas, kad jo nesuprastum ir kartais negalėtum pasakyti: ir mes 
galėjome žingsnis po žingsnio daryti tą patį, ką irjis, ir tą patį patirti. 
Aš pažadėjau šioje istorijoje nieko nenutylėti, nors tai ir neįprasta. 

Tai, ką aš pasakoju apie Francą Biberkopfą, yra rūsti tiesa, jis 
nieko nenutuokdamas išėjo iš namų, prieš savo valią buvo įtrauk- 
tas į plėšimą ir numestas po automobilio ratais. Jis atsidūrė po au- 
tomobilio ratais, nors ir labai stengėsi gyventi dorai ir teisingai. Tad 
gal kaip tik esama pagrindo nukabinti nosį, nes kokia gali būti vi- 
sos šios niekingos, šlykščios, apgailėtinos nesąmonės prasmė? Ko- 
kią melagingą prasmę galime įžvelgti ir galbūt net nemanyti, kad 
taip tam mūsų Francui Biberkopfui ir lemta? 

Bet aš sakau: nėra jokio pagrindo nukabinti nosį. Aš kai ką jau 
žinau, ir galbūt tie, kurie skaito, kai ką jau irgi mato. Tiesa atsisklei- 
džia lėtai, ir reikia šį tą, patirti kaip Francui, kad viskas taptų aišku. 


Svetimas geras eina į naudą 
O Reinholdas nė nemanė apsiraminti. Namo parsirado tik pir- 
madienį apie pietus. Broliai ir seserys, tą laiką nuo sekmadienio iki 


jo pasirodymo lyg skraiste uždenkime gera dešimčia metrų artimo 
meilės. To, kas buvo anksčiau, mes, deja, nesugebėjome uždengti. 

Tad pasitenkinkime nustatydami, kad po to, kai pirmadienį laiku 
patekėjo saulė ir Berlyne pamažu kilo įprastas šurmulys, Reinhol- 
das lygiai pirmą dienos, taigi tryliktą valandą, išmetė iš savo kam- 
bario į gatvę pernelyg užsibuvusią Trudę, sėslaus būdo, niekur ne- 
norėjusią eiti merginą. Subatėlė kai atėjo, tili tili, ožys pas ožką 
nuėjo, tili tili. Kitas pasakotojas dabar Reinholdui galbūt sugalvotų 
bausmę, bet ką aš padarysiu, kad jis jos nesusilaukė. Reinholdas 
buvo linksmas ir žvalus, ir vien todėl išnešdino iš savo namų Tru- 
dę, buvusią sėslaus būdo ir todėl niekur nenorėjusią eiti. Jis pats, 
tiesą sakant, to irgi nenorėjo ir viską padarė tam tikra prasme auto- 
matiškai, iš esmės tai buvo jo viduriniųjų smegenų veiklos pasek- 
mė: mat buvo jas gerai užpylęs alkoholiu.Tad jam padėjo net pats 
likimas. Alkoholio vartojimas buvo vienas iš praėjusios nakties fak- 
tų. Tad kad galėtume toliau pasakoti, turime trumpai kai ką pami- 
nėti. Reinholdas, tas skystablauzdis, iš kurio Francas tik juokėsi, 
kuris ligi tol niekada negalėjo ištarti moteriai griežtesnio ar įsak- 
mesnio žodžio, pirmą valandą dienos sugebėjo kaip niekur nieko 
baisingai sumušti Trudę, išrauti jai kuokštą plaukų, sudaužyti į jos 
galvą veidrodį, galop, kai ji ėmė klykti, taip išmalti marmūzę, kad 
vakare, kai jinai tą savo marmūzę nunešė pas gydytoją, marmūzė 
buvo baisingai sutinusi. Mergina, Reinholdo padedama, per kelias 
valandas neteko viso savo grožio ir dabar norėjo jį už tai apskųsti. 
Bet kol kas turėjo tiktai tepti savo sutinusias lūpas gydomąja košele 
ir laikyti srėbiamąją užčiauptą. Visa tai, Reinholdas padarė, kaip 
sakyta, todėl, kad buvo užpylęs savo didžiąsias smegenis keliomis 
taurėmis šnabės, šitaip atrišdamas rankas viduriniosioms smege- 
nims, kurios jo labuonėje buvo kur kas geriau išvystytos. 

Jis pats, į dienos pabaigą truputį atsigavęs, nors, tiesa, nekaip 
jausdamasis, gerokai nusistebėjo, savo kambaryje pamatęs kai ku- 
riuos malonius pasikeitimus. Trudė, matyt, buvo išsinešdinusi. Ga- 
lutinai, nes nebuvo ir jos krepšio. Toliau - buvo sudaužytas veidro- 
dis, o kažkas šlykščiai apspjaudęs grindis, be to, kraujais. Jo paties 
burna buvo sveika, vadinasi, spjaudė Trudė, ir jis išmalęs marmūzę 
jai. Tai jį taip nudžiugino ir taip pakėlė nuotaiką, kad Reinholdas 
įją: tai ką, Reinholdai, čia tavo darbas, kas galėjo pamanyti! Rein- 
holdėli! Reinholdėli! Džiaugėsi jis. Ir plekšnojo sau per skruostus. 

Paskui susimąstė: o galją kas nors kitas išnešdino, tarkim, Fran- 
cas? Vakaro ir nakties įvykiai jam dar buvo ne visai aiškūs. Nepasi- 
tikėdamas savimi pasikvietė šeimininkę, tą seną sąvadautoją, ir ėmė 
atsargiai klausinėti, kaip ten, ar didelis triukšmas pas jį buvęs šią- 
nakt. O ta kad prapliups: jis, girdi, labai gerai padaręs, Trudė buvu- 
si baisi tinginė, pati net negalėjusi apatinio sijono išsilyginti. Ką, ji, 
pasirodo, nešioja apatinius sijonus, to dar trūko! Taigi jis pats ją 
išgrūdo. Ak, kaip jam buvo smagu. Ir tada staiga prisiminė, kas 
buvo vakar vakare ir naktį. Jų gerai apsisukta, geras grobis kliuvo, 
ir tą meitėlį Francą Biberkopfą sutvarkė, reikia tikėtis, kad tasai au- 
tomobilis jį negyvai suvažinėjo, ir pagaliau atsikratė Trudės. Šimts 
perkūnų, tai bent balansas! 

O ką dabar darysim? Pirmiausia reikia gražiai pasidabinti va- 
karui. Tegu dabar man kas nors bent žodį pasako prieš šnabę. Anks- 
čiau vis nedrįsau jos nė burnon paimti, kokia nesąmonė. Kiek jėgų 
duoda, tiktai pamanyk, šitiek nuveikta. 

Tik apsirengia, kai ateina vienas Pumso siųstas vyrukas ir tik 
šnabžda, tik mina nuo kojos ant kojos, neramiai dairydamasis, per- 
duoda Reinholdui, kad eitų į alinę kitapus gatvės. Bet prabėga va- 
landa, kol mūsų Reinholdas tenai atsiranda. Šiandien einam pas 
bobas, šiandien Pumsas tegu vienas sau pumsi. O alinėje visų kin- 
kos dreba, Reinholdas, girdi, jiems tokią kiaulystę iškrėtęs su tuo 
Biberkopfu. Jeigu jis neužvertė kanopų, tai dabar mus visus pakiš. 
Ojeigu užvertė, tai tada išvis šakės. Jie apsiklausinėję tame name, 
kurjis gyveno, ak, kas bus, ak, kas bus. 

Bet Reinholdas laimingas, ir laimė nuo jo nenusigręžia. Jam į 
viską nusispjaut. Tai pati laimingiausia diena, kokią jis tik prisime- 
na. Jis dabar turi šnabę. Gali bet kokią bobą parsivesti, o paskui, 
jeigu kas, ir išnešdinti. Jis dabar bet kurios lengvai atsikratys, tai 
pati geriausia naujiena. Ir jau nori imtis žygių, bet Pumso broliukai 
dobiliukai nuo jo neatstoja, kol pasižada, kad kelias dienas pabus 
sujais Veisenzėje ir niekur nerodys nosies. Reikia, girdi, pažiūrėti, 
kas atsitiko Francui ir kuo visa tai jiems kvepia. Ką gi, Reinholdas 
sutinka. 

Ir dar tą pačią naktį pamiršta savo pažadą ir išlekia, pasipustęs 
padus, į miestą. Ir jam nieko neatsitinka. O tie tūno Veisenzėje savo 
irštvoje ir tirta iš baimės. Kitą dieną slapčia ateina ir norijį išsivesti, 

bet jam vėl reikia eiti pas tokią Karlą, kurią tik vakar susirado. 

Pasirodo, kad Reinholdas neklydo. Apie Francą Biberkopfą ne- 
buvo nieko girdėti. Nei kas matė, nei girdėjo. Dingo kaip į vandenį. 
Na, ir ačiū Dievui. Ir visi vėl palieka irštvą ir patenkinti grįžta į savo 
būstus. 

O Reinholdo būste dabar duoda garo tokia Karla, šiaudų spal- 
vos blondinė. Ji ateidama atsineša tris didelius butelius šnabės. Jis 
pats sriūbčioja po truputį, o jinai kaip reikalas, kartais visai nusi- 
tašo. O jis sau mano: gerk, brangute, gerk, o aš išgersiu tada, kai 
man bus laikas, ir tada tau bus sudie. 


Tūlas skaitytojas, matyt, nerimauja dėl Cilės. Kas laukia vargšės 
merginos, jeigu Francas neparsiras, jeigu Francas nebegyvas, gavęs 
galą, jeigu jo tiesiog nebus? O, ji tai nepražus, nesirūpinkite, dėljos 
nėra ko jaudintis, tokios kaip katės - visuomet nukrinta ant kojų. 
Cilė, pavyzdžiui, dar turi pinigų dviem dienom ir antradienį, kaip 
aš ir maniau, sutinka Reinholdą, prašmatniausią Berlyno centro 
pižoną, išėjusį kadrinti panų su tikro šilko marškiniais. Cilė neten- 
ka amo ir ilgai nesusivokia, jį tokį pamačiusi, ar ji vėl įsimylėjo tą 
berną, ar tik nori su juo suvesti sąskaitas. 

Ji, beveik kaip Šilerio knygose, slepia po paltu durklą. Tiesą sa- 
kant, tai ne durklas, o virtuvinis peilis, bet ji vis tiek bakstelės juo 
Reinholdui, bakstelės kur pakliuvo. Ir šit dabar ji stovi su juo prie jo 
namo durų, jis jai duoda kalbos, dvi raudonos rožės, šaltas buči- 
nys. Oji sau galvoja: varyk, varyk, nors iki ryto, o aš tau paskui peilį 
suvarysiu. Bet kur? Į kurią vietą? Tas klausimas ją labai trikdo. Juk 
negalima durti į tokią puikią medžiagą, jeigu Žmogus taip puikiai 
apsitaisęs, ak, kaip jam viskas tinka. Ji kaukši šalia jo kulniukais 
gatveir sako, kadjis atmušęs nuojos Francą. Ką, ką padaręs? Atmu- 
šęs, nes tas nepareina namo, iki šiol neparsiradęs, jam juk nieko 
negalėjo atsitikti, be to, Reinholdą palikusi Trudė. O jeigu taip, tai 
ką čia daugiau šnekėti, o jis tyli. Francas su Trude nešęs kudašių. 
Reinholdas ją įpiršęs Francui, štai ir visa melodija. 

Reinholdas stebisi, kaip greit ji viską suuodusi. Na, ji buvusi 
pas jį, ir šeimininkė papasakojusi, kaip ten buvo su Trude. Padugne 
tu, šaukia Cilė, pati save niršindama, kad išdrįstų smogti peiliu, vėl 
kitą susiradai, iš visko matyti. 

O Reinholdas per dešimt metrų štai ką mato: pirma, ji neturi 
pinigų, antra, niršta ant Franco, ir trečia, myli mane, gražuolį Rein- 
holdą. Su tokiom drapanom jam nė viena boba neatsispiria, ypač 
pakartotinai, taip sakant, reprizos atveju. Ir jis, pirma, duoda jai 
dešimt markių. Antra, išdeda į šuns dienas Francą Biberkopfą. Kur- 
gi tas šmikis dingo, jam pačiam rūpi žinoti. (Sąžinė, kodėl negrau- 
žia sąžinė. Orestas ir Klitemnestra, Reinholdas tokių ponų nepa- 
žįsta, net ir vardų nėra girdėjęs, jis tiesiog kuo nuoširdžiausiai ir 
labai labai nori, kad Francas būtų padėjęs šaukštą ir net niekas jo 
nerastų.) Bet Cilė irgi nežino, kur yra Francas, vadinasi, anam ša- 
kutės, galvoja Reinholdas graudindamasis. Ir todėl, trečia, dėl mei- 
lės reprizos, sako: 

— Dabar aš užimtas, bet gegužės mėnesį gali pasisukti. 

— Kvanktelėjai, ar ką, - dėl mados atsikerta ji, o pati džiaugiasi — 
tiesiog sunku patikėti. 
savais keliais. Ak, Reinholdai, Reinholdai, mano tu saule, už tave 
mielesnio nėra pasauly. 

O jis sustoja prie kiekvienos smuklės ir dėkoja Kūrėjui už tai, 
kad esama šnabės. Ką gi aš daryčiau, jeigu visos smukl4s užsidary- 
tų ir Vokietijoje būtų įvestas sausas įstatymas. Dėl visa ko reikėtų 
atsargų pasirūpinti. Nedelsiant. Ak, koks aš gudrus, galvoja jis sto- 
vėdamas parduotuvėje ir pirkdamasis visokių rūšių skysčių. Jis Ži- 
no, kad turi didžiąsias smegenis, bet jeigu reikia, suveikia ir viduri- 
niosios. 

Naktis iš sekmadienio į pirmadienį Reinholdui praeina be pa- 
sekmių, kol kas viskas gerai. O jeigu kas nors paklaus, ar esama 
pasaulyje teisybės, tai atsakysim jam šitaip: kol kas ne, bent jau iki 
to penktadienio nebuvo. 


Naktis iš sekmadienio į pirmadienį. Pirmadienis, balandžio 9 diena 
Didelis automobilis, į kurį paguldomas Francas Biberkopfas — 
be sąmonės, gavęs kamparo ir morfijaus adatą, - dvi valandas le- 


kia, kol atsiduria Magdeburge. Netoli vienos bažnyčios Francas iš- 
kraunamas, ir du vyrai ima versti klinikos duris. Tą pačią naktį jis 

operuojamas. Dešinioji ranka nudžyrinama iki peties, išrenkamos 
kaulų skeveldros; krūtinės ir dešiniosios šlaunies sumušimai, kiek 
galima spręsti tuo momentu, yra nereikšmingi. Vidaus organai ne- 
pažeisti, nebent truputį įplyšusios kepenys, bet nedaug. Reikia lauk- 
ti. Ar daug jis neteko kraujo? Kurjūs jį radote? N. plente, ten gulėjo, 
o greta jo motociklas, matyt, kažkas iš užpakalio užvažiavo. O auto- 
mobilio nematėte? Ne. Kai jį radome, jis jau gulėjo paslikas, mes 
buvom išsiskyrę Z. punkte. Jis nuvažiavo į kairę. O, žinom, tenai 
labai tamsu. Tai va, ten viskas ir atsitiko. Ponai dar čia liks. Taip, 
kelias dienas; jis mano svainis, jo žmona atvažiuos šiandien arba 
rytoj. Mes apsistosim anapus gatvės, jeigu kas, kreipkitės. Prie ope- 
racinės durų vienas iš ponų darsyk sako gydytojams: istorija, girdi, 
labai nemaloni, bet mes nenorėtume, kad kas nors apieją sužinotų. 
Palaukim, kol atsigaus, ir tada jo paties paklausim, ką jis apie tai 
mano. Kiek Žinau, jis nemėgsta teismų. Jis jau pats kartą yra vieną 
parmušęs, ir jo nervai... Kaip norite. Tegu atsitokės, o paskui jau 
žiūrėsim. 

Vienuoliktą perrišimas. Pirmadienis, tuo metu tos nelaimės kal- 
tininkai, tarp jų ir Reinholdas, linksmai sau švenčia Pumso lindy- 
nėje Veisenzės rajone, —- o Francas atsitokėjęs guli lovoje, guli šva- 
rioje lovoje labai šviesioje palatoje, jam veržia krūtinę, ir ji baisingai 
aptvarstyta, ir jis paklausia seselės, kur esąs. Ji pasako tai, ką girdė- 
jusi iš naktinės seselės ir ką nuklausiusi iš kitų kalbų. Jis visiškai 
atgavęs sąmonę. Viską supranta ir siekia dešiniojo peties. Bet seselė 
paimajo ranką ir padeda atgal: nejudėkit. Kai gulėjo gatvės purve, 
iš rankos, atrodo, bėgo kraujas, jis tai jautė. Tuomet jį supo žmonės 
ir tada jo viduje kažkas pasidarė. Tuo momentu jo viduje kažkas 
įvyko. Kas tuo momentu įvyko Franco viduje? Jis priėmė sprendi- 
mą. Nuo geležinių Reinholdo smūgių per ranką Biulovo aikštės 
namo tarpuvartėje Francą krėtė drebulys, žemė drebėjo po jo kojo- 
mis, ir Francas nieko nesuvokė. 

Kai paskui važiavo automobiliu, žemė dar drebėjo, Francas ne- 
norėjo to pripažinti, bet taip buvo. 

O kai po penkių minučių gulėjo gatvės purve, jo smegenyse kaž- 
kas krustelėjo. Kažkas prasiveržė, pratrūko ir ėmė skambėti, skam- 
bėti. Francas nustėrsta, suvokia, aš esu pervažiuotas, bet suvokia 
tai šaltai ir ramiai. Francas šupranta, aš dedu šaukštą, panašu į tai, 

ir jis aiškiai pasako, kur jį vežti. Galbūt man ir šakės, tuomet ką gi, 
bet atrodo, kad dar ne šakės.Tuomet pirmyn. Jo ranka užveržiama 
jo paties petnešomis. Ir jau gabens jį į Pankovo ligoninę. Bet jis 
kaip tas medžioklinis šuo sekė kiekvieną judesį: ne, į ligoninę ne- 
reikia, ir pasako adresą. Kokį adresą? Elzaso gatvė, Herbertas Vi- 
šovas, jo kolega iš anų laikų, prieš Tegelį! Kaipmat jį prisimena. 
Va kas krusteli jo viduje, kai guli gatvės purve, prasiveržia, pra- 
trūksta ir skamba, skamba. Tą valandėlę jam tarsi protas nušvin- 
ta, ir jis žino, ką daryti. 

Kad tik neįkliūtų. Jis neabejoja, kad Herbertas gyvena ten pat ir 
yra namie. Žmonės, radę jį gulintį, laksto po alinę Elzaso gatvėje ir 
klausinėja Herberto Višovo. Ir tada pakyla nuo stalo jaunas lieknas 
vyriškis, sėdėjęs su gražia juodaplauke moterimi. Kas yra? Kur? 
Automobilyje. Ir bėga sujais į gatvę, mergina jam pavymui sykiu su 
puse užeigos. Francas žino, kas ateis. Jis įveikė laiką. 

Francas ir Herbertas vienas kitą pažįsta, Francas pašnibžda jam 
į ausį dešimt žodžių, žmonės prasiskiria. Francas atnešamas į alinę 
ir paguldomas galiniame kambaryje į lovą, iškviečiamas gydytojas. 
Eva, toji graži juodukė, atneša pinigų. Jie aprengia jį kitais drabu- 
žiais. Praėjus valandai po plėšimo jie jau važiuoja privačiu auto- 
mobiliu į Magdeburgą. 

Per pietus Herbertas ateina į kliniką ir jam leidžiama persimesti 
keliais žodžiais su Francu. Francas negulėsiąs čia daugiau nė die- 
nos negu reikia, po savaitės Višovas atvažiuosiąs. Eva tuo tarpu 
pabus Magdeburge. 

Francas guli lovoje ir nė krust. Jis suėmęs save į nagą. Gink Die- 
ve, negalvok apie tai, kas buvo. Tiktai kai apie antrą valandą prane- 
šama, kad atėjo maloningoji ponia, ir su tulpėmis įeina Eva, apsipi- 
la ašaromis ir verkia nesivaldydamas, rauda, kūkčioja, ir Eva turi 
jam šluostyti rankšluosčiu veidą. Jis laižosi lūpas, merkia akis, kan- 
da sauį liežuvį. Bet smakras vis tiek dreba, irjis toliau verkia, todėl 
seselė tai girdėdama pabeldžia į sieną ir paprašo, kad Evajau eitų, 
šįsyk, girdi, užteks, nes pasimatymas pernelyg sujaudinsiąs ligonį. 

Kitą dieną jis jau visai ramus ir šypteli atėjusiai Evai. Po dviejų 
savaičių jie išsiveža jį. Jis vėl Berlyne. Vėl kvėpuoja Berlyno oru. Kai 
pamato Elzaso gatvės namus, jo viduje kažkas sukyla, tačiau rauda 
neprasiveržia. Jis galvoja apie tą sekmadienio popietę, praleistą su 

Cile, apie varpų skambesį, varpai skambėjo, o dabar aš čia gyven- 
siu, manęs kažkas laukia, man kažką reikia nuveikti, kažkas įvyks. 
Francas Biberkopfas tai puikiai Žino ir ramiai sau guli, ir leidžiasi 
nešamas iš automobilio. 

Man reikia kažką nuveikti, kažkas įvyks, aš niekam nieko nepa- 
sakysiu, aš esu Francas Biberkopfas. Jis įnešamas į namą, į tą, kur 
gyvenajo draugas Herbertas Višovas, vadinantis save komisionie- 
riumi. Jį apėmęs toks pat pasitikėjimas savimi, kaip ir tada, kai iš- 
krito iš automobilio. 


Tądien į skerdyklas buvo atvežta: 11 543 kiaulės, 2016 galvijų, 
920 veršių, 14 450 avių. Bupt į kaktą, trekšt, ir gatava. 

Kiaulės, galvijai, veršiai skerdžiami. Ir nėra reikalo apie tai kal- 
bėti. O kaip su mumis? Mumis? 

Eva sėdi prie Franco lovos. Višovas vis ateina ir ateina: „Klau- 
syk, kas tai padarė, kaip ten buvo?“ Francas nė mur mur. Jis atsi- 
skyrė nuo visų geležine siena ir nieko neprisileidžia, duokit, girdi, 
man ramybę. 

Paskui Eva, Herbertas ir jo draugas Emilis ilgai sėdi prie stalo. 
Nuo to laiko, kai Francą naktį pervažiavo, jie taip ir nesuprato, kas 
jis per žmogus. Juk aišku, kad jį ne vien tik pervažiavo automobilis, 
už to dar kažkas slypi, nes ką veikia žmogus 10 valandą vakaro 
Berlyno šiaurės rajone, nepardavinėja juk 10 valandą laikraščių, 
kai gatvėje nėra nė gyvos dvasios. Herbertas įsitikinęs: Francas da- 
ręs kažkokį šakar makar, ir tada jam tai atsitikę, o dabar gėda prisipa- 
žinti, kad iš tų sumautų laikraščių nepragyveno, be to, čia įsimaišę 
kiti, kurių jis nenori išduoti. Eva jam pritaria, jis kažką daręs, bet kaip 
ten išėjo, kad liko be rankos. Na nieko, kaip nors išsiaiškinsim. 

Viskas ima aiškėti, kai Francas duoda Evai savo paskutinį adre- 
są, kad perneštų jo daiktus, bet nesakytų kur. Herbertas ir Emilis 
nepraleidžia tokios progos ir nueina, o šeimininkė nenori atiduoti 
daiktų, bet gavusi penkias markes sutinka ir pasako, kad čia visi tik 
eina ir eina pas Francą, kas tokie, nagi Pumso, Reinholdo siųsti 
vyrukai ir visokie kitokie. Vadinasi, Pumsas. Dabar jie jau žino. 
Pumso gauja. Eva nesitveria savo kailyje, ir Višovas niršta: jeigu jis 
vėl pradėjo, tai kodėl su Pumsu? O paskui tai ir mes jau geri; susidėjo 
su tuo ir liko be rankos, vos gyvas, antraip aš su juo pasišnekėčiau. 

Eva per jėgą įsiprašė, kad leistų būti kartu, kai Herbertas Višo- 
vas kalbėsis su Francu, ir Emilis buvo, juk ne juokai - visas tas 
malonumas kainavo net tūkstantį. 

- Na, Francai, - pradeda Herbertas, - tujau taisaisi. Tuoj galėsi 
keltis, o kas toliau? Arjau pagalvojai? 

Francas atsuka jam savo šeriuotą veidą. 

—- Duok pirma ant kojų atsistoti. 

— Na, mes tavęs nevarom, nemanyk. Man visuomet malonu tave 
pas save matyti. Bet kodėl niekad pas mus neatėjai? Juk jau metai 
kaip iš Tegelio. 

— Tiek dar nėra. 

— Na, pusė. Nenorėjai mūsų pažinti, ką? 

Namai, žemyn krintantys stogai, niūrus kiemas aukštomis sie- 
nomis, kaip griausmas šauksmas aidi, juvivaleralera, taip juk vis- 
kas prasidėjo. 

Francas guli ant nugaros, žiūri į lubas. 

- Aš laikraščius pardavinėjau. Kam jums toks. 

Tada neištveria Emilis, šaukia visas raudonas iš pykčio: 

- Klausyk, tu nepardavinėjai jokių laikraščių. Koks melagis! 

Eva jį ramina. Francas supranta, kad jie kažką Žino, bet ką? 

- Aš laikraščius pardavinėjau, paklausk Meko. 

Višovas: 

- Ašjau žinau, ką pasakys Mekas, - kad tu pardavinėjai laikraš- 
čius. Pumso gauja irgi daržovėmis prekiauja, po truputį. Dar kar- 
tais žuvimis. Pats juk Žinai. 

— O aš ne. Aš laikraščius pardavinėjau. Ir tuo užsidirbdavau 
duonai. Paklausk Cilės, ką aš dariau, ji juk per dienas būdavo šalia 
manęs. 

- Ir užsidirbdavai dvi ar tris markes per dieną? 

- Kartais ir daugiau, man užtekdavo, Herbertai. 

Anie sutrinka. Eva prisėda prie Franco. 

— Sakyk, Francai, tujuk pažinojai Pumsą, ar ne? 

- Pažinojau. 

Francas jau nebegalvoja, jie mane kvočia, jis prisimena, gyvena. 

— Na, ir? 

Eva glosto jį. 

— Sakyk, kas ten tarp jūsų buvo? 

Herbertas šalia jos neiškentęs pratrūksta: 

— Aha, klok viską iš eilės. Aš juk Žinau, kas per diegas tas Pum- 
sas. Ir kur jūs buvot tą naktį. Manai, kad nežinau, ką? Tu su jais 
buvai. Bet man tai nerūpi. Tai tavo reikalas. Su jais susidedi, juos 
pažįsti, tą seną vagį, o pas mus akių nerodai. 

Emilis rėkia: 

— Matai, mes tau geri, kai... 

Herbertas jam duoda ženklą. Francas verkia. Ne taip kaip klini- 
koje, bet irgi baisiai. Jis kūkčioja, rauda sukioja galvą į šalis. Jis gavo 
per labuonę, jam spyrė į krūtinę, paskui išmetė pro duris priešais 
atlekiantį automobilį. Tas jį pervažiavo. Jis neteko rankos. Liko luo- 
šys. Vyrai išeina iš kambario. Jis toliau ramiai kūkčioja. Eva tebe- 
šluosto jam rankšluosčiu veidą. Paskui Francas nusiramina ir už- 
merkia akis. Ji stebi jį, mano, kad užmigo. Bet šis pramerkia akis, 
pasirodo, nė nemanė miegoti ir sako: 

— Pasakyk Herbertui su Emiliu, kad jie ateitų. 

Tiedu įeina nuleidę galvas. Ir Francas klausia: 

— Ką jūs žinote apie Pumsą? Ar išvis jį pažįstate? 

Jie visi trys susižvalgo nieko nesuprasdami. Eva patapšnoja jam 
per ranką. 

- Bet, Francai, tu juk pats jį pažįsti. 

— Aš noriu žinoti, ką jūs apie jį žinote. 

Emilis: 

— Kadjis toks šunsnukis, kokio pasaulis nematė, ir kad yra atsė- 
dėjęs penkinę Zonenburge, nors nusipelnęs penkiolikos ar net iki 
gyvos galvos. Aišku, kokiais jis vaisiais prekiauja. 

Francas: 

- Jis visai ne iš to gyvena. 

- Taijau taip, daugiau mėsa verčiasi. 

Herbertas: 

— Bet paklausyk, Francai, tu juk ne mažas vaikas, pats Žinai, kas 
jis per paukštis. 

Francas: 

— Aš maniau, kad jis vaisius pardavinėja. 

— Na, ir ko tu tikėjaisi sekmadienį, kai su jais susidėjai. 

— Kad mes paimsim vaisius ir nuvešim į turgų. 

Francas guli ramus. Herbertas pasilenkia, kad pamatytųjo veidą. 

- Ir tu tikėjai? 

Francas vėl pravirksta, dabar tyliai, sučiaupęs burną. Jis nulipo 
laiptais žemyn, vienas žmogus vartė užrašų knygelę, paskui buvo 
Pumso bute ir ponia Pums turėjo nunešti Cilei raštelį. 

- Žinoma, tikėjau. Tik paskui supratau, kad jie mane pastatė 
saugoti, ir tada... 

Visi trys sutrikę susižvalgo. Iš visko sprendžiant, Francas sako 
tiesą, bet juk tai neįtikėtina. Eva pajudina jo ranką. 

- Ir kas gi tada buvo? 

Francas jau pražiojo burną, kad pasakytų, dabar viską išklos, 
tuojau pat. Ir jis taria: 

— Paskui aš norėjau prie jų dėtis ir jie išmetė mane iš automobilio 
po kito ratais. Ir viskas, tyla, daugiau nieko, - mane pervažiavo, 
galėjau galą gauti, jie norėjo mane nužudyti. 

Jis nekūkčioja, laikosi, dantys sukąsti, kojos ištemptos. 

Trijulė dabar viską žino. Jis pagaliau pasakė. Ir tai gryniausia 
tiesa. Visi tai kaipmat supranta. Yra toks pjovėjas, jo vardas Mirtis, 
ir Dievo galią turijis... 

Herbertas dar paklausia: 

— Pasakyk man vieną dalyką, Francai, ir mes tuojau išeinam: tu 
neatėjai pas mus todėl, kad norėjai gyventi iš laikraščių? 

Jis nebegali kalbėti, tik galvoja: 

„Taip, aš norėjau dorai gyventi. Ir išlikau doras iki galo. Ir jūs 
neturite ant manęs pykti, kad neatėjau pas jus. Jūs likote mano drau- 
gai, aš nė vieno iš jūsų neišdaviau“. 

Jis guli ramiai, ir jie išeina. 

Paskui, Francui išgėrus migdomųjų, sėdi apačioje alinėje ir Žžo- 
džio negali ištarti. Ir nežiūri į viens kitą. Eva visa dreba. Vargšė 
norėjo Franco, kai tas dar su Ida vaikščiojo, ir Francas nemetė Idos, 
kai ta prasidėjo su tuo iš Breslau. Dabar ji gyvena gerai, Herbertas 
viską padaro, ko tik paprašo, bet ji vis dar nepamiršusi Franco. 

Višovas visiems užsako grogo, ir trijulė jį tuojau išgeria. Višovas 
užsako vėl. Bet kalba nesimezga. 

Evos rankos ir kojos kaip ledas, kas akimirką ją tarsi šaltu van- 
deniu perlieja nuo pakaušio iki nugaros apačios, net šlaunys ledi- 
nės,ji uždeda jas vieną ant kitos. Emilis sėdi parėmęs galvą išskės- 
tomis rankomis, čiaupo lūpas, čiulpia liežuvį, ryja seiles, paskui 
neišlaikęs riaugteli ant grindų. Herbertas Višovas, jaunas, dailus, 
sėdi kėdėje išsitempęs, kaip ant arklio; panašus į leitenantą prieš 

savo būrį, veidas sustingęs, neįžvelgiamas. Jie dabar ne čia, ne ali- 
nėje, ir ne savo kailyje. Eva yra ne Eva, Višovas ne Višovas, Emilis 
ne Emilis. Aplink išaugo siena ir padvelkė kitas oras, tamsa. Jie 
tebesėdi prie Franco lovos. 

Yra toks pjovėjas, jo vardas Mirtis, ir Dievo galią turi jis. Šian- 
dien jis savo dalgį galanda, ir tada tas daug geriau pjauna. 

Herbertas atsigręžia į kitus ir kimiai klausia: 

— Kas gi tai padarė? 

Emilis: 

— Ką? 

Herbertas: 

— Kas jį išmetė? 

Eva: 

- Tujuk prižadi, Herbertai, jeigu jį nutversi... 

— Galėjai to ir nesakyti. Kaip šitokį dar žemė nešioja. Ak, ak. 

Emilis: 

— Klausyk, Herbertai, įsivaizduoji? 

Ne, geriau apie tai negalvoti, nekalbėti. Evai dreba keliai, ji mal- 
dauja: 

— Herbertai, daryk ką nors, Emili. 

Čia tiesiog nėra kuo kvėpuoti. Yra toks pjovėjas, jo vardas Mirtis. 
Herbertas padeda tašką: 

— Ką daryti, kai nežinai, kaip ten buvo. Pirma reikia viską suži- 
noti. Jeigu kaip, jeigu kaip, tai mes visą Pumso grupę pakišim. 

Eva: 

- Bet tada ir Francas sudegs. 

— Aš pasakiau: „Jeigu kaip“. Francas juk čia niekuo dėtas, be- 
veik, tai ir kvailam aišku, tuo patikės bet koks teisėjas. Tai įrodoma: 
jį išmetė po automobilio ratais. Antraip nebūtų metę. 

Jis net nusipurto, šitokie šunsnukiai. O Eva sako: 

—- Manijis galbūt pasakys. 

Bet Francas guli kaip baslys, ir iš jo nieko neišpeši. Tegu, tegu. 
Rankos nebėr, ji nebeataugs. Jie išmetė mane iš automobilio, bet 
galvą paliko sveiką. Mums reikia kaip nors laikytis, kapstytis, išlįs- 
ti iš liūno. Svarbiausia pradėti kepėstuoti. 


Tomis šiltomis dienomis jis ėmė neįtikėtinai greitai taisytis. Ne- 
sikelk dar, Francai, bet jis atsikelia ir vaikšto. Herbertas ir Emilis, 

visuomet buvę prie pinigo, jam nieko negaili, nuperka, ko jis pats 
nori ir ką gydytojas pasako. Francui rūpi pakilti iš patalo, jis valgo 
ir geria, ką jam paduoda, ir neklausia, iš kur pinigai. 

Kartais jie pasišneka apie šį bei tą, bet apie Pumsą, Francui gir- 
dint, - nė žodžio. Jie kalba apie Tegelį ir Idą. Apieją kalba su užuo- 
jauta ir liūdesiu, va, girdi, tokia jauna ir šitaip, bet Eva sako, kadji. 
buvo gan smarkiai nusiritusi. Tarp jų viskas taip pat kaip prieš 
Tegelį, ir nė vienas nežino ir nekalba apie tai, kad buvo laikas, kai 
svyravo namų sienos, kai stogai griuvo ant galvos, o Francas giedo- 
jo kieme ir davė priesaiką, kad bus ne Francas Biberkopfas, jeigu 
netaps doru žmogumi ir nepamirš to, kas buvo. 

Francas ramiai guli ir sėdi sujais. Ateina ir kitų senų pažįstamų. 
Atsiveda savo merginas ir žmonas. Ir niekas neliečiama, su Francu 
kalbama taip, lyg jis būtų ką tik iš Tegelio ir jam atsitikusi nelaimė. 
Kur ir kaip — vaikinai neklausia. Jie žino, kas yra nelaimė darbe, 
sugeba tai įsivaizduoti. Pakliūsi į kebeknę ir, žiūrėk, kulką gavai 
arba kojos sulaužytos. Bet geriau negu Zonenburge putrą srėbti ar- 
ba galą gauti nuo džiovos. Tai kiekvienam aišku! 

Į tą laiką jau ir Pumso šmikiai suuodė, kur Francas laikosi. Kas 
gi atsiėmė Franco daiktus? Jie tai greitai išsiaiškino, ir tas asmuo 
jiems Žinomas. Kolei Višovas ką nors pajunta, jiejau žino, kad Fran- 
cas Biberkopfas guli pas jį, pas draugą iš anksčiau, kad jis tik ran- 
kos neteko, o šiaip pasisekė, taigi tas vyrukas dar nepadėjęs šaukš- 
to ir ką gali Žinot, arjis jų neįduos. Nedaug trūko, kad būtų užsipuolę 
Reinholdą, jog jis per savo kvailumą įkišo į gaują tokį tipą kaip 
Francas Biberkopfas. Bet tegu kas nors pabando ką nors pasakyti 
Reinholdui, anksčiau negalėjo, o dabar juo labiau, net senis Pum- 
nueis, veidas geltonas, kakta išvagota baisių skersinių raukšlių. Jis 
nesveikas, nesulauks nė penkiasdešimties, tačiau tokie kaip tik pa- 
tys baisiausi. Jis gali kaip niekur nieko šypsodamasis įkišti ranką 
kišenėn ir nupyškinti tave vietoje. 

Tačiau kad taip išėjo su Francu ir kad jis liko gyvas, labai nege- 
rai. Bet Reinholdas tik purto galvą ir ramina juos: 

— Tiktai be panikos. Jis nedrįs. Negana dar, kad rankos neteko? 
Jeigu negana, tai tegu. Tada ir galvą padės. 

Ir teisybę sako, jiems nėra ko bijoti Franco. Kartą Eva ir Emilis 
ima įkalbinėti Francą, kad tas pasakytų, kaip ten viskas buvo ir kas 

tai padarė, ir aiškinti, jeigu jis vienas negali tam atkeršyti, tai atsi- 
ras kas gali. Berlyne tokių netrūksta. Bet jis tyli, nesileidžia apie tai 
į šnekas, moja ranka: baikit. Paskui išblykšta, ima sunkiai pūtuoti, 
kad tik vėl neimtų ašaroti: kokia prasmė apie tai kalbėti, kam tas 
viskas, ranka juk nuo to neataugs, jeigu galėčiau, tai išvis išvažiuo- 
čiau iš Berlyno, bet kam reikalingas invalidas? Eva: 

— Mes ne apie tai, Francai, koks tu invalidas, bet juk negalima 
nutylėti to, ką tau padarė, tu tik pamanyk, išmetė iš automobilio. 

— Nuo to ranka neataugs. 

- Bet tada jie turi sumokėti. 

— Už ką? 

Paskui įsiterpia Emilis: 

— Arba mes jam sutraiškom makaulę, arba gauja, jeigu jis gaujoj, 
tegu susimetusi tau sumoka. Mes dėlto susitarsim. Tegu Pumsas su 
savo gauja arba atsako už jį, arba išnešdina, ir tada pažiūrėsim, 
kaip ten bus. O už tavo ranką turi sumokėti. Juk dešinės netekai! 
Tad tegu moka pensiją. 

Francas purto galvą. 

— Ko tu čia ją purtai. Mes sutraiškysim makaulę tam, kuris tai 
padarė, tai juk nusikaltimas, jeigu jau į teismą paduoti negalima, 
tai mums atsakys. 

Eva: 

- Francas nebuvo jokioj gaujoj. Juk girdėjai, jis nenorėjo prie jų 
dėtis, ir todėl jie taip padarė. 

— Nenorėjo ir nesidėjo, jo valia, Nuo kada galima žmogų privers- 
ti? Mes juk ne laukiniai. Tada tegu keliauja pas indėnus. 

Francas purto galvą: 

— Aš atsiteisiu už tai, kiek dėl manęs išleidote, iki paskutinio 
pfenigo. 

— Niekas tavęs neprašo, mums nereikia, įsikišk. Su jais reikia 
atsiskaityti, po velnių. Tokių dalykų negalima atleisti! 

Evairgi ryžtingai jį palaiko: 

— Ne, Francai, negalima atleisti, jie tau nervus sugadino, todėl ir 
spyriojiesi. Bet pasikliauk mumis: mums Pumsas nervų nepagadi- 
no. Paklausytum, ką Herbertas kalba: „Berlyne, sako, kils tokios 
skerdynės, kad žmonės negalės atsistebėti!“ Emilis linksi: 

— Tai jau taip. 

Francas Biberkopfas žiūri priešais save, galvoja: „Visa tai, ką jie 
čia šneka, manęs neliečia. Ir jeigu jie ką darys, aš būsiu niekuo dė- 
tas. Nuo to man ranka neataugs, ir labai teisinga, kad jos netekau. 
Taip ir reikėjo, ir nėra ko dėl to šiepti ilčių. Tai ne blogiausia, kas 
žmogui gali atsitikti!“ 

Ir jis permąsto, kaip viskas buvo: Reinholdas, matyt, užpyko, 
kad jis neperėmė iš jo tos bobikės, ir dėl to išmetė iš automobilio, o 
paskui Francas atsidūrė Magdeburge klinikoje. Jis norėjo gyventi 
dorai, ir mat kuo tai baigėsi. Jis išsitempė lovoje ir sugniaužė kumš- 
tį: va kaip buvo, būtent taip. Bet mes dar pažiūrėsim. Pažiūrėsim. 

Ir Francas nepasako, kas jį išmetė iš automobilio. Bet jo draugai 
nesijaudina. Kada nors vis tiek pasakys, mano jie. 


Francas tvirtas vyras, jo taip pigiai nepaimsi 


Pumso gauja, kuri maudėsi piniguose, dingsta iš Berlyno. Dujos 
nariai išsidangina į savo trobas Oranienburgo apylinkėse, Pumsas 
išvažiuoja į Altheidę gydytis, pasiremontuoti. Reinholdas po tru- 
pučiuką gėrinėja, kasdien išlenkdamas taurelę kitą, mėgaujasi, pra- 
tinasi, gyvenime juk tiek mažai malonumų, ir nesupranta, kodėl 
buvo toks kvailas, kad taip ilgai be šito apsiėjo, plempdamas vien 
kavą ir limonadą, argi tai gyvenimas? Reinholdas turėjo atsidėjęs 
kelis tūkstančius, apie kuriuos niekas nieko nežinojo. Juos ketino 
kam nors panaudoti, tik nežinojo kam. Nepirks juk trobos kaip kiti. 
Kol kas pakabino prašmatnią bobą, kitados ragavusią geresnio gy- 
venimo, ir išnuomojo jai prašmatnų butuką Niurnbergo gatvėje. Čia 
galima buvo pagyventi kaip ponui ir pralaukti, kol debesys išsi- 
vaikščios. Tad viskas tylu gražu, turi karališką būstą Vakarų rajone 
ir, aišku, senąją lindynę su eiline bobike. Jas po senovei keičia kas 
dvi savaitės, negali mat atsisakyti seno įpročio, ir baigta. 

Gegužės pabaigoje keli Pumso gaujos vyrukai susitinka Berlyne 
ir lyg; šiaip sau šnekteli apie Francą Biberkoptą. Dėl jo, sako, būta 
kalbos tarp kolegų. Tai Herbertas Višovas visus nuteikinėjąs prieš 
mus, mes esą šunsnukiai, padugnės, Biberkopfas visai nenorėjęs 
prie mūsų dėtis, tai mes jėga privertę ir paskui dar išmetę iš automo- 
bilio. Bet mes pasakėm, kad jis norėjo mus įduoti, kad niekas jo 

nevertė ir nelietė, tik paskui mums neliko kitos išeities. Jie sėdi krū- 
voj, purto galvas, pyktis su kolegomis nė vienas nenori. Tada nie- 
kas su tavim nenorės prasidėti ir liksi be duonos kąsnio. Ir jie nu- 
sprendžia: reikia parodyti gerą valią ir surinkti Francui pinigų, jis 
juk galų gale pasirodė savas, tegu pailsi kur nors ir reikia sumokėti 
už gydymą. Nepasišiukšlinkim! 

Reinholdas laikosi savo: tą tipą, sako, reikia užplumpinti. Kiti 
nieko prieš, kodėl ne, bet neatsiranda tokio, kuris to imtųsi, paga- 
liau tegu vargšas gyvena, juk dabar invalidas, vienrankis. Ir neži- 
nia, kuo tai baigsis, jeigu su juo prasidėsi, mat kaip jam sekasi. 
Žodžiu tariant, jie sumeta jam šlamančių, kelias šimtines, tik Rein- 
holdas nieko neduoda, ir įgalioja vieną nueiti pas Biberkoptą, tik 
tada, kai nebus Herberto Višovo. 

Ir šį kartą Francas ramiai paskaito „Mottenpost“, paskui „Grūne 
Post“, kurie jam labiau patinka, nes tenai nieko nėra apie politiką. 
Pasižiūri, kurios dienos, mat toks senas, anų metų lapkričio 27 die- 
nos numeris, tada dar su lenke Lina gyveno, kažin ką ji dabar vei- 
kia? Tenai rašoma apie ekskaizerio naujojo svainio vestuves: prin- 
cesei 61-eri, vyrukui 27-eri, jai tai kainuos krūvą pinigų, o princu, 
sako, jis vis tiek netaps. Neperšaunamos liemenės policijos agen- 
tams, šitomis pasakomis mes jau seniai netikime. 

Staiga Eva ima su kažkuo rietis. Ei, balsas tarsi pažįstamas. Ji 
nenori jo įsileisti, ką gi, reikia pažiūrėti, kas čia toks malonėjo. Ir 
Francas atidaro duris su „Grūne Post“ rankoje. Tai juk Šreiberis iš 
Pumso gaujos, kur tada sykiu buvo. 

Ei, kas čia dabar? O Eva jam šaukia: 

— Francai, jis atėjo nutaikęs, kada Herberto nėra. 

— Ko tau reikia, Šreiberi, tu pas mane, kokios bėdos? 

— Pas tave, aš sakiau Evai, bet ji neleidžia. Gal tave čia kalina? 

— Ne, iš kur tu ištraukei? 

Eva: 

- Jūs tiesiog bijot, kad jis jus įduos. Tegu jis nešdinasi, Francai. 

Francas: 

— Ko tau reikia, Šreiberi? Užeik, Eva, įleiskjį 

Ir jie sėdi Franco kambaryje. „Grūne Post“ guli ant stalo, jame 
tuokiamas ekskaizerio naujasis svainis, du vyrai už nugaros laiko 
virš galvos karūną. Dar rašoma apie liūtų medžioklę, zuikių me- 
džioklę, tiesos svarbą. 

—- Už ką gijūs man norite duoti pinigų? Ašjuk nepadėjau. 

— Kaip, tu juk saugojai? 

- Ne, Šreiberi, aš nesaugojau, aš nieko nežinojau, jūs mane tenai 
pastatėte, bet aš nežinojau, ką man daryti. 

Kaip gerai, kad jų atsikračiau, daugiau nereikės stovėti tamsia- 
me kieme, aš net pats susimokėčiau, kad nereikėtų. 

— Nesąmonė, dėl manęs galit nebijoti, aš gyvenime dar nieko 
neįdaviau. 

Eva rodo Šreiberiui kumštį: bet yra kitų, kurie jums už viską at- 
mokėtų. Ir kaip tu drįsai čia pasirodyti? Kas, jei čia būtų Herbertas, 
pamatytum ko nematęs. 

Staiga įvyksta baisus dalykas. Eva pamato, kaip Šreiberis įkiša 
kelnių kišenėn ranką. Jis nori išsitraukti pinigus ir parodyti juos 
Francui. Gal susigundys? Bet Eva kitaip supranta tą judesį. Ji ma- 
no, kad jis nori išsitraukti revolverį, nes jam pavesta nupyškinti 
Francą, kad jis turi užversti Francą, jog tas nieko nepasakytų. Ir 
pašoka nuo kėdės, prisiploja visa perblyškusi prie sienos, veidas 
klaikiai perkreiptas, ir klykia, kiek gerklė neša, metasi į šoną, su- 
klumpa, vėl pakyla. Francas pašoka, Šreiberis pašoka, kas gi čia 
darosi, kas jai, po paraliais? O ta šast aplink stalą prie Franco, ką gi 
man daryti, jis tuojau šaus, ir bus amen, galas viskam, šakės, žudi- 
kas, pasaulis slysta iš po kojų, aš nenoriu mirti, atsigulti po žeme, 
neee! 

Ir stabteli, vėl bėga, pargriūna, atsistoja priešais Francą, perblyš- 
kusi, klykdama, visa drebėdama: 

- Lisk už spintos, žudo, gelbėkit, gelbėkit. Šaukia kaip kukuliai 
išsprogusiomis akimis: - Gelbėkit. 

Abu vyrus tarsi kas lediniu vandeniu būtų perliejęs, Francas 
nežino, kas čia darosi, jis tik pastebi tą judesį. Kas dabar bus - ir 
supranta: Šreiberis įkišo dešinę ranką į kelnių kišenę. Ir susvyruoja. 
Kaip tada, kai buvo paliktas saugoti, štai ir vėl. Bet jis nenori, aš 
jiems pasakysiu, jis nenori, nenori būti numestas po automobiliu. 
Jis sudejuoja. Išsilaisvina iš Evos glėbio. Ant žemės nukrinta „Grūne 
Post“, kur bulgaras tuokiamas su princese. Nagi, kur čia kėdė, aš 
tau kaip duosiu. Jis garsiai atsidūsta. Kurgi ji? Spokso į Šreiberį ir 
nieko daugiau nemato, parverčia traukdamasis kėdę. Ak, štai kur ji! 
Dabar mes ją paimsim ir... Magdeburge prie bažnyčios jie verčia 

klinikos duris. Eva tebeklykia, ei, dar ne viskas, dar mums ne galas, 
mes dar. Jis lenkiasi kėdės. Ir Šreiberis persigandęs neša muilą, vai 
vai vai, jiems ne visi namie, garbės žodis! Koridoriuje žmonės jau 
varsto duris. 

Sėdintys pirmame aukšte alinėje išgirsta klyksmus, bildesį. Du 
vyrai tuojau puola į viršų, sutinka ant laiptų Šreiberį, lekiantį jiems 
priešais. O tas nekvailas, rodo į viršų, mojuoja rankomis, šaukia: 

- Gydytoją, greičiau, smūgis ištiko. 

Ir dingsta, šunsnukis. 

Viršuje Francas guli šalia kėdės be sąmonės. Eva tupi šone tarp 
lango ir spintos, tupi ir klykia, lyg matytų šmėklą. Jie atsargiai pa- 
guldo Francą ant lovos. Šeimininkė pažįsta Evą ir šliūkšteli jai ant 
galvos šalto vandens. Tada Eva užčiaupia kakarinę ir tyliai sako: 

— Bandelės. 

Vyrai juokiasi: 

— Bandelės jai reikia. 

O šeimininkė paima ją už pažastų, pasodina ant kėdės ir sako: 

— Taip jai visuomet būna, kai užeina. Bet tai ne smūgis. Jai ner- 
vai - nusiplūkė su ligoniu. Matyt, pargriuvo. Ir kam gi jis keliasi. 
Būtinai mat reikia keltis, ir tada ji nervinasi. 

— Na, o kodėl tada tas šaukė „Smūgis!“ 

— Kas toks? 

— Na tas, kur lėkė laiptais žemyn. 

— Todėl kad priekvaišis. Aš juk pažįstu savo Evą, jau penkeri 
metai. Jos motina irgi tokia. Kai ima klykti, padeda tik vanduo. 

Parėjęs vakare namo Herbertas duoda Evai revolverį, dėl viso 
pikto, ir nereikia laukti, kol kitas šaus, tada jau šaukštai popiet. Jis 
pats tuojau šoka ieškoti Šreiberio, jo, aišku, niekur nėra, išgaravęs. 
Visi Pumso žmonės išsivažinėję, nes niekas nenori kištis. O Šreibe- 
ris dingsta kaip į vandenį. Jis pasisavina Francui skirtus pinigus ir 
apsikasa savo troboj Oranienburgo apylinkėse. O Reinholdui pri- 
meluoja: Biberkopfas, girdi, nenorėjo imti pinigų, bet su Eva pavyko 
susitarti, ji viską ir sutvarkys. Tai šitaip. 


Tuo metu į Berlyną ateina birželis. Orai laikosi šilti, lietingi. Pa- 


saulyje dedasi įdomūs dalykai. Nukrinta dirižablis „Italija“ su gene- 
rolu Nobile, ir radiograma praneša, kur jis guli, ogi į šiaurės rytus 

nuo Špicbergeno, ten, deja, labai sunku prieiti. O štai kitam lėktuvui 
labiau pasiseka, jis nenusileisdamas per 77 valandas nuskrenda iš 
San Francisko į Australiją ir sėkmingai tenai nusileidžia. Na, dar 
Ispanijos karalius vis nesutaria su savo diktatoriumi Primu de Ri- 
veira, tikėkimės, kad susitars. O vienos Badeno-Švedijos sužadėtu- 
vės maloniai stebina, iš pat pirmo žvilgsnio: pasirodo, degtukų ka- 
ralystės princesė užsidegė meile Badeno princui. Kai pagalvoji, kiek 
nuo Švedijos iki Badeno, tai norom nenorom nusistebi, ir kaip tai 
staiga pavyko. 

Ak, moterys mano silpnybė, pažeidžiama mano vieta, štai vieną 
apglėbęs bučiuoju, o rūpi, jaučiu, jau kita. Taip, moterys mano sil- 
pnybė, ak, ką man, ak, ką man daryt, ir jeigu per jas aš pražūsiu, 
širdy „Išparduota“ reikės parašyt. 

O Čarlis Ambergas priduria: „Aš išsirausiu blakstieną ir nudur- 
siu tave. Paskui lūpų dažais nudažysiu raudonai. O jeigu tau tai 
nepatiks, tai man, žinok, tik viena liks, užsisakyti kiaušinienės ir 
ištepliot tave špinatais prieš vakarienę“. 

Orai laikosi šilti, lietingi, per pietus temperatūra pakyla iki 220 
Celsijaus. Tokiu oru prieš Berlyno prisiekusiųjų teismą stoja toksai 
Rutkovskis, įtariamas savo meilužės nužudymu. Ir tada kyla klau- 
simas: ar nužudytoji Elzė Arnt nėra pabėgusi vieno gimnazijos mo- 
kytojo žmona? Matis kreipėsi į teismą ir laiko tai įmanoma, ar net 
kreipėsi į teismą, kad nužudytoji Elzė Arnt yra jo žmona. Jei tai 
pasitvirtins, jis sutinka duoti teismui svarbių parodymų. Atmosfe- 
ra perdėm dalykiška, atmosfera perdėm dalykiška, dalykiška daly- 
kiška atmosfera. Atmosfera perdėm idiotiška, atmosfera perdėm hip- 
notiška, hipnotiška atmosfera, ir ką gi, ką gi, ką gi, tokia jau ji yra. 

O artimiausią pirmadienį bus iškilmingai švenčiamas elektra 
varomo miesto geležinkelio atidarymas. Ir geležinkelio valdyba ta 
proga nepamirš priminti apie gresiančius pavojus, dėmesio, atsar- 
giai, nelipti, nešokinėti, už tai gresia bauda. 


Suimki save į nagą, silpna siela, ir pakilki 


Kartais sąmonės netekimas beveik prilygsta mirčiai. Netekęs 5ą- 
monės Francas Biberkopfas vėl paguldomas į lovą, dienos eina, orai 

šilti, lietingi, ir jis galvoja: aš mirštu, jaučiu, tuoj pakratysiu kojas. 
Jeigu tu, Francai, dabar nieko nedarysi, ko nors kaip reikia, rimtai, 
ryžtingai nesigriebsi, jeigu nepaimsi į ranką lazdos, ne, geriau kar- 
do, ir nepradėsi su juo tvatinti į visas puses, o jeigu kas - nebėgsi, 
kiek įkabindamas, tai Francai, Franculi, Biberkopfėli, seneliuk, tau 
šakės, šakutės, šakelės! Tada iškart gali užsisakyti grabą! 

Jis dejuoja, aš nenoriu, nenoriu, nenoriu, nemirsiu. Apsidairo 
kambaryje, sieninis laikrodis tiksi: vadinasi, aš dar gyvas, dar gy- 
vas, jie nori manim nusikratyti, štai Šreiberis vos nenušovė, bet ne, 
to nebus. Francas pakelia vieną jam likusią ranką lyg prisiekda- 
mas: ne, to nebus. 

Jį suima klaiki baimė. Negulėti, negulėti. Geriau jau gatvėje galą 
gauti, bet ne lovoje, jam reikia nešdintis iš čia. Herbertas Višovas su 
juoduke Eva išvažiavęs į Sopotą. Jinai turi turtingą kavalierių, jau 
įmetėjusį, biržos veikėją, tad ir melžia jį. Herbertas Višovas kartu 
išvykęs inkognito, mergina gerai dirba, jie kasdien matosi, vaikšto 
kartu, miega atskirai. Gražiu vasarišku oru Francas Biberkopfas vėl 
pasirodo gatvėje, jis vienintelis, nepakartojamas Francas Biberkop- 
fas, vos stovi ant kojų, bet eina. Mūsų kobra gerokai sumaitota, bet 
šliaužia. Jis vis dar kobra, nors paakiuose juodi ratilai, o pats visas 
sukritęs, subuvęs. 

Šliaužioja jis dabar gatvėmis, nes nenori gauti galo savo būdoje, 
bėga nuo mirties, ir kai kas, kai kas dabar jam po truputį aiškėja. 
Gyvenimo pamokos vis dėlto išėjo į naudą. Jis jau uostinėja orą, 
uostinėja gatves, tikrina, ar jos tebėra jo, ar nori jį priimti. Tėmija 
skelbimų stulpus, tarsi pirmąsyk matytų. Taip, vaikine, dabar tu 
jau nebedrebini žemės žengdamas, o slenki svyruodamas pasie- 
niais ir dantimis, pirštais, kiek jų tau dar liko, kabiniesi į gyvenimą, 
kad tik neišvirstum iš koto. 

Tai bent pragariškas dalykėlis, tas gyvenimas, ar ne? Kartą jau 
pajutai tai, Henškės užeigoje, kai tave norėjo išmesti dėl raiščio ir 
tas ilgšis prie tavęs lindo, nors tu jam nieko nepadarei. O aš ma- 
niau, kad pasaulis ramus, kad jame tvarka, matyt, nėra tvarkos, ir 
tu tai supratai, kai priešais iškilo tokia grėsminga siena. Tiesiog 
aiškiaregiškas momentas. 


O dabar eikšen, eikšen, aš tau kai ką parodysiu. Štai jinai, žiū- 
rėk, didžioji kekšė, kekšė Babelė, antai tupi prie vandens. Ir tu matai 

moterį, sėdinčią ant purpurinio padaro, septyniomis galvomis ir 
dešimčia ragų. Ji apsidariusi purpurais, auksais, brangakmeniais 
ir perlais ir turi rankoje auksinę taurę. Ji juokiasi. Ir jai ant kaktos 
parašytas vardas, paslaptis: motina Babelė, visų žemės baisybių 
motina, ragavusi visų šventųjų kraujo. Girta nuo šventųjų kraujo... 


O Francas Biberkopfas kepėstuoja gatvėmis, bastosi per dienų 
dienas ir nepasiduoda, ir daugiau nieko nenori, tik atgauti jėgas, 
atsiauginti raumenis. Orai šilti, vasariški. Francas eina iš smuklės į 
smuklę. 

Bėga nuo kaitros. Ir žiū - smuklėje prieš jį išdygsta du dideli 
alaus bokalai. 

Pirmas sako: 

— Aš ką tik iš rūsio, šaltas, padarytas iš apynių ir salyklo, ar 
patinku tau? 

Francas jam į tai: 

— Kurgi ne. Esi šaltas, karstelėjęs, malonus. 

— Taip aš užimu tave, užimu vyrus, o paskui juos įkaitinu, ir 
tada išvaikau nereikalingas mintis. 

— Nereikalingas mintis? 

— Taip, dauguma minčių nereikalingos. Gal sakysi, ne? 

— Teisybė. Gerai sakai. 

Priešais Francą atsiranda taurelė su šviesiai geltonu skysčiu. 

- Iš kur tu čia atsiradai? 

— Mane iš rugių varo, nejau nežinai. 

- Tu griebi už gerklės, na ir nagai. 

— Najau, užtat aš ir šnabė. Gal seniai ragavęs, pamiršai? 

— Ne, šnabutėle, ką tik buvau beveik padėjęs šaukštą, ištiesęs 
kojeles. Išvažiavęs be atgalinio bilieto. 

- Tai ir matyti. 

— Matyti, matyti, liaukis man. Nagi kol paragausim tavęs, eik- 
šen. Ak, kokia tu gera, ak, kaip degini, tikra ugnis. 

Degtinė nuteka jo gomuriu: tikra ugnis. 

Užkaitina toji ugnelė Francą, ir jam išdžiūsta burna, todėl siekia 
antro bokalo. 

- Tu antras, vieną jau išgėriau, ką nori man pasakyti? 

— Pirma paragauk manęs, storki, paskui klausk. 

— Ko gi? 

Ir tada bokalas sako: 

— Klausyk, išgerk dar du bokalus, paskui kmyninės ir grogo, ir 
tada išbrinksi kaip mirkyti Žirniai. 

- Nejau? 

- Taip, tada vėl būsi storas, kaipgi tu atrodai, vaikine? Kaip drįs- 
ti toks žŽmonėtis? Nagi patrauk dar gurkšnį. 

Francas čiumpa trečią: 

— Geriu, geriu. Tiktai laikykitės eilės. Kad man būtų tvarka. 

Ir klausia ketvirto: 

— Otuką pasakysi, mielas? - Tas tiktai kažką patenkintas vapa. 
Francas susipila jį į stemplę: — Tikiu, tikiu. Viskuo, ką tu sakai, ti- 
kiu, mielas. Tu mano avyte, mudu eisim į pievą pasiganyti. 


Trečiasis Berlyno užkariavimas 


Ir Francas Biberkopfas trečiąsyk pasirodo Berlyne. Pirmąsyk kam 
ant galvos bandė užgriūti stogai, bet pasirodė žydai, ir Francas bu- 
vo išgelbėtas. Antrąsyk jį apmovė Liudersas, ir Francas skandino 
sielvartą vyne. Dabar, trečiąsy k, jis netekęs rankos, bet nebijo rody- 
tis mieste. Drąsos turi už du ar net tris. 

Herbertas ir Eva išvažiuodami jam paliko nemažą sumelę, ji pa- 
dėta pas užeigos šeimininką pirmame aukšte. Bet Francas paima iš 
jo tiktai vieną kitą pfenigą, mat yra apsisprendęs: iš svetimų pinigų 
negyvensiu, man reikia verstis pačiam. Ir, nuėjęs į socialinę rūpybą, 
pareikalauja pašalpos. 

— Mums pirma reikia išsiaiškinti. 

— Oką mantą laiką daryti? 

— Ateikite po poros dienų. 

— Per porą dienų galiu kojas pakratyti iš bado. 

— Per porą dienų Berlyne niekas iš bado nemiršta. Visi taip kal- 
ba. Be to, pinigų mes neturim, duodam tiktai talonus maistui ir už 
butą sumokam patys, adresas, tikiuosi, teisingas? 

Ir Francas išeina iš socialinės rūpybos, ir kai atsiduria gatvėje, 
jam atsiveria akys: jie aiškinsis, aiškinsis, Viešpatie, tai gal tada ir 
dėl mano rankos, kaip jos netekau? Jis stovi priešais tabako parduo- 

tuvę ir svarsto: vadinasi, klausinės, kas atsitiko mano rankai, kas 
sumokėjo už gydymą ir kur aš gulėjau? Aišku, kad paklaus. Ir dar, 
už ką paskutiniais mėnesiais gyvenau? Palauk. 

Jis eina toliau ir vėl suka galvą: ką man daryti? Kieno pasiklaus- 
ti patarimo? Jų pinigų negaliu švaistyti. 

Ir jis dvi dienas tarp Aleksandro ir Rozentalio aikštės ieško Me- 
ko, norėdamas su juo pasitarti. Antrą vakarą randa jį Rozentalio 
aikštėje. Jie pasižiūri į viens kitą. Francas nori jam paduoti ranką — 
kaip karštai jiedu viens kitam spaudė rankas susitikę tada, po tos 
istorijos su Liudersu, kaip džiaugėsi, o dabar - Mekas atsargiai jam 
atkiša ranką, bet nepaspaudžia. Francas nori ją energingai pakra- 
tyti kaire, bet Mekas nutaiso labai rimtą veidą; kas yra tam vyrukui, 
galašjam ką padariau? Ir jie vaikšto Miuncštrase, vaikšto ir vaikš- 
to, paskui vėl grįžta į Rozentalio aikštę, ir Francas vis laukia, gal 
Mekas paklaus dėl rankos. Bet Mekas nė nemano klausti, tik vis 
žiūri kažkur į šoną. Galbūt jam gėda vaikščioti su šitokiu? Ir Fran- 
cas linksmai klausia apie Cilę, kaip tai sekasi. 

Jai? Jai gerai sekasi, ko jai nesiseks, ir Mekas ilgai ir plačiai dėsto 
apie Cilę. Francas per prievartą šypsosi. O apie ranką Mekas kaip 
neklausia, taip neklausia. Ir Francas, staiga toptelėjus vienai min- 
čiai, sako: 

- Oįalinę Prenclau gatvėje ar tebevaikštai? 

— Užeinu, -sumurma Mekas. 

Čia Francas viską supranta, sulėtina žingsnį ir atsilieka nuo 
Meko: jam Pumsas kažką pasakė apie mane, arba Reinholdas ar 
Šreiberis, ir jis mane laiko vagimi. Jeigu dabar norėčiau jį prašne- 
kinti, turėčiau viską papasakoti. Tegu jis eina po velnių, nesulauks. 

Ir Francas suėmęs save į nagą atsistoja priešais Meką: 

— Na Gotlibai, tai tada skiriamės, man reikia namo, luošiams 
privalu anksti griūti ant šono. 

Mekas jį pirmąsyk atidžiai nužvelgia, išsiima iš burnos pypkę, 
nori kažko klausti, bet Francas numoja ranka, nieko, girdi, neklau- 
sinėk, kyšteli jam ranką ir dingsta. Mekas stovi, krapštosi galvą, 
mano, reikės kada nors su juo atvirai įsišnekėti, ir pyksta ant savęs. 

Francas Biberkopfas drožia per Rozentalio aikštę, šypsosi ir gal- 
voja: „Kas iš tų šnekų, man reikia pinigų užsidirbti, kas tas Mekas, 
man reikia užplaukti ant pinigų“. 

Ir matytumėt, kaip Francas ėmėsi savo plano užplaukti ant pini- 
gų.Jį tarsi kas pakeitė. Toks įniršis pagavo. Eva su Herbertu paliko 
jam savo butą, bet Francas užsigeidė savo, svetimame, girdi, nepra- 
sikursi. Susirado jis atskirą butą, ir tada atėjo tas sumautas momen- 
tas. Šeimininkė paklojo ant stalo registracijos blanką. Ir šit mūsų 
Francas sėdi ir vėl suka galvą: jei parašysiu, kad esu Biberkopfas, 
jie ten tuojau pasiknis savo stalčiuose, paskui paskambins į polici- 
ją, o tie tada sakys, ei, ko jūs pas mus visai nesirodote, ir kas atsitiko 
jūsų rankai, kurjūs gulėjote, kas už viską sumokėjo. Ką tada daryti? 

Ir jis piktai trenkia kumščiu į stalą: globa, velniop tą globą ir 
socialinę. Tegu jie sau pasikaria, laisvam Žmoguijų nereikia: ir te- 
beniršdamas, tebesukdamas galvą, parašo blanke savo vardą „Fran- 
cas“, paskui prieš akis jam iškyla policijos skyrius, globos draugija 
Grunerštrasėje ir automobilis, iš kurio buvo išmestas į gatvę. Jis 
apsičiupinėja po striuke rankos strampą, kur ranka, paklaus, na ir 
tegu, man kas po velnių, rašau. 

Ir storai kaip lazda vedžioja popieriuje raides; aš niekada nebu- 
vau bailys, o dėl pavardės, tai aš jos iš nieko nepavogiau, gimiau 
Biberkopfas ir liksiu Biberkopfas. Lipina storas raides vieną prie 
kitos, o prieš akis Tegelio kalėjimas, alėja, juodi medžiai, kaliniai 
sėdi ten, klijuoja, obliuoja, lopo. Darsyk pasidažau ir dedu tašką. 
Aš nebijau jų, nei tų su žaliomis uniformomis, nei su skardiniais 
ženklais. Aš esu laisvas žmogus arba išvis joks. 

Yra toks pjovėjas, jo vardas Mirtis... 

Francas atiduoda šeimininkei užpildytą blanką, štai ir viskas. 
Baigtas kriukis. O dabar kelnes aukštyn, išsitiest ir pirmyn į Berlyną! 


Drabužiai keičia žmones, kitoks žmogus, kitaip ir mato 


Brunenštrasėje, kur kasamas metro tunelis, į šachtą įkrito ar- 
klys. Žmonės jau pusvalandis būriuojasi aplink, atvažiuoja gaisri- 
ninkai ir pakiša arkliui po pilvu diržą. Jis stovi vien tiktai ant van- 
dentiekio ir dujų vamzdžių, ir kas žino, gal susilaužė koją, visas 
virpa, žvengia, viršuje matyti tiktai galva. Gaisrininkai ima kelti, 
gyvulys smarkiai spardosi. 

Francas Biberkopfas ir Mekas yra tarp žioplių. Francas nušoka į 
duobę pas gaisrininką, padeda stumti arklį į priekį. Mekas ir kiti 
stebisi, ką Francas gali viena ranka. Jie tapšnoja prakaitu apsipylu- 
siam arkliui per nugarą, jam nieko neatsitiko. 

- Šaunus vyras tu, Francai, nieko nepasakysi, iš kur tiek jėgos 
vienoje rankoje? 

- Jėgos man netrūksta. Kai noriu, viską galiu. 

Abu eina Brunenštrase, jie pirmąsyk vėl susitikę. Mekas prisi- 
gretina prie Franco. 

— Taip, Gotlibai, kai gerai kerti ir geri, tai kitas reikalas. Nori, 
kad papasakočiau, ką aš dabar darau? (Palauk, aš tau tokių dalykų 
pripliaukšiu, kad daugiau prie manęs nelįsi. Tokių draugų man 
nereikia.) Tai va, klausyk, aš dabar turiu tokį darbą, kad geresnio 
nereikia. Aš kviečiu žmones suktis karusele Elbingo gatvėje. Šen, 
ponios ir ponai, tiktai penkiasdešimt pfenigų, o Romintos gatvėje 
rodausi kaip stipriausias pasaulyje vienrankis. Bet tik nuo vakar. 
Ateik, galėsi su manim pasiboksuoti. 

— Ką, tu boksuojiesi viena ranka? 

- Ateik, pamatysi. Ko negaliu ranka, padarau kojomis. 

Francas skiedžia išsijuosęs, o Mekas stebisi. 

Jie eina senuoju keliu, kaip anksčiau, Aleksandro aikšte, paskui 
Gipso gatve, prie senosios šokių salės Francas stabteli: 

— Matai, kaip suremontavo? Aš čia dažnai ateinu - pašokti ir 
išgerti prie baro. 

Mekas nežino, nė ką manyti: 

- Klausyk, kas tau darosi. 

— O kam, kodėl aš turiu save visai nurašyti. Kodėl nepašokti? 
Galtu prieš? Užsukam, ką? Pamatysi, kaip aš šoku su viena ranka. 

- Ne, tada jau geriau į „Miunchofą“. 

— Galima ir tenai. Tiktai mūsų šitokių niekur neįleis. Tu pasisuk 
ketvirtadienį arba sekmadienį. Ką, manei, kad aš eunuchu tapsiu, 
jeigu vieną ranką nušovė. 

— Kas nušovė? 

— Teko kartą pasišaudyti su farais. Dėl nieko, naktį Biulovo aikš- 
tėje, einu kartą naktį, žiūriu, keli vyrukai sandėlį tuština, pažįsta- 
mi, padorūs vaikinai, bet neturi iš ko gyventi, tai ką darys. Taigi 
einu aš ir matau, iš už kampo du farai išlenda, skrybėlės teptukais 

padabintos, iškart matyti, kas tokie. Aš į kiemą, ir sakau tam, kur 
saugo, taip, girdi, ir taip, ojie nė nemano nešdintis, baisus čia daik- 
tas, du farai. Mat kokie šaunūs vyrukai, jie, girdi, pirma prekę paims. 
O farai jau čia, ima šniukštinėti po kiemą. Matyt, kažkas iš namo 
iškvietė. O prekė — kailiai, pats tas boboms, kai namie šalta. Mes 
užsidarėm sandėlyje, o kai farai norėjo tenai įlįsti, tai žiūri, kad 
durys užrakintos. Ir visi aišku neša muilą per kitas duris. O kai 
farai atsiveda šaltkalvį ir tas ima knebinėti spyną, aš šaunu per 
rakto skylutę. Na, ką tu pasakysi, Mekai? 

— Kur tai buvo? - išsižioja tas. - Baik skiedęs. 

— Aš tuščiu pykštelėjau. Ojie kad ims tratinti tikrais, per duris. 
Jie manęs, žinoma, nepagauna, kol atrakino duris, mūsų jau ir pė- 
dos buvo ataušusios. Tik va ranka. Matai. 

Mekas mekena: 

— Eik tu sau! 

O Francas jau plačiu mostu paduoda ranką ir sako: 

- Iki, Mekai. Jeigu tau manęs kada nors reikės, tai aš gyvenu... 
paskui pasakysiu kur. Sėkmės! 

Ir nueina Vyndarių gatve. O Mekas nežino nė ką manyti: arba jis 
man makaronus kabina, arba reikės Pumso klausti. Jis man visai ką 
kita pasakojo. 

O Francas pamažiukais vėl grįžta į Alekso aikštę. 

Man dabar sunku pasakyti, koks buvo Achilo skydas ir kaip 
apsiginklavęs ir pasipuošęs jis ėjo į mūšį, tiktai neaiškiai prisime- 
nu rankšarvius ir kojašarvius. 

Užtat gerai žinau, kaip atrodė Francas, išsiruošęs į naują kovą. 
Taigi Francas Biberkopfas buvo apsitaisęs savo senais, dulkinais, 
arklio mėšlu apdrabstytais drabužiais, ant galvos kapitono kepurė 
su sulenktu inkaru, striukė ir kelnės iš rudos nutrintos medvilnės. 

Jis užsuka į „Miunchofą“ ir po valandėlės, išlenkęs bokalą, jau 
turi kažkieno pamestą gan šviežią mergužėlę, ir išeina su ja pasi- 
vaikščioti, nes viduje tvanku, o lauke gera, nors ir truputį dulkia, 
vaikštinėja Vyndarių ir Rozentalio gatve. 

Eina Francas ir galvoja: „Visur vien melas ir apgaulė, kur tik be- 
pažiūrėsi!“ Kitas žmogus, kitos ir akys. Kurjos anksčiau buvo?! Eina 
juodu su ta mergina ir miršta iš juoko, tai matydami! Šešta valanda, 
jau šiek tiek po, lyja, krapnoja, ačiū Dievui, paneliukė turi skėtį. 


234 


ww — 


- Žiūrėk, šeimininkas alų šinkuoja, matai, kiek nepripila. Matei, 
Eme, matei? Va tiek putų. 

— Nair kas? 

— Kad tiek putų? Taigi apgaudinėja. Apgaudinėja. Apgaudinėja. 
Ir gerai daro, vyras, taip ir reikia. 

— Ką tu. Tadajis sukčius! 

— Ne - vyras! 

Priešais žaislų parduotuvę: 

- Po velnių, Eme, žiūriu aš į visus tuos dzinguliukus, pažiūrėk, 
kiek jų čia, ir visai nenoriu pasakyti „taip ir reikia“. Kai buvau ma- 
žas, mes padėdavom mamai klijuoti visą tą šlamštą. Žinai, kiek už 
tai gaudavau, aš jau geriau patylėsiu. Tfu! 

— Na matai. 

- Jie baisūs kiaulės. Reikėtų langus išmalti. Šunsnukiai, taip iš- 
naudoti vargšus žmones. 

Moteriški paltai. Jis nori praeiti pro šalį, bet ji sustabdo. 

- Jeigu norėtum, tai aš tau irgi galėčiau kai ką papasakoti. Žinai, 
ką reiškia siūti paltus? Ką? Prašmatnioms poniutėms? Kiek, manai, 
moka už tokį? 

— Eime, eime. Klausyk, man tai nerūpi. Pati kalta, kad už tiek 
sutinki. 

- Palauk, o ką tu mano vietoj darytum? 

— Aš nebūčiau toks kvailas, kad už kelis pfenigus dirbčiau. Aš 
pats noriu, pasakyčiau, nešioti šilkais pamuštą paltą. 

— Pabandyk pasakyti. 

- Ir padaryčiau taip, kad tokį turėčiau. Antraip būčiau paskuti- 
nis kvailys, o jūsų šeimininkas teisingai daro, kad moka grašius, 
daugiau, vadinasi, nevertos. 

— Nesąmonė! 

— Manai, kad kelnės purvinos, tai aš visada toks? Matai, Eme, 
mane apdrabstė arklys, kur buvo įkritęs į metro šachtą. Ne, manęs 
už grašius nenupirksi, man gal net tūkstančio neužtektų. 

- Ir tu tiek gauni? 

Ji tiriamai pasižiūri į jį. 

— Kol kas ne, bet pamatysi, gausiu, gali būt rami, o už grašius 
nedirbsiu. 

Emė maloniai nustemba ir prisiglaudžia prie jo, įsikabinusi į 
parankę. 

Amerikietiška valykla, drabužių taisymas ir lyginimas, dvi ga- 
ruojančios lyginimo lentos, kambario gale rūkydami sėdi keli nela- 
bai amerikietiškos išvaizdos vyrai, priekyje - vienmarškinis jaunas 
juodbruvas siuvėjas. Francas nužvelgia patalpą ir švytėdamas atsi- 
gręžia į savo bičiulę. 

— Eme, mažyle, kaip puiku, kad aš šiandien tave sutikau! 

Ji dar nesupranta, kurlink jis suka, bet jaučiasi labai pamalonin- 
ta; pamatytų dabar ją tas vyrukas, kur nusimuilino „Miunchofe“, 
tai supyktų. 

— Eme, brangute, tu tik pasižiūrėk, kas tenai darosi. 

- Lygindamas kažin kiek neužkals. 

- Kas? 

— Nagi tasjuodukas. 

- Jis tai ne, užtat kiti. 

— Anie? Iš kur tu Žinai? Juk mudu nė vieno nepažįstam. 

Francas džiūgauja: 

— Aš juos irgi pirmąkart matau, bet žinau. Tu tik pasižiūrėk į 
juos. O ponas šeimininkas? Čiajie lygina, o užpakaliniame kamba- 
ryje visai ką kita daro. 

— Manai, kambarius pasimatymams nuomoja? 

— Galir taip, bet jie čia visi vagys. Kieno, manai, visi tie kostiu- 
mai, kur čia kabo? Užeitų čia dabar faras su skardiniu ženklu ir 
imtų šniukštinėti, tai pamatytum, kaip jie neštų kudašių. 

— Oko? 

— Todėl, kad čia viskas vogta! Amerikietiška valykla! Gudruo- 
liai! Mat kaip dūmija! Moka gyventi! 

Juodu eina toliau. 

—- Mokykis iš jų, Eme. Va kaip reikia! O dirbti neapsimoka. Įsidėk 
tai galvon. Nuo darbo tiktai nuospaudos, bet ne nauda. Nebent dar 
į makaulę gausi. Iš darbo dar, žinok, niekas neprakuto. Tik iš apga- 
vysčių. Pats matai. 

- Ir kuo gi tu užsiiminėji? 

Ji kupina vilčių. 

— Eime toliau, Eme, aš tau pasakysiu. 

Jiejau vėl Rozentalio gatvės šurmulyje, per Sofijos gatvę ateina į 
Miuncštrasę. Francas žygiuoja išpūtęs krūtinę. Jo ausyse skamba 
trimitai. Mes šauniai kovėmės ir pergalė jau mūsų, tratata, tratata, 
tratata, šis miestas krito, ir jo iždas nuo šiol šildys mus, tratata, 
tratata, tratata. 

Jiedu juokiasi susiriesdami. Jo pakabinta mergina ne iš kelmo 
spirta. Jos vardas tik Emė, tačiau ji jau išsiskyrusi ir turėjusi reikalų 
su globa. Jiedu nusiteikę kuo puikiausiai. Emė klausia: 

— O kur tavo kita ranka? 

— Palikau sužadėtinei, kaip užstatą, kitaip nenorėjo išleisti. 

— Reikia tikėtis, kad ji tokio pat linksmo būdo kaip tu. 

— Aišku. Ar dar nesi girdėjusi, aš atidaręs tokį atrakcioną, tenai 
ant stalo mano ranka per dieną stovi ant stalo ir tvirtina: „Kas ne- 
dirba, tas nevalgo“. Ir taip visą dieną. Bilietas - dešimt pfenigų, tai 
juodnugariai, žinok, griūte griūna ir atsidžiaugti negali. 

Ji miršta iš juoko, jis taip pat juokiasi. 

— Ei atsargiai, tu man dar antrą ranką išrausi. 


Kito žmogaus ir galva kita 


Po miestą važinėja keistas rankomis varomas vežimėlis, ojame 
sėdi paralitikas. Vežimėlis apkarstytas visokiais margais vimpe- 
lais, jis važiuoja Šenhauzo alėja, stoviniuoja prie kiekvieno kampo, 
žmonės susirenka aplink, ir jo padėjėjas siūlo atvirukus po 10 pfe- 
nigų: 

„Keliautojas po pasaulį! Aš, Johanas Kirbachas, gimiau 1874 
metų vasario 20 dieną Miuncheno Gladbache; iki Pirmojo pasauli- 
nio karo buvau sveikas ir pats užsidirbdavau duoną, bet man para- 
lyžiavo dešinę pusę, ir tam atėjo galas. Paskui aš atsigavau tiek, 
kad vėl galėjau vaikščioti ir dirbti. Taip mano šeima buvo išgelbėta 
nuo visiško skurdo. 1924 metų lapkričio mėnesį Vokietijos geležin- 
keliai buvo išlaisvinti iš nekenčiamos belgų okupacijos ir visi Par- 
einės žmonės džiūgaute džiūgavo. Daugelis mūsų brolių vokiečių 
iš to džiaugsmo prisigėrė, ir tai mane pražudė. Tą dieną aš grįžau 
namo, buvau vos už 300 metrų nuo savo buto, kai iš smuklės išvirtęs 
būrys vyrų mane parvertė. Pargriuvau taip nevykusiai, kad visam 

gyvenimui likau invalidas ir daugiau niekada nebevaikščiosiu. 
Aš negaunu nei pensijos, nei kokios nors kitos paramos. Johanas 
Kirbachas“. 

Užeigoje, kur tomis gražiomis dienomis trinasi Francas Biber- 
kopfas, šniukštinėdamas kokios nors geros patikimos progos pra- 
kusti, greta kažkoks geltonsnapis vapa apie tą paralitiką, kurį jis 
matė Dancigo gatvėje, o paskui ima per visą alinę šaukti, kad ir jo 
tėvas invalidas, jo krūtinė, girdi, peršauta, oro trūksta, o gydytojai 
dabar parašė, kad jam tai nuo nervų ir sumažino pensiją, paskui, 
sako, ir visai atims. 

Tų jo šnekų klausosi kitas vyrukas, su didele žokėjiška kepure, 
boksininkišku smakru, jis sėdi ant to paties suolo, bet prieš jį nesto- 
vi bokalas. Jis klausėsi, klausėsi ir paskui sako: 

— Tfu, po velnių. Tiems invalidams išvis nieko nereikia mokėti. 

— Kaip nereikia? Pašaukia į karą, o paskui žinokis. 

— Aišku. Klausyk, jeigu tu kitur ką nors per kvailumą pasidarysi, 
tai tau tada niekas nieko neduos. Pavyzdžiui, vaikinas užšoks ant 
tramvajaus paminos, nuslys ir nusilauš koją, tai jis nė pfenigo ne- 
gaus. Ir teisingai - pats kaltas. 

— Klausyk, per karą tu dar net nebuvai gimęs arba vystykluose 
gulėjai. 

— Nesuk galvos, Vokietijoje visos bėdos per tai, kad invalidams 
pensijas moka. Jų tūkstančiai, nieko neveikia ir dar pinigus gauna. 

Stalo kaimynai neiškentę įsiterpia: 

— Neskiesk miltais, Vili. Ką gi tu pats veiki? 

— Nieko. Aš irgi nieko neveikiu. Jeigu man ir toliau mokės, tai aš 
nieko ir neveiksiu, nesąmonė, kad moka. 

Visi juokiasi: 

— Nair pasakė! 

Francas Biberkopfas sėdi prie to paties stalo. Vaikinas kitoj pu- 
sėj susigrūdo rankas į kišenes ir įžūliai spokso į jo tuščią rankovę. 
Kažkokia mergina apsikabina Francą: 

— Tujuk irgi be rankos. Sakyk, kiek gauni pensijos? 

— Kam gi tai rūpi? 

Mergina rodo galva į vyruką anapus stalo: 

— Štai tam. Jis interesuojasi. 

- Ne, aš tuo nesiinteresuoju. Aš tik sakau, jeigu buvo toks kvai- 
las, kad ėjo į karą, tai... 

Mergina Francui: 

— Dabarjis bijo. 

— Manęs? Manęs gali nebijoti. Aš ir pats tą patį sakau, lyginai. 
Aš žinau, kur mano ranka, ta, kurios čia nėra? Aš ją spiritu užpy- 
liau, dabar stovi namie ant spintos ir kasdien man sako: „Sveikas, 
Francai, mulki neraliuotas!“ 

Cha cha! Čia tai bent, kietas. Vienas pagyvenęs vyriškis išvynio- 
ja iš laikraštinio popieriaus du didelius sumuštinius, susipjausto 
juos kišeniniu peiliu ir ima kimšti gabalas po gabalo į burną: 

— Aš nekariavau, visą laiką pratūnojau Sibire. Dabar štai grįžau 
tų, ką jūs, vyručiai, galjus kas pervažiavo? 

Vaikinas su žokėjiška kepure: 

— Nuo ko tau reumatizmas? Nuo gatvių prekybos, juk taip? Jeigu 
tavo kaulai nesveiki, tai nekišk nosies į gatvę. 

— Tai gal man tada mergas pardavinėti? 

Vaikinas trenkia kumščiu į stalą, kad net sumuštiniai pašoka. 

— Va. Teisingai. Ir nėra ko čia juoktis. Pamatytum tu mano brolio 
žmoną, Mano svainę, gyveno gražiai, padorūs žmonės, niekuo ne- 
blogesni už kitus, vaikščiojo žymėtis, pašalpą ėmė. Brolis po miestą 
lakstė, ieškodamas darbo, o ji nežinojo, kaip už tuos kelis grašius 
šeimą išmaitinti, du maži vaikai namie, pati dirbti negali. Ir ji susi- 
pažįsta su vienu, su kitu. Kol pagaliau jis, mano broliukas, kai ką 
suuodžia. Tada jis atsiveda mane ir sako, pasiklausyk, kaip aš su 
savo pačiute aiškinuosi. Gerai norėjo. Klausykit, tokio cirko jūs dar 
nė vienas nesat matęs. Jinai jam tokią lekciją atskaitė, kad tuoj pa- 
bruko uodegą kaip šaltu vandeniu perlietas pudelis. Klausyk, sako, 
tu man darįakis lendi, parnešdamas namo kelis sumautus grašius, 
atsirado mat vyras. Ir mano broliukas tiktai akimis mirksi. Nesiro- 
dyk daugiau pas mus viršuje. 

— Ir jis nesirodo? 

— Jis tai norėtų, bet jinai nė iš tolo, reikalingas, girdi, man toks 
mulkis, kuris tiktai pašalpą moka atsiimti ir dar gerklę laido, kai 

Jam visi daugmaž pritarė. Francas Biberkopfas sėdi šalia vaiki- 
no, kurį visi vadina Viliu, ir užsveikina pakėlęs bokalą: 

- Jūs, vyručiai, už mus dešimt metų jaunesni, bet gudrumu len- 
kiat šimtu metų. Klausykit, kad aš būčiau drįses taip kalbėti, kai 
man buvo dvidešimt. Ką jūs, tada kalba buvo viena: „Rankas prie 
siūlių!“ 

— Mes irgi tenjas laikome, tik ne prie savo. 

Juokas. 

Smuklė pilnutėlė; padavėjas atidaro vienerias duris, už jų nedi- 
delis laisvas kambarys. Visa jų draugija pereina tenai ir įsitaiso po 
dujine lempa. Labai karšta, kambarys pilnas musių, ant grindų guli 
šiaudų prikimštas čiužinys. Jis pakeliamas ir padedamas ant pa- 
langės, kad prasivėdintų. Kalbama toliau. Vilis sėdi su visais ir 
laikosi savo. 

Čia tas geltonsnapis, kuris buvo jau visai nutilęs, pastebi ant 
Vilio rankos laikrodį ir negali atsistebėti tuo, kad jis auksinis. 

— Ak tuvelnio puse, už kiek pirkai? 

— Už tris markešikes. 

— Tai, vadinasi, vogtas. 

— O man kas. Ir tu tokio nori? 

— Ne, ačiū. Kad paskui mane kas nutvertų už čiuprynos ir pa- 
klaustų: „O iš kur laikrodis?“ 

Vilis patenkintas apsidairo aplink ir nusijuokia. 

— Mat koks, apie vogimą ir girdėti bijo. | 

— Baik tu. 

Vilis padeda ant stalo ranką. 

— Jam nepatinka mano laikrodis. O man tai daiktas, kuris rodo 
laiką ir yra auksinis. 

— Už tris markešikes. 

— Paklausyk, tada aš tau kitaip paaiškinsiu. Nagi paduok man 
savo bokalą. O dabar sakyk, kas tai? 

— Bokalas. 

- Teisingai. Bokalas alui gerti. 

— Nieko prieš. 

— O čia kas? 

— Laikrodis. Klausyk, ko tu čia maivaisi? 

— Teisingai, laikrodis. Tai ne pušnis ir ne kanarėlė, bet jeigu nori, 
gali ir pušnimi vadinti, kas tau uždraus, čia grynai tavo reikalas. 

- Aš nesuprantu, kurlink tu suki? 

O Vilis, atrodo, žino, ko nori, jis nuima ranką nuo stalo, prisi- 
traukia vieną merginą ir sako: 

- Pereik prieš mus. 

— Ką? Kaip „pereik“? 

— Na, pereik priešais mus palei sieną. 

Jinai nenori, bet kiti šaukia: 

— Pereik, ar tau gaila! 

Tada ji atsistoja, pasižiūri į Vilį, prieina prie sienos. 

— Nuo, bėruk! 

— Eik, - paliepia Vilis. 

Ji parodo jam liežuvį ir eina mataruodama dūle. 

Visi juokiasi. 

— Gerai, gali grįžti atgal. O dabar pasakykit jūs man: ką ji padarė? 

— Parodė tau liežuvį. 

— Ką dar? 

- Perėjo per kambarį. 

— Gerai, tegu bus perėjo. 

Čia įsiterpia mergina: 

— Ne, aš šokau. 

Pagyvenęs sumuštinių savininkas: 

— Koks ten šokis! Nuo kada užpakalio kraipymas yra šokis. 

Mergina: 

— Jeigu tu kraipysi, tai nebus. 

Kiti du šaukia: 

- Ji ėjo. 

Vilis tik juokiasi jų klausydamasis, paskui sako: 

— Taip, o aš pasakysiu, kad ji žygiavo. 

Geltonsnapis karščiuojasi: 

— Koks čia skirtumas?! 

- Jokio. Pats matai, ėjo, šoko, žygiavo, kaip pavadinsi, taip nepa- 
gadinsi. Ką, vis dar nesupranti? Tau viską sukramtyti reikia, gerai. 
Tai va, klausyk, čia štai bokalas su alumi, bet tu gali sakyti, kad tai 
pamazgos, paskui galbūt visi sakys, kad pamazgos, bet gers. Štai ji 
perėjo per kambarį, kiti sako šoko, žygiavo ir taip toliau; o kas tai 
buvo, tu pats matei savo akimis. Tai buvo tai, ką tu matei. Irjeigu 
kas nors kam nors paima laikrodį, tai jis dar toli gražu nebūna 

pavogtas. Jis yra paimtas, iš kišenės, iš vitrinos, iš parduotuvės, bet 
pavogtas? Kas gi tai įrodys? -Vilis atsiknoja į atkaltę ir vėl susigrū- 
da rankas į kišenes: - Aš taip netvirtinčiau. 

— O kaip tu tvirtintum? 

- Jau girdėjai. Aš pasakiau: paimtas. Jis pakeitė savininką. 

Išraiškinga nebyli scena. Vilis sėdi atkišęs savo boksininkišką smak- 
rą ir nieko nesako. Kiti mąsto. Prie stalo tvyro nesmagi nuotaika. 

Vilis staiga užsipuola Francą, vienrankį sugėrovą. 

- Štai tu, sakai, buvai kariuomenėje, apkasuose tupėjai,- kiauk- 
si jis savo skvarbiu balsu. - O man tai laisvės atėmimas. Bet valdžia 
turi teismą ir policiją, o kad taip, tai tau ir prasižioti neduos. Ir jie 
tau, asile neraliuotas, tvirtino, kad tai ne laisvės atėmimas, 0 parei- 
ga tėvynei. Ir tu privalai ją vykdyti, kaip moki mokesčius, nors irgi 
nežinai, kur jie eina. 

Mergina ima klykti: 

— Liaukis politikavęs. Įdomumas, visą vakarą sugadinsi. 

Suniekintas geltonsnapis bando atsigriebti: 

— Gana tų nesąmonių. Šitokiu oru. 

Vilis jį užsipuola: 

— Tai eik sau į gatvę. Gal tu, mulki, manai, kad politika tiktai čia, 
alinėje ir kad aš galbūt tave už nosies vedžioju. Nuo jos niekur 
nedingsi. Ji visur ant tavęs spjaudo. Ir jeigu tu tai kenti, tai jai tik į 
naudą. 

Kažkas sušunka: 

— Gana, užsičiaupk. 

Ateina du nauji svečiai. Mergina ima išsidirbinėti, trinasi palei 
sieną, vizgindama dūlę, vilioja Vilį. Tas pašoka, apsikabina ir ske- 
lia su ja gašlų šimį, paskui abu ima laižytis ir sustingsta kaip įmū- 
ryti į grindis. Niekas nežiūri ton pusėn. Francas, vienrankis sve- 
čias, pradeda tuštinti trečią bokalą ir čiupinėjasi rankos strampą. 
Tas dega, dega, dega. Kad jį velniai tą vaikėzą, tą Vilį, kad jį, kad jį 
velniai. Stalas išnešamas iš kambario, čiužinys išmetamas pro lan- 
gą. Vienas svečias iš kažkur ištraukia armoniką, atsisėda ant tabu- 
retės prie durų ir ima liurlinti. Ak, mano Jonas, ak, mano Jonas. Tai 
tikras vyras, tai tikras ponas. 

Svečiai nusimetę švarkus linksmai klega, laka, šneka, prakaituo- 
ja. Mano Jonas viską gali, trali vali, trali vali. Francas Biberkopfas 

atsistoja, susimoka, taria sau: „Ne tie metai, kad siusčiau, be to, ir 
nenoriu, reikia žiūrėti, kaip ant pinigo užplaukti, nesvarbu kaip“. 

Kepurę ant galvos ir išeina. 

Du vyrai sėdi per pietus Rozentalio gatvės smuklėje, srebia Žir- 
nienę, vienas pasidėjęs šalia „Berliner Zeitung“ , šaiposi dirsčioda- 
mas į jį: 

- Šiurpi šeimos tragedija Vakarų Vokietijoje. 

— Kas gi čia juokinga! 

- Bet tu paklausyk: „Tėvas prigirdė tris vaikus“. Net tris. Čia tai 
bent. Koks pasiutėlis. 

— Kur tai buvo? 

— Hame, Vestfalijoje. Na ir numeris. Klausyk, jam, matyt, viskas 
jau iki čia buvo. Tai bent tipas. O pažiūrėkim, ką jis padarė savo 
žmonai. Juk ją irgi turėjo... Ne, ji pati, ji pati galą pasidarė. Na, ką tu 
pasakysi? Linksma šeimynėlė, Maksai, nieko neprikiši. Žmonos pa- 
liktas laiškas: „Apgavike! (Su šauktuku, kad stipriau būtų.) Aš ne- 
galiu taip toliau gyventi, todėl nusprendžiau nesiskandinti kanale. 
Paimk virvę ir pasikark. Julija“. Taškas. - Perskaitė ir kvatojasi su- 
siriesdamas. - Nėra sutarimo šeimoje, tai jinai į kanalą, ojam virvė. 
Žmona sako pasikark, o jis sumeta vaikus į vandenį. Štai koks 
priešgyna. Kurgi jie ten kartu pagyvens. 

Abu tie pagyvenę Žmonės Rozentalio gatvės statybų darbinin- 
kai. Vienas nepritaria tam, ką kitas šneka. 

— Tai liūdnas atvejis. Pamatyk teatre arba knygoj pasiskaityk, tai 
apsižliumbsi. 

- Galtuirapsižliumbtum. Bet klausyk, Maksai, ko gi čia žliumbti. 

- Gana tau, žmona, trys vaikai, gaila. | 

- O man juokinga, ir tas vyras man patinka, vaikų gal ir gaila, 
bet šitaip staiga taukšt pliaukšt išgalabyti visą šeimą, klausyk, tai 
jau šis tas, o be to... - Ir jis vėl pratrūksta juoktis: - Nors tu mane 
užmušk, man baisiai juokinga, kad jie iki galo vaidijosi. Žmona 
sako: „Pasikark!“,ojis: „Ne, Julija, tyčia nepasikarsiu!“ ir sumeta į 
vandenį vaikus. 

Antras užsideda akinius plieniniais rėmeliais ir darsyk perskaito 
žinutę. 

- Jis pats gyvas. Jį suėmė. O, nenorėčiau būti jo kailyje. 

— Kodėl? Juk nežinai, kaip jis jaučiasi. 

- Žinau. 

— Oiš kur? Aš apie jį taip manau, sėdi sau kameroje, rūko tabaką, 
jeigu jo turi, ir mano sau: „Pabučiuokit jūs visi man...“ 

— Ką tu čia šneki. O sąžinė, brolau. Dabar jis kameroje visąlaik 
arba rauda, arba tyli. Ir negali užmigti. O šitaip kaip tau kalbėti — 
nuodėmė. 

— Aš su tavimi nesutinku. Jis miega kaip užmuštas. Jeigu jau 
toks pasiutęs, tai ir miega, ir valgo, ir geria galbūt net geriau negu 
laisvėje. Garantuoju. 

Antrasis rimtai pasižiūri į jį. 

— Tuomet jis paskutinis niekšas. Ir jeigu jam nukirs galvą, tai 
taip ir reikia. 

— Gerai sakai. Jis ir pats, matyt, tau pritartų. 

— Gana tų nesąmonių. Aš užsisakysiu agurkų. 

— Bet vis tiek įdomu pasiskaityti! Šitoks pasiutėlis. Bet galbūt 
dabar ir gailisi, juk kartais žmogus imasi to, kas viršija jo jėgas. 

— Aš imu agurkų ir šaltienos. 

- Aširgi. 


Kitam žmogui reikia ir kitos profesijos, arba išvis nereikia 


Kai pamatote, kad prasitrynė rankovė, tada pats laikas pagalvo- 
ti apie naują kostiumą. Tuomet nedelsdamas eikite pas mus, čia 
jums erdviose patalpose, ant plačių prekystalių, bus parodyta tai, 
ko reikia. 

— Nieko nepadarysi, ponia Vegner, galite sakyti, ką norite, bet 
vyras be rankos, dešinės, yra niekam tikęs. 

— Aš su jumis nesiginčiju, pone Biberkopfai, tai sunku. Tačiau 
negalima taip graužtis ir vaikščioti su tokiu rūgščiu veidu. Į jus 

— O ką man daryti su viena ranka? 

— Pašalpą išsirūpinkite arba prekiaukite kur nors. 

— Kuo prekiauti? 

— Na, laikraščius pardavinėkite, arba medžiagas, pagaliau koji- 
nių gumas, kaklaraiščius priešais Tyco universalinę, ką nors. 

— Laikraščius, sakote? 

— Arba vaisius. 

— Aš tam per senas, ne tie metai. 

Ašjau tai išbandęs, viskas, daugiau neprasidėsiu, galvoja. 

- Jums reikėtų draugę įsitaisyti, pone Biberkopfai, va ji jums ir 
patartų ir padėtų, kai reikia. Ji ir vežimėlį padėtų atsivežti ir papre- 
kiautų, jeigu jums reikėtų kur nors nueiti. 

Kepurę ant galvos ir pirmyn, nesąmonė, gal man dar vargonė- 
lius įsitaisyti ir vaikščioti po kiemus. Kur Vilis? 

— Sveikas, Vili. 

Žodis po žodžio ir Vilis sako: 

— Kažin ko tu negali. Bet jeigu galvą turi, tai gal ir neprapultum. 
Aš, pavyzdžiui, tau ką nors kasdien atneščiau, o tu parduotum iš 
po skverno. Juk turi patikimų draugų, kurie moka laikyti liežuvį už 
dantų, iškištum ir neblogai užsidirbtum. 

Francui to reikia. Labai. Jis nori atsistoti ant kojų. Jam reikia 
tokio užsiėmimo, kur pinigas greitas. Dirbti, ne, ačiū, atsikando. 
Laikraščiai? Tegu jie prasmenga, jis pasiunta, pamatęs tuos avigal- 
vius, kur laikraščius pardavinėja. Ir kartais stebisi, kaip jie gali būti 
tokie kvaili, kad stiptų gatvėje už grašius, kai kiti pro šalį automobi- 
liais važinėja. Aš taip norėčiau. Kartą jau taip buvo, vaikine. Kas 
buvo, pražuvo. Tegelio kalėjimas, juodų medžių alėja, svyruojantys 
namai, ant galvos krintantys stogai, - reikia dorai gyventi! Juokas, 
Francas Biberkopfas gyvens dorai, ką tu pasakysi, virsk iš koto. 
Matyt, po kalėjimo smegeniukės buvo suminkštėjusios. Bet dabar 
viskas, užteks. Pinigų, pinigų man reikia, pinigų! 

Ir Francas Biberkopfas tampa vogtų daiktų pardavėju, nusikal- 
tėliu, kitam žmogui reikia kitos profesijos, bet čia tik pradžia, bus 
dar gražiau. 

Ji apsidariusi purpurais, auksais, brangakmeniais ir perlais ir 
turi rankoje auksinę taurę. Ji juokiasi. Ir jai ant kaktos parašytas 
vardas, paslaptis: motina Babelė, visų žemės baisybių motina, ra- 
gaujanti visų šventųjų kraują. Čia sėdi ištvirkėlė Babelė, girta nuo 
šventųjų kraujo... 

O kaip apsitaisęs vaikščiojo Francas Biberkopfas, kai gyveno 
pas Herbertą Višovą? 

Kaip apsitaisęs vaikšto jis dabar? Progai pasitaikius už dvide- 
šimt markių nusipirktas nepriekaištingas vasarinis kostiumas. Iš- 

kilmingomis progomis Geležinis Kryžius kairėje pusėje, kad visi 
suprastų, kaip neteko rankos. Padori publika lenkia galvas, juod- 
nugariai niršta. 

Jis panašus į gerai įmitusį smuklininką arba mėsininką, kelnės 
sulaidytos, pirštinės, kieta apskrita skrybėlė. Dėl visa ko turi doku- 
mentus, padirbtus, išduotus tokiam Francui Rekeriui, kuris žuvo 
per 1922 metų neramumus ir kurio popieriai jau ne vienam pagel- 
bėjo. Kas juose parašyta, Francas žino atmintinai, net kur gimę tė- 
vai, kadajie gimę, kiek turite brolių ir seserų, kur dirbate, kur pasku- 
tinįkart dirbote, ir visa kita. Ko koks nors faras staiga gali paklausti, 
na ovisa kita - priklauso nuo aplinkybių. 


Tai įvyksta birželio mėnesį. Nuostabiu birželio laiku lėliukė virs- 
ta drugeliu. Francas jau spėjęs gan neblogai įsitaisyti, kai Herbertas 
Višovas ir Eva grįžta iš Sopoto kurorto. Tenai būta visokių įdomy- 
bių, ir Francas mėgaudamasis klausosi savo draugų pasakojimų. 
Evos biržos tūzui nepasisekė. Lošti, tiesa, sekėsi, bet kaip tik tą die- 
ną, kai parsinešė iš banko 10 000 markių ir nuėjo su Eva pietauti, 
palikęs tas markes viešbučio kambaryje, kažkas jas nugvelbė. Ir kaip 
jam pavyko? Kažkas kaip niekur nieko pritaikęs raktą atrakino du- 
ris, išnešė auksinį laikrodį, be to, 5000 markių, kurias buvo palikęs 
naktinio staliuko stalčiuje. Aišku, tai nedovanotinas aplaidumas, 
bet kas galėjo pamanyti, kad į pirmaklasį viešbutį prasmuktų va- 
gys? Kur žiūrėjo durininkas, aš jus apskųsiu, kas čia per viešbutis, 
mes neatsakome už paliktus vertingus daiktus. Jis niršta ant Evos, 
kad ta taip greit išsivadino jį vakarieniauti, kam reikėjo taip lėkti, 
vien kad pamatytum poną baroną, kitąsyk tu jam dar, ko gero, ran- 
ką pabučiuosi, pasiųsi saldėsių už mano pinigus. Dabar tu jau ne- 
gražiai kalbi, Ernestėli. O 5000 markių? Kuo aš čia dėta? Ak, aš 
noriu namo. Ir bankininkas įtūžęs sako: „Puiki mintis, kuo greičiau 
iš čia!“ 

Tad Herbertas vėl gyvena Elzaso gatvėje, o Eva turi persikelti į 
dailų kambarį vakarinėje Berlyno dalyje. Jai tai ne naujiena, praeis 
kiek laiko, ir aš jam atsibosiu, manoji. Tada vėl grįšiu pas Herbertą. 

Jau traukinyje, pirmos klasės vagono kupė, su nuoboduliu ir ap- 
simestine aistra kęsdama bankininko glamones ji vis galvoja apie 
Francą: ką jis dabar veikia. Kai bankininkas išlipa prieš Berlyną ir ji 

viena lieka kupė, staiga su siaubu pamano, kad Francas vėl dingęs. 
Kaip visi apsidžiaugia, maloniai nustemba ir išsižioja, kai paskui 
liepos ketvirtą dieną (trečiadienį), įeina kas? Na, tai nesunku įspėti. 
Išsičiustijęs, sulaižytas, su Geležiniu Kryžiumi ant herojiškos krū- 
tinės, akys kaip visada rudos ir žvėriškai ištikimos, šiltas vyriškas 
delnas ir tvirtas rankos paspaudimas: Francas Biberkopfas. Čia tai 
bent! Virsk iš koto. Emiliui ši permaina jau žinoma, ir jis mėgaujasi 
žvilgčiodamas į Herbertą ir Evą - mat kaip jie stebisi! Francai, na ir 
dabita tu! 

— Klausyk, tu dabar, matyt, šampanu kojas plauniesi? - džiau- 
giasi Herbertas. 

O Eva tik sėdi ir nieko nesupranta. Dešinę rankovę Francas tuš- 
čią įsikišęs į kišenę, ranka tarsi neataugusi, bet visa kita. Ji puola 
jam ant kaklo ir ima bučiuoti. 

— Viešpatie, Franculi, mes ten sėdim ir sukam galvas, ką gi mūsų 
Francas veikia. Nepatikėsi, kaip jaudinomės. 

Francas perėjo per kambarį, pabučiavo Evą, pabučiavo Herber- 
tą, net Emilį: 

— Nesąmonė, ko gi čiajaudintis. - Paskui gudriai mirkteli: - Kaip 
ašjums patinku su anglišku švarku ir karo didvyrio kryžiumi ant 
krūtinės? 

Eva džiūgauja: 

— Kas čia, kas čia atsitiko, aš taip džiaugiuosi, taip džiaugiuosi. 

- Aširgi. 

- Ir... su kuo gi tu dabar vaikštai, Franculi? 

— Vaikštau? Ak, tu apie tai. Nee. Čia viskas po senovei. Nieko 
neturiu. 

Ir ima pasakoti, viską iš eilės išdėsto ir pažada Herbertui, kad 
atiduos skolą, iki paskutinio grašio, pfenigo, helerio, per kelis mė- 
nesius. Herbertas su Eva nusijuokia. Herbertas pamojuoja priešais 
Franco akis ruda tūkstantine. 

— Ar nori, Francai? 

Eva prašo: 

— Imk, Francai. 

— Jokia mada. Mums nereikia. Nebent aplaistom tą tūkstantį apa- 
čioj, šito aš neatsisakysiu. 

Atsiranda ir mergina, Francui Biberkopfui vėl nieko netrūksta 


Jie pritaria viskam, ką Francas daro. Eva, kuri vis dar myli Fran- 
cą, norėtų jam pasukti vieną merginą. Jis kratosi jos, ne, girdi, ašją 
jau žinau, ne, nežinai, ir Herbertas nežino, iš kur, ji dar tik neseniai 
Berlyne, pati iš Bernau, kartais važinėjo čionai vakarais į Štetino 
stotį, tenai aš ją sutikau ir pasakiau: žiūrėk, mergyt, pražūsi, jeigu 
nesiliausi čionai važinėjusi, čia nė viena neišsilaiko. O ji nusijuokė 
ir pasakė, kad nori tiktai pasilinksminti. Tai štai, Francai, Herber- 
tas tą istoriją žino, Emilis irgi, - sėdi ji kartą apie dvyliktą kavinėje, 
o aš prieinu ir klausiu: na, kas gi yra, mergyt, ko tokia nusiminusi, 
gal kas nuskriaudė. Tada ji apsiašarojo ir pasakė, kad buvo nuvesta 
į policiją, kad neturėjo dokumentų, nes nepilnametė, ir dabar bijo 
grįžti namo. Iš darbo išmetė, nes atėjo policijos raštas, motina irgi iš 
namų išvarė. Vien todėl, sako, kad norėjau truputį pasilinksminti. 
Juk Bernau šitaip nyku. 

Emilis klausosi, kaip visada įrėmęs alkūnes į stalą, paskui sako: 

— Visiškai teisingai. Aš irgi Žinau tą Bernau. Ten iš tiesų vaka- 
rais gali nudvėsti iš nuobodulio. 

Eva: 

- Ir aš nusprendžiau ja truputį pasirūpinti, dabar jai jau nerei- 
kia vaikščioti į Štetino stotį. 

Herbertas traukdamas importą sako: 

- Jeigu tu vyras su galva, Francai, tai ji gali tau praversti. Aš ją 
mačiau. Klasiškas kadras. 

Emilis priduria: 

- Truputį jaunoka, bet klasiška. Sukalta kaip reikalas. 

Ir maukia toliau. 


Ta mergina jau kitą dieną per pietus pasibeldžia į jo duris ir 
Francą sužavi iš pat pirmo žvilgsnio. Eva ją išgyrė, ir jis pats nori 
įtikti Evai. Tačiau ir be to ji išties puiki, šauni, ekstra klasės, su 
tokiomis Francas dar nebuvo susidūręs. Ji mažutė, apsivilkusi plo- 
na balta vasarine suknele be rankovių - tikra mokinukė; judesiai 
lėti, švelnūs, jis ir nepajuto, kaip ji prisigretino prie jo. Dar nė pus- 
valandis nepraėjo, o jis jau neįsivaizduoja, kaip galėtų be šitos le- 
dergėlės gyventi. Jos vardas Emilija, Emilija Parsunkė, bet norėtų, 

kad Francas ją vadintų Sonia, taip Eva ją praminusi, nes jos, girdi, 
labai rusiški skruostikauliai. 

- Juk ir Eva, - įtikinėja jį, - iš tiesų yra ne Eva, o Emilija, lygiai 
kaip aš. Ji man pati sakė. 

Francas supa ją ant savo kelių ir negali atsižiūrėti — tikras ste- 
buklas, o ne mergytė, smulkutė, bet kokia standi, tai bent laimę jam 
atsiuntė į namus Dievas. Koks vis dėlto įdomus tas gyvenimas - čia 
žemyn tave bloškia, čia aukštyn. O tą, kuris Evą taip perkrikštijo, jis 
pažįsta, tai jis pats, ji buvo jo mergina prieš Idą, geriau būtų ir liku- 
si. Na, kas buvo, tas buvo, užtat dabar šita čia. 

Bet jis tiktai vieną dieną vadino ją Sonia, paskui ima maldauti, 
kad atsisakytų to vardo, negalįs, girdi, pakęsti užsienietiškų. Jeigu 
ji iš Bernau, tai galinti ir kitaip pasivadinti. Jis, pavyzdžiui, turėjęs 
kažin kiek merginų, visų ir nesuskaičiuosi, bet nė vienos Marijos. 
Va čia tai vardas! Ir ima vadinti ją „savo Miciute“. 

Ir netrukus - dar liepos mėnesį — Miciutė iškrečia jam pokštą. 
Gal manote, kad pastoja ar suserga? Ne, visai ne iš tos operos, ta- 
čiau Francas labai graužiasi, nors iš tiesų nieko blogo neatsitinka. 
Tomis dienomis Štrezemanas, atrodo, važiavo į Paryžių, nors gal ir 
nevažiavo, Veimare įgriuvo telegrafo lubos, ir vienas bedarbis ber- 
nas, atrodo, pasekė savo sužadėtinę, kuri su kitu nuvažiavo į Gra- 
cą, ten juos abu nupyškino ir pats paleido sau kulką į kaktą. Tokie 
dalykai nutinka bet kokiu oru. Štai, pavyzdžiui, Baltajame Elsteryje 
ėmė masiškai gaišti žuvys, ir kas pasakys kodėl. Pasiskaitai apie 
tokius dalykus ir stebiesi: o kai pamatai, tai tik ranka numoji; visko 
pasitaiko. 

Francas dažnai būna priešais lombardą Alte Šenhauzerštrasėje, 
tenai, bufete, šnekteli su vienu, su kitu, visi aplinkui pažįstami, pa- 
varto laikraščius, kas ką perka, kas ką parduoda; per pietus susitin- 
ka su Mice. Ir šit kartą jam krinta į akis, kad Micė į Ašingerio kavinę 
Alekso aikštėje, kur jie pietauja, ateina pavėlavusi, suplukusi ir la- 
baijaudindamasi. Ji sako, kad pramiegojo, bet jis mato, kad čia kaž- 
kas ne taip. Tačiau greitai tai pamiršta, nes mergaičiukė visuomet 
tokia švelni, kad nieko blogo negali apie ją pagalvoti, be to, pas juos 
visuomet švaru, visur tik gėlytės, skudurėliai, kaspinukai, kaip vai- 
kų kambaryje. Ir visada išvėdinta, papurkšta levandos vandeniu, 
miela malonu grįžti namo. O lovoje - ji švelni kaip pūkas, rami, 

miela ir laiminga kaip pirmąsyk. Ir visuomet truputį susimąsčiusi, 
čia jis jos nelabai supranta: ar ji ką nors galvoja, sėdėdama prie 
lango ir nieko neveikdama, ir ką galvoja. Jeigu jis paklausia, tai ji tik 
nusijuokia ir sako, kad nieko negalvoja. Juk negali visą dieną ką 
nors galvoti. Ir jis su tuo sutinka. 

Ant durų dabar kabo pašto dėžutė su Franco vardu ir pramany- 
ta Rekerio pavarde, dabar jis taip pasirašinėja - laiškuose ir duoda- 
mas skelbimus. Ir šit kartą Micė jam sako, kad aiškiai girdėjo, kaip 
laiškanešys priešpiet kažką įmetė į dėžutę, o kai ji nuėjo pažiūrėti, 
tai nieko nerado. Francas nustemba ir klausia, ką tai galėtų reikšti? 
Tada Micė sako, kad kažkas, matyti, ištraukė laišką; turbūt kaimy- 
nai iš kitos pusės, tie vis žiūri pro akutę, turbūt pamatė, kad atėjo 
laiškanešys, ir ištraukė. Francas visas parausta iš pykčio, mano, 
cha, nejaujie mane seka, čia tai bent, ir vakare pabeldžia į kaimynų 
duris. Prieš jį tuojau išdygsta kažkokia moteris ir iškart sako, kad 
pakvies vyrą. Tas senas, jam gal šešiasdešimt, o ji jauna, kokių tris- 
dešimties. Tad Francas ir klausia to senio, gal pas juos pakliuvo jų 
laiškas, per apsirikimą. Vyras pasižiūri į žmoną: 

— Ar nepakliuvo jų laiškas? Aš ką tik parėjau namo. 

— Ne, manniekas neperdavė. 

— Kada tai buvo, Mice? 

- Apie vienuoliktą, laiškanešys visuomet tokiu laiku ateina. 

— Taip, - sako kaimynė, - jis visuomet tokiu laiku ateina. Bet 
panelė visuomet pati paima paštą, nes jis visuomet paskambina. 

- Iš kurjūs viską taip gerai žinote? Aš jį tiktai kartą sutikau ant 
laiptų, ir jis man perdavė laišką vyrui, bet aš jį įmečiau į pašto dėžutę. 

— Aš nežinau, ar jis jį įmetė, bet kad jums perdavė, tai mačiau. 
Na, omes čia kuo dėti? 

Francas: 

— Tai, vadinasi, laiško man čia nėra? Mano pavardė Rekeris. 
Čia, vadinasi, joks laiškas nepakliuvo? 

— Gink Dieve. Kaip aš imsiu svetimam žmogui skirtą laišką. Paš- 
to dėžutės mes neturime, pats matote, ir laiškanešys pas mus beveik 
nevaikšto. 

Francas niūriai pasišalina su Mice, kilstelėjęs kepurę: 

— Prašau man atleisti, labo vakaro! 

— Labo vakaro, labo vakaro. 

Francas su Mice po to dar ilgai apie tai kalba. Francas galvoja, ar 
tie kaimynaijo tik neseka, ir ketina apie tai pakalbėti su Herbertu ir 
Eva. Jis prigrasina Micei, kad lieptų laiškanešiui paskambinti ir 
perduoti laišką į rankas. 

—- Ašjau pasakiau, Francuti, bet kartais ateina kitas, naujokas. 

Kartą Francas po kelių dienų pareina per pietus namo, netikėtai: 
Micėjau išėjusi pas Ašingerį, ir tada jis sužino, kas čia ir kaip, labai 
netikėtas dalykas iškyla aikštėn ir smogia jam į paslėpsnius, bet, 
tiesą sakant, jis greit atsigauna. Jis įeina į kambarį, tas, aišku, tuš- 
čias, švarus, ant stalo jam padėta gerų cigarų dėžutė, antjos raštelis 
„Francučiui“, du buteliai kmyninės. Francas džiaugiasi, galvoja, 
na, kaip mergučė moka elgtis su pinigais, tokią vesti reikėtų, na, ką 
tu pasakysi, net kanarėlę nupirko, lyg šiandien būtų mano gimimo 
diena, palauk, peliuke, aš tau irgi tuo pačiu atsilyginsiu. Ir ėmė 
ieškoti kišenėse pinigų, o čia skambutis, laiškanešys atėjo, šiandien 
velnioniškai vėlai, juk jau dvylika, aš jam pats pasakysiu. 

Ir Francas išeina į koridorių, atidaro duris, pasiklauso, kas de- 
dasi name, bet laiškanešio nė kvapo. Pastovi, palaukia, nieko ne- 
matyti, na, gal pas ką nors užėjo ir sėdi. Francas išima laišką ir eina 
į vidų. Vokas atviras, o jame kitas, užklijuotas, ir raštelis aiškiai 
pakeistu raštu: „Atnešta ne tuo adresu“ ir neįskaitomas parašas. 
Tai jis vis dėlto pakliuvo pas kaimynus, ką gi jie seka? O užlipintas 
laiškas adresuotas: „Soniai Parsunkei, gyv. pas Francą Rekerį“. Keis- 
tas dalykas, kas gi jai rašo, iš Berlyno, braižas vyriškas. Atplėšė 
Francas voką ir nustėro: „Turteli tu mano brangus, kodėl taip ilgai 
neatsakai...“ Jis negali toliau skaityti, suglemba ant kėdės, -o0 prie- 
šais cigarai, narvelis su kanarėle. 

Francas išeina iš namų, bet patraukia ne pas Ašingerį, o pas 
Herbertą ir parodo visas perblyškęs jam tą laišką. Tas išeina ir šali- 
mais pasikužda su Eva. Tada jau pasirodo Eva, pakšteli Herbertui 
į lūpas ir išstumia jį pro duris, o pati pakimba Francui ant kaklo: 

— Na, Francuti, ar duosi man bučinuką? 

Tas išsprogina į ją akis. 

— Atstok tu nuo manęs. 

— Bučiuką, Francuti, bučiuką. Juk mes draugai. 

— Klausyk, kas čia dabar, nusiramink, ką Herbertas pagalvos. 

— Ašjį išgrūdau, jei nori, patikrink. 

Ji perveda Francą per butą. Herberto iš tiesų nėra, ką gi, matyt, 
išėjo. Eva uždaro duris: 

— Dabar gali mane bučiuoti. 

Apsikabina jį ir tuojau užsiplieskia kaip ugnis. 

— Mergel mergele, - šnopuoja Francas, - kas čia tau užėjo, ko tu 
nori? 

Ojijau nebesižino, kas jai darosi, Francas ją stumia, stebisi, iš 
kur toks šėlas. O paskui ir jam užeina. Viską aplink užmiršta, nebe- 
svarbu, kas darosi Evai, jie abu dūkte padūksta. Ir kai atsikvošėja, 
tai guli sukandžiotais kaklais ir rankomis -jis ant nugaros, oji ant 
jo aukštielninka skersai krūtinės. 

Francas kriukteli: 

- Klausyk, ar Herberto tikrai nėra namie? 

— Tu vis dar netiki? 

— Koks aš kiaulė, jis juk mano draugas. 

— Tu toks mielas, Francai, aš tave taip myliu. 

— Dabar visas tavo kaklas bus mėlynas... 

— Aš tave visą galėčiau suvalgyti, taip tu man patinki. O kai 
pirma atėjai su tuo laišku, tai aš tau vos prie Herberto nepuoliau 
ant kaklo. 

— Eva, ką pasakys Herbertas, kai pamatys tavo kaklą, jis bus 
visas vienų mėlynių. 

- Nieko jis nematys. Aš išeisiu pas savo bankininką ir pasaky- 
siu, kad tai jo darbas. 

— Gerai, Eva, taip ir padaryk. Man tokios kiaulystės labai ne prie 
širdies. O ką pasakys bankininkas, kai pamatys tave tokią? 

—- Oką pasakys teta ir bobutė, klausyk, koks tu, pasirodo, baikštus, 
baik. 

Paskui Eva patogiai atsigulė, suėmė Francą už galvos ir vėl ilgai 
jį glamžė, glaudė savo degančius skruostus prie jo rankos strampo. 
Bet paskui pakilo, apsirengė, užsidėjo skrybėlaitę ir paėmė į ranką 
laišką. 

— Dabar aš einu, ir Žinai kur, pas Ašingerį pasikalbėti su Mice. 

-Kątu, Eva, kam to reikia? 

— Noriu ir einu. Tu čia pabūk. Aš netrukus grįšiu. Netrukdyk 
man, kas gi ja daugiau pasirūpins, jeigu ne aš? Patyrimo jokio, jau- 
nutė, viena kaip pirštas ir dar Berlyne! Iki, Francai... 

Darsyk jį pabučiuoja ir vėl vos neužsidega, bet susivaldo ir išbė- 
ga. O Francas murkso ir nieko nesupranta. 

Tai buvo pusę dviejų, o pusę trijų ji parsirado, rimta, rami, bet 
patenkinta, padėjo į tą laiką užmigusiam Francui apsirengti, nu- 
šluosto jo suprakaitavusį veidą odekolonu. Paskui įsitaisė ant ko- 
modos, švampia cigaretes ir dėsto: 

— Tai va, Micė, žinok, kad kvatojosi, kad kvatojosi. Aš tau jos 
neleisiu skriausti, Francai. 

Francas pastatė akis. 

— Ak Francai, spjauk tu į tą laišką. Kai atėjau, ji tebesėdėjo pas 
Ašingerį laukdama tavęs. Aš parodžiau jai tą laišką. Ir tada ji pa- 
klausė, ar tau patiko dovanos, kmyninė ir kanarėlė? 

— Na taip. 

— Tai va, klausyk. Ji, pasakysiu tau, nė akimi nemirktelėjo. Labai 
man patiko. Va čia tai mergina. Aš tau šlamšto nepakišau! 

Francas vis dar pučiasi, jam rūpi sužinoti, kaip viskas yra. Eva 
nušoka nuo komodos, plekšteli jam per kelį: 

— Koks tu mielas, Francuti. Nejau vis dar nieko nesupranti. Na, 
nori mergučė pradžiuginti savo mylimąjį. Kas jai iš to, kad tu per 
dienas vaikštai, pinigą darai ir taip toliau, o ji tiktai kavą verda, 
trobą tvarko, ir viskas. Ji nori tau šį tą padovanoti, nori tave pra- 
džiuginti. Štai dėl ko ji tai daro. 

— Dėl to? Ir tu patikėjai! Dėl toji mane apgaudinėja? 

Tada Eva surimtėja: 

— Apie apgaulę čia negali būti nė kalbos. Ji iškart taip pasakė: 
nesąmonė. O jeigu jai kas nors parašė, tai kas čia tokio, Francai, 
juk būna, kad Žmogus įsimyli ir tada rašo, tau juk tai ne naujiena, 
ar ne? 

Pamažiukais, pamažiukais Francui ima švisti akys. Tai štai kas, 
va kur šuo pakastas! Ji pastebi, kad jis pradeda suprasti. 

- Žinoma. Kas jau čia gali būti kitaip. Ji nori uždirbti pinigų. Ir 
ką, gal tai blogai? Arji neteisi? Aš juk irgi dirbu! Nenori ji gyventi 
tavo sąskaita, juk tu, be to, dar ir su viena ranka. Tai kas čia blogo? 

— Taip, taip. 

— Ji man iškart pasakė. Nė akimi nemirktelėjusi. Tiesiog auksas, 
o ne mergučė, gali ja visiškai pasikliauti. Sako, kad tau reikia tauso- 
ti save, juk šitiek šiemet prisikentėjai. O anksčiau, klausyk, juk irgi 

buvo nesaldu, Tegelyje ir taip toliau, pats žinai. Jai, sako, gėda būtų, 
kad tu iš paskutiniųjų plūktumeisi. Todėl ir dirba tau padėdama. 
Tiktai nedrįsta pasisakyti. 

- Taip, taip, - murma Francas, nukoręs ant krūtinės galvą. 

— Tu net neįsivaizduoji, - sako Eva, glostydama jo nugarą, - 
kaip ji prie tavęs prisirišusi. Manęs tu juk nenori. O gal nori, Fran- 
cai, ką? 

Francas apkabina ją per taliją, ji atsargiai atsisėda jam ant kelių, 
jis juk gali ją prilaikyti tik viena ranka. Francas priglaudžia galvą 
priejos krūtinės ir tyliai sako: 

— Tu gera bobikė, Eva, lik su Herbertu, tu jam reikalinga, ir jis 
vyras kaip reikia. 

Ji buvo jo draugė prieš Idą, nereikia prisiminti praeities, vėl vis- 
ko pradėti iš pradžių; Evai tai aišku. 

— Tada eik dabar pas Micę, Francai. Ji sėdės pas Ašingerį arba 
lauks prie durų. Sakė, nebegrįš namo, jeigu tujos nenori matyti. 

Labai tyliai, labai švelniai atsisveikino Francas su Eva. Atėjęs į 
Alekso aikštę, žiūri: priešais Ašingerio kavinę, šone prie fotografo 
vitrinos stovi mažytė Micė ir laukia... Francas atsistoja kitoj pusėj 
gatvės, prie statybos tvoros, ir ilgai žiūri įją. Jinai prieina prie kam- 
po, Francas seka ją žvilgsniu. Reikia apsispręsti, tai lemiamas mo- 
mentas. Jo kojos pačios pajuda. Vis mato ją prie kampo šonu. Kokia 
ji mažutė. Su rudais pusbačiais. Va, vienas jau nori ją užkalbinti. 
Maža buka nosytė. Ji dairosi. Taip, aš atėjau iš tenai, nuo Tyco uni- 
versalinės pusės, bet ji manęs nepamatė. Ašingerio duonvežys už- 
stoja kelią. Francas palei statybų tvorą prieina iki kampo, kur guli 
smėlio krūvos; iš jo lieja betoną. Dabar jinai jau matytų jį, bet nežiūri 
ton pusėn. Pagyvenęs ponas vis spokso į ją, ojai nė motais, eina 
toliau „Lezerio ir Volfo“ tabako parduotuvės pusėn. Francas perei- 
na per gatvę. Ir laikosi per dešimt žingsnių nuo jos, nesiartina. Sau- 
lėta liepos diena, viena moteriškė pasiūlo jam gėlių puokštę, jis duoda 
jai dvidešimt pfenigų, laiko gėles rankoje, bet vis dar nesiartina. Vis 
dar ne. O gėlės taip gardžiai kvepia, jinai jam jų irgi paliko kamba- 
ryje, be to, narvelį su kanarėle ir kmyninės. 

Tuo metu ji pasisuka. Ir iškart pamato jį, jo rankose gėles, jis vis 
dėlto atėjo. Ir puola prie jo, jos veidas dega, akimirką dega, liepsno- 
ja, kai pamato jo rankoje gėles. Paskui išblykšta, lieka tiktai raudo- 
nos dėmės. 

Jo širdis daužosi kaip kūjis. Ji paima jį už parankės, jie eina 
Landsbergo gatvės šaligatviu ir netaria nė žodžio. Ji vis šnairuoja į 
lauko gėles, kurias jis laiko rankoje, bet Francas jas tarsi pamiršęs. 
Pro šalį pradunda devynioliktas autobusas, geltonas, dviaukštis, 
pilnas nuo viršaus iki apačios, prie statybų tvoros dešinėje prikli- 
juotas plakatas: „Reicho partija - amatininkų ir pirklių partija“. 
Per gatvę eiti negalima, nes kaip tik duota žalia šviesa nuo policijos 
prezidiumo važiuojantiems automobiliams. Ir tiktai kitapus, prie 
skelbimų stulpo su „Persilio“ reklama, Francas suvokia, kad jis te- 
savo ranką vėl sudvejoja, atsidūsta, vis dar negalėdamas apsispręsti 
duoti jai gėles ar ne? Ida, ką tai turi bendro su Ida, Tegeliu, aš taip 
myliu tą mergučę. 

Ir pėsčiųjų salelėje su „Persilio“ reklamos stulpu pagaliau ryž- 
tasi įsprausti jai į delną gėles. Ji vis žvilgčiojo į jį maldaujančiomis 
akimis, ojis vis tylėjo, dabar ji apkabina jo kairę ranką žemiau alkū- 
nės, pakelia delną į viršų, priglaudžia prie jo savo vėl užsiliepsno- 
jusį veidą. Jos karštis persiduoda jam. O Micė stovi, bejėgiškai nu- 
leidusi ranką, ir jos galvutė tarsi savaime palinksta prie jo kairiojo 
peties. Francas išsigandęs apkabina ją per liemenį, o ji vos girdimai 
jam sušnabžda: 

— Nieko, Francai. Praeis. 

Ir jie pereina gatvę tenai, kur griaunama Hano universalinė, ir 
traukia toliau. Micė jau vėl žengia gan žvaliai. 

— Kas taubuvo, Mice? 

Ji suspaudžia Franco ranką: 

— Aš labai bijojau. 

Ji pasuka galvą į šalį, nes iš akių pabyra ašaros, bet jam dar nė 
nepastebėjus, jijau vėl juokiasi, baisi buvo diena! 

Kai grįžo namo, Micė atsisėdo su savo balta suknyte priešais jį 
ant taburetės, langai atlapoti, nes labai karšta, tiesiog nėra kuo kvė- 
puoti, jis sėdi vienmarškinis ant sofos ir nenuleidžia nuo jos akių. 
Ak, kaipjis ją myli; aš taip džiaugiuosi, kad ji čia, kokios tavo dai- 
lios rankytės, mergyt, aš nupirksiu tau laikines pirštines ir, paklau- 
syk, dar dailią palaidinę, daryk, ką nori, kaip puiku, kad tu vėl čia, 
aš taip džiaugiuosi, oi oi! Jis įsikniaubia veidu jai į kelius, prisi- 
traukia prie savęs ir žiūri, glosto, negalėdamas atsidžiaugti. Dabar 

aš vėl žmogus, dabar aš vėl žmogus, ne, niekur tu iš čia neisi, kad ir 
kas būtų. Jis praveria burną: 

— Mergyte tu mano, Miciuke, gali daryti, ką nori, tik būk čia. 

Ak, kokie jie laimingi. Sėdi apsikabinę per pečius ir žiūri į kana- 
rėlę. Micė susiranda rankinuką ir parodo Francui per pietus gautą 
laišką: 

- Ir tu jaudinaisi dėl tų niekų, ką jis čia rašo? - Ji suglamžo 
laišką, numeta per petį ant grindų. - Klausyk, aš galėčiau tau tokių 
visą šūsnį duoti. 


Gynybinis karas prieš buržuazinę visuomenę 


Po to Francas Biberkopfas vaikšto po miestą šaltas kaip ledas. 
Dabar jis taip nesikarščiuoja sukdamas savo tamsų verslelį, nebe- 
laksto kaip akis išdegęs nuo vieno vogtų daiktų supirkėjo prie kito 
ar pirkėjų. Jeigu kas neišdega, jam nusispjauti. Na ir kas? Laiko 
Francas turi, jis kantrus ir ramus. Jeigu būtų geresnis oras, jis pa- 
klausytų Micės ir Evos patarimo - nuvažiuotų į Svinemiundę atsi- 
pūsti; bet oras, kaip tyčia, sumaučių sumaučiausias, kasdien lyja, 
pila ir dulkia, be to, šalta, Hopegartene net medžiai išvartyti, tai kas 
darosi tenai, pajūryje? Francas su Mice negali atsidžiaugti vienas 
kitu ir vis vaikšto į svečius pas Herbertą ir Evą. Micė jau turi ir 
pasiturintį rimtą poną, kuris ją remia, Francas jį pažįsta. Eva jį pri- 
statinėja kaip savo vyrą, su tuo ponu ir dar vienu jis kartais mielai 
susitinka, ir jie trise draugiškai pavalgo, išgeria. 

Ak, kaip dabar iškilęs mūsų Francas Biberkopfas! Kaip jam da- 
bar sekasi, kaip viskas pakrypo į gera! Jau buvo visai arti mirties, o 
kaip atsitiesė! Koks sotus jis dabar padaras, ir jam nieko netrūksta, 
nei valgyti, nei gerti, nei apsirengti. Ir merginą turi, kuria negali 
atsidžiaugti, pinigų pasidaro tiek, kiek neišleidžia, visa skola Her- 
bertui jau atiduota, Herbertas, Emilis, Eva jo draugai ir nori jam 
gero. Jis dienų dienas prasėdi pas Herbertą ir Evą laukdamas Mi- 
cės, važinėja prie Miugelzės, kur su dviem kitais užsiiminėja irkla- 
vimu, ir jo vienintelė ranka, kairioji, kasdien vis stiprėja. Kartais 
nueina ir į lombardą Miuncštrasėje pasižiūrėti, kas ten dedasi, kad 
neprarastų formos. 

O juk tu, Francai Biberkopfai, prisiekei, kad gyvensi padoriai. 
Bet gyvenai sumautai, pakliuvai po ratais, galop nugalabijai Idą ir 
už tai atsėdėjai, siaubas. O dabar? Dabar vėl tas pats, tiktai Idos 
vardas dabar Micė, o tu pats be rankos, žiūrėk, dar imsi lakti, ir 
viskas vėl prasidės iš pradžių, bet bus dar blogiau, ir tada amen. 

Nesąmonė, kuo aš čia kaltas, gal aš veržiausi į sąvadautojus? 
Šūduko ant pagaliuko! Dariau, ką galėjau, viską, ką žmogus pajė- 
gia. Rankos netekau, ir dabar man kažkas dar priekaištaus. Man tų 
moralų jau iki čia! Argi aš neprekiavau, nelaksčiau nuo ryto iki 
vakaro? Ir kas iš to? O dabar gana. Ne, aš nepadorus žmogus, aš 
sąvadautojas. Ir visai nesigėdinu. O kas tu toks, kieno išlaikomas 
gyveni, galbūt irgi kitų žmonių? Gal aš iš kieno nors paskutines 
jėgas sunkiu? 

Tu baigsi dienas belangėje, Francai, arba kas nors į pilvą peilį 
suvarys. 

Tegu pabando. Pirma aš jam pačiam žarnas paleisiu. 


Vokietijos reichas yra respublika, ir kas tuo netiki, tam per spran- 
dą. Kepeniko gatvėje, netoli Michaelkirchštrasės, vyksta susirinki- 
mas, salė ilga ir siaura, ją užpildę darbininkai, jauni vyrai su šile- 
riškomis apykaklėmis, ir jų merginos, ir tarp kėdžių eilių vaikšto 
žmogus, pardavinėjantis brošiūras. Ant pakylos prie stalo tarp dvie- 
jų kitų sėdi pusplikis storulis ir kursto, žada, juokiasi, erzina. 

— Galų gale kam pilstyti iš tuščio į kiaurą. Tuo reichstagas tegu 
rūpinasi. Kartą vieną iš mūsų draugų paklausė, ar jis nenori į reich- 
stagą. Į reichstagą su auksiniu kupolu ir minkštais krėslais? Ir jis 
atsakė: „Matai, drauge, jeigu aš tenai atsidurčiau, tai nuo to niekas 
nepasikeistų, tiktai vienu dykaduoniu būtų daugiau“. Mes nemėgs- 
tame tuščiai malti liežuviu, mes neturime tam laiko. Komunistai 
tiesiai šviesiai sakė: mūsų politika bus demaskuojanti. Kas iš to 
išėjo, patys pamatėme, komunistai buvo patys papirkti, todėl mums 
nėra ko kalbėti apie demaskavimo politiką, tai akių dūmimas, o ką 
reikia demaskuoti Vokietijoje, ir aklas mato, ir dėl to nereikia eiti į 
reichstagą, o kas nemato, tam niekas nepadės, nei reichstagas, nei 
dar kas nors. Kad ta pliurpykla daugiau niekam netinka, kaip tiktai 
muilinti žmonėms akis, žino visos partijos, be vadinamųjų dirban- 
čiųjų liaudies masių atstovų. 

O tie mūsų gerieji socialistai! Dabar jau ir tikinčiųjų socialistų 
atsirado, kuo toliau, tuo gražiau, tegu jie visi tikinčiais pasidaro ir 
laksto pas kunigą išpažinties. Koks skirtumas pas kąjie laksto, pas 
kunigą ar pas profsąjungos bonzą, svarbiausia — klausyk, ką jie 
šneka. (Šūksnis salėje: „Ir tikėk 

) Kas be ko. Socialistas nieko neno- 
ri, nieko nežino, nieko negali. Reichstage jie visuomet turi daugiau 
balsų, bet nežino, ką su jais daryti, bet ne, Žino, - sėdėti minkštuose 
krėsluose, rūkyti cigarus ir užimti ministrų vietas. Štai dėl ko, pasi- 
rodo, darbininkai jiems atidavė savo balsus, algos dieną mokėjo į 
partijos kasą savo varganus grašius: kad dar pusšimtis ar šimtas 
augintųsi jų sąskaita pilvus. Ne socialistai paėmė valstybės val- 
džią į savo rankas, o valstybės valdžia paėmė juos į savo rankas. 
Sako, kad žmogus gimsta ir miršta kvailas. Tačiau tokio kvailio kaip 
Vokietijos darbininkija dar niekas nematė. Ji paima į rankas balsa- 
vimo biuletenį, prieina prie urnos, įmeta ir mano, kad jau viską 
padarė. Ji sako: mes norime, kad reichstage skambėtų mūsų balsai; 
tegu verčiau chorą organizuoja, bus daugiau naudos. 

Draugai ir draugės, mes neimame į rankas biuletenio, mes ne- 
renkame. Mums atrodo, kad sekmadienį geriau išvažiuoti į gamtą! 
Ir kodėl? Todėl, kad rinkėjas laikosi teisėtumo ribų. O teisėtumas 
yra didžiausia prievarta, šiurkšti valdančiųjų prievarta. Tie rinki- 
mų lakštingalos nori, kad mes giedru veidu leistumėmės jų mulki- 
nami, nori viską užglaistyti, sutrukdyti, kad mes suprastume, kas 
yra teisėtumas ir valstybė, ir negalėtume į ją pakliūti pro jokį plyšį, 
pro jokias duris. Geriausiu atveju mums palikta paklusnių asilų ir 
nešikų vieta. Štai ko tiems lakštingaloms reikia - pagauti visus kab- 
liuku ir paversti paklusniais valstybės tarnais. Dauguma darbinin- 
kųjau ėmėsi tokiais padaryti. Vokietijoje mes esame išauklėti teisė- 
tumo dvasia. Bet, draugai, argi galima sujungti vandenį ir ugnį, 
darbininkas turi tai Žinoti. 

Ir dešinieji, ir kairieji pučia į vieną dūdą ir džiaugiasi: „Visoks 
gėris eina iš viršaus!“ Tai yra jį duoda valstybė, įstatymai, pavyz- 
dinga tvarka. Kurgi ne! Visiems valstybės piliečiams konstitucijoje 
numatytos įvairios laisvės. Patvirtintos ir nė krust. O tos laisvės, 
kurios mums reikia, mums niekas neduoda, ją patys turime pasiim- 
ti. Esama konstitucija protingų Žmonių netenkina. Kas gi jums, 
draugai, nauda iš tų laisvių, kurios tiktai popieriuje, iš popierinių 

laisvių? Jeigu jiems reikia tokios laisvės, tai ateina faras ir duoda 
per galvą; ir pabandyk tu jam pasakyti, kad konstitucijoje taip ir 
taip parašyta, todėl nekišk prie manęs nagų, o jis tau taip atsakys: 
„Užsičiaupk, Krauze!“ ir bus teisus, jis net nežino, kas ta konstitu- 
cija, užtat savo pareigas puikiai išmano, ir lazda jam duota tam, 
kad tu laikytum liežuvį už dantų. 

Greit bus prieita prie to, kad svarbiausiose pramonės šakose ne- 
bus galima streikuoti. Pabandyk streikuoti, kai tau virš galvos vals- 
tybinio arbitražo peilis. 

Draugai ir draugės, jūs vis renkate ir renkate, ir prieš kiekvienus 
rinkimus sakoma, kad šįsyk bus geriau, būkite atsargūs, pasisten- 
kite, agituokite namie, darbe, dar penkis balsus, dar dešimt dvylika, 
ir paskui pamatysit. Taip, laukit. Jus tik veda kaip tuos neregius 
ratu, ojūs manote, kad judate į priekį. Parlamentarizmas tik ilgina 
darbo Žmonių kančias. Jums aiškina apie teisėtvarkos krizę, sako, 
kad reikia reformuoti teisėtvarką, viską keisti iš pagrindų, atnaujin- 
ti teisėjų sudėtį, teismai turi tapti respublikos atrama, teisėtumo ir 
teisingumo ramsčiu. Mums nereikia naujų teisėjų. Mums išvis ne- 
reikia kitos teisėtvarkos vietoj šios. Mes nuversime esamą santvar- 
ką tiesioginiais veiksmais. Ir turime tam priemonių: liaukitės dirbti 
ir pasieksite savo. Ir nustos suktis visi sraigteliai. Tačiau tai ne dai- 
na. Mes, draugės ir draugai, nesiduosime užliūliuojami parlamen- 
tarizmo, rūpybos, visų tų socialistinių apgavysčių. Mes nesutaiko- 
mi valstybės priešai. Šalin įstatymus! Tegyvuoja savivalda. 


Francas vaikšto su gudragalviu Viliu po salę, klausosi, perka 
brošiūras, grūda jas į kišenę. Jis nemėgsta politikos, bet Vilis jam 
vis suka su ja galvą, ir Francas jau, rodos, gali paliesti ją ranko- 
mis, pačiupinėti, bet paskui jos, žiūrėk, ir vėl nėra. Tačiau Vilio jis 
nepalieka. 

Egzistuojanti visuomenės santvarka pagrįsta ekonominiu, politi- 
niu ir socialiniu dirbančiųjų pavergimu. Tai rodo nuosavybės teisė, 
monopolinis gamybos priemonių valdymas ir valstybė, kaip valdžios 
monopolis. Šiuolaikinės gamybos pagrindą sudaro ne natūralių žmo- 
nių poreikių tenkinimas, o pelno siekimas. Bet kokia pažanga neiš- 
matuojamai didina turtingųjų klasės naudą ir begėdiškai skurdina 
liaudį. Valstybė tarnauja turtingųjų klasei saugodama jos privi- 

legijas ir engdama plačiąsias mases, ji visomis priemonėmis, klasta 
ir prievarta palaiko turto monopolį ir klasinius skirtumus. Kurian- 
tis valstybei prasideda organizuotos prievartos epocha mažumos 
daugumai. Atskiras individas tampa marionete, negyvu milžiniško 
mechanizmo sraigteliu. Pabuskite! Mes nesiekiame, kaip visi, už- 
grobti politinę valdžią, o norime ją visiškai pašalinti. Nebendra- 
darbiaukite su vadinamaisiais įstatymų leidybos organais; tada ver- 
gas tiktai priverčiamas įteisinti savo vergovę. Mes atmetame kaip 
prievartines visas politines ir nacionalines ribas. Nacionalizmas 
yra pažangios valstybės religija. Mes atmetame nacionalinę vieny- 
bę, nes tai tik turtingųjų viešpatavimo priedanga. Pabuskite! 

Francas Biberkopfas ryja viską, ką Vilis jam paduoda. Po vieno 
susirinkimo įvyksta debatai, alinėje jie susikimba su vienu pagyve- 
nusiu darbininku. Vilis jį jau pažįsta, ir darbininkas mano, kad 
Vilis yra jo kolega iš tos pačios įmonės, kaip ir jis, ir ragina jį užsi- 
imti agitacija. O Vilis tik įžūliai nusikvatoja jam į akis. 

— Klausyk, nuo kada aš tau kolega? Aš nelenkiu nugaros siur- 
bėlėms. 

— Na, kur nors tu vis dėlto dirbi, tai veik tenai. 

— O ten nėra ko veikti. Ten, kur aš dirbu, visi seniai žino, ką jiems 
reikia daryti. 

Vilis leipsta iš juoko. Kokia nesąmonė! Jis įgnyba Francui po 
stalu į koją. Trūksta dar, kad jis lakstytų su klijų puodu gatvėmis ir 
klijuotų plakatus. Vilis kvatodamas žiūri į darbininką, to plaukai 
ilgi ir Žilstelėję, krūtinė prasegta. 

— Klausyk, tu juk pardavinėji laikraščius - „Pfaffenspiegel“, 
„Schwarce Fahne“, „Atheist“, o ar esi kada užmetęs akį, kas tenai 
rašoma? 

- Ei ei, drauge, prilaikyk liežuvį. Jeigu nori, aš tau parodysiu, ką 
pats esu parašęs. 

- Tikiu, tikiu. Vadinasi, tu ne iš kelmo spirtas. Bet kitąsyk pasi- 
skaityk, ką pats esi parašęs, ir pagalvok, ar to laikaisi. Štai čia pas 
jus straipsnyje „Kultūra ir technika“, kas parašyta? Paklausyk: 
„Egipto vergai be jokių mašinų dešimtmečius statė piramides savo 
faraonams, o Europos darbininkai dešimtis metų prie mašinų len- 
kia nugaras privačiam kapitalui. Kas tai, progresas? Galbūt. Bet 
kam jis tarnauja?“ Taigi aš turėčiau dirbti, kad Krupas Esene ar 

Borzigas, tas Berlyno karalius, įsidėtų į kišenę tūkstantį markių. 
Klausyk, drauge, štai žiūriu aš į tave ir negaliu suprasti. Tu sakai, 
esi veiksmo Žmogus. O kurgi tas tavo veiksmas? Aš nematau. Ar tu 
ką nors matai, Francai? 

— Liaukis, Vili. 

— Ne, tuvis dėlto pasakyk, ar matai, koks skirtumas tarp šito štai 
draugo ir kokio nors socio? 

Darbininkas tvirčiau įsitaiso kėdėje. O Vilis varo savo: 

— Aš nematau jokio skirtumo, drauge, štai ką aš tau pasakysiu. 
Skiriasi tiktai žodžiai popieriuje, laikraštyje. Tuščia jų, bet štai jūs 
pasieksit savo. O ką tada darysit, ką, nežinai. Jeigu manęs paklaus- 
tum, tai aš tau štai ką atsakyčiau: tą patį ką ir sociai. Lygiai tą patį; 
tu stovi prie staklių ir gauni grašius, o akcininkai gauna dividen- 
dus, tavo sąskaita. Europos darbininkai prie mašinų dešimtmečius 
dirba privataus kapitalo naudai. Beje, gal pats tai parašei? 

Žilasis darbininkas dirsčioja čia į Francą, čia į Vilį, čia atsigrę- 
žia atgal, o tenai prie baro stovi keli jo draugai, paskui prisislenka 
prie stalo ir šnabžda: 

— O kuojudu užsiimate? 

Vilis, blykstelėjęs akimis, paragina Francą: 

- Tu pasakyk. 

Bet Francas spyriojasi, jo, girdi, nedomina politinės šnekos. Bet 
žilasis anarchistas neatstoja. 

- Tai ne politika, mes kalbame apie save. Na, kurgi tu dirbi? 
anarchistui į akis. Yra toks pjovėjas, jo vardas Mirtis... aš turiu verk- 
ti ir dūsauti kalnuose, ir sielvartauti prie bandų dykumoje, nes iš jų 
nieko nelikę, nebėr nei paukščių, nei gvvulių, viskas pražuvo. 

- Kur dirbu, galiu tau pasakyti, kolėga, mat nepriklausau jokiai 
partijai. Vaikštinėju po miestą ir taip pelnau duoną, bet nedirbu, 
tegu kiti už mane dirba. 

Ką jis čia tauškia? Jie, matyt, šaiposi iš manęs. 

— Vadinasi, esi verslininkas, turi tarnautojų. Kiek žmonių tau 
dirba? Ko tau čia tarp mūsų reikia, jeigu esi kapitalistas? 

Aš paversiu Jeruzalę akmenų krūva ir šakalų buveine, nusiaub- 
siu Judėjos miestus, kad niekas juose negyventų. 

— Klausyk, argi nematai, kad aš tik su viena ranka? Antros ne- 
bėr. Aš taip sumokėjau už tai, kad dirbau. Todėl daugiau nieko 
nenoriu žinoti apie dorą darbą, supratai? 

Ar supranti tai, ar supranti, kur tavo akys, gal man tau akinius 
nupirkti, pasižiūrėk į mane. 

- Ne, kolega, vis dar niekaip nesuprantu, kur tu dirbi. Jeigu ne iš 
doro darbo gyveni, vadinasi, darai kažką nedoro. 

Francas trenkė kumščiu į stalą, rodo pirštu į anarchistą, palinko 
priejo, šaukia: 

— Matai, suprato. Būtent. Iš nedoro darbo gyvenu. Tavo doras 
darbas yra vergovė, pats sakei, taip ir yra. Ir aš tai supratau. 

Be tavęs supratau, ištižėli, tu, rašeiva, plepy! 

Anarchisto rankos baltos, smulkios, jis yra tiksliosios mechani- 
kos specialistas, jis žiūri į savo pirštų galus ir galvoja: būtų gerai 
tuos padugnes demaskuoti, su jais žmogus tik apsijuoksi, reikia 
pasikviesti dar ką nors, kad pasiklausytų, ką jie šneka. Jis atsistoja, 
bet Vilis jį sulaiko: 

— Kurgi, kolega? Mes dar nebaigėme kalbos? Išsiaiškink pirma 
su šiuo štai kolega, ar tujau pasuoji? 

- Aš tik noriu ką nors pasikviesti, kad pasiklausytų. Jūsų čia juk 
dviese. 

— O kam? Mums čia nieko daugiau nereikia. Na, tai ką tu pasa- 
kysi va šitam kolegai Francui? 

Anarchistas vėl atsisėda. Ką gi, patys tvarkysimės! 

- Taijis nei partinis, nei kur nors dirba. Bedarbio pašalpos, atro- 
do, irgi negauna ir į darbo biržą nevaikšto, taip? 

Franco veidas sugriežtėja, akys ima blizgėti. 

— Ne, nevaikšto. 

- Tuometjis man ne draugas, ne kolega ir ne bedarbis. Tuomet aš 
jo vieno dalyko paklausiu, visa kita man nerūpi: ko tau čia reikia? 

Ir Francas jam ryžtingai atsako: 

— To aš tik ir laukiu, kad tu paklaustum: ko man čia reikia? Tu 
čia visiems kaišioji lapelius, laikraščius, brošiūras, ir jeigu aš pa- 
klausiu, kaip ten yra ir kas ten parašyta, tai tu tuojau imi šaukti: „O 
kas tu toks, kad mane tardytum? Ko tau čia reikia?“ Argi pats nera- 
šei ir nekalbėjai apie prakeiktą darbininkų vergystę, kad mes esame 
atstumtieji ir negalime nė cyptelėti? 

Pirmyn, vergai pažemintieji, išalkusi minia, pirmyn. 

— Taip, bet tu toliau neklausei. Aš juk sakiau, kad reikia atsisa- 
kyti dirbti. Bet kad atsisakytum dirbti, pirma reikia kažkuo dirbti. 

— O aš iškart atsisakiau. 

— Tai mums nieko neduoda. Tada tu gali tiesiog iš lovos nesikel- 
ti. Aš kalbėjau apie streiką, apie masinį, visuotinį streiką. 

Francas pakelia ranką ir nusijuokia, jis įsiutęs. 

— O tai, ką tu darai, tau atrodo tiesioginė akcija - vaikščioti, kli- 
juoti lapelius, sakyti kalbas? O kitu metu dirbi ir stiprini kapitalistų 
klasę? Ak tu, drauge, mulki neraliuotas, tekini sviedinius, nuo ku- 
rių pats ir galą gausi, ir dar mane agituoji? Vili, ką tu pasakysi? 
Virsk iš koto! 

— Aš tavęs darsyk klausiu, kur tu dirbi? 

— Tuomet aš tau darsyk atsakau: niekur! Niekur! Velniop! Dirb- 
siu aš matjums! Man ir nereikia. Pagal tavo paties teoriją. Juk nega- 
lime stiprinti kapitalistų. Man išvis nusispjauti į visas tas kalbas, į 
tavo streikus, į tavo būsimas kartas. Kiekvienas galvoja už save. Aš 
pats pasiimu tai, ko man reikia. Aš pats viskuo apsirūpinu! Aišku? 

Darbininkas patraukia limonado, linkteli galva: 

— Ką gi, bandyk vienas. 

Francas miršta iš juoko. O darbininkas varo savo: 

— Aš taujau dešimtsyk sakiau: vienas tu nieko nepadarysi. Mums 
reikia kovinės organizacijos. Mes turime išaiškinti masėms, kad vals- 
tybinė valdžia ir monopolijos yra prievarta. 

Francas nesiliauja kvatojęs. Mes laisvę laimėsim per kovą. 

Paskui jie be žodžių sėdi vienas priešais kitą. Senasis darbinin- 
kas su žalia apykakle spokso į Francą, anas piktai žiūri jam į akis, 
na, ko sprogini veizolus, vaikine, negali manęs perprast, ką? Darbi- 
ninkas vėl pradeda šneką: 

- Štai ką aš tau pasakysiu, drauge, matau, kad su tavimi neverta 
burnos aušinti. Tu tarsi užkaltas. Bet tu nusisuksi sprandą, pama- 
tysi. Tu nežinai, kad proletariatui svarbiausia solidarumas! Va ko 
tu nežinai! 

- Žinai ką, kolega, mes dabar pasiimam kepures ir einam, ar ne, 
Vili? Užteks. Tu vis tą pačią giesmę trauki. 

— Teisingai, ką aš daugiau galėčiau sakyti. Ojūs nueikit į rūsį ir 
pasilaidokit. Ir į susirinkimus daugiau nevaikščiokit. 

— Prašau mums dovanoti, mokytojau. Matot, atsitiktinai ištai- 
kėm valandžiukę. O dabar leiskite padėkoti. Šeimininke, sąskaitą! 
Žiūrėk, aš moku: trys alaus, du šnabės, markė dešimt, moku aš, štai 
tau ir tiesioginis veiksmas. 

— Kas gi tuesi, kolega? - neatstoja darbininkas. 

Francas susižeria grąžą: 

— Aš? Sąvadautojas. Argi nematyti? 

- Hm, panašu į tai. 

— Aš esu sąvadautojas, supratai? Taškas. O dabar tu, Vili, pasa- 
kyk, kas esi. 

- Nejo reikalas. 

Po velnių, jie iš tiesų padugnės. Gal ir nemeluoja. Man taip irgi 
atrodė. Tie šunsnukiai šaipėsi iš manęs, kad juos kur, norėjo prisi- 
gretinti. 

- Jūs esate kapitalizmo liūno srutos. Nešdinkitės iš čia. Jūs net 
ne proletarai. Tokius mes vadiname liumpenais. 

Francas jau atsistojęs: 

— Mes išeiname, bet neemigruojame. Geros dienos, pone tiesiogi- 
nis veiksme. Toliau šerkite kapitalistus. Rytoj nevėluokite į savo 
prakaito liejyklą: lygiai septintą darbe ir, žiūrėk, savaitės pabaigoje 
parneši kelis grašius savo senei. 

— Daugiau čia nesirodykit. 

— Ne, tauškaliau, daugiau mūsų čia nebus, su kapitalistų tar- 
nais mes nesibroliaujame. 

Ir ramiai pro duris. Dulkėtoje gatvėje eina susikabinę už paran- 
kių. Vilis sunkiai atsidūsta: 

— Na ir išmaudei tu jį, Francai. 

Jis nusistebi, kad Francas toks tylus. O tas pats nesupranta, kas 
jam yra, ko taip niršta ir vis negali nusiraminti išėjęs iš alinės. 

Micę randa „Mokkafiks“ kavinėje Miuncštrasėje, ten pilna žmo- 
nių. Francas tuojau išsiveda ją namo, girdi, reikia pasėdėti, pakal- 
bėti. Jis papasakoja jai apie savo šneką su tuo žilu darbininku. Micė 
labai švelni jam, bet jis nori Žinoti, ar teisingai sakė. Ji šypsosi, nie- 
ko nesupranta, glosto jo rankas, atsibunda kanarėlė, Francas dū- 
sauja, ji nesugeba jo nuraminti. 

Ponių suokalbis, žodis mūsų mieloms ponioms, Europos širdis nesensta 


O politika vis neduoda Francui ramybės. (Kodėl? Kas tave ka- 
muoja? Nuo ko tu giniesi?) Jis jaučia, kad kažkas ne taip, norėtų 
duoti į marmūzę, bet nežino kam, viskas jį erzina, skaito „Rote Fah- 
ne“, „Arbeitslose“. Pas Herbertą ir Evą dažnai ateina su Viliu. Bet 
jiems Vilis nepatinka. Francui jis irgi nelabai patinka, bet su juo 
galima pakalbėti apie politiką, jis už juos visus ją geriau išmano. 
Kai Eva maldauja, kad Francas neprasidėtų daugiau su tuo bernu, 
nes jis iš jo vien pinigus vilioja ir yra tik kišenvagis, Francas jai 
visiškai pritaria; išties į politiką jam visuomet buvo nusispjaut. Bet 
šiandien pažada, kad neprasidės, o rytoj, žiūrėk, jau vėl su juo vaikš- 
to ir irkluoti vežasi. 

Eva sako Herbertui: 

— Jeigu tai būtų ne Francas ir ne ta jo ranka, aš žinočiau, kaip jį 
nuo to pagydyti. 

— O kaip? 

— Prisiekiu, jis man nė dviejų savaičių nepasivalkiotų su tuo 
vaikėzu, kuris jį tik melžia. Rado mat draugą! Pirma, aš Mice dėta 
padaryčiau taip, kad jis įmerktų uodegą. 

— Kas, Vilis? 

— Vilis arba ir Francas. Man tai būtų nesvarbu. Bet aš jiems paro- 
dyčiau. Kai atsidurtų už grotų, tai suprastų, kieno buvo teisybė. 

— Kaip tu niršti ant to Franco, Eva. 

— O ką, argi aš tam pasukau jam Micę, kad ji dėljų abiejų plūktų- 
si, kad Francas vėl pradėtų krėsti savo pokštus? Ne, jis turėtų bent 
truputį manęs paklausyti. Ir taip jau be rankos, kuo gi tai baigsis? 
Dabar tik politikuoja ir nervina vargšę. | 

- Taip, ji labai nervinasi. Vakar man irgi skundėsi. Sėdi, laukia, 
koljis pareis. Pagaliau, ką tokia gyvenime mato. 

Eva pabučiuoja jį: 

- Ir aš taip manau. Pabandytum tu man šitaip namo nepareiti, 
po susirinkimus lakstyti, ką, Herbertai?! 

- Ir ką gi tu padarytum, zuikuti? 

— Aš iškabinčiau tau akis, ir pabučiuok tu man į subinę. 

— Mielai, zuikuti. 

Ji pliaukšteli jam delnu per lūpas, nusijuokia, paskui papurto 
galvą. 


265 


— Sakau tau, aš neleisiu Sonios žudyti, man jos gaila, ji jam per 
gera. Ir Francas jau pakankamai nagus nudegęs, o tas valkiojimasis 
jam nė grašio neduoda. 

- Tai ir šnektelėk su mūsų Franculiu. Jis geras vyrukas, kiek jį 
pažįstu, nieko blogo nepadarė, bet jeigu jam ką nors sakai, tai kaip 
į sieną. 

Eva prisimena, kaip jinai įkalbinėjo jį nemesti jos dėl Idos ir pas- 
kui, kieksyk jį vis perspėdavo, kiek nuo jo prisikentėjo, ir dabar ne- 
galijo pamiršti. 

- Aš tik vieno nesuprantu, - sako ji, stovėdama viduryje kamba- 
rio, - kodėljis neatsiskaito su Pumsu ir jo gauja už tai, ką jam pada- 
rė, nė piršto juk dar nepajudino. Tiesa, jam dabar gerai, bet ranka 
yra ranka. 

- Ir aš nesuprantu. 

- Jis net kalbėti apie tai nenori, pats matai. Dabar aš tau štai ką 
pasakysiu, Herbertai. Micė, be abejo, žino, kaip jis neteko rankos. 
Tiktai kur tai buvo ir kas tai padarė, irgi nežino. Ašjos jau klausiau. 
Nežinau ir nenoriu to liesti. Ji pernelyg minkšta. Na, galbūt dabar 
apie tai pagalvos, per dienų dienas viena sėdėdama. Kur dabar ma- 
no Francas, ar vėl kur neįklius. Ji jau tiek dėl to prisiverkusi, jam 
nematant. Jis prisišauks bėdą. Tegu rūpinasi savo reikalais. Ir va ką 
aš manau: tegu Micė jį užsiundo ant Pumso gaujos. 

— Oho! 

- Tai geriau, negu su tuo bernu šlaistytis. Sakau aš tau. Francas 
turi tuo užsiimti. Ir jeigu jis peilį panaudos ar pistoletą, tai dėl tojo 
niekas nekaltins. 

- Aš irgi manau, kad seniai laikas. Ir pats šitiek klausinėjau. 
Pumso žmonės tyli kaip vandens į burną prisisėmę. Ir niekas nieko 
nemoka... 

- Atsiras ir kas žinos. 

- Ko gi tu nori? 

— Kad Francas tuo užsiimtų, 0 ne duotųsi su tuo Viliu, anar- 
chistais, komunistais ir kitokiu šlamštu, už tai niekas nė grašio 
neduoda... 

— Tik žiūrėk nenusvilk, Eva. 

Evos globėjas išvažiavęs į Briuselį, todėl ji gali pasikviesti Micę 
ir parodyti jai, kaip gyvena prašmatnūs žmonės. Mat Micė to dar 

nemačiusi. Tas ponas taip eina iš proto dėl Evos, kad net įrengęs jai 
nedidelį vaikų kambarį, kuriame gyvena dvi beždžionėlės. 

— Tu, Sonia, matyt, įsivaizduoji, kad jis iš tiesų myli beždžionė- 
les? Cha! Ašjas pati nupirkau, kad kambarys nebūtų tuščias, ma- 
tai, koks gražus, o dėl beždžionėlių, tai Herbertas iš proto krausto- 
si, jam taip patinka su jomis Žaisti, kai ateina. 

— Ką, tu jį čionai atsivedi, šakės! 

— O kas? Senis jį pažįsta ir labai pavyduliauja, bet tai dar geriau. 
Jeigu nepavyduliautų, tai jau seniai būtų metęs. Jis nori, kad ašjam 
vaiką pagimdyčiau, dėl to ir tą kambariuką įrengė! 

Jos juokiasi, kambarėlis jaukus, sienos išmargintos piešiniais, 
visur kaspiniukai, užuolaidėlės, kampe - žema vaikiška lovytė. Jos 
virbais aukštyn žemyn laipioja beždžionėlės; Eva priglaudžia vie- 
ną prie krūtinės, jos akys apsiblausę. 

— Ašir pati norėčiau vaiko, tik ne nuojo. Tik ne nuojo. 

— O Herbertas nenori? 

— Ne, o aš norėčiau vaiko nuo jo, arba nuo Franco. Tu pyksti, 
Sonia? 

Tačiau Sonia padaro tai, ko Eva visai nesitikėjo. Ji sukrykščia, 
jos veidas įgyja valiūkišką išraišką, ji nustumia beždžionėles Evai 
nuo krūtinės ir karštai ją apkabina, glosto, bučiuoja. Eva nesupran- 
ta, kas čia dedasi, ji suka veidą į šalį, nes Sonia ją be perstogės 
bučiuoja. 

— Nagi, Eva, na leisk, leisk man tave pabučiuoti. Aš visai ne- 
pykstu, aš džiaugiuosi, kad jis tau patinka. Sakyk, ar labai jį myli? 
Nori turėti nuo jo vaiką? Tai pasakyk jam. 

Evai šiaip taip pavyksta ją nuo savęs atstumti. 

— Gal tu pakvaišai? Kas tau darosi, Sonia? Sakyk, tu nori jį man 
įkišti? 

— Ne, kodėl, aš jį myliu. Bet ir tave myliu. Tu mano Eva. 

— Kas aš? 

— Mano Eva, mano Eva. 

Eva nebesugeba priešintis, Sonia bučiuoja jai lūpas, nosį, ausis, 
kaklą; Eva nieko nedaro, bet kai Sonia įsikniaubia veidu į jos krūti- 
nę,ji staigiai pakelia Sonios galvą į viršų: 

— Klausyk, tu lesbietė. 

— Visai ne, - sulemena ta, išsilaisvina iš Evos rankų ir vėl pri- 
glunda prie jos skruosto, - tu man patinki, aš ir pati to anksčiau 
nežinojau. Bet kai pasakei, kad nori vaiko... 

— Na ir kas? Tu supykai? 

— Ne, Eva. Aš ir pati nežinau. 

Sonios veidas dega, ji žiūri iš apačios į Evą. 

— Tu iš tiesų nori nuo jo vaiko? 

— Kas tau yra? 

- Tikrai nori? 

— Ne, tiktai taip pasakiau. 

— Ne, nori, nesigink. Matau. 

Ir vėl įsikniaubia Evai į krūtinę, glaudžia ją prie savęs ir palai- 
mingai vapa: 

— Ak, kaip puiku, kad tu nori nuo jo vaiko, ak, kaip puiku, aš 
tokia laiminga, aš tokia laiminga. 

Tada Eva nuveda Sonią į gretimą kambarį, pasodina į supamąją 
kėdę. 

— Klausyk, tu lesbietė. 

— Ne, aš ne lesbietė, aš dar nė prie vienos nesu prisilietusi. 

— Bet mane lietei. 

- Taip, bet tik todėl, kad tu man labai patinki ir kad pasakei, jog 
nori nuojo vaiko. Aš noriu, kad jį turėtum! 

— Tujau visai! 

Eva nori atsistoti, bet Sonia neleidžia, laiko už rankų, ji vėl už- 
kaitusi. 

— Tik nesakyk, nesakyk ne. Tu juk sakei. Prisižadėk, kad pagim- 
dysi. 

Eva jėga išsivaduoja iš jos gniaužtų, ir Sonia suglemba ir guli 
kėdėje užsimerkusi, čepsėdama lūpomis. Paskui Sonia atsistoja, at- 
sisėda šalia Evos prie stalo, kur tarnaitė juodviem patiekia pusry- 
čius su vynu. Soniai ji atneša kavos ir cigarečių, Sonia dar apimta 
palaimos spokso priešais save. Ji, kaip visada, su paprasta balta 
suknele; Eva vaikšto šiugždėdama juodo šilko kimono. 

— Na, Sonia, ar jau galima su tavimi protingai kalbėti? 

— Visada galima. 

— Kaip tau pas mane patinka? 

— O, labai. 

— Matai! O Francą tu myli? 

- Taip. 

— Tai va, jeigu tu jį myli, tai ir saugok. Jis trinasi ten, kur jam 
nereikėtų, su Viliu, tuo niekam tikusiu pienburniu. 

— Taip, jis patinka jam. 

- O tau? 

— Man? Man irgi patinka. Jeigu Francui patinka, tai ir man pa- 
tinka. 

— Va kokia tu, mergyt, nieko nematai per savo jaunumą. Tad 
paklausyk manęs, jis netinka jam į draugus, ir Herbertas taip mano. 
Jis niekam vertas šalaputris. Ir dar įtrauks kur nors Francą. Argijau 
negana to, kadjis neteko rankos? 

Sonia kaipmat išblykšta, cigaretė nukara lūpose, ji padeda ją į 
peleninę ir tyliai klausia: 

— Kas gi darosi? Dėl Dievo meilės. 

— Ką gali žinoti, kas gali pasidaryti. Aš nesekioju paskui Francą, 
tu- irgi. Žinau, neturi kada. Bet paprašyk, kad papasakotų, kur jis 
būna. Kąjis tau sako? 

— Ak, amžinai apie politiką kalba, apie tai aš nieko neišmanau. 

— Matai, jis politikuoja su visokiais ten komunistais, anarchis- 
tais ir kitokiais pašlemėkais, kurie net sveikų kelnių neturi. Štai su 
kuo prasideda Francas. O tau nieko, tegu, klausyk, nejau tu dėl to 
stengiesi? 

— Ašjuk negaliu pasakyti Francui: eik ten arba ten. Kaipgi ašjam 
pasakysiu, Eva? 

- Jeigu nebūtum tokia jauna ir maža, tau reikėtų apskaldyti au- 
sis. Kaip tai negali pasakyti? Tai ką, nori, kad jis darsyk po ratais 
pakliūtų? 

- Jis nepaklius daugiau po ratais, Eva, aš pasistengsiu. 

Keista, bet mažylei Soniai akyse pasirodo ašaros, ji paremia ran- 
komis galvą. Eva žiūri į ją ir nieko nesupranta; nejau jinai jį myli? 

- Va išgerk raudonojo vyno, Sonia, mano senis vien jį ir telaka, še. 

Ji supylė mažylei į burną pusę taurės. Soniai tuo metu per skruos- 
tą nusirita ašara, jos veidas vis dar labai liūdnas. 

— Dar gurkšnelį, Sonia. 

Eva prideda Soniai prie lūpų taurę, glosto jai skruostus ir galvo- 
ja, kad ta dabar vėl užkais. Bet Sonia tebespokso bukai prieš save, 

atsistoja, sustingsta priešais langą ir žiūri į lauką. Eva atsistoja ša- 
lia Sonios, niekas nesupras, kas dedasi tos mergelės galvoje. 

— Neimk taip labai į širdį dėl to Franco, Soniuke, tu mane, matyt, 
neteisingai supratai. Aš sakau, kad nereikia, jog jis su tuo prietran- 
ka Viliu duotųsi, Francas toks geraširdis, geriau jau pagalvotų, kaip 
su Pumsu atsiteisti už tai, kad neteko rankos. 

— Aš pasistengsiu, padarysiu ką galiu, - tyliai sako mažylė So- 
nia ir apkabina, nepakeldama galvos, viena ranka Evą, ir jos taip 
stovi gal penkias minutes. Eva galvoja: „Jai aš patikiu Francą, o 
daugiau nė vienai!“ 

Paskui jos laksto po kambarius su beždžionėlėmis, Eva jai viską 
rodo, Sonia stebisi Evos tualetais, baldais, lovomis, kilimais. Kiek 
čia visko. 

Arjūs svajojate apie Piksafono karalienės karūną? Ar čia galima 
rūkyti? Aš negaliu atsistebėti, kaip jūs sugebate šitiek metų tiekti 
rinkai tokios puikios kokybės cigaretes už tokią žemą kainą; aš ma- 
loniai nustebintas. Ei, kaip puikiai kvepia! Nuostabus baltos rožės 
kvapas, šie kvepalai atitinka išsilavinusios vokiečių moters skonį, 
aromatas nestiprus, bet kokia puokštė. Ak, Amerikos kino žvaigž- 
dės gyvenimas iš tiesų toli gražu nėra toks puikus, kaip galima 
manyti, kokios apie jį pasakojamos legendos. Patiekiama kava, So- 
nia padainuoja baladę: 

— Abrudpantos nykiuos tyruos Siautė Gvidono gauja, Gvidas 
buvo taurus vyras Krėtė eibes jis, deja. Vieną kartą jis sutiko Dukrą 
Maršano miške, Ir jinai tuojau suriko „Būsim amžinai drauge!“ 

Bet netrukus juos užtiko Tėvo raiteliai nakčia, Iš jų laimės šnipš- 
tas liko, Reikia bėgt greičiau iš čia. Bet jos tėvas jį sugavo ir grasino 
mirtimi. „Tėve, -jo dukra rypavo, -jis išeis su manimi“. 

Niūriai bokšte jis galavos. Ak, kokia skaudi dalia, Izabelė vis 
planavo, Kaip jį išvaduot iš ten. Ir galop jai tai pavyko, Gvidas din- 
go iš pilies, Bet vos tiktai laisvas likęs, Pražūtin vėl lindo jis. 

Vėl į pilį jis skubėjo Savo mylimos vaduot, Izabelė mat turėjo 
Greit kitam jau žodį duot. Prie altoriaus ji stovėjo, Pikto tėvo verčia- 
ma, Gvidas ten tada atėjo, Taręs „Nekankinkitjos, gana!“ 

Ir vargšelė tuojau griuvo Be gyvybės ant grindų, Ak, koks skaus- 
mas Gvido buvo: „Aš ir vėl jos neturiu!“ Ir Gvidonas tėvui sako: 
„Tują, niekše, pražudei, Argi tau dar neužteko, Kad išskyrei mus 
nūnai?“ 


270 


O paskui, kai jis ateina Prie jos grabo pabučiuot, Žiūri, dar kaž- 
kas rusena, Reikia ją iš čia vaduot. Ir visi iš siaubo klykia, Kai išsi- 
nešająjis Vėl į savo girią nykią, Kur tuojau atgyja ji. 

Bet ramybės jie neturi Nei dienom, nei naktimis, Nes Temidės 
akim žiūrint, Jis yra tiktai vagis. Ir tada sumaišę nuodus, Išgeria jie 
juos perpus; „Dievo valion atsiduodam, Jis dabar teteisia mus“. 

Sonia ir Eva žino, kad tai tiktai paprasta turgaus baladė, dai- 
nuojama rylininko, čia pat pardavinėjančio paveiksliukus, kuriuo- 
se pavaizduota tai, apie ką dainuojama, bet Soniai nutilus jos abi 
apsiašaroja ir ilgai negali atsitokėti, net pamiršta vėl užsidegti 
cigaretes. 


Su politika baigta, bet nieko nesuvokti kur kas pavojingiau 


O Francutis Biberkopfas dar truputį pasimurkdo politikos liūne. 
Žvitrusis Vilis turi neblogą galvą, tačiau kaip kišenvagis yra prade- 
dantysis, jo paties kišenės tuščios, todėl melžia Francą. Jis užaugęs 
vaikų namuose, tenai jam kažkas pripūtė arabų apie komunizmą, 
girdi, tai nesąmonė, protingas žmogus gali tikėti vien Nyče ir Štir- 
neriu, ir daro tai, kas jam patinka. Ir dabar tam aštraliežuviui padū- 
kėliui nieko nėra smagiau kaip vaikščioti į politinius susirinkimus 
ir ginčytis, politikuojant iš salės. Ten pat jis nusižiūri žmones, su 
kuriais būtų galima ką nors nuveikti arba tiesiog iš jų pasišaipyti. 

Francas dar truputį pavaikšto su juo. Bet paskui padeda tašką, 
atsisveikina su politika, be jokio Micės ir Evos įsikišimo. 

Ir šit vieną vėlų vakarą jis sėdi su pagyvenusiu staliumi, su ku- 
riuo susipažino susirinkime; Vilis tuo tarpu stovi prie baro ir maus- 
to kitą. Francas alkūne pasirėmęs į stalą, delnu parėmęs smakrą 
klausosi, ką jam pasakoja stalius, o tas pasakoja štai ką: 

— Žinai ką, kolega, aš buvau tame susirinkime vien todėl, kad 
mano Žmona serga, vakarais aš jai trukdau, jai reikia ramybės. Ly- 
giai aštuntą, minutė į minutę, ji išgeria su arbata migdančią tabletę, 
ir tada ašjau turiu gesinti žiburį. Ką gi man veikti namie? Žmogus 
norom nenorom imi bastytis po smukles, kai žmona serga. 

— Otu paguldykją į ligoninę. Namiejuk nepagis. 

— Jau buvau, bet turėjau vėl atsiimti. Valgis jai tenai netiko, o 
geriau nepasidarė. 

— Matyt, labai serga. 

— Gimda priaugusi prie tiesiosios žarnos ar kažkas tokio. Jinai 
jau operuota, bet nieko nepadėjo. Pilvą buvo prapjovę. Gydytojas 
sako, kad dabar jai tiktai nervai ir daugiau nieko. Betjai skauda, tai 
ir kaukia per dienas. 

— Kad tave! 

- Jis tuoj, matyt, parašys, kad ji visai sveika. Ją jau dusyk kvietė į 
komisiją, dėl šalpos, bet jinai nėjo. Kad neparašytų, jog sveika. Ner- 
vai jiems ne liga! 

Francas klausosi, ką tas pasakoja, jis irgi sirgo, rankos neteko, 
pervažiuotas automobilio, gulėjo Magdeburgo klinikoje. Jam viso to 
nereikia, tai kitas pasaulis. 

— Dar vieną alaus? 

- Būtų neblogai. 

— Vieną alaus! 

Stalius pasižiūri į Francą. 

— Tu nepartinis, kolega? 

— Anksčiau buvau. Dabar nebe. Nematau prasmės. 

Šeimininkas prisėda priejų stalo, pasako staliui: „Sveikas, Ede“, 
pasiteirauja apie vaikus, paskui pusbalsiu klausia: 

— Klausyk, gal tu vėl manai į politiką pasiduoti? 

— Kaip tik apie tai kalbėjome. Ne, nemanau. 

— Ir gerai darai, Ede! Aš visada sakau, ir mano sūnus tą patį 
sako: iš politikos nepasipelnysi. Gal kam nors iš jos ir nauda, tik ne 
mums. 

Tuomet stalius pasižiūri į jį primerkęs akis: 

— Tas tavo mažius Augustas dabar jau irgi taip šneka? 

— O, jis gudrus vaikas, jo taip lengvai aplink pirštą neapsuksi. 
Mūsų tikslas - uždirbti, ir, ačiū Dievui, šiek tiek uždirbam. Nėra ko 
murmėti, 

— Na, tai į sveikatą, Fricai. Sėkmės! 

— Man nusispjaut į visą tą marksizmą, Leniną, Staliną ir visą jų 
šutvę. Man svarbu kreditą išpešt, kiek gausiu, kuriam laikui, štai 
ant ko laikosi pasaulis. 

— Tujau esi šio to pasiekęs. 

Po to Francas ir stalius nutyla. Šeimininkas dar kažką mala, ir 
tada stalius pratrūksta: 

— Aš apie marksizmą nieko neišmanau. Bet žinok, Francai, vis- 
kas ne taip paprasta, kaip tu ten makaulėje susidėstęs. Kam man to 
marksizmo ar ką kiti sako, rusai arba Vilis su savo Štirneriu. Ko 
man reikia, aš galiu kiekvieną dieną pirštais suskaičiuoti. Kai gau- 
ni per sprandą, iškart supranti, ką tai reiškia. Arba va, aš šiandien 
dar turiu darbą, o rytoj gatvėje atsidursiu. Tėkš - nėra užsakymų ir 
baigta, meistras liks ir viršininkas, o mane lauk, į gatvę, eik žymėtis 
į biržą. Tuo tarpu namie turiu tris mergytes, visos dar tik į pradinę 
vaikšto, vyriausiosios kojos iškrypusios nuo rachito, į ligoninę pa- 
guldyti neturiu už ką, gal mokykloje kokią nors paramą gaus. Gal- 
būt Žmona nuėjusi į socialinį ar dar kur nors galėtų išrūpinti, bet jai 
ir be to bėdų užtenka, dabar dar susirgo. Šiaip jai nieko neprikiši, 
stengiasi, gatvėje rūkytas silkes pardavinėja. O mergaitės, manai, 
ko išmoks, tiek pat kiek ir mes. Tai va. Aš suprantu, kad žmonės 
savo vaikus svetimų kalbų moko, vasarą į kurortus vežioja. O mes 
neturim už ką jų netį užmiestį nuvežti. Turtingų tėvų vaikams ko- 
jos neiškrypsta. Arba aš, pavyzdžiui, susergu, man reumatizmas, ir 
nueinu pas gydytoją, tai jo priimamajame randu trisdešimt tokių 
kaip aš. O kai sulauki savo eilės, gydytojas tau ir sako: tas jūsų 
reumatizmas įsisenėjęs, kiek jūs jau dirbate, parodykite dokumen- 
tus. Manimijis netiki, siunčia į komisiją. Arba aš, pavyzdžiui, nuei- 
siu į draudimą, kuriam nuolat iš algos moku, ir paprašysiu, kad 
gydytis pasiųstų. Pasiųs jie tau, lauk, nebent jau visai galuosiesi. 
Aš visa tai, Francai, ir be akinių matau. To turbūt tiktai kupranuga- 
ris iš zoologijos sodo nesupranta. Tai dabar kiekvienam ir be Karlo 
Markso aišku. Kas taip, tai taip. 

Stalius pakėlė savo žilą galvą ir įsmeigė į šeimininką akis. Pas- 
kui įsikišo į burną pypkę, dūmija ir laukia, ką tas atsakys. Šeiminin- 
kas niurna, čiaupo lūpas, jam, matyt, nepatiko ano žodžiai. 

- Teisybė, sutinku. Mano jauniausiosios kojos irgi iškrypusios, 
ir aš neturiu už kąją išvežti į kaimą. Bet galų gale - vargšų ir turtin- 
gų visuomet buvo, ir čia mudu nieko nepakeisim. 

Stalius abejingai papsi pypkę: 

— Kas taip, tai taip, tiktai tegu tas būna vargšas, kam tai patinka. 
Tegu kiti būna vargšai. O aš nenoriu. Nusibodo! 

Jie kalba ramiai, pamažu gurkšnoja alų. O Francas jų klausosi. 
Kai nuo baro prieina Vilis, Francas atsistoja, pasiima kepurę ir sako: 

— Viskas, Vili, šiandien noriu anksčiau pargriūti ant šono. Po 
vakarykščio. 

Ir Francas vienas traukia įkaitusia dulkėta gatve, rum di bum di 
dumel di dei. Rum di bum di rumel di dei. Palauk, neskubėk, tuoj 
bus tavo eilė, netrukus tave suras ir pavers į dešras, palauk, nesku- 
bėk, tuoj bus tavo eilė, netrukus tave suras ir pavers į dešras. Ir jis 
sustoja, negali pereiti per gatvę, paskui apsisuka ir traukia įkaitu- 
sia gatve atgal, pro alinę, kur visi dar sėdi, kur prie stalo tebemakso 
stalius. Aš tenai negrįšiu. Stalius sakė tiesą. Štai kur tiesa. Kam man 
ta politika, visa tai mėšlas. Ji man niekuo nepadės. Niekuo nepadės. 

Ir Francas vėl traukia įkaitusiomis, dulkėtomis gatvėmis. Rug- 
pjūtis. Rozentalio aikštėje žmonių daugiau, vienas pardavinėja laik- 
raščius, „Berliner-Arbeiter-Zeitung“ ,nagi ką ten rašo - Slaptas mark- 
sistų teismas. Čekijos žydas - mažamečių tvirkintojas, suvedžiojo 
20 berniukų ir iki šiol laisvėje, Žinau, pats pardavinėjau. Šiandien 
velnioniškai karšta. Francas sustoja, nuperka iš invalido laikraštį 
su svastika pirmame puslapyje, o čia juk pažįstamas vienakis iš 
„Neue Welt“. Gerk, gerk, broleli, gerk, dingusios laimės neverk, mo- 
terys juokias, liejas alus, kai čia sėdėsi liūdna nebus, moterys juo- 
kias, liejas alus, kai čia sėdėsi, liūdna nebus. 

Ir jis apeina aikštę, įsuka į Elzaso gatvę, čia pardavinėjo batų 
raištelius. Liudersas, moterys juokias, liejas alus, kai čia sėdėsi, liūd- 
na nebus, moterys juokias, liejas alus, kai čia sėdėsi, liūdna nebus. 
Seniai tai buvo, per pernykščias Kalėdas, oi, kaip seniai, aš čia sto- 
vėjau prie Fabišo vitrinos, siūlydamas prekes, kas tai buvo per šlamš- 
tas, kažkas kaklaraiščiui, kaklaraiščių laikikliai, o Lina, lenkė Lina 
ateidavo manęs parsivesti. 

Ir Francas vėl eina, pats nežinodamas kodėl grįžta į Rozentalio 
aikštę ir stovi stotelėje prie Fabišo parduotuvės priešais Ašingerio 
kavinę. Ir laukia. Ko gi? Stovi, laukia ir jaučia, kaip magneto rodyk-. 
lėjį traukia į šiaurę! Į Tegelį, prie kalėjimo, kalėjimo sienos! Va kur 
jam reikia. 

Paskui atvažiuoja keturiasdešimt pirmas, sustoja, ir Francas įli- 
pa. Jaučia, kad teisingai padarė. Durys užsidaro, ir tramvajus paju- 
da. Veža jį į Tegelį. Francas sumoka 20 pfenigų, įsigyja bilietą ir 
važiuoja į Tegelį. Viskas eina kaip sviestu patepta. Čia tai bent. 
Koks puikus jausmas! Taip, važiuoju į Tegelį. Brunenštrasė, Uferšt- 

rasė, alėjos, Reinikendorfas, taip, viskas stovi vietose, ojis važiuoja, 
viskas gerai. Sėdi sau Francas, dairosi, ir viskas darosi vis tikriau, 
griežčiau, ryškiau. Jis jaučia tokį pasitenkinimą, palaima tokia di- 
džiulė, kad užmerkia akis ir nugrimzta į kietą miegą. 

Tramvajus tamsoje pravažiuoja pro rotušę, Berlyno gatvė, Reini- 
kendorfo vakarinė dalis, Tegelis, galinė stotelė. Konduktorius pa- 
žadina jį, padeda atsistoti: 

- Toliau nevažiuojame. Kur jums reikėjo? 

- Į Tegelį. 

— Tuomet lipkit, atvažiavome. 

Na ir prisitvojęs, tie invalidai pralaka savo pensijas. 

Francą taip suėmęs miegas, kad vos pereina aikštę ir krinta ant 
pirmo pasitaikiusio suoliuko po žibintu. Policijos patrulis jį paža- 
dina, trečią valandą, ir nieko nedaro, žmogus atrodo padoriai, tik 
labai prisitvojęs, kas nors gali apiplėšti. 

- Čia negalima miegoti, kurgi jūs gyvenate? 

Ir Francas atsikvoši, nusižiovauja. Jis nori čiūčia liūlia. O, čia 
juk Tegelis, ko man čia reikėjo, ko aš čia atsibeldžiau? Jo mintys 
pinasi, kuo greičiau į migį, ir viskas. Liūdnai apsidairo ir galvoja: 
taip, čia Tegelis, aš čia sėdėjau, na ir kas? Taksi. Ko aš čia atvažia- 
vau, ko man čia reikėjo. Klausykite, pažadinkite mane, jeigu aš už- 
migsiu. 

Ir jį vėl suima neįveikiamas miegas, Francas užmerkia akis ir 
viską supranta. 


Aplink aukšti kalnai, ir senis atsistojęs sako sūnui: „Eime“. Ei- 
me, sako senis savo sūnui ir eina, o sūnus eina iš paskos. Jie ilgai 
eina kalnais - aukštyn, žemyn, kalnais, slėniais. 

Kiek mes dar eisime, tėve? Nežinau, mes eisim aukštyn, žemyn, 
į kalnus, sek paskui mane. Tu pavargai, sūnau, nebenori daugiau 
eiti su manimi? Ak, aš nepavargau; jeigu nori, kad eičiau, tai eisiu. 
Taip, eik. Į viršų, žemyn, slėniais, kelias ilgas, štai jau vidurdienis, 
mes atėjome. Apsidairyk, sūnau, antai stovi altorius. Man baisu, 
tėve. Kodėl tau baisu, sūnau? Tu mane pažadinai, ir mes išėjome, 
pamiršę avinuką, kurį norėjome paaukoti. Taip, mes jį pamiršome. 
Ėjome aukštyn, žemyn, ilgais slėniais ir visai pamiršome, kad ne- 
pasiėmėme avinuko, štai altorius. Man baisu, tėve. Aš nusivilksiu 

apsiaustą; tau baisu, sūnau? Taip, man baisu, tėve. Man irgi baisu, 
sūnau, prieik arčiau, nebijok, mums reikia tai padaryti. Ką mums 
reikia padaryti? Mes ėjome aukštyn, žemyn, slėniais, aš atsikėliau 
taip anksti. Nebijok, sūnau, pats prieik prie manęs, aš jau nusivil- 
kau apsiaustą, kad nesusikruvinčiau rankovių. Aš bijau, nes tu turi 
peilį. Taip, aš turiu peilį ir privalau papjauti tave, paaukoti, Vieš- 
pats to nori, nesipriešink, sūnau. 

Ne, aš negaliu, aš rėksiu, neliesk manęs, aš nenoriu būti papjau- 
tas. Tu jau klūpai, nešauk, sūnau. Ne, šauksiu. Nešauk; jeigu neno- 
ri, aš negaliu tavęs paaukoti, norėk. Mes ėjom aukštyn, žemyn, ko- 
dėl aš negaliu grįžti namo? Ką veiksi namie, Viešpats yra daugiau 
negu namai. Negaliu, negaliu, negaliu. Eikš arčiau, žiūrėk, aš jau 
klę? Taip. Ir tada ištrykš kraujas? Taip. Tokia Viešpaties valia. Ar 
sutinki? Ne, aš negaliu, tėve. Eikš greičiau, aš negaliu tavęs žudyti; 
aš paaukosiu tave tik tuomet, jeigu pats to norėsi. Aš pats norėsiu? 
Taip, ir nebijosi. Ak. Ir nemylėsi savo gyvenimo, savo gyvenimo, nes 
tujį atiduosi Viešpačiui. Prisislink arčiau. Mūsų Viešpats Dievas to 
nori? Mes ėjome aukštyn, žemyn, aš taip anksti kėliausi. Tu juk 
nebūsi bailys? Aš suprantu, viską suprantu. Ką tu supranti, sū- 
nau? Pridėk peilį man prie kaklo, palauk, aš atversiu apykaklę, kak- 
las turi būti nuogas. Tu, atrodo, supratai. Tu privalai norėti, ir aš 
turiu norėti, mes abu pasiruošime, ir tada Viešpats mus pašauks, 
mes išgirsime jo balsą: „Sustok“. Taip. Eikšen, duok savo kaklą. 
Štai. Aš nebijau, aš mielai paklusiu jo valiai. Mes ėjome aukštyn, 
žemyn, pridėk peilį štai ten, rėžk, aš nešauksiu. 

Ir sūnus atlošia galvą, tėvas prieina prie jo iš užpakalio, uždeda 
ranką ant kaktos, dešine ranka pakelia peilį. Sūnus sutinka. Ir jie 
išgirsta Viešpaties balsą ir griūna kniūpsti. Ką šaukia Viešpats? 
Aleliuja. Kalnuose, slėniuose aidi jo balsas. Jūs paklusote mano 
valiai. Aleliuja. Sustok, mesk peilį į prarają. Aleliuja. Aš esu Vieš- 
pats, kuriam jūs paklusote ir visuomet privalote paklusti. Aleliuja. 
Aleliuja. Aleliuja. Aleliuja. Aleliuja. Aleliuja. Aleliuja. Aleliuja, liu- 
ja, liuja, liuja, aleliuja, liuja aleliuja. 


— Mice, Miciuke, Micele, mano mažyte, na, išbark mane kaip rei- 
kia, išbark. - Francas bando pasisodinti ją ant kelių. - Pasakyk gi 

ką nors. Ką gi aš padariau, baisus čia daiktas, truputį susivėlinau 
vakar. 

- Francai, tu dar bėdą užsitrauksi. Pamanyk, su kuo tu prasidedi! 

- Oką? 

- Šoferis tave turėjo užvesti į viršų. Aš dar bandžiau tau kažką 
sakyti, kur ten, tu net akių nepramerkei. 

— Aš gi tau sakau, buvau nuvažiavęs į Tegelį. Taip, vienas, vie- 
nas vičvienaitis. 

— Ar tai teisybė, Francai? 

- Teisybiausia. Aš tenai kelis metelius atpyliau. 

- Ir tau dar liko? 

— Ne, viską atpyliau, iki paskutinės dienos. Užsinorėjau pažiū- 
rėti, kaip ten dabar atrodo, ir nuvažiavau, ko gi čia pykti, Miciu- 
liuke? 

- Klausyk, bet daugiau nepolitikuok. 

- Ašir nepolitikuosiu. 

- Ir į susirinkimus nevaikščiosi? 

— Manau, kadnne. 

— Prisižadi? 

- Prisižadu. 

Tada Micė prisiglaudžia prie jo peties, prideda savo skruostą 
priejo skruosto, irjiedu tyli. 

Ir vėl nėra laimingesnio žmogaus pasaulyje už mūsų Francą Bi- 
berkopfą, pasiuntusį po velnių politiką. Kam jam reikia dėljos gal- 
va sieną daužyti? Irjis sėdi alinėse, dainuoja, lošia kortomis, o Micė 
jau susipažinusi su vienu ponu, kuris beveik toks pat turtingas kaip 
Evos ponas, bet yra vedęs, ir tai dar geriau, ir jis jau rengiajai dailų 
dviejų kambarių butuką. 

O to, ko nori Micė, Francui irgi nepavyksta išvengti. Eva vieną- 
syk užpuola jį jo lindynėje. Ir kodėl ne, jeigu pati Micė to nori, bet 
Eva, jeigu tu iš tiesų susilauksi vaiko, klausyk, jeigu aš susilauksiu 
vaiko, tai senis mane nuo galvos iki kojų auksu apipils, iš pasidi- 
džiavimo. 

Musė išsikapanojo į paviršių, nusipurtė smėlį, dabar vėl tuoj ims zyzti 


Ką dar galima papasakoti apie Francą Biberkopfą, tą vyruką mes 
jau neblogai pažįstame. Nesunku įsivaizduoti, ką daro kiaulė, grį- 
žusi į gardą. Tik kiaulei geriau negu Žmogui, nes ji - tai mėsos ir 
taukų luitas, ir kas gi jai gali atsitikti, ne tiek jau daug, kad tik paša- 
ro užtektų: geriausiu atveju darsyk atsives paršiukų, o gyvenimo 
pabaigoje laukia peilis, ir tai ne taip jau blogai ir baisu: nė nesusi- 
voks, o ką toksai gyvulys suvokia? - ir jau gatava. O žmogus, tas 
turi akis, jame tiek visko pilna; jis visokio velnio prisigalvoja ir turi 
prisigalvoti (tam ir galva), kas jam gali atsitikti. 

Taip ir pragyveno mūsų storulis, labai mielas vienarankis Fran- 
cas Biberkopfas, Biberkopfėlis iki rugpjūčio mėnesio. Oras dar šil- 
tas, ir tasai Franculis gali sau smagiai irkluoti kaire ranka. Policija 
jam davusi ramybę, nors jis visai tenai nesirodo, matyt, vis dar atos- 
togauja, be to, Viešpatie, juk pagaliau pareigūnai irgi tik su dviem 
rankom ir kojom, ir kodėl jie turėtų plėšytis už tuos kelis grašius, 
kuriuos gauna, kodėl jie turėtų už juos plėšytis, lakstyti po miestą: 
kas pasidarė Francui Biberkopfui, kur jis dingo? Kas pagaliau tas 
Biberkopfas ir kodėl jiems turi rūpėti, kad jis tik su viena ranka, 
nors pirma buvo su dviem? Tegu jo byla sau pelija archyvuose, ir be 
jo rūpesčių užtenka. 

Tik štai esama gatvių, kur visokio velnio išgirsti ir pamatai, ir 
tada prisimeni kai ką iš anksčiau, ko visai nenori, ir tada imi galvo- 
ti, kad gyvenimas taip slenka pro šalį, šiandien vieno nepadarei, 
rytoj - kito, o gyvenimas eina. Jis viską sustatys į vietas, galvoja, 
svajoja jis. Va jeigu šiltą vasaros dieną pagausi ant lango musę ir 
patupdęs į gėlių puodą užkasi ją smėliu ir tada, jeigu ta musė svei- 
ka, kaip reikia, ji vėl išsikabaros į paviršių, gali ant jos kiek nori 
berti smėlio. Ir Francas kartais galvoja, žiūrėdamas, kas aplink de- 
dasi, man, girdi, nieko netrūksta, gyvenu gerai, o dėl viso kito? Po- 
litika man nerūpi, jeigu žmonės tokie kvaili, kad leidžiasi išnaudo- 
jami, tai ką aš padarysiu. Kas gi suks galvą dėl kitų? 

Micei neramu, kad Francas nepradėtų gerti, čia jo silpna vieta. 
Jis turi įgimtą poreikį lakti, tai glūdi jame ir tarpais vis išlenda į 
paviršių. Francas sako: kai laki, apaugi taukais ir negalvoji apie 
visokius niekus. Bet Herbertas jam aiškina: 

— Klausyk, nelak tiek daug. Tujuk laimės kūdikis. Prisimink, kas 
tu buvai anksčiau? Laikraščių pardavėjas. O dabar? Rankos, tiesa, 
neturi, bet turi Micę, kuri tave aprūpina, nejau vėl pradėsi kaip tada 
su Ida? 

— Apie tai negali būti nė kalbos, Herbertai. O laku todėl, kad 
turiu daug laisvo laiko. Sėdi sau žmogus ir, ką tu darysi - geri, 

— O kokios? 

— Bet tu gerai įsižiūrėk — maišai po jomis kaip senio; o kiek tau 
metų, sukrioši be laiko, nuo gėrimo Žmonės sensta. 

— Gana apie tai. O kas pas jus naujo? Ką veiki, Herbertai? 

— Vėl pradėsim suktis, turim du naujokus, vyrukai kaip reikia. 
Ar pažįsti Knopą, kur ugnį ryja? Tai va, jis juos surado. „Kaip, - 
sako, - norite su manimi dirbti, tai parodykite, ką mokate? Aštuo- 
niolikos, devyniolikos metų vyrukai. Tai va, atsistoja Knopas prie 
vieną senę, - matė, kaip ta pinigų iš banko pasiėmė. Ir seka paskui 
ją. Knopas mano, kad jie kur nors jai stuktelės, tada už pinigų, ir 
sudie! Bet ne, jie kantrūs, mat susižinoję, kur ji gyvena, ir kai ji, ta 
senė, atitipena prie savo namų, jie pasitinka ją tenai ir klausia: „Sa- 
kykite, jūs ponia Miuler?“,matjos iš tiesų tokia pavardė, ir plepa su 
ja, kol atvažiuoja tramvajus, tada jai pipirų į akis, už rankinuko, 
užtrenkė namo duris ir nuvažiavo. Knopas paskui keikėsi, sako, ko 
jūs į tą tramvajų lindote; kol ji būtų prasikrapščiusi akis, atidariusi 
duris ir kam nors pasakiusi, kas jai atsitiko, jie jau seniai galėjo 
sėdėti alinėje. O dabar tiktai atkreipė dėmesį lakstydami. 

— Ar bentjau greit iššoko? 

— Taip. Bet paskui žiūri, kad Knopas nepatenkintas, ir tada dar 
štai ką padarė: pakvietė vakare Knopą pasivaikščioti devintą vaka- 
ro ir pokšt akmeniu į laikrodžių parduotuvės langą Romintos gat- 
vėje, prisigrūdo kišenes ir nieko, nesugavo! Įžūlūs kaip velniai, žmo- 
nių subėgo žiūrėti, tai jie atsistojo tarp jų ir taip pat žiūri. Puikūs 
vyrukai! 

Francas nuleidžia galvą: 

— Aha. 

— Na, tau to nereikia. 

— Ne... man nereikia. Ir dėl ateities nereikia sukti galvos. 

— Tik nelak, Francai. 

Franco veidas ima trūkčioti. 

— O kodėl, Herbertai, ko jūs visi iš manęs norite? Aš juk nieko, 
nieko negaliu, aš šimtu procentu invalidas. 

Jis pasižiūri Herbertui į akis, jo lūpų kampučiai nusvirę. 

— Visiems aš neįtinku: vienas sako liaukis lakęs, kitas sako ne- 
prasidėk su Viliu, trečias - nekišk nosies į politiką. 

- Į politiką. Aš nieko prieš ją neturiu, pats Žinai. 

Tada Francas atsilošia krėsle ir įdėmiai įsižiūri į savo draugą 
Herbertą, o tas galvoja: „Mat kokia marmūzė pasidariusi, jis pavo- 
jingas tipas, nors, atrodo, prie žaizdos dėk“. 

O Francas šnabžda, kumštelėjęs draugą ištiesta ranka: 
nebetinku. 

—- Naką tu, nešnekėk niekų. Pasakyk tai Evai arba Micei, ką? 

— Lovoj tai taip, Žinau. Bet tu, tu kas kita, tu kažką darai ir vyrukai. 

- Na, jeigu nori, tai ir tu gali kuo nors užsiimti, nors ir su viena 
ranka. 

— Norėjau, bet neleidote. Ir Micė nenorėjo. Suvystė mane. 

— O tuspjauk ir vėl pradėk. 

— Štai tu dabar vėl sakai — pradėk. Tai liaukis, tai pradėk. Tarsi 
aš koks šuniukas būčiau: ant stalo, po stalu, ant stalo, po stalu. 

Herbertas įpila dvi taures konjako; reikia namo, Micę perspėti, 
vyrukas nekošeriškas, tegu pasisaugo, dar vėl pasius ir bus tas pats 
kaip su Ida. Francas susiverčia konjaką. 
naktį, nepatikėsi, petį taip maudžia, kad negali užmigti. 

— Tada nueik pas daktarą. 

- Nenoriu, nenoriu, nereikia man jokių daktarų, užteko Magde- 
burgo. 

- Aš pakalbėsiu su Mice, kad ji tave kur nors išsivežtų, pakeisi 
aplinką, ir bus gerai. 

- Geriau ašjau gersiu, Herbertai. 

Herbertas sušnabžda jam į ausį: 

- Ir paskui Micei padarysi tą patį ką Idai! 

Francas suklūsta: 

— Ką? 

— Taip, taip. 

Matai, žiūri dabar į mane, žiūrėk, žiūrėk, neužteko dar tau tų 
ketverių metų. Francas pakiša sugniaužtą kumštį Herbertui po no- 
simi: 

— Ką, tu galjau visai? 

— Neaš,otu. Tu! 

Eva klausėsi prie durų, norėjo išeiti, bet dabar įeina su prašmat- 
niu šviesiai rudu kostiumu, kumšteli Herbertui į pašonę: 

— Tegu sau geria, gal pakvaišai. 

— Ką, nejau nematai? Gal nori, kad tas pats pasikartotų? 

— Kalbi kaip suvažinėtas, užsičiaupk! 

Francas bukai sprogdina akis į Evą. 

O po pusvalandžio savo kambaryje klausia Micės: 

— Kaip manai, ar aš galiu lakti? 

— Taip, bet su saiku. Su saiku. 

— O galir tu nori prisilakti. 

— Taip, su tavim. 

Francas džiūgauja: 

— Mice, tu nori prisilakti, tu juk niekad nebuvai prisilakusi? 

— Noriu. Gerai, prisilakam. Tuojau pat. 

Jis ką tik buvo liūdnas, o dabar mato, kaip ji užkaito, lygiai kaip 
andai, kai jiedvi su Eva apie viską šnekėjo. Stovi Francas šalia jos ir 
galvoja: „Kokia miela mergytė, ak, kokia miela mergytė“. Ji atrodo 
tokia maža šalia jo, rodos, galėtų į kišenę įsidėti, jis apsikabina ją, 
apglėbia jos liemenį kaire ranka, ir tada... ir tada... 

Francui akimirką kažkas užeina. Jo ranka vis dar apglėbusi Mi- 
cės liemenį, bet tarsi negyva. O mintyse Francas ją atitraukia. Jo 
veidas tarsi suakmenėjęs. Mintyse jis laiko rankoje mažą medinį 
instrumentą ir tvoja juo iš viršaus Micei, tvoja į krūtinę, vieną, antrą 
kartą. Ir sulaužo jos kaulus. Ligoninė, kapinės, breslaujietis. 

Francas atsitraukia nuo Micės, jis nežino, kas jam darosi, ji guli 
šalia jo ant grindų, o jis kažką murma, vapa, rauda, bučiuoja ją, lieja 
ašaras, ir ji lieja, bet nežino ko. Paskui atneša du butelencijus šna- 
bės, jis vis kartoja „ne, ne“, bet nuo jos darosi taip gera, taip gera, 
Dieve, kaip jie linksminasi, kvatojasi. Micei jau seniai reikėjo eiti 

pas savo kavalierių, bet kaip ji, vargšė, eis, jeigu negali pastovėti, o 
juo labiau eiti. Ji geria Francui iš burnos šnabę, o tas vėl nori ją 
atsiimti, bet anoji pasipila jai per nosį. Ir tadajie vėl kvatojasi. Pas- 
kuijis užmiega ir knarkia beveik iki kitos dienos pietų. 


Nuo ko taip skauda petį, ašjuk nebeturiu rankos. 

Nuo ko taip skauda petį. Ir kur Micė? Ji paliko mane vieną čia 
drybsoti. 

Man nupjovė ranką, jos nebėr, ak, kaip skauda petį, petį. Pra- 
keikti šunsnukiai, aš netekau rankos, per juos, šunsnukiai, tai jų, jų 
darbas, šunsnukiai, aš netekau rankos, o jie mane paliko, jeigu būtų 
galėję, tai ir jį būtų nuplėšę. Jeigu būtų nuplėšę, tai man dabar jo 
neskaudėtų, po velnių. Jie manęs nenugalabijo, šunsnukiai, nepa- 
sisekė, tai jiems, maitoms, neišdegė, bet dabar irgi negerai, dabar aš 
galiu čia gulėti ir laukti ir niekas nieko negirdės: man taip skauda 
ranką, petį, geriau jau tie šunsnukiai mane būtų visai nugalabiję. 
Dabar iš manęs tik pusė Žmogaus. Petį, petį, nebegaliu daugiau. 
Prakeikti maitos, maitos, jie mane pražudė, ką man daryti, kur ta 
Micė? Šitaip mane palikti! Oi, oi, oi! 

Musė ropščiasi, ropščiasi, ji gėlių puode smėliu, smėlis byra nuo 
jos, ojai nieko, ji purtosi ir iškiša savo juodą galvą, išlenda visa. 

Antai sėdi prie vandens didžioji Babelė, paleistuvystės ir visų 
žemės baisybių motina. Ji sėdi ant purpurinio padaro su septynio- 
mis galvomis ir dešimt ragų, tai matyti, pasižiūrėk. Kiekvienas tavo 
žingsnis ją džiugina. Ji girta nuo kraujo šventųjų, kuriuos ji drasko. 
Štai ragai, kuriais ji bado, ji išlindusi iš žemės gelmių ir veda į pra- 
storos, putlios lūpos, jos kruvinos, ji gėrė kraują. Kekšė Babelė! Auk- 
saspalvės piktos akys, apdribęs kaklas. Žiūrėk, kaip ji tau šypsosi. 


Žengte marš, koją, būgnai, batalionai, pirmyn 
Ei, pirmyn, kai ims lėkti granatos, bus riesta, pirmyn, kojas aukš- 


čiau, neatsilikit, aš nebegaliu, pirmyn, vienąsyk miršti, blogiau ne- 
bus, bubum, koją, viens du, viens du, kaire, kaire, dešine, dešine. 

Ir Francas Biberkopfas žygiuoja gatvėmis, kaip per paradą, kai- 
re, kaire, dešine, jokių pavargau, jokių smuklių, jokių lakimų, pa- 
žiūrėsim, kulka staiga atskrido, pažiūrėsim, kam ji bus skirta, kaire, 
kaire, dešine. Būgnai, batalionai, žengteee marš. Pagaliau jis atgau- 
na kvapą. 

Jis traukia per Berlyną. Kada kareiviai per miestą žygiuoja, ei 
kodėl, ei todėl, ei vien tik dėl čingdarasa, bumdarasasa, ei vien tik 
dėl čingdarasa, bumdarasasa. 

Namai stovi ramiai, vėjas pučia pažemiais. Ei kodėl, ei todėl, ei 
vien tik dėl čingdarasa, bumdarasasa. 

Savo prasmirdusioj, tvankioj skylėj - tvankioj skylėj, ei kodėl, ei 
todėl, ei vien tik dėl čingdarasa - sėdi Reinholdas, tipas iš Pumso 
gaujos, kada kareiviai per miestą žygiuoja, žiūri merginos, kaip jie 
muša koją, skaito laikraštį, kaire, kaire, dešine, man ji skirta ar tauji 
skirta, skaito apie Olimpines žaidynes, viens du, ir apie tai, kad 
moliūgo sėklos gerai nuo soliterio. Jis skaito labai lėtai ir garsiai, 
pratindamasis nuo mikčiojimo. Kai būna vienas, jam išeina. Jis išsi- 
kerpa žinutę apie moliūgo sėklas, kada kareiviai per miestą žygiuo- 
ja, kai kartą turėjo soliterį, galbūt vis dar tebeturi, galbūt tai tas pats, 
o gal jau kitas, nuo senojo atsiskyręs, reikės išbandyti tas sėklas, 
vadinasi, su viskuo valgyti reikia, nelukštenant. Namai stovi ra- 
miai, vėjas pučia pasieniais. Skato turnyras Altenburge, aš jame 
nedalyvausiu. Kelionė aplink pasaulį už 30 pfenigų per savaitę, vėl 
apgavystė! Kada kareiviai per miestą žygiuoja, žiūri merginos, kaip 
jie muša koją, ei kodėl, ei todėl, ei vien tik dėl čingdarasa, bumdara- 
sasa. Kažkas beldžia, prašau. 

Dėmesio, marš, marš, Reinholdas kaipmat ranką kišenėn, už re- 
volverio. Kulka staiga atskrido, iš tolo, pažiūrėsim, man ji skirta ar 
tauji skirta. Ir mano draugas krito, šalia manęs greta, šalia manęs 
greta. Kas gi čia atėjo? Taigi Francas Biberkopfas, be rankos, karo 
invalidas, ir girtas, o gal ne. Tegu tik krusteli, tuojau nupyškinsiu. 

— Kas tave įleido? 

— Tavo šeimininkė. 

Į ataką, į ataką. 

— Ką? Ji? Tai stipena, gal išprotėjo? 

Reinholdas prišoka prie durų. 

— Ponia Tyč! Ponia Tyč! Kas čia dabar? Ar aš namie, ar aš ne 
namie? Jeigu pasakiau, kad aš ne namie, tai ir ne namie. 

- Atsiprašau, pone Reinholdai, man niekas nieko nesakė. 

— Tuomet aš ne namie, po velnių. Jūs man dar kažin ką įleisite. 

- Jūs, matyt, mano dukrai sakėte, o ta išėjo ir nieko neperdavė. 

Jis uždaro duris. Revolveris rankoje. Kareiviai. 

— Ko tau čia reikia? K-ko n-nn-nori? - mikčioja jis. 

Koksai čia Francas? Tuojau sužinosi. Jis prieš kiek laiko neteko 
rankos. Buvo padorus žmogus, tai būtų galima net teisme tvirtinti, o 
dabar jis sąvadautojas, ar aiškinsimės dėl kieno kaltės. Būgnai, ba- 
talionai Žengteee, ir štai dabar stovi priešais. 

— Klausyk, Reinholdai, tu čia revolverį turi. 

— Na? 

- O kamijis tau? Ką tu su juo ketini daryti? 

— Aš? Nieko! 

- Jei taip, tai įsikišk. 

Reinholdas pasideda revolverį priešais ant stalo. 

— Ko tu atėjai pas mane? 

Tai jis man trenkė pavartėje, tai jis mane išmetė iš automobilio, 
anksčiau viskas buvo gerai, Cilė pas mane tada dar gyveno, aš iš- 
ėjau į gatvę ir... Francas prisimena. Mėnuo virš vandens. Šviesus, 
spindintis vakare, varpai. Dabar jis turi revolverį. 

— Sėskis, Francai, sakyk, tu, matyt, prisiputęs? 

Kad taip labai spokso, matyt, bus prisilakęs, jis niekaip negali 
liautis gėręs. Taip ir bus, jis prisilakęs, o aš turiu revolverį. Ei, vien 
tik dėl čingdarasa, bumdarasa bum. Ir Francas atsisėda. Ir sėdi. 
Ryškus mėnuo, visas vanduo spindi. Dabar jis sėdi pas Reinholdą. 
Tai žmogus, kuriam jis padėjo tvarkytis su merginomis, periminėjo 
jas vieną po kitos, paskui jis vertė saugoti, neperspėjęs, o dabar aš 
sąvadautojas, ir ką gali Žinoti, kas laukia Micės, tai tokios tokelės. 
Bet visa tai mintyse. O faktas, kad Reinholdas čia, sėdi prieš jį. 

— Aš tiktai norėjau tave pamatyti, Reinholdai. Būtent, norėjau 
pamatyti, pasižiūrėti, ir viskas. Ir štai mes sėdime priešais viens 
kitą. 

— Nori prispausti, ką, pašantažuoti dėl to, kas buvo, taip? 

Ramiai, Francai, nesikarščiuok, pirmyn, nepasiduok, laikykis, 
kas tos kelios granatos. 

— Šantažuoji, vadinasi? Kiek tu nori? Mes pasiruošę. Kad tu są- 
vadautojas, irgi žinome. 

— Taip, aš sąvadautojas. Ką daugiau veikti su viena ranka! 

— Tai ko tu nori? 

— Nieko, nieko. 

Laikykis, Francai, atsisėdai ir sėdėk, tai Reinholdas visada iš 
pasalų, nepasiduok. 

Bet Francas jau dreba. Ir pasirodė trys karaliai, jie atjojo iš rytų 
šalies, jie turėjo miros ir rūkė ją, rūkė ir rūkė. Apgaubė viską dū- 
mais. Reinholdas svarsto: arba jis prisiputęs, tada greit išeis ir nie- 
ko nebus, arba jis kažko nori. Ne, jis kažko nori, bet ko, jis nesiruo- 
šia šantažuoti, bet ko tada nori. Reinholdas atneša degtinės ir mano, 
šitaip aš jį iškvosiu. O gal Herbertas jį čionai atsiūntė iššniukštinė- 
ti, o paskui įkiš mus. Statydamas ant stalo dvi mėlynas taureles, jis 
pastebi, kad Francas dreba. Mėnuo, baltas mėnuo, jis skaisčiai švie- 
čia virš vandens, negali žiūrėti, aš apakęs, kas man yra. Žiūrėk, jis 
jau gatavas. Sėdi kaip mietą prarijęs, bet gatavas. Reinholdas apsi- 
džiaugia, lėtai pakelia revolverį nuo stalo, įsideda į kišenę, pripila 
taureles ir vėl pamato: jam dreba letenos, jį kraupas suėmęs, tai 
šlapukas, pagyrūnas, jis bijo revolverio ar manęs, be reikalo, aš jam 
nieko nedarysiu. Ir Reinholdas nusiramina, pasidaro draugiškas, 
malonus. Žiūrėk, dreba, net gražu žiūrėti, ne, jis neprisiputęs, jis 
bijo, dar nuo kėdės nusiris arba į kelnes pridės, o matyt, norėjo duo- 
ti man garo. 

Ir Reinholdas ima pasakoti apie Cilę, lyg jie būtų tik vakar išsi- 
skyrę, ji vėl pas jį buvusi, prieš kelias savaites, taip jau man yra, 
sako, nematau moters mėnesį kitą, ir vėl galiu ją pakęsti, repriza, 
taip sakant, įmanoma, net juokas ima. Paskui išsitraukia cigarečių 
ir pluoštą pornografinių atvirukų, po to nuotraukų, Cilė tenai irgi 
nufotografuota, su Reinholdu. 

Francas žodžio negali ištarti, jis tiktai žiūri į Reinholdo rankas. 
Jis turi dvi rankas, dvi plaštakas, o Francas tiktai vieną, dviem ran- 
kom Reinholdas jį numetė po automobilio ratais, ei kodėl, ei todėl, 
ar man nereikėtų jo nudobti, ei, vien tik dėl čingdarasa. Herbertas 
taip mano, bet ne aš, o ką manau aš. Aš nieko negaliu, aš visiškai 
nieko negaliu. Bet privalau, aš norėjau kažką daryti, ei, vien tik dėl 
čingdarasa, bumdarasa - aš išvis ne vyras, o šlapia višta. Jis susi- 

gūžia ir vėl ima drebėti, išgeria konjako, paskui dar, bet niekas ne- 
padeda, ir tada Reinholdas sako, tyliai, tyliai: 

— Aš, aš norėčiau pamatyti žaizdą, Francai, aš norėčiau pamaty- 
ti tavo žaizdą. 

Ei, vien tik dėl čingdarasa, bumdarasa. Ir Francas Biberkopfas 
praskleidžia striukę - va taip -ir parodo savo strampą. Reinholdas 
perkreipia veidą: bjaurus vaizdas, Francas vėl užsitraukia ant pe- 
ties striukę: 

— Anksčiau dar baisiau atrodė. 

Ir Reinholdas vėl žiūri į savo Francą, tas nieko nesako, nieko 
negali, sėdi storas kaip paršas ir net nepraveria burnos, ir Reinhol- 
das tiesiog negali išjo toliau nesityčioti. 

— Klausyk, tai tu tą rankovę nuolat šitaip kišenėje nešiojiesi? 
Visada į ją įsikiši, ar ji prisiūta? 

- Nee, ji, aš ją visuomet įsikišu. 

— Kita ranka? Ne, matyt, kai dar nebūni apsivilkęs striukės? 

- Visaip būna, kartais taip, kartais taip. Bet apsivilkus sunkiau. 

Reinholdas stovi greta Franco, čiupinėja jo rankovę. 

— Ir turi žiūrėti, kad nieko neįsidėtum į dešinę kišenę - nukniauks. 

— Iš manęs -ne. 

Reinholdas dar pamąsto ir sako: 

— Klausyk, o kaip su paltu? Turbūt labai nepatogu, dvi tuščios 
rankovės. 

— Dabar vasara. Na, o žiemą pažiūrėsim, kaip ten bus. 

— Pamatysi, bus negerai. O ar negalėtum nusipirkti dirbtinės ran- 
kos? Bekojai juk užsako ir nešioja. 

— Kadangi kitaip negali vaikščioti. 

„-Ir dirbtinė ranka neblogai, gražiau atrodo. 

— Ne, tiktai spaustų, ir viskas. 

— Aš tai nusipirkčiau, o gal reikėtų prisikimšti rankovę. Eikš, 
mes ką nors sugalvosim. 

— Kam, aš nenoriu. 

— Nejau vaikščiosi su tuščia rankove. Bus daug gražiau, niekas 
ir nepastebės, kad neturi rankos. 

— Kam man toreikia, nenoriu. 

— Eikš gi, nebus blogai? Mes į ją prikimšim kojinių arba marški- 
nių, pamatysi. 

Ir Reinholdas imasi darbo, ištraukia iš kišenės tuščią rankovę, 
pribėga prie komodos, ima iš jos kojines, nosines ir kemša į ranko- 
vę. Francas ginasi. 

— Kam to reikia, vis tiek nesilaikys, bus kaip dešra, liaukis. 

- Ne. Žinai, čia siuvėjo darbas, jis viską kaip pridera padarytų, 
ištemptų, kur reikia išpūstų, niekas net nepagalvotų, kad tu be ran- 
kos, manytų - laikai ranką kišenėj, ir tiek. - Kojinės iškrinta lauk. — 
Taip, tai siuvėjo darbas. Aš negaliu pakęsti invalidų, invalidas man 
niekam tikęs Žmogus. Pamatęs invalidą, aš sakau sau: „Ir kam dar 
toks gyvena“. 

O Francas tiktai klausosi, klausosi ir galva linksi. Ir niekaip 
negali liautis drebėjęs. Pakui pasijunta dalyvaująs plėšime, vis- 
kas nutolsta, matyt, tas kritimas iš automobilio atsiliepia, nervai, 
nagi susitvardom. Bet jį ir toliau visą krečia. Reikia dingti iš čia, 
sudie, Reinholdai, aš jau bėgu. Koją, dešine, kaire, dešine, kaire. 
Čingdarasa. 


Storasis Francas Biberkopfas parsiranda iš Reinholdo namo, jo 
ranka vis tiek dreba, jį visą krečia, cigaretė nesilaiko burnoj. O na- 
mie sėdi Micė su kavalieriumi ir laukia Franco, mat kavalierius nori 
ją išsivežti dviem dienom. 

Jis pasiveda ją į šalį. 

— O man kas iš to? 

— Tai ką gi man daryti, Francai? Viešpatie, kas tau? 

— Nieko, nešdinkis. 

— Tada aš šįvakar grįšiu. 

- Nešdinkis. 

Jis jau beveik riaumoja. Tada ji pasižiūri į kavalierių, greitai pa- 
kšteli Francui į kaklą ir dingsta. Išėjusi į gatvę paskambina Evai. 

— Kai turėsi laiko, užeik pas Francą. Jam kažkas darosi. Neži- 
nau. Užeik. 

Bet Eva negali užeiti, ji kaip tik susipyko su Herbertu, jiedu bara- 
si visą dieną ir ji negali išeiti iš namų. 

Tuo tarpu mūsų Francas Biberkopfas, kobra, geležinis karys, sė- 
di vienas kaip pirštas namie, įsikibęs į palangę ir galvoja, kokią 
nesąmonę, kokią kvailystę padarė, kad nuėjo pas Reinholdą. Ir koks 
velnias jį tenai nunešė, oi, oi, koks jis mulkis, kada kareiviai per 

miestą žygiuoja, oi, kokia nesąmonė, kokia beprotystė, bet man rei- 
kia kažką daryti, kažką kita, tik ne tai, kas buvo. Taip, jis padarys, 
nueis ir padarys, kitos išeities nėra, jis juk pasityčiojo iš Franco, 
iškimšo jo striukės rankovę, to net nėra kaip žmogui pasakyti. 

Ir Francas padeda galvą ant palangės, tvirtai prispaudžia prie 
jos. Ak, kaip jam gėda, kaip gėda. Ir kaip aš galėjau tai leisti, kaip aš 
tai pakenčiau, koks aš idiotas, drebėjau prieš tokį. Kokia gėda! Fran- 
cas griežia dantimis, jis gatavas susidraskyti, aš to nenorėjau, aš 
juk ne bailys, nors ir su viena ranka. 

Ne, reikia pas jį nueiti. Ir pavargęs užsnūsta. Pabunda jau į pa- 
vakarę ir pakyla nuo kėdės. Apsidairo aplinkui, antai šnabė, Micės 
padėta, bet ne, negersiu. Ko man gėdytis, ko man slėpti nuo žmonių 
akis. Aš... einu pas jį. Tram ta ta tam, patrankos, trimitai. Pirmyn, į 
gatvę, striukę apsivilkt, jis norėjo man ją iškimšti, aš atsisėsiu prie- 
šais jį ir nė akimi nemirktelėsiu. 

Berlynas! Berlynas! Berlynas! Tragedija jūros dugne, nuskendo 
povandeninis laivas. Komanda užduso. Visi žuvo, negyvi, ir jiems 
jau niekuo nebepadėsi, jų nebėra, taškas. Pirmyn, žengte. Nukrito 
du kariniai lėktuvai. Viskas, taškas, visi užsimušė, ir jiems jau nie- 
kuo nebepadėsi, mirusiųjų nebeprikelsi. 

- Labą vakarą, Reinholdai. Matai, aš vėl atėjau. 

Tas žiūri į Francą: 

— Kas tave įleido? 

— Mane? Niekas. Durys buvo atviros, tai ir įėjau. 

- Taip, o paskambinti negalėjai? 

— Skambinsiu mat aš, atėjęs pas tave. Kam? Ašjuk negirtas. 

Irjie sėdi priešais, rūko, Francas Biberkopfas nedreba, laikosi tie- 
siai ir džiaugiasi, kad yra gyvas, ir tai geriausia diena po to, kai jis 
iškrito iš automobilio, ir tai geriausia, ką jis padarė nuo to laiko: atėjo 
ir atsisėdo štai čia, po velnių, kaip tai puiku. Tai geriau negu susirin- 
kimai ir beveik geriau už viską: dabar jis manęs nebeparmuš. 

Jie taip prasėdėjo iki aštuonių vakaro, tada Reinholdas pasižiū- 
rėjo Francui į akis ir sako: 

— Francai, pats žinai, kad mes turim senų sąskaitų. Sakyk, ko tu 
iš manęs nori, tiesiai šviesiai pasakyk. 

— Kokios tos mūsų sąskaitos? 

— Na, dėlto automobilio. 

— Beprasmiška apie tai kalbėti, nuo to mano ranka juk neataugs. 
Obe to... - Francas trenkia kumščiu į stalą. - Ir gerai, kad taip išėjo. 
Kažkas tokio man turėjo atsitikti. Aš negalėjau taip toliau gyventi. 

Cha, štai kurlink kalba pakrypo! Reinholdas tiria: 

— Tu turi galvoje laikraščių pardavinėjimą. 

- Taip, ir tai. Man buvo kažkas užėję. O dabar praėjo. 

- Bet netekai rankos. 

-— Tai kas, kita liko, be to, turiu galvą ir dvi kojas. 

- Ir ką manai daryti? Vienas suksiesi ar bendrai su Herbertu? 

—- Būdamas vienrankis? Aš juk nieko negaliu. 

— Bet Žinai, būti vien sąvadautoju, tai juk nuobodu. 

Žiūri įjį Reinholdas ir galvoja, mat koks storas, koks buivolas. 
Na, palauk. Tu man dar pašoksi. Jam reikia suskaičiuoti kaulus. 
Jam dar neužtenka, kad liko be vienos rankos. 

Ir jie pradeda šnekėti apie bobas, ir Francas papasakoja apie 
Micę, kurios vardas pirma buvo Sonia, ji gerai uždirba ir yra šauni 
mergytė. O Reinholdas galvoja: „Gerai, tada aš ją atimsiu, ir jam 
bus šakės“. 

Kirminai ryja žemę, leidžia ją per kitą galą ir vėl ryja, ryja. Tie 
bestijos amžinai alkani, štai, rodos, prikimšo pilvą, ojau, žiūrėk, vėl 
alkani ir vėl ryja. Žmogus kaip liepsna: kol dega, turi ryti, o kai 
negali ryti, užgęsta. 

Francas Biberkopfas negali atsidžiaugti savimi, kad šitaip štai 
sėdi, nedrebėdamas, ramutėlis, iškilmingai nusiteikęs, tarsi būtų ką 
tik gimęs. Ir kai paskui su Reinholdu išeina į gatvę, visas švytėte 
švyti. Kada kareiviai per miestą žygiuoja, viens, du, kaip vis dėlto 
gera gyventi, aplink vien draugai, ir niekas manęs nepartrenks, te- 
gu pabando. Ei kodėl, ei todėl, žiūri merginos, kaip jie muša koja. 

- Einu pasišokti, - sako jis Reinholdui. 

O tas klausia: 

- Ar tavo Micė irgi eis? 

— Ne, jinai išvažiavusi dviem dienom su savo kavalieriumi. 

— Kai grįš, aš irgi eisiu. 

- Puiku, ji apsidžiaugs. 

— Nejau? 

—- Pamatysi, nebijok, ji tau neįkąs. 

Francas labai patenkintas, jis, naujagimis, laimingasis, prašoko 
visą naktį. Iš pradžių linksminosi „Senuosiuose iškilmių rūmuo- 
se“, paskui Herberto užeigoje; ir visi džiaugiasi kartu su juo, ojis 
labiausiai. Ir šokdamas su Eva galvoja apie tuos du, kuriuos labiau- 
siai myli: viena yra jo Micė, kaip puiku būtų, jeigu ji būtų šalia, o 
kitas - Reinholdas. Bet jis nedrįsta to pasakyti. Visą tą puikią naktį, 
šokdamas čia su viena, čia su kita, jis galvoja apie tuodu, kurių čia 
nėra, ir džiaugiasi. 


Kumštis jau pakeltas 


Dabar jau kiekvienas, kuris iki čia paskaitė, supranta, koks įvy- 
ko posūkis: posūkis atgal, ir tai jau nebepakeičiama. Francas Biber- 
kopfas, mūsų stipruolis, kobra, vėl pasirodo scenoje. Jam buvo ne- 
lengva, bet jis vėl prieš mus. 

Jis, tiesą sakant, pasirodė jau tada, kai tapo Micės sąvadautoju ir 
ėmė vaikščioti po miestą su auksiniu portsigaru ir irkluotojų klubo 
kepure. Bet visu savo grožiu pasirodė tik dabar, kai taip džiaugiasi 
ir nieko nebijo. Dabar jam jau nevažiuoja ant galvos stogai, na o 
ranka, tuščia jos. Jam tarsi kokį šulą iš galvos išėmė. Dabar jis sąva- 
dautojas ir tuoj vėl bus plėšikas, bet dėl to nesigraužia, priešingai! 

Ir viskas tarsi kaip anksčiau. Bet skaitytojai supras, kad jis jau 
nebe senoji kobra. Aiškiai matyti, kad tai jau ne senasis Francas 
Biberkopfas. Pirmusyk jį apgavo jo draugas Liudersas, ir jis išvirto 
iš klumpių. Antrąsyk jį vertė saugoti, kai jis nenorėjo, Reinholdas jį 
išmetė iš automobilio, ir jis atsidūrė po ratais. Dabar Francui jau 
užtenka, bet kuriam kitam Žmogui užtektų. Bet jis neužsidaro vie- 
nuolyne, nepasidaro galo, ne. Jis išeina į karo taką, tampa sąvadau- 
toju ir nusikaltėliu, va jums, turėkitės. Dabar jis ne vien šoks, valgys 
ir džiaugsis gyvenimu, o ims pašėliškai suktis, tarsi susikibęs su 
nežinoma jėga, pasiryžęs su ja pasigalynėti - kas ką. 

Pamenate, tada tik išėjęs iš Tegelio Francas garsiai prisiekė, kad 
padoriai gyvens. Tos priesaikos jam nepavyko išlaikyti. O dabar nori 
pažiūrėti, ar jis dar išvis ką nors gali. Jis nori sužinoti, už ką ir dėl ko 
neteko rankos. O galbūt, ką gali Žinoti, kas šaus į tokią galvą, galbūt 
Francas nori pareikalauti, kad Reinholdas grąžintų jam ranką. 

SEPTINTA KNYGA 


Ir kūjis tvoja, tvoja Francui Biberkopfui 


Pusė UI, amerikiečių antplūdis, kaip rašoma „Vilma“? 


O Aleksandro aikštę vis knisa ir knisa. Ties Kenigštrasės ir Noi 
Frydrichštrasės kampu ketina nugriauti kertinį namą, kuriame įsi- 
kūrusi Salamanderio parduotuvė, gretimą jau griauna. Pravažiuoti 
Aleksandro aikštės viaduku be galo sunku, tenai statomos naujo 
geležinkelio tilto kolonos; iš viršaus matyti duobė, gražiai išklota 
plytomis, tenai kolonos įrems savo kojas. 

Kas nori pakliūti į miesto geležinkelio stotį, turi pakilti neaukš- 
tais mediniais laiptais į viršų, paskui nulipti žemyn. Oras Berlyne 
atvėso, dažnai ėmė merkti lietus, nuo to kenčia automobiliai ir mo- 
tociklai, jie kasdien slydinėja, daužosi į viens kitą, po to rašomi 
skundai dėl nuostolių atlyginimo ir taip toliau, dažnai ir žmonės 
ką nors susilaužo, vis per tą orą. O ar esate girdėję apie tragišką 
lakūno Bezės Arnimo likimą? Jį šiandien tardė kriminalinė policija 
kaip svarbiausią šaudynių scenos, amžinatilsį, kekšės Pusės Ūl bu- 
te kaltinamąjį. Bezė, Edgaras, jos bute ėmė baisingai pleškinti, kri- 
minalistai sako, kad jis visuomet buvo keistokas. Pasirodo, per karą 
buvo pašautas 1700 metrų aukštyje, nuo to ir prasidėjo lakūno Be- 
zės Arnimo gyvenimo tragedija; vėliau jis neteko palikimo, svetima 
pavarde atsidūrė kalėjime, bet tai ne viskas. Po to numušimo grįžo 
namo, ir tada vienos draudimo kompanijos direktorius padarė taip, 
kad jis liktų be pinigų. Paskui paaiškėjo, kad tai aferistas, ir tokiu 
paprasčiausiu būdu lakūno pinigai perėjo aferistui, o lakūnas liko 
plikas kaip tilvikas. Nuo tada Bezė ima vadintis Okleriu. Jam buvo 
gėda prieš šeimą, kad taip kvailai sudegė. Visa tai farai šiandien 
sužinojo ir užrašė prezidiume. Tenai taip pat parašyta, kad jis 
nuėjo nusikalstamu keliu. Kartą buvo nuteistas pustrečių metų ir, 

kadangi buvo pasivadinęs Krachtovilu, išsiųstas į Lenkiją. Vėliau 
grįžęs į Berlyną įsipainiojo į itin bjaurią ir neaiškią istoriją su ta 
Puse Ūl. Pusė ŪI su tam tikromis ceremonijomis, apie kurias čia 
geriau nekalbėsime, suteikė jam „fon Arnimo“ pavardę, ir tai, kąjis 
iškrėtė paskui, iškrėtė jau kaip fon Arnimas. Ir štai antradienį, 1928 
metų rugpjūčio 14 dieną, tas fon Arnimas suvarė Pusei Ūl į pilvą 
kulką, už ką ir kodėl - apie tai visa jų šutvė tyli, nes tokie žmonės 
moka laikyti liežuvį už dantų, netgi ir stovėdami priešais budelį. 
Kam gi jie atviraus su farais, jeigu tie jų priešai? Žinoma tiktai tiek, 
kad toje istorijoje tam tikras vaidmuo tenka ir boksininkui Heinui, 
ir kiekvienas, laikąs save žmogaus sielos žinovu, pasakys, kad tai 
buvo pavydo drama. Aš asmeniškai duodu galvą nukirsti, kad tai 
buvo ne pavydo drama. O jeigu ir pavydo, tai paremto pinigais, 
svarbiausia čia pinigai. Bezė, pasak policijos, visiškai palūžęs; pa- 
laimintas bus tas, kas tiki. Patikėkite manimi, jei tas vyrukas ir pa- 
lūžęs, tai tik dėl to, kad farai dabar viską išknis, ir ypač dėl to, kad 
nupyškino senę Ūl. Kadangi iš kojis dabar gyvens; jis galvoja: „Kad 
tik ta lederga man nepadvėstų“. Štai ir viskas apie tragišką likimą 
lakūno Bezės-Arnimo, pašauto 1700 metrų aukštyje, per klastą ne- 
tekusio palikimo, svetima pavarde sėdėjusio kalėjime. 

Į Berlyną vis dar plūste plūsta Amerikos turistai. Tarp daugelio 
tūkstančių, aplankančių Vokietijos sostinę, yra ir nemažai garsių 
asmenybių, jos atvyksta į Berlyną tarnybiniais ar asmeniniais tiks- 
lais. Pavyzdžiui, šiuo metu (viešbutyje „Esplanada“) gyvena Ame- 
rikos tarpparlamentinės delegacijos atsakingasis sekretorius dak- 
taras Kolas iš Vašingtono, prie kurio po savaitės prisidės ir keli 
Amerikos senatoriai. Be to, artimiausiomis dienomis į Berlyną at- 
vyks Niujorko ugniagesių viršininkas Džonas Keilonas, kuris, kaip 
ir buvęs darbo ministras Devis, gyvens „Adlono“ viešbutyje. 

Iš Londono į Pasaulinį religingų liberalių žydų suvažiavimą, 
vyksiantį nuo rugpjūčio 18 iki 21 dienos, atvyko sąjungos prezi- 
dentas Klodas G. Montefiorė, jis ir jo sekretorė ledi Lili H. Montegiu 
gyvena „Esplanados“ viešbutyje. 


Kadangi oras perdėm blogas, patartina užeiti kur nors po stogu, 


pavyzdžiui, į Centrinio turgaus salę, bet tenai baisus triukšmas, be 
to, ir vežimėliu gali partrenkti, ten juos tokie chamai stumdo, kad 

net nešūktelės, jog pasisaugotum. Geriau nuvažiuokime į darbo gin- 
čų teismą Cimerštrasėje ir tenai papusryčiaukime. Kas daugiausia 
trinasi tarp smulkių žmonelių - Francas Biberkopfas pagaliau irgi 
ne kažin kas, - tą kartais traukia nuvažiuoti į vakarinę dalį, pažiū- 
rėti, kas tenai darosi. 

Darbo ginčų teismo Cimerštrasėje Nr. 60 bufetas; tai gan ankšta 
patalpa su baru, ekspreso kavos virykle; ant sienos meniu: „Pietūs — 
ryžių sriuba, ragu (kiek „r“) - 1 markė“. Jaunas storas ponas su 
įsitikinsime, kad prieš jį stovi garuojanti lėkštė su vyniotiniu, pada- 
žu ir bulvėmis ir kad jis pasiruošęs visa tai iš eilės praryti. Jo akys 
neramiai bėgioja po lėkštę, nors niekas neketina iš jo atimti, net arti 
niekas nesėdi, prie stalo jis visiškai vienas, bet vis tiek nerimauja, 
pjausto, minko savo porciją, kiša į burną, paskubomis, viens, viens, 
viens, viens, ir jam dirbant, įkišant, ištraukiant, įkišant, ištraukiant 
šakutę, pjaustant, minkant ir ryjant, uostinėjant, skanaujant ir ry- 
jant, jo akys seka, jo akys stebi, kaip lėkštėje vis mažėja maisto, vis- 
ką stebi kaip du pikti šunys ir matuoja, kiek liko. Dar kartą įkiša, 
ištraukia. Viskas, baigta, jis atsistoja, glebus ir storas, surijęs viską 
iki paskutinio trupinio ir dabar jau pasiruošęs mokėti. Kyšteli ran- 
kąį vidinę švarko kišenę, sušvebeldžiuoja: „Panele, kiek aš skolin- 
gas?“ Ir išeina, pūkšdamas, štai atleido užpakalyje kelnes, kad pil- 
vui būtų daugiau vietos. Jo skrandyje dabar geri trys svarai maisto 
produktų. Uždavė jis jam darbo, dabar skrandis turi sudoroti tai, ko 
į jį prigrūdo. Žarnos juda ir liula, rangosi ir raitosi kaip sliekai, 
liaukos daro tai, ką gali, lieja savo syvus ant kramtalo, purškia kaip 
iš liepsnosvaidžio, iš viršaus teka seilės, bernas jas ryja, jos teka į 
žarnas, prasideda inkstų šturmas, kaip universalinėje per išparda- 
vimą, štai jau po truputį, po truputį ima lašėti į šlapimo pūslę, lašas 
po lašo. Palauk, vaikine, greitai tu grįši į štai šitą koridorių prie 
durų su užrašu „Vyrams“. Tokia jau pasaulyje tvarka. 

Už durų vyksta posėdis. Namų darbininkė Vilma, kaip rašomas 
jūsų vardas, jūs čia parašiusi viengubą „v“, mes ją dabar pataisy- 
sim į dvigubą. Pasidarė labai šiurkšti, elgėsi netinkamai, susirinki- 
te savo penkis daiktus ir nešdinkitės, yra liudytojų. Ji taip nedaran- 
ti, ji pernelyg gerbianti save, kad taip elgtųsi. Iki šeštos dienos, 
įskaičiuojant trijų dienų skirtumą, aš pasiruošęs sumokėti dešimt 

markių, mano Žmona guli klinikoje. Jūs, panele, galite reikalauti, 
čia parašyta 22 markės 75 pfenigai. Mano kantrybė turi ribas, nega- 
liu gi aš kentėti, kai kasdien girdžiu „prakeikta dvasna“, „bjaurus 
padaras“. Galima pakviesti mano žmoną, kai pasveiks, ieškovė pir- 
ma pradėjo rodyti ragus. Abi pusės pasiekia tokį susitarimą... 

Šoferis Papkė prieš filmų nuomos kontoros savininką Tockę. Kas 
čia per byla, aš ją pirmąkart matau. Ką gi, rašykite: dalyvauja pats 
filmų nuomotojas Vilhelmas Tockė, ne, aš tiktai jo įgaliotas, gerai, o 
jūs buvote šoferis, palyginti neilgai, man atsitiko ta nelaimė, ir sako 
atneškite raktus, taigi jūs padarėte avariją, ką galite apie tai papa- 
sakoti? Dvidešimt aštuntą dieną, šeštadienį, aš turėjau parvežti še- 
fo žmoną iš „Admirolo pirties“, tai įvyko Viktorijos gatvėje, yra liu- 
dytojų, kurie gali patvirtinti, kad jis buvo girtutėlis. Jis baisus 
girtuoklis, visi tai žino. Bet prasto alaus negeriu; automobilis buvo 
vokiškas, remontas kainavo 387,10 markės. Kaip viskas vyko? Au- 
tomobilis ėmė slysti, jis neturi stabdžių visiems keturiems ratams, ir 
aš trenkiausi priekiu įjo užpakalį. Kiek tą dieną buvote išgėręs, juk 
gėrėte per pusryčius? Ašbuvau pas šefą, aš ten valgau, šefas labai 
rūpinasi personalu, nes yra malonus žmogus. Mes ir nereikalauja- 
me, kadjis atlygintų nuostolius, tiktai atleidome be perspėjimo už 
tai, kad girtas padarė avariją. Pasiimkite, sako, savo skudurus; ojie 
guli Viktorijos gatvės purve. Ir šefas dar pasakė per telefoną: „Koks 
beždžionė, šitaip sumaitojo automobilį“. Jūs negalėjote to girdėti, 
perjūsų aparatą viskas girdėti, manote, jeigu Žmogus mažesnio iš- 
silavinimo, tai... Be to, jis paskambino ir pasakė, kad aš pavogiau 
atsarginį ratą, prašau apklausti liudytojus. Nė nemanau, abu vie- 
nodai kalti, kaip ten šefas pasakė „avinas“ ar „beždžionė“, ir dar 
vardą paminėjo... Ar sutinkate taikytis už 35 markes, dabar be pen- 
kiolikos dvylika, laiko dar yra, jūs galite jam paskambinti, tegu atei- 
na ne vėliau kaip po valandos. 

Cimerštrasėje prie durų sustojo mergina, ji atsitiktinai ėjo pro 
šalį, o dabar štai pakėlė skėtį ir įmetė į pašto dėžutę laišką. Jame 
parašyta: „Mielas Ferdinandai, abu Tavo laiškus gavau ir už juos 
dėkoju. Aš vis dėlto labai Tavimi nusivyliau, nemaniau, kad viskas 
taip pakryps. Tu ir pats turi suprasti, kad susijungtume visam gy- 
venimui, mes abu dar gerokai per jauni. Aš manau, kad Tu tai galų 
gale suvoksi. Tu, matyt, manei, kad aš tokia pati kaip ir kitos, bet dėl 
to labai apsirikai, mano mielas. O gal manei, kad aš turtinga? Dėl to 

irgi apsirinki. Aš esu paprasta mergina iš darbininkų šeimos. Aš 
sakau tai, kad galėtum apsispręsti. Jeigu būčiau žinojusi, kas iš to 
išeis, tai būčiau nė neprasidėjusi su tuo rašynėjimu. Dabar Tu žinai 
mano nuomonę ir spręsk pac. Sveikinu Ana“. 

Tame pačiame name, jo flygelyje, virtuvėje sėdi kita mergina; mo- 
tina išėjo į parduotuvę, ir mergina slapčia rašo dienoraštį, jai dvide- 
šimt šešeri, ji bedarbė. Paskutinis, liepos 10 dienos, įrašas toks: „Nuo 
vakar dienos vėl jaučiuosi geriau; bet gerų dienų dabar labai mažai. 
Aš su niekuo negaliu taip išsikalbėti, kaip norėčiau. Todėl nuspren- 
džiau viską užrašyti. Kai prasideda tos dienos, man viskas krinta iš 
rankų, bet kokia smulkmena labai erzina. Viskas, ką aš tada matau, 
man kelia slogias mintis, ir aš negaliu jų atsikratyti, būnu labai 
susijaudinusi ir vos galiu prisiversti ką nors daryti. Blaškausi, ap- 
imta didžiulio vidinio nerimo, ir nieko negaliu iki galo nuveikti. 
Pavyzdžiui: pabudusi anksti rytą visai nenoriu keltis; bet aš prisi- 
verčiu ir bandau save padrąsinti. Bet kol apsirengiu, spėju pavarg- 
ti, ir tai trunka labai ilgai, nes vėl apninka visokios mintys. Jos ma- 
ne be perstogės kamuoja, atrodo, kad viską darau ne taip ir nuo to 
tik žala. Dažnai, kai įmetu į krosnį anglies gabalą ir pažyra žiežir- 
bos, aš išsigąstu ir imu visą save apžiūrinėti, ar kas nors neužside- 
gė, ar aš ko nors nepagadinau ir ar netikėtai nekils gaisras. Ir taip 
visą dieną; viskas, ką aš darau, man atrodo labai sunku, o kai vis 
dėlto prisiverčiu, tai viskas labai ilgai trunka, nors aš ir stengiuosi 
susitvarkyti kuo greičiau. Praeina visa diena, o aš nieko nepada- 
rau, nes triūsdama vis galvoju. O kai pamanau, kad man nieko ne- 
išeina, nors ir kaip stengiuosi, tai mane apima neviltis, ir aš apsipi- 
lu ašaromis. Taip visuomet jaučiuosi per savo dienas, jos man 
prasidėjo nuo 12 metų. Tėvai sako, kad aš apsimetinėju. Sulaukusi 
24-erių, bandžiau dėl tų dienų pasitraukti iš gyvenimo, bet buvau 
išgelbėta. Tuomet dar neturėjau lytinių santykių ir dėjau dideles 
viltis į juos, deja, veltui. Ašjų turėjau mažai, o pastaruoju metu apie 
tai nenoriu nė girdėti, nes jaučiuosi labai silpna fiziškai. 

Rugpjūčio 14-oji. Jau savaitė vėl jaučiuosi labai blogai. Nežinau, 
kas manęs laukia, jeigu ir toliau taip bus. Man atrodo, kad jeigu 
nieko pasaulyje neturėčiau, tai negalvodama atsukčiau dujų čiau- 
pą, bet negaliu to padaryti dėl motinos. Bet aš tikrai labai noriu 
susirgti kokia nors sunkia liga, nuo kurios numirčiau. Aš čia viską 
parašiau taip, kaip man iš tiesų yra“. 

Dvikova prasideda! Dargana 


Bet kodėl (bučiuoju ranką, madam, bučiuoju), bet kodėl, reikia 
pagalvoti, pagalvoti. Herbertas įsispyręs į fetrines šlepetes vaikšto 
po kambarį ir galvoja, lyja, merkia ir merkia, negali net išeiti į lauką, 
cigarai kaip tyčia baigėsi, o čia pat nenusipirksi, ir kodėl rugpjūčio 
mėnesį žliaugia be perstogės, visas mėnuo eina perniek, pila ir pila, 
kodėl Francas ėmė vaikščioti pas Reinholdą ir be perstogės apie jį 
mala? (Bučiuoju ranką, madam, tą vakarą dainavo pati Zigrida One- 
gin, kol jis numojo į viską ranka, pastatė ant kortos savo gyvybę ir 
išsigelbėjo nuo pražūties.) Jis, matyt, žino kodėl, žino, čia dar tas 
lietus, galėtų ir pas mus vaikščioti. 

— Klausyk, Herbertai, liaukis tu dėl to sukęs galvą, džiaukis, kad 
jis bentjau į tą sumautą politiką nebekiša nosies... jeigu jis jo drau- 
gas, tai kodėl ne. 

- Ką tu, Eva, draugas, ką jūs, panele. Aš geriau žinau. Jis kažko 
siekia, kažko siekia... (Tačiau kodėl, sandėris patvirtintas centri- 
nės valdybos, todėl dėl kainos viskas aišku.) Jis kažko siekia, o ko ir 
kodėl tenai vaikšto ir be perstogės tauškia - jis nori kurį nors iš jų 
nugalabyti, štai dėl ko viskas! Jis nori jiems prisigerinti, Eva, o tada — 
pykšt, pokšt - niekas nė nesusigaudys. 

— Manai? 

— Tai gal ne, klausyk. 

Viskas aišku, bučiuoju ranką, madam, šitaip merkia. 

- Aišku, kad taip, aišku kaip dieną. 

— Tu taip manai, Herbertai? Tiesą sakant, tai ir man pasirodė 
keista, per juos rankos neteko, bet ir vėl tenai vaikšto kaip niekur 
nieko. 

- Būtent! 

Bučiuoju. 

- Kaip tu manai, Herbertai, ar mes jam iš tiesų turim nieko nesa- 
kyti, dėtis, kad nieko nematom, lyg būtume akli? 

—- Okas mes jam, niekas. 

— Ką gi, Herbertai, galbūt tikrai kol kas teisingiausia bus patylė- 
ti. Jis toks keistas. 

Sutartis patvirtinta centrinės valdybos, tad kaina, bet kodėl, ko- 
dėl, reikia pagalvoti, tas lietus... 

— Klausyk, Eva, tylėti mes galime, bet reikia būti atsargiems. O 
kas jeigu Pumso kompanija ką nors suuos? Kas tada? 

- Štai aš ir sakau, iškart pagalvojau, Dieve, kur jis lenda su viena 
ranka. 

- Ir gerai daro. Tik reikia labai žiūrėti, ir Micė tegu nežiopso. 

— Ašjai pasakysiu. Bet ką mes galim padaryti? 

— Nuojo reikia nenuleisti akių, štai ką. 

- Jeigu tik jos senis leis. 

- Tegu pasiunčia jį po velnių. 

- Betjis apie vestuves kalba. 

— Chachacha. Mirk iš juoko. Ko jis nori? O Francas? 

— Žinoma, kad tai nesąmonė. Ji tiktai duoda seniui pakalbėti, ir 
viskas. Tegu. 

— Geriau tegu Franco žiūri. Jis išsirinks tą, kurio jam reikia, ir 
vieną dieną turėsim lavoną. 

— Viešpatie, Herbertai, liaukis. 

— Aš nesakau, kad tas lavonas bus Francas. Bet Micė tegu ne- 
Žiopso. 

— Aš irgi jį prižiūrėsiu. Klausyk, čia dar baisiau negu politika. 

— Tu nesupranti, Eva. Jokia boba to nesupras, bet žinok, Francas 
dar parodys. Jis jau pradėjo. 

Bučiuoju ranką, madam, išsigelbėjo nuo pražūties, viską pastatęs 
ant kortos, na ir rugpjūtis šiemet, tu tik pažiūrėk, merkia ir merkia. 


— Kojam čia reikia? Aš jam pasakiau, kad jis kuoktelėjo, visai iš 
proto išsikraustė, su viena ranka užsimanė mat su mumis veikti. O 
jis... 

Pumsas: 

— O kąjis? 

— Kąjis, juokiasi, rodo dantis, jis visai psichas, matyt, nuo tada 
neatsitokėjo. Man iš pradžių pasirodė, kad ne taip išgirdau. Ką, 
sakau, su viena ranka? O kodėl ne, juokiasi jis, kita ranka pakanka- 
mai stipri, suja jis viską galįs, kelti, šaudyti, netgi laipioti, jeigu kas. 

— Ar tai tiesa? 

— Man tai nerūpi. Jis man nepatinka, ir viskas. Argi mums tokio 
reikia? Nejau, Pumsai, jis mums dar gali praversti? Ir išvis, kai pa- 
matau jo snukį, man pilvą susuka. 

— Na, jeigu tu taip manai, dėl manęs. Man laikas, Reinholdai, 
reikia parūpinti kopėčias. 

— Bet žiūrėk, kad būtų tvirtos, plieninės ar panašiai. Sustumia- 
mos ar sudedamos. Ir tik ne Berlyne. 

— Viską žinau. 

— O balionas? Reikia atvežti iš Hamburgo ar Leipcigo. 

— Aš viskuo pasirūpinsiu. 

—- O kaip mes jį atgabensim čionai? 

— Tai mano reikalas. 

— Tai, kaip sakyta, Franco neimam. 

— Dėl Franco, Reinholdai, tai aš manau, kad jis mums tik truk- 
dys, mums ir taip rūpesčių užtenka, tu pats su juo pakalbėk. 

- Klausyk, palauk, nejau tau patinka jo snukis? Įsivaizduok, aš 
išmetu jį iš automobilio, ojis kaip niekur nieko ateina pas mane! Aš 
savo akimis netikiu, o jis stovi prieš mane ir dreba, asilas, ko jis 
išvis atėjo? O paskui darsyk atsivilko, juokiasi ir neatstoja, priimkit, 
girdi, atgal, ir viskas. 

— Tai tu ir tvarkykis su juo kaip tau geriau. O man metas. 

— Galbūt jis nori mus sudeginti, ką? 

- Galir taip, gal ir taip. Žinai ką, laikykis nuo jo kuo toliau, taip 
bus geriausia. Iki. 

- Jis mus sudegins. Arba ką nors užvers tamsoj. 

- Iki, Reinholdai, man metas. Kopėčių. 

Mulkis tas Biberkoptas, bet jam kažko iš manęs reikia. Apsimeta 
esąs gerutis. O iš tiesų nori man apdumti akis ar panašiai. Bet tu, 
vaikine, labai apsirinki, jeigu manai, kad aš leisiuosi. Nieko nebus, 
gali nesistengti. Reikia mestelėti į gurklį, šnabės, šnapso, šnabusė- 
lio, ak, kaip gerai nubėgo. Patarė tetulei Dora, kad naudinga pomi- 
dorai. Jeigu jis mano, kad aš privalau juo rūpintis, tai čia ne invali- 
dų draudimas. (Kepėstuoja po kambarį, apžiūrinėja gėles.) Įsitaisiau 
gėlių, moku tai bobai po dvi markes per mėnesį, oji nė nemano jų 
laistyti, kas gi čia dabar, vien sausa žemė. Tai prietranka, tinginė 
prakeikta, žino tik pinigus traukti. Palauk, aš tau parodysiu. Dar 
vieną šnabusėlio. Jis mane šito išmokė. Galbūt aš tą mulkį paimsiu, 
tegu, jeigu taip nori, jis man dar pašokinės. Turbūt įsivaizduoja, 
kad aš jo bijau. Apsirinki, broleli, oi apsirinki. Tegu tik pabando. 
Pinigų jam nereikia, tegu man nepasakoja, tam yra Micė ir dar tas 

sumautas bernas, Herbertas, senas ožys, nieko jam netrūksta — lovys 
visada pilnas. Kurgi mano batai, palauk, aš tau išspardysiu subinę. 
Eikšen, mieloji, apkabink mane. Prašau, prašau, berneli, gal norite 
išpažinti nuodėmes, prašau papasakoti, mielai jus išklausysiu. 

Irjis vėl kepėstuoja po kambarį, baksi pirštu į gėlių vazonus: dvi 
markes moku, oji nelaisto. Išpažink nuodėmes, berneli, kaip gerai, 
kad atėjai. Jis man dar bėgs pas gelbėtojus, į Drezdeno gatvę, ir 
mušis į krūtinę, kiaulė išverstakis, sąvadautojas, galvijas, ak, koks 
galvijas, sėdės jis dar man pirmoje eilėje ir poteriaus, o aš žiūrėsiu. 
Mirk iš juoko! 


O kodėl Francui Biberkopfui neišpažinus savo nuodėmių? Ar 
jam jau nėra vietos ant atgailautojų suolo? Kas taip sako? 

Ką blogo galima pasakyti apie Gelbėjimo armiją? Kam, kam, o 
Reinholdui geriau reikėtų patylėti. Kai pats kartą, ką aš čia „kartą“, 
mažiausiai penkis kartus buvo nulėkęs į Drezdeno gatvę, ir dar koks? 
Ojie tenai padėjo. Buvo jau tada visai liežuvį iškišęs, o jie sutvarkė, 
pastatė jį ant kojų, tik, žinoma, ne tam, kad šunybes krėstų. 

Aleliuja, aleliuja, Francas jau girdėjęs tą giesmę, kviečiančią at- 
gailauti. Jam buvo prikištas prie gerklės peilis, aleliuja. Jis atkišo 
savo kaklą, ieškodamas savo gyvenimo, savo kraujo. Ak, kaip ilgai 
truko, kol jis pagaliau pasirodė, Viešpatie, kaip tai buvo sunku, bet 
dabar jau viskas, pagaliau. Kodėl aš anksčiau čia neatėjau, kodėl 
anksčiau neišpažinau savo nuodėmių, bet aš pagaliau čia, viskas. 

Kodėl Francui neatsisėdus ant atgailos suolo, kada ateis ta pa- 
laiminga akimirka, kai jis ant jo atsisės prieš savo baisią mirtį, pra- 
vers burną ir giedos su visais, sėdinčiais jam už nugaros: „Ateik, 
nuodėmingasai, Jėzaus glėbin, pabuski, nedelski, švieson, kaliny, 
išgelbėtas būsi tikrai, dar šiandien, ir šviesą, ir džiaugsmą patirsi 
kasdien“. Choras: „Nes Viešpats tau pančius po kojom numes ir 
pergalėn tvirtą ir gražų atves, ir pergalėn tvirtą ir gražų atves“. Mu- 
zika! Triūbos, būgnai, čingdarasa: „Tau pančius po kojų numes ir 
pergalėn tvirtą ir gražų atves“. Tara tari tara! Bum. Čingdarasa. 

Francas nepasiduoda, nenurimsta, jam nerūpi nei Dievas, nei 
žmonės, tarsi girtam. Atslenka pas Reinholdą su kitais Pumso ben- 
drais, kurie nenori su juo prasidėti. Bet Francas nepasiduoda, rodo 
jiems savo vienintelį dar likusį kumštį ir šaukia: 

- Jeigu jūs manimi netikite ir manote, kad galiu parduoti, tai 
eikit sau! Manot, manjūsų reikia? Aš ir pas Herbertą galiu nueiti ir 
kur tik norit. 

— Na ir eik. 

- Ir nueisiu. Kaip tu, beždžione, gali man sakyti „eik“? Pasižiū- 
rėk į mano ranką, mane va jis, Reinholdas, iš automobilio išmetė, 
lekiant visu greičiu. Bet aš tai iškenčiau ir atėjau čia, todėl negali 
man sakyti „eik“. Jeigu aš pas jus ateinu ir sakau, kad deduosi prie 
jūsų, žinokit, kad tai Franco Biberkopfo žodis. Aš dar nieko neapga- 
vau, gali klausti kieno nori. Aš spjaunu į tai, kas buvo, rankos nesu- 
grąžinsi, ojus aš pažįstu, todėl ir atėjau, štai dėl ko. Supratai? 

Mažylis skardžius dar nesupranta. 

— O vis dėlto pasakyk, kodėl tu staiga užsinorėjai prie mūsų 
dėtis, tada kai su laikraščiais lakstei po Alekso aikštę, prie tavęs ir 
prieiti nebuvo galima, o dabar prašau. 

Francas gerai įsitaiso krėsle ir ilgai tyli, visi kiti irgi. Taip, jis 
prisiekė, kad gyvens dorai, ir jūs matėte, kaip jis ištisas savaites 
dorai gyveno, tačiau tai buvo tiktai atidėtas terminas. Jis buvo įtrauk- 
tas į nusikaltimą, jis nenorėjo, priešinosi, bet niekas negelbėjo. Ilgai 
jie taip sėdi ir tyli. Paskui Francas sako: 

- Jeigu nori sužinoti, koks žmogus Francas Biberkopfas, tai nu- 
eik į kapines Landsbergo gatvėje, tenai guli viena. Už tai aš atpy- 
liau ketverius metus. Dar dešine suveikiau. Paskui laikraščius par- 
davinėjau. Maniau dorai gyventi. - Ir Francas garsiai atsidūsta, 
nuryja seilę: - Matai, kuo viskas baigėsi. Kai gauni tokią pamoką, 
tai tuojau laikraščiai iš galvos išgaruoja ir visa kita. Štai kodėl aš 
čia atėjau. 

- Tai gal nori, kad mes tau ranką grąžintume dėl to, kad per mus 
jos netekai? 

- Šito jūs nepadarysit, Maksai, man jau užtenka to, kad sėdžiu 
čia, one po Aleksą lakstau. Aš nepriekaištauju Reinholdui, paklausk 
jo paties, ar aš bent sykį jam ką nors sakiau. Jeigu aš sėdžiu automo- 
bilyje ir jame įtartinas žmogus, tai man aišku, ką reikia daryti. O 
dabar gana apie mano kvailumą. Jeigu tu, Maksai, kada nors pada- 
rysi kvailystę, tai linkiu tau iš jos pasimokyti. 

Paskui Francas pasiima skrybėlę ir išeina iš kambario. Va taip! 

Reinholdas palydi jį akimis, įsipila iš kišeninio butelio šlakeliu- 
ką ir sako: 

— Man, vyručiai, viskas aišku. Andai su juo susitvarkiau ir da- 
bar susitvarkysiu, jeigu reikės. Jūs galite sakyti, kad rizika su juo 
prasidėti. Taip, bet pirma, jis jau kaip reikia įklimpęs: sąvadautoju 
pasidaręs, pats prisipažino, ir apie dorą gyvenimą nė nesvajoja. 
Tiktai va klausimas: kodėl neina pas Herbertą, juk tas jo draugas? 
Nežinau. Visko gali būti. Šiaip ar taip, būtume kvailiai, jeigu su 
tokiu ponu Francu Biberkopfu nesusitvarkytume. Tegu sau dirba 
su mumis. Ojeigu kas, tai per kepurę. Dėl manęs tegu ateina. 

Ir Francas ateina. 


Įsilaužėlis Francas, šįkart jis neatsiduria po automobiliu, 
sėdi kaip ponas viduje, pasiekia savo 


Rugpjūčio pradžioje vadinamieji ponai plėšikai dar tūno tyliai 
ramiai, versdamiesi šiuo bei tuo ir ilsėdamiesi. Daugma: neblogu 
oru nė vienas specialistas niekur nesilauš, apskritai net nebandys 
ką nors daryti. Tai atidedama žiemai, tada reikia lįsti iš irštvos. 
Pavyzdžiui, Francas Kiršas, garsus seifų įsilaužėlis, jau prieš du 
mėnesius, birželio pradžioje, su dar vienu kitu pabėgo iš Zonenbur- 
go kalėjimo. Zonenburgas, kad ir kaip gražiai skamba pavadini- 
mas, ta įstaiga įkurta ne poilsiui, o dabar jis puikiai pailsėjo Berly- 
ne, palyginti ramiai praleido du mėnesius ir, matyt, galvojo ko nors 
imtis. Bet čia netikėtumas, ką padarysi, toks jau tas gyvenimas. Įsė- 
do žmogus į tramvajų ir važiuoja. O ten farai ir išsodina jį iš tramva- 
jaus Reinikendorfe, dabar, rugpjūčio mėnesį. Ir galas poilsiui, nie- 
ko nepadarysi. Tačiau laisvėje yra nemažai kitų, ir jie netrukus ims 
po trupučiuką reikštis. 

Aš dar greitomis supažindinsiu su oro sąlygomis, remdamasis 
Berlyno orų biuro duomenimis. Bendra prognozė: vakarų anticiklo- 
nas pamažu plinta Vidurio Vokietijoje, ir orai visur gerėja. Tačiau 
pietuose slėgis pamažu krinta. Tad reikia manyti, jog oro pagerėji- 
mas nebus ilgalaikis. Šeštadienį anticiklonas lems dar palyginti 
gerus orus. Tačiau virš Ispanijos besiformuojantis ciklonas sekma- 
dienį jau paveiks orus pas mus. 

Orų prognozė Berlynui ir jo apylinkėms: debesuotumas su pra- 
giedruliais, vėjas silpnas, temperatūra pamažu kils. Vokietijoje — 

vakariniuose ir rytiniuose rajonuose debesuota, likusioje dalyje be- 
sikeičiantis debesuotumas, šiaurės vakaruose dar truputį vėjuota, 
temperatūra pamažu kils. 

Tokiu palyginti prastu oru Pumso gauja, prie kurios dabar pri- 
sišliejęs ir Francas, pamažu ima judintis, gaujos narių damos irgi 
už tai, kad kavalieriai truputį pramiklintų kojas, antraip joms teks 
eiti į gatvę, oto, jeigu nėra būtino reikalo, nė viena nenori. Bet pirma 
reikia ištirti rinką, rasti pirkėjų, jeigu, tarkim, nėra paklausos gata- 
viems drabužiams, reikia pereiti prie kailių, damos mano, kad vis- 
kas taukšt braukšt ir pasidaro, jos amžinai tuo pačiu užsiima, tokio 
amato netrunki išmokti, o kaip persitvarkyti, prisitaikyti prie krin- 
tančios paklausos, apie tai su jomis geriau nė nekalbėti, vis tiek 
nesupras. 

Pumsas susipažinęs su skardininku, kuris nusituokia apie pjaus- 
tymą autogenu, taigi ta problema išspręsta, be to, yra sudegęs pau- 
paris, tikras elegantas, dirbti tas slunkius tingi, todėl motina jį iš- 
nešdinusi iš namų, bet jis jau įgudęs sukčiauti ir žino kas kur, todėl 
jį galima visur pasiųsti, kad apsidairytų ir paruoštų vyrukams dir- 
vą. Pumsas sako gaujos veteranams: 

— Varžovų mums nėra kobijoti, su jais mes kaip nors sutarsime. 
Bet jeigu neturėsim tinkamų Žmonių, kurie išmano savo amatą ir 
viską žino iki smulkmenų, tai galime smarkiai nudegti. Tada jau 
geriau pereiti prie vagiliavimo, o tam nereikia šešių-aštuonių Žmo- 
nių, tuo kiekvienas gali užsiimti atskirai. 

Kadangi dabar jie gatavų drabužių ir kailių srities specialistai, 
vyrukai turėjo gerokai palakstyti po miestą ir surasti tokių parduo- 
tuvių, kur niekas neklausia, iš kur prekė ir kur policija retai kaišioja 
nosį. Viską galima perdirbti, persiūti, pagaliau kol kas kur nors 
paslėpti. Tiktai reikia rasti vietą. 

Mat Pumsas niekaip negali susitarti su savo supirkėju iš Vei- 
senzės. Su juo negalima turėti reikalų! Šūkis toks - gyvenk ir duok 
kitam gyventi. Ojis? Aiškina, kad praėjusią žiemą turėjo nuostolių, 
girdi, iš savo kišenės primokėjo, taigi dabar turi skolų, o mes visą 
vasarą linksminomės, todėl dabar prašo pinigų ir dejuoja, kad su- 
degė! Taijis sudegė, jei taip, vadinasi, yra mulkis, prastas prekeivis, 
nieko neišmano apie reikalus, ir mums tokio nereikia. Turėsim susi- 
rasti kitą. Žinoma, lengviau pasakyti, negu padaryti, bet kas reikia, 

tai reikia, ir iš visos gaujos realizacijos klausimą gali išspręsti tik 
Pumsas. Keista, kur tik pasiklausai, ten visi vyrukai rūpinasi, kaip 
iškišti prekę, nes vien tik iš vogimo sotus nebūsi, ją dar pinigais 
reikia paversti, ir, kaip sakyta, tiktai Pumso gaujoje visiems į tai 
nusispjaut. „Pumsas tuo pasirūpins,“ - sako jie. Jis ir rūpinasi. O 
kas, jeigu nesiseka? Cha! Pumsui irgi ne visada išeina. Jis juk tiktai 
darbas šuniui ant uodegos. Dabar ne vien laužtuvo ir autogeno 
reikia, bet ir sugebėti tvarkyti verslą. 

Todėl Pumsas, prasidėjus rugsėjui, rūpinasi ne vien autogenu, 
bet ir kas paims prekę. Tuo jis jau nuo rugpjūčio užsiėmęs. Jeigu 
norite žinoti, kas toksai tas Pumsas, tai prašau: jis yra tylus penkių 
nedidelių kailių parduotuvių ir siuvyklų dalininkas. O kokių? Ne- 
svarbu. Be to, įdėjęs pinigus į kelias amerikietiškas valyklas, su ly- 
ginimo lenta vitrinoje ir vienmarškiniu siuvėju už lango, kuris čia 
prispaudžia iš viršaus lentą, čia vėl pakelia, aplink garas, o už sie- 
nos kabo kostiumai, štai kas svarbiausia, tai kostiumai, apie ku- 
riuos viskas ir sukasi, o iš kur jie, jeigu kas paklaustų, atsakymas 
būtų toks - klientai atnešė, vakar, kad išlygintume ir pataisytume, 
štaijų adresai, jeigu farai bandytų domėtis, tai išeitų musę kandę, 
viskas tip top. Žodžiu tariant, mūsų storulis Pumsas viskuo iš anksto 
pasirūpino žiemos sezonui, tad galima sakyti, jog jau metas imtis 
darbų. O jeigu kas ne taip išeis, tai žmogus negali visko iš anksto 
numatyti; turi trupučiuką sektis, be to neapsieisi, tad nereikia iš 
anksto sukti galvos. 

Tad einam toliau. Kaip sakyta, dabar rugsėjo pradžia ir mūsų 
elegantiškasis sukčius, kuris, beje, dar moka mėgdžioti gyvulių bal- 
sus, tačiau tuo mes neįsitikinsime, taigi tas šunsnukis, vardu pa- 
varde Valdemaras Heleris, Naujojo Pylimo gatvėje apšniukštinėjo 
kelias dideles gatavų drabužių parduotuves ir sužinojo, kas reikia. 
Jis sužinojo visus įėjimus ir išėjimus, visas paradines ir atsargines 
duris, kas gyvena viršuje ir kas apačioje, kas užrakina duris, kur 
kabo kontroliniai laikrodžiai ir taip toliau. Už viską moka Pumsas. 
Heleris net apsimetė vienos, beje, ką tik įsikūrusios, Poznanės fir- 
mos atstovu; na, tenai su juo niekas ilgai nešnekėjo, girdi, pirma 
pasidomėsime, kas tai per firma. Ką gi, domėkitės, nes Heleriui tik- 
tai reikėjo pasižiūrėti, ar aukštos pas jus lubos, jeigu kartais tektų 
gautis per viršų. 

D-454 Nė 


Toje akcijoje, naktį iš šeštadienio į sekmadienį, dalyvauja ir Fran- 
cas. Jis pasiekė savo, tas mūsų Francas Biberkopfas. Dabar jis sėdi 
automobilyje, ir kiekvienas žino, ką kuriam daryti, jam taip pat skir- 
tas tam tikras vaidmuo. Operacijai pasiruošta labai kruopščiai, zek- 
suos kitas, tiesą sakant, tai niekas kaip reikia ir nezeksuoja, trys 
vyrukai jau iš vakaro prasmuko į aukštu aukščiau esančią spaustu- 
vę, per užpakalines duris įsinešė dėžėse kopėčias ir autogeną ir 
paslėpė už popieriaus ritinių, privažiavo su automobiliu ir nuva- 
žiavo, o vienuoliktą valandą įsileido, atrakinę duris, kitus, ir niekas 
nieko nesuuodė, tame name vien tiktai kontoros ir parduotuvės. Po 
to visa šutvė ramiai ėmėsi darbo, vieną pastatę prie lango, kad žiū- 
rėtų į gatvę, kitą - kad žiūrėtų į kiemą, ir įjungę autogeną ėmė pjauti 
grindyse skylę, gero pusės kvadratinio metro didumo, čia pirmu 
smuiku grojo skardininkas su apsauginiais akiniais. Jam perpjo- 
vus medines lubas, girdi, apačioje bilda, bet tai niekis - storo tinko 
gabalai krinta žemyn, nes lubos skeldėja nuo karščio, tada jie praki- 
šo pro pirmą skylę šilkinį lietsargį, išskleidė ir tinko gabalai jau 
krito į jį, tai yra diduma jų, visų juk nesugaudysi. Tačiau nieko 
neatsitiko, apačioje, kaip ir anksčiau, buvo tamsu ir ramu. 

Dvyliktą valandą jie nulipa žemyn, pirmas elegantas Valdema- 
ras, nes jis pažįsta parduotuvę. Drykteli nuo virvinių kopėčių kaip 
katė, jam tai pirmiena, bet nė trupučio nebijo, tokiems kurtams la- 
biausiai sekasi, aišku, kol įkliūna. Paskui reikia nusileisti dar vie- 
nam, mat plieninės kopėčios tiktai 2,50 metro aukščio, iki lubų ne- 
siekia, tad apačioje jiedu suneša keletą stalų, paskui nuleidžia 
kopėčias, pastato ant viršutinio stalo, ir baigtas kriukis. Francas 
lieka viršuje, jis guli ant pilvo prie skylės, griebia viena ranka kaip 
žvejys medžiagų ryšulius, kuriuos jam iš apačios paduoda esantys 
parduotuvėje ir deda ant grindų, kur jau stovi kitas. Francas stip- 
rus. Reinholdas, kuris su skardžiumi yra apačioje, net pats stebisi, 
kiek jis gali. Čia tai bent, išėjo vogti su vienarankiu. Jo ranka dirba 
kaip kranas, kad jį kur, kas galėjo pamanyti. Paskui jie gabena pri- 
krautas pintines žemyn. Nors vienas apačioje saugo, Reinholdas 
dėl visa ko pats apeina kiemą. Valanda kita, ir viskas bus baigta, o 
štai sargas apeina namą, tiktai nekliudykit jo, jis tikrai nieko nepa- 
stebės, kvailas būtų, kad leistųsi nušaunamas už tuos kelis grašius, 
kuriuos jam moka, štai ir išspūdino, vyras, mes jam paliksim vieną 

mėlyną banknotą prie kontrolinio laikrodžio. Paskui išmuša dvi, o 
pusę trijų atvažiuos automobilis. 

Kol kas galima viršuje sočiai papusryčiauti, tiktai šnabės nerei- 
kia padauginti, nes paskui kas nors dar ims triukšmauti. Du vyrai 
šiandien su gauja pirmąsyk dirba, tai Francas ir elegantas Valde- 
maras. Abu greitai meta monetą, laimi Valdemaras, jis šiandien už- 
dės antspaudą, tad greitai darsyk nulipa žemyn, į tamsų nusiaubtą 
sandėlį, tenai atsitupia, nusimauna kelnes ir išstumia ant grindų 
viską, ką turėjo pilve. 

Pusę keturių pasikrovę sutvarko dar vieną reikaliuką, nes kas 
žino, kada vėl susibėgsim ant žalių Šprės krantų. Viskas eina kaip 
sviestu patepta. Tiktai grįždami atgal pervažiuoja šunį, to dar trū- 
ko, Pumsas labai susijaudino, nes be galo myli šunis, ir vis plūsta 
skardininką, kuris sėdi prie vairo, jis galėjęs papypinti, šeiminin- 
kai išvarė vargšą šunelį į gatvę, nes negali sumokėti mokesčių, o tu 
jį pervažiuoji. Reinholdas ir Francas netveria iš juoko, kad senis 
taip kvailai jaudinasi dėl šunpalaikio, jam išties vieno šulo trūksta. 
Tas šuo buvo priekurtis, aš pypinau, taip, sykį, nuo kada gi esama 
priekurčių šunų, tai gal mums grįžti ir nuvežti jį į kliniką, užsi- 
čiaupk, geriau būk atidesnis, aš negaliu to pakęsti, tai blogas žen- 
klas. Ir Francas kumšteli skardžiui į šoną, jis juos su katėmis pai- 
nioja. Ir visi ima garsiai žvengti. 


Francas Biberkopfas paskui dvi dienas nesako, kur buvo. Tiktai 
kai Pumsas atsiunčia dvi šimtines, liepęs perduoti, kad jeigu jamjų 
nereikia, tai galįs neimti, Francas nusikvatoja ir sako, kad pravers, 
tarkim, bus galima atiduoti Herbertui skolą už Magdeburgą. O pas 
ką jis nueis, kam pažiūrės namuose į akis, kam gi, kam gi, kam kam 
kam! Ak, kam gi, kam išsaugojau aš savo širdį tyrą? Ak, kam gi, 
kam, tik tau vienam, žinai, šiąnakt skambės mums meilės lyra, ir 
niekad nenutils nūnai. Miciukė, mano aukselis Miciulytė tikras sal- 
dainiukas, su auksiniais bateliais, stovi ir žiūri, ką tavo Francas 
išdarinėja su pinigine. Įspraudžia ją tarp kelių, ištraukia pinigus, 
porą šimtinių, ir atkiša jai, padeda ant stalo, išsišiepia iki ausų ir 
gerinasi, kaip tik išmano, tikras vaikas, suspaudė jos pirštus ir gal- 
voja: „Ak, kokie ploni švelnūs pirščiukai!“ 

— Na Mice, Miciulyte? 

— Ką, Francai? 

— Nieko, tiesiog žiūriu ir džiaugiuosi. 

— Francai! 

Ak, kaipji žvelgia, kaip taria jo vardą. 

— Džiaugiuosi, ir tiek. Koks keistas tas pasaulis, Mice. Man ki- 
taip negu visiems. Jie gyvena, laksto iškišę liežuvius, kala pinigą ir 
nesuka sau galvos. O aš taip negaliu. Pasižiūri į save, savo striukę, 
į tuščią rankovę ir žinai, kad esi berankis, visąlaik. 

— Francuti, mano mielas Francuti! 

- Taip, nieko čia nepridursi, Miciute, niekas to nepakeis, nei aš, 
nei kas nors kitas, niekur nuo to nedingsi, tai tarsi kokia žymė! 

— Na Francuti, kas gi čia tau užėjo, aš juk su tavimi, ir viskas juk 
jau taip seniai buvo, ko tu čia vėl pradedi. 

— Aš nepradedu. Kai tu šalia, viskas gerai. - Ir nusišypso iš apa- 
čios, žiūrėdamas į jos lygų, dailų, švelnų veidą, į jos gražias gyvas 
akis, ak, kokia daili mergaičiukė. - Nagi pasižiūrėk, kas ten guli ant 
stalo. Aš tas šimtines uždirbau, Mice, tau. Na, kas gi čia dabar? Kas 
čia per mina, kodėl, pasižiūrėk gi į tuos pinigus, jie nesikandžioja. 

— Tu uždirbai? 

— Taip, matai, mergyt, aš galiu. Aš turiu dirbti, antraip man ga- 
las. Šakės. Tu tik niekam nepasakok, su Pumsu ir Reinholdu su- 
tvarkėm vieną reikaliuką, šeštadienio naktį. Nesakyk nei Herbertui, 
nei Evai. Klausyk, jeigu jie išgirs, tai aš jiems būsiu miręs. 

- Iš kur gavai? 

— Reikaliuką sutvarkėm, mažule, juk sakiau, su Pumsu, kas tau, 
Mice? Ir dovanoju tau. Na, ar pabučiuosi mane? 

Ji nuleidžia galvą ant krūtinės, paskui prisiglaudžia skruostu 
priejo skruosto, pabučiuoja jį, lieka apsikabinusi, tyli. Nežiūri įjį: 

— Man dovanoji? 

— Na taip, kam gi daugiau? 

Kas jai, ko ji vaidina? 

— Kodėl... tu man dovanoji tuos pinigus? 

— Na, nejau nenori? 

Ji pajudina lūpas, atsitraukia nuo jo, ir Francas mato: dabar ji 
kaip Alekso aikštėje, kai jie buvo pas Ašingerį, išblyškusi, tuoj iš- 
virs iš klumpių. Persėda ant kėdės ir žiūri į mėlyną staltiesę. Kas čia 
dabar? Ir suprask, kad gudrus, tas bobas. 

— Vaikeliuk, tai tu nenori imti, o aš taip džiaugiausi, tu tik pasi- 
žiūrėk, mes galėtume už juos kur nors nuvažiuoti, ką? 

- Taip, Francuti, taip. 

Ji padeda galvą ant stalo krašto ir kad ims verkti. Kas jai čia 
darosi? Francas glosto jos plaukus, glamonėja, guodžia, kam gi, 
kam išsaugojau aš save tyrą, vien tau, tik tau vienai. 

— Vaikeliuk, mano Mice, važiuojam kur nors už tuos pinigus, 
nejau nenori? 

— Noriu, - ir pakelia galvą, jos mielas veidelis užverktas, pudra 
susimaišiusi su ašaromis ir virtusi koše, ji apkabina ranka Franco 
kaklą, prisiglaudžia savo veiduku prie jo veido, paskui greit atšlyja, 
tarsi įkąsta, ir vėl verkia užsigulusi ant stalo, tik dabar labai tyliai, 
negirdimai. Ką gi aš vėl blogai padariau, ji nenori, kad dirbčiau. 

— Eikš, pakelk gi galvutę, pakelk savo mažą galvytę, ko gi tu 
verki? 

— Tu, tu, - greitai šasteli į šoną ji, - nori manęs atsikratyti, Francai? 

— Ką tu, mergyt. 

— Nenori, Francuti? 

— Ne, dėl Dievo. 

- Tai ko tada lendi, kur nereikia, argi neužtenka kiek aš uždirbu, 
juk užtenka. 

— Miciute, aš tik noriu tau ką nors padovanoti. 

—- O aš nenoriu. 

Ir vėl padeda galvą ant kieto stalo. 

— Na, Mice, nejau aš turiu sėdėti rankas sudėjęs? Aš negaliu taip 
gyventi. 

— Aš taip nesakau, tau tik nereikia stengtis dėl pinigų! Man jų 
nereikia. 

Ir Micė išsitiesia, apkabina Francą, palaimingai žiūri jam į akis, 
mala visokius mielus niekus ir kartoja, kartoja: 

— Manjų nereikia, man jų nereikia. 

Jeigu jam ko reikia, tegu pasako, bet, mergyt, aš visko turiu, man 
nieko netrūksta. 

— Tai nevalia nieko daryti? 

— Ašjuk dirbu, tam ir esu, Francuti. 

— Bet aš... aš... 

Ji apkabina jį. 


— Tik nepabėk nuo manęs. 

Ir plepa, bučiuoja jį, gerinasi. 

— Padovanok kam nors tuos pinigus, Herbertui atiduok! 

Francui taip gera suja, kokia švelni jos oda, tik jai nieko negali- 
ma pasakoti, be reikalo prasitarė apie Pumsą, ne jai suprasti. 

— Ar pažadi man, Francai, kad daugiau to nedarysi? 

Tik tada ji prisimena, kad Eva jai liepė prižiūrėti Francą. Ir jai 
truputį prašvinta akys, jis iš tiesų tai daro ne dėl pinigų, o dėl ran- 
kos, vis negali pamiršti tos senos istorijos. Apie pinigus teisybę sa- 
ko, jam jie nesvarbu, ji parneša jų tiek, kiek jam reikia. Galvoja apie 
tai, galvoja ir vis laiko jį savo glėbyje. 


Meilės kančios ir džiaugsmai 


Kai Francas ją iki soties išbučiavo, Micė šmukšt iš namų ir pas 
Evą. 

— Francas parnešė man du šimtus markių. Iš tų, pati žinai. 

- Iš Pumso? 

— Taip, pats sakė. Ką man daryti? 

Eva pasivadina Herbertą, Francas su Pumsu šeštadienį kai ką 
patvarkęs. 

— Arjis sakė kur? 

— Ne, bet ką man dabar daryti? 

— Matai, su jais prasidėjo, - stebisi Herbertas. 

Eva: 

— Ar tu ką nors supranti, Herbertai? 

— Ne. Čia tai bent. 

— Ką gi dabar darysim? 

— Tegu. Manai, kad jam pinigai rūpi? Ką tu! Pameni, ką aš sa- 
kiau? Jis rimtai ryžosi, netrukus mes kai ką išgirsim. 

Eva stovi prieš Micę, išblyškusią ledergėlę, kurią ji tada priglo- 
bė, sutikusi Invalidų gatvėje; jos abi prisimena, kur pirmąsyk viena 
kitą pamatė: smuklėje šalia „Baltikos“ viešbučio. Eva ten sėdėjo su 
vienu provincialu, jai to nereikėjo, bet ji mėgo tokias ekstravaganci- 
jas, ten dar buvo būrelis merginų ir trys, keturi vaikinai. Apie de- 
šimtą įgriuvo centro farai, susėmė visus ir nuvarė į Štetino stoties 

skyrių, žąsele, vieną paskui kitą, eina, cigaretės burnose, įžūliai 
Hubrich, aišku, pirma, paskui skyriuje skandalas. Micė, Sonia, rau- 
da ant Evos krūtinės, viskas dabar iškils aikštėn Bernau, vienas 
faras išmuša prisiputusiai Vandai iš nagų cigaretę, ir ta pati nuei- 
na į kamerą ir užsidaro joje keikdamasi. 

Eva su Mice pasižiūri viena į kitą, Eva sako: 

— Dabar turėsi žiūrėti, Mice. 

Ta znykia: 

— Ką gi man daryti? 

— Tavo kavalierius, tu ir žinokis. 

— Ojeigu aš nežinau? 

— Tik jau nebliauk. 

Herbertas švyti: 

- Jis, žinokit, vyras kaip reikia, ir aš džiaugiuosi, kad pagaliau 
ėmėsi veikti, jis turi planą, jis velnio neštas ir pamestas. 

— O Dieve, Eva. 

— Nebliauk, klausyk, tik nebliauk, aš tau padėsiu. 

Ne, tuneverta Franco. Ne ta klasė. Tiktai bliauti moka, ir viskas, 
višta. Aš jai ausis apskaldysiu! 


Trimitai! Pats mūšio įkarštis, pulkai puola, tarari tarara, artileri- 
ja ir kavalerija, kavalerija ir artilerija, pėstininkai ir aviacija, tarari 
tarara, mes puolame priešą! Napoleonas tokiais atvejais sakė: „Pir- 
myn, pirmyn, nežiūrėt nieko, kirst iš viso vieko. Kai priešą sutrin- 
sim, Milanas bus mūsų, ir jūs ordinais pasidabinsit. Tram pam pam, 
tra lia lia, kario nuostabi dalia“. 

Micei nereikėjo ilgai raudoti ir sukti galvą, ko griebtis. Viskas 
savaime susitvarkė. Mat Reinholdą apima nuobodulys, jis nebesi- 
žino, kur dėtis. Pasėdi namie, pasėdi pas savo prašmatnią draugę, 
pereina parduotuves, kurioms Pumsas atiduoda prekes, ir viskas. 
Ką paskui daryti? Ir ima kurti visokius planus. Pinigai ir dykas 
buvimas jam ne į naudą, gerti irgi nemoka, jam jau geriau slankioti 
po smuklę, šniukštinėti, dirbti ir pusti kavą. O dabar, kur tik beatei- 
na, pas Pumsą, į smuklę, visur Francas riogso, mulkis tas, vienaran- 
kė kaliausė, dedasi kažin kas esąs, matyt, maža jam dar buvo, apsi- 
meta nekalta avele, lyg musės negalėtų nuskriausti. O iš tiesų kažko 

kur benueisi, kur bepasisuksi, ir jis tenai. Ką gi, tada reikia kažką 
daryti. Metas kažko imtis. 

O ką gi daro Francas? Francas? Ką gi jis darys? Vaikštinėja sau 
žmogus. Jam gali daryti ką nori, visuomet ant kojų nukrinta. Yra 
tokių Žmonių, nedaug, bet yra. 

Potsdame, netoli Potsdamo, gyveno toks vienas. Jį paskui visi 
„gyvu lavonu“ vadino. Toksai Bornemanas. Na ir suskėlė jis pokš- 
tą. Jau įkištas buvo į kaliūzę, penkiolika metelių gavęs, o sugebėjo 
pabėgti, išnešė, vadinasi, kudašių, bet pats ne iš Potsdamo apylin- 
kių buvo, o iš Anklamo, yra ten tokia skylė Gorkė. O sėdėjo jis Noi- 
garde. Tai štai traukia jis pabėgęs iš tenai Šprės krantu ir žiūri — 
vandenyje lavonas, Šprės vandenyje, ir tas Noigardas, ne, Borne- 
manas iš Noigardo, sako sau: „Aš kaip ir miręs“, įkiša jam į kišenę 
savo popierius, ir jau iš tiesų yra negyvas. O ponia Borneman apie 
tai išgirdusi sako: „Ką gi čia padarysi? Buvo žmogus ir pražuvo, ir 
ačiū Dievui, kad tai mano vyras, o ne kieno nors, baisus čia nuosto- 
lis, vis tiek pusę gyvenimo po kalėjimus trynėsi“. Ojos Otukas, Die- 
vedieve, visai nenumirė. Jis atsibeldė į Anklamą, o kad pakeliui 
pastebėjo, jog prie vandens jam patinka, tai ir liko prie vandens, 
ėmė prekiauti žuvimis, pardavinėja jis sau žuvis ir vadinasi Finke. 
O Bornemanojau nebėr. Betjį vis tiek nutvėrė už kaltūnų. O kodėlir 
kaip, tai įsikibkit gerai į kėdę, kad nenugriūtumėt išgirdę. 

Ir atsitik tu man taip, kad Anklame tarnaite įsitaisė jo podukra, 
pasaulis, rodos, toks didelis, o ji būtinai į Anklamą atsitrenkia ir 
sutinka tenai iš numirusių prisikėlusį žvejininką, jis jau kadai te- 
nai gyvena, pabėgęs iš Noigardo, o mergiotė į tą laiką užaugusi ir 
išskridusi iš gimto lizdo, jis jos, aišku, nepažįsta, o ta jį tuojau. Ir 
"klausia: „Sakykite, ar nebūsit mūsų tėvas?“ O jis: „Gal tau vieno 
šulo trūksta?“ O kad ta vis netiki, tai jis pasikviečia savo žmoną ir 
penkis vaikus, kurie taip pat patvirtina: „Jis Finkė, žuvų pirklys“. 
Otas Finkė, jį visas kaimas pažįsta. Finkė, ir baigta, tas kitas, kur 
numirė,buvo Bornemanas. 

Jis jai nieko nebuvo padaręs, bet ta mergelka vis tiek neatstoja. 
Tiesa, nuėjo sau, bet argi kas supras bobišką sielą, vis tiek nepa- 
miršta patėvio. Ir parašo laišką į Berlyną kriminalinei policijai, ket- 
virtam skyriui: „Aš kelissyk pirkau iš pono Finkės žuvų ir esu jo 

podukra, bet jis nelaiko savęs mano tėvu ir apgaudinėja mano mo- 
tiną, nes turi penkis vaikus su kita“. Ir viskas galų gale baigėsi tuo, 
kad tiems vaikams buvo leista pasilikti vardus, o su pavarde nesą- 
monė išėjo, turėjo vadintis Huntais, nes tokia buvo jų motinos mer- 
gautinė pavardė, o kriminaliniame kodekse taip rašoma: „Nesan- 
tuokinis vaikas ir jo tėvas giminėmis nelaikomi“. 

Tai va tas Finkė, lygiai kaip mūsų Francas Biberkopfas, atrodo 
pats ramiausias ir taikiausias žmogus. Užpuolė jį kartą nuožmus 
žvėris ir nukando ranką, bet jis pats jį suvystė, privertė pilvu šliauž- 
ti ir šnypšti. Ir niekas iš Franco draugų, tik vienas, nemato, kaip jis 
tą žvėrį suvystė, kad pilvu šliaužtų ir šnypštų. Francas žengia tvir- 
tai ir aukštai laiko savo kietą galvą. Jis gyvena savaip, niekas jam ne 
pavyzdys, ir žvelgia tiesiai į akis. O kitas, kuriam jis nieko blogo 
nepadarė, galvoja: „Ko jis nori? Ko jam iš manęs reikia?“ Jis mato 
viską, ko nemato kiti, ir viską supranta. Kas jam, rodos, buliškas 
Franco sprandas, tvirta eigastis, geras miegas. Bet ne, rūpi, erzina ir 
neduoda ramybės. Jis turi Francui duoti atkirtį. Bet kaip? 

Taip oro gūsis atlapoja vartus ir išleidžia į lauką galvijų bandą. 
Taip musė erzina liūtą, kuris savo letenomis muša ją ir klaikiai 
klaikiai riaumoja. | 

Arba, tarkim, sargas pasuka raktelį spynoje, atitraukia sklendę, 
ir būrys nusikaltėlių išeina į laisvę ir traukia plėšti, žudyti, grobti, 


vogti. 


Reinholdas slankioja po savo kambarį arba smuklę prie Prenc- 
lau vartų ir galvoja, svarsto, rikiuoja mintis. Ir vieną dieną, žinoda- 
mas, kad Francas su skardžiumi išėjęs apžiūrėti naujos vietos, kaip 
tenai reikėtų veikti, nuslenka pas Micę. 

Ir toji pirmąsyk jį pamato. Lyg ir nėra į ką labai žiūrėti, Mice, 
teisingai manai, bet vis dėlto neblogai atrodo vyrukas, liūdnokas, 
glebus, pageltęs, matyt, ligotas. Bet šiaip neblogas. 
įsižiūrėk į jo veidą. Šis veidas, Miciute, tau svarbiausias už visus, 
kokie tik yra, veidus, už Evos ir netgi už tavo mylimo Francučio. 
Štai jis lipa pas tave laiptais, ir diena šiandien eilinė, ketvirtadie- 
nis, rugsėjo trečioji, įsižiūrėk, nejau nieko nejauti, nežinai, nenu- 
spėji savo likimo? 

Koks gi tas tavo likimas, mažyle Mice iš Bernau? Tu esi sveika, 
uždirbi pinigų, myli Francą, todėl dabar jis užlipa laiptais, atsistoja 
priešais tave ir spaudžia tau ranką Franco likimas, nuo šiolei jis ir 
tavo. Į jo veidą tau nebūtina įsižiūrėti, tik į ranką, abi rankos, abi, 
rodos, niekuo neypatingos rankos pilkomis odinėmis pirštinėmis. 

Reinholdas apsirengęs geriausiu kostiumu, ir Micė iš pradžių 
nežino, kaip su juo elgtis, gal Francas jį čionai atsiuntė, o gal jis ją 
tikrina, bet ne, negali būti. Čia jis jau ir pats pasako, kad Francui 
nereikia žinoti, jog buvo čionai atėjęs, jis, girdi, toks jautrus. O jis, 
Reinholdas, norįs su ja pasišnekėti. Mat su Francu apskritai ne- 
lengva dirbti dėl to, kad su viena ranka, ir arjam išvis to reikia, štai 
kas domina juos visus. Bet čia Micė jau susivokia, prisimena, ką 
Herbertas kalbėjo apie Franco planus, ir sako: „Ne, uždirbti pinigų, 
tiesą sakant, jam nėra būtina, yra žmonių, kurie padeda. Bet jam, 
matyt, to neužtenka, jis juk vyras ir nenori sėdėti rankų sudėjęs“. 
Reinholdas į tai: „Labai teisingai, tegu nesėdi. Bet tai, ką jie daro, 
sunku, tai ne koks nors paprastas darbas, su juo kitas ir dvi rankas 
turėdamas nesusidoros“. Na, jie pakalba apie šį bei tą. Micė gerai 
nesupranta, kojam reikia, paskui Reinholdas paprašo įpilti taurelę 
konjako ir sako, kad jis norėjęs tiktai pasidomėti finansinėmis ap- 
linkybėmis, ir jeigu viskas taip, kaip sako Micė, tai jie visi, aišku, 
atsižvelgsią į kolegą. Paskui jis išgeria dar vieną taurelę ir klausia: 

- Arjūs apskritai esate apie mane girdėjusi, panele? Ar jis apie 
mane nieko nepasakojo? 

— Ne, - atsako ji, ko jam iš jos reikia, kad Eva čia būtų, ji tuojau 
susigaudytų kas ir kaip. 

— Mat mudu su Francu jau seniai pažįstami, nuo tada, kai jis 
turėjo ne jus, o kitą, tokią Cilę. 

Ak, štai kurlink jis suka, matyt, apjuodinti nori, va kur šuo pa- 
kastas. 

— Na, kodėl gi jam neturėti kitos. Aš irgi anksčiau turėjau kitą, 
užtat dabarjis mano. 

Jie ramučiausiai sėdi vis-2-vis, Micė ant kėdės, Reinholdas ant 
sofos, patogiai įsitaisę ir šnekasi. 

- Aišku, kad jūsų, jūs, panele, tik nepamanykit, kad aš noriu jį iš 
jūsų atimti, jokia mada. Tik tarp mūsų yra buvę įdomių dalykų, ar 
jis jums nepasakojo? 

- Įdomių, o kokių? 

— Labai įdomių, panele. Aš jums atvirai pasakysiu: Francas į 
mūsų draugę priimtas tiktai per mane, tik mano dėka ir dėl tų daly- 
kų; mat mudu visuomet mokėjome laikyti liežuvį už dantų. Ašjums 
galėčiau papasakoti įdomiausių istorijų. 

- Taip? Ojūs ar darbo neturite, kad čia pas mane sėdite ir pasa- 
kojate? 

— Net pats Viešpats Dievas kartais pasiima laisvą dieną; o mums, 
žmonėms, bent jau dviejų reikia. 

— Man atrodo, kad jūs ir tris pasiimate. 

Abu nusijuokia. 

- Jūs neklystate; aš taupau jėgas, tinginystė prailgina gyvenimą, 
o kitur, žiūrėk, jų reikia dvigubai. 

Ir ji nusišypso jam: 

— Tuomet reikia taupyti. 

- Jūs viską suprantate, panele. Vienam Žmogui vienur sekasi, 
kitam - kitur. Tai štai, žinokit, kad mudu su Francu nuolatos keitė- 
mės kadrais, kąjūs į tai? 

Pakreipia galvą į šalį, siurbteli konjako ir laukia, ką pasakys 
mažylė. Graži pupytė, ji tuoj bus mūsų, tiktai priėjimą reikia rasti. 

— Apie tai savo bobutei papasakokit. Vienas man kartą aiškino, 
kad rusai kadrais keičiasi. Jūs gal iš tenai? O pas mus taip nebūna. 

— Bet aš jums sakau. 

— Neskieskit miltais! 

— Paklauskit Franco. 

— Geri buvo tie jūsų kadrai, matyt, už penkiasdešimt pfenigų iš 
nakvynės namų, ką? 

— Ei, ei, pamažiau, panele, mes ne tokie. 

— Tuomet sakykit, kam jūs man visa tai ryškinate? Ko siekiate? 

Mat kokia! Bet saldainiukas, ir atsidavusi jam, ką gi, tuo geriau. 

— Nieko, panele, ko man siekti? Tiktai norėjau truputį apsiklau- 
sinėti (geras saldainiukas, čiuku čiuku, opapa), Pumsas liepė, o 
dabar aš jau kilsiu, ateikit kada nors į mūsų draugiją. 

- Jeigu jūs man tenai tokius dalykus pasakosite... 

— Kas čia tokio, be to, aš maniau, kad jūs jau viską žinote. O 
dabar vienas rimtas klausimas: Pumsas sakė, kad jeigu aš pas jus 
ateisiu ir klausinėsiu apie pinigus ir visa kita, tai kad jūs Francui 
nieko nesakytumėte, nes jis toks jautrus dėl tos savo rankos. Fran- 
cas nieko neturi žinoti. Aš būčiau galėjęs ir kaimynų paklausinėti, 

bet kam, maniau, slapukauti. Jūs namie, tai, sakau, užeisiu ir tiesiai 
paklausiu. 

- Vadinasi, man jam nieko nesakyti? 

— Geriau nereikia. Na, bet jeigu labai norite, tai mes nieko prieš. 
Jūsų valia. Iki! 

— Ne čia, durys į dešinę. 

Klasiška boba, bus mūsų, tfu tfu tfu. 

O mūsų Miciutė nieko su juo sėdėdama nepajuto, nesuprato ir 
nepastebėjo, tiktai - žiūrėdama į tuščią taurelę - pagalvojo, aha, ką 
giji pagalvojo, bet šit nuėmė taurelę ir pamiršo, nebežino. Aš tokia 
susijaudinusi, tas bernas mane taip sujaudino, visa drebu. Pasako- 
ja kažkokias nesąmones. Ko jis siekė, ko jam iš manęs reikėjo? Žiūri 
į taurelę, dabar stovinčią indaujoje, dešinėje iš krašto. Visa drebu, 
reikia atsisėsti, ne, ne ant sofos, ten jis kėpsojo, geriau ant kėdės. Ir 
atsisėda ant kėdės, žiūri į sofą, kur tas sėdėjo. Tokia susijaudinusi, 
kas čia yra, visa drebu, abi rankos ir širdis daužosi. Francas juk ne 
koks kiaulė, kad bobomis keistųsi. Va tas tipas, Reinholdas, tikiu, bet 
Francas, nors... jį irgi galėjo įpainioti, jis juk dėl kito viską padarys. 

Ji kramto nagus. Ojeigu tai tiesa, juk Francas truputį kvailokas, 
visi jį išnaudoja. Todėl ir iš automobilio išmetė. Štai kas tai per žmo- 
nės. Ir jis su jais prasideda. 

Ji kramto ir kramto nagus. Pasakyti Evai? Nežinau. Francui? Ne- 
žinau. Geriau niekam nesakysiu. Niekas čia nebuvo. 

Ji susigėsta, padeda rankas ant stalo, sukanda savo smilių. Nie- 
kas nepadeda, viskas viduje dega. Su manimi paskui irgi taip pasi- 
elgs, mane irgi perduos. 

Kieme groja rylininkas: „Heidelberge aš savo širdį praradau“. Ir 
aš, ir aš praradau savo širdį, viskas baigta, ir rauda įsikniaubusi į 
skreitą, šakės, aš pražuvusi, galiu tik žiūrėti, ką jie su manim darys. 
Bet ne, mano Francas ne toks, jis ne rusas, kad keistųsi bobomis, 
viskas nesąmonė. 

Ji stovi prie atviro lango su chalatu mėlynais langučiais ir dai- 
nuoja sykiu su rylininku: „Heidelberge aš savo širdį praradau (tai 
baisūs žmonės, ir jis gerai padarys, jeigu juos išrūkys) tą naktį šiltą 
mėnesėtą (kada gi jis grįš namo, aš išeisiu jo pasitikti ant laiptų) ir 
lig ausų ją pamilau (aš jam nieko nesakysiu, kaip galima apie to- 
kias šlykštybes kalbėti, nieko nesakysiu, nieko. Aš jį taip myliu. 
Apsivilksiu palaidinę), tą puikią Heidelbergo rožę. Ir skirdamasis 

naktį supratau (teisybę sako Herbertas ir Eva: jie ten kažką pajuto ir 
nori mane iškvosti, bet veltui stengiasi, tegu kvailesnę susiranda), 
kad mano širdis Heidelberge lieka, ant nebylaus Nekaro kranto“. 


Laukiama puikaus derliaus, bet galima ir apsirikti 


Ojis sau vaikšto ir vaikšto po pasaulį, lyg niekur nieko, gyva 
ramybė ir gerumas. Jam gali ką nori daryti, vis tiek ant kojų nukris. 
Yra tokių žmonių. Potsdame vienas toks buvo, Gorkėje prie Ankla- 
mo, pavarde Bornemanas. Tai štai pabėga jis iš belangės, atsiduria 
ant Šprės kranto ir žiūri - vandenyje kažkas plaukia. 

— Nagi slinkis prie manęs, Francai, tai kaip ten yra, kuo vardu 
tavo sužadėtinė? 

— Micė, juk sakiau, Reinholdai, o anksčiau buvo Sonia. 

— Ko gi tujos neparodai? Gal mes jai per prasti? 

— Aš ją ne parodai laikau. Be to, ji pati vaikšto kur nori. Turi 
rėmėją, uždirba. 

— Vis tiek tu mumsjos nerodai. 

— Ką reiškia rodyti, Reinholdai? Ji turi darbo. 

— Galėtum kada nors atsivesti, sako, graži. 

- Sako. | 

— Norėčiau pamatyti, o gal tu prieš? 

— Na žinai, Reinholdai, mudu juk su tavim tokius dalykus darė- 
me, prisimeni tuos batus ir kailines apykakles. 

— Kas buvo, tai pražuvo. 

— Taip, tokiom kiaulystėm aš daugiau neužsiiminėsiu. 

— Viskas, aš tiktai paklausiau. 

Tai šunsnukis, „kiaulystės“ sako, na palauk. 

Taigi tas Bornemanas priėjęs prie kranto žiūri, vandenyje lavo- 
nas plaukia. Ir tada suveikia Bornemano labuonė - išsitraukia vi- 
sus savo popierius iš kišenės ir įgrūda jam, turėkis. Ką, jau pasako- 
jau, pamiršau. Paskui pririša lavoną prie medžio, kad nenuneštų. 
Pats į siauruko traukinį ir nuvažiuoja į Štetiną, o iš tenai į Berlyną ir 
paskambina iš vienos smuklės motušei Borneman, kad atvažiuotų, 
reikia pakalbėti. Ta atvežė jam pinigų, drabužių, jis pašnibždėjo jai 
kai ką į ausį ir sudie. Ta pažadėjo atpažinti lavoną, ojis atsiųsti jai 

pinigų, kai turės, lauk, šuneli. O paskui sudie, sudie, skubu skubu, 
nes dar kas nors kitas ras lavoną. 

— Sakyk, Francai, tu ją, matyt, labai myli? 

— Atstok tu nuo manęs, mali ir mali tą patį. 

- Aš tik norėjau paklausti. Tu juk neįsižeidei? 

— Ne, Reinholdai, neįsižeidžiau, tu savo reikalų žiūrėk, tu per 
jas amžinai ramybės neturi. 

Francas nusijuokia, anas - irgi. 

— O kaip ten yra su ta tavo mažyte, Francai? Taip ir neparodysi 
man? 

(Mat koks tu pokštininkas, Reinholdai, išmetei mane iš automo- 
bilio, o dabar vėl geriniesi.) 

— Ko gi tau reikia, Reinholdai? 

— Nieko nereikia. Tik pamatyti noriu. 

— Nori pamatyti, ar ji mane myli? Dar kaip, atsidavusi visa širdi- 
mi, visa mano, va taip. Ir jai nieko daugiau nereikia. O kokia kvank- 
telėjusi, Reinholdai, tai net neįsivaizduoji. Tu juk pažįsti, Evą? 

— Na taip. 

— Tai va, ji nori, kad Eva... tiek to, nesakysiu. 

- Ko nori? Sakyk. 

— Na, sunku įsivaizduoti, bet ji nori, tu to dar nesi girdėjęs. Rein- 
holdai, aš nenorėčiau, kad apie tai visa mūsų šutvė sužinotų. 

— Ką sužinotų? Kuo čia dėta Eva? 

- Bet tu laikyk liežuvį už dantų, taigi ji nori, toji mažė Micė, kad 
Eva turėtų nuo manęs vaiką. 

Va tai tau! Abu sėdi ir žiūri į viens kitą. Francas ploja sau per 
kelius ir kvatojasi visa gerkle. Reinholdas šypteli, bando šypsotis, 
bet tuojau susičiaupia. 

Paskui tas tipas, žodžiu, pasivadina Finke, įsikuria Gorkėje, tam- 
pa žuvų pirkliu. Ir vieną dieną tenai atsibeldžia jo podukra, ji dirba 
Anklame ir nori nusipirkti žuvų, prieina su tinkliuku prie Finkės ir 
sako. 

Reinholdas šypteli, bando šypsotis, bet susičiaupia. 

— Galji kokia lesbietė? 

Francas vėl ploja sau per šlaunis ir kikena: 

— Ne,ji myli mane. 

— Sunku įsivaizduoti. 

(Ir būna gi dalykų pasaulyje, sunku patikėti, tas mulkis turi tai, 
o pats sėdi ir dantis rodo.) 

— Oką Eva sako? 

— Jos draugės, iš anksčiau pažįstamos, Eva mane su Mice suvedė. 

— Na ir sudominai tu mane, Francai! Parodyk tu man tą savo 
Micę nors per dvidešimt metrų, nors per grotas, jeigu bijai. 

— Eik sau, nieko aš nebijau! Ji man ištikima kaip nežinia kas ir 
tokia miela, kad net neįsivaizduoji. Tu juk žinai, aš tuomet sakiau, 
kad liautumeis ėjęs per bobas, tai nesveika, to net geriausi nervai 
neišlaikys. Nuo to gali galą gauti. Laikas apsiraminti, tau tik į nau- 
dą būtų. Gerai, parodysiu aš tau ją kada nors, Reinholdai, kad įsiti- 
kintum, jog teisybę sakau. 

— Bet tegu ji manęs nemato. 

— Kodėl? 

— Na, aš nenoriu. Tu manją tik parodyk, ir viskas. 

— Gerai, tavo valia. Tau tai išeis į naudą. 

Paskui ateina trečia valanda, irjiedu traukia gatvėmis, „Emali- 
nės iškabos“, „Emalės prekės“, „Vokiški ir persiški kilimai, per 12 
mėnesių išsimokėtinai, takai“, „Staltiesės, lovų užtiesalai, dygs- 
niuotos antklodės, užuolaidos — Leisnerio ir Ko parduotuvė“, 
„Skaitykite žurnalą Mada jums, galima užsisakyti, reikalaukite dy- 
kai atnešti į namus“, „Dėmesio, pavojinga gyvybei, aukšta įtam- 
pa“. Jie įžengia į Franco namą. Štai dabar tu ateini pas mane: aš 
gyvenu gerai, manęs taip lengvai nepaimsi, pats pamatysi, aš esu 
Francas Biberkopfas. 

— O dabar tyliai, aš atrakinsiu duris, pažiūrėsim, ar jos nėra. Ne. 
Va kaip aš gyvenu, bet ji turi tuojau grįžti. Dabar žiūrėk, ką mes 
padarysim, tikras cirkas, o tu, kad man nė mMurmur. 

— Pasistengsiu. 

— Bus geriausia, jeigu tu atsigulsi štai čia į lovą, Reinholdai, 
dieną ji būna laisva, o aš pasistengsiu, kad ji prie jos neprieitų, ir tu 
pasižiūrėsi per gazinę užuolaidą. Nagi atsigulk, ar matai? 

— Matau, bet man reikia nusimauti batus. 

- Teisingai, aš juos koridoriuje pastatysiu, va čia štai, tu paskui 
išeidamas pats pasiimsi. 

— Tik žiūrėk, Francai, kad viskas išdegtų. 

— Ką, išsigandai? O aš nebijau, net jeigu ir pastebėtų, pamaty- 
tum, kokia ji. 

— Aš nenoriu, kad ji mane pamatytų. 

— Gulkis. Ji tuoj gali pasirodyti. 

„Emalinės iškabos“, „Emalės prekės“, „Vokiški ir persiški kili- 
mai“, „Reikalaukite dykai atnešti į namus“. 

Ir Štetino kriminalinės policijos komisaras paklausė: 

- Iš kur jį pažįstate? Iš ko jį pažinote, iš kokių požymių? 

- Jis juk mano patėvis. 

— Ką gi, nuvažiuosim į Gorkę, ir jeigu tai teisybė, tai iškart ir 
suimsime. 

Buto durys atsidaro. Francas išbėga į koridorių. 

- Išsigandai, Mice, ką? Čia aš, mažule. Eikš vidun. Tiktai negulk 
ant lovos. Aš ten tau staigmeną paruošęs. 

— Tada iškart einu žiūrėti. 

— Neik, pirma prisiek! Pakelk ranką, Mice, prisiek, visi atsistoja, 
kartok: „Prisiekiu...“ 

- Prisiekiu... 

— Kad neisiu prie lovos. 

— Kad neisiu prie lovos. 

— Kol aš pasakysiu... 

- Kol aš pati pribėgsiu... 

- Stok. Dar sykį: „Prisiekiu...“ 

— Prisiekiu, kad neisiu prie lovos... 

— Kol aš pats įją tave paguldysiu. 

Ji surimtėja, puola jam ant kaklo ir ilgai stovi apsikabinusi. Jis 
pastebi, kad jai kažkas yra, ir nori išstumti į koridorių, šiandien 
nieko nebus. Bet ji sustoja. 

— Ašneisiu prie lovos, nebijok. 

— Kas yra mano Miciutei, mano katytei, mano pupytei? 

Ji atsiveda jį prie sofos, abu atsisėda greta, apsikabina ir tyli. 
Paskui Micė kažką sumurma, timpteli jo kaklaraištį ir pratrūksta. 

- Francuti, aš tau kai ką pasakysiu, gerai? 

- Gerai, Miciute. 

— Aš dėl to mano senio. 

— Kas nors atsitiko? 

— Aha. 

— Na tai kas gi, sakyk, Miciute. 

Tampo jo kaklaraištį, kas jai yra, kaip tyčia dar tą atsivedžiau. 

Tada komisaras klausia: 

— Kodėljūs vadinatės Finke? Ar turite dokumentus? 

— Nueikite į metrikacijos biurą ir viską rasite. 

- Kas tenai yra, mums nerūpi. 

— Ašir dokumentus turiu. 

— Puiku, tada mes kol kas juos iš jūsų paimsime. Beje, už durų 
stovi Noigardo kalėjimo prižiūrėtojas, jo skyriuje sėdėjo toks Borne- 
manas, mes jį paprašysim čionai ateiti... 

- Francuti, pas mano senį dabar vis ateina jo sūnėnas, jo niekas 
nekviečia, bet jis pats vaikšto. 

Francas kažką sumurma ir atsako: 

— Viskas aišku. 

- Tu jį pažįsti, Francai? 

- Iš kur? 

— Maniau, kad pažįsti. Jis tenai vis būdavo, o paskui kartą pasi- 
šovė palydėti. 

Francas dreba, jam juoda akyse. 

— Kodėl gi tu man nieko nesakei? 

— Maniau, kad pati atsikratysiu. O paskui sakau, kas čia tokio, 
tegu sau eina. 

— Na, o dabar... 

Jo lūpos ima vis smarkiau trūkčioti, paskui jis pajunta kažką 
šlapia, tai ji įsikibo į Francą, įsitvėrė į mane savo kvailu papratimu 
ir tyli, nieko nesuprasi, ko bliauna, čia dar tas lovoje guli, paimčiau 
lazdą ir duočiau, kad daugiau neatsikeltų, prakeikta ožka, šitaip 
mane apjuokti. Ir dreba visas. 

— Tai kas gi yra? 

— Nieko, Francuti, tu tik nesijaudink, tik nieko nedaryk, juk nie- 
ko nebuvo. Paskui jis vėl mane palydėjo, tykojės visą rytą, kol aš 
išeisiu iš senio, išdygo priešais ir prašo, važiuok su manim, važiuok, 
važiuok. 

- Ir tu, žinoma, sutikai. 

— O kas gi man liko, Francai, jeigu jis taip priskreto. Jis toks jau- 
nas. Ir paskui. > 

— Kurgijūs buvote? 

- Iš pradžių po Berlyną važinėjom, Grunevalde, dar kažkur, ne- 
bežinau, aš vis prašau jo, kad eitų sau, ojis verkia, maldauja kaip 
vaikas, ant kelių puola prieš mane, jis toks jaunutis, šaltkalvis. 

— Geriau dirbtų, tinginio pantis, užuot trainiojęsis. 

— Nežinau. Nepyk, Francai. 

— Aš vis dar nesužinojau, kas yra. Ko gi tu verki? 

Ji vėl tyli, glaudžiasi prie jo ir tampo kaklaraištį. 

— Nepyk, Francai. 

— Tujį įsimylėjai, ar ką, Mice? 

Nieko nesako. Kaip jam baisu, kaip visas atšalo iki pat padų. Ir 
jis šnabžda jai į plaukus, visai pamiršęs Reinholdą: 

- Tujį įsimylėjai? 

Ji prisiglaudžia prie jo visu kūnu, jis jaučia ją visą, ir jos lūpos 
vos girdimai ištaria: 

— Taip. 

Na štai. Išgirdo! Jis nori ją atstumti, dabar duosiu, Ida, breslau- 
jietis, dabar bus, bet jo ranka nusvirusi, jis visas tarsi paralyžiuotas, 
oji įsitvėrusi kaip žvėris, ko ji nori, nieko nesako, tik laiko apsikabi- 
nusi, prigludusi veidu jam prie kaklo, ojis tarsi suakmenėjęs žiūri 
pro langą. 

Francas ją pagaliau nusipurto, surinka: 

— Ko tau reikia? Atstok pagaliau. 

Kam man ta kalė. 

- Ašjuk su tavim, Francuti. Aš juk nepabėgau, aš dar čia. 

— Tai bėk sau, man tavęs nereikia. 

— Nešauk, Dieve, ką aš padariau. 

— Bėk pasjį, jeigu tu jį myli, maita. 

— Aš ne maita, būk gi geras, Francuti, aš juk jau pasakiau jam, 
kad negaliu, kad esu tavo. 

— Aš tavęs nenoriu. Man tokios nereikia. 

— Aš jam pasakiau, kad esu tavo, ir nuėjau, ir tu turi mane pa- 
guosti. 

— Klausyk, tu, matyt, kvanktelėjai. Paleisk mane! Beprotė! Tu įsi- 
mylėjusi, ir aš dar turiu tave guosti. 

- Taip, turi, Francuti, aš juk tavo Micė, ir tu mane myli, todėl 
paguosk mane, ak, o tas vargšas dabar vaikšto ir... 

— Ne, užteks, Mice, eik pas jį ir būk sujuo. 

Tada Micė ima klykti ir dar tvirčiau įsikimba į jį. 

— Taip, eik ir atstok nuo manęs. 

— Ne, neatstosiu. Tu manęs nemyli, aš tau nepatinku, ką aš pa- 
dariau. 

Francui pagaliau pavyksta ištraukti ranką, išsivaduoti nuo jos, 
ji puola paskui jį, tada jis staigiai atsigręžia ir šeria jai per veidą 
taip, kad ji atšlyja atgal, paskui Francas pastumia ją, ji pargriūna, 
jis - ant jos ir ima kulti savo viena ranka kur pakliuvo. Ji inkščia, 
raitosi, oi, ai, ojis duoda, duoda, ji apsiverčia ant pilvo, užsidengia 
veidą. Kai Francas sustoja kvėptelėti, kambarys sukasi aplink jį, 
sukasi, o Micė pakelia galvą ir sako: 

— Tiktai nepaimk lazdos, Francuti, užteks, tiktai lazdos nepaimk. 

Ji sėdi ant grindų su perplėšta palaidine, pamušta akim, iš no- 
sies teka kraujas - kairysis skruostas ir smakras ištepti krauju. 

O Francas Biberkopfas - Biberkopfas, Lyberkopfas, Zyberkop- 
fas, dabar jis bevardis, — stovi įsikibęs į lovą, ir viskas aplink jį 
sukasi. O juk tenai guli Reinholdas, įsirioglinęs su batais, ir teršia 
lovą, paršas. Ko jam čia reikia? Juk turi savo kambarį. Aš jį iš ten 
iškrapštysiu, mes jį tuojau išnešdinsim, tuojau jis mums bildės laip- 
tais. Ir Francas Biberkopfas, Cyberkopfas, Nyberkopfas, Vyberkopfas 
jau eina, pėdina prie lovos, nutvėrė Reinholdą per antklodę už gal- 
vos, tas ima spardytis, antklodė nukrinta, ir Reinholdas atsisėda. 

Micės išžiota burna, žemės drebėjimas, žaibas, trenksmas, bė- 
giai nutraukti, sulankstyti, geležinkelio stotis, iešmininko namelis 
aukštyn kojom, aplink viskas braška, dunda, dūmai, smarvė, nieko 
nematyti, viskas sugriauta, išvartyta, sulyginta su žeme. 

— Kas, kas atsitiko? 

Ji ima be perstogės klykti, klykia kiek išgalėdama, tarsi norėda- 
ma atsiriboti nuo to lovoje už dūmų sienos, tarsi norėdama pastaty- 
ti tarp savęs ir jo riksmo sieną, riksmo ietimi persmeigti jį, garsiau, 
užversti jį riksmo akmenimis. 

— Užsičiaupk, nieko neatsitiko; liaukis, visas namas subėgs. 

Klyksmas vis garsėja, auga, užlieja viską, nebėra nei laiko, nei 
dienų, nei valandų. 

Jos klyksmų banga užlieja Francą. Ir jis uch-ach-och-pasiunta. 
Nutveria kėdę ir trenkia ją į grindis, paskui Micei, kuri sėdi ant 
grindų ir klykia, klykia, klykia, nekreipdama į nieką dėmesio, par- 
verčia ją ant nugaros, atsiklaupia šalia, užgula krūtine jai veidą. 
Aš-ją-už-mMu-šiu! 

Klyksmas nutyla, dabar ji tiktai spardosi, kilnodama į viršų ko- 
jas. Reinholdas traukia jį į šalį. 

— Klausyk, tu ją uždusinsi. 

— Eik, iš kur atėjęs! 

- Stokis, stokis, sakau! 

Jis nutempia Francą į šalį, Micė guli kniūpsčia ant grindų, kilno- 
ja galvą, dejuoja, kriokia, daužo rankomis grindis. Francas šaukia: 
prakeikta? 

- Eik iš čia, Francai, apsivilk striukę ir išeik į orą, apsiramink 
truputį, tada vėl gali grįžti. 

Micė ant grindų suinkščia, sunkiai pramerkia akis; dešinysis 
jos vokas raudonas, sutinęs. 

- Vairuok iš čia, brolau, dar užmuši ją. Apsivilk striukę. Va. 

Francas šnopščia, dūsauja, duodasi aprengiamas. 

Čia Micė pakyla nuo grindų, išspjauna kruviną seilę, bando kaž- 
ką sakyti, išsitiesia, atsisėda, išstena: 

— Francai. 

Tas jau su striuke. 

— Va tavo skrybėlė. 

— Francai, - ji jau nebeklykia, na ir balsas, nusispjauna. - Aš-aš 
einu su tavim. 

— Ne, likite čia, panele, aš jums paskui padėsiu. 

— Francuti, palauk, aš... einu su tavim. 

Tas stovi, sukinėja ant galvos skrybėlę, čepsi, šnopuoja, paskui 
nusispjauna, eina prie durų. Bum! Užtrenkė jas. 

Micė dejuodama atsistoja, nustumia į šalį Reinholdą, prasibrau- 
na pro duris. Bet koridoriuje ją jau apleidžia jėgos, Francas išėjęs, 
jau nulipęs laiptais. Reinholdas parneša ją atgal į kambarį. Guldo- 
majo į lovą ji šnopščia, sėdasi, lipa ant grindų, veržiasi prie durų. 

— Lauk, lauk iš čia. 

Įsikando ir kartoja: 

— Lauk, lauk iš čia. 

Jos viena akis nuolatos spokso į jį. Sėdi nukorusi kojas. Ir seilėja- 
si. Jam bjauru į tai žiūrėti, reikia eiti iš čia, dar žmonės subėgs ir 
paskui sakys, kad ašją taip sudirbau. Ačiū už tokį gera. Iki, panele, 
kepurę ant makaulės ir pro duris. 

Apačioje nusivalo nuo kairės rankos kraują, kad jį velniai, nusi- 
juokia: ir dėl to jis mane atsivedė, kad tą cirką pamatyčiau, koks 

avinas. Dėl to paguldė su batais į savo lovą. Sprogs dabar avinas iš 
pykčio. Gavo kaip reikia, kažin kur dabar nulėkė? 

Ir eina sau. „Emalinės iškabos“, „Emalės prekės“. Na, ir cirką gi 
jis man ten parodė, tikras malonumas. Koks avinas! Puiku, sūnau, 
labai ačiū, ir toliau taip. Oi, mirsiu iš juoko. 

Ir Bornemanas Štetine vėl sėdo į belangę. Tenai pristatė jo žmo- 
ną, tikrąją. Pone komisare, duokite jai ramybę, ji priesaiką davė, ir 
viską pasakė, kaip yra. O aš gausiu dvejus metelius priedo, man tai 
niekis. 


Vakaras Franco namuose. Jie abu juokiasi, glėbesčiuojasi, bu- 
čiuojasi, negali vienas kitu atsidžiaugti. 

— Aš tavęs vos neužmušiau, Mice. Ak, kaip tau kliuvo. 

— Nieko tokio. Svarbiausia, kad tu grįžai. 

— Arjis tuoj išėjo, Reinholdas? 

— Taip. 

— Tu manęs net nepaklausi, kodėl jis čia buvo? 

— O kam? 

— Nejau neįdomu? 

- Taip. 

— Klausyk, Mice... 

— Nenoriu nė girdėti, tai netiesa. 

— Kas? 

— Kad tu nori mane jam parduoti. 

— Ką? 

— Tai juk netiesa. 

— Ką tu, Miciute. 

— Dabar aš tai žinau. 

- Jis mano draugas, Mice, bet su merginomis elgiasi kaip kiaulė. 
Ašjam norėjau parodyti, kas yra padori mergina. Kad pamatytų. 

— Na ir tuščia jo. 

— Ar tu mane dar myli? Ar tik tą šaltkalvį? 

— Aš tavo, Francai. 

Trečiadienis, rugpjūčio 29 diena 


Micė jau dvi dienos nesirodo savo globėjui, išnaudoja jas tam, 
kad pabūtų su savo mylimu Francu, nuvažiuotų su juo į Erknerį ir 
Potsdamą, palepintų. Bet ir dabar, šelmė, nuo jo kai ką slepia, netgi 
dar labiau, ir nebijo, kad jos mylimas Francas prasideda su Pumso 
gauja: dabar ji pati kai ko imsis. Ji pati pažiūrės, kas tai per publika, 
per kokį nors pobūvį ar kėglių šventę. Tenai Francas jos nesiveda, 
Herbertas Evą vedasi, o Francas sako: „Tai ne tau, aš nenoriu, kad 
tu trintumeisi tarp tokių padugnių". 

Bet Soniukė, Miciutė nori Francui gero, mūsų kačiukė nori jam 
padėti kai kuo geriau negu pinigais. Ji viską sužinos ir apsaugos jį. 

Ir štai per artimiausią pobūvį, kai Ransdorfe susirenka visa Pum- 
so šutvė, atsiranda viena naujokė, kurios niekas nepažįsta. Ją atsi- 
veda skardžius, tai jo ponia, ji ateina su kauke ir sykį net su Francu 
pašoka, bet daugiau ne, kad neužuostų jos kvepalų. Šventė vyko 
prie Miugelio, vakare sode buvo uždegti lampionai, išplaukia pas- 
kutinis garlaivis, pilnutėlis žmonių, orkestras pagroja atsisveikini- 
mo tušą, ojie šoka ir geria toliau iki paryčių. 

O Micė duodasi su skardžiumi, kuris pučiasi, va, girdi, kokia 
mano sužadėtinė; ji pamato Pumsą ir jo maloningąją ponią, ir Rein- 
holdą, sėdintį nukabinusį nosį - tam vis užeina, - ir elegantą Val- 
demarą. Antrą ji išvažiuoja su skardžiumi automobiliu: tenai jis 
gali ją kiek nori bučiuoti ir glamžyti, baisus čia daiktas, užtat kiek 
sužinojo, o nuo glamžymo jai nieko nepasidarys. Ką gi sužinojo 
Miciutė? Nagi kaip atrodo visi tie pumsai, užtat tegu jis ją dabar 
glamžo, ji vis tiek Franco, jie lekia tamsoj, tokią naktį tie šmikiai 
išmetė jos Francą iš automobilio, ir dabar jis su jais atsiskaitys, jis 
juk žino, kas tai padarė, ir visi dabar jo bijo, ko gi šiaip būtų pas ją 
atėjęs Reinholdas, tai bjaurus bernas, mano Francas, palyginti su 
juo, auksas, aš taip myliu Francą, kad galėčiau mirtinai užbučiuoti 
skardžių, glamžyk, glamžyk mane, klausyk, aš tau nukąsiu liežuvį, 
kaip jis važiuoja, dar į griovį įlėksim, ak, kaip gera buvo šiąnakt pas 
jus, kur man sukti - į dešinę ar į kairę, kur norite sukite, ak, kokia tu 
saldukė, Mice, na, ar aš tau patinku, Karlai, jeigu taip, tai kvieskis 
mane dažniau, oplia, ką jis daro, tas mulkis, jis, matyt, girtas, dar į 
upę įvažiuos. 

Ne ne, gink Dieve, tada aš prigerčiau, aš dar tiek turiu padaryti, 
padėti savo Francui, nežinau, ką jis mano daryti, jis nežino, ką aš 
darau, tegu taip ir lieka, kol jis nori ir aš noriu, mes abu norim to 
paties, to paties norim abu, ak, net karštis išpylė, bučiuok mane, 
bučiuok, apkabink mane, Karlai, aš tirpstu, tirpstu... 

Karlai, Karluti, tu mano branguti, pro šalį šmėksi juodi alėjos 
ąžuolai, šimtą dvidešimt dienų, per metus tau skiriu, rytais, per 
pietus ir vakare nuo šiol būsim šalia. 


Atėjo į kapines du farai ir atsisėdo ant kapo tram tararai. Atsisė- 
do ir klausinėja, tų, kur pro šalį eina, ar nepažįstat tokio Kazimiro 
Borodovičiaus. Jis prieš trisdešimt metų kažką iškrėtė, bet gerai ne- 
žino ką, matyt, ir toliau darė savo, tokie nesustoja, mes dabar norim 
paimti jo pirštų atspaudus, išmatuoti ir taip toliau, geriausia būtų 
išvis sugauti, tik pasakykit, kur jis! Tram tararam. 

Reinholdas traukia kelnes į viršų ir vis duodasi po savo kamba- 
rį, ramybė ir pinigai jam ne į naudą. Paskutinę savo draugę jis iš- 
nešdino, o ta prašmatnioji irgi nebetraukia. 

Reikia kažką kita daryti. Francu, štai kuo užsiims. Dabar tas 
avinas vėl galvą užvertęs vaikšto ir visiems giriasi, kokia puiki jo 
sužadėtinė; rado kuo! Galbūt aš ją vis dėlto nuo jo atmušiu. Nors 
andai ir taip bjauriai seilėjosi. 

Skardžius Materas, policijai jis, tiesa, žinomas kaip Oskaras Fi- 
šeris, išsprogina akis, kai Reinholdas jį paklausia apie Sonią. Tie- 
siai šviesiai paklausia, ką gi, jei jau Žinai, ir Materas jam tuojau 
viską papasakoja. Tada Reinholdas apkabina jį viena ranka per 
liemenį ir klausia, ar Materas jos jam vienam kartui neperleistų. Ir 
paaiškėja, kad Sonia Franco, o ne Matero. Vis tiek, tegu tada Mate- 
ras prikalbina ją vienam pasivažinėjimui, į Freienvaldę. 

— Tu geriau Franco prašyk, o ne manęs. 

— Franco negaliu prašyti, aš su juo turiu senų sąskaitų, be to, aš 
jai nepatinku. Aš tai pastebėjau. 

— Aš ir pats nesiruošiu jos tau atiduoti. Galbūt aš vienas su ja 
noriu? 

- Ir gerai. Tik vienam kartui. 

— Dėl manęs, Reinholdai, tegu visos bobos būna tavo, ir šita, 
tiktai kaip prie jos prieisi, juk nepavogsi, nepaimsi? 

— Su tavimjinai juk važiuos. Klausyk, Karlai, o jeigu aš tau tūks- 
tantinę pakločiau? 

— Nagi duok šen. 

Du mėlynšvarkiai farai atsisėda ant kapo ir klausinėja visų ei- 
nančių pro šalį, stabdo automobilius: ar nematėte tokio su geltonu 
veidu ir juodais plaukais. Jie jo iešką. Ką jis padarė ar padarys, to jie 
nežiną, nusikaltimų kronikoje parašyta. Tačiau niekas jo nei matęs, 
nei regėjęs. Ir abu farai traukia alėjomis toliau, o paskui juos seka 
du agentai. 


Trečiadienis, 1928 metų rugpjūčio 29 diena, tų metų jau praėję 
242 dienos ir nekas belikę - tas dienas negrįžtamai prarijo kelionė į 
Magdeburgą, operacija ir gaivelėjimasis, Reinholdas per jas prie 
šnabės priprato, Micė pasirodė, jie pirmąsyk pasidarbavo šiais me- 
tais, o Francas vėl tapo ramus ir patenkintas; ir štai skardžius su 
mažyle Mice išsiruošia į užmiestį. Ji pasakė jam, Francui, kad va- 
žiuoja su savo globėju. O kodėl važiuoja, ir pati nežino. Naktį ji 
sapnavo tokį sapną: jos ir Franco lova stovi jųdviejų šeimininkų 
svetainėje po lempa, staiga durų užuolaida sujuda ir į kambarį lėtai 
įslenka kažkas pilka, vaiduoklis. Ak, rikteli ji ir atsibudusi atsisė- 
da, o Francas toliau sau parpia šalia. Aš padėsiu, jam nieko neatsi- 
tiks, ir vėl atsigula greta, keista, kaip tai mūsų lovos atsidūrė šeimi- 
ninkų svetainėje. 

Pabraukšt, ir jie jau Freienvaldėje, gražu ten, maudymosi vieta, 
kurortas geltonu žvyru pabarstytais takeliais, jais vaikštinėja daug 
žmonių. Ir ką gi jie sutinka, pavalgę pietus terasoje šalia parko? 

Žemės drebėjimas, žaibas, žaibas, trenksmas, bėgiai nutraukti, 
geležinkelio stotis aukštyn kojom, dundesys, dūmai, smarvė, nieko 
nelikę, dūmų tumulai, nieko nematyti, dūmų tumulai, baisus klyks- 
mas... aš tavo, tavo. 

Tegu ateina, tegu prisėda, aš jo nebijau, kas jis man, galiu jam 
ramiai žiūrėti į akis. 

- Čia panelė Micė,jūs pažįstami, Reinholdai? 

- Probėgšmais. Malonu matyti, panele. 

Ir jie sėdi Freienvaldės kurhauzo restorano terasoje, kažkas vi- 
duje neblogai skambina pianinu. Štai aš sėdžiu Freienvaldėje, o prie- 
šais mane - jis. 

Žemės drebėjimas, žaibai, dūmai, nieko nebėr, bet gerai, kad mes 
jį sutikome, aš jį iškvosiu apie viską, kas buvo pas Pumsą ir ką ten 
daro Francas, jį galima prašnekinti, tiktai reikia įkaitinti; priversti 
spurdėti, ir išklos viską. Micė užsisvajoja, kaip jai seksis. Pianistas 
dainuoja: 

— Pasakyk man „oui“,brangi, prancūziškai, pasakyk man „taip“, 
jei nori, kad ir kiniškai, kaip tai skambės, man nesvarbu, nes meilė 
juk be sienų ir ribų. Sakyk užuolankom, pro nosį, tylomis, tark, lū- 
pomis ar vien tik akimis, sakyk man „oui “,sakyk man „yes“ ,sakyk 
man „ja“... ir viskas, ko norėsi, bus tada! 

Atnešė gerti, jie trukteli po gurkšnelį. Micė prisipažįsta, kad bu- 
vo toje šventėje, ir jie ima gyvai diskutuoti. Ponas kapelmeisteris, 
visų pageidavimu, padainuoja: „Šveicarijoj, Tirolyje“, žodžiai Fri- 
co Rolerio ir Oto Stranskio, muzika Antono Profeso. Šveicarijoj, Ti- 
rolyje, jauties žmogus kaip rojuje, Tirolyje, kiek nori, pieno mauk, 
Šveicarijoj merginų daug, pas mus, sakykim atvirai, su tuo ne vis- 
kas taip gerai, holy holia, patinka man Šveicarija! Reikalaukite vi- 
sose muzikos parduotuvėse. 

— Holy holia, - juokiasi Micė, dabar mano Francutis galvoja, kad 
aš pas savo senį, - 0 aš su juo pačiu, tik jis to nepastebi. 

Gal pasivažinėjam po šias vietas automobiliu? Su tuo sutinka 
visi - Karlas, Reinholdas ir Micė, arba taip - Micė, Reinholdas ir 
Karlas, ir dar taip - Reinholdas, Karlas ir Micė, žodžiu, niekas ne- 
prieštarauja. Ir kaip tik tuo momentu padavėjas pašaukia: „Ponas 
Materas kviečiamas prie telefono“. Ak tai dėl to, Reinholdai, tu vis 
žlibes merkei, ką gi nieko nesakysim. Micė irgi šypsosi, atrodo, kad 
jie abu nieko prieš maloniai praleisti popietę. Antai ir Karlutis grįŽ- 
ta, ak, Karluti, Karlutėli, mano mielas mažutėli, kas nutiko, tau blo- 
gai, ne nieko, tiktai turiu skubiai grįžti į Berlyną, tu gali likti, Mice, 
ką gali žinoti, dar pabučiuoja Micę nueidamas, žiūrėk, Karlai, neiš- 
plepėk, ką tu, mažute, kiekvienas vyras, jeigu kas, nesnaudžia, iki, 
Reinholdai, linksmų Velykų, linksmų Sekminių. Skrybėlę nuo ka- 
byklos, ir nebėr. 

Štai mes ir dviese. 

— Kąjjūs į tai? 

— Na matot, panele, argi reikėjo andai taip klykti? 

— Aš išsigandau. 

— Nejau aš toks baisus? 

— Vėliau prie bet ko pripranti. 

— Ačiū už komplimentą. 

Kaip ta ledergėlė veizolus varto, ak, koks gardus kąsnelis, ker- 
tam, kad dar šiandien bus mano; lauk, šuneli, aš tiktai noriu, kad tu 
imtum spurdėti, ir tada man viską papasakosi, ką žinai. Mat kaip 
sprogina akis. Matyt, visą krūmą salierų sušlamštęs. 

Pagaliau dainininkas baigė savo repertuarą ir pianinas pavar- 
go,jam irgi reikia pamiegoti, tad Reinholdas su Mice pakyla ir eina 
pasivaikščioti, šlaitu į viršų ir mišką. Šnekučiuodamiesi apie šį bei 
tą eina greta susikabinę už rankų, pasirodo, kad tas vyrukas ne toks 
jaublogas. Kai jie šeštą vėl grįžta į parką, jų tenai jau laukia Karlas, 
sėdi automobilyje, grįžęs iš Berlyno. Nejau važiuosim namo, vakare 
bus pilnatis, visi eisim pasivaikščioti į mišką, ten taip gražu, gera. Ir 
aštuntą jie trise išeina į mišką, paskui grįžta į viešbutį užsakyti 
kambarių ir pažiūrėti automobilio. Susitiksim kurhauzo terasoje. 

Tame miške daug medžių, daug Žmonių vaikšto po jį susikibę 
už rankų, yra ten ir nuošalių takų. Jie eina užsisvajoję šalia viens 
kito. Micė vis nori kažko paklausti, bet nežino ko, gera su juo taip 
eiti susikabinus, kitąsyk paklausiu, vakaras toks gražus. Dieve, ką 
Francas apie mane pagalvotų, reikia kuo greičiau eiti iš to miško, 
nors čia ir labai gera. Reinholdas ją laiko už parankės, jis turi deši- 
nę ranką ir eina iš kairės, Francas visuomet eina iš dešinės, keista 
taip eiti, jo ranka tokia stipri, tai bent bernas. Jie eina tarp medžių, 
žemė minkšta, Francas turi gerą skonį, aš ją nuo jo atmušiu, mėnesį 
ji bus mano, o paskui tegu daro ką nori. Jeigu šakosis, gaus kaip 
andai per kepurę, kad nebepasikels, daili boba, karšta boba, ir išti- 
kima jam. 

Jie eina ir šnekasi apie šį bei tą. Darosi vis tamsiau. Kalbėti ge- 
riau negu tylėti; Micė dūsauja, pavojinga, ai, kaip pavojinga eiti 
nekalbant ir tik jausti kitą greta. Ji vis dirsčioja į kelią ir kurjie eina. 
Aš nežinau, ko iš jo noriu; Viešpatie, iš tiesų ko? Jie eina ratu. Micė 
nepastebimai išveda jį į plentą. Atsimerk, atvažiavom. 

Aštuonios valandos. Jis išsitraukia kišeninį žibintuvėlį, įjungia, 
ir jie eina į viešbutį, miškas lieka už nugarų, kaip gražiai giedojo 
paukščiai, kaip nuostabu buvo, kaip nuostabu. Kažkas jame virpte- 
li. Keistas buvo tas jų pasivaikščiojimas. Jo akys nušvinta. Jis ra- 
miai eina greta. Terasoje jų laukia vienišas skardžius. 

— Ar užsakei kambarius? 

Reinholdas dairosi Micės, o tos nebėr. 

— Kurji? 

— Nuėjo į savo kambarį. 

Pasibeldžia į jos duris. 

— Ponia prašė pasakyti, kad jau atsigulė. 

Jis viduje virpa. Kaip puiku buvo. Tamsus miškas, paukščiai. Ko 
man apskritai reikia iš tos mergiotės? Ak, kokia puiki Franco pana, 
aš jos norėčiau. Reinholdas sėdi su Karlu terasoje; jie rūko storus 
cigarus. Šypsosi viens kitam: ką gi mes čia veikiame? Juk ir namie 
miegoti galima. 

Reinholdas vis dar giliai ir lėtai kvėpuoja, lėtai traukia cigarą, 
tamsus miškas, mes einam ratu, ji mane parveda atgal: 

— Jei nori, Karlai, važiuok. Aš čia nakvosiu. 

Paskui abu nueina į miško pakraštį, atsisėda tenai ir žiūri į prava- 
žiuojančius automobilius. Tame miške daug medžių, čia minkšta že- 
mė, daug Žmonių vaikšto susikabinę už rankų, koks aš šunsnukis. 


Šeštadienis, rugsėjo 1 diena 


Trečiadienis, 1928 metų rugpjūčio 29 diena. 

Po trijų dienų viskas pasikartoja. Skardžius atvažiuoja automo- 
biliu, Micė —- Micė tuojau sutinka, kai jis paklausia, ar norinti va- 
žiuoti į Freienvaldę, Reinholdas, beje, irgi važiuotų. Šįsyk aš būsiu 
stipresnė, galvoja ji, sėsdamasi į automobilį, neisiu su juo į mišką. Ji 
tuojau sutinka, nes Francas paskutiniu metu kažko liūdnas ir nesa- 
ko kodėl, aš turiu sužinoti, išsiaiškinti. Aš jam ir pinigų duodu ir 
visa kita, nėra nieko, dėl ko vyras galėtų nerimauti. 

Reinholdas sėdi automobilyje šalia jos, tuojau apkabino per lie- 
menį. Viskas jau iš anksto nuspręsta: šiandien tu paskutinįsyk ma- 
tei savo mylimąjį Francą, nuo šiol būsi su manim, kol aš norėsiu! Tu 
būsi penkišimtoji ar tūkstantoji mano moteris, iki šiol viskas ėjo 
gerai, ir dabar bus gerai. Ji sėdi greta ir nežino, kaip toliau bus, o aš 
žinau, ir tai gerai. 

Automobilį jie palieka Freienvaldėje priešais viešbutį, ir Karlas 
Materas vienas išeina pasivaikščioti su Mice po Freienvaldę, dabar 
šeštadienis, rugsėjo 1 diena, ketvirta valanda dienos. Reinholdas 

nusprendė valandžiukę nusnūsti savo kambaryje. Po šešių išsiropš- 
čia iš migio, pasitrina aplink automobilį, išlenkia taurelę ir išeina. 

Miške, Micė laiminga. Karlas toks mielas ir tiek jai visko pripa- 
sakojo, jis, pasirodo, turi patentą, ir firma, kurioje dirbo, jį išviliojo 
už grašius, va taip apgaudinėjami tarnautojai ir jie dar turi patys iš 
anksto pasirašyti, kad su viskuo sutinka, o firma uždirba milijonus, 
jis su Pumsu dirba tik todėl, kad dabar kuria naują modelį, ankstes- 
nis nieko vertas, ir firma liks musę kandusi. Toks darbas, aišku, 
daug kainuoja, jis negalįs dabar pasakyti, kas tai bus, tai didelė 
paslaptis, o jeigu jam pasiseks, viskas pasaulyje pasikeis, ir tram- 
vajai, ir gaisro gesinimas, ir šiukšlių išvežimas, trumpai tariant, 
viskas, absoliučiai viskas. Paskui ima viens kitam pasakoti, kaip 
važiavo iš pobūvio, pro šalį šmėksi juodi alėjos ąžuolai, šimtą dvi- 
dešimt dienų, per metus tau skiriu, rytais, per pietus ir vakare nuo 
šiol būsiu šalia. 

- Uū, uū! - pasigirsta miške Reinholdo balsas, jie atsako: - Uū, uū! 

Karlas kažkur dingsta, ir Micė surimtėja, pasirodžius Reinholdui. 

Tada abu mėlynšvarkiai farai pakyla nuo akmens. Tarę, kad ste- 
bėjimai nedavė jokių rezultatų, pasišalina, nieko nepadarysi, čia 
vien tiktai visokie niekai, mums belieka parašyti raportą. Na, ojei- 
gu įvyks kas rimčiau, tada matysim. Sekite mūsų skelbimus. 

O mišku eina vieni likę Micė ir Reinholdas, tyliai ciepsi ir piepsi 
vienas kitas paukštelis. Viršuje ima traukti savo giesmę medžiai. 

Štai užgiedojo vienas, paskui kitas, paskui kartu, nutilo, tada 
užgiedojo virš jųdviejų galvų. 

Yra toks pjovėjas, jo vardas Mirtis, ir Dievo galią turi jis. Štai jis 
jau dalgį galanda ir tas po to geriau pjauna. 

- Ak, kaip aš džiaugiuosi, Reinholdai, kad vėl esu Freienvaldė- 
je. Andai juk buvo taip gera, ar ne? 

- Tiktai labai trumpai truko, panele. Jūs turbūt pavargote, aš 
beldžiausi įjūsų duris, bet jūs neatidarėte. 

- Suprantate, grynas oras, kelionė ir visa kita. 

— Argi tai nenuostabu? 

- Taip, o kąjūs turite galvoje? 

- Na, šitaip vaikštinėti po mišką. Su tokia gražia panele. 

— Gražia panele, kąjūs čia pradedate, aš juk nesakau „su gražiu 
ponu“... 

— Nuostabu, kad jūs čia su manimi. 

— Kaip tai suprasti? 

— Na, aš turiu galvoje, kad nesu labai išvaizdus, o jūs einate su 
manimi, panele, patikėkite, mane tai labai džiugina... 

Koks mielas vyrukas! 

— Nejaujūs neturite draugės? 

— Draugės, kokios dabar tos draugės. 

- Oho! 

— Na, visko, matot, būna. Jūs, panele, net nežinote. Jūs turite drau- 
gą,jis solidus ir viską dėljūsų daro. O merginoms rūpi tik linksmin- 
tis, jos neturi širdies. 

— Jums, kaip matau, nesiseka. 

— Matote, panele, todėl taip viskas ir eina... aš apie tą keitimąsi 
bobomis. Bet jūs juk nenorite apie tai nė girdėti. 

— Ne, pasakokite. Kaip ten viskas buvo? 

- Aš jums galiu viską tiksliai iškloti, ir jūs mane suprasite. Ar 
galėtumėte pakęsti moterį daugiau negu kelis mėnesius ar savaites, 
kuri to neverta? Kuri trinasi su kitais, nieko neišmano, bet visur 
kiša savo trigrašį ir galbūt dar geria? 

- Taip, tai bjauru. 

— Tai va, Mice, man taip ir buvo. Bet kam gali taip pasitaikyti. 
Vien tik atmatos, šiukšlės, šlamštas aplink. Tarsi iš šiukšlyno. Kas 
gi tokias ves? Dieve, apsaugok. Tai va, pakenti truputį, kokias ke- 
lias savaites, o paskui žiūri, kad daugiau nebegali, išgrūdi ją ir vėl 
sėdi vienas. Negerai. O čia gera. 

— Tas turi ir gerų pusių. 

Reinholdas nusijuokia: 

— Kąjūs norite tuo pasakyti, Mice? 

— Na, kad šviežiena irgi neblogai. 

— Kodėl ne, žinoma, mes juk visi žmonės. 

Jie juokiasi, eina susikabinę už rankų, rugsėjo pirmoji. Medžiai 
nesiliauja giedoję, jų giesmė ilga. 

Viskam yra metas, ir kiekvienam reikalui tinkamas laikas po dan- 
gumi. Laikas gimti ir laikas mirti, laikas sodinti ir laikas rauti, kas 
pasodinta, laikas žudyti, ir laikas gydyti, laikas griauti ir laikas 
statyti, laikas rasti ir pamesti, laikas turėti ir išmesti, laikas plėšyti ir 
siūti, tylėti ir kalbėti. Viskam yra metas. Todėl žinau, kad geriausia 
džiaugtis. Už tai nieko nėra geriau. Džiaukimės ir duokime kitiems 
džiaugtis. Nieko nėra geriau pasaulyje kaip juoktis ir džiaugtis. 

Reinholdas laiko Micę už parankės, jis eina jai iš dešinės, kokia 
stipri jo ranka. 

- Žinote, Mice, aš vis norėjau, bet nedrįsau jūsų pasikviesti, nuo 
tada, žinote. 

Ir po to einame pusę valandos, beveik netardami nė žodžio. Pa- 
vojinga ilgai eiti ir nieko nekalbėti. Bet jo dešinė visąlaik justi. 

Kurgi man prisėsti su ta salduke, ji visai kitos markės, galbūt 
man ją pasitaupyti vėlesniam laikui, galbūt nusitempti į viešbutį, 
naktį, kai švies mėnuo. 

- Jūsų ranka vienų randų, ir tatuiruota, krūtinė irgi? 

- Taip, norite pažiūrėti? 

— Kam gijūs tatuiruojatės? 

— Na, nelygu vieta, panele. 

Micė kikena, pakimba ant jo rankos. 

— Įsivaizduoju, aš irgi vieną tokį turėjau, prieš Francą, taip visas 
buvo išsipaišęs, kad nėra kaip žmogui pasakyti. 

— Skauda, bet užtat gražu. Ar norite pamatyti, panele? 

Ir jis paleidžia jos ranką, greitai prasisega marškinius, parodo 
krūtinę, va. Ant jos priekalas vidury laurų vainiko. 

— Gerai, užsisekite, Reinholdai. 

- Bet tu pažiūrėk, pažiūrėk. 

Jis jau visas dega, pagautas aklos aistros, paima ją už galvos, 
prispaudžia prie savo krūtinės: 

— Bučiuok, bučiuok, sakau! 

Ji nebučiuoja, jis vis tebespaudžia jos galvą sau prie krūtinės. 

- Paleiskite mane! 

Jis paleidžia. 

— Ką tu čia vaidini? 

—- Aš einu sau. 

Tai maita, na, palauk, aš tau parodysiu, kaip jinai su manim 
kalba. Jis susitvarko marškinius. Niekur ji nedings, mat kaip mai- 
vosi, ramiai, vaikine, ramiai. 

— Aš jums juk nieko nepadariau, matote, užsisegiau: Klausyk, 
nejau tu vyrų nemačiusi? 

Ko aš čia su juo prasidedu, visus plaukus suvėlė, juk tai plėši- 
kas, reikia dingti iš čia. Viskam yra metas. Viskam, viskam: 

— Nepykite, panele, aš nesusivaldžiau. Juk būna momentų. 

— Bet nereikia tvarstyti už galvos. 

— Nesibark, Mice. 

Aš tau dar ne už ten nutversiu. Pašėlęs karštis vėl pila. Kad tik 
prisilietus prie jos. 

— Susitaikome, Mice, ką? 

— Gerai, bet elkitės kaip pridera. 

- Sutarta. 

Vėl už parankių. Jis šypsosi jai, ji šypsosi žolei. 

- Nieko blogo juk neatsitiko, Mice, ką? Mes tik lojam, bet ne- 
kandam. 

- Aš galvoju, kam jums tas priekalas? Kiti moterį išsitatuiravę, 
širdį ar ką nors tokio, o priekalas... 

— O kaip jūs manote, Mice, ką? 

— Nežinau. 

— Tai mano herbas. 

— Priekalas? 

— Taip. Antjo nuolatos kas nors turi gulėti. 

Jis šypsosi jai. 

— Koks jūs kiaulė. Tuomet jau geriau lovą reikėjo išsibadyti. 

— Ne, priekalas geriau. Priekalas geriau. 

- Tai gal jūs kalvis? 

— Truputį. Mes viską turim mokėti. Bet jūs ne visai suprantate, ką 
reiškia priekalas. Tai reiškia, kad prie manęs niekam nevalia priei- 
ti, nes tuoj nudegs. Bet nemanykit, kad aš iškart kandu, juo labiau 
jums nėra ko bijoti. Mes čia taip gražiai vaikštom, ir aš norėčiau kur 
nors prisėsti, lomelėje. 

- Jūs visi turbūt tokie, tie Pumso vyrukai? 

— Kas be ko, Mice, su mumis geriau neprasidėti. 

— O kąjūs išvis veikiate? 

Kaip manją įsitempti į kokią lomą, čia aplink niekas nevaikšto. 

— Ak Mice, tu geriau paties Franco paklausk, jis viską Žino ne- 
blogiau už mane. 

- Kadjis nieko nesako. 

- Ir gerai daro. Protingai. Geriausia nieko nesakyti. 

— Bet man? 

— Ką gi tu nori Žinoti? 

—- Kąjūs darote? 

— Ar pabučiuosi mane, jei pasakysiu? 

- Jeigu pasakysi. 

Ir jinai jau jo glėbyje. Na ir rankos gi to vyruko. Kaip jis mane 
suspaudė. Viskam yra metas, laikas sodinti ir laikas rauti, rasti ir 
pamesti. Man trūksta oro. Jis manęs nepaleidžia. Man karšta. At- 
stok gi. Jeigu jis dar kelissyk mane taip suspaus, aš neištversiu. Vai, 
jis pirma turi pasakyti, kas darosi Francui, ko jis siekia, kas tarp jų 
buvoir kąjie mano. 

— Gana, Reinholdai, paleisk mane. 

- Ką gi. 

Jis paleidžia ją, paskui staiga puola prieš ją ant kelių, bučiuoja 
jos batus, kas jam, gal kuoktelėjo, bučiuoja kojines, vis aukščiau ir 
aukščiau, suknelę, rankas, viskam yra metas, įsisiurbė į kaklą. Ji 
kvatojasi, ginasi: 

- Atstok, atstok, sakau, gal pasiutai. 

Ak, kaip užkaito, reikėtų po dušu pakišti. Jis sunkiai pūtuoja, 
šnopščia, kiša veidą prie jos kaklo, lemena kažką nesuprantama, 
paskui atitraukė galvą jai nuo kaklo, tikras bulius. Apkabino ją, jie 
eina toliau, medžiai gieda. 

— Pasižiūrėk, Mice, kokia antai daili lomelė, tarsi tamtyč mums, 
pasižiūrėk. Savaitgalio loma. Kažkas čia laužą buvo susikūręs. Tuo- 
jau padarysiu tvarką, nes dar kelnes išsitepsiu. 

Gal vis dėlto prisėsti? Gal tada labiau liežuvis atsiriš? 

- Ką gi, prisėdam. Būtų gerai po apačia paltą pasitiesti. 

— Palauk, Mice, aš nusivilksiu švarką. 

— Koks tu malonus... 

Ir štai jiejau guli ant lomelės šlaito žolėje, ji paspiria koja konser- 
vų dėžutę, apsiverčia ant pilvo ir ramiai padeda ranką jam ant krū- 
tinės. Na va. Ji nusišypso jam. Ir neatsitraukia, kai jis apsinuogina 
krūtinę ir pasirodo priekalas. 

— O dabar pasakok, Reinholdai. 

Jis priglaudžia ją prie krūtinės, va taip, puiku, štai jinai, viskas 
eina kaip sviestu patepta, puiki mergytė, prašmatni, aš ją ilgai pasi- 
laikysiu, tegu Francas ką nori daro, anksčiau, negu man atsibos, jos 
negaus. 

Ir Reinholdas pasislenka žemyn, užsiverčia Micę ant savęs, įsi- 
siurbia jai į lūpas. Bučiuoja ir nieko daugiau negalvoja, jį apėmusi 
palaima, aistra, pašėlęs geismas, nuo šiol aiškus kiekvienas kitas 
judesys, ir neduokdie kas nors bandytų trukdyti. Į šipulius sudau- 
žys, suskaldys, jo nebesustabdys nei viesulai, nei griūtys, jis tarsi 

sviedinys, paleistas iš patrankos, mina. Viską, kas pasitaikys kely- 
je, pramuš, nublokš į šalį ir lėks toliau, vis pirmyn, pirmyn. 

— Nespausk taip, Reinholdai. 

Mansilpna, jeigu nesuimsiu savęs į nagą, jis mane įveiks. 

— Mice. 

Jis nepaleidžia jos, žiūri iš padilbų. 

— Na, Miciute? 

— Ką, Reinholdai? 

— Ko taip žiūri į mane? 

— Klausyk, tu blogai su manim elgiesi. Ar seniai pažįsti Francą? 

— Tavo Francą? 

- Taip. 

— Tavo Francą, na, ar jis vis dar tavo? 

— O kieno gi? 

- O aš? 

— Kaip? 

Ji bando įsikniaubti jam į krūtinę, bet jis per prievartą pakelia jos 
galvą į viršų. 

— O kaip? 

Ji užsigula ant jo, užspaudžia burną, jis vėl užkaista, matyt, aš 
"jam patinku, mat kaip visas rangosi, dega. Nėra tiek vandens, tokių 
gaisrininkų žarnų, kurios galėtų užgesinti tą liepsną, namas dega, 
liepsna viduje ūžia, plečiasi. 

- O dabar paleisk mane. 

— Ko gi tu nori, mergyt? 

— Nieko. Man su tavim gera. 

— Na matai. Taigi ašjau ir tavo, ar ne? Ką, tu susipykai su Francu? 

- Ne. 

— Tu susipykai su juo, Mice? 

— Ne, geriau papasakok ką nors apie jį, tu juk seniai jį pažįsti. 

— Aš tau nieko negaliu apie jį papasakoti. 

— Nejaugi? 

— Aš nieko nepapasakosiu, Mice. 

Jis šiurkščiai griebia ją, parverčia ant nugaros, ji grumiasi su juo. 

— Ne, aš nenoriu. 

— Nesispyriok, mergyt. 

— Leisk man atsistoti, aš visa išsivoliosiu. 

— Ojeigu aš tau ką nors papasakosiu? 

— Tada gerai. 

- Ir ką aš tada gausiu, Mice? 

— Okotu nori? 

- Visko. 

- Pažiūrėsim. 

- Viską gausiu? 

Jų veidai viens prie kito, dega; ji nieko nesako, aš pats nežinau, 
ką darysiu, šmėsteli jo galvoje, ir viskas, po to galva tuščia kaip 
iššluota, be sąmonės. 

Jis atsisėda, veidą reikėtų nusiprausti, fu, kas čia per miškas, 
visas išsiteplioji. 

— Gerai, papasakosiu tau kai ką apie tavo Francą. Ašjįjau seniai 
pažįstu. Tai toks diegas! Susipažinau su juo smuklėje, Prenclau 
alėjoje. Praeitą žiemą. Jis laikraščius pardavinėjo, ir vis ateidavo ten 
su tokiu, kaipgi jis, Meku, teisingai. Taip mes ir susipažinom. Pas- 
kui valgydavom kartu, o apie merginas aš taujau pasakojau. 

- Ar tai tiesa? 

- Ir dar kokia. Tik jis mulkis, tas Biberkopfas, avigalvis, čia jis 
niekuo negali pasigirti, viską aš dariau, manai, kad jis man savo 
bobas iškišdavo? Viešpatie! Pasak jo, man reikėjo eiti į Gelbėjimo 
armiją ir taisytis. 

— O tunnenori taisytis, Reinholdai? 

— Kaip matai, ne. Manęs nebepakeisi. Mane reikia priimti tokį, 
koks esu. Tai kaip „amen“, nieko nebepakeisi. O jį, Mice, jį galima 
būtų pakeisti. Tik pamanyk, jis tavo sąvadautojas, o tu juk toks sal- 
dainiukas. Mergyt, ir kur tu jį tokį išknisai, vienarankį, tu juk daili 
mergytė, galėtum dešimtis turėti, kuriems reikėtų tik pirštu pamoti? 

— Gana malti niekus. 

- Aišku, meilė akla, bet kad šitaip! Ar Žinai, ko tavo sąvadauto- 
jui pas mus reikia? Kažin ką vaizduoja. Prieš mus. Pirma norėjo, 
kad aš eičiau pas gelbėtojus, bet nesulaukė. O dabar... 

— Ganajį dergti. Negaliu klausyti. 

- Vai vai vai, žinau, tu jį myli, jis tavo, o ar nenusibodo? Ką? 

- Jis juk tau nieko nepadarė, Reinholdai. 

Viskam yra metas, viskam, viskam. Koks baisus žmogus, tegu jis 
tik mane paleidžia ir nieko daugiau nepasakoja. 

- Teisingai, jis mums nieko nepadarė, bet tegu tik pabando, Mi- 
ce. Na ir diegas gi tau pakliuvo. Ar jis tau pasakojo apie tai, kaip 

neteko rankos, ką? Tujuk jo draugė, ar jau nebe? Eikš, Miciute, ak, 
kokia tu saldukė, nagi liaukis vaidinusi, užteks! 

Ką aš čia veikiu, man jo nereikia. Laikas sodinti ir laikas rauti, 
siūti ir plėšyti, verkti ir šokti, raudoti ir juoktis. 

— Eikš, Mice, kas tau iš tokio kaip jis? Ak tu mano pupyte. Na, 
liaukis. Jeigu tu su juo, tai nemanyk, kad esi grafienė. Džiaukis, kad 
juo atsikratei. 

Džiaukis, ko čia man džiaugtis? 

— Tegu dabar inkščia, kad neteko savo Micės. 

— Užteks, ir nespausk manęs taip, aš negeležinė. 

— Taijau taip, tu minkštutė, dailutė, Mice, duok man savo snuke- 
liuką. 

— Kas čia dabar, nespausk manęs taip. Neįsivaizduok kažin ko. 
Nuo kada aš tavo? 

Pašoko ir dumia iš tos lomos. Palikusi skrybėlę. Jis mane dau- 
žys, reikia nešti muilą. Jam dar nepakilus nuo žemės ji jau klykia 
visa gerkle: „Francai, Francai!“ Ir lekia kiek įkabindama. Bet Rein- 
holdas išlenda iš lomos, pasipusto padus ir kaipmat ją aplenkia, 
vienmarškinis. Abu pargriūna prie vieno medžio. Ji spardosi, jis 
antjos, užima jai burną: 

- Aktu, klyksi man, maita, klyksi? Ko tu klyki, ką aš tau padariau, 
ką? Manai, kad jis tau andai kaulų nesulaužė, tai ir dabar taip bus? 

Jis atitraukia ranką nuo jos burnos. 

- Aš neklyksiu. 

— Teisingai, taip ir reikia. O dabar stokis, girdi, grįžk atgal ir 
pasiimk skrybėlę. Aš bobų neprievartauju. Amžiais to nedariau. Bet 
nereikia manęs įsiutinti. Nagi žygiuok. 

Jis eina jai iš paskos. 

— Ką tu čia vaizduoji, juk esi tiktai Franco kekšė, ir viskas. 

— Na, aš einu sau. 

- Jokių „einu“. Ką tu, gal kvanktelėjai, nesupranti su kuo kalbi, 
su savo avigalviu gali taip kalbėti, o ne su manim. Aišku? 

- Aš nesuprantu, ką turiu daryti. 

— Eik į lomą ir būk gerutė. 

Kai norima paskersti veršiuką, jam užrišama virvelė ir jis nuve- 
damas prie suolo. Tada veršiukas pakeliamas, paguldomas ant suolo 
ir tvirtai pririšamas. 

Ji ateina į lomą. Jis sako: 

— Gulkis. 

— Aš? 

- Jeigu tu klyksi! Mergyt, tu man patinki, antraip aš nebūčiau čia 
atvažiavęs; bet aš sakau: nors tu jo kekšė, tai dar nereiškia, kad esi 
grafienė. Žiūrėk, nekelk man triukšmo. Tai dar niekam į gera neiš- 
ėjo, nesvarbu, ar tai būtų vyras, ar moteris, ar vaikas. Gali, jei nori, 
savo sąvadautojo pasiklausti. Jis tau papasakos. Jeigu nepasigė- 
dins. Bet ir aš galiu. Aš tau pasakysiu, kad žinotum, kas jis toks. Ir 
kas tavęs laukia, jeigu man pradėsi. Jis, mulkis, irgi kartą pabandė. 
Galbūt norėjo mus įduoti, ką gali žinot, kas jo kvailoj labuonėj daro- 
si. Jis kartą zeksavo, kai mes dirbome. Ir staiga pareiškė, kad nenori, 
kad jis padorus žmogus. Nagi kvailas visai. O aš sakau: „Važiuo- 
si“. Turėjo įlipti į automobilį, o aš važiuoju ir nežinau, ką su juo 
daryti, ir koserę laidė, na, palauk, ir čia mus ima vytis kitas automo- 
bilis, ką gi, manau, parodysiu aš tau, kaip vaizduoti prieš mus pa- 
dorų. Ir išmėžėm jį iš automobilio lekiant visu greičiu. Dabar Žinai, 
kur jo ranka liko. 

Geležinės rankos, geležinės kojos, tai jo darbas. 

— O dabar gulkis ir būk gerutė, kaip ir pridera. 

Tai žudikas. 

— Ak tu šunie, padugne. 

Jis švyti: 

— Aha, taip, o dabar rėk, šauk. 

Nieko tau tai nepadės. Oji šaukia, rauda: 

- Šunie, tu norėjai jį nužudyti, tu jį padarei nelaimingą, ir dar 
manęs užsigeidei, kiaule. 

- Taip, užsigeidžiau. 

— Kiaulė. Aš spjausiu tau į snukį. 

Jis užima jai burną. 

— Nagi spjauk. 

Ji mėlynuoja, traukia jo ranką: 

- Žudo, padėkit, Francai, Francuti, ateik! 

Savas metas! Savas metas! Viskam yra metas. Laikas žudyti ir 
laikas gydyti, laikas griauti ir laikas statyti, plėšyti ir siūti, savas 
metas. Ji blaškosi, bando ištrūkti. Jie grumiasi lomoje. Padėk, Francai. 

Mes dabar padarysim, iškrėsim tavo Francui pokštą, visą savai- 
tę galės džiaugtis. 

— Paleisk mane. 


— Matai, nori, kad paleisčiau. Viena tokia norėjo. 

Jis atsiklaupia ant jos nugaros, rankomis apglėbia kaklą, įremia 
nykščius į sprandą, jos kūnas ima trūkčioti, trūkčioti, trūkčioti. Lai- 
kas gimti ir laikas mirti, laikas gimti ir laikas mirti, viskam yra metas. 

Sakai žudikas ir atsivilioji mane čia, turbūt nori už nosies pave- 
džioti? Mergyt, tu nepažįsti Reinholdo. 

Galia, galia, yra toks pjovėjas, jo vardas Mirtis, ir Dievo galią 
turi jis. Paleisk mane. Ji blaškosi, spurda, spardosi. Tą vaikelį mes 
tuojau užmigdysim, o paskui šunys tegu išsinešioja maitą. 

Jos kūnas trūkčioja, trūkčioja jos kūnas, Micės kūnas. Žudikas, 
sako, ką gi, tegu bus žudikas, jeigu taip nori, jis, matyt, tave pasiun- 
tė, tavo gerutis Francas. 

Paskui gyvuliui duodama medine buože per galvą, peiliu abie- 
jose pusėse perpjaunamos miego arterijos. O kraujas nuleidžiamas 
į medinį dubenį. 

Aštuonios valandos, miške jau gan tamsu. Medžiai siūbuoja, 
supasi. Sunkus buvo darbas. Ką, jau nieko nebesakai? Jau nebe- 
kvėpsi, maita. Štai ir važinėk su tokiom ledergom į užmiestį. 

Dabar užmesti šakų, nosinę prie gretimo medžio pakabinti, kad 
būtų galima rasti, viskas, o kur Karlas, jį reikia čionai atsivesti. Po 
geros valandos grįžta su juo atgal, na ir šlapukas, dreba kaip epušė, 
“keliai linksta, ir su tokiais geltonsnapiais reikia dirbti! Jau visai 
tamsu, jie ieško pasišviesdami kišeniniu žibintuvėliu, o va ir nosi- 
nė. Jie atsinešę iš automobilio kastuvą. Kūnas užkasamas, užpila- 
mas smėliu, ant viršaus šakų, tik nepalik pėdsakų, žmogau, už- 
trink, užtrink, na, laikykis. Kas, kas čia dabar, lyg jau ir tau pačiam 
būtų galas. 

- Še tau mano pasą, Karlai, puikų pasą, o štai pinigai, ir tu išga- 
ruoji, kolei nutils triukšmas. Pinigų gausi, gali nebijot. Parašyk Pum- 
so adresu. Aš grįžtu vienas. Manęs niekas nematė, o prie tavęs ne- 
prikibs, nes turi alibi! Na, viskas. Skiriamės. 

Medžiai siūbuoja, supasi. Viskam yra metas, savas metas... 

Tamsu, nors į akį durk. Jos veidas negyvas, dantys negyvi, akys 
negyvos, burna, lūpos, liežuvis, kaklas, liemuo, kojos, įsčios negy- 
vos, ašesu tavo, tu turi mane paguosti, Štetino stoties policijos sky- 
rius, Ašingerio kavinė, man bloga, eikš, mes tuoj būsim namie, aš 
tavo. 

Medžiai siūbuoja, vėjas vis stiprėja. U-aū-a-ūūū! Naktis tęsiasi. 
Jos kūnas negyvas, akys, liežuvis, burna negyva, eikš gi, mes tuojau 

būsim namie, aš tavo. Vienas medis subraška, jis stovi ant šlaito 
krašto. U-a-ū-a-ūūū kaukia audra, ji atlekia su'būgnais ir fleitomis, 
dabar išskleidė sparnus virš miško, štai pradeda leistis žemyn, kauk- 
dama pasiekia žemę. Ima gailiai dejuoti krūmai. Atrodo, lyg kažkas 
krapštytųsi, lyg kauktų uždarytas šuo, inkštų, kiauksėtų, klausyk, 
kaip kaukia, tarsi jį kas būtų užmynęs, kulnu, kad labiau skaudėtų, 
va štai vėl girdėti. 

Ū-a ūūūū, audra vėl atlekia, naktis, miškas stovi ramiai. Medis 
prie medžio. Jie užaugę ramybėje, stovi kaip kokia banda, kai šitaip 
stovi greta, audra ne taip lengvai prie jų gali prieiti, tiktai krašti- 
niams ir silpniems striuka. Bet laikykimės išvien, ramiai visi, dabar 
naktis, saulė nusileidusi, ū-aūū, vėl prasideda, ji jau čia, dabar vir- 
šuj, apačioj, visur. Geltonai raudona liepsna nutvieskia dangų, ir 
vėl naktis, geltonai raudona šviesa, naktis, inkštimas ir švilpimas 
stiprėja. Kraštiniai žino, kasjų laukia, ir inkščia, o žolės, jos linksta, 
kur vėjas pučia, o ką gali stori medžiai. Staiga vėjas nutyla, galjam 
nusibodo, ar ką, bet jie vis dar inkščia, nesitikėdami iš jo nieko gero. 

Namo plikomis rankomis nesugriausi, tam reikia kūjo arba di- 
namito. O vėjas vien tiktai truputį išplečia savo krūtinę. Žiūrėk, jis 
įtraukia oro ir išpučia jį, ū-a ūūūū, paskui vėl įtraukia ir išpučia, ū- 
a ūū! Kiekvienas atodūsis sunkus kaip kalnas, išpučia ū-a ūū, ir 
nusirita kaip kalnas, įkvepia ir grįžta atgal, paskui vėl nusirita - ū- 
a-ū-ū! Pirmyn ir atgal. Vėjo kvėpavimas - tai sunkus svarstis, svie- 
dinys, kuris taranuoja, eina per mišką. Jeigu medžiai stovi ant kal- 
vos kaip banda, tai vėjas išblaškys juos ir prasiskins sau kelią. 

Ir prasideda: bum, bum, be būgnų ir fleitų. Medžiai linksta į de- 
šinę ir kairę. Bum bum. Bet jie nepataiko į vėjo taktą. Jei medžiai 
palinksta į kairę ir vėjas smogia iš kairės, jie lūžta, linksta, traška, 
braška, triokši, pokši, bumpsi, šlumsi! Bum traukia audra, linkt į kai- 
rę, ū-a ūū, medis atsitiesia, rodos, pralėkė, nieko nepadaręs, bet neva- 
lia snausti. Bum, štai vėl grįžo, dėmesio, bum, bum, bum, tarsi bom- 
barduotų mišką, nori išrauti jį su šaknimis, sudaužyti į šipulius. 

Medžiai kaukia ir siūbuoja, viskas gaudžia, traška, braška, bum, 
vyksta žūtbūtinės grumtynės, bum bum, saulė nusileidusi, taranuo- 
jantys svarsčiai, bum bum, tamsa. 

Aš tavo, ateik, mes tuoj pereisim, aš tavo. Bum bum. 

AŠTUNTA KNYGA 


Nieko negelbėjo. Vis dar nieko negelbėjo. Francas Biberkopfas 
gavo kūju per galvą, jis žino, kad jam šakės, bet vis dar nesupranta 
kodėl. 


Francas nieko nepastebi, ir viskas toliau eina savo vaga 


Rugsėjo antroji. Francas, kaip visada, pavaikšto po miestą, nu- 
važiuoja su elegantiškuoju pirklėku į palūdimį prie Vanzės. Trečią 
dieną, pirmadienį, nusistebi, kad vis dar nėra Micės, ji nieko jam 
nesakė, net nepaskambino, šeimininkė taip pat nieko nežino. Na, 
galbūt kur nors išvažiavo su savo turtingu draugu ir globėju, ir tas 
netrukus ją parsiųs namo. Palauksim iki vakaro. 

Vidurdienis, Francas sėdi namie, skambutis, laiškai Micei nuo 
jos globėjo. Še tai tau, kas čia dabar, aš maniau, kad ji su juo, gal kas 
atsitiko. Nagi paskaitysim laišką: „... mane stebina, Sonia, tai, kad 
tu man netgi nepaskambinai. Vakar ir užvakar, kaip sutarta, aš lau- 
kiau tavęs kontoroje“. Kas čia per pokštai, kur ji dingo? 

Francas pašoka, už skrybėlės, nesuprantu, reikia nuvažiuoti pas 
tą poną, taksi. 

- Ji nebuvo pas jus? Kada ji paskutinįsyk buvo čia? Penktadienį? 
Aha. - Juodu susižvalgo. - Jūs juk turite sūnėną, gal jinai su juo? 

Ponas įsiunta, ką, mes tuoj su juo pasišnekėsim, jūs palaukite, 
niekur neikite. Jie lėtai geria raudonąjį vyną. Atsiranda sūnėnas. 

— Tai Sonios sužadėtinis, ar Žinai, kur ji? 

— Aš, kas čia darosi? 

— Kadajją paskutinįsyk matei? 

- Betgi jau seniai po viskam, prieš kokias dvi savaites. 

— Teisybė. Ji man pati sakė. O po to daugiau ne? 

— Ne. 

- Ir nieko negirdėjai? 

— Absoliučiai nieko, o kodėl klausiate, kas nors atsitiko? 

— Šis ponas pats tau pasakys. 

— Ji dingo, nuo šeštadienio, nieko nepasakiusi, viską paliko ir 
niekam nė žodžio. 

Globėjas: 

— Gal užmezgė naują pažintį? 

— Nemanau. 

Jie trise geria raudonąjį vyną. Francas tyli, tik tiek tepasako: 

— Manau, reikia truputį palaukti. 

Ji negyva, nužudyta, veidas, dantys, lūpos, liežuvis, kaklas, lie- 
muo, kojos, įsčios - viskas negyva. 

Kitą dieną jos nėra. Nėra. Ir viskas guli, kaip jos palikta. Gal Eva 
ką nors žino? 

- Tu suja susipykai, Francai? 

— Ne, prieš dvi savaites, tiesa, kai kas buvo, bet paskui susitaikėm. 

— Su kuo nors susipažino? 

- Irgi ne, bet ji man pasakojo apie savo senio sūnėną, tačiau jis 
niekuo dėtas, aš su juo kalbėjau. 

— Galbūt reikėtų jį pasekti, galbūt ji vis dėlto su juo. 

— Manai? 

— Tiesiog dėl viso pikto. Tai Micei bet kas gali šauti į galvą. Ji 
užgaidi. 

Jos vis nėra. Francas dvi dienas nieko nedaro, mano, aš paskui 
ją nelakstysiu. Bet jos vis nėra ir nėra, ir jis visą dieną sekioja paskui 
sūnėną, o kitą dieną, kai sūnėno šeimininkė išeina iš namų, Fran- 
cas ir elegantiškasis pirklėkas įsmunka į jo butą, duris lengvai kab- 
liu atidarė, jo kambaryje nė gyvos dvasios, vien tik knygos, moters 
nė kvapo, ant sienų gražūs paveikslai, knygos, jos čia nėra, aš Ži- 
naujos pudras, kvapas ne tas, tad eime iš čia, nieko neimk, moteris 
neturtinga, gyvena iš nuomos. 

Kas atsitiko? Francas sėdi savo kambaryje. Valandų valandas. 
Kur Micė? Išėjo, ir viskas. Na, ką tu pasakysi? Viską kambaryje aukš- 
tyn kojom apvertė, lovą išardė, vėl sudėjo. Ji paliko mane. Negali 
būti. Paliko. Gal ašjai ką padariau, nieko nepadariau. Už tą sūnėną 
ji ant manęs nepyko. | 


Kas čia atėjo? Eva. 


- Sėdi tamsoj, Francai, užsidek dujas. 
— Micė mane paliko! Kur tai matyta? 

— Na ką tu, liaukis. Sugrįš, pamatysi. Ji tave myli, nepabėgs, aš 
pažįstu žmones. 

- Žinau, viską žinau. Manai, kad aš dėl to graužiuosi? Sugrįš, 
niekur nedings. 

— Na, matai. Kas nors šovė mergiotei į galvą, gal ką nors iš anks- 
čiau sutiko, pašoko kur nors, aš ją kadai pažįstu, kai tu jos dar 
nebuvai matęs, jai tokie nikiai užeina, žinau. 

- Bet vis dėlto keista. Nežinau nė ką manyti. 

- Ji juk myli tave. Nagi pažiūrėk štai čia, pačiupinėk mano pilvą, 
Francai. 

— Kas čia? 

— Na, nuo tavęs, prisimeni, tavo darbas. Ji, Micė, to norėjo. 

— Ką? 

— Na, taip. 

Francas įsikniaubia veidu Evai į pilvą. 

— Micė, sakai, norėjo. Leisk man atsisėsti. Negali būti! 

— Pamatysi, Francai, kaip ji džiaugsis, kai sugrįš. 

Ir pati ima raudoti. 

— Na, Eva, Eva, kas čia dabar, tu pati labiau už mane jaudiniesi. 

— Ak, man tai neramu. Ašjos niekaip nesuprantu, tos mergiotės. 

— Klausyk, tai dabar jau aš turiu tave guosti. 

— Nieko, čia tik nervai, matyt, todėl, kad aš su pilvu. 

- Žiūrėk, kad Micė grįžusi nepakeltų dėl to skandalo. 

Ji nesiliauja žliumbusi: 

—- Ką gi mums daryti, Francai, tai visai ne jos būdui 

— Pirma sakai, kad jai tai įprasta, kad galėjo su kuo nors nutrūk- 
ti, o paskui vėl, kad negalėjo. 

— Aš nebežinau, Francai. 

Eva apglėbia Franco galvą. Ji žiūri į Franco galvą iš viršaus: 
Magdeburgo klinika, jis neteko rankos po automobiliu, jis užmušė 
Idą, Dieve, kas jis per žmogus. Viena nelaimė su juo. Micė, matyt, 
irgi negyva. Taip, už to kažkas slypi! Jai kas nors atsitiko. Eva su- 
smunka ant kėdės. Pasibaisėjusi iškelia į viršų rankas. Francas išsi- 
gąsta. O ji kūkčioja, kūkčioja, kūkčioja. Ji žino, kad už to kažkas 
slypi, kad Micei kažkas atsitiko. 

Jis prisispyręs klausinėja ją, oji tyli. Ji susitveria: 

— Vaiką aš pasiliksiu. Tegu Herbertas nors ant galvos stojasi. 

— Jis ką nors sako? 

Franco mintys duoda šešių mylių šuolį. 

— Ne. Jis mano, kad jo. Bet aš jį pasiliksiu. 

— Gerai, Eva; tada aš pabūsiu krikštatėviu. 

- Štai ir pralinksmėjai, Francai. 

- Kadangi manęs taip pigiai nepaimsi! Na, nenukabink nosies, 
Eva. Be to, aš juk pažįstu savo Micę. Ji nepaklius po omnibusu, 
viskas pamažu išaiškės. 

- Galir tavo tiesa, Francuti, iki. 

— O kas man bučiuką duos? 

- Džiaugiuosi, kad tu pralinksmėjai, Francai. 

Mes turim kojas, mes turim dantis, mes turim akis, mes turim 
rankas, tegu kas nors ateina, tegu pabando įkąsti. Kas nori pulti 
Francą? Francas tam parodys, iš kur kojos dygsta. Jis turi dvi ran- 
kas, jis turi dvi kojas, jo raumenys - geležiniai, jis bet ką suskaldys 
į šipulius. Tegu pabando ką nors padaryti Francui, Francas paro- 
dys, kad jis ne mazgotė. Kas buvo, tas pražuvo, tegu kas nors atei- 
na, mes su juo išgersim, vieną, antrą, trečią, dešimtą. 

Mes neturim kojų, o varge, mes neturim dantų, mes neturim akių, 
mes neturim rankų, bet kas gali ateiti ir nuskausti Francą, jis ne 
vyras, jis mazgotė, o varge, jis negali apsiginti, jis gali tik gerti. 


-— Reikia kažką daryti, Herbertai, aš negaliu ramiai žiūrėti. 

- Oką gi tu darysi, mergyt? 

— Aš negaliu žiūrėti, jis nieko nemato, sėdi sau per dienas ir 
aiškina, ji sugrįš, sugrįš, o aš kasdien laikraščius vartau, bet nieko 
nerandu. Ar tu ką nors girdėjai? 

— Ne? 

- Ar negalėtum pasiklausinėti, gal kas nors girdėjo, matė? 

— Ką tu čia šneki, Eva, viskas niekai. Tu kažką įsivaizduoji, o 
man viskas aišku. Kas gi atsitiko? Ogi nieko - mergiotė nuo jo pabė- 
go. Viešpatie, baisus čia daiktas. Kitą susiras. 

- Apie mane irgi, matyt, taip kalbėtum? 

- Baik, Eva. Betjeigu ji tokia... 

Ji visai ne tokia. Aš ją jam įtaisiau, ašjau ir morge buvau. Klau- 
syk, Herbertai, jai kažkas atsitiko. Ir Francui tai nelaimė. Jo likimas 
toks. Tai tu nieko negirdėjai? 

— Apie ką? 

— Na, būna, kad kuris iš vyrukų ką nors prasitaria. Gal kas ją 
matė? Juk negalėjo skradžiai žemę prasmegti. Aš... jeigu ji netrukus 
neatsiras, aš nueisiu į policiją. 

— Tu? Aha, nueik, nueik. 

— Nesijuok, taip ir bus. Aš turiu ją rasti, Herbertai, jai kas nors 
atsitiko, ji ne šiaip sau dingo, manęs ji nepaliks ir Franco nepaliks. 

Ojis nieko nesupranta. 

- Liaukis malusi niekus, Eva, einam geriau į kiną. 

Jie nueina į kiną ir žiūri filmą. 

Kai trečioje dalyje plėšikas, atseit nužudo kilnų kavalierių, Eva 
atsidūsta ir, Herbertui nė neapsidairius, nuslysta nuo kėdės ant 
grindų, netenka sąmonės. Še tau kad nori! Paskui jie ilgai tylomis 
vaikšto gatvėmis. Ir Herbertas vis stebisi, laikydamas ją už paran- 
kės: 

— Tavo senis bus devintam danguj, jeigu tu iš tiesų pastojusi. 

- Jis jį nušovė, matei, Herbertai? 

— Ne iš tikro, tu neatidžiai sekei. Tu ir dabar tebedrebi. 

— Daryk ką nors, Herbertai, taip daugiau negalima. 

— Tau reikia išvažiuoti, pasakyk savo seniui, kad susirgai. 

— Ne, reikia ką nors daryti. Daryk, Herbertai, tu juk padėjai Fran- 
cui, kai rankos neteko, ir dabar padėk! Aš prašau tavęs! 

— Negaliu, Eva, ką gi aš padarysiu. 

Ji ima verkti. Ir jis turi parvežti ją namo taksi. 


Francui nereikia elgetauti - čia Eva kiek nors pakiša, čia Pum- 
sas duoda, rugsėjo pabaigai vėl kai kas numatyta. Rugsėjo pabai- 
goje parsiranda skardžius Materas. Jis buvo užsienyje, kažką mon- 
tavo ar panašiai. Pamatęs Francą sako, kad buvo atostogų, plaučiai, 
girdi, prasti. Atrodo nekaip, visai nepailsėjęs. Francas sako, kad 
dingo Micė, jis juk ją pažinojęs; bet jis turįs niekam nesakyti, nes 
esama žmonių, kurie netveria juokais, sužinoję, kad kieno nors mer- 
gina pabėgo. 

— Taigi nė žodžio Reinholdui, su juo mes anksčiau turėjom kai 
kokių nesutarimų dėl moterų, jis mirs iš juoko išgirdęs. Kitos, - 
šypsosi Francas, - aš dar nesusiradau, bet ir nenoriu. 

Kaktoje ir aplink burną jam susimetusios liūdnos raukšlės. Bet 
jis išdidžiai atmeta galvą ir sučiaupia lūpas. 

Mieste labai gyva. Tunney lieka pasaulio čempionu, bet ameri- 
kiečiai tuo nesidžiaugia, - nepatinka jiems tas vyrukas. Septintame 
raundejis iki devynių gulėjo ant grindų. Paskui Dempsis gavo. Tai 
buvo paskutinė didelė Dempsio kova. Ji baigėsi 4 valandą 58 minu- 
tės, ir vyko 1928 metų rugsėjo 23 dieną. Apie ją daug kalbama, ir 
apie rekordinį skrydį Kelnas-Leipcigas, be to, sako, bus apelsinų ir 
bananų karas. Bet apie tai klausomasi pašaipiai prisimerkus. 

Kaip augalai apsisaugo nuo šalčio? Daugelis augalų neatlaiko 
net mažiausio šalčio. O kiti sugeba savo ląstelėse sudaryti tam tik- 
rų medžiagų nuo šalčio, cheminės prigimties. Geriausiai saugo cuk- 
rus, susidaręs iš ląstelėse esančio krakmolo. Tiesa, cukraus susida- 
rymas nepagerina kai kurių daržinių kultūrų kokybės, geriausias to 
pavyzdys yra nuo šalčio saldžios bulvės. Tačiau esama atvejų, kai 
tiktai šalčio paveikti augalai ar vaisiai tampa tinkami naudoti mais- 
tui, tai pasakytina apie laukinius vaisius. Jeigu juos laikysim ant 
krūmo iki šalčių, tai juose susidarys tiek cukraus, kad skonis smar- 
kiai pasikeis ir pagerės. Tas pat pasakytina apie erškėtrožės uogas. 

Rašoma, kad du irkluotojai iš Berlyno nuskendo Dunojuje, o 
Nungeseris nukrito su savo „Baltąja paukšte“ netoli Airijos, kas gi 
čia tokio? O laikraščių pardavėjai plyšoja gatvėse, nusiperki už 10 
centų, paskaitai ir numeti, kur pakliuvo. Vengrijos ministrą pirmi- 
ninką norėta linčiuoti už tai, kad jis pervažiavo su savo automobi- 
liu vieną kaimo bernioką. Jeigu jį būtų nulinčiavę, straipsnio antraš- 
tė būtų buvusi tokia: „Vengrijos ministras pirmininkas nulinčiuotas 
prie Kapošvaro miesto“. Ir triukšmo būtų buvę daugiau, praprusę 
žmonės būtų perskaitę vietoj „linčo“ „lančas“ ir prisijuokę, o aš- 
tuoniasdešimt procentų būtų pasakę: gaila, kad tik jį vieną arba, 
beje, ir čia būtų neblogai taip padaryti. 

Berlyne daug juokiamasi. Dobrino kavinėje, Kaizerio Vilhelmo 
gatvės kampas, prie stalo sėdi trise, toks dručkis, linksmuolis su 
savo pupyte, smagia storule, tiktai kad ji labai spigiai juokiasi, ir 
dar vienas, jo draugas, smulkmė, už jį dručkis moka, jis tiktai klau- 
sosi ir turi kvatotis, kai jie kvatojasi. Tai geresnė publika. Apvalai- 
noji kekšė kas penkios minutės pakši savo dručkiui į lūpas ir šau- 
kia: „Tai pramaniūgas!“ Tada jis pažinda jos kaklą, kokias dvi 
minutes. Ką mano tas kitas, kuris žiūri į juos, jiems nerūpi. Dručkis 
pasakoja: „Ji sako jam: „Ką jūs dabar man padarėte?“ Ji sako jam: 

„Ką jūs man padarėte?“ Ir dar galėčiau papasakoti: virsk iš koto“. 
Jo draugas šypsosi: 

— Na ir pašėlęs gi tu. 

Dručkis patenkintas: 

— Ne toks pašėlęs, koks tu kvailas. 

Jie geria iš puodelių sultinį. Ir dručkis vėl ima pasakoti. 

- Ateina prie tvenkinio meškeriotojas, žiūri, mergina sėdi, tai jis 
jai ir sako: „Na ką, panele, kada mudu eisim meškerioti?“ Otajam 
atkerta: „Pirma savo meškerykotį parodyk, paskui šnekėsim“. 

Ir visi trys miršta juokais. Dručkis sako: 

— Mes šiandien visas temas paliesim. 

Kekšė: 

— Ak, koksjis pramaniūgas! 

— Klausyk, o šitą žinai? Jis pamato, kad jos tenai nuskusta ir 
klausia: „O kur tavo vilna? Ojijam atsako: „Tai tu gal megzti čionai 
atėjai?“ 

Prie jų stalo labai smagu, juokas netyla, panelė turi eiti šešissyk 
šlapintis. 

— Lapė asilui kalbėjo, padaryk mane vedėja... Padavėjau, sąskai- 
tą, aš moku už tris konjako, du sumuštinius su kumpiu, tris sulti- 
nius su kaliošais. 

— Kokiais kaliošais, tai buvo džiūvėsiai. 

— Na, jums džiūvėsiai, o man kaliošai. Ar negalite smulkiau? 
Mes namie turim lopšyje mažių, tai aš jam visados grašį į burną 
įdedu, kad čiulptų. Na, viskas. Einam, pupa. Pasijuokėm ir užteks. 
Kaselį už kasos griebt. 

Aleksandro gatve ir aikšte vaikšto ir nemažai moterų bei mergi- 
nų, kurių pilvuose pradėti vaisiai, saugomi įstatymo. Kai tos karš- 
tomis dienomis prakaituoja, vaisius sau ramiai tupi savo kampe, 
tenai temperatūra visuomet vienoda, ir jis smagiai sau vaikštinėjasi 
Aleksandro aikšte, tiktai ne kiekvienam vaisiui paskui bus gerai, 
todėl nereikia iš anksto šaipytis. 

Ir kitokių žmonių tenai yra, vieni vagia, kas pakliūva, kitų pilvai 
pilni, treti žiūri, kaip juos prisikimšti. Hano universalinė jau visiš- 
kai nugriauta, bet šiaip parduotuvių nors vežimu vežk, tačiau taip 
tiktai atrodo, visi vilioja, šaukia, čeža, tikras paukščių turgus be 
miško. 

Ir aš atsigręžiau ir pamačiau visą netiesą, kuri dedasi po saule, 
ir pamačiau ašaras tų, kurie nekaltai kentėjo ir neturėjo kas juos 
užstoja, nes tie, kurie juos skriaudė, buvo be galo stiprūs. Ir aš pagy- 
riau mirusius. Viskam yra metas, siūti ir plėšyti, laikyti ir išmesti. 
Aš pagyriau mirusius, kurie guli po medžiais ir miega. 


Eva vėl pas Francą: 

— Francai, kodėl tu nieko nedarai? Jau trys savaitės praėjo, o 
jeigu aš su tavim gyvenčiau, tai tu irgi tiek pat rūpintumeisi? 

— Aš niekam negaliu pasakyti, Eva, tu tai žinai, Herbertas, dar 
skardžius, ir daugiau niekas. Aš niekam negaliu pasakyti, užjuoks. 
Ir policijai nepraneši. Jeigu tu man nenori duoti pinigų, tai neduok. 
Aš... vėl... eisiu dirbti. 

— Koks tu bejausmis, net ašaros nenulieji, kaip tave išjudinti, aš 
patijuk nieko negaliu padaryti. 

- Ir aš negaliu! 


Kai kas šviečiasi, nusikaltėliai susikivirčija 


Spalio pradžioje gaujoje įvyksta tas aiškinimasis, kurio taip bi- 
jojo Pumsas. Aiškinamasi dėl pinigų. Pumsas, kaip visuomet, gau- 
jai svarbiausiu dalyku laiko prekių pardavimą, o Reinholdas ir kiti, 
tarpjų ir Francas, jų įsigijimą. Ir reikalauja, kad pelnas būtų dalija- 
masis atsižvelgiant į įsigijimą, o ne į pardavimą. Pumsas kaltina- 
mas tuo, kad visuomet pasilieka sau per daug, kad piktnaudžiauja 
savo monopoliu santykių su prekių perėmėjais ir perpirkėjais srity- 
je, mat rimti perpirkėjai nenori prasidėti su niekuo, tik su Pumsu. 
Šis daugeliu punktų nusileidžia ir sutinka su įvairiomis kontrolė- 
mis, tačiau gauja mano, kad kažką reikia daryti. Jie yra labiau linkę 
dirbti artelės pagrindu. Pumsas sako: gerai dirbam taip. Bet juo nie- 
kas netiki. 

Jie įvykdo įsilaužimą Štralau gatvėje. Nors Pumsas jau seniai 
tam netinka, jis irgi dalyvauja. Jie įsilaužia į tvarsliavos fabriką Štra- 
lau gatvėje, esantį viename iš vidinių kiemų. Gaujos Žmogus nuro- 
dė, kad direktoriaus kabineto seife laikomi pinigai. Tai sumanyta 
kaip smūgis Pumsui: ne prekės, o pinigai. Tad dalijantis nebus įma- 

nomi jokie triukai. Todėl Pumsas ir pats dalyvauja operacijoje. Du 
vyrukai užlipa gaisro kopėčiomis į viršų, ramiai nusuka priekinių 
kontoros durų spyną. Darbo imasi skardžius. Išlaužiamos visos 
kontoros spintos, bet tenai guli tiktai kelios markės, pašto ženklai; 
koridoriuje dar randa du benzino bakus, pravers. Paskui ima lauk- 
ti, kol Karlas, skardžius, baigs darbą. Bet tas kaip tyčia nusidegino 
autogenu ranką ir nebegali dirbti. Reinholdas bando jį pakeisti, bet 
nemoka. Pumsas paima į rankas degiklį - irgi neišeina. Jiems ima 
svilti padai. Reikia nešdintis, netrukus turi pasirodyti sargas. 

Perpykę jie paima benzino bakus, aplaisto benzinu visus bal- 
dus, tą prakeiktą seifą ir numeta degtuką. Tai dabar Pumsas trium- 
fuos, ar ne? Jie to neleis. Truputį per anksti numeta degtuką, truputį 
apsvilina Pumsą, kai moki - netrunki! Jam išvis čia nėra ko maišy- 
tis. Jo visa nugara liepsnoja, o jie bėga laiptais, moja: „Sargas atei- 
na!“ Pumsas vos spėjo įšokti į automobilį. Neblogai vaikiną pamo- 
kė, ką? Bet kur gauti pinigų? 

Pumsas gali šaipytis. Prekės, pasirodo, geriau negu pinigai. Žmo- 
gus turi būti specialistas. Nieko nepadarysi. Pumsą jie vadina iš- 
naudotoju, buržujumi, apgaviku. Bet negalima perlenkti lazdos, nes 
jis dar gali numoti įjuos ranka, pasinaudoti ryšiais ir suburti naują 
gaują. Per eilinį susiėjimą ketvirtadienį klube jis pareikš: aš darau, 
ką galiu, jeigu norite, galiu pateikti sąskaitas, taigi prie jo neprisi- 
knisi, o kad taip, tai klube visi sakys, jeigu patys nenorit, tai mes čia 
niekuo dėti, Žmogus stengiasi, o jeigu jam ir šiek tiek daugiau nuby- 
ra, tai ką padarysi, užtat jūs turit merginų, kurios jums neša pini- 
gus, ojis tiktai savo senę ir daugiau nieko. 

Ir jie visą pyktį išlieja ant skardžiaus, kuris apsikiaulino Štralau 
gatvėje ir visus juos paliko su nosimi. Tokio nugrubnagio mums, gir- 
di, nereikia. O tam skaudu, ranką nusidegino, pas daktarus vaikšto, 
visuomet gerai dirbo ir, še tau kad nori, vien tiktai keiksmus girdi. 

Visi mane uja, galvoja jis ir niršta; turėjau dirbtuvę, per juos su- 
žlugo; truputį pageriu, žmona - skandalus kelia, o pati, per Naujus 
metus pareinu namo, ir ko nerandu? Tos ledergos. Parsirado tiktai 
septintą, su kitu miegojo, išdavė mane. Dabar neturiu nei dirbtuvės, 
nei žmonos. O vargšė Micė, baisu ir pagalvoti, koks vis dėlto šun- 
snukis tas Reinholdas. Ji buvo mano, ji su manim norėjo, su manim 
į pobūvį važiavo ir ak, kaip bučiavosi alėjoje! O jis atėmė ją iš ma- 
nęs, užtat kad esu niekas. Nužudė ją, niekšas, už tai, kad nenorėjo 

su juo prasidėti, dabar vaizduoja kažin ką, o aš ranką nusideginęs 
ir dar padėjau jam vežti. Va čia tai plėšikas, žudikas. Aš dar vos sau 
kaltės neprisiėmiau, už tokį niekšą. Ak, koks aš mulkis! 


Stebėkite skardžių Karlą, jam kažkas negerai 


Skardžius Karlas dairosi žmogaus, su kuriuo galėtų išsikalbėti. 
Sėdi jis kartą alinėje „Aleksandro šaltinis“ priešais Tyco parduotu- 
vę, 0 šalia jo du vaikų namų auklėtiniai ir dar vienas, apie kurį jis 
nieko nežino, anas sako užsiimąs tuo, kas pakliūva, o šiaip yra 
račius. Jis neblogai piešia, tad sėdi jie keturiese prie stalo, valgo 
dešreles, ir jaunasis račius piešia sąsiuvinyje visokias nešvanky- 
bes, bobas, vyrus ir taip toliau. Vaiknaminiams tai labai patinka, o 
Karlas žvilgčioja į sąsiuvinį ir galvoja: „Gražiai piešia, velnio vai- 
kas“. Jie visi trys plyšta iš juoko, ypač patenkinti vaiknaminiai, jie, 
pasirodo, ką tik buvo Riukerio gatvėje, o ten vyko gaudynės, ir jiems 
tik tik pavyko išnešti kudašių. Skardžius Karlas atsistoja ir traukia 
prie baro. 

Tuo momentu per alinę lėtai eina du vyrai, dairosi į šalis, užšne- 
kelis žodžius, ir štai tuodu vyrai stovi prie stalo, kur sėdi trijulė, jie 
niekuo neišsiduoda, ramiai sau toliau šnekučiuojasi, aišku, kad tai 
farai, iš Riukerio gatvės čionai atėjo ir mus ten matė alinėje. Račius 
toliau lyg niekur nieko piešia nešvankybes, o vienas faras jam šnibž- 
teli į ausį: „Kriminalinė policija“,praskleidžia švarką ir parodo ant 
liemenės kabantį ženklą. Antrasis tą pačią ceremoniją atlieka su 
vaiknaminiais. Tie neturi dokumentų, račius turi tiktai ligos lapelį 
ir vienos merginos laišką, tad visiems trims tenka žygiuoti į Kaize- 
rio Vilhelmo gatvės skyrių. Vaikinukai tenai tuojau iškloja, kaip 
viskas yra, ir negali atsistebėti, kai farai jiems pasako, kad jie jų 
išvis Riukerio gatvėje nematė ir tik atsitiktinai atkreipė dėmesį už- 
ėję į „Aleksandro šaltinį“. Tai kuriam galui mes jiems pasakojome, 
kad pabėgome iš prieglaudos? Ir visi juokiasi. Farai paploja jiems 
per petį: 

— Užtat kaip apsidžiaugs vedėjas, kai sugrįšite. 

— Tai kadjis atostogauja. 

O račius skyriuje nesutrinka, jam nieko neprikiši, ir adresą tei- 
singą nurodė, tiktai kad jo rankos kaip račiui per švelnios, vienas 
faras to niekaip nesupranta, sukioja jas visaip ir kraipo galvą, aš 
juk metai kaip be darbo, ar pasakyti jums, kuo aš jus laikau, pedalu, 
o kas yra pedalas. 

Po valandos jis jau vėl alinėje. Skardžius Karlas tebeniūkso prie 
stalo, račius tuojau prisiplaka prie jo. 

Jau dvylikta, ir Karlas ima jį klausinėti: 

—- Kuotu vertiesi? 

- Kuo pakliuvo. O tu? 

— Tuo pačiu. 

— Nepasitiki, bijai pasakyti? 

— Tu juk irgi ne račius. 

- Aš toks pat račius kaip tu skardžius. 

— Na, nesakyk. Pažiūrėk į mano ranką, nudeginta, aš ir kaip 
šaltkalvis dirbu. 

- Per tai, matyt, ir nusvilai nagus, ką? 

- Nieko neišėjo. 

- Ir kuo gi tu dirbi? 

— Mat koks gudrus, imsiu aš tau ir pasakysiu. 

Karlas klausia račių: 

— Tu kam nors priklausai. 

- Šenhauzo kvartalo klubui. 

— Ak, į kėglinę vaikštai. 

— Tuesi ten buvęs? 

— O kaipgi. Paklausk nuėjęs, ar kas pažįsta skardžių Karlą, ar 
tenai dar būna mūrininkas Paulius? 

— Būna. Tai tu jį pažįsti? Jis mano draugas. 

— Mes su juo Brandenburge tupėjome. 

— Teisingai. Jo tenai būta. Klausyk, ar gali man duoti penkias 
markes, aš nė grašio neturiu, šeimininkė grasinasi išmesti, o nakvy- 
nės namuose nenoriu rodytis, kad farai neprikibtų. 

— Penkias markes, ką gi, imk, jeigu tik tiek nori. 

— Labai ačiū, o dabar gal šnektelėsim apie reikalus? 

Račius, pasirodo, baisus vėjo pamušalas, jis ir su bobomis, ir su 
bernais duodasi. Kai bėda prispiria, kaulija pinigų arba vagia. Jis, 
skardžius ir dar vienas iš Šenhauzo vyrukų susimeta krūvon ir pir- 
myn! — greitai apšvarina kelias vietas. Kur ko yra, jiems pasako 

vienas iš račiaus šutvės. Iš pradžių jie pasivagia motociklų ir šitaip 
įgiję judėjimo laisvę gali pasidairyti po apylinkes, dabar jau nerei- 
kia apsiriboti vien Berlynu, jeigu kas nors pasisuka kitur, galima ir 
ten suveikti. 

Įdomiai jiems išeina Elzaso gatvėje. Ten yra tokia gatavų drabu- 
žių parduotuvė, o Šenhauzo gaujoje - keli siuvėjai, kuriems tokią 
prekę paslėpti vieni niekai. Ir šit jie stovi trise priešais tą parduotu- 
vę trečią valandą nakties, tuo metu ir sargas ateina pažiūrėti, ar 
viskas gerai. Čia račius jo ir užklausia, kas gi tame name yra, kiti 
palaiko pokalbį, jie įsišneka apie vagystes, dabar, girdi, pavojingas 
metas, daugelis klientų su revolveriais vaikšto, jeigu kas, tai ir nu- 
pyškinti gali. Šitaip, sako tie trys, jie niekada nedarytų; o apskritai 
ar toje sumautoje parduotuvėje kas nors gero yra? Kąjūs, visko pil- 
na, vyriškų drabužių, paltų, ko tik nori. Na, tai reikėtų tenai užeiti ir 
atnaujinti garderobą. 

- Kąjūs, gal jums galvoj negerai, - sako vienas iš kompanijos, — 
nejau padarysit tokią kiaulystę žmogui? 

- Kiaulystę, kokią kiaulystę? Ponas kaimynas juk pagaliau irgi 
žmogus, jis irgi per daug neturi, kiek gi jie tau moka už saugojimą, 
kolega? 

- Ką jūs, geriau nė neklauskit! Kai tau šešiasdešimt ir pensijos 
gauni kelis pfenigus, tai už bet kiek dirbi. 

— Aš apie tai ir kalbu, stovi tenai Žmogus per naktį, dar reumatiz- 
mą gaus, kare jūs, matyt, irgi buvote? 

— Landšturme, tarnavau Lenkijoje, bet ne apkasus kasiau, o prie- 
kinėse linijose tupėjau. 

— Viską supratau. Pas mus irgi tas pats buvo, jeigu žmogus tiktai 
dar pavelka kojas, jį tuojau į apkasus, o dabar čia pastatė, ir lauk, 
kad kas nors ko nors nenukniauktų iš to pono parduotuvės. Kaip 
manai, kaimyne, gal padarom su tavim šakar makar? Kurgi tu sėdi, 
kaimyne? 

— Ne ne, kąjūs, aš bijau, greta pono butas, jis gali išgirsti, mat 
labai greitai pabunda. 

— Mes labai labai tyliai, pamatysi. Eime, išgersim kartu kavos, 
juk turi viryklę, šnektelsim. Ir kam tau dėl to meitėlio taip stengtis? 

Ir štai jau sėdi keturiese pas sargą, kontoroje, geria kavą, račius, 
pats gudriausias išjų, tyliai kažką pasakoja sargui, muilina akis, o 
kiti du ištykina ir imasi darbo. Sargas vis kėsinasi stotis, girdi, reikia 

apsukti ratą, jis nenori daryti jokio šakar makar, net į kalbas apie tai 
nesileidžia, tada račius jam ir sako: 

— Tegujie sau daro, kas jiems reikia, jeigu tu nieko nematysi, tai 
tavęs niekas ir nekaltins 

— Ką reiškia „nieko nematysi“? 

- Žinai, ką mes padarysim? Aš tave surišiu, tarsi būtum užpul- 
tas, tu Žmogus senas, gintis negali, ojeigu aš tau iš tiesų dabar ant 
galvos skudurą užmesiu? Nė cyptelėti nespėsi, kai burna bus už- 
kimšta ir kojos surištos. 

— Ką tu! 

— Gerai, tik taip pasakiau, bet nekvailiok, nejau nori, kad tau 
galvą praskalambytume dėl kažkokio turčiaus, dėl pilvūzo prakeik- 
to? Išgeriam dar kavos ir mes paskui poryt atsiskaitysim, kur tu 
gyveni, užrašyk, broliškai pasidalinsim, duokš ranką. 

— O kiekgi man klius? 

— Žiūrint, ką paimsim. Šimtą markių tai tikrai gausi. 

— Du šimtus. 

— Sutarta. 

Po tojie dūmija, geria kavą, o aniedu pasiima, ko įsigeidžia, tada 
reikia tinkamo automobilio, skardžius paskambina, jiems pasise- 
ka, po pusvalandžio prie durų atvažiuoja automobilis. 

Ir tada prasideda komedija: senis sargas atsisėda į krėslą su at- 
kalte, račius paima vielinės vielos galą ir suriša jam kojas, bet nela- 
bai smarkiai. Sargo venos išsiplėtusios, todėl kojos jo jautri vieta. 
Rankas apsuka telefono laidu, ir tada visi trys ima tyčiotis iš senio, 
kiek jis nori gauti, ar ne per mažai bus dviejų šimtų, gal geriau tris 
šimtus atnešti ar tris šimtus penkiasdešimt? Paskui paima dvejas 
vaikiškas kelnes ir prastą vasarinį paltą. Vaikiškomis kelnėmis pri- 
riša sargą prie krėslo, jis sako, kad jau užteks. Bet jie ima dar labiau 
tyčiotis, jis bando šiauštis, gauna porą antausių ir nė nešūktelėjęs 
žiūri, kad jau paltas ant galvos ir dėl visa ko per krūtinę pririštas 
prie kėdės atlošo rankšluosčiu. Jie ramiai pakrauna prekes į auto- 
mobilį. Račius ant dviejų kartono lapų užrašo: „Atsargiai! Dūžta- 
mas daiktas!“ Juos pakabina sargui ant krūtinės ir nugaros. Ir iki, 
kolega! Jau seniai taip patogiai nebuvo pasidarę pinigų. 

O sargui vienam likus baisu ir pikta, šitaip apraizgė, šunsnu- 
kiai. Kaipgi man iš čia išeiti, be to, duris paliko atidarytas, kiti gali 
ateiti ir taip pat pasiimti, kas jiems reikia. Rankųjis neištraukia, jos 

taip ir lieka pririštos, o viela ant kojų atsileidžia, kad bent kiek nors 
matytų. Senis susiriečia ir žygiuoja smulkučiais žingsneliais su krės- 
lu kaip sraigės nameliu ant nugaros, aklai drožia per kontorą, ran- 
kos tvirtai pririštos, neištrauksi, storas paltas ant galvos - irgi ne- 
nusiimsi. Vis atsitrenkdamas į ką nors nusigauna iki koridoriaus 
durų, bet pro jas negali praeiti. Tada pasiunta kaip nežinia kas, 
atsitraukia atbulas ir įsibėgėjęs duodasi krėslu į duris, paskui šo- 
nu, kitu. Krėslas nenukrinta, o durys traška ir aidas eina per visą 
miegantį namą. Nieko nematantis sargas tik traukiasi atgal ir lekia 
į priekį, daužo duris, kas nors gal išgirs! Palaukit, šunsnukiai, aš 
jums parodysiu, va tiktai paltą nusimesiu, šaukiasi pagalbos, bet 
per paltą nieko negirdėti. Nepraeina nė dvi minutės, atsibunda šei- 
mininkas. Ir iš aukščiau atbėga žmonių. Tada senis aukštielninkas 
klekteli į savo krėslą ir nusvarina į šalį galvą, viskas, sąmonė tiu tiu. 
Koks triukšmas paskui kyla, užpuolė, apiplėšė, sargą surišo! Kam 
reikėjo tokį senį samdyti, taupo ne ten, kur reikia. 

O naujoji gauja džiūgauja. 

Kuriems galams mums tas Pumsas, Reinholdas ir visos rietenos. 

Reikalai ima suktis, bet viskas pakrypsta kitaip, negu jie manė. 


Reikalai ima suktis, skardžius Karlas sudega ir viską išpasakoja 


Reinholdas Prenclau gatvės alinėje prieina prie skardžiaus ir 
sako, kad tas grįžtų pas juos, jie ieškoję šaltkalvio, bet neradę. Tad 
Karlas jiems reikalingas. Jie nueina į kambariuką už baro, ir Rein- 
holdas klausia: 

— Kodėl nenori pas mus ateiti? Ką tu išvis veiki? Mes kai ką jau 
girdėjom. 

— Nenoriu, kad jūs mane stumdytumėte. 

— Vadinasi, dabar turi kitą darbą. 

— Ne jūsų reikalas, kokį aš turiu darbą. 

— Matau, kad šlamučių prilaikai, bet taip negalima, su mumis 
buvai, savo dalį gaudavai, o paskui staiga sudie, viskas, taip ne- 
galima. 

— Tai pasakė: „Negalima!“ Iš pradžių rėkia, kad aš nieko nesu- 
gebu, o paskui staiga: „Karlai, ateik“. 

— Ir ateisi, nes mes neturim kuo tave pakeisti, o jei nenori, ati- 
duok pinigus, kuriuos gavai už ankstesnius darbus. Atsitiktinių 
darbininkų mums nereikia. 

— O kaip tu tuos pinigus pasiimsi, Reinholdai, aš jų nebeturiu. 

— Tada dėkis prie mūsų. 

— Ašjau sakiau, kad nesidėsiu. 

— Karlai, tu juk žinai, mes tau visus kaulus sulaužysim, ir pas- 
kui tubadu mirsi. 

— Nejuokink. Tu, matyt, girtas. Matyt, laikai mane pastumdėliu, 
su kuriuo gali daryti ką nori. 

— Ak tu šitaip? Ką gi, eik sau dabar. Ar tu pastumdėlis, ar ne, 
man nesvarbu. Gerai viską apgalvok. Paskui vėl pašnekėsim. 

— Kaipgis, kaipgis. 

Yra toks pjovėjas, jo vardas Mirtis... 

Reinholdas su kitais svarsto, ką daryti. Be šaltkalvio jie kaip be 
rankų, o laikas palankus. Reinholdas jau susitaręs su dviem per- 
pirkliais, kuriuos sėkmingai atmušė nuo Pumso. Visi jie vienos nuo- 
monės, skardžių Karlą reikia prispausti, tai šmikis, o jeigu kas — 
lauk iš gaujos. 

Skardžius pastebi, kad prieš jį kažkas rezgama. Jis nueina pas 
Francą, kuris amžinai sėdi namie, mano, gal tas jam ką nors pasa- 
kys ar užtars. Bet Francas pareiškia: 

- Iš pradžių mums viską sumovei Štralau gatvėje, o dabar išvis 
palieki, na, Žinai. 

— Todėl, kad su Reinholdu nenoriu prasidėti. Jis šunsnukis, tu 
dar nežinai. 

- Jis geras vyras. | 

— Koks tu mulkis, nieko nesupranti, kas dedasi pasaulyje, akių 
neturi. 

— Nesuk tu man galvos, Karlai, man ir taip rūpesčių užtenka, 
mes dirbti norime, o per tave negalime. Žiūrėk, saugokis, nes bus 
blogai. 

— O ko man saugotis, Reinholdo? Oi, mirsiu iš juoko. Negaliu. 
Pilvas plyšta. Su juo kaip nors susitvarkysiu. Jis turbūt mane pa- 
stumdėliu laiko. Tiek to, daugiau nieko nesakysiu. Tegu pabando. 

— Eik sau, eik, bet sakau, pasisaugok. 

Ir atsitik tu man taip, kad skardžius su dviem savo kolegom po 
dviejų dienų imasi tvarkyti vieną reikaliuką Frydenštrasėje ir sudega. 

Račius irgi nutveriamas už sprando, tiktai trečias, kuris zeksavo, 
nusimuilina. Farai paskui greit išsiaiškina, kad Karlo dalyvauta 
plėšiant parduotuvę Elzaso gatvėje, pirštų atspaudų ant kavos puo- 
dukų liko pakankamai. 


O kodėl gi aš sudegiau, galvoja Karlas, iš kur farai suuodė? Čia 
nebus be to šuns Reinholdo apsieita, jis, matyt, jiems liežuvį paki- 
šo! Iš pykčio! Dėl to, kad aš su juo neprasidėjau. Jis, šuva, nori mane 
tokio pasaulis dar nematė. Jis slapčiom pasiunčia laiškelį račiui, 
Reinholdas, girdi, mus pakišo, jis kaltas, todėl aš sakysiu, kad jis 
buvo trečias. 

Račius koridoriuje susitikęs linktelėjo, sutinku. 

Tada Karlas išsikviečia tardytoją ir dar skyriuje pareiškia: 

— Trečias Reinholdas buvo, bet jis paspruko. 

Reinholdą farai suima dar tą pačią dieną. Jis viską neigia, tvirti- 
na turįs alibi. Jis perbąla iš pykčio, kai tardytojas jiems surengia 
akistatą ir tiedu šunys pasako, kad jis ir gatavų drabužių parduotu- 
vę Elzaso gatvėje plėšiant dalyvavo. Tardytojas klausosi jų, žiūri į 
veidus ir galvoja, kad čia kažkas ne taip, jie pyktį ant viens kito 
giežia. Ir teisingai, po dviejų dienų paaiškėja, kad Reinholdas turi 
alibi, jis, tiesa, sąvadautojas, tačiau su tais plėšimais neturi nieko 
bendro. 

Prasideda spalis. 

Reinholdas paleidžiamas, farai žino, kad jis nėra švarus, todėl 
dabar jį dvigubai seks. O račių ir Karlą tardytojas apšaukia, kad jie 
nekalbėtų nesąmonių, Reinholdas turįs alibi. Kas gi jiems tada lie- 
ka, tik tylėti. 

Sėdi Karlas kameroje ir verda iš pykčio. Jo svainis, buvusios žmo- 
nos brolis, su kuriuo jie likę draugai, ateina aplankyti. Jo padedamas 
Karlas pasisamdo advokatą, paprašęs surasti įgudusį kriminalinių 
bylų specialistą. Ir paklausia, truputį patikrinęs, ar jis ką nors Žino, 
kas būna už tai, jeigu padedama užkasti užmuštą žmogų. 

— Kaip, kodėl? 

— Na, jeigu randi Žmogų, kuris jau negyvas, ir užkasi jį. 

— Galbūt tokį, kurį norite paslėpti, nušautą policijos, ar panašiai? 

—- Hm, šiaip ar taip, ne paties nužudytą, bet nenori, kad jis būtų 
rastas. Kas už tai būna? 

— Na, ojūs ar pažinojote mirusįjį, ar jums naudinga buvo jį už 
kasti? s 

— Naudosjokios, iš draugystės, pagalba, ir tiek, guli žmogus, jis 
negyvas, ir nenori, kad būtų surastas. 

— Policijos? Iš esmės tai tik radinio nuslėpimas. O kaipgi jis žuvo? 

— Nežinau. Nemačiau. Aš tik šiaip klausiu, kitų paprašytas. Aš 
ir nepadėjau. Ir nieko nežinojau, visiškai. Guli sau negyvas, ir tiek. 
Ir tau sako: „Padėk užkasti“. 

— O kas taip sako? L 

— Kad padėčiau užkasti? Na, kai kas. Man tik rūpi sužinoti, kas 
už tai būtų? Ar tai blogai, jeigu tik padedi užkasti? 

— Matote, matote, jeigu viskas taip, kaip jūs pasakojate, tai ne, 
arba beveik ne. Jeigu jūs nedalyvavote nužudant, nebuvote suinte- 
resuotas. O kam gi tada padėjote? 

— Sakiau gi, padėjau iš draugystės, tačiau argi ne vis tiek, šiaip 
ar taip, aš nedalyvavau nužudant, nebuvau suinteresuotas, ar jis 
būtų rastas, ar ne. 

- Taigi tas žmogus buvo, matyt, nužudytas jums susimokius? 

— Tarkim, kad taip. 

— Oi oi, atsargiau. Bet aš vis dar nežinau, ko jūs norite. 

— Ką gi, ačiū jums, pone advokate, aš jau išsiaiškinau, kas man 
rūpėjo. 

— Galjūs man viską smulkiau papasakotumėte? 

— Pagyvensim, pamatysim. 

Skardžius Karlas paskui visą naktį guli lovoje, vartosi, niekaip 
negali užmigti ir deda save į šuns dienas: „Koks aš mulkių mulkis, 
tokio pasaulis nematė, norėjau Reinholdą įkišti, ir kas iš to išėjo, 
dabar jis, matyt, ką nors suuodė ir dingo, parodė kulnis. Ak, koks aš 
mulkis. Šitoks šunsnukis, šitoks maita, įdavė mane, bet palauk, jis 
dar atsiims“. 

Karlui atrodė, kad naktis niekad nesibaigs, vien už padėjimą 
palaidoti nieko neduos, o jeigu ir duos, tai kelis mėnesius, o tas sės 
iki gyvos galvos, nebeišeis iš kalėjimo, o gal ir labuonę nuo pečių 
nuridens. Kada ateis tardytojas, kiek gali būti valandų, o tuo metu 
Reinholdas jau sėdi traukinyje ir darda sau. Tokio šunsnukio dar 
pasaulis nematęs, o juk Biberkopfas jo draugas, ir iš ko jam gyventi 
su viena ranka, su tikrais karo invalidais irgi niekas per daug nesi- 
čiupinėja. 

Bet šit panoptinis statinys atgyja, ir Karlas tuojau duoda signa- 
14; vienuoliktą valandą jis jau pas tardytoją. Tas pastato akis. 

— Nair piktas gi jūs ant to Reinholdo. Jau antrąsyk skundžiate. 
Žiūrėkite, kad pats nenudegtumėte. 

Bet Karlas duoda tokius tikslius parodymus, kad po pietų iš- 
kviečiamas automobilis, į jį įsėda pats tardytojas, du tvirti polici- 
ninkai ir tarp jų Karlas, surištomis rankomis. Jie išvažiuoja į Freien- 
valdę. 

Važiuoja pažįstamu keliu. Gera važiuoti. O dar geriau būtų iš- 
trūkti iš to automobilio. Bet kaip? Tie šunys jį surišo, nieko nepadary- 
si. Važiuoja, važiuoja, medžiai lekia pro šalį. Aš dovanoju tau šimtą 
aštuoniasdešimt dienų, Micė, ant mano kelių, miela mergytė, šitoks 
šunsnukis, tas Reinholdas, eina per lavonus, na palauk, vaikine. O 
Mice, aš tau nukąsiu liežuvį, kaip ji mokėjo bučiuotis, kur mes va- 
žiuosim, į dešinę ar į kairę, man vis tiek, kokia miela mergytė buvo. 

Jie pereina kalvą, atsiduria miške. 

Freienvaldėje gražu, tai maudynių vieta, nedidelis kurortas. Kur- 
hauzo parkas vėl šviežiai pabarstytas geltonu žvyru, antai restora- 
nas su terasa, mes tenai visi trys sėdėjom. Šveicarijoj, Tirolyje, jau- 
ties žmogus kaip rojuje, Tirolyje, kiek nori pieno mauk, Šveicarijoj 
merginų daug, pas mus, sakykim atvirai, su tuo ne viskas taip gerai. 
Paskui išrūko su ja, palikęs mane, už kelias sumautas šimtines par- 
daviau vargšę šitokiam šunsnukiui, per kurį dabar sėdžiu. 

Tai tas miškas, jis dabar rudeniškas, šviečia saulė, medžių vir- 
šūnės nejuda. 

- Čia turime eiti, jis turėjo kišeninį žibintuvėlį, ne taip lengva 
rasti, bet jeigu pamatysiu tą vietą, tai pažinsiu, laukymė ten buvo, 
pasvirusi eglė stovėjo, paskui lomelė. 

— Lomelių čia daug. 

- Palaukite, pone komisare. Rodos, jau per toli nuėjome, nuo 
viešbučio buvo gal dvidešimt ar dvidešimt penkios minutės kelio. 

- Jūs juk sakėte, kad bėgote. 

— Bet tik miške, keliu, aišku, ne, būtų kritę į akis. 

O štai ir laukymė, antai ta pasvirusi eglė stovi, viskas čia kaip 
andai. Aš tavo, jos širdis negyva, akys negyvos, burna negyva, paei- 
kim dar galiuką, nespausk taip. 

— Va tajuoda eglė, čia viskas buvo. 

Ir atjojo vyrai ant bėrų arkliukų, jie atjojo iš toli ir vis klausinėjo 
kelio, o atsidūrę prie vandens, prie didelio ežero, nulipo nuo arklių. 
Arklius pririšo prie ąžuolo ir meldėsi prie vandens, parkritę ant 
žemės, paskui sėdo į valtį ir išplaukė į ežerą. Jie šlovino jį giesmė- 
mis, garbino. Bet jie ne lobio ieškojo, o tik garbino didįjį ežerą, nes jo 
dugne ilsėjosi jų vadas. Todėl, todėl tie vyrai. 

Policininkai buvo atsinešę kastuvus, skardžius Karlas pavaikš- 
čiojo po laukymę ir parodė vietą. Įsmeigė jie į žemę kastuvus ir iš- 
kart pajuto, kad Žemė puri, ėmė kasti gilyn, mesti į viršų Žemę, jinai 
suknista, susimaišiusi su eglių kankorėžiais, o skardžius Karlas 
stovi ir žiūri, žiūri ir laukia. Čia, viskas buvo čia, čia jie užkasė 
merginą. 

— Oį kokį gylį? 

— Na, kokį ketvirtį metro, ne daugiau. 

— Tuomet mesjau turėjome surasti. 

— Čia tai buvo, kaskite toliau. 

— Kaskite, kaskite, o jeigu čia nieko nėra! 

Žemė suknista, iš giliai jie išmeta žalios žolės kuokštus, čia kaž- 
kas tik vakar ar šiandien kasė. Ji turi pagaliau pasirodyti, jis užsi- 
ima nosį rankove, ji jau turėtų būti visa pergedusi, šitiek laiko pra- 
ėjo, o dar lietus. Vienas policininkas, stovėjęs duobėje, klausia: 

- O kaipji buvo apsirengusi? 

— Tamsiu sijonu, rožine palaidine. 

- Šilkine? 

— Gal ir šilkine, bet žinau, kad šviesiai rožine. 

— Tokia. 

Vieno policininko rankoje mezginiais apsiūta skiautė, ji visa Že- 
mėta, purvina, bet rožinė. Jis parodo ją tardytojui: 

— Matyt, nuo rankovės. 

Jie kasa toliau. Viskas aišku: čia kažkas gulėjo. Vakar ar galbūt 
šiandien čia kažkas kasė. Karlas stovi ant duobės krašto; vadinasi, 
jis pajuto, kad padai svyla, iškasė ją ir paskui galbūt į vandenį įme- 
tė. Mat koks gudrus! Tardytojas paeina į šalį pasišnekėti su komisa- 
ru, jų šneka užtrunka, komisaras kažką užsirašo. Paskui jie trise 
grįžta prie automobilio; vienas policininkas lieka prie duobės. 

Tardytojas einant klausia Karlo: 

— Taigi kaijūs atėjote, mergina buvojau negyva? 

— Taip. 

— Kaip jūs tai įrodysite? 

- O kam? 

— Na, Reinholdas gali sakyti, kad jūs ją nužudėte ar padėjote 
nužudyti? 

— Nešti tai padėjau. O žudyti, kam gi aš ją būčiau Žudęs? 

— Dėl to paties, kaip ir jis nužudė arba atseit nužudė. 

- Aš suja tąvakar net nebuvau. 

— Bet popiet buvote. 

— Tačiau paskui ne. Kai išsiskyrėm, ji buvo dar gyva. 

— Sunkiai įrodomas alibi. 

Automobilyje teisėjas klausia Karlą: 

- Kurgijūs buvote tą vakarą ir naktį, po to, kai judu su Reinhol- 
du tai padarėte? 

Ak tu velnias, gerai, viską išklosiu, kaip buvo. 

- Išvažiavau, jis man davė savo pasą, ir aš dingau, kad jeigu kas, 
turėčiau alibi. 

- Keista. Ir kodėljūs taip pasielgėte, nieko nesuprantu, jūs buvo- 
te tokie dideli draugai? 

- Lyg ir. Aš esu vargšas, o jis mane sušelpė. 

- O dabar jis jums nebe draugas ar neduoda pinigų? 

- Jis - mano draugas? Kąjūs, pone tardytojau. Jūs juk žinote, dėl 
ko aš sėdžiu - dėl to sargo ir taip toliau. Jis mane įdavė. 

Tardytojas ir komisaras susižvalgo, automobilis lekia, nardo į 
duobes, šokinėja, alėjos medžiai skrieja pro šalį, čia aš su ja važia- 
vau, aš dovanoju tau šimtą aštuoniasdešimt dienų. 

- Matyt, tarp jūsų kažkas įvyko, ir draugystė baigėsi? 

- Žinote, taip jau būna (aha, jis mane tikrina, ne, brolau, manęs 
taip pigiai nepaimsi, stop, žinau, ką sakyti). Matote, pone tardyto- 
jau, tas Reinholdas bet ką gali, jis norėjo mane pašalinti. 

- Še tau, ar jis ką nors darė? 

— Ne, bet užuominų buvo. 

- Ir daugiau nieko? 

= Taip. 

- Ką gi, pažiūrėsim. 

Micės lavonas po dviejų dienų randamas maždaug už kilometro 
nuo lomos, tame pačiame miške. Kai tiktai laikraščiuose pasirodė 
žinutė apie tai, kas įvyko, du sodininkai tuoj pranešė matę, kaip 
vienas vyras toje vietoje ėjo per mišką su dideliu sunkiu lagaminu. 

Jie dar nusistebėję, ką jis ten taip velka, paskui tas vyras prisėdo 
lomelėje kvėptelėti. Kai jie po pusvalandžio grįžo, jis tebesėdėjo te- 
nai vienmarškinis. O lagamino jie nematė, greičiausiai žemiau gu- 
lėjo. Jie gan tiksliai apibūdino tą žmogų: maždaug šimto septynias- 
dešimt penkių centimetrų ūgio, labai plačių pečių, su juodu katiliuku, 
šviesiai pilku vasariniu kostiumu, švarkas pipirų su druska spal- 
vos, velka kojas, tarsi būtų nevisai sveikas, labai aukšta gilių raukš- 
lių išraižyta kakta. Toje vietoje, kurią nurodė sodininkai, lomų de- 
vynios galybės, policijos šunys nieko neranda, tuomet perkasamos 
visos duobės, kuriose galėtų kas nors būti. Ir vienoje, kelissyk įsmei- 
gus, kastuvas atsitrenkia į didelę rudą kartoninę dėžę, perrištą špa- 
gatu. Komisarai ją atidarę viduje randa moteriškų drabužių, suplė- 
šytus marškinius, ilgas šviesias kojines, rudą seną vilnonę suknelę, 
nešvarių kojinių, du dantų šepetukus. Dėžė drėgna, bet nepermir- 
kusi. Įspūdis toks, lyg neseniai čia gulėtų. Nesuprantama. Juk nu- 
žudytoji buvo su rožine palaidine. 

Ir netrukus kitoje lomelėje randamas lagaminas, lavonas jame 
patupdytas ir stipriai surištas žaliuzių virvėmis. Vakare įtariamojo 
žudiko žymės išsiuntinėjamos į visus policijos skyrius, pasienio 
punktus ir taip toliau. 

Reinholdas jau tada, kai jį kvotė policijoje, supranta, kuo čia 
kvepia. Ir sumeta, kad reikėtų įpainioti Francą. Kodėl gi ne jis galėjo 
tai padaryti? Ką skardžius Karlas gali įrodyti. Kažin, ar mane kas 
nors matė Freienvaldėje? Gal ir matė, viešbutyje, kelyje, nieko tokio, 
reikia šnektelėti su Francu, kad jis trumpam dingtų, tada atrodys, 
kad ir jis čia įpainiotas. 

Reinholdas dar tą pačią dieną, kai išėjo iš policijos, užbėga pas 
Francą, skardžius Karlas mus išdavė, tau reikia nešti muilą. Fran- 
cas susiruošia per penkiolika minučių, Reinholdas jam padeda, jie- 
du abu koneveikia Karlą, paskui Eva nuveža Francą pas Tonę, seną 
draugę, gyvenančią Vilmersdorfe. Reinholdas taip pat nuvažiuoja 
su jais taksi į Vilmersdorfą, jie kartu nuperka lagaminą, Reinholdas 
ketina važiuoti į užsienį, todėl jam reikia didžiulio lagamino, iš 
pradžių nori pirkti kaustytą, bet paskui pasitenkina mediniu, išsi- 
renka didžiausią, kokį tik gali panešti, nešikais jis nepasitikįs, visi 
jie šnipai, dar įduos, savo adresą pranešiu, gerų dienų Evai. 

Baisi katastrofa Prahoje, jau rastas 21 lavonas, 150 žmonių už- 
versta. Toji griuvėsių krūva prieš valandėlę dar buvo naujas aštuo- 

nių aukštų pastatas, dabar po jo griuvėsiais guli daug negyvų ir 
sunkiai sužeistų žmonių. Didžiulis gelžbetoninis statinys, svėręs 
200 000 kilogramų, sugriuvo, užversdamas du požeminius aukš- 
tus. Gatvėje stovėjęs policininkas, išgirdęs braškėjimą, perspėjo pra- 
eivius, paskui laiku įšoko į besiartinantį tramvajų ir pats patraukė 
jo stabdį. Virš Atlanto siautėja smarkios audros. Padėtis dabar ten 
tokia: iš Šiaurės Amerikos rytų kryptimi vienas paskui kitą slenka 
galingi ciklonai, tuo tarpu du anticiklonai, kurių centrai yra Centri- 
nėje Amerikoje ir tarp Grenlandijos ir Airijos, laikosi savo susidary- 
mo vietose. Laikraščiai jau dabar plačiai rašo apie „Grafą Cepeli- 
ną“ ir jo būsimą skrydį. Aptariamos visos orlaivio konstrukcijos 
detalės, komendanto asmenybė ir šio skrydžio perspektyvos, į pa- 
danges keliant vokiečių genialumą bei cepelino tipo dirižablių pra- 
našumus. Nepaisant lėktuvų propagandos, galimas daiktas, diri- 
žabliai yra ateities oro susisiekimo priemonė. Tačiau cepelinas 
neišskrenda, Ekeneris nenori be reikalo rizikuoti. 


Lagaminas, kuriame gulėjo Micė, atidarytas. Ji buvo tramvajų 
konduktoriaus iš Bernau duktė. Šeimoje augo trys vaikai, motina 
metė vyrą ir išvyko, kodėl - nežinia. Micė liko namie už šeimininkę 
ir turėjo sunkiai dirbti. Vakarais ji kartais nuvažiuodavo į Berlyną, 
nueidavo pasišokti pas Lestmaną ir kitur, kartais kas nors nusives- 
davoją į viešbutį, paskui ji įsitraukė ir nebedrįso grįžti namo, liko 
Berlyne, tada sutiko Evą ir nuėjo toliau. Jas sulaikė Štetino geležin- 
kelio stoties policija. Micei, kuri iš pradžių vadinosi Sonia, prasidė- 
jo linksmas gyvenimas, ji turėjo daug pažįstamų ir vieną kitą drau- 
gą, bet paskui ėmė nuolatinai gyventi su vienu vienarankiu stipriu 
vyru, kurį Micė pamilo iš pirmo žvilgsnio ir mylėjo iki pat savo 
galo. Micė susilaukė blogo, liūdno galo. Kodėl, kodėl, ką ji padarė? 
Ji atkako iš Bernau ir pakliuvo į Berlyno sūkurį, ji nebuvo nekalta, 
kas be ko, bet karštai, nenuilstamai mylėjo tą, kuris tapo jos vyru, ir 
lepinojį kaip vaiką. Ji buvo sunaikinta todėl, kad atsitiktinai atsidūrė 
greta to žmogaus, toks jau tas gyvenimas, ką padarysi. Ji nuvažiavo į 
Freienvaldę norėdama apginti savo draugą, bet buvo ten pasmaugta, 
pasmaugta, pribaigta, nužudyta, toks jau tas gyvenimas. 

Paskui buvo padarytas jos veido ir kaklo atspaudas ir Micė tapo 
vien tiktai daiktiniu įrodymu kriminalinėje byloje, technine jun- 
giančia detale, panašiai kaip telefono laidas, štai kuo ji virto. Buvo 

padarytas jos muliažas, nudažytas natūraliomis spalvomis taip, 
kad vos galėjai atskirti, kažkas panašaus į celiulioidinį biustą. Ir 
štai ta Micė, jos veidas ir kaklas, stovi spintoje su bylomis, eikš, eikš, 
tuoj mes būsim namie, Ašingerio kavinė, tu turi mane paguosti, nes 
aš tavo. Ji už stiklo, jos veidas negyvas, jos širdis negyva, jos įsčios 
negyvos, jos šypsena negyva, tu turi mane paguosti, ateik. 


Ir aš atsigręžiau atgal ir pamačiau visą neteisybę, daromą žemėje 


Francai, ko tu dūsauji, Francuti, kodėl Eva turi vaikščioti pas 
tave ir klausinėti, kas tau yra, tu vis tyli, ir ji išeina, negavusi atsa- 
kymo, kas tave taip slegia, kad tu vis tūnai, tūnai, įsilindęs į kampą, 
užsidengęs galvą ir vaikštai tik mažais, mažulyčiais žingsniukais. 
Tujuk pažįsti gyvenimą, nesi vakar iš dangaus nukritęs, turi gerą 
uoslę ir kai ką nutuoki. Tu nieko nematai, nieko negirdi, bet nujauti, 
tik nedrįsti pažiūrėti ton pusėn ir kreipi akis į šalį, tačiau nebėgi, 
nes esi ryžtingas, tu ne bailys, tik nežinai, kas tavęs laukia ir ar 
užteks jėgų pakelti.tai, kas užgrius ant pečių. 

Kiek kentėjo Jobas, vyras iš Uco žemės, kol viską suprato, kol neli- 
kobėdos, kurios jis nebuvo patyręs. Priešai iš Sabos užpuolę pagrobė 
bandas ir išžudė piemenis, Dievo ugnis iš dangaus sudegino avis ir 
piemenis, chaldėjai išpjovė jo kupranugarius ir jų varovus, jo sūnūs 
ir dukros gyveno vyriausiojo brolio name, tada iš dykumos atlėkė 
smarkus vėjas, išvertė keturis namo kampus, ir vaikai žuvo. 

Tai buvo nemažai, bet dar negana. Jobas draskė savo apdarą, 
kandžiojosi rankas, rovėsi plaukus, barstėsi galvą pelenais. Tačiau 
to neužteko. Jo kūnas apteko sopuliais, kojos nuo pėdų iki juos- 
mens buvo nusėtos votimis, jis sėdėjo smėlyje, ir iš jo vočių tekėjo 
pūliai, ir jis gramdė juos šuke. 

Atkeliavo jo draugai ir pamatė jį, Elifas iš Temano, Bildadas iš 
Suos ir Sofaras iš Namos, jie atkako iš toli jo paguosti ir šaukė, 
baisingai raudojo ir nepažino Jobo, taip jis buvo nukentėjęs, nete- 
kęs septynių sūnų ir trijų dukterų, 7000 avių, 3000 kupranugarių, 
500 jaučių porų, 500 asilių ir daugelio šeimynykščių. 

Tu nepraradai tiek kiek Jobas iš Uco, Francai Biberkopfai, ir ne- 
laimės ant tavo pečių griūna po truputį. Ir štai tu žingsnelis po 
žingsnelio artėji prie to, kas tau atsitiko, visaip įkalbinėji save, giri, 

nes esi pasiryžęs pažvelgti tiesai į akis ir pasiruošęs blogiausiam 
dalykui, bet, deja, nesi pasiruošęs pačiam blogiausiam. Bet kas, tik ne 
tai! Tu įkalbinėji save, gaili savęs: nieko, girdi, neatsitiko, kas lemta, 
tai lemta. Tačiau širdies gelmėse netiki tuo, nenori tikėti. Dūsauji: kas 
mane apsaugos, virš manęs kybo nelaimė, į ką man įsitverti. O nelai- 
mė artėja! Ir tu artiniesi prie jos, pamažiukais, kaip sraigė, tu ne bai- 
lys, tu turi stiprius raumenis, tu esi Francas Biberkopfas, tu kobra. 
Žiūrėk, kaip ji rangosi, centimetras po centimetro artėdama prie pa- 
baigos, stūksančios priešais ir pasiruošusios ją griebti. 

Tu neprarasi pinigų, Francai, tu pats sudegsi iki pat savo sielos 
gelmių! Žiūrėk, kaip jau džiaugiasi ta kekšė! Kekšė Babelė! Ir atėjo 
vienas iš septynių angelų, laikančių septynis dubenis, ir tarė: „Eikš, 
aš tau parodysiu didžiąją kekšę Babelę, sėdinčią prie daugelio van- 
denų. Antai jinai sėdi ant purpurinio žvėries ir laiko rankoje auksi- 
nę taurę, ojos kaktoje užrašytas vardas, paslaptis. Ji girta nuo šven- 
tųjų kraujo“. 

Tu nujauti nelaimę, ji visai čia pat. Ar užteks taujėgų, ar nežūsi? 


Francas sėdi gražiame šviesiame sodo name Vilmersdorfo gat- 
vėje ir laukia. 

Kobra susirango, guli saulėkaitoje, šildosi. Nuobodu, jis stiprus, 
jis norėtų ką nors daryti, o priverstas gulinėti. Jie nesusitarę kur 
susitikti. Storulė Tonė jam parūpinusi storus raginius akinius, rei- 
kėtų visai kitaip persirengti, galbūt randą ant skruosto pasidaryti. 
Štai kažkas perbėgo per kiemą. Aiškiai skuba. O man nėra kur sku- 
bėti. Jeigu Žmonės taip nelakstytų, tai dvigubai ilgiau gyventų ir 
trigubai padarytų. Šešių dienų lenktynėse tas pats, lenktynininkai 
mina, mina, ramiai niekur neskubėdami, jiems kantrybės užtenka, 
pienas jiems neišbėgs, o publika tegu sau švilpia, ką ji išmano. 

Beldžiasi, kas čia dabar, nejau negalima paskambinti. Po vel- 
nių, gal man mauti iš čia, deja, durys tik vienerios. Nagi pasiklau- 
sykim. 

Tu artiniesi mažulyčiais žingsniukais, randi sau tūkstančius 
gerų žodžių, pataikauji sau, vilioji, esi pasiruošęs blogiausiam, bet 
ne pačiam blogiausiam, už ką blogiau nebūna. 

Nagi pasiklausykim. Kas čia dabar? Aš juk pažįstu.ją. Balsas 
girdėtas. Klykia, dejuoja, verkia. Ką, išsigandai? Apie ką dabar pa- 
galvojai? Maža apie ką gali pagalvoti. Bet juk tai Eva. 


368 


Durys praviros. Priešais slenkstį stovi Eva, storoji Tonė ją apka- 
binusi. Inkščia, dejuoja, kas jai yra? Ak, visko gali atsitikti. O ausyse 
Micės balsas, ir Reinholdas guli lovoje. 

— Labas, Eva, na, mergyt, kas gi tau, nusiramink, gal ne taip jau 
baisu... 

— Atstok nuo manęs. 

Mat kaip purkštauja, turbūt į kaulus gavo, kas nors kailį išdirbo, 
palauk, ji turbūt Herbertui ką nors pasakė, Herbertas sužinojo apie 
tą vaiką. 

— Herbertas sumušė, ką? 

— Atstok nuo manęs, nesiliesk! 

O kokias akis nutaisė. Žiūrėk tu man, nenori manęs matyti, ojuk 
pati norėjo. Kas jai darosi, kas yra, dar žmonės susibėgs, reikia už- 
daryti duris. Tonė sukasi aplink Evą, ramina: 

- Na, Eva, na, nusiramink, pasakyk, kas yra, eikš vidun, kur 
Herbertas? 

— Aš neisiu čia, neisiu! 

— Eikš gi, prisėskim, aš išvirsiu kavos. 

— Eik sau, Francai. 

— Kodėl man eiti, aš juk nieko nepadariau! 

Čia Eva išplečia akis, taip baisiai pasižiūri į jį, tarsi norėtų gyvą 
praryti, nutveria Francą už liemenės, šaukia: 

— Tegu eina su mumis, tegu eina, nagi eikš, eikš! 

Kas jai darosi, gal išprotėjo arba ko nors prisiklausė? Atsisėdo 
Eva šalia storulės Tonės ant sofos ir dreba visa. Mat koks veidas 
išpurtęs, šaltis krečia, matyt, todėl, kad nėščia, bet juk nuo manęs, 
ašjai nieko nedarysiu. Eva apsikabina storulę Tonę, šnabžda kaž- 
ką į ausį, iš pradžių negali kalbėti, o paskui pasako. Ir tada Tonei 
kažkas pasidaro. Ji suploja rankomis, o Eva drebėdama ištraukia iš 
kišenės suglamžytą laikraštį. Kvanktelėjo jos ar ką, vaidina čia prieš 
mane, o gal tame laikraštyje kas nors parašyta apie mūsų žygį Štra- 
lau gatvėje, tai kvailos bobos. Francas atsistoja ir kad užriks: 

— Akjūs beždžionės, gana maivytis, manot, kad ir aš toks! 

- Viešpatie, Viešpatie, - murma storulė, o Eva tik tyli, tirta ir 
inkščia. Tada Francas išlupa per stalą iš storulės rankų laikraštį. 

Ojame dvi nuotraukos viena šalia kitos, kas čia, kas čia, šiurpas 
iki pat padų nukrečia, taigi čia aš, aš, bet kodėl, dėl to plėšimo Štra- 
lau gatvėje, kodėl, o siaube, čia juk aš ir Reinholdas. Antraštė: 

Žmogžudystė Freienvaldėje. Nužudyta prostitutė, Emilija Parsun- 
kė iš Bernau. Micė! Kas čia dabar? Aš? Tupi pelė po šluota, jos dai- 
nelė sudainuota. 

Jo ranka sugniaužia laikraštį. Jis lėtai atsisėda į krėslą ir sėdi 
susigūžęs. Kas ten parašyta. Tupi pelė po šluota. 

O tos dvi bobos spokso į jį, verkia ir spokso į jį, abi, ko žiūrit, 
nužudyta, kaip, Micė nužudyta, man stogas važiuoja, kas čia da- 
bar, ką tai reiškia. Jo ranka vėl pakyla, siekia laikraščio, kas ten 
parašyta, reikia perskaityti: mano nuotrauka, aš ir Reinholdas, nu- 
žudyta, Emilija Parsunkė iš Bernau, Freienvaldėje, kaip ji atsidūrė 
Freienvaldėje? Kas čia per laikraštis? „Morgenpost“. Pakėlė ranką 
su laikraščiu, vėl nuleido. Eva, ką daro Eva, jos žvilgsnis pasikeitęs, 
palinkusi į jo pusę, nebeverkia. 

— Na, Francai? 

Balsas, jis kažką sako, man reikia atsiliepti, dvi bobos, žmogžu- 
dystė, kokia žmogžudystė, Freienvaldėje, aš ją nužudžiau Freien- 
valdėje, aš niekad nesu buvęs Freienvaldėje, kur ji išvis yra. 

— Na, Francai, ką tu į tai, kalbėk pagaliau? 

Francas žiūri į ją, jo didelės akys žiūri į ją, jis laiko laikraštį ant 
delno, jo galva dreba, jis skaito, skiemenimis, gergždžiančiu, lyg 
netepti ratai balsu: „Žmogžudystė netoli Freienvaldės, Emilija Par- 
sunkė iš Bernau, gimusi 1909 metų birželio 12 dieną“. 

— Tai Micė, Eva. - Jis pasikaso skruostą, pasižiūri į Evą, jo akys 
tuščios, apsiblaususios, nieko nematančios, neįžvelgiamos. - Tai Micė, 
Eva. Taip. Ką... pasakysi, Eva. Ji negyva. Todėl mes jos neradome. 

— Čia apie tave rašo, Francai. 

— Apie mane? 

Jis sėdi ir linguoja liemeniu. 

— Viešpatie, Viešpatie, Eva. 

Jai darosi vis baisiau ir baisiau, ji prisitraukia kėdę prie jo krės- 
lo. Jis vis dar linguoja liemeniu. 

— Viešpatie, Eva, Viešpatie, Viešpatie. 

Ir toliau linguoja. Paskui ima pūkšti, išpučia skruostus. Nutaiso 
tokį veidą, lyg jį kas būtų prajuokinęs. 

— Viešpatie, ką mes dabar darysim, Eva, ką darysim. - 

— O kodėl tavo nuotrauka ten, ką? 

— Kur? 

- Ten. 

— Na, nežinau. Viešpatie, kas čia dabar, kuo aš čia dėtas, juokin- 
ga, cha. - Ir žiūri į ją bejėgiškai drebėdamas, o ji džiaugiasi, ačiū 
Dievui, bent jau vėl žmogiškas žvilgsnis, ir jai iš akių pabyra aša- 
ros, ir storkė ima žliumbti, tada jis uždeda jai ranką ant peties, pri- 
siglaudžia veidu prie jos kaklo ir znykia: - Kas čia dabar, Eva, kas 
atsitiko mūsų Miciutei, kas, ji negyva, jai kažkas atsitiko, dabar aiš- 
ku, ji nepabėgo nuo manęs, ją kažkas nužudė, Eva, mūsų Miciutę 
kažkas nužudė, mano Miciutę, kas čia dabar, nejau tai tiesa, pasa- 
kyk, kad ne. 

Jis galvoja apie Miciutę, o viduje baimė auga, siaubas kyla, yra 
toks pjovėjas, jo vardas Mirtis, jis ateina su kirviais ir paima trimitą, 
dabar ims trimituoti? Litaurus mušti, ir išnirs iš tamsos juodas tara- 
nas ir ims viską griauti, bum bum bum. 

Eva žiūri, kaip jis lėtai griežia, mala dantimis. Ji apkabina Fran- 
cą. Jo galva dreba, kažką bandė sakyti, bet užsikirto. Neištarė nė 
žodžio. 

Tas pats buvo, kai po ratais atsidūrė, tarsi girnos, tarsi akmenys 
ant galvos kristų, kad ir kaip stengiesi, kad ir ką darai, niekas nepa- 
deda, nors ir geležinis būčiau, vis tiek sutrintų, sumaltų. 

Francas griežia dantimis ir murma: 

— Kažkas bus. 

— Kas bus? 

Kas tai per malūnas, vėjo ar vandens? 

- Saugokis, Francai, jie tavęs ieško. 

Aš, sako, ją nužudžiau, aš, jis vėl dreba, jo veidas vėl persikrei- 
pia tarsi iš juoko, aš kartą ją iš tiesų primušiau, ojie mano, kad ašją 
kaip Idą. | 

- Sėdėk, Francai, niekur neik, kurgi tu, jie tavęs ieško, tuoj iš 
rankos pažins. 

- Jie manęs nepagaus, Eva, jeigu nenorėsiu, tai ir nepagaus, gali 
būti rami. Man reikia išeiti, paskaityti skelbimus ant stulpų. Turiu 
viską sužinoti. Perskaityti alinėje visus laikraščius, ką jie rašo, kaip 
ten buvo. 

Ir atsistoja priešais Evą, spokso į ją, tyli sučiaupęs lūpas, tarsi 
bijodamas, kad nepradėtų juoktis: 

— Nagi pasižiūrėk į mane, Eva, žymu kas nors ar ne? 

— Ne, ne! - šaukia ji ir laiko jį. 


371 


»--— 


— Ne, ne! - vėl surinka Eva ir ima bliauti. 
Ojis prieina šypsodamasis prie komodos, pasiima skrybėlę ir 
pro duris. 


Ir tai buvo ašaros tų, kurie kentė netiesą, ir nebuvo kam jų užtarti 


Francas turėjo dirbtinę ranką, bet retai ją nešiojo, o dabar išeida- 
mas į gatvęją prisideda, įsikiša į palto kišenę, kairėn paima cigare- 
tę. Jis sunkiai išeina. Eva klykia ir neleidžia, užstojusi duris, kol 
pagaliau Francas pasižada, kad niekur nedings ir bus atsargus. Jis 
pasako: 

— Aš grįšiu per kavogerį, - ir išeina. 

Franco Biberkopto niekas nesugavo, kol jis nenorėjo būti sugau- 
tas. Iš kairės ir dešinės šalia jo ėjo du angelai sargai ir kreipė nuo jo 
žvilgsnius. 

Ketvirtą popiet jis parėjo kavos. Herbertas irgi jau buvo. Ir jie 
pirmąsyk išgirdo Francą ilgai kalbant. Jis buvo perskaitęs alinėje 
laikraščius, ir apie savo draugą, skardžių Karlą, skaitęs, kad jis 
juos įdavė. Jis nežinąs, kodėl jis taip padaręs. Skardžius Karlas bu- 
vęs ir Freienvaldėje, kur jie buvo nusivežę Micę. Reinholdas ją tenai 
perjėgą nusitempė. Matyt, paėmė automobilį ir pavažiavo gabaliu- 
ką su Mice, o paskui Karlas įsėdo, ir jie abu ją nutvėrė ir atsivežė į 
Freienvaldę, galbūt nakčia. O galjau pakeliui nužudė. 

— O kodėl Reinholdas taip padarė? 

- Jis išmetė mane po automobilio ratais, dabar Žinot, kas tai pa- 
darė, bet nieko, aš ant jo už tai nepykstu, žmogui reikia mokytis, 
jeigu nesimokys, nieko nežinos ir nugyvens gyvenimą nieko nesu- 
pratęs. Jis norėjo mane suriesti į ožio ragą, manė, kad ašjau jo kiše- 
nėje, bet paskui suprato, kad taip nėra, todėl atėmė iš manęs Micę ir 
taip jai padarė. Tačiau kuo ji čia dėta. 

Ei kodėl, ei todėl, būgnai, batalione, ramiai, žengte marš, kada 
kareiviai per miestą žygiuoja, ei kodėl, ei todėl, ei vien tik dėl čing- 
darasa, bumdarasa, bum. 

Aš taip tada atžygiavau pas jį, ir jis taip atsakė. Kokia nesąmo- 
nė, ką aš padariau, kam to reikėjo? 

Nereikėjo ateiti, nereikėjo, nereikėjo. 

Bet ką dabar padarysi, nieko. 

Herbertas sprogina akis, ir Eva negali ištarti nė žodžio. Herbertas: 

— Kodėl tu apie tai Micei nieko nesakei? 

— Aš dėl to nekaltas, nieko čia nepadarysi, jis mane ir nušauti 
galėjo, kai pas jį atėjau. Sakau, nieko čia nepadarysi. 

Ir turėjo žvėris septynias galvas ir dešimt ragų, o jos rankoje 
taurė pilna visokių baisybių... Dabar man jau galas, dabar jau nie- 
ko nepadarysi! 

- Jei tu bent žodį būtum pasakęs Micei, tai ji šiandien būtų gyva, 
o anas laikytų galvą po pažasčia. 

— Aš nekaltas. Negali žinoti, ką toks padarys. Ir ką jis dabar 
daro, nesužinosi. 

— Aš sužinosiu. 

Eva maldauja: 

— Neprasidėk, Hebertai, aš bijau. 

— Mes atsargiai. Pirma išsiaiškinsim, kur jis yra, o po pusvalan- 
džiojau bus farų rankose. 

Francas moja ranka: 

— Nekišk prie jo nagų, Herbertai, tai ne tavo rūpestis. Duokš ran- 
ką, kad nekiši. 

Eva: 

— Duok, Herbertai. O ką tu manai daryti, Francai? 

— Ką aš? Man šakės, galite mane į šiukšlyną išmesti. 

Ir greitai nueina į kampą, atsistoja nugara įjuos. 

Ir jie girdi, kaip jis rauda, kūkčioja, dejuoja, apverkia save ir Mi- 
cę, Eva irgi klykia, užsikniaubusi ant stalo, ant jo tebeguli laikraštis 
su antrašte „Žmogžudystė“. Micė nužudyta, ir niekas nieko nega- 
lėjo padaryti, likimas. 


Ir aš gyriau mirusius, jau palikusius mus 


Pavakare Francas Biberkopfas vėl išeina. Bavarijos aikštėje virš 
jo praskrenda penki žvirbliai. Tai penkių piktadarių sielos, jis jau 
nesyk su jais susidūręs. Jie dabar svarsto, ką su juo daryti, kaip jį 
prigriebti, įgąsdinti, išmušti iš vėžių, pakišti koją. 

Vienas šaukia: 

— Antaijis. Pasižiūrėkit, jo ranka dirbtinė, jis dar tariasi nepraki- 
šęs, nori, kad niekas nepažintų. 

Antras: 

— Ką gi tas ponaitis iškrėtė? Tai pavojingas nusikaltėlis, jį reikia 
įkišti už grotų, visam gyvenimui. Užmušė moterį, vogė, plėšikavo, 
paskui kitą užmušė, jis dėl to irgi kaltas. Ko jis dar tikisi? 

Trečias: 

— Mat kaip pučiasi. Vaidina nekaltą. Vaizduoja padorų. Pasi- 
žiūrėkit į tą šunsnukį. Kai tik pasirodys faras, mes jį pamokysim. 

Pirmas darsyk: 

- Ir kodėl toksai dar gyvena. Aš kalėjime užverčiau kanopas po 
devynerių metų. Buvau jaunesnis už jį, kai nudvėsiau nė necyptelė- 
jęs. Nusiimk skrybėlę, beždžione, nusikabink tuos savo kvailus aki- 
nius, tu juk ne redaktorius, ožy, tu juk net daugybos lentelės nemo- 
ki, o vaikštai su raginiais akiniais kaip mokslininkas, pamatysi, 
kaip tave nutvers. 

Ketvirtas: 

— Neplyšauk taip. Ką jūs jam padarysite? Pasižiūrėkit į jį, turi 
galvą, kojas. O mes kas - Žvirbliai, tegalim jam skrybėlę apdergti. 

Penktas: 

— Nagi pulkim jį visi kartu. Jis kvanktelėjęs, jam vieno šulo trūks- 
ta. Eina pasivaikščioti su dviem angelais iš šalių, jo brangutės mu- 
liažas dabar policijos prezidiume stovi, darykit jam ką nors, nagi! 

Ir jie skraido, čerškia, klega jam virš galvos. Francas pakelia ją, jo 
mintys nerišlios, o paukščiai duodasi, plūsta jį toliau. 


Oras rudeniškas, Tauencijų gatvės rūmuose rodomas filmas „Pas- 
kutinės San Francisko dienos“, medžiotojų kazino šoka penkiasde- 
šimt gražuolių, „pabučiuosiu tave užalyvų puokštę“. Ir Francas pri- 
eina prie išvados: mano gyvenimas baigtas, man galas, užteks. 

Gatvėmis bilda tramvajai, visi jie kur nors važiuoja, 0 aš neži- 
nau, kur man važiuoti. Štai penkiasdešimt pirmo maršrutas: Šiau- 
rės galas, Šilerio gatvė, Pankovas, Plačioji gatvė, Šenhauzo alėjos 
geležinkelio stotis, Štetino geležinkelio stotis, Potsdamo geležinke- 
lio stotis, Nolendorfo aikštė, Bavarijos aikštė, Ulando gatvė, Šmer- 
gendorfo geležinkelio stotis, Grunevaldas, sėdu į jį. Laba diena, štai 
ašir viduj, tegul jie mane veža, kur nori. Ir Francas ima stebėti mies- 
tą, kaip šuo pametęs pėdsakus. Kas čia per miestas, koks didžiulis 

miestas, ir kokį gyvenimą, kokį gyvenimą jis jame nugyveno. Štetino 
geležinkelio stotelėje išlipa, paskui eina Invalidų gatve, o štai ir 
Rozentalio vartai. Fabišo gatavi drabužiai, čia aš stovėjau ir siūliau 
kaklaraiščių laikiklius pernai prieš Kalėdas. 

Į Tegelį važiuoja keturiasdešimt pirmu. Kai kairėje pasirodo rau- 
doni mūrai, sunkūs geležiniai vartai, Francas nuščiūva. Tai mano 
gyvenimo dalis, ir man reikia juos pamatyti. 

Čia viskas po senovei - raudonų plytų tvora, palei ją alėja, pro 
šalį važiuoja keturiasdešimt pirmas, Generolo Papės gatvė, Reini- 
kendorfas, Tegelis, dunda Borzigo fabrikai. Francas Biberkopfas pa- 
stovi priešais raudoną tvorą, pereina į kitą pusę, kur alinė. Ir raudo- 
ni pastatai už tvoros ima drebėti, banguoti, pūsti skruostus. Prie 
visų langų stovi kaliniai, įsirėmę kaktomis į langų grotas, jų galvos 
plikai nuskustos, jie patys atrodo menki, liesi, visų veidai pilki ir 
neskusti, stovi užvertę akis ir inkščia. Tai tarsi ištisi kriminalinio 
kodekso - nužudymų, plėšimo, vagysčių, klastojimo, prievartavi- 
mų - skyriai, stovintys ir inkščiantys pilkais veidais. Antai kurjie 
sėdi, tie plikiai, pasmaugę Micę. 

Ir Francas Biberkopfas klaidžioja aplink milžinišką kalėjimą, ku- 
ris vis dreba, banguoja ir kviečiasi jį, paskui traukia laukais, mišku, 
vėl išeina į medžiais apsodintą gatvę. 

Jis medžiais apsodintoje gatvėje. Aš nenužudžiau Micės. Tai ne 
mano darbas. Man čia nėra kas veikti, tai praeitis, Tegelyje man 
nėra kas veikti, aš nežinau, kaip viskas atsitiko. 

Šešta valanda vakaro, ir Francas taria sau, aš noriu pas Micę, 
eisiu į kapines, kur jinai užkasta. 

Penki galvažudžiai, žvirbliai, vėl jam virš galvos, jie tupi ant 
telegrafstulpio ir plyšoja, nuleidę žemyn galvas: 

— Eik pas ją, niekadėjau, eik, bet ar užteks tau drąsos, ar nebus 


.-— 


Ramybė mūsų mirusiems. 1927 metais Berlyne, neskaičiuojant 
negyvų gimusių kūdikių, mirė 48 742 asmenys. 

4570 nuo džiovos, 6443 nuo vėžio, 5656 nuo širdies ligų, 4818 
nuo kraujagyslių ligų, 5140 nuo insulto, 2419 nuo plaučių uždegimo, 
961 nuo kokliušo, 562 vaikai mirė nuo difterito, nuo skarlatinos - 
123, nuo tymų 93, taip pat mirė 3640 kūdikių. Gimė 42 696 žmonės. 

Mirusieji guli kapinėse savo gėlėmis apsodintuose kapuose, pri- 
žiūrėtojas vaikšto ir renka popierius, badydamas juos lazdos smai- 
galiu. 

Pusė septynių, dar visai šviesu, ant kapo po bukmedžiu sėdi dar 
visai jauna moteris su kailiniais, be skrybėlės, panarinusi galvą ir 
tyli. Ji su juodomis glasė pirštinėmis ir laiko rankoje raštelį, tokį 
vokutį, ir Francas perskaito: „Nebegaliu daugiau gyventi. Paskuti- 
nįsyk sveikinu tėvus ir savo vaikutį. Gyvenimas man tapo kančia. 
Dėl mano mirties kaltas tik Begyras. Tegu jis dabar džiaugiasi. Jis 
snukis. Tiktai dėl jo aš atvažiavau į Berlyną, ir tik jis vienas padarė 
mane nelaimingą, pražudė mane“. 

Francas grąžina jai vokelį: 

— O varge, varge! Bet kurgi Micė? 

Nesigraužk taip, neliūdėk. Jis rauda: 

— O, varge, varge, kur mano mažutė, kur mano Micė? 

Štai dar vienas kapas, tarsi kokia didelė minkšta sofa, ant jo guli 
mokytas profesorius ir šypsosi jam: 

— Kojūs toks nusiminęs, sūnau? 

- Aš norėjau pamatyti Micę. Jūs nekreipkite į mane dėmesio, aš 
tik einu pro šalį. 

— Matote, ašjau miręs ir iš savo patirties jums pasakysiu, nerei- 
kia taip labai imti į širdį nei gyvenimo, nei mirties. Viską galima 
pasilengvinti. Kai man nusibodo ir susirgau, ką, manote, aš pada- 
riau? Nejau įsivaizduojate, kad laukiau, kol atsiras pragulos? Kam? 
Aš paprašiau pastatyti ant staliuko morfijaus buteliuką ir pasa- 
kiau, kad grotų, pianinu, džiazo muziką, naujausius šlagerius. Dar 
paprašiau skaityti Platoną, jo „Puotą“ ,tai nuostabus dialogas, ir slap- 
čia po antklode vis leidausi morfijų, aš suskaičiavau, tris mirtinas 
dozes susišvirkščiau. Girdėjau linksmą muziką, o man skaitė apie 
Sokratą. Taip, esama visokių žmonių, vieni protingi, kiti - mažiau. 

- Skaitė apie Sokratą, leidotės morfijų? Bet kurgi Micė? 

Siaubas, ant šakos kabo vyras, jo žmona stovi šalia, pamačiusi 
Francą ima dejuoti. 

- Eikite šen, greičiau, nupjaukite virvę. Jis nenori gulėti karste, 
vis lipa į medžius ir kariasi, paskui kabo kaip dabar, visas persi- 
kreipęs. 

— Viešpatie, Viešpatie, bet kodėl? 


376 


— Mano Ernstas labai ilgai sirgo, ir niekas jam negalėjo padėti, ir 
pasiųsti kur nors gydytis nenorėjo, gydytojai sakė, kad jis apsimeti- 
nėja. Ir šit vieną dieną jis pasiėmė plaktuką, vinį ir nuėjo į rūsį. Aš 
dar girdėjau, kaip jis tenai kala, maniau, ką jis ten daro, gerai, kad 
dirba, o ne sėdi rankas susidėjęs, galbūt triušiams narvą daro. Pas- 
kui, žiūriu, jau vakaras, ojo vis nėra, aš persigandau, manau, kur 
dingo, ar rūsio raktai jau atnešti, ne, neatnešti. Paskui kaimynai 
nulipo pažiūrėti ir pakvietė policiją. Jis buvo įvaręs į lubas storą 
vinį, nors pats buvo toks menkutis, matyt, nenorėjo rizikuoti. Ko jūs 
čia ieškote, pone? Ir ko inkščiate? Gal norite nusižudyti? 

— Ne, mano sužadėtinę nužudė, ir aš nežinau, kur ji guli. 

— Eikite štai ten, prie naujokų. 

Parkrito Francas šalia naujo kapo, verkti nėra iš ko, tiktai žemę 
kandžioja. Mice, ką gi mes padarėme, kodėl gi jie su tavim taip pasi- 
elgė, juk tu buvai niekuo nekalta, Miciute. Ką man daryti, kodėl ir 
manęs neužkasa, kiek man dar reikės vargti? 

Paskui jis atsistoja, keliai linksta, bet suima save į nagą ir nukry- 
puoja tarp kapų eilių. 

Prie vartų Francas Biberkopfas, ponas su dirbtine ranka, sėda į 
taksi, ir tas nuveža jį į Bavarijos aikštę. Eva turi su juo daug daug 
bėdos. Ji dienų dienas, naktų naktis nuo jo nesitraukia. Jis nei gyve- 
na, nei miršta. Herbertas tuo metu beveik nesirodo. 

Praeina dar kelios dienos. Francas ir Herbertas ieško Reinholdo. 
Tai Herbertas apsiginklavo iki dantų ir visur klausinėja, nori nu- 
tverti Reinholdą. Francas iš pradžių abejingas, bet paskui įsitrau- 
kia, juk tai jam paskutinė paguoda šiame pasaulyje. 


Tvirtovė apsupta iš visų pusių, paskutiniai išpuoliai, 
tačiau jie tik sąžinės nuraminimui 


Jau lapkritis. Vasara seniai baigėsi. Lietūs pylė visą rudenį. Se- 
niai praėjo tas malonus metas, kai gatves buvo užliejusi maloni 
šiluma, kai vyrai vaikščiojo plonais drabužiais, o moterys tarsi vien- 
marškinės; Franco mergytė, Micė, nešiojo baltą suknelę, prie galvos 
prigludusią kepuraitę, ji nuvažiavo kartą vasarą į Freienvaldę ir 
nebegrįžo. Teisme nagrinėjama Bergmano byla, tai socialinis para- 
zitas, pavojingas visuomenei ir nepripažįstantis jokių skrupulų. 

„Grafas Cepelinas“ virš Berlyno atsiranda apsiniaukusiu oru, tuo 
tarpu Frydrichshafene, kur jis pakilo antrą septyniolika, dangus bu- 
vo giedras ir žvaigždėtas. Kad aplenktų blogo oro frontą, pasak si- 
noptikų, užėmusį Vidurio Vokietiją, dirižablis skrenda per Štutgartą, 
Darmštatą, Frankfurtą prie Maino, Gyseną, Kaselį, Ratenovą. Aštun- 
tą trisdešimt penkios jis būna virš Naueno, aštuntą keturiasdešimt 
penkios - virš Štakeno. O apie devintą pasirodo virš Berlyno, kur, 
nepaisant lietingo oro, stogai apsėsti smalsuolių, kurie džiūgauda- 
mi sveikina oro laivą, o šis dar apsuka rytinę ir šiaurinę miesto dalį ir 
devintą keturiasdešimt penkios Štakene išmeta nusileidimo lyną. 

Francas ir Herbertas zuja po Berlyną; jie beveik nebūna namie. 
Francas eina per Gelbėjimo armijos nakvynės namus ir prieglau- 
das, stebi, seka, nueina į Augusto nakvynės namus Augusto gatvė- 
je. Užsuka į Gelbėjimo armijos namus Drezdeno gatvėje, kur buvo 
su Reinholdu, pasėdi ten. Ten buvo giedamas šešiasdešimt šeštas 
choralas: „Sakyk, ko lauki dar, brolau? Pakilk ir eiki su manim, nes 
Viešpats laukia tavęs jau, ramybę rasi tu pas jį. Choras: „Kodėl, 
kodėlgi tu neini? Nejau ramybės nenori? Nejau palaima amžina, 
netraukia tavęs, negana su nuodėmių kupra vaikščiot? Skubėk pas 
Jėzų, eikš greičiau! Ko lauki dar, sakyk, brolau? Mirtis artėja, teis- 
mas bus, o ženk greičiau pro šiuos vartus, atpirkta viskas Viešpa- 
ties sūnaus krauju!“ 

Francas nueina į nakvynės namus Frebelio gatvėje, gal tenai ras 
Reinholdą. Permiega ten ant „vielinių duknų“ vienąsyk vienoje, 
kitąsyk kitoje lovoje, plaukų kirpimas 10 pfenigų, skutimas - 5, nak- 
vynininkai tvarkosi popierius, prekiauja tarpusavyje batais, marš- 
kiniais. Klausyk, tu, matyt, pirmąsyk čia, nusirengti negalima, tuo- 
jau viską nukniauks, o batai, žiūrėk, ką sujais reikia daryti, įstatyk 
į kiekvieną lovos koją, antraip liksi be nieko, net be dirbtinių dantų. 
Gal nori išsitatuiruoti? Tylos! Miegat! Visiška tamsa, knarkimas, 
jautiesi lyg lentpjūvėje. Aš jo niekur nemačiau. Bim bim bim, kas 
čia, kalėjimas, maniau, kad aš Tegelyje, žadina. Du antai susikibo ir 
kuliasi. Vėl gatvėje, šešios valandos, antai bobos stovi, laukia savo 
gagrių, paskui pasklis po smukles ir pralošinės nakvynpinigius. 

Reinholdo niekur nėra. Nesąmonė jo čia ieškoti. Jis vėl bobas 
medžioja, laksto paskui kokią nors Elfrydą, Emiliją, Karoliną, Lilę; 
rudaplaukę, blondinę. 

Ir Eva vakare žiūri į akmeninį Franco veidą, dabar jis tavęs ne- 
paglostys, gero žodžio nepasakys, mažai valgo, beveik nekalba, tik- 
tai pilasi į gerklę degtinę ir kavą. Jis guli pas ją ant sofos ir inkščia, 
inkščia: 

— Mes jo nerasim! 

- Išmesk tu jį iš galvos. 

— Mesjo nerasim. Ką mums daryti, Eva? 

— Klausyk, liaukis tu paskui jį lakstęs, tai beprasmiška, dar kuok- 
telėsi nuo to. 

- Tai tu nežinai, ką mums daryti? Tu... tutonepatyrei, Eva, kad 
suprastum, Herbertas šiek tiek supranta. Ką mums daryti? Kaip 
noriu jį nutverti, į bažnyčią eičiau, atsiklaupęs melsčiausi, kad tik 
rasčiau! 

Tačiau visa tai netiesa. Visa tai netiesa, visas tas Herberto vaiky- 
masis — netiesa, tai tik inkštimas ir klaiki baimė. Dabar kaip tik 
sprendžiasi jo likimas, metamas burtas. Jis žino, kaip jis iškris. Vis- 
kas įgis prasmę, netikėtą baisią prasmę. Tos slėpynės ilgai netruks, 
mano mielas. 


Jis stebi Reinholdo butą, jo akys daugiau nieko nemato, jis žiūri 
ir nieko nejaučia. Daug Žmonių eina pro tą namą, vienas kitas už- 
suka vidun. Ir jis pats yra ten buvęs, užėjęs, ei, vien tik dėl čingdara- 
sa bumdarasa bum. 

Namas ima kvatotis, matydamas jį tenai stovint. Jei galėtų paju- 
dėti iš vietos, tai sušauktų į jį pasižiūrėti kitus, gretimus namus su 
jų flygeliais ir kiemo pastatais. Antai stovi tipas su peruku, dirbtine 
ranka, prisiplempęs šnabės, stovi ir kažką murma. 

- Labą dieną, Biberkopfėli. Šiandien lapkričio dvidešimt antra. 
Vis dar tebepila lietus. Gal tu slogos nori, eik verčiau į smuklę, kon- 
jakiuko įsipilk. 

- Atiduok manjį! 

- Pats pasiimk, jeigu rasi! 

— Atiduok Reinholdą! 

- Eik į Vulgarteną, kad nervus pagydytų. 

— Atiduok! 

Vieną vakarą Francas Biberkopfas įsmunka į jį, paslepia žibalo 
baką ir butelį. 

- Išeik, nesislėpk, sumautas smirdžiau, kvaily! Ką, bijai? 

— Namas: 

— Ašjuk negaliu įkišti nosies į kiekvieną plyšį. 

- Jo čia nėra, jis ne toks kvailas, kad čia būtų. 

- Atiduok jį, nes tau bus blogai. 

— Tiek ir tegirdžiu: bus blogai. Klausyk, eik namo ir išsimiegok, 
taujau galvoj negerai, taip yra todėl, kad nieko nevalgai. 

Kitą rytą tuoj po laiškininkės jis ir vėl tenai. 

Žibintai pamato jį ateinantį ir ima linguoti galvomis: 

— Ai, ai, gaisras bus. 

Ir štai pro stogskyles jau verčiasi dūmai, liepsnos. Septintą va- 
landą atvažiuoja ugniagesiai, Francas tada jau sėdi pas Herbertą ir 
gniaužo kumščius. 

- Aš nieko nesužinojau, ir tu nesužinojai, man to nereikia saky- 
ti. Dabarjis bent pastogės neturės, tegu kitos pasiieško. Ašją pade- 
giau, taip. 

- Klausyk, jis ten seniai nebegyvena, nebus toks kvailas. 

— Tenbuvojo urvas, kai sužinos, kad sudegė, tai tuojau supras, 
kas tai padarė. Mes jį išrūkėm, žiūrėk, kaip dabar atlėks. 

— Nežinau, Francuti. 

Bet Reinholdas nepasirodo. Berlynas lyg niekur nieko bilda, dun- 
da, nerimsta toliau, laikraščiai nerašo, kad jis pagautas, jis paspru- 
ko, pabėgo į užsienį, jo niekas niekad nepagaus. 

Francas stovi priešais Evą, rauda, galuojasi. 

— Aš nieko negaliu padaryti, reikia kentėti, jis mane pražudys, 
mano merginą nukankino, o aš stoviu kaip koks juokdarys ir neži- 
nau, ko griebtis. Kokia neteisybė! Kokia neteisybė! 

- Taip visada buvo, Francai. 

- Ir aš nieko negaliu padaryti. Man galas. 

— Kodėl tau galas, Francuti? 

— Aš dariau, ką galiu. Kokia neteisybė, kokia neteisybė. 

Jį lydi du angelai, jų vardai Sarugas ir Terahas, Francas stovi mi- 
nioje, eina per minią, tyli, ojie girdi, kaip jis klaikiai rauda. Pro šalį 
eina patruliuojantys farai, bet nepažįsta Franco. Jį lydi du angelai. 

Kodėl Francą lydi du angelai, ir kas čia per vaikų žaidimas, kur 
tai matyta, kad Žmogui iš šalių vaikščiotų du angelai, du-angelai 
1928 metais lydėtų Berlyno Aleksandro aikštėje buvusį žudiką, da- 
bar plėšikų gaujos narį ir sąvadautoją. Ką gi, ši teisinga ir pamokoma 

istorija apie Francą Biberkoptą ir jo sunkų gyvenimą eina į pabaigą. 
Kuo labiau putoja ir šiaušiasi Francas Biberkopfas, tuo aiškiau vis- 
kas darosi. Artėja tas momentas, kai viskas atsistos į savo vietas. 

Angelai eina šalia jo, jų vardai Sarugas ir Terahas, ir jie taip 
šnekasi, Francui apžiūrinėjant Tyco vitrinas: 

— Kaip tu manai, Terahai, kas būtų, jeigu mes tą žmogų paliktu- 
me, apleistume ir jį sugautų? 

Sarugas: 

- Iš esmės tai nedaug ką reikštų, aš manau, kad jį vis tiek sugaus, 
tai neišvengiama. Ne veltui jis apžiūrėjo užmiestyje tą raudoną na- 
mą, supranta, kad po kelių savaičių bus ten. 

Terahas: 

— Tai tu manai, kad mes čia nereikalingi? 

Sarugas: 

- Lyg ir -jeigu mums dar neleista jo pasiimti. 

Terahas: 

— Tu dar vaikas, Sarugai, dar tik keli tūkstančiai metų stebi šį 
pasaulį. Ojeigu mes paimtume tą žmogų ir perkeltume kitur, į kitą 
būtį, ar jis būtų čia atlikęs tai, kas jam skirta? Žinok, kad iš 1000 
žmonių, 700, ką aš kalbu, 900, neatlieka to, kas jiems skirta. 

— O kokia prasmė, Terahai, saugoti kaip tik jį, juk jis paprastas 
Žmogus, aš nesuprantu, kodėl mes jį saugome. 

— Ką reiškia „paprastas“, „nepaprastas“? Argi elgeta paprastas, 
o turtuolis nepaprastas? Turtuolis rytoj gali tapti elgeta, o elgeta - 
turtuoliu. Šis štai žmogus netoli to, kad praregėtų. Daugelis buvo 
iki to priėję. O jis, klausykis, o jis netoli to, kad imtų sąmoningai 
veikti. Matai, Sarugai, kas daug iškenčia, daug patiria, yra linkę 
apsiriboti vien žinojimu ir paskui nieko nedaryti, numirti. Toks žmo- 
gus paskui nieko nenori daryti. Išgėręs kančių taurę, jis pavargsta, 
išsekina savo kūną ir sielą. Ar supranti, apie ką aš kalbu? 

— Taip. 

— Bet jeigu daug patyręs ir suvokęs Žmogus dar nepasiduoda, 
dar laikosi gyvenimo, nenori mirti, o kažko siekia, nori, jeigu jis 
nevengia kovos, stoja į ją ir atsilaiko, tai jau šis tas. Tu nežinai, 
Sarugai, kaip tapai tokiu, koks esi, kas tu buvai ir kaip pasiekei to, 
kad dabar vaikščiotum čia su manim ir saugotum kitas sielas. 

— Teisybė, Terahai, aš to nežinau, man atimta atmintis. 

- Ji pamažu sugrįš. Niekada netampi stiprus pats savaime, turi 
į kažką atsiremti. Jėgą reikia įgyti, tu nežinai, kaip ją įgijai, ir dabar 
tau nebaisūs tie dalykai, kurie kitus pražudo. 

— Bet jisai, tas Biberkopfas, mūsų nenori, pats sakei, kad nori 
mūsų nusikratyti. 

- Jis nori mirti, Sarugai, dar nebuvo tokio, kuris nebūtų norėjęs 
numirti, prieš ryždamasis tam žingsniui, tam baisiam žingsniui. 
Tavo teisybė, čia dauguma pasiduoda. 

- Ir tu turi viltį, kad jis nepasiduos? 

— Taip, nes jis stiprios valios ir nepalūžęs, ir jau dusyk atsilaikė. 
Tad likim prie jo, Terahai, aš tavęs prašau. 

- Gerai. 


Pas Francą ateina gydytojas, jaunas, bet storas kaip statinė: 

- Laba diena, pone Klemensai, sveiki. Jums reikia kur nors išva- 
žiuoti, mirus artimam Žmogui tokia būsena dažna. Reikia pakeisti 
aplinką, Berlynas jus dabar turėtų slėgti, jums reikia kito klimato. Ar 
nenorite truputį prasiblaškyti? Jūs jo svainė, ar būtų kam jį lydėti? 

- Jeigu reikia, ir aš galiu važiuoti. 

- Reikia; patikėkite, pone Klemensai, jums vieno reikia - ramybės, 
poilsio, prasiblaškymo; prasiblaškymo, bet su saiku. Mat tokiais at- 
vejais greit pereinama į kitą kraštutinumą. Saiko, ir dar kartą saiko. 
Dabar dar visur pats sezono įkarštis. Kurgi jūs norėtumėte nukakti? 

Eva: 

— Jam praverstų ir stiprinantys vaistai, lecitinas, be to, migdomieji. 

— Aš visko paskirsiu, pala, dar adalino. 

— Adalino aš jam jau daviau. (Kam tie nuodai.) 

- Tuomet paskirsim fanodormo, tegu vakarais išgeria tabletę su 
mėtų arbata; arbata gerai, tada vaistai greičiau veikia. Nueikite su 
juo į Zoologijos sodą. 

— Ne, žvėrių aš nemėgstu. 

— Tada į Botanikos, reikia truputį prasiblaškyti, bet ne per daug. 

— Paskirkite jam dar ko nors nuo nervų, stiprinančių. 

— Galbūt truputį opijaus, kad pagerėtų nuotaika. 

- Ašjįjau geriu, pone daktare. 

— Tada nereikia, opijus kas kita, aš paskirsiu jums lecitiną, tai 
naujas preparatas, vartojimo būdas nurodytas. Ir dar būtų gerai 
vonios, raminančios vonios. Jūs juk turite vonią, ponia? 

— Okaipgi, pone daktare. 

— Va matote, tai naujų butų privalumas. Jūs sakote „o kaipgi“. 
Man tai nebuvo taip paprasta. Viską reikėjo įrengti, kainavo krūvą 
pinigų, sienos irgi ištapytos, nustebtumėte pamačiusi, jūs čia to netu- 
rite. Taigi lecitinas ir vonios, kas antrą dieną priešpiet, ir masažas, 
reikia kaip reikia perminkyti visus raumenis, kad žmogus atsigautų. 

Eva: 

— Taip, teisingai. 

— Gerai išmasažuoti, ir pamatysite, pone Klemensai, kaip geriau 
pasijusite. Patikėkite, jūs atsigausite. Ir tada išvažiuokite. 

—Sujuo nelengva, pone daktare. 

— Nieko, viskas bus gerai. Na tai kaip, pone Klemensai? 

— Kas „kaip“? 

— Nenukabinkite nosies, laiku gerkite vaistus, migdomuosius ir 
masažas. 

— Viskas bus padaryta, pone daktare; iki pasimatymo, ačiū jums. 

— Na, tai pasiekei savo, Eva. 

— Aš tau atnešiu ekstrakto vonioms ir vaistų nuo nervų. 

— Aha, atnešk. 

— Otučia pabūk. 

— Gerai, pabūsiu, Eva. 

Tada Eva apsirengia paltą ir išeina. O po penkiolikos minučių 
išeina ir Francas. 


Mūšis prasideda. Mes garmam į pragarą su muziki 


Į mūšį, mūšio laukas šaukia! 

Mes garmam į pragarą su muzika, šiame pasaulyje mums nebė- 
ra kas veikti, tegu jis sau eina po velnių su viskuo, kas yra jame, virš 
jo ir pojuo. Su visais savo žmonėmis, vyrais ir moterimis, su viso- 
mis tomis prakeiktomis padugnėmis, niekuo negalima pasikliauti. 
Jeigu aš būčiau paukščiukas, tai paimčiau mėšlo gabalą, pakilčiau 
į orą, paleisčiau ir nuskrisčiau sau. Jeigu būčiau arklys, šuo, katė, 
tai vis tiek nieko geriau nesugalvočiau kaip pridergti ant Žemės ir 
kuo greičiau pasišalinti. 

Šioj žemėj nėra kas veikti, aš nenoriu vėl pasigerti, prisigerti ga- 
lima; geri, geri, geri, bet paskui atsikvošėji, ir vėl viskas prasideda iš 
pradžių. Dievas sukūrė žemę, bet tegu man kuris nors šventakupris 
paaiškina kam. Tiesa, vieną dalyką jis gerai padarė, joks šventa- 

kupris to nežino, jis mums leidžia viską apmyžti, davė dvi rankas, 
virvę, tik panorėk, ir visas tas mėšlas dingsta, sėkmės, labų jums 
dienų, mes keliaujam po velnių. 


Jeigu galėčiau nutverti Reinholdą, tai visas mano pyktis praeitų, 
tada paimčiau jį už pakarpos ir nusukčiau sprandą, nepalikčiau 
gyvo, ir tada man pasidarytų geriau, praeitų visas pyktis, tada man 
pasidarytų geriau, praeitų visas pyktis, nusiraminčiau, ir viskas 
vėl būtų gerai. Tačiau tas šuva, kuris man tiek visko padarė, kuris 
vėl pavertė mane nusikaltėliu, per kurį rankos netekau, dabar juo- 
kiasi iš manęs kur nors Šveicarijoje. Aš lakstau kaip koks nususęs 
šuo, Ojis su manim gali daryti ką nori, niekas man nepadeda, net 
policija, ji mane gaudo, lyg aš būčiau nužudęs Micę, ir tai vis per tą 
niekšą, jis pasistengė mane įpainioti. Viskam yra ribos. Aš daug iš- 
kenčiau ir padariau, bet daugiau negaliu. Niekas man nepasakys, 
kad aš nesigrūmiau. Bet ko per daug, tai per daug. Kadangi negaliu 
nugalabyti Reinholdo, tai pats pasidarysiu galą. Išeisiu su muzika. 

Kas gi čia stovi Aleksandro gatvėje ir lėtai mindžikuoja nuo ko- 
jos ant kojos? Tai Francas Biberkopfas, ką jis padarė, jūs jau žinote. 
Jis sąvadautojas, recidyvistas, vargšas, palaužtas Žmogus, išmušė 
jo valanda. Tegu bus prakeikti tie kumščiai, kurie jį mušė! Bet dabar 
jį laiko dar baisesnė ranka! Kiti kumščiai jį talžė, bet nelaikė, ap- 
skaldydavo ir paleisdavo, ir jis galėdavo išsilaižyti žaizdas, likdavo 
toks, koks yra, toliau traukdavo savo vaga. O dabar ta ranka jo nepa- 
leidžia, ji didžiulė, apėmusi kūną ir sielą, Francas eina mažulyčiais 
žingsniukais ir žino: mano gyvenimas jau nebe mano. Aš nežinau, 
ką turiu dabar daryti, tik žinau - Francui Biberkopfui galas. 

Lapkritis, devinta valanda vakaro, Miuncštrasėje šurmulys, bil- 
da tramvajai ir ūžia autobusai, plyšoja laikraščių pardavėjai, iš ka- 
reivinių išeina būrys policininkų su guminėmis lazdomis. 

Landsbergo gatve žygiuoja demonstrantai su raudonomis vėlia- 
vomis. Pirmyn, vergai nužemintieji. 

„Mokka fix“ baras, Aleksandro gatvė, geriausių markių cigarai, 
išlaikyti alūs, lošti kortomis griežtai draudžiama, gerbiamų svečių 
prašome patiems rūpintis savo drabužiais, už juos aš neatsakau. 
Šeimininkas. Pusryčiai nuo 6 valandos ryto iki 1 dienos - 75 pfeni- 
gai, puodelis kavos, 2 virti kiaušiniai ir sumuštinis. 

Prenclau gatvės užeigoje, į kurią užsuka, Francas sutinkamas gar- 
siais šūksniais: „Ponas baronas atėjo!“ Jam nuimamas perukas, jis 
nusisega dirbtinę ranką, užsisako alaus, pasideda ant kelių paltą. 

Tenai sėdi trys vyrai pilkais veidais, iškart matyti, kad areštan- 
tai, matyt, pabėgę, tarškia be perstogės, klega. 

— Taigi aš užsinoriu gerti ir sakau sau, kam toli eiti, jei čia pat 
rūsys, kur gyvena lenkpalaikiai, parodau jiems savo dešrą, cigare- 
tes, jie net nepaklausia, iš kur viskas, ir nuperka, duoda man šna- 
bės, ir aš viską palieku. O kitą rytą palaukiu, kol jie išeis, ir šmurkšt 
į rūsį, visraktį turiu, žiūriu, niekas neliesta, nei dešra, nei cigaretės, 
aš užjų ir sudie. Gerai suveikiau, ką? 

- Policijos šunys, kokia išjų nauda. Pas mus penki vyrai per sieną 
pabėgo. Ir aš jums pasakysiu kaip. Jos abi pusės skarda apkaltos, 
geležine, gerų aštuonių milimetrų. Ojie po žeme prasikasė, grindys 
cementinės, bet jie pramušė skylę ir vakarais vis kasėsi po siena. Pas- 
kui sargai sako: „Mes juk turėjom girdėti! Gal miegojom, ar ką? Bet 
mums ir neprivalu viską girdėti, kodėl vien tik mes kalti?“ 

Juokas, klegesys. Užtraukime dainą, bičiuliai mieli, išgerkim po 
taurę, kol esam gyvi. 

- Paskutinis ateina, manote, kas toksai? Ogi ponas policijos vach- 
mistras, obervachmistras Švabas, jam labai rūpi pasirodyti, tad ir 
sako: jis atseit jau užvakar viską žinojęs, bet buvęs komandiruotėje. 
Jeigu kas, tai jie visada komandiruotėje. Man dar vieną alaus ir tris 
cigaretes. 

Jauna mergina šukuoja ilgšiui blondinui prie stalo plaukus, o 
tas dainuoja: 

— O Zonenburgai, o Zonenburgai. 

Sulaukia, kad visi aptyla ir plėšia visa gerkle, labai jau jam knie- 
ti išsidainuoti. 

- O Zonenburgai, o Zonenburgai, kokie ten žali lapai. Kurgi aš, 
manai, sėdėjau, gal Berlyne, jo bastėjoj, Dancige galbūt arba Karls- 
rūjėj, pabučiuok tu man į rūrą. Neatspėsi, broli, niekaip - Zonen- 
burge šuto rietai. 

O Zonenburgai, o Zonenburgai, kokie ten žali lapai. Ten belangė 
pavyzdinga, žmoniškumo joj nestinga, nelupa, nemuštruoja, nešok- 
dina, nevainoja. Gauni to, ko širdis geidžia, ėsti, gert, rūkyti leidžia. 

Minkštos lovos, cigaretės, vynai, likeriai, kušetės. Ten gali gy- 

pusės žodžio klauso. Mes jiems siuvame batus, jie mums sako: „Visko 
bus“. Mes jiems leidžiam išparduoti, seną šlamštą dar nuo karo, jie 
mums turi gerti duoti, ir visiems tada jau gera. Pykčių nėr tada, kaip 
sako, kada ranka ranką tepa. 

Turime kelis čia tokius, kurie linkę išsišokti, skųsti ir įduot kėsi- 
nas, mes jiems aiškiname, žinot, kokia čia tvarka, - kaulai lūžta, 
jeigu kas. Geriau su mumis uliokit ir be reikalo nelokit, jeigu ne, 
kaip jau sakyta, būsit greitai sutvarkyti. 

Ar direktoriui sakykit, tai nereiks netgi tvarkyti, nes jis nieko 
nesupras, žinomas tai avinas. Kartą vienas toks čia buvo, su revizi- 
ja atgriuvo, sako, bus man čia tvarka, o mes jam atsakom: „Cha!“ 
Kas jam buvo, kas nutiko, kas jam buvo, kas nutiko. Štai dabar ir 
paklausykit. Sėdim kartą mes alinėj, su sargais apsikabinę, ir įeina 
pro duris, kas jūs manot, ogi jis. 

Ir įeina učia učia, ir įeina učia učia, pats revizorius, vyručiai! Čia 
tai bent, klausyk, ar ne? Mes jam šaukiam: „Į sveikatą!“ ,jis iš pykčio 
net nemato, ką gi, manom, jeigu nori, gali vienas sau putoti, sienom 
lipti, dantim groti arba štai prie mūsų sėsk, šnapsą pusk, ką nori ėsk. 

Ką gijis mums užgiedojo, priešais stalą atsistojęs? Tegu jus nu- 
neš velniai, geria zekai su sargais, kurgi tai yra matyta arba bentjau 
parašyta, aš visus jus susodinsiu, pamatysit, bus tvarka, mes kvato- 
jamės sau: „Cha!“ 

O Zonenburgai, o Zonenburgai, kokie ten žali lapai, visas varg- 
šas pažaliavo, galo vos tenai negavo, tik pas pačią, kai parėjo, pa- 
galiaujis išsišėlo. Opa opa učia učia, o mes geriame alučio. Veltui 
tu, brolau, pykai, tik su nosimi likai. 

— Nagi kam kelnių ir kam striukės! — Vienas ištraukia iš ryšulio 
rudą kalinio striukę. Aukcionas, kas daugiau, kainos juokingai ma- 
žos, išpardavimas, striukė, beveik už dyką, tiktai už konjako taure- 
lę. Nagi, kam? Gaudesys, juokas! Išgerkim, bičiuli, dar vieną, už 
tavo brangiausią, už mielą... Paskui ištraukiami drobiniai batai, 
puikiai pritaikyti prie kalėjimo gyvenimo sąlygų, su šiaudiniais pa- 
dais, pats tas bėgti! Po to — antklodė. Klausyk, bent jau antklodę 
būtum palikęs. 

Įslenka šeimininkė ir tyliai uždaro duris: 

— Tyliau, ten žmonių pilna. 


„AA 


— Tik ne per langą. Jeigu kas, žiūrėk... 

Jis pakiša ranką po stalu ir pakelia grindų dangtį. 

- Rūsin, o iš tenai į gretimą kiemą, nereikės niekur karstytis, 
visur lygus kelias. Tik kepurės nenusiimk, nes iškart krisi į akis. 

Vienas senis burba: 

- Gerą dainą padainavai, brolau. Bet yra ir kitų. Štai, ar žinai 
šitą? - Jis išsitraukia iš kišenės sulamdytą, prikeverzotą lapą: - „Ka- 
linio mirtis“. 

— Kad tik nebūtų labai liūdna! 

— Ką reiškia liūdna! Ji teisinga, neprastesnė už tavo. 

- Gerai, tik, žiūrėk, neimk žliumbti, nes dar kukuliu paspringsi. 


- Kalinio mirtis. Jaunas buvo, betgi linksmas, vien takais dory- 
bės ėjo, kas kilnu tik mėgo, gera, niekam blogo nelinkėjo. Bet, deja, 
nelabos dvasios pagaliau pastojo kelią, jis belangėj atsidūrė ir paty- 
rė liūdną dalią. 

(Kas per gyvenimas, žmogus ramybės neturi, visi tavęs tyko, į 
kampą varo, vos galo negavau. Kad ir ką darysi, vis negerai ir nege- 
rai, kuo toliau, tuo blogiau, tiesiog nežinai kur dėtis, bėk nebėgęs, 
vis tiek pavys. Štai dabar Francą užspeitė, užteks, nelakstysiu dau- 
giau, viskas, atvažiavom.) 

Kad ir kiek prašė, maldavo, nieks jo žodžiais netikėjo, griežtą 
bausmę teismas davė, grandines tuojau uždėjo. O teisėjai apsiriko 
(užkniso jie mane, užvaikė), vien per juos ir jų bukumą amžiams jo 
garbė pražuvo. Žmonės, žmonės, ką jūs darot, springdamas jisai 
raudojo. Kodėl žudot mane jauną, puolu jums visiems į kojas. (Ne- 
bebuvo per juos gyvenimo. Bėk nebėgęs, vis tiek pagaus. Gana, dau- 
giau nebegaliu.) 

Okadajis atsėdėjo, nekaltam kas buvo skirta, tai suprato, kur tik 
ėjo, kuo pasaulis buvo virtęs. Klaidžiojo po jį kaip aklas ir nerado 
niekur kelio, grįžt į tamsą vertė viskas, širdį jam be galo geliant. Nieks 
priglaust jo nenorėjo (ak, kaip jie mane vaikė, kaip vaikė), ir tada 
vilties netekęs, ranką prieš žmogų pakėlė, ir šįsyk jau buvo kaltas. 

(Kaltas, kaltas, kaltas, štai ir aš turėjau nusikalsti, tapti kaltu, 
reikėjo tūkstantįsyk daugiau padaryti!) O už tai daugiau jau bau- 
džia, jis blogan kelin vėl stojo, vėl dienas belangėj leidžia, žings- 
niais kamerą matuoja. (Aleliuja, Francai, ar girdi, tūkstantįsyk blo- 
gesniam reikėjo būti, tūkstantįsyk.) Štai ir vėl jis laisvas vaikšto, 
plėšia, žudo, kiek tik gali, vien kraujais kelius tik laisto, duoda savo 

pykčiui valią. Ir vėl grįžta į belangę, šįsyk tiek jau prisidaręs, kad 
matys pro grotas dangų ligi savo dienų galo. (Ir jį taip vaikė, gyventi 
nedavė, ir gerai, kad taip padarė, labai gerai.) 

Ir dabar jis jau nerauda, kantriai kenčia savo dalią, maldoje pa- 
guodą randa, veidmainiauja, kur tik gali. Vis tą patį kasdien daro ir 
dienas be džiaugsmo stumia, jo dvasia seniai palaužta, kol galop 
numiršta kūnas. (Vaikė ir vaikė, kad juos velniai, be perstogės, aš 
dariau, ką galėjau, o dabar įklimpau, nors nesu kaltas, ką gi man 
daryti? Aš esu Francas Biberkopfas, vis dar jis, pasisaugokit.) 

Ir jisai išleido kvapą, vienądien prieš vakarienę, atgulė žmogus 
į kapą, kalinio geriausią celę. Gūdžiai cypės varpas gaudė, žemės 
kai antjo byrėjo, pragyveno, kaip atstumtas kaip atstumtas ir išėjo. 
(Pasisaugokit, gerbiami ponai, jūs dar nepažįstat Franco Biberkop- 
fo, jo taip pigiai nepaimsit, jeigu jam jau lemta atsigulti į grabą, tai 
jis ant kiekvieno piršto su savim į aną pasaulį po vieną nusineš, 
pasiūs pas poną Dievą, kad pasakytų: pirma mes ateinam, o paskui 
sulauksit Franco. Ir ponas Dievas nustebs, kad jis atjoja su tokia 
palyda, iš pradžių jie jį vaikė, o dabar jis atbilda karieta su foreite- 
riais, visą gyvenimą žemėje buvo menkas, tai dabar bent danguje 
parodys, kas jis toks.) 

Prie gretimo stalo visi dainuoja, klega, Francas Biberkopfas iki 
tol snūduriavo, bet dabar jis jau tvirtas ir žvalus. Jis vėl užsideda 
peruką, prisisega ranką, jos mes netekom kare, kuris niekaip nesi- 
baigia. Amžinai karas ir karas, kol esi gyvas, ir svarbiausia tvirtai 
laikytis ant kojų. 

Šit Francas jau gatvėje, stovi prie geležinių užkandinės laipte- 
lių. O tenai dulkia, merkia, krapina, jau tamsu, bet Prenclau gatvėje, 
kaip visuomet, gyva. Aleksandro gatvėje prie kampo minia, daug 
policijos. Francas pasisuka ir lėtai traukia tenai. 


Policijos prezidiumas Aleksandro aikštėje 


Dvidešimt minučių po devynių. Uždarame prezidiumo kieme 
stovi keli Žmonės ir šnekasi. Jie pasakoja anekdotus, miklina kojas. 
Prieina jaunas komisaras, pasisveikina. 

— Jau dešimta valanda, pone Pilcai, ar neužmiršote priminti, kad 
mums reikia automobilio lygiai devintą? 

— Dabar vienas kolega kaip tik skambina į Aleksandro kareivi- 
nes; mes jau vakar priešpiet užsakėme automobilį. 

Prieina dar vienas: 

- Jie sako, kad išsiuntė automobilį be penkių devynios, bet jis 
pasiklydo, tai dabar pasiųs kitą. 

- Še tai tau, pasiklydo, o mums stovėk ir lauk. 

— Aš klausiu: „Kurgi automobilis?“, ojis: „Kas čia kalba?“, sek- 
retorius Pilcas, sakau, o jis - leitenantas toks ir toks. Aš jam: „Man, 
pone leitenante, ponas komisaras pavedė paklausti apie automobi- 
lį, kurį mes vakar raštu užsakėme gaudynėms transporto skyriuje, 
man pavesta paklausti, ar toks užsakymas gautas“. Ir kad būtumėt 
girdėję, koks jis iškart pasidarė malonus, tas ponas leitenantas, žino- 
ma, sako, tuojau viską sutvarkysim, nesusipratimas ir taip toliau. 

Automobiliai atvažiuoja. Į vieną įlipa kriminalistai, komisarai, 
kelios agentės moterys. Tai tas automobilis, kuriuo Francas Biber- 
kopfas paskui atvažiuos čionai tarp kitų penkiasdešimties vyrų ir 
moterų, angelai bus jį palikę, jo žvilgsnis bus jau ne tas, kaip išei- 
nant iš užkandinės, bet angelai šoks iš džiaugsmo, taip ponai ir 
ponios, tikintys jūs ar netikintys, bet taip bus. 

Sunkvežimis su civiliais drabužiais apsirengusiais vyriškos ir 
moteriškos lyties agentais jau išvažiavęs, tai ne karo vežimas, ta- 
čiau, šiaip ar taip, kovos, teisingumo, ant jo suolų sėdi žmonės, o 
sunkvežimis važiuoja per Aleksandro aikštę tarp nekaltų firmų au- 
tomobilių ir taksi, kovos vežime sėdintys žmonės atrodo taikiai, 
mat šitas karas slaptas, nepaskelbtas; jie važiuoja vykdydami savo 
pareigą: vyrai ramiai rūko pypkes, kai kas cigarus, ponios šneku- 
čiuojasi. Kas tas ponas priekyje, matyt, reporteris, rytoj viskas bus 
aprašyta laikraštyje. Taip. Jie ramiai kyla Landsbergo gatve į viršų, 
prie tikslo reikia gautis aplinkkeliais, antraip visose užeigose bus 
tuojau aišku, kokia jų laukia procedūra. O dabar žmonės palydės 
akimis sunkvežimį ir tuojau jį užmirš, tai nemalonu ir baugina, va- 
žiuoja gaudyti nusikaltėlių, siaubas, ko tik nėra, bet tuščia jų, ei- 
nam geriau į kiną. 

Riukerio gatvėje jie išlipa, automobilis lieka stovėti, o jie toliau 
eina pėsti. Gatvelė tuščia, būrys eina šaligatviu, štai ir „Riukerio 
užeiga“. 

Užstojamos durys, prie jų paliekama sargyba, visi kiti į vidų. 
Labvakar, padavėjas šypteli, viskas, girdi, aišku. Ponai ko nors gers? 

Ačiū, nėra kada; atsiskaitom, gaudynės, visi su mumis važiuos į 
prezidiumą. Juokas, ginčai, kas čia dabar, atsirado mat, keiksmai, 
juokas; ramiau, ramiau, aš turiu dokumentus, tai ir džiaukitės, po 
pusvalandžio vėl būsit čia, mes neturim kada, aš užimtas, nusira- 
mink, Otai, pamatysi policijos prezidiumą vakaro šviesoje. Visi į 
saloną. Sunkvežimis grūste prigrūstas, vienas niūniuoja: „Ak, kas 
gi toks sūrį stotin atrideno ir muito mokėti, atrodo, nemano. Akiplė- 
ša kas tas, jūs mums pasakykit? Policija šėlsta, vai ką mums daryti: 
ak, kas gi toks sūrį stotin atrideno ir muito mokėt, atrodo, nemano?“ 

Sunkvežimis važiuoja, visi moja rankomis: Ak, kas gi toks sūrį 
stotin atrideno? 

Ką gi, viskas eina kaip iš pypkės. Mes trauksim pėsti. Per gatvę 
eina elegantiškas ponas, sveikinasi, ponas komisaras? Jie įeina į 
vieną vestibiulį, kiti pasiskirsto grupėmis, susitiksim prie Prenclau 
ir Miuncštrasės kampo. 

„Aleksandro šaltinis“ pilnutėlis, penktadienis, kas gauna algą, 
tas būtinai turi išgerti bokalą, muzika, plyšoja radijas, pro barą brau- 
nasi agentai, jaunas komisaras persimeta keliais žodžiais su kaž- 
kokiu ponu, orkestras nustoja groti: patikrinimas, kriminalinė poli- 
cija, visi į prezidiumą. Svečiai sėdi prie stalų, juokiasi lyg niekur 
nieko, plepa toliau, padavėjas juos aptarnauja. Koridoriuje sulaiko 
tris merginas, viena iš jų verkia: „Aš ten išsiregistravau, o čia ne- 
spėjau prisiregistruoti!“ — „Nieko, pernakvosi sykelį pas mus, bai- 
sus čia daiktas“. - „Aš niekur neisiu, joks žaliaskvernis prie manęs 
neprisilies, man nuojų alergija“. - „Prašau be isterijos“. - „Palies- 
kite mane!“ — „Negaliu, va nueisim į prezidiumą ir galėsit sau žy- 
giuoti kur norit“. — „Kiek dar reikės laukti?“ — „Sunkvežimis ką tik 
išvažiavo, palauksim, kol sugrįš“. - „Ar negalėjote daugiau užsa- 
kyti?“ — „Klausykit, nesukit jūs mums galvos!“ - „Padavėjau, šam- 
pano butelį kojoms nusiplauti!“ — „Pone, man reikia į darbą, aš čia 
dirbu pas Lau, kas man už tą valandą sumokės?“ — „Nieko nepada- 
rysi, turėsit važiuoti“. - „Man reikia į statybą, tai savivalė!“ - „Visi 
važiuos su mumis, be jokių išimčių“ - „Klausyk, ko tu karščiuojiesi, 
jų toks darbas, jiems už tai algą moka“. 

Sulaikytieji vežiojami partijomis, sunkvežimiai zuja tarp užei- 
gos ir policijos prezidiumo, farai šmirinėja po salę, moterų tualete 
riksmas, ant grindų guli viena panelė, šalia stovi jos kavalierius, ką 
jis veikia moterų tualete? Patys matote, vargšei isterijos priepuolis; 

farai susižvalgę nusišypso, ar turite dokumentus, aha, gerai, tuo- 
met likit čia su ja. O ta vis klykia, spardosi, kai viskas baigsis, ji 
pakils, ir abu šoks tango. Kas mane palies, tas taip gaus, kad kaulų 
nesurinks. Užeigoje beveik tuščia. Prie durų du policininkai laiko 
kažkokį vyrą, tas baubia: 

— Ašbuvau Mančesteryje, Londone, Niujorke, nė viename did- 
miestyje tokių nesąmonių nėra, nei Mančesteryje, nei Londone! 

Jie išmeta jį pro duris. Eik, iš kur atėjęs. Ir perduok gerų dienų 
savo amžinatilsį šuniui. 

Penkiolika po dešimtos visa ta procedūra jau eina į pabaigą, 
tiktai priekyje, ant pakylos ir kampe dar užimti keli stalai. Ir čia 
staiga į salę įeina kažkoks vyras, nors į užeigą jau neįleidžiama. 
Policininkai nepermaldaujami ir daro, kas jiems liepta, nors mergi- 
nos vis žvilgčioja pro langus: klausykit, man čia pasimatymas pa- 
skirtas, nieko nebus, panele, ateikit dvyliktą, iki tol jūsų brangiau- 
siasis bus prezidiume. Įėjęs pagyvenęs ponas lauke matė, kaip buvo 
išvežta paskutinė partija, galop policininkai turėjo tarpduryje ir laz- 
domis pamojuoti, nes norinčių išeiti buvo daugiau, negu tilpo į sunk- 
vežimį. Ir tada tas Žmogus ramiai įėjo per duris pro abu farus, kurie 
žiūrėjo į kitą pusę, nes kažkas jau vėl veržėsi į užeigą ir barėsi su 
farais. Nuo kareivinių garsiai šaukiant miniai kaip tik artėjo polici- 
ninkų būrys, eidami jie veržėsi diržus. O tas žilas žmogus tuo metu 
priėjo prie baro, paprašė alaus ir užlipo su bokalu rankoje ant pa- 
kylos, iš moterų tualetų tebesklido tos merginos klyksmai, o keli kiti 
svečiai sau plepėjo, juokėsi ir dėjosi, kad jų visa tai, kas čia dedasi, 
nė kiek neliečia. 

Žilius atsisėda ant kėdės, vienas prie stalo, siurbčioja alų, dairo- 
si. Ir staiga koja paliečia daiktą, gulintį ant grindų prie sienos; pasi- 
lenkia, pagraibo ranka, revolveris, kažkas, matyt, pasidėjo, ką gi 
neblogai, dabar turėsim du. Kiekvienam pirštui po vieną, ir jeigu 
Dievulis paklaus, tu jam atsakysi: aš atvykau su dideliu ekipažu, 
nes ko neturi ten, tai turi čia. Jie čia gaudynes surengė ir gerai pada- 
rė. Kuris nors iš jų viršininkų sočiai papusryčiavo ir sako: „Reikia 
vėl ką nors rimto nuveikti, kad laikraščiai turėtų apie ką rašyti. Ir 
kad viršininkai pamatytų, jog mes čia nesėdim rankų sudėję!“ Arba 
galbūt kam nors didesnė alga parūpo, nes žmonai reikia kailinių, 
todėl ir stvarsto žmones penktadienį, algų dieną. 

Tas vyras nenusiima skrybėlės, jo dešinė ranka kišenėje, kairę 
irgi kišenėje laiko, kai negeria alaus. Vienas faras su medžioklio 
skrybėle, papuošta šerių kuokštu, eina per salę ragindamas liku- 
sius svečius, stalai tušti, ant grindų guli cigarečių pakeliai, laikraš- 
čių skiautės, saldainių popieriukai: 

— Pasiruošt, tuojau gabensim paskutinius. 

Jis klausia senojo pono: 

— Arjūs jau susimokėjote? 

Tas burbteli žiūrėdamas priešais save: 

— Aš ką tik atėjau. 

— Be reikalo, bet jeigu jau taip, tai keliausit su mumis. 

— Pažiūrėsim, kaip ten bus. 

Faras, tvirtas, plačiapetis vyras, nužvelgia jį nuo galvos iki kojų, 
atrodo, šakotis ketina. Jis nieko nesako, lėtai nulipa laiptais ir atsi- 
tiktinai atsigręžęs sugauna degantį senio žvilgsnį, na ir akys, čia 
kažkas ne taip. Jis prieina prie durų, kur stovi kiti, visi pasišnabžda 
ir kartu išeina į lauką. Po valandėlės durys vėl atsidaro. Farai su- 
griūna vidun, šaukia: 

- Visi, kas liko, važiuojam. 

Padavėjas juokiasi: 

— Kitąsyk ir mane paimkit. Įdomu pažiūrėti, ką jūs ten išdarinėjate. 

— Galite būti ramus, po pusvalandžio vėl dirbsite išsijuosęs, pa- 
sižiūrėkite, tenai už durų jau stovi keli iš pirmos partijos, jie veržia- 
si vidun. 

— Jūs, pone, irgi malonėkite. 

Jis mane turi galvoje. Jeigu kartą učia učia, tu parsivedei mergu- 
čę, nieko jos neklausinėk, tik gerai į klyną dėk. 

Ponas nė krust. 

- Klausykit, gal jūs kurčias? Kelkitės, pasakiau, ir eime. 

Jus man Dievas dovanojo, ak, kodėl gi aš prieš tai visą aistrą 
išeikvojau. Tegu daugiau susirenka, vieno man negana, mano eki- 
pažui reikia penkių arklių. 

Prie laiptų štai priėjo trys policininkai, pirmas jau kyla viršun, 
per salę lekia agentai. Pats pirmas jaunas aukštas komisaras, jie, 
matyt, skuba. Gana jie mane prigainiojo, aš stengiausi, kiek galėjau, 
Žmogus aš ar nežmogus? 


392 


Ir jis išsitraukia iš kišenės kairę ranką ir nepakilęs nuo stalo 
šauna į pirmą policininką, kuris piktas puola jį. Pykšt! Taip mes 
baigiam žemiškus reikalus ir su muzika paliekam šį pasaulį. 

Policininkas pasvyra į šoną, Francas pašoka, puola prie sienos, 
ojie vis griūna ir griūna pro duris vidun. Ir gerai, kuo daugiau, tuo 
geriau. Jis pakelia ranką, kažkas jį puola iš užpakalio, Francas nu- 
bloškia jį pečiu į šalį, bet tada gauna smūgį per ranką, į veidą, per 
skrybėlę, per ranką, jie man ranką sulaužys, paskutinę, ką aš tada 
darysiu, užmuš, pirma Micę užmušė, paskui mane. Viskas bepras- 
miška, viskas, viskas, viskas beprasmiška! 

Jis susmunka šalia turėklų ant grindų. 

Antrąsyk neiššovęs, Francas Biberkopfas susmunka šalia turėk- 
lų ant grindų. Pasiduoda, prakeikęs būtį, sudeda ginklus. Ir guli. 

Agentai ir farai nustumia stalą ir kėdes į šalį, atsiklaupia prie jo, 
apverčia ant nugaros, o, pasirodo, viena jo ranka dirbtinė, turi du 
revolverius, kurgi jo dokumentai, klausykit, jis su peruku. Ir Fran- 
cas Biberkopfas atsimerkia, kai jie ima tampyti jam už plaukų. Tada 
farai jį papurto, pakelia už pečių, pastato ant kojų, kojos laiko ir 
gerai, negi mes jį nešiosim, užmaukšlina ant galvos skrybėlę. Lauke 
visi jau sėdi sunkvežimyje, kai farai išveda Francą su „apyranke“ 
ant kairės rankos. Miuncštrasėje triukšmas, žmonių minia, tenai 
viduje šaudė, žiūrėkit, veda, tai jis pyškino. Sužeistas faras jau anks- 
čiau išvežtas automobiliu. 

Va ir automobilis, kuriuo pusę dešimtos iš prezidiumo kiemo 
išvažiavo komisarai, kriminalistai ir kriminalistės, jie pajuda, Fran- 
cas Biberkopfas sėdi kėbule, angelai, kaip jau minėjau, jį palikę. 
Prezidiumo kieme partija išlaipinama, atvežtieji užlipa siaurais laip- 
tais į viršų ir pakliūna į didelį ilgą koridorių, moterys nukreipia- 
mos į atskirą kambarį. Tie, kurių dokumentai tvarkingi, gali sau 
keliauti, tik jiems dar reikia praeiti tarp policininkų, kurie kiekvie- 
nam apčiupinėja krūtinę, kelnes iki pat batų, vyrai juokiasi, korido- 
riuje grūstis, keiksmai, jaunasis komisaras ir prezidiumo tarnauto- 
jai vaikšto po jį, ramina, kantrybės, girdi. Policininkai užstoję visas 
duris, į tualetą einama tik su palyda. 

Viduje prie stalų sėdi civiliai, apsirengę pareigūnai, klausinėja 
žmones, tikrina dokumentus, jeigu jų esama, pildo didelius blan- 
kus: nusikaltimo vieta, teismo apylinkė, sulaikymo vieta, policijos 

skyrius ir t. t. Taigi, kokia jūsų pavardė, sulaikymo priežastis, kada 
paskutinįsyk suimtas, apklauskite pirma mane, man reikia į darbą, 
ketvirtas policijos prezidiumo skyrius, kitos grafos: atvežtas prieš- 
piet, per pietus, vakare, vardas ir pavardė, luomas ir profesija, gimi- 
mo metai, mėnuo, diena, gimimo vieta, gyvenamoji vieta - benamis, 
negali susimokėti, adreso nenurodė, nurodytas adresas patikrinus 
pasirodė klaidingas. Turėsit palaukti, kol atsakys jūsų skyrius, taip 
greit neįmanoma, jie tenai irgi turi tik dvi rankas, be to, būna, kad 
žmogus pasako adresą, ir jis pasirodo teisingas, tenai iš tiesų gyve- 
na asmuo, kurio vardas ir pavardė tokia kaip, tarkime, jūsų, o patik- 
rinus paaiškėja, kad tai visai kitas žmogus, o sulaikytasis parodė jo 
dokumentus, kuriuos jis nukniaukė arba pasiskolino, ar kaip kitaip 
gavo. Paieškomų asmenų patikrinimas, įskaitos kortelės patikrini- 
mas, jeigu nėra - užpildyti. Prie bylos pridedamų daiktinių įrody- 
mų sąrašas, daiktai, susiję su esamu ar kokiu nors kitu nusikalti- 
mu, daiktai, kuriuos turėjo sulaikytasis, kuriais galėtų sužeisti save 
ar kitus, asmeniniai daiktai: lazda, skėtis, peilis, revolveris, kaste- 
tas ir t.t. 

Atvedamas Francas Biberkopfas. Franco Biberkopfo dainelė su- 
dainuota. Jis sugautas. Jis atvedamas su plienine apyranke ant kai- 
rės. Galva nuleista ant krūtinės. Jį norima apklausti apačioj, pirma- 
me aukšte, pas budintį komisarą. Bet jis nekalba, atrodo tarsi stabo 
ištiktas, tik dažnai kelia ranką prie veido, čiupinėjasi nuo guminės 
lazdos užputusią dešinę akį, tačiau greitai nuleidžia ranką, nes 
irgi yra perją gerai gavęs. 

Apačioje per tamsų kiemą į gatvę eina paleistieji, kėblina susika- 
binę už parankių su savo merginomis. Jei mergytę tu turi ir ja nuo- 
širdžiai tiki... Protokole užrašytus duomenis tvirtinu, parašas, tar- 
džiusiojo pareigūno pavardė ir tarnybinis numeris. Byla siunčiama 
į Berlyno centro teismą, 151 kabinetas, pirmojo skyriaus tardytojui. 

Paskutinis apklausiamas Francas Biberkopfas. Tas žmogus ėmė 
šaudyti per patikrinimą „Aleksandro šaltinyje“ , jis dar ir kitaip pra- 
sikaltęs Baudžiamajam kodeksui. Praėjus tik pusvalandžiui po to, 
kai išsitiesė ant grindų alinėje, paaiškėjo, kad be aštuonių paieško- 
mų asmenų ir bėglių iš mažamečių nusikaltėlių kolonijos pavyko 
nutverti, kaip sakoma, stambią žuvį. Mat tas vyras, kuris pykštelėjo 
į policininką ir paskui išsitiesė ant grindų, buvo su dirbtine dešine 

ranka ir žilu peruku. Iš to ir nuotraukos, turėtos paieškos skyriuje, 
buvo greitai nustatyta, kad sulaikytasis yra Francas Biberkopfas, 
įtariamas kaip prostitutės Emilijos Parsunkės nužudymo Freien- 
valdėje bendrininkas ir dalyvis, anksčiau teistas už nužudymą ir 
sąvadavimą. 

Jis seniai niekur nesiregistravo, ką gi, jeigu jau nutvėrėm vieną, 
tai netruksim nutverti ir kitą. 


DEVINTA KNYGA 


Francas Biberkopfas baigė savo žemiškąjį kelią. Išmušė jo valan- 
da. Jis pakliūna į rankas tamsiai jėgai, kurios vardas Mirtis ir ku- 
rios prieglobstis jam visai tiktų? Bet sužino, ką jinai apie jį mano, tai 
įvyksta taip netikėtai ir viršija viską, ką jis iki tol buvo patyręs. 

Ji atvirai pasikalba su juo. Išaiškina jo paklydimus, pasako, koks 
buvo pasipūtęs ir kvailas. Ir tai sugniuždo senąjį Francą Biberkop- 
fą, jo gyvenimo kelias baigiasi. 

Jam ateina galas. Bet vietoj jo dar parodomas kitas Biberkopfas, 
kurio senasis nė puspadžio nevertas ir iš kurio galima tikėtis, kad 
jis geriau tvarkys savo reikalus. 


Juoda Reinholdo diena, šį skyrių galima ir praleisti 


Atsitinka taip, kaip policija ir manė, girdi, „jeigu jau nutvėrėm 
vieną, tai netruksim nutverti ir kitą“. Tiesa, ne visai taip, kaip ji 
manė. Ji manė „netrukus nutversim“. Bet jis jau buvo policijos ran- 
kose, jau perėjo tą patį raudonų plytų pastatą, tiktai kitame kamba- 
ryje ir kitose rankose buvo, o dabar sėdi Moabite. 

Reinholdas visada mėgo greitį ir čia veikė staigiai. Tam vyrukui 
nepatiko ilgai spurdėti. Jūs juk pamenate, kaip andai su Francu 
pasielgė; per kelias dienas suprato, kokius žaidimėlius anas su juo 
žaidžia, ir iškart po ratais. 

Vieną vakarą Reinholdas kyštelėjo snapą į Moco gatvę ir mato - 
visur prikabinėta skelbimų, jog ieškomas žudikas, premija padėju- 
siam tokia ir tokia, reikia, mano, kažką daryti, pavyzdžiui, įkliūti 
su kito dokumentais už rankinuko atėmimą ar panašiai. Kalėjimas, 
kai gresia pavojus, saugiausia vieta. Ir jam pasiseka, tiktai be reika- 
lo taip smarkiai varvolino į marmūzę tai prašmatniai poniutei. Bet 
ką padarysi, mano Reinholdas, svarbiausia kuo greičiau dingti nuo 
scenos. Ir policininkai skyriuje išima jam iš kišenės padirbtus do- 
kumentus, lenko kišenvagio Moroskevičiaus, nagi keliauk į Maobi- 
tą, nepastebi žąsinai, koks diegas į jų rankas pakliuvo, ką gi, vyru- 
kas dar niekad nesėdėjęs, o visus paieškomus negi atmintinai žinosi. 
Lygiai taip pat, tyliai ramiai, kaip prasprūdo pro prezidiumą, buvo 
nagrinėjama ir byla. Teismui užkliūna vien tai, kad jis yra Lenkijoje 
ieškomas vagis, ir šitoks štai šunsnukis nueina į prašmatnų rajoną, 
nei iš šio, nei iš to užpuola ponią ir atima išjos rankinuką, kurgi tai 

matyta, čia juk ne rusų Lenkija, ką jūs sau leidžiate, už tai jį reikia 
kaip pridera nubausti, ketveri metai kalėjimo ir penkeri metai teisių 
atėmimo, policijos priežiūra ir visa kita, kastetas konfiskuojamas. 
Kaltinamasis privalo atlyginti teismo išlaidas, dešimties minučių 
pertrauka, čia labai karšta, prašom per pertrauką atidaryti langus, 
kąjūs dar norite pridurti? 

Reinholdas, žinoma, nieko nenori pridurti, teisė prašyti peržiū- 
rėti bylą jam lieka, jis džiaugiasi, kad su juo taip kalbama, jam čia 
nieko neatsitiks. Po dviejų dienų jau viskas baigta, viskas laimin- 
gai, mes vėl išnešėme sveiką kailį. Sumauta, aišku, buvo ta istorija 
su Mice ir tuo mulkiu Biberkopfu, bet kol kas išsisukome, pasiekė- 
me to, ko norėjome, tad aleliuja, aleliuja, aleliuja. 

Tai štai kas buvo atsitikę iki to, kol farai nutvėrė Francą ir atga- 
beno į prezidiumą, tikrasis žudikas, Reinholdas, tada jau buvo Bran- 
denburge, ir niekas jo nebeprisiminė, jis buvo, kaip sakoma, nu- 
grimzdęs užmarštin ir išdulkėjęs iš galvos; ir jo niekas taip lengvai 
nebūtų radęs, nors ir visą pasaulį apvertęs aukštyn kojom. Jo nė 
trupučio nekamavo sąžinė, ir jeigu viskas būtų ėję, kaip jis buvo 
numatęs, tai ir šiandien būtų ten sėdėjęs arba parodęs kulnis perve- 
žamas iš vieno kalėjimo į kitą. 

Tačiau pasaulis sutvarkytas taip, kad pasiteisina pačios kvai- 
liausios patarlės, ir jeigu žmogus mano, kad dabar jau viskas gerai, 
tai dar toli gražu taip nėra. Žmogus galvoja, o Dievas rikiuoja, arba 
liepto galą kada nors vis tiek prieisi. Aš dabar papasakosiu, kaip 
Reinholdas įkliuvo ir kaip vis dėlto turėjo nueiti savo sunkų erškė- 
čiuotą kelią. Ojeigu kam nors tai neįdomu, tai tegu praleidžia kelis 
puslapius. Viskas, kas parašyta šioje knygoje „Berlynas, Aleksan- 
dro aikštė“ apie Franco Biberkopfo likimą yra teisinga, ir ją reikia 
du, tris kartus perskaityti ir gerai įsidėmėti, tada suvoksite jos tiesą 
ir turėsite naudos. Na, o Reinholdas jau atliko savo vaidmenį. Aš 
papasakosiu apie jo paskutinę sunkią kovą vien todėl, kad jis atsto- 
vauja negailestingai šaltai jėgai, kurios niekas šiame pasaulyje ne- 
gali pakeisti. Jis išlieka kietas ir tvirtas iki pat galo, stovi kaip uola 
ten, kur Francas Biberkopfas kaip stiebelis linksta prie žemės ir ga- 
lop kaip tas elementas, paveiktas tam tikrų spindulių, virsta kitu 
elementu. Ak, lengva pasakyti - visi mes žmonės. Jeigu yra Dievas, 
tai mes skiriamės ne vien savo blogumu ar gerumu, kiekvieno mūsų 

prigimtis kitokia ir kitoks gyvenimas, ir visi mes nepanašūs nei 
savo būdu, nei kilme, nei siekiais. Na, o dabar pasiklausykite, kuo 
viskas baigėsi Reinholdui. 


Brandenburgo kalėjime atsitiko taip, kad Reinholdas atsidūrė 
demblių pynėjų brigadoje, kur buvo ir vienas lenkas, bet tikras, ir 
taip pat kišenvagis, iš tiesų garsus, be to, pažįstamas su Moroskevi- 
čiumi. Išgirdęs Moroskevičiaus pavardę, jis tuojau pamanė: ašjuk jį 
pažįstu, kurgi jis, o pamatęs Reinholdą, sako sau: vai, kaip pasikei- 
tęs, tiesiog neįtikėtina. Ir iš pradžių dedasi, kad nei pažinojo, nei ką 
nors suprato, tik paskui, po kiek laiko, prisigretina prie jo tualete, 
kur jie rūko, duoda pusę cigaretės ir užšnekina, pasirodo, kad tas 
tik vos vos graibosi lenkiškai. Reinholdui ta lenkiška šneka visai 
nepatinka, jis pasistengia dingti iš demblių pynėjų brigados, kelis- 
syk suvaidinęs epileptiką, ir meistras jam paveda vaikščioti po ka- 
meras ir rinkti gatavus gaminius. Taip rečiau susiduria su kitais. 
Bet Dluga, tas lenkas, nenuleidžia rankų. Ir kai Reinholdas šaukda- 
mas: „Gatavus demblius - atiduot!“ eina su meistru per kameras, ir 
jiedviem atsidūrus Dlugos kameroje meistras ima skaičiuoti dem- 
blius, Dluga šnibžteli Reinholdui, kad jis pažįsta tokį Moroskevičių 
iš Varšuvos, taip pat kišenvagį, ar jis, girdi, ne tavo giminaitis? Rein- 
holdas išsigąsta, pakiša lenkui pakelį tabako ir eina toliau: „Gata- 
vus demblius - atiduot!“ 

Lenkas apsidžiaugia, gavęs tabako, supranta, kad čia kažkas ne 
taip, ir ima šantažuoti Reinholdą, melžti jį, mat tas iš kažkur vis 
gauna pinigų. 

Visa tai Reinholdui galėjo labai liūdnai baigtis, bet šįsyk jam dar 
pasiseka. Jis išvengia smūgio paskleidęs gandą, kad Dluga, jo tėvy- 
nainis, nori jį įkišti, nes kai ką Žino apie jo ankstesnius darbus. Ir 
štai kartą, laisvalaikio valandą, lenkas klaikiai gauna į kaulus, pa- 
čiam Reinholdui labai uoliai prisidedant. Už tai nusipelno savaitę 
karcerio, patalynė ir karštas maistas tik kas trečią dieną. Užtat kai 
išeina išjo, viskas tyku ramu ir jokių problemų. 

Bet paskui mūsų Reinholdas pats save pakiša. Moterys visą gy- 
venimą jam nešė laimę ir nelaimę, meilė ir dabar padeda nusisukti 
sprandą. Ta istorija su Dluga labai jį sujaudino ir įpykino, sėdi čia 
žmogus be galo, be krašto, ir kažkoks šmikis tau ramybės neduoda, 

jokio džiaugsmo neturi, esi vienas kaip pirštas, tokios mintys grau- 
žėjį per dienų dienas. Galų gale priėjo prie to, kad ėmė galvoti apie 
tai, jog tą Dlugą reikėtų kaip nors nukneckinti. Ir tada suartėjo su 
vienu vyruku, plėšiku, taip pat pirmąsyk sėdėjusiu Brandenburge 
ir kovo mėnesį turėjusiu išeiti į laisvę. Iš pradžių jiedu bendrai ver- 
tėsi tabaku ir plūdo Dlugą, paskui kaip reikia suartėjo ir tapo tik- 
rais draugais, to Reinholdas dar niekad nebuvo patyręs, tegu tai ir 
ne boba, o vaikinas, bet vis tiek gera, ir Reinholdas gyvena sau Bran- 
denburgo kalėjime ir džiaugiasi, kad ta prakeikta istorija su Dluga 
turėjo ir visai neblogų pasekmių. Tiktai gaila, kad tas vyrukas tuoj 
turi išeiti. 

— Aš dar ilgai nešiosiu areštanto drapanas, o kur tu tada būsi, 
mano mielas Konradai? 

To vyruko vardas Konradas, ar bent jau taip sako, jis kilimo iš 
Meklenburgo ir turi visus duomenis tapti tikru galvažudžiu. Iš tų 
dviejų, su kuriais plėšikavo Pomeranijoje, vienas čia pat sėdi, gavęs 
dešimt metų. Ir šit susitinka jie tos liūdnos dienos išvakarėse, kai 
Konradas turi išeiti į laisvę, paskutinįsyk bendroje kameroje ir Rein- 
holdas ima rypauti, kad dabar jis vėl liks vienas ir neturės artimo 
žmogaus, nebijok, atsiras, be to, Reinholdai, tave juk gali pasiųsti 
lauko darbams į Verderį ar kur nors kitur, bet Reinholdas vis tiek 
nenusiramina, jam tai netelpa galvoje, kad šitaip viskas turėjo su- 
mautai pakrypti dėl tos kvailos avies, dėl Micės, ir dėl to avino Fran- 
co Biberkopfo, kas man tokie prietrankos, tokie asilai, laisvėje aš 
būčiau ponas, o dabar sėdžiu su visokiais mulkiais, kuriems čia ir 
vieta. Ir Reinholdui tiesiog galva apsisuka, jis ima inkšti, dejuoti, 
maldauti Konrado, pasiimk, girdi, mane, pasiimk. Tas jį ramina kiek 
gali, ką tu, tai neįmanoma, iš čia nepabėgsi, geriau nė nebandyti. 

Jie gavę buteliuką spirito iš stalių dirbtuvės, vienas poliruotojas 
parūpino; Konradas duoda Reinholdui iš jo patraukti, tas patrau- 
kia, Konradas taip pat. Bėgti neįmanoma, du ką tik bėgo ar bentjau 
bandė, tai vienas tiktai Noendorfo gatvę pasiekė ir kaip tik ketino 
sėsti į vežimą, kai jį pamatė patrulis, visas kruvinas buvo - susi- 
pjaustęs rankas į tas prakeiktas šukes, įmūrytas tvoros viršuje, jį 
turėjo į ligoninę paguldyti ir dar neaišku, kuo viskas baigsis. O 
kitas buvo gudresnis, tik pamatė šukes ir drykt atgal į kiemą. 

Niekur tu iš čia nepabėgsi, Reinholdai! 

Tada Reinholdas visai išskysta ir ištęžta, tik pamanyk, ketve- 
rius metus dar čia trintis, vien tik dėl kažkokios kvailystės Moco 
gatvėje ir dėl tos smarvės Micės ir avino Franco. Bet patraukia gurkš- 
nį politūros, ir jam pasidaro geriau. Konrado daiktai jau sudėti, 
peilis ant viršaus guli, patikrinimas jau buvo, durys dusyk užra- 
kintos, sklendė užstumta, lovos nuleistos, ir jie šnabždasi ant Kon- 
rado lovos, Reinholdą vis dar apėmęs klaikus graudulys: 

— Klausyk, aš tau pasakysiu, pas ką eiti Berlyne. Iškart žygiuok 
pas mano sužadėtinę, tiesą sakant, velniai žino, kieno ji dabar su- 
žadėtinė, aš tau pasakysiu jos adresą, ir tu man paskui viską prane- 
ši, pats Žinai kaip. Be to, išsiaiškink, kaip ten baigėsi ta mano istori- 
ja, juk žinai, Dluga buvo kažką suuodęs. Aš Berlyne pažinojau tokį 
berną, tokį priekvaišį, pavarde Biberkopfas, Francas Biberkopfas... 

Ir jis šnabžda, pasakoja, apkabinęs Konradą, o tas klauso ausis 
pastatęs, linksi galva, taip, girdi, suprantu ir netrukus jau viską 
žino. Paskui turi nurengti Reinholdą ir paguldyti į lovą, taip tas 
rauda iš pykčio, vienatvės ir niršdamas dėl savo likimo, kad nieko 
negali padaryti ir tupi čia kaip spąstuose. Nieko nepadeda, kad 
Konradas sako, jog ketveri metai niekis; Reinholdas jo nenori klau- 
syti, ne, jis neištversiąs, negalįs taip gyventi, ir baigta, žodžiu ta- 
riant, jį ištinka tikrų tikriausia kalėjimo isterija. 

Tai buvo jo juoda diena, trečiadienis. O penktadienį Konradas 
jau pasibeldžia į Reinholdo sužadėtinės duris Berlyne, ta jį labai 
nuoširdžiai priima, visą dieną klausosi šnekų apie kalėjimo gyve- 
nimą ir galop net pinigų duoda. Tai buvo penktadienį, o pirmadie- 
nį Reinholdui jau šakės. Mat Konradas sutinka Zėštrasėje vieną 
draugą, su kuriuo anksčiau buvo sunkiai auklėjamų vaikų prie- 
glaudoje ir kuris dabar bedarbis. Ir Konradas ima girtis, kaip jam 
dabar gerai, nusiveda į alinę, paskui jie nueina su merginomis į 
kiną. Konradas jam rezga visokius nebūtus dalykus apie Branden- 
burgą. Kai atsikrato merginų, jie dar pusę nakties sėdi to draugo 
skylėje, ir jau naktį į antradienį Konradas pasako, kas toks yra Rein- 
holdas, Moroskevičiumi jis tik vadinasi, o šiaip puikus vyrukas, 
laisvėje tokį vargu rasi, jo ieško policija už sunkų nusikaltimą, ką 
gali žinoti, kokia premija paskirta. Vos tik tai pasakęs, tuoj suprato, 
kad leptelėjo nesąmonę, bet jo draugas dievagojasi, visais šventai- 
siais prisiekinėja, kad niekam nesakys, klausyk, kuo tu mane laikai, 
ir Konradas jam dar duoda dešimt markių. 

Paskui ateina antradienis, ir tas draugas jau stovi policijos pre- 
zidiumo vestibiulyje studijuodamas plakatus: ar teisybė, kad toks 
ieškomas, ar tas, kaip jis, Reinholdas, atrodo, iš tiesų ieškomas ir ar 
užjį paskirta premija, ar Konradas tiktai akis muilino. 

Ir vos iš koto neišvirsta, negali patikėti savo akimis, kai perskai- 
tojo vardą, Viešpatie, nužudė prostitutę Parsunkę Freienvaldėje, 
vardas iš tiesų tas pats, tiktai kažin, ar čia jis, Viešpatie, premija — 
1000, tu tik pamanyk, 1000 markių. Ta suma jį taip sukrečia, 1000 
markių, kad tuojau iš tenai išlekia, o popiet vėl grįžta su savo drau- 
ge, kurijam pakeliui pasako, kad buvo sutikusi Konradą ir kad tas 
jo klausinėjęs, matyt, kažką pajuto, ką dabar daryti, pranešti ar ne- 
pranešti, klausyk, ko tu dar svarstai, tai juk žudikas, ir kas jis tau, o 
Konradas, o kas tas Konradas, kada tujį vėl pamatysi, ir kaip, iš kur 
jis sužinos, kad čia tavo darbas, o pinigai kokie, tu tik pagalvok, 
1000 markių, tu bedarbis ir dar galvoji imti ar neimti 1000 markių. 

— Gal tai ne jis? 

— Gerai, einam, paskui pažiūrėsim. 

Irjis tenai viską išdėsto budinčiam komisarui, ką žino apie Mo- 
roskevičių, Reinholdą ir Brandenburgą, o iš kur žino, nepasako. 
Kadangi neturi dokumentų, jis ir jo draugė kol kas paprašomi pa- 
būti prezidiume. Kai išsiaiškina, - galite keliauti, viskas gerai. 

Kai Konradas šeštadienį važiuoja į Brandenburgą aplankyti 
Reinholdo, gabendamas visokių gėrybių nuo Reinholdo sužadėti- 
nės ir nuo Pumso, vagone pamato laikraštį, seną ketvirtadienio va- 
karo, kur pirmame puslapyje parašyta: „Sugautas Freienvaldės žu- 
dikas. Svetima pavarde kalėjime“. Traukinys po Konradu darda, 
bėgiai per sandūras kaukši, traukinys darda. Kokios dienos tas laik- 
raštis ir koks, aha, vietinis, ketvirtadienio vakaro. 

Taigi jį nutvėrė. Irjau išvežė į Berlyną. Per mane. 

Moterys ir meilė Reinholdui per visą jo gyvenimą nešė laimę ir 
nelaimę, galop per tai jis ir pražuvo. Jį išvežė į Berlyną, ir pakeliui 
jis elgėsi kaip pamišėlis. Nedaug trūko, kad būtų nugabenę į tą pa- 
čią įstaigą, kur sėdėjo jo buvęs draugas Biberkopfas. Ir štai dabar 
nusiraminęs jis sėdi Moabite ir laukia, kaip pakryps jo byla ir ką 
pasakys Francas Biberkopfas, kuris, sako, tartum jam padėjo ar pa- 
kurstė, bet dar nežinia, ko išjo apskritai galima tikėtis. 

Bucho psichiatrinė, areštantų korpusas 


Policijos areštinėje iš pradžių manyta, kad Francas Biberkop- 
fas simuliuoja, vaidina pamišėlį, nes žino, jog už tai, ką padarė, 
gali nulėkti galva, paskui jį apžiūri gydytojas ir jis išgabenamas į 
Maobitą, bet ir tenai iš jo neišgaunama nė žodžio, jis, matyt, iš 
tiesų pamišęs, guli paslikas ir tiktai retsykiais mirksi akimis. Kai 
dvi dienas iš eilės atsisako valgyti, išvežamas į Buchą, į psichiat- 
rinę, areštantų korpusą. Nieko geriau nesugalvosi, jam ir taip rei- 
kia ekspertizės. 

Francas iš pradžių įkišamas į izoliatorių, nes visąlaik guli nuo- 
gas, neužsidengęs ir net nusiplėšęs marškinius, keletą savaičių tai 
buvo vienintelis jo gyvybės ženklas. Gulėjo visąlaik tvirtai užsimer- 
kęs, išsitiesęs kaip pagalys ir neėmė burnon jokio maisto, todėl mai- 
tinti jį reikėjo per zondą, ištisas savaites gavo tik pieno ir kiaušinių 
su trupučiu konjako. Nuo to tas diktas vyras labai sulyso, sanitaras 
jį lengvai galėjo vienas nunešti į vonią maudytis, tam Francas nesi- 
priešino, vonioje netgi pasakydavo vieną kitą Žodį ir taip pat at- 
merkdavo akis, padejuodavo, padūsaudavo, tačiau iš to nieko ne- 
buvo galima suprasti. 

Bucho psichiatrinė yra truputį už kaimo, 0 areštantų barakas 
nuošalėje nuo tų, kuriuose žmonės tik gydosi ir nėra nieko padarę. 
Areštantų barakas stovi atviroje, visiškai lygioje vietoje, todėl vėjas, 
lietus, sniegas, šaltis, šviesa ir tamsa daro su juo ką nori. Tų gaivalų 
nesulaiko nei gatvės, nei namai, aplink vien keli medžiai ir krūmai, 
dar keli telegrafstulpiai stypso, o šiaip tai tiktai lietaus ir sniego, 
vėjo, šalčio, šviesos ir nakties viešpatija. 

Ūū, išpučia krūtinę vėjas, jis įtraukia oro ir paskui išleidžia jį 
kaip iš statinės, kiekvienas atodūsis sunkus kaip kalnas, kalnas 
atsirita, trenkiasi į baraką, bum, nuūžia bosindamas tolyn. Bum 
bum, medžiai siūbuoja, negali pataikyti į taktą, kalnas ritasi į deši- 
nę, ojie dar palinkę į kairę ir traška, lūžta, lenkiasi atgal. Krintantys 
svoriai, smūgiai, traškesys, braškesys, bum bum, aš tavo, einam grei- 
čiau, tuoj būsim namie, bum. Naktis, naktis. 

Francas girdi, kaip jį kažkas šaukia. Bum bum, kada gi tai baig- 
sis, kiek galima? Sanitaras sėdi prie stalo ir skaito, aš matau jį, jam 
tas staugimas nė motais. Aš jau seniai čia guliu. Kiek jie mane 

vaikėsi, kaip vaikėsi, nieko nežiūrėdami, mano rankos kojos sulau- 
žytos, nugarkaulis sulaužytas. Bum bum, tegu sau daužosi, ašjau 
seniai guliu ir daugiau nebepasikeliu, Francas Biberkopfas dau- 
giau nebepasikels. Ir Paskutinio teismo trimitas Franco Biberkopfo 
nepakeltų. Gali jie sau rėkti kiek nori ir ką nori, gali su zondais 
vaikščioti, dabar jį manjau per nosį kiša, nes nepražioju burnos, bet 
vienąsyk aš vis tiek numirsiu iš bado, gali ką nori daryti su savo 
medicina. Prakeikti šunsnukiai, bet dabar tai jau viskas. Sanitaras 
štai alų geria, ašjo jau nebegersiu. 

Bum į sieną, bum į duris, vėjas daužosi kaip taranas. Trankyda- 
miesi, daužydamiesi, poškėdami, traškėdami susilekia audros ga- 
liūnai krūvon ir tariasi visą naktį, ką čia, ką čia padaryti, kad Fran- 
cas pabustų, jie nesiruošia jam rankų kojų laužyti, bet namo sienos 
tokios storos, ir jis negirdi, ką jie šaukia, kad būtų arčiaujų, lauke, 
tai jaustų, kaip jie pučia, girdėtų, kaip šaukia Micė. Tada jo širdis 
atsivertų, sąžinė pabustų, jis pakiltų ir viskas būtų gerai, o dabar 
nežinia ką su juo daryti. Sausas medis ir tai sudejuoja, jeigu į jį tvoji 
kirviu. Ojis. Tas gulėjimas įsikneibus į savo nelaimę, tylėjimas, nie- 
ko aplink nematymas - už tai nieko negali būti blogiau. Mums ne- 
valia nusiraminti, mes arba pramušime taranu sienas, išdaužysim 
langus, arba nuplėšim stogą, ir tada jis mus pajus, išgirs Micės šauks- 
mą, kurį mes nešame, tada jis atsitokės ir supras, kas jam atsitiko. Jį 
reikia sukrėsti ir išgąsdinti, jis privalo neturėti ramybės savo lovoje, 
kaip man pakelti jo antklodę, kaip man jį išversti iš lovos, kaip man 
nupūsti nuo stalo knygą ir alų, bum bum, kaip sudaužyti lempą, 
nutraukti laidus, gal tada name įvyks trumpas sujungimas, gal kils 
gaisras, bum bum, gaisras beprotnamyje, gaisras areštantų barake. 

Francas užsikemša ausis, sustingsta. Ir laikas eina, į areštantų 
baraką tai diena ateina, tai naktis, lauke tai giedra, tai dargana. 


Prie tvoros stovi jauna panelė iš kaimo ir kalbasi su sanitaru: 

- Ar matyti, kad aš verkiau? 

— Ne, tiktai vienas skruostas patinęs. 

— Kur ten skruostas, visa galva, pakaušis, viskas. Va taip. 

Jinai ima kūkčioti, išsitraukia iš rankinuko nosinę, jos veidas 
susiraukia, lyg suvalgius ką nors rūgštaus. 

— Ašjuk nieko blogo nepadariau. Nueinu į kepyklą duonos, dar 
ko parsinešti, pažįstu ten pardavėją, tad paklausiau, ką ji ketina 
vakare daryti, o ji man atsako, kad eis į kepėjų šventę. Negalima 
visąlaik namie maksoti tokiu bjauriu oru. Ji turėjo atliekamą bilietą 
ir pakvietė mane. Bilietas nemokamas. Gražiai pasielgė, ar ne? 

— Žinoma. 

— Bet kad jūs Žinotumėt, ką mano tėvai pareiškė, mano motina. 
Neisi, girdi. O kodėl, juk ten visai padori šventė, aš irgi noriu kar- 
tais pasilinksminti, ką Žmogus gyvenime matai. Ne, neisi, oras blo- 
gas, ir tėvas serga. Bet aš vis tiek savo. Tai taip gavau, kad neklaus- 
kit, gražu, ar ne? 

Ir ji dar labiau rauda. 

— Visą pakaušį skauda. Malonėk namie sėdėti, sako motina. Klau- 
sykit, kas čia dabar? Kodėl aš negaliu eiti, man juk jau dvidešimt, 
šeštadieniais ir sekmadieniais, girdi, išeinu į žmones, gerai, bet jei- 
gu tau pasiūlo laisvą bilietą ketvirtadienį. 

- Jeigu norite, aš jums paskolinsiu nosinę. 

— O, ašjau šešias priverkiau; dar sloga užėjo, visą dieną verkiau, 
ir ką man tai pardavėjai pasakyti, negaliu juk su tokiu skruostu eiti 
į parduotuvę. O aš taip norėjau prasiblaškyti, čia dar ta istorija su 
Zepu, jūsų draugu, aš jam parašiau, o jis man neatsako, vadinasi, 
viskas baigta. 

- Išmeskit jį iš galvos. Jis kitą susirado, kiekvieną trečiadienį 
važinėja pas ją į miestą. 

- Jis man labai patinka. Dėl to ir norėjau prasiblaškyti. 

Ant Franco lovos prisėda senis su girtuoklio nosimi. 

— Klausyk, atverk veizolus, bent manęs paklausyk. Aš irgi akis 
muilinau. „Home, sweet home“, kitaip tariant, „namai, brangūs na- 
mai“ man yra po žeme. Jeigu aš neturiu namų, tai tegu mane pakiša 
po žeme. Šitie mikrocefalai nori paversti mane trogloditu, urviniu 
padaru, ir priversti gyventi šiame urve. Tu juk Žinai, kas yra troglo- 
ditas, tai mudu su tavim, šios Žemės prakeiktieji, kurie dažnai turi 
badauti, kritę kovoj, nes šventai mylėjo liaudį, atidavė viską už liau- 
dį, gyvenimą, laimę ir laisvę. 

Tai mudu su tavim. Prašmatniuos rūmuos puotauja despotas, 
nerimą skandina vyne, tačiau jau seniai ant gausiai nukrauto stalo 
ranka rašo grėsmingus ženklus. Aš esu savamokslis, viską, ką Žinau, 

pasiekiau savo protu, eidamas per kalėjimus, tvirtoves, o dabar 
štai čia atsidūriau, štai kaip jie daro neveiksnia tautą, aš mat jiems 
pavojingas visuomenei. Taip, aš toks. Aš esu laisvamanis, prisi- 
lyje žmogus, bet jeigu mane užkiršinsi! Ateis metas, ir tauta pa- 
bus, galinga, stipri, laisva, tad ilsėkitės, broliai, kilniai ir narsiai 
už mus pasiaukoję. 

Klausyk, kolega, tu bent savo spanges atverk, kad aš matyčiau, 
ar tu manęs klausaisi, va taip, daugiau nereikia, aš tavęs neišduo- 
siu, ką gi tu padarei, kokį nors tironą nugalabinai? Nagi padainuo- 
jam: „Mirtis tironams ir despotams“. Klausyk, tu guli čia, guli, o aš 
visą naktį negalėjau užmigti, lauke tokia audra buvo, tik bum bum, 
klausai, ir atrodo, kad tuojau visą baraką nuneš. O reikėtų! Aš visą 
šią naktį skaičiavau, kiek kartų žemė per sekundę apsisuka aplink 
saulę, skaičiavau, skaičiavau ir priėjau prie išvados, kad dvidešimt 
aštuonis, paskui man pasirodė, kad šalia miega mano senė, aš pa- 
žadinaują, ir ji sako man: „Tu, seneliuk, nesijaudink“, bet tai buvo 
tik sapnas. Mane uždarė už tai, kad geriu, o kai geriu, pykstu, bet tik 
ant savęs, ir tada daužau viską, kas po ranka papuola, nes negaliu 
savęs suvaldyti. Nueinu kartą į skyrių pensijos, žiūriu, sėdi ten 
būrys veltėdžių, graužia plunksnakočius ir vaizduoja didelius po- 
nus. Aš atlapojau duris ir kad užriksiu, ojie klausia: „Kojums rei- 
kia, kas jūs toks?“ Tada aš bach kumščiu į stalą: „Su jumis aš išvis 
nenoriu kalbėti“, „su kuo turiu garbę“, „aš Šegelis, duokite telefonų 
knygą, aš paskambinsiu ministrui pirmininkui“. Viską tenai suma- 
liau į šipulius ir dviem veltėdžiams įkrėčiau kaip reikia. 

Bum bum, vėjas taranuoja sienas, vartus. Viskas traška, braška, 
pokši, triokši. Kurgi tas apsimetėlis, tas Francas Biberkopfas, Vy- 
denkoptfas, Glydertropfas, įsikuitė ir laukia, kol sniegas iškris, ta- 
da, mano, mes atstosim ir daugiau nebepasirodysim. Ką jis tau gal- 
vos, neturi su kuo, jo labuonė tuščia kaip moliūgas, jis žino tik gulėti 
ir ožius rodyti. Bet mes jam tuojau, mūsų kaulai geležiniai, nagi — 
bach trach tararach, vartai pasviro, vartai neatlaikė, vartų nebėr, 
vietoj jų skylė, tuščia vieta, bach trach tararach. 

Bet šit per audros ūžimą, šniokštimą pasigirsta bildesys, vis aiš- 
kiau ir aiškiau kažkas bilda, tai ta, kuri sėdi ant purpurinio žvėries, 
pasuka kaklą. Ji turi septynias galvas ir dešimt ragų. Ji trata ir laiko 

rankoje taurę, kvatojasi ir nenuleidžia akių nuo Franco, sveikina 
audros galiūnus: ei, nesijaudinkit taip, ponai, neapsimoka taip jau- 
dintis dėl to žmogaus, tikrai, kas gi išjo likę - viena ranka ir kaulų 
krūva, jis jau tuojau kvapą išleis, jau šąla, sanitarai jam į lovą jau 
šildykles deda, ašjau beveik išgėriau jo kraują, liko tik truputis, su 
tiek jis jau nepasišakos. Tad nesijaudinkit, ponai, išties neverta. 

Visa tai vyksta Franco akyse. Kekšė sukioja savo septynias gal- 
vas, tarška ir linksi jomis. Žvėris po ja lėtai judina kojas ir taip pat 
linksi galva. 


Francui leidžiama gliukozė ir kamparas, 
o pabaigoje įsikiša naujas veikėjas 


Francas Biberkopfas grumiasi su gydytojais. Jis negali jiems 
išlupti iš rankų zondo, negali jo ištraukti iš nosies, jie apipila jį 
aliejumi, ir jis įlenda pro jo ryklę į stemplę, ir pienas, kiaušiniai teka 
jam į skrandį. Tačiau baigus maitinimą Francas ima žiaukčioti ir 
vemti. Tai sunku ir skausminga, bet įmanoma, net jeigu sanitarai 
tau pririša rankas ir neįstengi įsikišti į burną piršto. Vis tiek gali 
išvemti viską, kas į tave įpilta, ir mes pažiūrėsim, kieno bus viršus, 
jų ar mano, ir ar mane kas nors dar privers ką nors daryti šiame 
prakeiktame pasaulyje. Aš ne jų bandomasis triušis, o kas man yra, 
jie nieko nežino. 

Ir Francas tarsi ima viršų: jis eina vis silpnyn. Jie ir taip, ir taip 
bando, įkalbinėja jį, matuoja pulsą, guldo aukščiau, guldo žemiau, 
leidžia į venas kofeiną ir kamparą, gliukozę ir druską, prie jo lovos 
aptarinėja, ar tikslinga daryti maitinamąsias klizmas, o jeigu jam 
papildomai duoti deguonies, kaukės juk nenusitrauktų, ką? O jis 
guli ir galvoja, kodėl tie ponai gydytojai manimi taip rūpinasi? Ber- 
lyne juk kiekvieną dieną numiršta šimtas žmonių, ir jeigu kas su- 
serga, tai daktaro neprisišauksi, jei mašna tuščia. O aplink mane, 
žiūrėk, kiek šokinėja, bet jie čia subėgo ne todėl, kad nori man padė- 
ti. Jiems į mane anksčiau buvo nusispjaut ir dabar tas pats, aš jiems 
tik tiek įdomus, kad negali su manim susitvarkyti, dėl toir pyksta. 
Jie niekaip niekaip negali su tuo susitaikyti, kad aš čia numirčiau, 
nes tai prieštarauja ligoninės tvarkai, drausmei. Jeigu aš pakratyčiau 

kojas, jie galbūt už tai gautų pylos, be to, mane paskui nori teisti dėl 
Micės ir dar dėl kažko, o tam mane pirma reikia pastatyti ant kojų, 
tai tikri budelio parankiniai, net ne budeliai, o budelio parankiniai, 
varovai, ir tokie dar vaikšto su baltais chalatais, kur tai matyta, 
gėdos neturi. 

O areštantų barako ligoniai po kiekvieno vizito pašaipiai šnabž- 
dasi, Francui kaip ir anksčiau likus gulėti, žiūrėk, girdi, kaip su juo 
čiūčiuojasi, vis kitokius vaistus leidžia, gatavi jį ant galvos pastaty- 
ti, dabar dar kraują perpilti sumanė, bet iš kur jo ims, čia tokio kvai- 
lio neatsiras, kad sutiktų duoti kraujo, tegu duoda tam vargšui ra- 
mybę, jeigu jis nori pas poną Dievą, tai jo valia. Visas barakas tik ir 
šneka, kokius vaistus šiandien Francui leis, ir jie šaiposi gydyto- 
jams už nugarų, jie nieko, girdi, jam nepadarys, veltui stengiasi, 
tokio nepalauši, kietas vyrukas, jis jiems visiems parodys, jis žino, 
ko nori. 

Ponai gydytojai ordinatūroje velkasi baltus chalatus, tai ponas 
vyriausiasis gydytojas, asistentas, ordinatorius ir praktikantas, ir 
visi jie tvirtina: jam stuporas. Jaunieji medikai, beje, turi atskirą nuo- 
monę tuo klausimu: jie linkę manyti, kad Franco Biberkopfo būsena 
yra psichologinė, kitaip tariant, mano, kad jo sustingimą sukėlusi 
kokia nors dvasinė trauma, pasireiškianti liguistu stabdymu ir 
kaustymu, analizė, ko gero, parodytų, jog tai grįžimas prie seniausių 
sąmonės formų, bet viskam trukdo tas nuolatinis apmaudus „bet“ — 
Francas, deja, nekalba, va jeigu su juo būtų galima atsisėsti prie 
stalo ir viską aptarti, tada psichinį konfliktą būtų galima likviduoti 
bendromis jėgomis. Jaunieji gydytojai nori sudaryti su Francu Bi- 
berkopfu kažką panašaus į Lokarno paktą. Du iš tų jaunųjų ponų, 
asistentas ir praktikantas, po rytinio ir vakarinio vizito vis ateina į 
mažą grotuotą Franco palatą ir visaip bando su juo užmegzti kalbą. 
Jie, pavyzdžiui, naudoja ignoravimo būdą: kalba su juo taip, tarsi 
jis viską girdėtų ir suprastų (taip ir yra), tikėdamiesi panaikinti izo- 
liacijos būseną ir pralaužti sąmonės blokadą. 

Ir kai tai nieko nepadeda, vienas iš asistentų pasiekia, kad iš 
centrinio korpuso atneštų atitinkamą aparatūrą ir ima gydyti Fran- 
cą faradizacija, veikdamas kintama srove viršutinę kūno dalį, ypač 
smakro sritį, kaklą ir burnos ertmę. Pastarąją, jo nuomone, reikėjo 
ypač smarkiai dirginti. 

Vyresnieji gydytojai, pažangūs išprusę žmonės, mielai eina į areš- 
tantų baraką, kad pramankštintų kojas, ir viską leidžia jaunimui. 
Ponas vyriausiasis gydytojas sėdi ordinatūroje prie stalo, priešais 
jį krūva popierių, kuriuos jam iš kairės paduoda vyresnysis sanita- 
ras, o jaunimas, jaunoji gvardija, asistentas ir praktikantas, stovi 
prie grotuoto lango ir šnekučiuojasi apie šį bei tą. Migdomųjų sąra- 
šas peržiūrėtas ir pasirašytas, naujasis sanitaras pristatytas ir jau 
išėjo su vyresniuoju sanitaru, ponai likę vieni, jie varto paskutinio 
suvažiavimo Baden Badene protokolą. Vyriausiasis gydytojas: 

— Jūs prieisite iki to, kad imsite manyti, jog paralyžius yra dvasi- 
nės traumos pasekmė, o spirochetos - atsitiktinės smegenų utėlės. 
Siela, siela, kad juos galas tuos dabartinius sentimentus! Giesmes 
giedanti medicina! 

Abu jaunikliai tyli ir viduje šaiposi iš jo. Senoji karta daug šne- 
ka, nuo tam tikro amžiaus smegenys užkalkėja, ir tada jau nieko 
negalima išmokti. Vyriausiasis gydytojas pučia dūmą, pasirašinė- 
ja, kalba toliau: | 

— Matote, elektra šį tą duoda, daugiau negu tiejūsų plepalai. Bet 
leiskite silpną srovę, ir nieko nepadės. O paleiskite stiprią, pamaty- 
sit ko nematę. Iš karo žinom, ką reiškia gydyti stipria srove, neduok 
Dieve. Dabar tai draudžiama, laikoma moderniu kankinimu. 

Tada jaunieji ponai sukaupę drąsą paklausia, o kaip reikėtų gy- 
dyti Francą Biberkopfą? 

— Pirmiausia nustatyti diagnozę, pageidautina teisingą. Be ne- 
ginčijamos sielos, - mes juk irgi dar prisimenam Gėtę ir Šamiso, 
nors kada tai buvo, - be jos, dar esama kraujavimo iš nosies, nuo- 
spaudų ir kojų lūžių. Juos reikia gydyti taip, kaip to reikalauja nu- 
laužtos kojos ar nuospaudos gydymo metodika. Nulaužtai kojai 
galite daryti, ką norite, nuo įkalbinėjimų ji nesugis, galite net piani- 
nu skambinti, vis tiek nieko nepadės. Čia reikia teisingai sustatyti 
kaulą ir uždėti įtvarą, tada kitas reikalas. Ir su nuospauda tas pats. 
Ją reikia tepti atitinkama košele arba nusipirkti patogesnius batus. 
Pastarasis būdas brangesnis, bet efektyvesnis. 

Tikro pensininko samprotavimai, algai didėjant, proto lygis ma- 
žėja, artėdamas prie nulio. 

— Taigi kaip reikėtų gydyti Francą Biberkopfą, ką jūs manote, 
pone vyriausiasis gydytojau? 

— Nustatyti teisingą diagnozę. Mano būdas, žinoma, pasenęs, 
bet aš pasakysiu, jog jam katatoninis stuporas. Beje, jį galėjo sukelti 
ir šiurkštus organinis smegenų audinio pakitimas, koks nors aug- 
lys vidurinėse smegenyse, jūs, tikiuosi, esate mokęsi ir apie vadina- 
mąjį „smegenų gripą“, bent jau mes, vyresnieji, mokėmės. Skrodi- 
mas gali duoti labai netikėtų rezultatų, taip dažnai būna. 

— Katatoninis stuporas? 

Jam pačiam reikėtų nusipirkti naujus batus. 

— Na taip, tipiški katatonijos požymiai: guli nejudėdamas, smar- 
kiai prakaituoja, be to, nevalgo. Jeigu tas ponas simuliuotų ar būtų 
psichogeniškas, tai tikrai neištvertų. Toksai savęs badu nemarintų. 

— Nair ką tokia diagnozė jam padės, pone vyriausiasis gydyto- 
jau, juk absoliučiai nieko, ar ne taip? 

Įkliuvai, ką gi dabar pasakysi? Bet vyriausiasis gydytojas tiktai 
nusikvatoja, prieina prie lango ir paploja asistentui per petį: 

- Na, pirmiausia jis bus apsaugotas nuo judviejų, mielas kolega, 
ir bent jau galės ramiai kirmyti. Jam tai tikrai bus į naudą. Nejau 
manote, kad jam dar neįgriso tos jūsų ir jūsų kolegos pasakos? Beje, 
ar žinote, kaip aš galėčiau neginčijamai įrodyti, kad mano diagno- 
zė teisinga? Tai štai, paklausykite. Jis jau seniai būtų pasinaudojęs 
proga, jeigu tai būtų vadinamoji dvasinė trauma. Jeigu senas kalėji- 
mų vilkas matytų, kad pas jį vaikšto tokie jauni ponai, kurie nė 
velnio nesupranta, kas jam yra, - atsiprašau, mes juk vieni, - ir nori 
jį išgydyti šnekomis ir kitokiais niekais, tai tokiam tipui jūs būtumė- 
te tiesiog auksas. Tokių jam kaip tik ir reikia. Ir ką jis tada darytų, 
seniai būtų padaręs? Matote, jeigu tas vyrukas viską darytų su pro- 
tu ir iš apskaičiavimo... 

Mat kaip kvaksi akla višta, kud kudak kud kudak, tarsi pagaliau 
radusi grūdą. 

— Pone vyriausiasis gydytojau, mes taip pat manome, kad jam 
pasireiškia stabdymo veiksniai, bet sukelti psichinių momentų. Tik- 
rovės jausmo praradimas po tam tikrų nusivylimų ar nesėkmių, 
paskui vaikiški nevalingi reikalavimai tikrovei, bergždi bandymai 
atgauti prarastą kontaktą. 

— Nesąmonė, psichiniai momentai. Jeigu jau taip, tai jis turėjo 
visai kitokio pobūdžio psichinių momentų. Paskui numojo ranka į 
bet kokius stabdymus ir varžymus. Jis juos judviem galėtų pado- 

vanoti Kalėdoms. Po savaitės, įsivaizduokit, pakiltų iš patalo su 
jūsų padėjimu, Viešpatie, koks jūs tada būtumėte didis gydytojas. 
Šlovė naujajai terapijai, pasiųstumėte sveikinimo telegramą Froi- 
dui į Vieną, po savaitės tas bernas su jūsų padėjimu jau vaikščiotų 
po koridorių, stebuklas, stebuklas, aleliuja! Dar savaitė, ir jis jau 
būtų ištyrinėjęs kiemą, o dar po vienos su jūsų maloningu padėjimu 
parodęs kulnis. 

- Nesutinku su jumis, pone vyriausiasis gydytojau, reikėtų pa- 
bandyti, nežinau. 

(Aš viską žinau, o tu nieko, kud kudak kud kudak, mes viską 
žinom.) 

- Oaš žinau. Jūs pamatysit. Sulauksit mano metų. Ojo daugiau 
nekankinkit, patikėkit, nieko nebus. 

(Reikia nueiti į devintą korpusą, ak tie geltonsnapiai, vien Dievą 
tikėdamas nieko nepeši, kiek gi dabar valandų?) 

Be sąmonės, nieko nesuvokdamas guli Francas Biberkopfas, vi- 
sas išblyškęs, pageltęs, vandens išpūstais sąnariais, sutinęs iš ba- 
do, jis atsiduoda badu, salsvu acetono kvapu, kas įeina įjo palatą, 
tas tuojau pajunta, kad čia vyksta kažkas nepaprasta. 

Franco siela pasiekusi labai žemą pakopą, jo sąmonė tik retsy- 
kiais atgyja, tada jį supranta pilkosios pelės, gyvenančios sandėly- 
je, ir voverės, zuikiai, šokuojantys už tvoros. Pelės tūno savo urvuo- 
se tarp areštantų barako ir centrinio ligoninės korpuso. Tenai 
nuklysta Franco sielos dalelė ir klaidžioja, ieško, šnabžda, klausi- 
nėja akla ir grįžta į apvalkalą, kuris vis dar tebeguli už sienos lovoje 
ir kvėpuoja. 

Pelės kviečia Francą su jomis papietauti ir nenukabinti nosies. 
Ko gi jis, klausia, toks liūdnas? Tada paaiškėja, kad jam ne taip 
lengva kalbėti. Jos ragina jį išvis baigti tą komediją. Žmogus bjau- 
rus gyvulys, visų priešas, pats šlykščiausias padaras pasaulyje, 
blogesnis net už katę. 

Jis sutinka: negerai gyventi žmogaus pavidalu, verčiau jau lin- 
dėčiau po žeme, lakstyčiau laukais ir valgyčiau kas pakliūva, tai 
vėjelis papūs, tai lietutis nulis, tai šaltukas užeis, tai saulutė pašil- 
dys, kaip malonu, kur kas geriau negu Žmogaus kailyje būti. 


Pelės laksto, Francas jau lauko pelė ir kasa žemę sykiu su jomis. 

Jis guli lovoje areštantų barake, gydytojai vis ateina ir palaiko jo 
kūne gyvastį, bet ji vis labiau ir labiau blėsta. Jie patys sako, kad 
nieko nebus. Visa jo akla gyvuliška jėga dabar laksto lauke. 

Tai, kąjis retai ir neaiškiai juto savyje, dabar tyliai ir neregimai 
palieka jį. Ir plaukia virš pelių urvų, sukasi apie žoles, lenda į žemę, 
kur augalai laiko paslėpę savo šaknis ir sėklas. Pašnabžda jiems 
kažką, jos jį supranta, žolė pasiūbuoja į šalis, kažkas sušnara, lyg 
sėklos kristų ant žemės, tai Franco siela atiduoda žemei savo sėk- 
las. Tiktai kad metas nepalankus, visur šalta, užšalę, kas Žino, kiek 
jų sudygs, bet vietos laukuose į valias, ir Franco siela turi daug 
sėklų, kasdien jų truputis išeina iš barako ir vis pasisėja. 


Mirtis traukia savo lėtą, nuobodžią giesmę 


Audros galiūnai dabar nutilo, ir prasidėjo kita giesmė, visi žino 
ją ir tą, kuris ją gieda. Kai jis pakelia balsą, nutyla visi, net patys 
smarkiausi žemės gyventojai. 

Mirtis pradėjo savo lėtą darbą, nuobodžią giesmę. Ji gieda kaip 
mikčius, kartodama kiekvieną žodį; pagieda posmą, pakartoja ir 
vėl viską pradeda. Gieda, nes pjūklas juda. Pradeda labai tyliai, 
paskui įsirėžia giliau į kūną ir jau garsiau cypia, ir taip be persto- 
gės, kol staiga garsas nutrūksta! Pailsi ir vėl pradeda, iš pradžių 
tyliai, tyliai, paskui vis garsiau, garsiau, graužiasi į kūną kaip pjūk- 
las į medį. 

Mirtis lėtai traukia: 

— Manjau laikas ateit pas tave, nes pro tavo langą lekia sėklos ir 
tu purtai savo paklodę, lyg jau nemanytum ant jos gultis. O aš ne 
vien pjovikė, ne vien sėjikė, bet ir saugotojas, todėl aš čia. Ojė! Ojė! 
Ojė! 

Ojė, traukia kiekvieno posmo pabaigoje mirtis. Ir po kiekvieno 
staigaus judesio traukia „ojė“, nes jai tai patinka. O tie, kurie jos 
klausosi, užmerkia akis, nes tai tikra kančia. 

Lėtai, nuobodžiai traukia savo giesmę mirtis, jos klausosi kekšė 
Babelė ir audros galiūnai. 

- Štai aš prieš tave ir sakau: čia guli Francas Biberkopfas, nebe- 
branginantis savo gyvybės ir kūno. Jis dabar žino, kur eina ir ko nori. 

Tai tikrai graži giesmė, bet ar klausosi jos Francas, ir išvis ką tai 
reiškia — Mirties giesmė?.. Pamatęs tai, atspausdintą knygoje ar iš- 
girdęs perskaitytą, pasakysi, tai poezija, Šubertas kūrė panašias 
dainas, „Mirtis ir mergina“, bet kaip čia suprasti? 

Aš noriu kalbėti vien tiesą, vien tiktai tiesą, ir ta tiesa yra tokia. 
Francas Biberkopfas klausosi Mirties, tos Mirties, girdi, kaip ji lėtai, 
kaip koks mikčius, gieda, vis kartodama žodžius, kaip koks pjūk- 
las, besirėžiantis į medį. 

— Aš pareiškiu, Francai Biberkopfai: tu guli čia ir nori pas mane. 
Gerai padarei, Francai, kad atėjai pas mane. Kaip gali žmogus gy- 
venti neaplankęs Mirties, tikros Mirties, neabejotinos Mirties? Tu 
visą savo gyvenimą saugojai save. Saugotis, saugotis — bailiai įsi- 
kalę į galvą Žmonės ir todėl stovi vietoje, nejuda į priekį. 

Kai tave apgavo Liudersas, aš pirmąsyk tave užšnekinau, bet tu 
ėmei gerti ir - išsisaugojai! Tu netekai rankos, Francai, tavo gyvybei 
grėsė pavojus, tačiau tu, prisipažink, nė karto, nė karto nepagalvo- 
jai apie Mirtį, aš tau siunčiau visokius ženklus, bet tu nepažinai 
manęs, o kai pajusdavai mane, tave apimdavo siaubas ir tu bėgda- 
vai kaip akis išdegęs. Tau niekada neateidavo į galvą atsisakyti 
savęs ir savo darbų. Tu spazmiškai laikeisi įsikibęs jėgos ir dabar 
tebesikabini, nors ir pats galėjai įsitikinti, kad jokia jėga tau nepa- 
dės. Visuomet ateina akimirka, kai jokia jėga žmogui nepadeda. Mir- 
tis tavęs nemigdys švelniomis giesmėmis ir neuždės ant kaklo smau- 
giančio raiščio. Aš esu gyvenimas, tikroji jėga. Pagaliau tu tai 
supratai ir pagaliau, pagaliau lioveisi saugojęsis. 

— Ką? Ką? Ką tu čia šneki, ką nori su manimi daryti? 

— Aš esu gyvenimas ir tikroji jėga, mano jėga stipresnė už di- 
džiausių patrankų, tu nebenori ramiai gyventi pasislėpęs nuo ma- 
nęs. Tu nori pažinti save, tu nori išbandyti save, gyvenimas be ma- 
nęs nieko vertas. Nagi, prisiartink prie manęs, pažvelk į mane. Tu 
guli ant bedugnės dugno, Francai, aš tau parodysiu kopėčias, ir tu 
išvysi tai, ko nesi matęs. Lipk dabar pas mane, aš tau jas palaikysiu, 
tiesa, tu tiktai su viena ranka, bet laikykis tvirtai, tavo kojos stiprios, 
laikykis ir lipk, eikš pas mane. 

— Aš nematau tamsoje tavo kopėčių, kur jos, ir su viena ranka 
neužlipsiu. 

— Juk ne ranka lipi, o kojomis. 

— Ašneišsilaikysiu, tu iš manęs reikalauji neįmanomo dalyko. 

Tada Mirtis ištraukia iš už nugaros savo dešinę ranką ir Fran- 
cas supranta, kodėl ji tenai ją slėpė. 

- Jeigu tau trūksta drąsos ateiti pas mane tamsoje, tai aš tau 
pašviesiu, nagi ropškis čionai! 

Ir ore blyksteli kirvis, blyksteli ir užgęsta. 

— Nagi, nagi. 

Ir Mirtis užsimoja kirviu, iškelia jį sau virš galvos, ir jos ranka 
štai štai nusileis, nubrėš lanką, bet kirvis išsprūsta iš jos ir švilpda- 
mas įsminga į žemę. Štai ranka vėl iškelta virš galvos ir joje kitas 
kirvis. Jis blyksteli, krinta lanku žemyn, vėl išsprūsta, įsminga į 
žemę, vis taip ir taip pat. 

Iškyla į viršų, krinta žemyn, įsminga į žemę, iškyla į viršų, krinta 
žemyn, įsminga į žemę, iškyla, krinta, įsminga, iškyla, krinta, įsminga. 

Ir jam blyksint, krintant, smingant Francas šliaužia apgraibo- 
mis prie kopėčių ir rėkia, rėkia, rėkia. Bet atgal nešliaužia. Tik rėkia. 
Mirtis čia pat. 

Francas rėkia. 

Rėkia Francas, šliaužia ir rėkia. 

Jis rėkia visą naktį. Leidosi žygin, Francas pagaliau ryžosi. 

Jis rėkia lig aušros. 

Rėkia visą rytą. 

Iškyla, krinta, įsminga. 

Rėkia iki pietų. 

Rėkia visą dieną. 

Iškyla, krinta, įsminga. 

Iškyla, įsminga, iškyla, įsminga, iškyla, iškyla, įsminga, įsmin- 
ga, įsminga. 

Iškyla, įsminga. 

Rėkia iki vakaro, visą vakarą. Ateina naktis. 

Jo kūnas slenkasi į priekį. Jis kaip ant trinkos, ir Mirtis kerta nuo 
jo gabalą po gabalo. Jo kūnas nejučiom slenkasi į priekį, turi slink- 
tis, kitaip negali. Kirvis švytuoja ore. Sublizga ir krinta. Jis kapoja- 
mas centimetras po centimetro. Bet šiapus, šiapus ribos, jo kūnas 
dar gyvas, jis slenkasi į priekį, lėtai slenka į priekį, niekas nenukrin- 
ta, viskas toliau lieka gyva. 

Tie, kurie eina pro jo lovą, sustoja prie jos ir kilnoja jo vokus, 
tikrindami refleksus, čiupinėja pulsą, kuris kaip siūlelis, tie jo riks- 
mo negirdi. Jie tik mato: Francas pravėręs burną, ir mano, kad jis 
nori gerti, ir atsargiai įpila kelis lašus, kad tik nepradėtų vemti, bent 
jau tiek gerai, kad nesukandęs dantų. Kur tai matyta, kad žmogus 
taip ilgai nemirtų. 

— Aš kenčiu, aš kenčiu. 

— Gerai, kad kenti. Nieko geriau negali būti. 

— Ak, nekankink manęs. Greičiau padaryk viskam galą. 

— O kam? Viskas savaime baigsis. 

— Padaryk galą. Tai tavo rankose. 

— Mano rankoje tiktai kirvis. Visa kita tavo rankoje. 

— Kas mano rankoje? Nedelsk. 

Čia staiga Mirties balsas pasikeičia, visiškai, neatpažįstamai pa- 
sikeičia. 

Jis be galo piktas, nežabotas, be galo, be krašto, neįsivaizduoja- 
mai piktas. 

— Štai iki ko prieita, kad aš čia stoviu ir šitaip šneku su tavim. 
Kad stoviu čia kaip rakalis, kaip budelis, kuris turi tave užsmaugti 
lyg nuodingą, besikandžiojančią bjaurybę. Kiek aš tave šaukiau, 
kuo tu mane laikai, gal patefonu, kurį prisuki, kai nori, ir tada šauk 
tave, o kai nusibosta, sustabdai. Tuo tu mane laikai, ką, ar kuo kitu? 
Bet dabar matai, kad viskas kitaip. 

— Ką gi aš padariau? Argi aš nepakankamai prisikankinau? Aš 
nepažįstu nė vieno žmogaus, kuriam buvo taip blogai kaip man. 

— Tavęs niekad negalėjai prisišaukti, kirmėliau. Aš gyvenime 
nemačiau tokio kaip tu. Kai pasiunčiau tau Liudersą, tu akių ne- 
pravėrei, subliuškai kaip tešla ir ėmei pilti į lempą, pylei ir pylei, kol 
velniai pradėjo rodytis. 

— Aš norėjau tapti doru žmogum, ojis mane apgavo. 

— Kartoju, tu nepramerkei akių, šungalvi! Piktiniesi apgavikais, 
apgavystėmis, o nepasižiūri į žmones ir nepagalvoji, kodėl jie tokie. 
Kaip tu gali teisti žmones, jeigu neturi akių? Tu buvai aklas, įžūlus, 
užverstnosis, ponas Biberkopfas iš gerų namų, visas pasaulis turi 
prie jo taikytis. Dabar matai, kad taip nėra. Pasauliui į tave nusi- 
spjaut. Paskui Reinholdas tave nutvėrė už sprando, numetė po ra- 
tais, rankos netekai, o tau nieko. Guli po ratais ir duodi priesaikas: 

stiprus, girdi, būsiu. Nesakai: reikia pagalvoti, pasukti smegenis, 
gal kas nors ne taip. Bet tu ne: stiprus būsiu. Net nepastebi, kad aš 
su tavim kalbu. O dabar ar girdi? 

— Ko nepastebiu? Kaip? 

— Pagaliau Micė, gėda, Francai, gėda, sakyk: gėda, šauk: gėda. 

— Kodėl? Nesuprantu. 

- Šauk: gėda. Ji atėjo pas tave, buvo tau gera, saugojo, džiaugėsi 
tavim, o tu? Ji tau kaip gėlė buvo, o tu nuėjai ir pasigyrei Reinhol- 
dui. Svarbiausia tau pasigirti, pasirodyti, kad esi stiprus! Apsi- 
džiaugei, kad gali pasivaržyti su Reinholdu, kad esi pranašesnis 
užjį ir gali jį paerzinti. Pagalvok, ar ne tu pats kaltas, kad jos nėra 
gyvos. Ir nė ašaros neišliejai dėl tos, kuri dėl tavęs numirė, dėl ko gi 
daugiau. 

Tik inkštei: aš, aš, kokia neteisybė, kaip aš kenčiu, koks aš kil- 
nus, koks geras, o man niekas neleidžia to parodyti. Sakyk: gėda. 
Šauk: gėda! 

— Nežinau... 

— Karą tu pralaimėjai, vyruti. Tau amen, sūnau. Gali rinktis sku- 
durus. Ir tegu tave skrynion įdeda ir naftalinu pabarsto. Man dau- 
giau nesirodyk. Gali inkšti ir ciepsėti kiek nori. Šitoks šlamštas. 
Gavo širdį, galvą, akis, ausis, atrodo, ko daugiau reikia, o jis: pado- 
rus būsiu, o ką tai reiškia, nežino, nieko nemato, nieko negirdi, gy- 
vena kaip pakliuvo, nieko nesupranta, nors tu ką nori daryk. 

— (Oką, ką aš turėjau daryti? 

Mirtis vėl baubia: 

— Nieko aš tau daugiau nesakysiu, atstok nuo manęs su savo 
kvailom šnekom. Tu neturi galvos, neturi ausų. Tu tarsi net negi- 
męs, klausyk, net neatėjęs į pasaulį. Tu nelaikšis, prisikimšęs galvą 
nesąmonių. O koks įžūlus, atsirado mat apaštalas, popiežius, ma- 
nai visi tik ir laukė, kad tu gimtum ir pamokytum, kaip reikia gy- 
venti. Pasauliui reikia ne tokių kaip tu, o šviesesnių, ne tokių aki- 
plėšų, kurie mato, kad pasaulis ne iš cukraus padarytas, o iš cukraus 
ir mėšlo pramaišiui. Nagi, duok šen savo širdį, užteks. Aš ją į šiukš- 
lyną išmesiu, tenjos vieta. O marmūzę gali pasilikti. 

— Palauk. Duok man atsitokėti. Bent kiek. Truputį. 

— Širdį! 

— Truputį. 

— Tada aš pati pasiimsiu. 
— Trupučiuką. 


Ir Francas vėl klausosi ilgos mirties giesmės 


Blykst blykst blykst - ir staiga viskas liaujasi. Nebeblyksi iškelti 
kirviai, nebekrinta žemyn. Jau antra naktis, kaip Francas rėkia. Ne- 
bešvysčioja kirviai, nebekrinta žemyn. Ir jis neberėkia. Atmerkė akis. 
Guli paslikas. Didelėje patalpoje, salėje, aplink žmonės vaikšto. Ne- 
užčiaupk burnos. Jau pila į burną šilto skysčio. Jokių blyksnių, švil- 
pimo. Aplink sienos. Truputį, trupučiuką, kas gi tai buvo? Jis vėl 
užmerkia akis. 

Užmerkė Francas akis ir pradeda kažką veikti. Jūs nematot, ką 
jis veikia, manot, guli sau ir turbūt tuojau iškeliaus, nes nė piršto 
nepajudina. O iš tiesų jis šaukia, vaikšto, keliauja. Šaukia krūvon 
viską, kas jo. Išeina pro langą į laukus, purto žoles, lenda į pelių 
urvus: nagi duokit šen, kas mano. Purto žoles: nagi, kas čia dabar, 
viską, kas mano, atiduot, man pačiam reikia, nieko negaliu atleisti, 
pas mane darbo į valias, nagi visi atgal ir kuo greičiau. 

Jam pila įburną sultinį, ojis ryja, nevemia. Pats nenori, kad imtų 
vemti. 


Mirties Žodį turi burnoje Francas, ir niekas jam jo neišplėš, ir jis 
vartojį kaip akmenį; akmeninis akmuo ir joks maistas iš jo nebėga. 
Daugybė Žmonių taip mirė. Jiems nebuvo Rytojaus. Jie nežinojo, 
kad jiems reikia tik darsyk įskaudinti save, ir gyvens toliau, kad 
reikia tik mažo žingsnelio, kad gyventų, bet jie neįstengė jo žengti. 
Jie to nežinojo ir nespėjo susivokti, nesugebėjo susivokti, užeis mi- 
nutę, sekundę trunkantis silpnumas, ir jie jau anapus, kur jau nie- 
kas nebevadina Karlu, Vilhelmu, Mina, Franciska -jie užmiega so- 
tūs viskuo, iki raudonumo įkaitę iš pykčio, nustėrę iš nevilties. Jie 
nežinojo, kad tereikėjo dar įkaisti iki baltumo, tada būtų suminkštė- 
jęir gyvenę toliau. 

Prisileisk naktį, kad ir kokia ji būtų juoda ir kaip Nebūtis. Prisi- 
leisk juodą naktį, apsnigtas dirvas, šalčio sukaustytus plentus. Pri- 
sileisk vienišus plytinius namus, pro kurių langus sklinda rausva 

šviesa, prisileisk sustipusius keliautojus, vežikus, sėdinčius ant ve- 
žimų su daržovėmis, dardančių į miestą, ir į juos pakinkytus ar- 
kliukus. Dideles, plokščias, nebylias lygumas, per kurias važiuoja 
priemiestiniai traukiniai ir ekspresai, į abi puses tamsoje metantys 
baltą šviesą. Prisileisk žmones geležinkelio stotyje, antai atsisveiki- 
na su tėvais maža mergytė, ji išvažiuoja su dviem pagyvenusiais 
pažįstamais, iškeliauja už vandenyno, bilietus jau turime, bet, Vieš- 
patie, šitokia maža mergytė, na, ji kaip nors nepražus ten, tiktai 
tegu gražiai elgiasi, ir viskas bus gerai. Prisileisk ir išvysi miestus, 
išsidėsčiusius palei geležinkelio liniją Breslauja, Lignicas, Zomer- 
feldas, Gubenas, Frankfurtas prie Oderio, Berlynas, traukinys va- 
žiuoja perjuos nuo vienos geležinkelio stoties iki kitos, miestai tarsi 
iškyla iš po žemių geležinkelio stotyse, miestai su didelėmis ir ma- 
žomis gatvėmis. Berlynas su Šveidnico gatve, didžiuoju Kaizerio 
Vilhelmo gatvės žiedu, Kurfiurstendamu, ir visur butai, kur gyvena 
žmonės, meiliai žiūrintys į viens kitą, abejingi, lūšnos ir smuklės, 
vienoje sėdi tipas ir skambina „Pupytę“, koks senas šlageris, tarsi 
1928 metais nebūtų nieko naujo, pavyzdžiui, „Madona, tu gražes- 
nė“ arba „Ramonos““. 

Prisileisk automobilius, karietas ir prisiminsi, kieksyk jomis esi 
važiavęs, bildėjo ratai, tu buvai vienas, arba šalia tavęs kas nors 
sėdėjo, automobilio numeris 20147. 


Į krosnį šaunama duona. 

Krosnis stovi lauke, ūkininko namo kieme, už jos dirva, ir atrodo 
kaip akmenų krūva. Moterys pripjovusios daug malkų, prinešusios 
žagarų, jie guli prie krosnies, jos kiša juos į krosnį. Štai viena ateina 
per kiemą su didelėmis skardomis, jose tešla. Berniūkštis atidaro 
krosnies duris, viduje žarijos žaižaruoja, tvoskia karštis, miela ma- 
lonu žiūrėti, moteris pašauna kartimi skardas, duona jose iškils, 
vanduo išgaruos, tešla paruduos. 

Francas pusiau sėdi lovoje. Jis nurijo, ką jam davė, ir dabar lau- 
kia, beveik viskas, kas lakstė lauke, jau su juo. Jis dreba. Ką sakė 
Mirtis? Reikia prisiminti, ką ji sakė. Durys atsidaro. Na, dabar pra- 
sidės cirkas. Ei, aš juk jį pažįstu. Liudersas, kaip tik jo laukiau. 

Dabar štai įeis, aš jų nekantriai laukiu. Kaipgi tas Liudersas at- 
rodo. Francas mosteli, sanitaras pamanė, kad jam oro trūksta nuo 

ilgo gulėjimo, bet jis tik nori aukščiau atsigulti ir stačiau. Kadangi 
jiejau pradeda eiti. Dabar gerai. Nagi pradedam paradą. 

Ir jie eina po vieną. Štai Liudersas, šitoks suskis, šitoks menkys- 
ta. Nagi pažiūrėsiu, kaip jis atrodo. Štai lipa laiptais su batų raište- 
liais. Aha, mes juos pardavinėjom. Ką darysi, vaikštai apsiskarma- 
liavęs, baigi nešioti kariškus drabužius, Mako firmos raišteliai, 
madam, aš tik norėjau paklausti, gal pavaišintumėte kava, o kur 
jūsų vyras, matyt, žuvo kare; užsimaukšlina ant galvos skrybėlę: 
„Nagi šen pinigus!“ Tai Liudersas, mes buvom kompanionai. Mo- 
ters veidas įkaitęs, vienas skruostas baltas kaip sniegas, ji krapšto 
piniginę, šnopuoja, žiūrėk, tuoj keberiokštelės. Jis rausiasi stalčiuo- 
se: senas alavinis šlamštas, reikia nešdintis, nes dar rėkti pradės. 
Šmurkšt per koridorių, duris užtrenkė, laiptais žemyn. Taip, jis ap- 
vogė ją. Smarkiai. O man perdavė laišką, josios, ir kas čia dabar, 
kojas atėmė, man staiga atėmė kojas, atsistot negaliu. Gal konjako 
išgersite, Biberkopfai, gal kas nors numirė, aha, kodėl todėl kodėl 
man atėmė kojas, negaliu pasakyti. Jo reikia paklausti, nagi užšne- 
kinsiu jį. Klausyk, Liudersai, labą rytą, Liudersai, kaip gyveni, pras- 
tai, aš irgi nekaip, nagi eikš, sėskis štai ant kėdės, ne, kurgi tu eini. 
Ką gi aš tau blogo padariau, pabūk. 

Prisileisti. Prisileisti juodą naktį, automobilius, šalčio sukausty- 
tus plentus, maža mergytė atsisveikina su savo tėvais, ji išvažiuoja 
su vyru ir moterim ir nepražus už vandenyno, jei gražiai elgsis, 
viskas bus gerai. Prisileisti. 

Reinholdas! O! Reinholdas, tfu, velnias! Tai tu, šunsnuki, at- 
ėjai, ko tau čia reikia, pasipuikuoti prieš mane nori, tavęs niekas 
nepakeis, šunsnuki, žudike, sukčiau, išsiimk iš marmūzės pypkę, 
kai su manim kalbi. Gerai, kad atėjai, tavęs, mėšliau, man kaip tik 
trūko, tai tavęs dar nesugavo, vis tuo pačiu paltu vaikštai? Žiūrėk, 
sudegsi. 

— O kas tu toks, Francas? 

— Aš? Ak tu šūdžiau! Šiaip ar taip, aš ne žudikas. Ar žinai, ką tu 
nužudei? 

— O kas man ją parodė, kas jos visai nebrangino, kas mane pa- 
guldė į savo lovą, ar ne tu, sumautas plepy? 

— Tai dėl to ir nužudei? 

— Gerai, pasmaugiau, baisus čia daiktas, tu jos pats vos neuž- 
plumpinai, prisimeni? Ir, sako, dar viena guli Landsbergo alėjos 
kapinėse, kaip jinai ten atsirado, pati juk nenuėjo? Na, ką tu į tai? 
Tyli? Ką dabar pasakysi, pone Francai Biberkopfai, plepy, kokio 
pasaulis nematė? 

— Mane po ratais numetei, rankos per tave netekau. 

— Chacha! Kartoninę prisisek. Ką aš kaltas, kad tu toks mulkis, 
jog su manim susidedi? 

— Mulkis. 

— O kas gi daugiau, nejau pats nesupranti? Štai tu dabar guli 
Buche ir vaidini pamišėlį, o man nieko netrūksta, tai kuris gi iš 
mūsų mulkis? 

Ir Reinholdas eina prie jo, akys blyksi pragariška liepsna, ant 
galvos ragai, jis spiegia: 

— Nagi eikš, pasiboksuosim, parodyk, ką gali, Francuti, Francuti 
Biberkopfai, Biberkopfėli, cha! 

Ir Francas atsimerkia. Nereikėjo man su juo prasidėti, nereikėjo 

-— Eikš, Francuti, parodyk, ką gali, ar turi smarvės? 

Nereikėjo man sujuo galynėtis. Dabar jis tyčiojasi iš manęs, erzi- 
na, tai nepataisomas šunsnukis, oi nereikėjo. Aš su juo negaliu ly- 
gintis, nereikėjo prasidėti. 

— Smarvės reikia turėti, Francuti. 

Nereikėjo man su juojėgomis lygintis. Su kuo, su kuo, bet tik ne 
sujuo. Dabar matau, kad klydau. Kiek aš visokių nesąmonių prida- 
riau. Tegujis dingsta iš čia. 

Bet jis neina. 

Lauk, lauk iš čia... 

Francas rėkia, grąžo rankas: 

- Ašnoriu kitą matyti, tegu kas nors kitas ateina, ko jis čia stovi! 

— Žinau, tu manęs nekenti, nepatinku aš tau. Tuojau ateis kitas. 

Prisileisti. Prisileisti. Dideles, plynas, nebylias lygumas, vieni- 
šus plytinius namus, pro kurių langus sklinda rausva šviesa. Mies- 
tus, esančius prie geležinkelio linijos, Frankfurtas prie Oderio, Gube- 
nas, Zomerfeldas, Lignicas, Breslauja, miestai iškyla prie geležinkelio 
stočių, miestai su jų didelėmis ir mažomis gatvėmis. Prisileisti va- 
žiuojančias karietas, slystančius, lekiančius automobilius. 

Reinholdas išeina, paskui vėl atsiranda priešais ir sako Fran- 
cui,blyksėdamas akimis: 

— Na, tai kuris gi stipresnis, kas nugalėjo, Francuti? 

Ir Francas ima tirtėti. Nenugalėjau aš tavęs, žinau. 

Prisileisti. 

Tuojau ateis kitas. 

Ir Francas atsisėda aukščiau, jo kumštis sugniaužtas. 


Į krosnį šaunama duona, krosnis didžiulė. Karštis baisus, kros- 
nis braška. 

Ida! Jis pagaliau išėjo. Ačiū Dievui, Ida, kad tu atėjai. Pas mane 
ką tik buvo didžiausias pasaulyje šunsnukis. Gerai, kad tu atėjai, 
Ida, jis mane erzino ir tyčiojosi, na, ką tu pasakysi, man buvo pras- 
tai, dabar tupiu štai čia, Buche, Žinai, kas tai yra, ogi beprotnamis, 
stebėjimui pasodintas, mane tiria, ar esu išėjęs iš proto. Eikš, Ida, 
na, nenusigręžk gi. Ką giji daro? Stovi virtuvėje. Taip, virtuvėje. Ir 
krapštosi tenai, atrodo, lėkštes šluosto. O koji taip linksta, ko ji vis 
taip linksta į šoną, lyg jai strėnas geltų. Lyg kas ją muštų per šoną. 
Klausyk, nedaužyk tu jos, tai nežmoniška, liaukis, žmogau, atstok 
nuo tos merginos, o tas vis duoda, vaje, kas giją taip kulia, ji jau ant 
kojų nebesilaiko, išsitiesk, mergyt, atsisuk, pasižiūrėk į mane, kas 
gi tave taip baisiai daužo? 

— Tu, Francai, tu mane užmušei. 

Ne, ne, neteisybė, tai teisme įrodyta, aš tave tiktai sunkiai suža- 
lojau, bet nenorėjau užmušti. Nesakyk taip, Ida. 

— Ne, tu mane užmušei. Saugokis, Francai. 

Jis šaukia: ne, ne! Užsidengia ranka akis, bet vis tiek ją mato. 

Prisileisti, prisileisti nepažįstamus keleivius, jie neša ant nuga- 
ros bulvių maišus, paskui juos su rankiniu vežimėliu seka berniu- 
kas,jam šąla ausys, lauke dešimt laipsnių šalčio. Breslauja su Šveid- 
nico gatve, Kaizerio Vilhelmo gatve, Kurfiurstenštrase. 

Francas dejuoja: geriau jau numirti, kas tai gali ištverti, kad kas 
nors mane dabar imtų ir užplumpytų, aš jos neužmušiau, nenorė- 
jau. Jis inkščia, lemena, liežuvis pinasi. Sanitaras supranta, kad jis 
kažko nori. Klausia, ko. Ir duoda jam gurkšnį šilto raudonojo vyno; 
kiti du palatos kaimynai sako, kad vynas turi būti šiltas. 

Ida toliau linksta. Nelink daugiau, Ida, aš juk už tai Tegelyje 
sėdėjau, mano bausmė jau atbūta. Ir ji daugiau nebelinksta, atsisė- 
da, nuleidžia galvą ir ima mažėti, juosti. Ir štai jinai jau karste, guli 
nejudėdama. 

O Francas dejuoja, dūsauja. Akyse kančia. Sanitaras prisėda prie 
jo, paima už rankos. Tegu kas nors jį pašalina, išstumia tą karstą, aš 
pats negaliu atsistoti, nepajėgiu! 

Ir judina ranką. Bet karstas nejuda. Francas nepasiekia jo. Ap- 
siverkia iš nevilties. Ir vis spokso ir spokso į karstą. Ir tas pagaliau 
išnyksta, ištirpsta jo ašarose ir neviltyje. Bet Francas nesiliauja 
verkęs. 

O kodėl, ponios ir ponai, skaitantys šias eilutes, Francas Biber- 
kopfas verkia? Jis verkia todėl, kad kenčia ir dėl to, kas buvo, taip 
pat dėl savo likimo. Prisimena, ką yra padaręs ir koks buvo, ir ver- 
kia. Dėl savęs verkia Francas Biberkopfas. 


Vidurdienis, šviečia saulė, barake nešiojamas maistas, maisto 
vežimėlis važiuoja atgal į virtuvę, jį stumia du nesunkūs ligoniai ir 
virtuvės sanitaras. 

Ir tada, per pietus, pas Francą ateina Micė. Jos veidas ramus, 
švelnus. Ji su išeigine suknele ir prigludusia skrybėlaite, dengian- 
čia ausis ir kaktą. Ji patikliai, ramiai ir švelniai žiūri į Francą, kaip 
visada, kai sutikdavo ją gatvėje ar užeigoje. Jam paprašius prieiti 
arčiau, ji prieina. Jis nori, kad ji paduotų jam rankas. Ir ji paduoda 
jam abi savo rankas į jo vieną. Ji su odinėmis pirštinėmis. Nusi- 
mauk gi pirštines. Ji nusimauna, paduoda jam rankas. Prieik ar- 
čiau, Mice, nebūk gi tokia svetima ir duok bučkį. Ji ramiai prieina, 
švelniai pasižiūri į jį ir pabučiuoja. Lik čia, sako jis jai, man tavęs 
reikia, tu turi man padėti. 

— Negaliu, Francuti. Aš juk mirusi, tu gi Žinai. 

— Vis tiek lik. 

— Norėčiau, bet negaliu. 

Ir ji vėlei jį pabučiuoja. 

— Tu juk žinai, Francai, kas buvo Freienvaldėje. Ir nepyksti ant 
manęs, taip? 

Ji išnyksta. Francas ima blaškytis. Jis sprogina, plečia akis, bet 
nebemato Micės. Ką aš padariau? Kodėljos netekau? Nereikėjo jos 

rodyti Reinholdui, nereikėjo su juo prasidėti. Ką aš padariau! O 
dabar... 

Ir baisiausiai perkreipęs veidą išlemena: 

— Teguji dar pabūna su manim. Pašaukite ją! 
vusią burną. Ir Francas jį nuryja, kas jam daugiau lieka. 

Tešla dabar karštyje, ji pučiasi, ją pučia mielės, susidaro pūslės, 
duona kyla, ruduoja. 

Mirties balsas, Mirties balsas, Mirties balsas: 

— Ką reiškia tavojėga, ką reiškia tavo pastangos, ojė jė, pasižiū- 
rėk, kas iš to išėjo. Pripažink ir gailėkis. 

Viskas, kas buvo svarbu Francui, pražūna. Jis viską atiduoda, 
nieko nepasilieka. 


Apie tai, kas yra skausmas 


Čia bus kalbama apie tai, kas yra skausmas ir kančia. Kaip skaus- 
mas degina ir drasko sielą. Mat skausmas užgriuvo Francą, ir jis 
kenčia. Apie tai parašyta daug eilėraščių. Kapinės kasdien mato 
žmonių kančią. 

Čia bus kalbama apie tai, ką skausmas darė Francui Biberkop- 
fui. Francas neištvėrė jo, pasidavė, tapo savo skausmo auka. Jis puolė 
į aukuro liepsnas, kad jose žūtų, būtų sunaikintas, virstų pelenais. 
Ir tai, ką skausmas padaro Francui Biberkopfui, yra sveikintina. Čia 
kalbama apie naikinamą skausmo galią. Jis laužo, kerta iš pašak- 
nų, klupdo, gaišina. | 

Viskam yra metas: laikas smaugti ir laikas gydyti, laikas griauti 
ir laikas statyti, verkti ir juoktis, dejuoti ir šokti, ieškoti ir pamesti, 
plėšyti ir taisyti. 

Francas grumiasi ir laukia Mirties, maloningos Mirties. Jis ma- 
no, kad Mirtis, maloninga, nutraukianti visas kančias, yra čia pat. 
Ir drebėdamas pavakare vėl atsisėda, kad ją deramai sutiktų. 

Ir vėl pasirodo tie, kurie dieną jį buvo sutaršę. Francas sako: aš 
pasiruošęs viskam, Francas Biberkopfas eis su jumis, pasiimkit mane. 

Visas drebėdamas jis žiūri į susisukėlį Liudersą. Už jo, vilkda- 
mas kojas, eina niekadėjas Reinholdas. Visas tirta nuo Idos žodžių, 

Micės veido, štai ji, o dabar baigta, viskas. Francas rauda, aš kaltas, 
aš ne žmogus, aš gyvulys, pabaisa. 

Ir tą vakaro valandą miršta Francas Biberkopfas, buvęs baldų 
krovikas, įsilaužėlis, sąvadautojas, žmogžudys. Lovoje dabar guli 
kitas. Jo dokumentai tie patys, atrodo kaip Francas, bet naujame 
gyvenime jis turi kitą vardą. 

Taigi tokia buvo Franco Biberkopfo žūtis, kurią aš norėjau apra- 
šyti, nuojo išėjimo iš Tegelio kalėjimo, psichiatrinėje 1928-29 metų 
žiemą. 

Ir dar papasakosiu apie pirmas valandas ir dienas naujo žmo- 
gaus, kuris turi tuos pačius dokumentus. 


Piktoji kekšė pasišalina, didžiojo aukotojo, 
būgnininko ir kirtiko pergalė 


Dykvietėje priešais raudonas ligoninės sienas tebeguli nešvarus 
sniegas. Ten be perstogės trata būgnas. Kekšė Babelė pralaimėjo, 
nugalėjo Mirtis ir dabar būgnydama varo ją šalin. 

Kekšė šiepia dantis, šiaušiasi, taškosi seilėmis, šaukia: 

— Kas tau išjo, kas tau iš to sumauto Franco Biberkopfo, man į jį 
nusispjaut, įsikišk tu jį Žinai kur. 

O Mirtis būgnija: 

- Aš nematau, kas tavo taurėje, hiena. Užtat Francas Biberkop- 
fas prieš mane, aš jį sumaliau į miltus. Bet jis stiprus ir geras, todėl 
tegu pradeda naują gyvenimą, traukis iš kelio, mudviem čia nebėr 
kas veikti. 

Oji vis šiaušiasi, putoja, ir štai Mirtis pajuda iš vietos, leidžiasi 
į žygį, jos pilką platų apsiaustą išpučia vėjas, ir tada išryškėja gam- 
tovaizdžiai, besisukantys aplink ją, dengiantys ją nuo pėdų iki krū- 
tinės. Ir aidi riksmai, šūviai, kovos triukšmas, Mirties pergalės ir 
džiaugsmo šūksniai. Pergalės ir džiaugsmo. Žvėris po kekše ima 
stotis piestu, baidytis. 

Upė, Berezina, žygiuojantys legionai. 

Legionai eina per Bereziną, baisus šaltis, ledinis vėjas. Jie atėjo 
čionai iš Prancūzijos, jiems vadovauja didysis Napoleonas. Vėjas 
pučia, sniegas sukasi, švilpia kulkos. Jie kaunasi ant ledo, puola, 

krinta. Ir be perstogės aidi šūksniai: „Tegyvuoja imperatorius, tegy- 
vuoja imperatorius!“ Štai ji, Mirties pjūtis. 

Kitas vaizdas - dunda ešelonai, drioksi patrankos, sproginėja 
rankinės granatos, užtveriamoji ugnis Šemin des Damas ir Lange- 
markas, Tėvyne, būk rami, būk rami. Užversti blindažai, kritę karei- 
viai. Mirtis išskečia savo apsiaustą, gieda: „Ojėjė“. 

Pirmyn, marš marš tratata. Į mūšį mes traukiam, ir šimtas muzi- 
kantų greta, rytą ir vakare mirštame kare, šimtas muzikantų su mu- 
mis ir būgnija vis, marš marš tratata, jeigu mums blogai, tai mums 
riesta. 

Mirtis išskečia savo apsiaustą ir gieda: Ojė, jė. 

Krosnis dega, krosnis liepsnoja, prieš ją stovi motina su septy- 
niais sūnumis, užjų nugarų dejuoja žmonės, jie turi atsisakyti savo 
tautos Dievo. Jie švyti ir stovi ramiai. Ar atsisakot ir paklūstat mums? 
Pirmas sako ne ir patiria kančią, antras sako me ir patiria kančią, 
trečias sako ne ir patiria kančią, ketvirtas sako ne ir patiria kančią, 
penktas sako ne ir patiria kančią, šeštas sako ne ir patiria kančią, 
septintas sako ne ir patiria kančią. Motina stovi greta ir drąsina 
sūnus. Galop ji sako ne ir patiria kančią. Mirtis išskečia apsiaustą ir 
gieda: „Ojėjė“. 

Kekšė su septyniomis galvomis tramdo žvėrį, tas nebesibaido. 

Marš marš tratata, į mūšį mes traukiam, su šimtu muzikantų 
greta, šimtas muzikantų su mumis ir būgnija vis, marš marš tratata, 
vienam sekasi, o kitam riesta, vienas parpuola, kitas bėga toliau, 
anas neprasižios jau, marš marš tratata. 

Džiaugsmas ir šūksniai, kariai žygiuoja po šešis, po du, po tris, 
Žygiuoja prancūzų revoliucija, žygiuoja rusų revoliucija, žygiuoja 
valstiečių karai, anabaptistai, visi jie Žygiuoja paskui Mirtį, ją lydi 
džiaugsmo šūksniai, pirmyn į laisvę, į laisvę, galas senajam pasau- 
liui, pabusk, į aušrą, marš marš tratata, po šešis, po du, po tris, 
drąsiai, draugai, koja kojon. 

Tvirčiau, dešine, kaire, kaire, dešine, marš marš tratata. 

Mirtis skečia apsiaustą, juokiasi, švyti ir gieda: „Ojėjė“. 

Didžioji kekšė pagaliau sutramdo savo žvėrį, jis pasileidžia ris- 
čia, bėga per laukus, klimpsta sniege. Ji atsigręžia ir piktai plūsta 
triumfuojančią Mirtį. Žvėris išsigąsta jos baisaus riksmo, susimėto, 
parpuola ant kelio, ir kekšė pakimba ant jo kaklo. Mirtis suglaudžia 
savo apsiaustą. Ji gieda ir švyti: „Ojėjė“. Laukas kartoja: „Ojėjė“. 

Bet kokia pradžia sunki 


Tą mirtinai išblyškusį vyrą, kuris tebeguli Buche ir kadaise buvo 
Francas Biberkopfas, kai pradeda kalbėti ir žvelgti supratingomis 
akimis, kriminalistai ir gydytojai viens per kitą klausinėja, krimina- 
listams rūpi sužinoti, ko jis prisidirbęs, o gydytojams nustatyti diag- 
nozę. Iš kriminalistų tas žmogus sužino, kad jie nutvėrė tokį Rein- 
holdą, suvaidinusį tam tikrą vaidmenį jo gyvenime, jo ankstesniame 
gyvenime. Jam papasakoja apie Brandenburgą ir paklausia, ar jis 
nepažįstąs tokio Moroskevičiaus ir ar nežinąs, kur tas galėtų būti. 
Jam tai buvo pakartota nesyk, bet jis tylėjo ir niekaip nereagavo. 
Tadajam davė dieną pailsėti. Yra toks pjovėjas, jo vardas Mirtis. Jis 
dalgį galanda ir tuoj juo vėl kirs. Saugokis, mėlynoji gėlele. 

Kitą dieną jis duoda parodymus tardytojui: su tuo, kas buvo Frei- 
envaldėje, neturįs nieko bendro. Jeigu tas Reinholdas kitaip sako, 
taijis... klysta. Tam sunykusiam žilam žmogui reikia pateikti alibi. 
Trunka kelios dienos, koljis tai sugeba. Viskas jame tam priešinasi. 
Jis tarsi uždarytas. Pagaliau dūsaudamas išstena keletą duomenų. 
Dejuodamas prašo atstoti nuo jo. Ir žiūri, kaip primuštas šuo. Seno- 
jo Biberkopfo nebėr, o naujasis miega, dar miega. Jis niekuo nekalti- 
na to Reinholdo. Virš visų mūsų kabo tas pats kirvis. Virš visų mū- 
sų kabo tas pats kirvis. 

Jo parodymai pasitvirtina, jie sutampa su Micės globėjo ir jo sū- 
nėno parodymais. Dabar ir gydytojams daug kas paaiškėja. Diag- 
nozės, kad jam katatonija, tenka atsisakyti. Tai buvo psichinė trau- 
ma, sukėlusi savotišką aptemimo būseną, jo šeimoje būta negerų 
dalykų, be to, mėgėjas išgerti, tai aiškiai matyti. Pagaliau išaiškėja, 
kad visas tas ginčas dėl diagnozės buvo nieko vertas, tas bernas 
nesimuliavo, jam tikrai buvo pasimaišęs protas, ir dar taip, kad 
geriau nereikia, ir tai svarbiausia. Taigi dėl šaudymo „Aleksandro 
šaltinyje“ nekaltas, viskas, taškas. Įdomu, ar mes jį atgriebsim. 

Tas sunkiai ant kojų besilaikantis žmogus, kurį visi vis dar tebe- 
vadina Biberkopfu, jau po truputį vaikšto po baraką, padeda išne- 
šioti valgį ir daugiau nėra kvočiamas, nežino, kad yra visų dėmesio 
centre. Tuo metu kriminalistai stengiasi iškapstyti, kokia ten istori- 
ja buvo su jo ranka, kaip jos neteko ir kaip gydėsi. Jie užklausia 
Magdeburgo kliniką, iš ten atsako, kad tai barzdoti dalykai, bet tam 

ir policija, kad domėtųsi barzdotais dalykais, tegu ir po dvidešim- 
ties metų. Bet ir ten nieko neiškapsto, ir mes artėjam prie laimingos 
pabaigos. Jie išsiaiškina, kad Herbertas irgi sąvadautojas. Tie vyru- 
kai turi puikių merginų ir viską joms verčia, pinigus, girdi, jos neša. 
Bet farai tuo, aišku, netiki, galbūt merginos jiems ir parneša vieną 
kitą markę, bet jie ir patys nesėdi rankų sudėję. Tačiau pabandyk 
įrodyti. 

Ir ši audra aplenkia tą žmogų, šįsyk jam viskas dovanojama. 
Šįsyk tau pavyko, berneli, laimingos kelionės. 

Ir štai ateina diena, kai jį paleidžia. Policija tiesiai šviesiai pasa- 
ko, kad laisvėje bus stebimas. Iš sandėlio atnešama viskas, kas pri- 
klausė anam Francui, ir jis vėl viską atgauna, vėl apsivelka savo 
drabužius, švarkas dar kruvinas, vienas policininkas tada jam už- 
velėjo lazda per galvą, dirbtinės rankos neima, peruką irgi pasilikit, 
turėkitės, pravers, jeigu kada spektaklį surengsit, pas mus kasdien 
spektaklis, bet mes verčiamės be perukų, štai jūsų paleidimo raštas, 
sudie, pone vyresnysis sanitare, užsukit kada nors pas mus, kai 
bus geras oras, ačiū ir būkit sveiki, aš jums atidarysiu. 

Ką gi, ir tai baigėsi. 


Būk rami, brangi tėvyne, aš įgijau proto ir prisėsiu sėdynę 


Biberkopfas antrąsyk išeina iš įstaigos, kurioje buvo laikomas 
nelaisvėje, artėja mūsų ilgo kelio galas, mums liko nueiti su Francu 
tiktai kelis žingsnius. | 

Pirma įstaiga, kurią jis paliko, buvo Tegelio kalėjimas. Sutrikęs 
tada glaudėsi prie raudonos sienos, ir kai pagaliau atsiplėšė nuo 
jos ir keturiasdešimt pirmu nuvažiavo į Berlyną, namai tenai nesto- 
vėjo ramiai, jų stogai taikėsi nuvažiuoti ant Franco, ir jis turėjo ilgai 
vaikščioti ir sėdėti, kol viskas aplink nusiramino, o jis pats įgijo 
jėgų pasilikti ir viską pradėti iš naujo. 

Dabar jis bejėgis. Į areštantų baraką negali nė žiūrėti. Bet šit at- 
važiuoja į Berlyną, išlipa Štetino stotyje, pamato priešais didžiulį 
"„Baltikum“ viešbutį, ir tas... nė krust. Visi namai stovi ramiai, jų 
stogai tvirtai laikosi, jis gali ramiai po jais vaikščioti, jam nereikia 
slėptis tamsiuose kiemuose. Taip, tas žmogus, - mes vadinsime ji 

Francu Karlu Biberkopfu, kad galėtume skirti nuo pirmojo, Francas 
krikštijant gavo du vardus, motinos tėvo garbei, - taigi tas žmogus 
dabar ramiai eina Invalidų gatve, pereina Akerštrasę ir juda link 
Brunenštrasės, praeina geltoną turgaus salę ir ramiai apžiūrinėja 
parduotuves ir namus, stebi skubančius žmones, ilgai viso to ne- 
mačiau, ir štai aš vėl čia. Biberkopfo ilgai nebuvo. O dabar Biber- 
kopfas vėl čia. Jūsų Biberkopfas sugrįžo. 

Prisileisti, prisileisti plačias lygumas, raudonus plytinius na- 
mus, kuriuose dega rausva šviesa. Prisileisti sustipusius keliauto- 
jus, nešančius ant nugarų maišus. Tai sugrįžimas. Daugiau negu 
sugrįžimas. 

Brunenštrasėje jis užeina į alinę, paima laikraštį. Gal ką nors 
rašo apie jį, Micę, Herbertą arba Reinholdą? Nieko. Kurgi maneiti, 
kurgi aš eisiu? Pas Evą, Evą noriu pamatyti. 

Ji jau nebegyvena pas Herbertą. Jam atidaro šeimininkė: Herber- 
tas sudegęs, farai pergriozdę visus jo daiktus, ir Herbertas nebesu- 
grįžęs, jo daiktai ant aukšto, gal juos parduoti, aš paklausiu. Fran- 
cas randa Evą vakarų pusėje, jos globėjo bute. Ji priima jį. Ji mielai 
priima Francą Karlą Biberkoptą. 

- Taip, Herbertas sudegė, jis gavo dvejus metus cypės, darau dėl 
jo, ką galiu, apie tave irgi klausinėjo, kol kas Tegelyje, na, o kaip tu, 
Francai? 

— Kaip matai, neblogai, ką tik iš Bucho, pripažintas psichu. 

— Aš neseniai laikraštyje skaičiau. 

- Jie visko prirašo. Bet aš silpnas, Eva. Valdiškas maistas val- 
dišku maistu ir lieka. 

Eva pasižiūri jam į akis, jo žvilgsnis dabar ramus, gilus, ieškan- 
tis, tokio žvilgsnio Francas niekad neturėjo. Apie save ji nieko nesa- 
ko, nors ir jai kai kas atsitiko, ir tai susiję su juo, bet jis toks išsekęs, 
kad geriau nereikia. Ji suranda jam butą, padeda, kad nieko nerei- 
kėtų dirbti. Ir jis pats, sėdėdamas naujajame bute, jai ruošiantis išei- 
ti, pasako: 

— Ne, dabar aš ne darbininkas. 


Tai kąjis tada daro? Pamažu pradeda gatvėje rodytis, po Berly- 
ną vaikščioti. 

Berlynas, 52 laipsniai 31 minutė šiaurės platumos, 13 laipsnių 
25 minutės rytų ilgumos. 20 tarpmiestinių geležinkelio stočių, 121 
priemiestinė stotis, 27 žiedinės stotys, 14 miesto stočių, 7 manevri- 
nės stotys, tramvajai, autobusai, antžeminis geležinkelis ir metro, 
metropolija tik viena. Viena irgi tik viena. Moterų svajonė iš trijų 
žodžių, trys žodžiai, apimantys visas moterų svajones. Įsivaizduo- 
kite, viena Niujorko firma reklamuoja naują kosmetikos priemonę, 
kur pageltusiai akies tinklainei suteikia šviežią melsvą spalvą, ko- 
kia būna tik jaunystėje. Tūbelė mūsų pastos suteiks jūsų akiai bet 
kokį atspalvį - nuo tamsiai mėlyno iki aksomiškai rudo. Kam leisti 
tiek pinigų kailių valymui. 

Jis vaikšto po miestą. Jame daug visko, kas gali pataisyti sveika- 
tą, jeigu tik širdis sveika. 

Pirmiausia į Alekso aikštę. Ji tebėra vietoje. Ko nors labai naujo 
nematyti, visą Žiemą taip spaudė šaltis, kad dirbti buvo neįmano- 
ma, ir viskas stovi, kaip buvo, tiktai didžioji poliakalė dabar prie 
Jurgio bažnyčios aikštės, tenai vežami Hano universalinės griuvė- 
siai, į Žemę įvaryta daug polių, matyt, statys geležinkelio stotį. 
Apskritai Alekso aikštėje daug šurmulio, tačiau svarbiausia - ji vie- 
toje. Žmonės laksto pirmyn atgal, baisi purvynė, nes Berlyno ma- 
gistratas prašmatni, humaniška įstaiga ir duoda sniegui pačiam 
pamažu peu 4peu virsti purvu, nevargina žmonių. Automobiliui 
važiuojant pro šalį reikia šokti į artimiausią tarpuvartę, antraip ga- 
li dykai gauti ant galvos purvo porciją ir dar rizikuoji būti apkaltin- 
tas visuomeninio turto pasisavinimu. Mūsų senoji „Mokkafiks“ ka- 
vinė uždaryta, prie kampo stovi nauja užeiga „Meksika“, pasaulinė 
sensacija: pro langą matyti virtuvė, šefas, besisukantis prie grilio, 
dizainas kaip indėnų blokhauzo, Aleksandro kareivines supa sta- 
tybininkų tvora, dievai žino, kas ten darosi, apatiniame aukšte ren- 
giamos parduotuvės. Tramvajai kimšte prikimšti žmonių, visi turi 
kažkokių reikalų, bilietas tebekainuoja dvidešimt pfenigų, penkta- 
dalį reichsmarkės; galima mokėti ir trisdešimt arba nusipirkti „For- 
dą“. Važinėja ir antžeminiai traukiniai, pirmos ir antros klasės čia 
nėra, tiktai trečia, ir visi sėdi, bet tenka ir pastovėti. Šokinėti iš trau- 
kinio jam važiuojant griežtai draudžiama, už tai galima sumokėti 
iki 130 markių baudos; ir kas jau čia šokinės, nes dar gali nutrenkti 
elektra. Batus tepkite „Egiu“ kremu. Įlipdami ir išlipdami iš trauki- 
nio nedelskite, eikite į vagono vidurį. 

Yra daug dalykų, kurie kaipmat pastatys ant kojų žmogų, jeigu 
jis silpnai jaučiasi, kad tik širdis būtų sveika. Nestovėti prie durų. 
Ką gi, Francas Karlas Biberkopfas sveikas, tegu tik visi būna tokie 
sveiki kaip jis. Neapsimokėtų apie jį tiek daug pasakoti, jeigu jis vos 
laikytųsi ant kojų. Kartą per darganą, kai vienas gatvės bukinistas 
skundėsi savo reikalais, prie jo vežimėlio priėjo poetas Cezaris Flaiš- 
lenas. Jis ramiai išklausė jo aimanas, paplojo bukinistui per šlapius 
pečius, pasakė: „Liaukis aimanavęs, įsileisk į širdį saulę“ ir šitaip jį 
paguodęs pasišalino. Tai davė dingstį sukurti garsųjį eilėraštį apie 
saulę. Tokią saulę, tiktai kitokią, Biberkopfas irgi turi, o jeigu dar 
taurelę degtinės ir šaukštą salyklo ekstrakto į sriubą, tai, žiūrėk, ir 
išvis atsigausi. Šiomis eilutėmis aš jums siūlau dalį statinės pui- 
kaus 1925-ųjų „Trabeer Wūrzgarten“ vyno labai prieinama kaina 
90 markių už 50 butelių priskaičiuojant tarą, arba po markę šešias- 
dešimt už butelį be taros ir dėžės, kurią galima grąžinti atsiimant 
priskaičiuotą kainą. „Dijodilas - puikus vaistas nuo aterosklero- 
zės“. Biberkopfas neserga ateroskleroze, jis tik tebesijaučia silpnas, 
juk tiek prisibadavo Buche, vos nemirė iš bado, ir dabar jam reikia 
laiko atsigauti. Jam nereikia ir magnetopato, kurį vis perša Eva, nes 
jis jai kartą padėjo. 

O po savaitės, kai juodu nueina ant Micės kapo, Eva labai nu- 
stemba, kad jis taip greit atsigavo. Francas net ašaros nenuliejo, tik 
padėjo ant kapo tulpių puokštę, paglostė kryžių, paskui čiupt Evą 
už parankės ir nuėjo. 

Grįždami užėjo į cukrainę, nusipirko migdolinių pyragaičių Mi- 
cės garbei, nes jinai juos labai mėgo, tikrai labai skanūs, bet ne itin 
garsūs. Štai ir aplankėm mūsų mažytę Micę, bet į kapines nereikia 
per daug vaikščioti, dar persišaldysi, gal kitais metais, per jos gimi- 
mo dieną. Matai, Eva, man nereikia prie jos kapo vaikščioti, ji man 
ir taip visąlaik stovi prieš akis, ir Reinholdas, taip, Reinholdas, aš 
jo irgi nepamiršiu, net jeigu man ir ranka ataugtų, ir tai nepamiršiu. 
Yra dalykų, kurių niekaip nepamirši, jeigu tu, žinoma, žmogus, 0 
neskuduras. Taip Biberkopfas kalba Evai ir valgo migdolinius py- 
ragaičius. 

Anksčiau Eva norėjo tapti jo drauge, o dabar, dabar jau nebeno- 
ri. Ji palanki jam, bet ta istorija su Mice ir beprotnamis, ne, to jau per 
daug. O mažylis, kurio ji nuo jo laukėsi, negimė: ji persileido, gražu 

būtų buvę jį turėti, bet nebuvo lemta, pagaliau taip irgi geriau, ypač 
kad Herberto nėra šalia, o jos globėjui juo labiau patinka, kad ji 
neturi vaiko, nes pagaliau susizgribo, kad mažylis galėjo būti nuo 
kito, ir už tai negalima antjo pykti. 

Tad štai sėdi dabar juodu šalia viens kito, prisimena praeitį, 
galvoja apie ateitį, valgo migdolinius pyragaičius ir šokoladinius 
pyragaičius su kremu. 


Tvirčiau koją, ir dešine, kaire, dešine, kaire 


Ir štai mes dar kartą matome mūsų herojų, per Reinholdo ir skar- 
džiaus Matero, arba Oskaro Fišerio, teismą už Emilijos Parsunkės 
iš Bernau nužudymą Freienvaldėje prie Berlyno 1928 metų rugsėjo 
1 dieną ir pagalbą slepiant nusikaltimo pėdsakus. Biberkopfas ne- 
teisiamas, bet vienarankis žmogus visų dėmesio centre, nužudyta 
jo meilužė, kriminalinio pasaulio meilės drama, po jos mirties jis 
susirgo psichine liga, buvo įtariamas prisidėjęs prie nužudymo, tra- 
giškas likimas. 

Dabar tas vienarankis žmogus, pasak ekspertų, visiškai sveikas 
ir gali duoti parodymus. Ir jis per teismą parodo: nužudytoji - jis 
vadinają Mice -neturėjo meilės ryšių su Reinholdu, Reinholdas ir 
jis buvo geri draugai, bet Reinholdą baisingai, nenatūraliai traukė 
moterys, ir štai rezultatas. Ar Reinholdas turėjo sadistinių polin- 
kių, jis nežino. Jis spėja, kad Micė Reinholdui Freienvaldėje pasi- 
priešino, ir tada jis įsiutęs ją nužudė. Ar žinote ką nors apie jo jau- 
nystę? Ne, tada aš jo nepažinojau. Ar jis gėrė? Su tuo va kaip yra: 
anksčiau jis negėrė, bet paskutiniu metu pradėjo, kiek, nežinau, anks- 
čiau net alaus burnon neimdavo, vien limonadą ir kavą plempė. 

Daugiau apie Reinholdą jie iš Biberkopfo nieko nesužinojo. Nei 
apie jo ranką, nei apie jų kivirčą, nei apie jų kovą, man nereikėjo, 
man nereikėjo su juo prasidėti. Tarp žiūrovų Eva ir Pumso gaujos 
vyrai. Reinholdas ir Biberkopfas varsto viens kitą žvilgsniais. Vie- 
narankis nejaučia tarp dviejų sargybinių sėdinčiam kaltinamajam 
jokio gailesčio, tiktai keistą prieraišumą. Turėjau draugą aš, geres- 
niojau nebus. Man reikia žiūrėti į jį, be perstogės, nieko nėra svar- 
biau, tik žiūrėti į tokius kaip tu. Pasaulis padarytas iš cukraus ir 

mėšlo, aš galiu į tave žiūrėti ramiai, nemirksėdamas, žinau, kas tu 
toks, aš matau tave, vaikine, čia, ant kaltinamųjų suolo, lauke mes 
dar tūkstantįsyk susitiksime, bet nuo to mano širdis nesuakmenės. 

Reinholdas pasiruošęs pakišti visą Pumso gaują, jeigu reikalai 
pakryps jam nepalankia linkme, jis visus juos sudegins, jeigu ban- 
dys jam kenkti, jis laiko tą švietalą, jeigu Biberkopfas, tasai šuva, 
dėl kurio užvirė visa ši košė, teisme imtų šakotis. O dabar Pumso 
vyrukai sėdi tarp žiūrovų, antai Eva, keli kriminalistai, farus ir be 
uniformos nesunku pažinti. Ir jis apsiramina, prikanda liežuvį, blai- 
viai įvertina padėtį. Be draugų neapsieisi, kada nors vis tiek ištrūk- 
si į laisvę, ir sėdint jų reikia turėti, o farams mes tikrai nedarysim 
malonumo. Pagaliau ir Biberkopfas elgiasi keistai padoriai. Jis Bu- 
che sėdėjo. Kaip tas avinas pasikeitęs, žvilgsnis keistas, tarsi nega- 
lėtų akių pasukti, tarsi jos būtų jam užrūdijusios Buche, ir kalba 
lėtai. Jam, matyt, vis dar ne visi namie. Biberkopfas žino, kad jeigu 
Reinholdas apie jį nieko nepasakys, tai jam nebus už ką dėkoti. 

Reinholdas gauna dešimt metų griežto režimo, nužudymas afek- 
to būsenoje, alkoholizmas, gašli prigimtis, sunki vaikystė. Reinhol- 
das sutinka su bausme. 

Skelbiant nuosprendį žiūrovų salėje kažkas staiga ima garsiai 
verkti. Tai Eva, ji neištveria, prisiminusi Micę. Biberkopfas, sėdin- 
tis ant liudytojų suolo, tai išgirdęs pasuka galvą jos pusėn. Tada ir 
jis sunkiai susmunka ir užsiima ranka veidą. Yra toks pjovėjas, jo 
vardas Mirtis, aš esu tavo, ji atėjo pas tave mylėdama, saugojo tave, 
o tu, gėda, šauk: gėda. 

Biberkopfui tuojau po teismo pasiūloma vartų sargo vieta vidu- 
tinio dydžio fabrike. Jis priima pasiūlymą. Daugiau apie jo gyveni- 
mą nėra ko pasakoti. 


Mes priėjome šios istorijos galą. Ilga istorija, bet ką padarysi, ji 
vis tęsėsi ir tęsėsi, kol pasiekė kulminaciją, aukščiausią tašką, iš 
kur matyti visas kelias. 

Mes tarsi ėjome tamsia alėja, kurioje iš pradžių nedegė nė vie- 
nas žibintas, tik žinojome, į kurią pusę eiti, ir ėjome, ir pamažu darė- 
si vis šviesiau ir šviesiau, galop pamatėme žibintą ir po juo pagaliau 
perskaitėme gatvės pavadinimą. Tai buvo savotiškas aiškinimosi pro- 
cesas. Francas nėjo ta alėja kaip mes. Jis lėkė ta tamsia alėja kaip akis 

išdegęs ir vis trankėsi į medžius, kuo greičiau bėgo, tuo dažniau 
trankėsi. Jau ir taip buvo tamsu, o jis atsitrenkęs iš siaubo dar ir 
užsimerkdavo. Ir vis dėlto nukako į galą sudaužyta galva ir vos 
neišprotėjęs. Tada parkrito, atmerkė akis ir pamatė, kad virš jo skais- 
čiai plieskia žibintas, o po juo lentelė su užrašu. 

Ir štai dabar dirba sargu vidutinio dydžio fabrike. Dabar jau 
nestovi kaip anksčiau Aleksandro aikštėje. Aplink jį daug Žmonių: 
ir kairėje, ir dešinėje, ir priekyje, ir už nugaros. 

Kai eini vienas, nelaimės tavęs tyko iš visų pusių. Reikia pri- 
prasti klausytis kitų, nes tai, ką jie sako, liečia ir tave. Tada supran- 
ti, kas esi, ir gali susivokti, ką turi daryti. Aplink verda mūšis, jis ir 
tavo, tad būk atsargus, nepastebėsi, kaip atsidursi jo sūkuryje. 

Jis yra fabriko sargas. Kas gi tas likimas? Kai esi vienas, jis stip- 
resnis už tave. Jeigu mūsų du, tai jam jau sunkiau mus įveikti. O 
jeigu dešimt, tai dar sunkiau. Ojeigu mūsų tūkstantis, milijonas, tai 
jau beveik neįmanoma. 

Be to, krūvoje geriau ir maloniau. Tada viską geriau matai ir 
supranti. Laivas be inkaro neišsilaikys vietoje, ir Žmogus neišsilai- 
kys ant kojų be kitų žmonių. Tarp jų geriau suvoki, kas teisinga ir 
kas ne. Kartą jis jau patikėjo žodžiais ir brangiai už tai sumokėjo, 
bet daugiau Biberkopfui taip nebus. Žodžiai taip ir rieda ant tavęs, ir 
turi saugotis, kad nesuvažinėtų, jeigu nesisaugosi autobuso, iš tavęs 
liks tik košė. Dabarjo taip pigiai nenupirksi. Tėvyne, būk rami. 


Pro jo langą Žmonės dažnai žygiuoja su muzika ir dainomis, 
Francas pasižiūri įjuos, palinguoja galva ir nekelia kojos pro duris. 
Į koją ženk, žygiuok su mumis. Jeigu aš tarp jų atsistosiu, tai paskui 
galvą atiduosiu, už tai, ką kiti sumanė. Todėl pirma viską gerai 
paskaičiuosiu ir, jeigu matysiu, kad man tinka, tai gal ir eisiu. Ban- 
da eina pulku, o žmogus sprendžia protu. 

Biberkopfas dirba sargu, priima numerius, tikrina automobilius, 
žiūri, kas įeina ir išeina. 

Žiūrėk, nežiopsok, gyvenimas nestovi vietoje. Pasaulis ne cukri- 
nis. Jei ims kristi dujinės bombos, tau galas, tada bus ne laikas aiš- 
kintis, kodėl taip atsitiko, anksčiau reikėjo Žiūrėti. 

Jei kils karas ir tave pašauks, o tu nežinai, už ką turi kariauti, tai 
vis tiek liksi kaltas ir niekam nepaaiškinsi, kad jis prasidėjo be tavo 

žinios. Žiūrėk, nežiopsok, tu ne vienas. Nuo lietaus ir krušos gali- 
ma tik slėptis, čia jau nieko nepadarysi, bet daug kam galima pasi- 
priešinti. Anksčiau aš vis šaukiau: likimas, likimas. Nereikia visko 
atiduoti įjo rankas, per daug garbės. 

Žiūrėk, nežiopsok, būk atsargus, su tavimi tūkstančiai, jeigu kas 
nors laiku neatmerkia akių, tas apsijuokia arba galą gauna. 

Jam už nugaros trata būgnai. Marš marš tratata, į mūšį mes trau- 
kiam su šimtu muzikantų greta, rytą ir vakarą mirštam kare. 

Biberkopfas yra eilinis darbininkas. Mes žinom tai, ką žinom, ir 
brangiai už tai sumokėjom. 


Pirmyn, pirmyn į laisvę, galas senajam pasauliui, pabusk per aušrą. 

Koją tvirčiau, kaire, dešine, kaire, dešine, marš marš tratata į mūšį mes 
traukiam su šimtu muzikantų greta, šimtas muzikantų su mumis ir būgni- 
ja vis, marš marš tratata, vienam sekasi, o kitam riesta, vienas parpuola, 
kitas bėga toliau, anas neprasižios jau, marš marš tratata. 

Iš kalėjimo išėjęs, už žmogžudystę teistas Francas 
Biberkopfas nori gyventi dorai ir daugiau niekai 
neatsidurti už raudonų kalėjimo sienų. Tačiau t: 
taip paprasta nuo gyvenimo atitrūkusiam žmog! 
kai aplink vyksta didelės permainos. Francą vėl 


įtraukia nusikaltėlių pasaulis. Jis netenka 
mylimosios, suluošinamas ir turi atsidurti pačiame 
dugne, kad suvoktų savo vietą gyvenime. Knyga - 

berkopfas būtų svarbiausias žmogus 


a spalvinga XX amžiaus trečiojo 

